
//15] 

Εισαγωγή 

Ο αρχιμανδρίτης Σωφρόνιος (1896-1993) είναι γνωστός στον Ορθόδοξο 
κόσμο από τα συγγράμματά του «Ο άγιος Σιλουανός ο Αθωνίτης», «Οψόμεθα 
τον Θεόν καθώς εστυ, «Περί Προσευχής», «Άσκησις και θεωρία», «Περί 
Πνεύματος και ζωής» κ.α. Μερικά μάλιστα από αυτά, όπως «Ο) άγιος Σιλουανός ο 
Αθωνίτης», έχουν χαρακτηρισθεί ως κλασικά ορθόδοξα έργα του εικοστού 
αιώνα. Για όσους γνώρισαν, έστω και εν μέρει, την πνευματική κληρονομιά του 
Γέροντος Σωφρονίου, κάθε λόγος γι΄ αυτή µπορεί να φανεί περιττός. Τα κείμενά 
του αποτελούν μαρτυρία για τον πνευματικό πλούτο της εμπειρίας του ιδίου του 
Γέροντος, όπως και του διδασκάλου του αγίου Σιλουανού, που ανακεφαλαιώνουν 
την μακραίωνη παράδοση της Εκκλησίας. 

Η οδός της ζωής του Γέροντος Σωφρονίου καλύπτει σχεδόν όλον τον 
περασμένο αιώνα. Οι βασικοί σταθμοί της πνευματικής του αναπτύξεως 
συμπίπτουν, µε τον ένα ή τον άλλον τρόπο, µε την πορεία της ανθρωπότητος του 
200) αιώνα. Ο λόγος του, αμετάθετο πνευματικό στήριγμα για πολλές γενεές, 
παρέχει απαντήσεις σε πολλά ερωτήματα, που ανακύπτουν από τις αντιφάσεις, 
τις συγκρούσεις καιτις τραγωδίες της σύγχρονης ζωής. 

Οι επιστολές του προς τον Δαβίδ Μπάλφουρ, που περιλαμβάνονται στο 
βιβλίο αυτό, είναι τα πρώτα πνευματικά κείµενα του Γέροντος Σωφρονίου. Τα 
χρόνια της ζωής του που προηγήθηκαν της αλληλογραφίας χαρακτηρίζονται 
από την έντονη αναζήτηση του Θεού, του Θείου Απολύτου. Ποτέ δεν έπαψε να 
αναζητά τον τρόπο υπερβάσεως των ορίων της πρόσκαιρης ζωής, αφού σύμφωνα 
µε το λόγο {/16] του, «το πνεύμα του ανθρώπου δεν αποδέχεται την ιδέα του 

θανάτου»!. Ο ίδιος ο Γέροντας έγραψε για την κατάσταση που βίωσε την περίοδο 
εκείνη: «Όλο µου το είναι συγκεντρωνόταν στην αναζήτηση διεξόδου από τα 
στενά πλαίσια του χρόνου και του χώρου»2 στη γνώση του Αιωνίου και του 
Απολύτου. Ἠδη, όταν βρισκόταν ακόµη στο Παρίσι, είχε εγγραφεί στο Θεολογικό 
Ινστιτούτο του αγίου Σεργίου, προκειµένου να κατανοήσει βαθύτερα τη 
χριστιανική διδασκαλία. Ωστόσο οι σπουδές στο Ινστιτούτο, δεν μπόρεσαν να 
ικανοποιήσουν τη δίψα του για θεογνωσία. Για το λόγο αυτόν το 1925 αναχώρησε 
για τον Άθω, όπου έγινε δεκτός στην αδελφότητα της 1. Μονής του αγίου 
Παντελεήμονος. Ἡ έντονη εσωτερική αναζήτηση κατά τους χρόνους που 
προηγήθηκαν είχε προετοιμάσει το έδαφος για την πρόσληψη του μέγιστου 
πνευματικού φαινομένου της εποχής µας, του αγίου Σιλουανού (1866-1958). Ο 
γέροντας Σωφρόνιος μπόρεσε να κατανοήσει και να εκτιμήσει, όσο κανένας 
άλλος, την αξία της θεόσδοτης αποκαλύψεως, που αξιώθηκε να λάβει ο γέροντας 
Σιλουανός: «Κράτα το νου σου στον άδη και µην απελπίζεσαυ»». Όπως γράφει ο 
γέροντας Σωφρόνιος, αυτό αποτέλεσε αληθινά ιστορικό γεγονός, που επηρέασε 
ολόκληρη την εποχή µας: «Η αρχή της νίκης, η έξοδος προς την παγκόσμια 
αγάπη»’. Μολονότι ο άγιος Σιλουανός ήταν άνθρωπος ολιγογράµµατος, 
κατάφερε να επιλύσει τα βαθύτερα [/17Ι προβλήματα της ζωής, στα οποία ακόµη 
και η θεολογική διανόηση στο Παρίσι αδυνατούσε να απαντήσει. Τώρα ο 
Γέροντας Σιλουανός είναι ευρύτατα γνωστός, δοξάζεται απὀ την αγία Ορθόδοξη 
Εκκλησία, και τιμάται σε όλον τον κόσμο. Το 1987 συγκαταλέχθηκε στη χορεία 
των αγίων. 

Ο γέροντας Σωφρόνιος, µε τη σεμνότητα που τον χαρακτήριζε, δεν ήθελε, 
όσο ζούσε, να διαβαστούν τα γράμματα αυτά από άλλους, καθώς µέσα από αυτά 
αποκαλύπτονται πολλά βαθειά προσωπικά βιώματα. Αργότερα ομολογούσε 
στον Μπάλφουρ: «Από απειρία έγραφα σε σένα για τον εαυτό µου, για όσα 
σκεφτόμουν και ζούσα: για το πώς ο ίδιος πάλευα ενάντια στο ένα ή το άλλος 
πάθος ... Κυρίως αυτή η απειρία ή, µε άλλα λόγια, η αρχή µόνο της πείρας µου 
χαρακτηρίζει ακριβώς όλη εκείνη την περίοδο της εν προσευχή σχέσεώς µου μαζί 
σου. Τώρα δεν θα έγραφα πολλά από εκείνα που επέτρεψα τότε στον εαυτό µου. 
Το παρελθόν όµως ως «γεγονός» δεν διαγράφεται από τη ζωή. Μπορούμε να το 
καλύψουμε µε τη μετάνοια, να το καταστήσουμε ανίσχυρο απέναντι στην 
αιωνιότητα, αλλά ως ιστορικό γεγονός μένει οριστικώς αμετάβλητο. Δεν είμαι, 
βέβαια, ο πρώτος στον οποίο έλαχε να αισθανθεί ντροπή για το παρελθόν του, 


1 Αρχιμ. Σωφρονίου, Ππερµα Β Ῥοεσμιο (Γράμματα στη Ρωσία), Μόσχα 19957, σ. 19 (στα 
ρωσικά). 


2 Αρχιμ. Σωφρονίου, ΓΠΙοΡρµΜα Β ῬοεσιΠο (Γράμματα στη Ρωσία), Μόσχα 1997, σ. 22 (στα 
ρωσικά). 


3 Αρχιμ. Σωφρονίου, Ο άγιος Σιλουανός ο Αθωνίτης, Έσσεξ Αγγλίας 2003, σσ. 49, 370, 517, 
546. 


4Αρχιµ. Σωφρονίου, Γράμματα στη Ρωσία, σ. 28. 

για κάποιον άκαιρο λόγο που είπε ή έγραψε. Αλλά και σε αυτό βρίσκω ήδη 
κάποια ικανοποίηση, ότι έστω και στα χρόνια που ακολούθησαν µου δόθηκε η 
ευκαιρία να αναλογισθώ τα λάθη που έκανα νωρίτερα»”. 

Το Ευαγγέλιο λέει: «Ου δύναται πόλις κρυβήναι επάνω όρους κειμένη»”. Γι 
αυτό θα ήταν ανάρµοστο να αποκρύψουμε το θησαυρό που περικλείεται στα 
γράμματα [/18] αυτά, να θάψουμε στη γη το «τάλαντο» της πνευματικής αυτής 
σοφίας’ ή να ανάψουμε λύχνο και να τον τοποθετήσουμε «υπό τον μόδιον»ϑ, 
παραδίδοντας στη λήθη λόγο εμπνευσμένο από το Πνεύμα του Θεού. Προτάξαμε 
το λόγο που παρήγγειλε ο Κύριος: «Ούτω λαμψάτω το φως υμών έμπροσθεν των 
ανθρώπων, όπως ίδωσιν υμών τα καλά έργα και δοξάσωσι τον Πατέρα υμών τον 
εν τοις ουρανοίς»”. Ο βαθιά προσωπικός χαρακτήρας και η «άπειρη» ειλικρίνεια, 
που χαρακτηρίζουν τις επιστολές του, αντανακλούν µε αλάθητο τρόπο την 
εσωτερική ζέση του πνεύματος του νεαρού τότε ασκητού Σωφρονίου. 
Αποκαλύπτουν εν μέρει τα μυστικά της καρδιάς του, που κατακλύζεται από το 
πυρ της αγάπης του προς τον Χριστό. Διαβάζοντάς τα ο καθένας µπορεί να 
αντλήσει κάτι ψυχικά ωφέλιμο, να ενισχυθεί στην πίστη και να γευθεί 
πνευματική παρηγοριά. Δύσκολα µπορεί κάποιος να εκλάβει τις εκδιδόµενες 
επιστολές ως µέσο γενικής ποδηγετήσεως στην πνευματική ζωή. Άλλωστε ο ίδιος 
ο Γέροντας παρατηρεί: «... ότι γράφεται σε συγκεκριµένο πρόσωπο και κάτω 
από ειδικές συνθήκες ... από κάθε άποψη προοριορίζεται για κάποια μεταβατική 
περίοδο»10. Ουσιαστικά το περιεχόµενο των επιστολών ανταποκρινόταν στις 
τρέχουσες πνευματικές ανάγκες του παραλήπτη τους, του Δαβίδ Μπάλφουρ. 
Παρόλα αυτά στις επιστολές του Γέροντος Σωφρονίου ενυπάρχει ολόκληρη η 
θεολογία του. Δηλαδή ήδη στη νεαρή αυτή ηλικία είχε διαμορφωθεί η άρτια 
δογματική συνείδησή του. Η ιδιαίτερη όµως αξία των επιστολών έγκειται στο ότι 
παρουσιάζει τη θεολογία του µε ποιμαντική προοπτική. Την διατυπώνει σε [/19] 
άµεση σχέση µε τα ερωτήματα του παραλήπτη τους, που εκφράζει την 
προβληματική της Δύσεως. Κρίνοντας πλέον εκ των υστέρων, βλέπουμε ότι η 
θαυμαστή Πρόνοια του Θεού προετοίμασε τον Γέροντα για τον μετέπειτα 
διάλογό του µε τη Δύση, όπου κατόρθωσε να δώσει καίριες απαντήσεις στις 
πνευματικές αναζητήσεις της. 


5 Επιστολή (31 Οκτωβρίου 1961). 
6Ματθ. 5,14. 

7Βλ. Ματθ. 25,18. 

δΒΛλ. Ματθ. 5,15. 

9Ματθ. 5,16. 


10) Επιστολή 18 (Απρίλιος 1934). Βλ. σ. 240. 

Δαβίδ Μπάλφουρ 

Ο Δαβίδ Μπάλφουρ γεννήθηκε στις 20 Ιανουαρίου 19031, Οι γονείς του, 
άγγλοι διανοούμενοι, αμέσως µετά τη γέννηση του υιού τους ασπάσθηκαν τον 
Καθολικισμό. Αυτό επηρέασε από πολλές απόψεις τη θρησκευτική πορεία του 
νεαρού τότε Δαβίδ. Κατά τη διάρκεια των σπουδών του σε καθολικό σχολείο 
αισθάνθηκε µέσα του την κλήση προς την ιερωσύνη και το μοναχισμό. Μετά την 
ολοκλήρωση των σπουδών του στη Ρώμη το 1922 προσήλθε ως δόκιμος στο 
καθολικό μοναστήρι των Βενεδικτίνων στο ΕαΤΠΡΟΙΟΙΡΗ, κοντά στο Λονδίνο. Από 
τα πρώτα χρόνια της πνευματικής του ανάπτυξης ενδιαφέρθηκε για τον 
ορθόδοξο μοναχισμό και το 1926 εισήλθε στο Βελγικό μοναστήρι της (πενείορπε, 
όπου οι ακολουθίες τελούνται κατά το δυτικό και το ανατολικό [//20] τυπικό. Εκεί 
έδωσε τις µοναχικές υποσχέσεις του και αργότερα χειροτονήθηκε ιερέας. 


Η θεία κλήση 

Το 1932 ένα γεγονός ανέτρεψε όλη τη ζωή του Δαβίδ Μπάλφουρ: 
Επισκέφθηκε το Άγιον Όρος για να μελετήσει µερικά χειρόγραφα. Εκεί η 
συνάντησή του µε τον γέροντα Σιλουανό και τον π. Σωφρόνιο θα αποβεί 
καθοριστική. Όταν ο Μπάλφουρ έφθασε στο μοναστήρι του αγίου 
Παντελεήμονος, ο πρώτος που συνάντησε στην παραλία, μόλις κατέβηκε από τη 
βάρκα, ήταν ο γέροντας Σιλουανός. Αυτός τον οδήγησε στον ξενώνα. Στο δρόμο, 
όπως θυμόταν αργότερα ο γέροντας Σιλουανός, είχε συνεχώς την επιθυμία να 
πει στον Μπάλφουρ: «Προσεύχεσθε και ο Κύριος θα σας φωτίσει»! Ωστόσο δεν 
αποφάσισε τότε να εκφράσει αυτές τις σκέψεις. Η επιθυμία όµως αυτή όχι μόνο 
δεν υποχωρούσε, αλλά και αυξανόταν. Αργότερα, όταν ο Γέροντας κατανόησε 
ότι επρόκειτο για θέλημα Θεού, αποφάσισε να καλέσει τον Μπάλφουρ, που από 
καιρό βασανιζόταν µε αναποφασιστικότητα και αμφιβολίες που ήθελε να λύσει 
µε το νου του, δηλαδή σύμφωνα µε τη συνηθισμένη για τον σύγχρονο άνθρωπο 
λογική της σφαιρικής ανάλυσης. Οι απλοί αυτοί και ουσιαστικά κοινοί λόγοι 
αποτέλεσαν γι αυτόν αποκάλυψη: Του υποδείκνυαν την οδό για την επίλυση 
βασανιστικών αμϕιβολιών, οδό αποφασιστική, αν και ταυτόχρονα ίσως 
υπερφυσική. Μετά την αναχώρηση του Μπάλφουρ απὀ τον Άθω, και άλλος 
μεγαλόσχημος μοναχός της Μονής του αγίου Παντελεήμονος, που ζούσε «στην 
έρημο», σε απόσταση τριών χιλιομέτρων από τη Μονή, έλεγε ότι καθ’ όλη τη 
διάρκεια της παραμονής του είχε πολύ δυνατή την επιθυμία να του πει: 


ΤΠ. Στην πρώιμη περίοδο της ζωής του Δ. Μπάλφουρ και της μεταστροφής του στην 
Ορθοδοξία αναφέρεται η μοναχή Σιλουανή (ο60οᾷεβᾶ στο βιβλίο της, Τρι Βετρεππ (Τρεις 
συναντήσεις), Μόσχα 1997, σσ. 76-83 (στα ρωσικά). Στη διήγησή της ωστόσο απαντούν μερικές 
ιστορικές ανακρίβειες. Έτσι, ονομάζοντας τον Δαβίδ «λόρδο», προφανώς τον ταύτισε µε το λόρδο 
Μπάλφουρ, τον γνωστό πολιτικό των αρχών του 20ου αιώνα, ενώ ο Δαβίδ είχε κατώτερη 
κοινωνική προέλευση. Επιπλέον, η περήφημη διήγηση ότι ο Δ. Μπάλφουρ «προσέφερε πολλά 
χρήματα στον Πάπα Ρώμης και ίδρυσε το μοναστήρι της (Πενείορπε για τον αγώνα ενάντια στην 
Ορθοδοξία», δεν ευσταθεί, σύμφωνα πάντα µε τα ιστορικά δεδοµένα. 

«Λεχθείτε την Ορθοδοξία, εγκαταλείψτε τον Καθολικισμό»! μ/21] Ο π. Σωφρόνιος 
στη συνέχεια ρώτησε τον μεγαλόσχημο αυτόν μοναχό: 

- Γιατί είχατε τέτοια επιθυμία; Τόσοι επισκέπτες καταφθάνουν στη Μονή 
μας, και Καθολικοί και Προτεστάντες και άλλοι. Παρόλα αυτά οι μοναχοί µας 
δεν συνηθίζουν να επικοινωνούν µε τους επισκέπτες και γενικά µε τους ξένους, 
πόσο μάλλον µε τους ετεροδόξους. 

Ο ερημίτης απάντησε: 

- Είδα τον Μπάλφουρ στην Εκκλησία και τον αγάπησα: λυπήθηκα που δεν 
είναι Ορθόδοξος και προσευχήθηκα γι’ αυτόν. Και να, έτσι ένοιωσα την επιθυμία 
να του μιλήσω, για να ασπασθεί την Ορθοδοξία. 

Υπήρξαν και άλλοι μοναχοί µε παρόμοια επιθυμία και πολλοί 
προσευχήθηκαν γι αυτόν. Ο ίδιος ο π. Σωφρόνιος δεν έπαυσε να προσεύχεται 
για τον Μπάλφουρ ηµέρα και νύχτα κατά τη διάρκεια αρκετών μηνών. Δεν 
έπαυε να τον αναφέρει στην προσευχή του, ακόµη και όταν τελούσε τον κανόνα 
του ή διάβαζε ακολουθίες ή διακονούσε στο ναό. Ανέλαβε επίπονο αγώνα 
προστασίας του Δαβίδ µε την προσευχή και πονούσε πολύ στην ψυχή του γι 
αυτόν, αλλά ο Κύριος τον αντάµειψε µε µεγάλη χαρά. 

Ο ιερομόναχος Πινούφριος, µετά την αναχώρηση του Μπάλφουρ, ρωτούσε 
τον π. Σωφρόνιο γι αυτόν. Ο π. Σωφρόνιος δεν του διηγήθηκε τίποτε για τον 
Μπάλφουρ, του ζήτησε µόνο να προσευχηθεί γι΄ αυτόν, επειδή και ο Μπάλφουρ 
φεύγοντας παρακάλεσε όλους τους μοναχούς να τον μνημονεύουν στις 
προσευχέςτους. Ο π. Πινούφριος απάντησε αρχικά µε απογοήτευση: 

-Τι λοιπόν, θα προσευχόµαστε και για τους Καθολικούς; Αυτοί µας είναι 
ξένοι μακάρι όλους να µας σώσει ο Θεός! 

Ωστόσο άρχισε να προσεύχεται ... Μερικές ημέρες αργότερα, όταν 
συνάντησε τον π. Σωφρόνιο, διηγόταν: 

[/221- Ο Μπάλφουρ είναι εξαιρετικός άνθρωπος ... φαντασθείτε, µετά την 
παράκλησή σας τη νύχτα, στον κανόνα, άρχισα να προσεύχομαι γι΄ αυτόν, και 
ξαφνικά η προσευχή αυτή γινόταν µε κάποιον ιδιαίτερο τρόπο, και έτσι κυρίευσε 
την καρδιά µου, ώστε όλες αυτές τις ηµέρες και στο κελλί και στην Εκκλησία 
προσεύχομαι αποκλειστικά γι’ αυτόν. 

Ο π. Σωφρόνιος σιώπησε. Ευχαρίστησε τον Θεό για τη θαυμαστή Του 
πρόνοια. Διηγήθηκε όλα αυτά στον γέροντα Σιλουανό, και ο Γέροντας 
επανέλαβε πολλές Φορές: «Ο Μπάλφουρ µεταστράφηκε στην Ορθοδοξία µε 
θαύμα». 

Αργότερα ο π. Σωφρόνιος, όταν θυμόταν εκείνες τις ηµέρες έγραφε: «Πολύ 
απέχω ακόµη από το να γνωρίζω όλα τα σχετικά µε τον Δ. Μπάλφουρ ... αλλά 
μου είναι γνωστά αρκετά, ώστε να διακρίνω, µε πόσο θαυμαστό τρόπο η χάρη 
του Θεού ενεργεί ταυτόχρονα στις καρδιές πολλών ανθρώπων ... ίσως µε σκοπό, 
ό,τι δεν κάνει ο ένας, να το κάνει ο άλλος: ίσως για να προσελκύσει όσο το 
δυνατόν μεγαλύτερο αριθµό ανθρώπων στο θείο έργο του Χριστού, στο έργο της 
λυτρώσεως και της σωτηρίας του κόσμου: ίσως για να µας συνδέσει όλους µας µε 
τον ισχυρό σύνδεσμο της αγάπης ... ίσως γιατί η Αγάπη του Θεού δεν είναι χωρίς 

δικαιοσύνη ... ἐγώ όµως νομίζω ότι όλα αυτά που απαριθµώ δεν εξαντλούν την 
ατελεύτητη σοφία και πρόνοια του Θεού για μας»΄2. 


[1/23] 
Η αποδοχή της Ορθοδοξίας 

Τόσο ισχυρό και βαθύ υπήρξε το βίωµα που έζησε ο Μπάλφουρ χάρη στην 
πρόνοια του Θεού, ώστε να αισθανθεί την ανάγκη να ασπασθεί την Ορθοδοξία. 
Από εκείνη ακριβώς τη στιγµή ξεκίνησε αδελφική αλληλογραφία μεταξύ αυτού 
καιτου π. Σωφρονίου. Χειραγωγούμενος από την πνευματική καθοδήγηση του π. 
Σωφρονίου και τις πατρικές συστάσεις του γέροντος Σιλουανού ο Μπάλφουρ 
ασπάσθηκε την Ορθοδοξία στις 12 Σεπτεμβρίου του 1932 και του αναγνωρίσθηκε 
η ιερατική του ιδιότητα. Αυτό έλαβε χώρα στη Λίτβα (Λιθουανία). Ο 
Μητροπολίτης Ελευθέριος, έξαρχος του Πατριαρχείου Μόσχας στη Δυτική 
Ευρώπη, τον δέχθηκε σε κανονική κοινωνία µε την Εκκλησία. Τόπος της νέας 
διακονίας του ορίσθηκε το μετόχι των Τριών Ιεραρχών στο Παρίσι (Κε Ρέϊε]). 

Εκεί έδωσε τις µοναχικές υποσχέσεις, αλλά πλέον ως ορθόδοξος ιερεύς. 
Εκάρη μοναχός από τον αρχιεπίσκοπο Βενιαμίν. Κατά την κουρά του έλαβε το 
όνομα Δημήτριος και η πνευματική του καθοδήγηση ανατέθηκε στον γέροντα 
Σιλουανό. 


Δοκιμασίες 

Αμέσως µετά την κουρά άρχισαν οι πειρασμοί, που υπέβαλαν σε 
δοκιμασία την πιστότητα του Μπάλφουρ στις µοναχικές υποσχέσεις και γενικά 
στην ορθόδοξη πίστη του. Με τον διορισμό του αρχιεπισκόπου Βενιαμίν ως 
εξάρχου Αμερικής ανατέθηκε στον π. Δημήτριο νέα υπακοή, να συνοδεύσει τον 
αρχιερέα του µε την ιδιότητα του γραμματέα και μεταφραστή στις Η.Π.Α. 

//24} Γρήγορα έγινε μάρτυρας της διενέξεως μεταξύ των δικαιοδοσιών των 
δύο ιεραρχών, του Μητροπολίτη Βενιαμίν (του Πατριαρχείου Μόσχας) και του 
Μητροπολίτου Πλάτωνος (της Υπερορείου Εκκλησίας). Το σκάνδαλο αυτό 
αποτέλεσε σοβαρή δοκιμασία για την αδύναμη ακόµη πίστη του. Μετά την 
επιστροφή του στην Ευρώπη ο Μπάλφουρ πέρασε έξι μήνες στο Λονδίνο µε την 
ελπίδα να ιδρύσει ενορία, αλλά δεν το κατόρθωσε. 

Το Φθινόπωρο του 1935, αναζητώντας πνευματικό λιμάνι, ο π. Δημήτριος 
επισκέφθηκε για δεύτερη φορά τον Άθω, όπου και πέρασε έξι μήνες σε αυστηρή 
απομόνωση. Αλλά και πάλι η ελπίδα του διαψεύστηκε: οι αγιορείτες δεν 
αναγνώριζαν οὔτε το βάπτισµά του ούτε ακόµη περισσότερο το ιερατικό του 
αξίωμα. Μετά από όλα αυτά οι πολιτικές αρχές τον ανάγκασαν να εγκαταλείψει 
τον Άθω. 


12 Απόσπασμα από το γράμμα του π. Σωφρονίου στον επίσκοπο Βενιαμίν. Το γράμμα δεν 
διασώθηκε. Αποκαταστάθηκαν µερικά αποσπάσµατα χάρη στις σημειώσεις που κράτησε ο ίδιος ο 
Δ. Μπάλφουρ. 

Ρήξη 

Δεν είναι δύσκολο να μαντέψουμε τί διαδραματιζόταν στην ψυχή του π. 
Δημητρίου. Η απαγοήτευση, η κούραση από τις αδιάκοπες πνευματικές 
περιπλανήσεις, οι διωγμοί και οι ξενιτείες τον ανάγκασαν να αναζητήσει τόπο 
για «σταθερή» διακονία. Αυτό τον οδήγησε σε πνευματική ρήξη µε τον Γέροντά 
του, τον Γέροντα Σιλουανό. Έτσι περιφρόνησε τη συμβουλή του να επιστρέψει 
στο Παρίσι και να μεταβεί έπειτα στην Αγγλία, για να κηρύξει εκεί την 
Ορθοδοξία. Στο γράμμα του προς τον π. Σωφρόνιο έγραφε: «Να εύχεσθε για 
μένα, να µη µε κατακρίνετε και να έχετε υπόψη ότι θα προσπαθήσω να 
εκπληρώσω την εντολή να μεταβώ και να κηρύξω στην Αγγλία. Για τους τρόπους 
όµως προετοιμασίας, την εποχή και τα μέσα εκπλήρωσης της εντολής, 
αποφάσισα τελικά να κρίνω ο ίδιος, ακολουθώντας τη συμβουλή της 
εκκλησιαστικής αρχής και των πνευματικών εκείνων που ο Θεός θα µου στείλει 
εδώ που [/25] είμαι... Θα σας συμβουλεύομαι και προτίθεµαι να δεχθώ µια γενική 
γραμμή καθοδηγήσεως, αλλά δεν μπορώ τίποτε περισσότερο. Δεν επιτρέπεται να 
χρησιμοποιώ τον Γέροντα ως μαντείο»... Σε αυτό ο γέροντας Σιλουανός 
απάντησε: «Ώστε συγκρίνει τις προσευχές µας µε μαντείο; Τόσο φθηνά µας 
εκτίµησε. Ας ζήσει κατά το θέλημά του. Η πείρα θα τον διδάξει. Έχασε την πίστη, 
και χωρίς πίστη όφελος δεν θα υπάρξει». Αργότερα ο Μπάλφουρ έλεγε: «Αν 
ενεργούσα σύμφωνα µε την συμβουλή του Γέροντα, η ζωή µου θα κυλούσε 
διαφορετικά»! Για την παρακοή του στον γέροντα Σιλουανό ένιωθε ο 
Μπάλφουρ βαθειά μεταμέλεια ως τις τελευταίες ηµέρες της ζωής του. 

Παίρνοντας τη μοίρα «στα χέρια του», αποφάσισε να παραμείνει στην 
Αθήνα. Στην αρχή όλα εξελίσσονταν κατά κάποιον τρόπο ευνοϊκά. Εντάχθηκε 
στην αδελφότητα της Ιεράς Μονής Πεντέλης κοντά στην Αθήνα, προχειρίσθηκε 
σε πνευματικό, αποφοίτησε από το Πανεπιστήμιο Αθηνών µε άριστα, 
ανυψώθηκε στο βαθµό του αρχιμανδρίτη και διορίσθηκε προϊστάμενος στο ναό 
του νοσοκομείου «Ευαγγελισμός» των Αθηνών. Προικισμένος µε σπάνιο μουσικό 
ταλέντο, κατάφερε να οργανώσει εκεί επαγγελματική εκκλησιαστική χορωδία. 
Τα µέλη της βασιλικής οικογένειας, κατά τις επισκέψεις τους στον 
«Ευαγγελισμό», συχνά παρακολουθούσαν τις ακολουθίες στο ναό του 
νοσοκομείου, καθώς τα προσέλκυε η συγκροτημένη υμνωδία του χορού που 
διηύθυνε ο Μπάλφουρ. Με αυτόν τον τρόπο ο π. Δημήτριος έγινε πρόσωπο οικείο 
στα μέλη της ελληνικής βασιλικής [/26| οικογένειας, και λέγεται μάλιστα ότι 
δεχόταν την εξομολόγηση μερικών από αυτά. 

Όμως η υπηρεσία του π. Δημητρίου στην Αθήνα έληξε µε εξίσου αιφνίδιο 
τρόπο, όπως και οι άλλες πρωτοβουλίες του. Αυτή τη φορά το γεγονός που 


1Λ. Μπάλφουρ, Επιστολή 1 (7 Απριλίου 1936). Παράρτημα Π,1. σ. 356. 
14 Επιστολή 28 (7/20 Απριλίου 1936), σ. 267. 


15 ΒΛ. Επισκ. Καλλίστου Γουέαρ, «Νεκρολογία» (ΟΡΠαΤγ: Ὠανιά Βα]ίουτ), 5οροτηοςί, 
Γοπάοη 1990, τ. 12, αρ. 1, σ. 55. 


ΑΣΚΗΣΙΣ ΚΑΙΘΕΩΡΙΑ -11- 


απροσδόκητα κλόνισε τη ζωή του ήταν η γερμανική κατοχή του 1941. Λίγες μόνο 
μέρες πριν την επέλαση των Γερμανών στην Αθήνα, το πρωΐ της 181: Απριλίου, 
κατάφερε να πάρει απολυτήριο γράμμα από τον τοπικό Αρχιεπίσκοπο, και το 
ίδιο βράδυ βρισκόταν µε άλλους φυγάδες σε καράβι που έπλεε για την Αίγυπτο. 

Η συνέχεια της ζωής του υπήρξε δραματική. Μετά την άφιξή του στο 
Κάιρο, όντας ήδη γνωστός αρχιμανδρίτης και πνευματικός, αναζητούσε νέο τόπο 
για να υπηρετήσει την Ορθόδοξη Εκκλησία χωρίς όµως καμιά επιτυχία. Η πίστη 
του άγγιξε αυτή τη φορά τα όριά της. Ο ίδιος μαρτυρεί: «Έχασα την πίστη ότι η 
Ορθόδοξη Εκκλησία είναι η μόνη που κατέχει την Αλήθεια σε όλο το πλήρωμά 
της», Αργότερα ο π. Σωφρόνιος έγραφε, έχοντας υπόψη μεταξύ άλλων 
περιπτώσεων ενδεχομένως και την ιστορία του Μπάλφουρ: «Από τις επαφές που 
είχα, γνώρισα πολλές περιπτώσεις ανθρώπων για να πεισθώ ότι κάθε 
υποβιβασμός του χριστιανισμού συνεπάγεται είτε προσωπικές καταστροφές είτε 
γενικές. Μόνο µε τον υποβιβασμό αυτόν μπορούμε ασφαλώς να εξηγήσουμε την 
απομάκρυνση από τον εκκλησιαστικό περίβολο πολλών προσώπων, που 
αναζητούν µε ειλικρίνεια την παγκόσμια “καθολική” Δικαιοσύνη και την 
παγκόσμια “καθολική” Αλήθεια. Δεν αναφέρομαι στους διεφθαρμένους, αλλά 
σε αυτούς που βαθιά αναζητούν τη λύση των μεγάλων προβλημάτων και 
μάλιστα την απόλυτη γνώση, φυσική για τον άνθρωπο». 

//27] Ύστερα από πέντε µήνες «απραγίας» στο Κάιρο, ξύρισε τα γένια του, 
έβγαλε το ράσο και διέρρηξε κάθε σχέση µε την Ορθόδοξη Εκκλησία. Μη έχοντας 
οὔτε θέση, ούτε χρήματα, ούτε οικογένεια, ούτε πατρίδα, ούτε, το κυριότερο, 
πίστη, ο Μπάλφουρ βυθίστηκε σε βαθειά εσωτερική κρίση, από την οποία άρχισε 
να αναζητά διέξοδο µε κάθε θυσία. Αργότερα ο ίδιος χαρακτήριζε τα χρόνια 
αυτά ως «χρόνια τέλειας αθεΐας» 5. Στο Κάιρο συνέβαινε να ζει σε δωμάτιο, από 
τα παράθυρα του οποίου φαινόταν το Βρετανικό Προξενείο. Καθώς έβλεπε τους 
συμπατριώτες του να μπαίνουν και να βγαίνουν από τις πόρτες του Προξενείου, 
ήταν Φυσικό να γεννηθεί µέσα του αίσθημα οίκτου για τον εαυτό του. Σε 
σύγκριση µε τον δικό του αξιοθρήνητο μαρασμό, η ζωή τους έμοιαζε σε αυτόν 
ευσταθής, συγκροτημένη, γεμάτη βεβαιότητα για την επόμενη ημέρα. Με την 
επίδραση του εξαδέλφου του, κυβερνητικού υπαλλήλου της Βρετανικής 
αντιπροσωπείας στην Αίγυπτο, ο Μπάλφουρ άρχισε να αναζητά εργασία στο 
Προξενείο. Έτρεφε την ελπίδα πως η τέλεια κατοχή πολλών ξένων γλωσσών θα 
τον βοηθήσει να επιβιώσει. 

Έγινε πράγματι δεκτός στις ανιχνευτικές υπηρεσίες του Βρετανικού 
Στρατού στο Κάιρο και σύντομα προβιβάστηκε στο βαθµό του ταγματάρχη. 
Κατέχοντας τέλεια την ελληνική γλώσσα, κατέλαβε σύντομα σημαντική θέση 


16Βλ. ο.π. 


7 Αρχιμ. Σωφρονίου, Γράμμα στην Μαρία (αδελφή του Γέροντος Σωφρονίου) («εΜεΗοβπθ 
Καλαπτηηκοβο, (24 Αυγούστου 1973). Από το αρχείο της Μονής. 


18Λ, Μπάλφουρ, Επιστολή 5 (8 Απριλίου 1945). Παράρτημα Π,6. σ. 390. 

στο Βρετανικό Υπουργείο Εξωτερικών που είχε να κάνει µε τις πολιτικές σχέσεις 
με την Ελλάδα. Το Φθινόπωρο του 1944 διορίσθηκε στην Αθήνα µε την ιδιότητα 
του διπλωματικού εκπροσώπου στην υπηρεσία του Βρετανικού Στρατού. 


[//28] 
Εκτός Εκκλησίας 
Επιστρέφοντας στην Αθήνα ως διπλωμάτης πλέον ο Μπάλφουρ ανανέωσε 
την αλληλογραφία του µε τον πατέρα Σωφρόνιο. Το θρησκευτικό του ενδιαφέρον 
αφύπνισε ο τραγικός θάνατος του αδελφού του, που χάθηκε στο Χόγκ-Κόνγκ, 
στους θαλάμους βασανιστηρίων ενός ιαπωνικού στρατοπέδου συγκεντρώσεως 
αιχμαλώτων πολέμου. Η συναίσθηση της παροδικότητος των επιγείων και της 
τραγωδίας της ανθρώπινης ύπαρξης είχε ως αποτέλεσμα να αναζωπυρωθεί 
μέσα του η Φλόγα της πίστεως που κάποτε έσβησε -- ἂν και εσωτερικά βρισκόταν 
ακόµη πολύ µακριά από τον πατέρα Σωφρόνιο. Μετά τον πόλεμο ο Μπάλφουρ 
επέστρεψε, όπως φαίνεται, στους «συνήθεις ρυθμούς» της κοσμικῆς ζωής: 
διπλωματική εργασία, γάμος, οικογένεια. Λόγω των καθηκόντων του συνέβαινε 
πολλές φορές να ταξιδεύει από τη µια χώρα στην άλλη και να ζήσει σε διάφορες 
πόλεις: Τέλ-Αβίβ, Σμύρνη, Γένοβα, Γενεύη και άλλες. 


Επιστροφή 

Κατά τη διάρκεια όλης αυτής της περιόδου ο π. Σωφρόνιος δεν διέκοψε την 
αλληλογραφία του µε τον Μπάλφουρ. Στις αρχές της δεκαετίας του ’50 ο π. 
Σωφρόνιος, προβλέποντας την εσωτερική αλλαγή του Φίλου του στο απώτερο 
μέλλον, είπε: 

«Γράφεις: “Τόσο µακριά είναι από μένα όλα αυτά τώρα ... δὲν γνωρίζω αν 
μπορείς να εννοήσεις, πόσο απομακρύνθηκα από όλους σας”. Ταυτόχρονα όµως 
προσθέτεις: “ωστόσο όµως σας θυμάμαι µε την αγάπη και την ευγνωμοσύνη 
παλαιών Φίλων και θα ήθελα να διατηρήσω επικοινωνία [/29] μαζί τους”. Εγώ 
αδιάκριτα σκέφτομαι ότι µε κανένα τρόπο δεν θα μπορέσεις να ξεχάσεις εντελώς 
την εν Χριστώ αγάπη µας. Ψυχολογικά επήλθε μετατόπιση του κέντρου του 
εσωτερικού σου κόσμου. Τόσο η δύναμη των νέων εντυπώσεων, όσο και η ισχυρή 
επίδραση όλων όσοι σε περιβάλλουν τώρα, θα χάσουν µε την πάροδο του χρόνου 
την έντασή τους, και τότε θα δεις ότι δεν είμαστε µακριά από σένα, ότι υπάρχει 
για µας τόπος στην καρδιά σου, όπως υπάρχει τόπος για σένα και στη δική µας 
καρδιά. Εγώ σου έχω ήδη πει, και ίσως είναι περιττό να το επαναλάβω, ότι δεν θα 
σε ξεχάσω. Εντούτοις δεν τολμώ να εκφρασθώ έτσι, γιατί είµαι άνθρωπος. “Ουκ 
επιλήσοµαί σου” αυτό είναι Θεού λόγος»»”. Αυτά τα λόγια δεν ήταν καθόλου 
μάταια. Ο γέροντας Σωφρόνιος έμεινε πιστός στον Μπάλφουρ ως το τέλος της 
ζωής του. 

«στη Γενεύη σημειώθηκε η τελευταία μεταστροφή στην εσωτερική ζωή 
του Μπάλφουρ. Αυτό συνέβη το 1962. Μια νύχτα ξύπνησε την οικογένειά του, και 


9 Επιστολή (24 Δεκεμβρίου 1950). 

νιώθοντας ασυνήθιστη ταραχή, αναφώνησε πανηγυρικά: «Πιστεύω εκ νέου»! 
Παραμένει μυστήριο, τι έζησε τότε. Αλλά από εκείνη τη στιγμή αναζητούσε 
επίμονα την ενσωµάτωσή του στην Ορθόδοξη Εκκλησία. Πάνω από όλα διψούσε 
να κοινωνήσει τα άχραντα μυστήρια του Σώματος και του Αίματος του Λυτρωτή. 
Χωρίς αναβολή κατευθύνθηκε στον γέροντα Σωφρόνιο, τον παλαιό και πιστό εν 
Χριστώ Φίλο του, ηγούμενο ήδη τον καιρό εκείνο της Μονής του Τιμίου 
Προδρόμου στην Κομητεία του Έσσεξ της Αγγλίας. Η συγκινητική συνάντησή 
τους κατέληξε σε βαθειά [/50] εξομολόγηση μετανοίας του Μπάλφουρ για όλα τα 
χρόνια της πνευματικής αποξενώσεώς του, που έζησε μακριά από την Εκκλησία. 
Μετά το γεγονός αυτό ο Μπάλφουρ απευθύνθηκε στον Μητροπολίτη Νικόλαο, 
έξαρχο Δυτικής Ευρώπης, µε το αίτημα να τον δεχθεί πίσω στους κόλπους της 
Εκκλησίας ως λαϊκό. Από εκείνη τη στιγµή και ως το τέλος της ζωής του ο 
Μπάλφουρ φρόντιζε µε κάθε επιμέλεια την πίστη του στην Ορθοδοξία, 
μεταλαμβάνοντας συχνά των αγίων του Χριστού μυστηρίων. Πολλοί θυμούνται 
τα καυτά δάκρυα μετανοίας, που έχυνε στη θεία Λειτουργία. Από τότε 
ανανεώθηκε και η πνευματική επαφή του µε τον γέροντα Σωφρόνιο. Η 
πνευματική καθοδήγηση δεν γινόταν πλέον δι΄ αλληλογραφίας, αλλά προφορικά 
κατά τη διάρκεια τακτικών συναντήσεων. Γι αυτό ακριβώς στις επιστολές της 
περιόδου αυτής τα πνευματικά θέµατα σχεδόν δεν θίγονται. 

Με το θάνατό του, που σημειώθηκε την 11η Οκτωβρίου 1989 µετά από 
παρατεταμένη ασθένεια, τερματίσθηκε η δύσκολη ζωή του περιπετειώδους 
αυτού ανθρώπου. Λίγο πριν πεθάνει, είχε πει: «Εγώ, σαν ασύνετο γαϊδουράκι, 
σκέφτηκα να τρέξω πίσω από δύο ισχυρά άλογα, τον γέρονταν Σιλουανό και τον 
πατέρα Σωφρόνιο». 

Πολλοί πιστεύουν ότι ο Μπάλφουρ έζησε χρησιμοποιώντας υποκριτικά 
την Ορθοδοξία. Και η άποψη αυτή ίσως στηρίζεται στις παλινωδίες του, όπως και 
σε ορισμένες συγκυρίες της περιπετειώδους ζωής του. Τα κείµενα όµως που 
διαθέτουμε δεν οδηγούν σε τέτοια συμπεράσματα. 

[4/91 
ΑΓΩΝΑΣ ΘΕΟΓΝΩΣΙΑΣ 

«Η Βασιλεία των ουρανών βιάζεται, και βιασταί αρπάζουσιν αυτήν», 
Τέτοια είναι η οδός που χάραξε ο Κύριος για όλους εκείνους που τολμούν να 
ακολουθήσουν τα ίχνη Του. Όλη η ζωή του Γέροντος Σωφρονίου ήταν αδιάκοπος 
αγώνας για την απόκτηση της Βασιλείας σύμφωνα µε την εντολή του Χριστού. Ο 
αγώνας αυτός για Θεογνωσία αντικατοπτρίζεται εν μέρει στις επιστολές του 
προς τον Μπάλφουρ. Γράφτηκαν κατά τους χρόνους της παραμονής του στον 
Άθω, όταν όλο του το είναι ήταν συγκεντρωμένο στην εσωτερική πάλη για τη 
σύλληψη του Θείου Προτύπου. Οι επιστολές που εκδίδονται στο βιβλίο αυτό 
αποτελούν πολύτιμη και ζωντανή μαρτυρία, που υποδεικνύει τις αρχές της 
θεολογίας του Γέροντος Σωφρονίου. 

Η πνευματική επικοινωνία του Γέροντα µε τον άγιο Σιλουανό αναμφίβολα 
επέδρασε καθοριστικά στη θεολογική μορφή των επιστολών αυτών. Η 
αλληλογραφία µε τον Μπάλφουρ χύνει κάποιο φως στα πρώτα χρόνια της 
γνωριμίας του Γέροντος Σωφρονίου µε τον άγιο Σιλουανό, που άρχισε το 1930. 
όταν ο Γέροντας Σωφρόνιος ετοίμαζε την έκδοση του βιβλίου του «Ο άγιος 
Σιλουανός ο Αθωνίτης» (Παρίσι 1948), χρησιμοποίησε τις επιστολές αυτές ως 
ζωντανή υπόμνηση, που αποτύπωνε την πνευματική μορφή του αγίου 
Σιλουανού: «Εκεί πολλά γράφτηκαν κάτω από την άμεση επίδραση του 
Γέροντος», γράφει ο πατήρ Σωφρόνιος, «και ως εκ τούτου θα μπορούσαν να 
αποκαταστήσουν στη μνήμη µου µε μεγάλη ακρίβεια μερικά πράγματα γι 
αυτόν»... Ο άγιος Σιλουανός άνοιξε γι αυτόν νέους [/32] ορίζοντες στην 
πνευματική ζωή. Ο πατήρ Σωφρόνιος έγραφε αργότερα: «Αυτό συνέβαινε τις 
ημέρες εκείνες, όταν δεν εύρισκα τα κατάλληλα λόγια, για να εκφράσω στον Θεό 
την ευγνωμοσύνη µου για τη συνάντησή µου µε τον Γέροντα Σιλουανό. Εκείνη 
την περίοδο βρισκόμουν ολόκληρος κάτω από το «σημείο» (για να µην 
χρησιμοποιήσω ακατάλληλη για την παρούσα περίπτωση έκφραση: κάτω από 
την εντύπωση) εκείνου του Φωτός της Μεταμορφώσεως, µέσα στο οποίο ο Θεός 
μου φανέρωσε τον Γέροντα. Μετά από επτά χρόνια βαθύτατης “απορίας” ..., 
στην οποία βρισκόμουν πριν από αυτή τη συνάντηση, µου δόθηκε µέσα από το 
πρόσωπο του Γέροντος αυθεντική αποκάλυψη και βεβαίωση». 


2 Ματθ. 11, 12. 


2: Επιστολή (24 Δεκεμβρίου 1950). Στην Επιστολή αυτή ο π. Σωφρόνιος εξέφρασε το 
αίτημά του στον Δ. Μπάλφουρ, να του δώσει να διαβάσει τα γράμματά του, αλλά µόνο για 
σύντομο διάστηµα, εφόσον γνώριζε ότι για τον Μπάλφουρ θα στοίχιζε πολύ να χωρισθεί από 
αυτά, έστω και λίγες ημέρες: τα κουβαλούσε μαζί του, ως ατίµητη κληρονομιά, παντού και 
πάντοτε. 


22 Επιστολή (31 Οκτωβρίου 1941). 

Θεολογία που γεννιέται από τη μετάνοια 

Στη ζωή του ίδιου του Γέροντος Σωφρονίου οι χρόνοι αυτοί ήταν περίοδος 
μεγάλου πένθους για τον εαυτό του. Αργότερα θυμόταν πως στη Μονή του αγίου 
Παντελεήμονος συνέβαινε κάποτε να διαβάζει μεγαλοφώνως το Ψαλτήρι, όσο οι 
μοναχοί εργάζονταν χειρονακτικά. «Άρχιζα τον Ψαλμό, και αισθανόµουν 
ανίκανος να συνεχίσω -- η χάρη “με έπνιγε”' ο θρήνος συσσωρευόταν στο λαιμό 
και ὕστερα ξεσπούσε». 

Με όλη του την ύπαρξη ήταν βυθισμένος στον επώδυνο εκείνον άδη της 
μετανοίας, μέσω του οποίου επισκιάζει τον [/535] άνθρωπο η χάρη του Αγίου 
Πνεύματος και τον ανυψώνει στη σφαίρα της Θείας Ζωής. Σε κατάσταση τέτοιας 
χάριτος ο άνθρωπος, αναγεννηµένος µέσα στην κάµινο της μετανοίας, ζει µε όλο 
του το είναι την πραγματικότητα του Θείου κόσμου και την κατοπτεύει ως κάτι 
το οφθαλμοφανές. Με τη χάρη αυτή γεμίζει ο κάθε λόγος του, η κάθε κίνηση της 
ψυχής και της καρδιάς του. Όλες οι εκδηλώσεις του στην καθημερινή ζωή φέρουν 
τη σφραγίδα της καθαρής θεωρίας της Αλήθειας. 

Οι επιστολές αυτές φανερώνουν µε τον καλύτερο τρόπο πώς µια τέτοια 
«κατάσταση» μεταβάλλεται σε «θεολογία». Η «θεολογία ως κατάσταση» δεν 
είναι Φιλοσοφική γνώση, ούτε ακόµη το περιεχόµενο προσευχής, αλλά ζώσα 
είσοδος στη Θεία αιωνιότητα. Και µια τέτοια «θεολογία», ως αντανάκλαση της 
καταστάσεως της καθαρής απάθειας, γίνεται η ίδια καθαρή και αυθεντική µε τη 
βαθύτερη σηµασία των λέξεων αυτών. 

Όταν ο άνθρωπος ανυψωθεί ως τη θεωρία της Αλήθειας, γίνεται ικανός να 
διακρίνει εύκολα όλα όσα δεν είναι «αλήθεια». Υπό την έννοια αυτή ο Γέροντας 
Σωφρόνιος έγινε πολύτιμος πνευματικός χειραγωγός για τον καταπονηµένο από 
αμφιβολίες Μπάλφουρ, στον οποίο παρέμεναν άλυτα πολλά ερωτήματα 
δογµατικής τάξεως σχετικά µε την ορθόδοξη πίστη. Από τις απαντήσεις του 
έδωσε συμπεραίνεται, πόσο βαθιά γνώριζε ο Γέροντας Σωφρόνιος την παράδοση 
των αγίων Πατέρων της Εκκλησίας. Τα κείµενα των Πατέρων εναρμονίζονται 
πλήρως µε την πείρα του. Για το λόγο αυτόν μνημονεύει κατ’ επανάληψη τα 
έργα των οσίων Ιωάννου της Κλίμακος, Αββά Δωροθέου, Ισαάκ του Σύρου και 
πολλών άλλων. Χάρη σε µια λεπτότατη πνευματική διαίσθηση, που διέθετε ο 
Γέροντος Σωφρόνιος, κατάφερε, όσο κανένας άλλος, να εκφέρει λόγο πειστικό 
ακόµη και για τέτοιον υψηλά μορφωμένο θεολόγο, μ/54 όπως ήταν ο Μπάλφουρ. 
Ωστόσο η μυστική δύναμη των επιστολών αυτών δεν έγκειται στη λογική δομή 
τους ή την ευρυμάθεια που έκρυβαν. Όχι ο Μπάλφουρ διαισθάνθηκε ότι, παρά 
την τέλεια γνώση των αγιοπατερικών έργων που κατείχε ο Γέροντας Σωφρόνιος, 
οι λόγοι του δεν ήταν απόρροια αφηρημένης σκέψης, αλλά άνωθεν πείρας, και 
ότι παρουσιάζουν αλήθειες, ὡς γεγονότα γνωστά και αναμφισβήτητα. Οι 
επιστολές του Γέροντα, ως καθαρά προσωπικές εξομολογήσεις, αποτυπώνουν 
την πραγματική πείρα και την αληθινή γνώση, και ως εκ τούτου φέρουν θετικό 
χαρακτήρα μαρτυρίας για γεγονότα του πνευματικού είναι. 

Μυσταγωγία προς θεωρία 

Θα έλεγε κανείς ότι τόσο οι περιστάσεις, όσο και οι άκρως σοφές 
συμβουλές που περιέχονται στις επιστολές, οδηγούν τον αναγνώστη στην οδό 
προς την αληθινή θεωρία. Σε αυτές εκδηλώθηκε ιδιαίτερη πνευματική νήψη, που 
τόσο έντονα χαρακτηρίζει τους Πατέρες της «Φιλοκαλίας». Στα απλά και λίγα 
λόγια, που απευθύνονται στον Δ. Μπάλφουρ, εκφράζεται µε εκπληκτικό βάθος 
όλη η ουσία της διδασκαλίας των Πατέρων της Εκκλησίας σχετικά µε την 
ασκητική εργασία. Η μυστηριώδης αυτή επιστήµη είναι απρόσιτη, ασύλληπτη 
ακόµη και για τους μεγαλύτερους διανοητές. Ταυτόχρονα όµως είναι τόσο απλή 
και σαφής, ὥστε να καθίσταται προσιτή ακόµη και στους πιο αγράµµατους 
ανθρώπους. «Η οδός προς τη σωτηρία αρχίζει µε το φόβο του Θεού και τελείται 
µε Φόβο, που µπορεί να φθάσει σε σηµείο, ώστε ο άνθρωπος να αισθάνεται 
αληθινά καθηλωμένος. Πρέπει να αγαπά κανείς το αίσθημα του φόβου του Θεού 
και να το διατηρεί. Η αγάπη όµως οφείλει να εκδηλωθεί, κατά το λόγο του 
Κυρίου, µε την τήρηση των [/35] εντολών. Και σε αυτό έγκειται το νόημα του 
λόγου, “τον Θεόν φοβού και τας εντολάς αυτού φύλασσε”, όλη η σοφία, όλο το 
μυστήριο. Η χριστιανική ζωή είναι απλή. Και όλοι εμείς οφείλουμε να ζούμε µε 
απλότητα, τρόπον τινά στην αφάνεια, γιατί έτσι όλα γίνονται κατανοητά και 
ξεκάθαρα»Σ. Για τον Μπάλφουρ, άνθρωπο µε ανώτατη θεολογική μόρφωση, τα 
λόγια αυτά έδωσαν νέα ώθηση στην πνευματική του ανάπτυξη. Αυτός, όπως και 
πολλοί που διάβασαν τους ασκητές της Δύσης, προσέγγισε τη νοερή εργασία µε 
την ελπίδα να βυθισθεί αμέσως στον μυστικό και «υπερφυσικό» κόσµο της, και 
να περιέλθει σε καταστάσεις που περιγράφονται από τους συγγραφείς αυτούς. 
Ιδιαίτερα προσείλκυε τον Μπάλφουρ η μυστική εμπειρία του Ιωάννου του 
Σταυρού, ενός από τους πιο δημοφιλείς αγίους του Καθολικισμού (καρµηλίτης 
μοναχός του 160) αιώνα)”. Αντιπαραθέτοντας την Αλήθεια της Ορθοδοξίας στον 
Ῥωμαιοκαθολικισμό, ο Γέροντας Σωφρόνιος γράφει: «Αληθινά, η μόνη ορθή αρχή 
και βάση της πνευματικής ζωής είναι η μετάνοια»3΄, μ/36] Διακρίνοντας στον 
Μπάλφουρ την τάση για αναζήτηση «οράσεων» διαφόρων ειδών, ο Γέροντας 


23 Ἐκικλ. 12, 13. 
24 Επιστολή 11 (3/16 Δεκεμβρίου 1932), σ. 181. 


25 Είναι απαραίτητο να σημειώσουμε ότι, έχοντας επίγνωση της αφοσίωσης του 
Μπάλφουρ στην πνευματική σκέψη των καρμηλιτών κατά το παρελθόν, ο π. Σωφρόνιος 
αναγκάσθηκε στην αρχή να είναι άκρως προσεκτικός στην κριτική του Ρωμαιοκαθολικισμού. 
Από τα προσχεδιάσµατα των γραμμάτων που διασώθηκαν γίνεται φανερό ότι στην τελική µορφή 
κάθε γράμματος ο π. Σωφρόνιος μετρίαζε τους τόνους των αρχικών σκέψεών του, µε τις οποίες 
ασκούσε κριτική σε ορισμένες απόψεις του Ρωμαιοκαθολικισμού σχετικά µε την ασκητική 
παράδοση. Αργότερα, στο βιβλίο του «Ο άγιος Σιλουανός ο Αθωνίτης», ο π. Σωφρόνιος αναλύει 
λεπτομερέστερα τις πνευματικές αποκλίσεις που χαρακτηρίζουν τον δυτικό μυστικισμό. Στα 
θέματα αυτά αφιερώνονται τα κεφάλαια, «Περί των ειδών της Φαντασίας και του κατ’ αυτής 
αγώνος», και «Περί του γνόφου της απεκδύσεως». 


2 Επιστολή 2 (31 Ιουλίου 1932), σ. 70. 

Σωφρόνιος τον προειδοποιεί αδελφικά: «Ο Ιωάννης του Σταυρού διδάσκει στο 
βιβλίο του για τη “νοερά ησυχία”, την ύψιστη πνευματική εργασία για τη θεωρία 
και την αγάπη του Θεού, και σεις, διαβάζοντας το βιβλίο του ως άνθρωπος 
διανοητικά προηγμένος, αφομοιώσατε μέρος από τις ιδέες του και επεκταθήκατε 
ως “τον γάμο του Αρνίου”2, χωρίς να νίψετε προκαταρκτικά το πρόσωπό σας. Οι 
χριστιανοί πλένονται όχι µε άλλον τρόπο, αλλά µε το πένθος. Πιστέψτε, 
αγαπητέ π. Δαβίδ, έστω και αν εγώ είμαι αμαθής, ότι η οδός προς την απλανή 
θεωρία και την αγάπη του Θεού είναι μόνο μία: η μετάνοια ...»38, 
Αποθαρρύνοντας έτσι το ζήλο του συνασκητή του για «μυστικά βιώματα» που 
χαρακτηρίζουν τον δυτικό ασκητισµό, ο Γέροντας Σωφρόνιος του παρουσιάζει 
την αξιόπιστη βάση για κάθε πνευματική εργασία: «Η αρχή της πνευματικής 
ζωής είναι η αρχή της πάλης προς τα πάθη. Η νίκη επί των παθών είναι το 
δυσχερέστερο έργο. Η νίκη αυτή είναι η μεγαλειωδέστερη από όλες. Η απάθεια 
υπερέχει του χαρίσματος της θαυματουργίας. Τα πάθη νικώνται µε μακρύ, 
επίπονο, βαρύ και αδιάλειπτο αγώνα ηµέρα και νύχτα, και µε τη συνέργεια της 
χάριτος. Τον ορθό αγώνα κατά των παθών µας τον διδάσκουν οι άγιοι 
Πατέρες». 

Αρχίζοντας, θα έλεγε κάποιος, από μικρές συμβουλές, ο Γέροντας 
Σωφρόνιος μυσταγωγεί σταδιακά και διακριτικά τον Μπάλφουρ σε υψηλότερες 
έννοιες της ορθοδόξου ασκήσεως. Επεξηγεί, σε προσιτή για τον αρχάριο γλώσσα, 
[/97Ι τί σημαίνει η χάρη της μνήμης του θανάτου, πώς να προσεύχεται κανείς µε 
καθαρό νου, πώς να διαμένει µε το νου στην καρδιά (και συχνά τί είναι «η 
πνευματική καρδιά»), και δίνοντας διευκρινιστικές λεπτομέρειες παρουσιάζει την 
επιστήµη της υπακοής σε γέροντα. Έτσι στηρίζοντας την πνευματική πρόοδο του 
συνομιλητή του, ο Γέροντας Σωφρόνιος τον οδηγεί τελικά σε αυτό που μπορούμε 
ουσιαστικά να ονοµάσουµε αποκορύφωση της νοεράς-καρδιακής εργασίας: 
«Κράτα το νου σου στον άδη, και µην απελπίζεσαι». Οι λίγες αυτές λέξεις, που 
φανέρωσε ο Κύριος στον όσιο Σιλουανό, περικλείουν την ουσία όλων των 
επιδιώξεων του ορθόδοξου ασκητή. Αντανακλούν την οδό του Ίδιου του Χριστού, 
ο Οποίος είναι Θεός ταπεινώσεως. «Εαυτόν εκένωσε μορφήν δούλου λαβών ... 
εταπείνωσεν εαυτόν γενόμενος υπήκοος μέχρι θανάτου, θανάτου δε σταυρού», 
Αυτός είναι που «κατέβη πρώτον εις τα κατώτατα µέρη της γης», και Αυτός που 
ακολούθως ανέβηκε «υπεράνω πάντων των ουρανών», Αυτό ισχύει και για 
όλους που ακολουθούν τον Χριστό. Η οδός προς τον ουρανό περνά μέσα από τον 
άδη. «Ο αληθινός αθλητής του Χριστού, γράφει ο Γέροντας Σωφρόνιος, για να 


27 Αποκ. 19,7. 

233 Επιστολή 12 (12/25 Δεκεμβρίου 1932), σ. 186. 
2 Επιστολή 6 (6/19 Οκτωβρίου 1992), σ. 106. 

30 Φιλιπ. 2,7-8. 


3 Έφεσ. 4,9-10. 

αποφύγει τον άδη, κάνει άδη τη ζωή αυτή και ενσυνείδητα κατέρχεται διαρκώς 
στον άδη, όσο του το επιτρέπουν οι δυνάμεις του», Με τον τρόπο αυτό, 
Φθάνοντας στα έσχατα δυνατά βάθη της ταπεινώσεως, ο άνθρωπος «μεταβαίνει 
εκ του θανάτου εις την ζωήν». Η ζωντανή εμπειρία της «ζωής» αυτής της 
ανέσπερης ημέρας, όπως περιγράφεται στις επιστολές”, αποτελεί σύμφωνα µε 
την [98] ορθόδοξη Παράδοση το ανώτερο ύψος της Θεοπτίας. Εκεί που ο όλος 
άνθρωπος βυθίζεται στον Θεό και το Άκτιστο Φως γεμίζει όλο το είναι του: 
πνεύμα, ψυχή και σώμα ακόµη. Αγάπη, όχι πλέον γήινη, αιχμαλωτίζει ολότελα 
την ψυχή και παροτρύνει τον άνθρωπο σε προσευχή για όλον τον κόσμο, για 
όλους τους ανθρώπους, για όλον τον Αδάμ. 


Το μυστήριο των ανθρωπίνων παθημάτων 

Ο άνθρωπος που μεταμορφώθηκε µε τη χάρη του Αγίου Πνεύματος 
αντιμετωπίζει διαφορετικά κάθε γεγονός της ζωής του. Σε κάθε φαινόμενο 
διακρίνει την αγαθή Πρόνοια του Θεού, που τον οδηγεί στον μοναδικό και τελικό 
σκοπό του, τη σωτηρία. Κάθε εκδήλωση του Θείου θελήματος, µε οποιεσδήποτε 
θλίψεις και αν συνοδεύεται, την δέχεται µε τη συνείδηση ότι ο Θεός φροντίζει για 
το πλάσμα Του ως Πατέρας, και τα κάνει όλα από αγάπη, για το καλό και τη 
σωτηρία του ανθρώπου. 

Όταν ο Μπάλφουρ έγινε ορθόδοξος, βρισκόταν σε αμηχανία για τις 
πολυάριθμες θλίψεις και τις διάφορες δοκιμασίες που τον βρήκαν. Χάρη μόνο 
στην πνευματική σοφία του συνασκητού του, Γέροντος Σωφρονίου, μπόρεσε να 
κατανοήσει το βαθύ τους νόημα: 

«Όλοι οι Άγιοι Πατέρες µας διδάσκουν, γράφει ο Γέροντας Σωφρόνιος, ότι 
οι θλίψεις αποτελούν τη σφραγίδα της εκλογής µας από τον Θεό. Ο Κύριος 
στέλνει τις θλίψεις μόνο σε όσους αναγνωρίζει ως γνήσια τέκνα του και για τους 
οποίους μεριμνά τόσο, όσο καμιά μητέρα για το παιδί της ...»”. 

Ο Γέροντας Σωφρόνιος κατείχε επαρκώς το χάρισμα της διακρίσεως, ώστε 
να καταλάβει ότι για τον Μπάλφουρ [/59] η απόκτηση της χάριτος δεν είχε γίνει 
ακόµη η μοναδική «χρεία», ο σκοπός δηλαδή, για χάρη του οποίου ο χριστιανός 
πορεύεται µε ετοιμότητα στον δύσκολο αγώνα της αυταπάρνησης, που 
συνοδεύεται µε πολλές θλίψεις. Περίμενε τον Μπάλφουρ μακρά και δύσκολη 
οδός, μέχρι να γνωρίσει υπαρξιακά τη χριστιανική αλήθεια: Όσο πιο κοντά 
έρχεται ο άνθρωπος στον Θεό και όσο ισχυρότερη είναι η αγάπη του για τον 
Χριστό, τόσο σκληρότερες και βαθύτερες είναι οι θλίψεις και τόσο μεγαλύτερες οι 


32 Επιστολή 7 (15/28 Οκτωβρίου 1932), σ. 129. 

3 ]ωάν. 5,24. 

3 Βλ. Επιστολή 22 (5/18 Απριλίου 1935), σσ. 254-258. 
35 Επιστολή 5 (16/29 Σεπτεμβρίου 1932), σ. 87. 


36 Λουκ. 10,24. 

δοκιμασίες του. Βέβαια στην οδό αυτή τον στήριζε ο Γέροντας Σωφρόνιος µε τα 
γράμματά του: «Το έργο των πνευματικών ανδρών συνίσταται στο να 
ευχαριστούν τον Θεό που τους παραχωρεί τη δυνατότητα να βαδίζουν σε 
εκούσιες θλίψεις χάριν του Ονόματός Του, µε σκοπό την εκπλήρωση των 
εντολών Του: να δοξάζουν την ατελεύτητη Σοφία του Θεού, που προνόησε για 
μας δημιουργώντας ευνοϊκές συνθήκες για τα εκούσια αυτά παθήματα. (Κάποιος 
είπε ότι οι άγγελοι µας ζηλεύουν, γιατί αυτοί στερούνται της δυνατότητος αυτής). 
Μόνο έτσι μπορούμε να αποδείξουμε µε συνετό τρόπο την αγάπη µας για τον 
Θεό. Μόνο στην οδό αυτή ο άνθρωπος µπορεί να γίνει φίλος του Θεού, αδελφός 
του Χριστού, να πετύχει την τέλεια σωτηρία, την εν Χριστώ θέωση»”’. 

Ακολουθώντας τα ίχνη του Χριστού ο άνθρωπος εμβαθύνει στο νόημα του 
μυστηριώδους λόγου του Χριστού, που προδιαγράφει την οδό για κάθε χριστιανό: 
«Τί στενή η πύλη και τεθλιμμένη η οδός η απάγουσα εις την ζωήν, και ολίγοι 
εισίν οι ευρίσκοντες αυτήν». Δεν είναι άραγε γι αυτό που ο Απόστολος Πέτρος, 
αφού κατανόησε το μυστήριο αυτό, προδιακήρυξε στην Επιστολή του ότι εμείς οι 
χριστιανοί [/40] έχουμε κληθεί από τον Θεό όχι σε τίποτε άλλο, παρά στα 
παθήματα”; Έχοντας βιώσει προσωπικά την αλήθεια των αποστολικών λόγων ο 
Γέροντας Σωφρόνιος γράφει: «Ο χριστιανός δεν θα μπορέσει ποτέ να φθάσει την 
αληθινή αγάπη προς τον Θεό ή την αληθινή αγάπη προς τον άνθρωπο, αν δὲν 
περάσει από πολλές και μεγάλες θλίψεις. Η χάρη έρχεται μόνο στην ψυχή που 
έπαθε μέχρι τέλους», 

Πολλές σελίδες των επιστολών αυτών αναφέρονται στη σωτήρια σημασία 
των παθημάτων. Ως έκφραση της πανάγαθης αγάπης του Δημιουργού, τα 
παθήματα μεταμορφώνουν τον άνθρωπο. Τον εξομοιώνουν µε τον Μονογενή 
Υιό, που ο Ίδιος έπαθε μέχρι θανάτου. Τι αυτό, όπως γράφει ο Γέροντας 
Σωφρόνιος, «το θέλημα του Θεού συχνά οδηγεί στον Γολγοθά». Ως παράδειγµα 
προς μίμηση για την υπομονή στα παθήματα, αναφέρεται στις επιστολές η 
διήγηση για κάποιον αθωνίτη ερηµίτη, που στη συνέχεια έγινε ξακουστός. 
Εξουθενημένος από ακραία παθήματα, ήταν έτοιμος να εγκαταλείψει την έρημο 
και να αλλάξει τον τρόπο της ζωής του. τότε εμφανίσθηκε στον ύπνο του ο 
Κύριος καθηλωμένος επάνω στον Σταυρό και του είπε: «Από τον Σταυρό δεν 
κατεβαίνουν, αλλά τους κατεβάζουν». Και ο Κύριος επανέλαβε τρεις φορές τους 
λόγους αυτούς. Έπειτα η όραση έληξε”, 


7 Επιστολή 15 (21 Ιανουαρίου 1933), σ. 220. 

38 Ματθ. 7,14. 

39 Βλ. Α΄ Πέτρ. 2,21. 

40 Επιστολή 19 (28 Ιουλίου/ 10 Αυγούστου) 1934, σ. 241. 
4 Ἐπιστολή 24 (17-18/30-31 Μαϊου) 1936, σ. 274. 


42 βλ. Επιστολή 19 (28 Ιουλίου/10 Αυγούστου) 1954, σ. 244. 

Με ιδιαίτερο φόβο ο Γέροντας Σωφρόνιος θίγει για πρώτη φορά το βαθύ 
θέμα της Θεοεγκαταλείψεως, στο οποίο έδωσε μεγάλη προσοχή στα 
μετεγενέστερα βιβλία του. Όταν ο ασκητής στερεωθεί στην αγάπη προς τον Θεό, 
τότε αρχίζει µια από τις βαρύτερες δοκιμασίες: Ο Θεός κατά [/41] κάποιον τρόπο 
τον εγκαταλείπει. Αυτό συμβαίνει µε τους πιο ισχυρούς ασκητές και τους 
σταθερούς στην αγάπη προς τον Θεό: «Δόξα τω Θεώ για όλαί Ωστόσο είναι 
δύσκολη για µας η ζωή. Να “ζει” κανείς χριστιανικά είναι κυριολεκτικά αδύνατο. 
Χριστιανικά µπορεί κανείς µόνο “να πεθαίνει” 3, χίλιους θανάτους κάθε ημέρα. 
Πρέπει διαρκώς να χάνουμε την ψυχή µας στον κόσμο αυτόν, φέροντας πάντοτε 
τη νέκρωση του Κυρίου Πησού, για να µας φανερωθεί η ζωή Του”. Έτσι συμβαίνει 
το παράδοξο, όσο “ζωντανοί” είμαστε για τον κόσμο αυτόν, τόσο “νεκροί” να 
είμαστε για τον Θεό. Ὑπάρχει όµως επιπλέον η Φρικτή κατάσταση της 
Θεοεγκαταλείψεως. Ο άνθρωπος “δεν έχει ζωή πια στον κόσµο αυτόν, δηλαδή 
δεν µπορεί να ζήσει µε τον κόσμο αυτόν. Τον προσελκύει η μνήμη του άλλου 
θείου κόσμου, αλλά και τότε το σκοτάδι περιβάλλειτην ψυχή”»5. 

Με όλη την απειρία του ο Μπάλφουρ σύγκρινε τη Θεοεγκατάλειψη αυτή 
που βίωνε ο π. Σωφρόνιος, µε το γνόφο «τῆς μυστικής νύχτας» του Ιωάννου του 
Σταυρού. Μη γνωρίζοντας ακόµη ο Μπάλφουρ επαρκώς την ορθόδοξη 
παράδοση, δεν κατανοούσε ότι η διδαχή για τη Θεοεγκατάλειψη αποτελεί 
αναπόσπαστο στοιχείο της ασκητικής παραδόσεως της Ορθόδοξης ανατολής. Για 
τη Θεοεγκατάλειψη έγραψαν μέγιστοι ασκητές, όπως οι όσιοι Αντώνιος ο Μέγας, 
Ισαάκ ο Σύρος, Μακάριος ο Αιγύπτιος, Μάξιμος ο Ομολογητής, Σιλουανός ο 
Αθωνίτης και πολλοί άλλοι. Πνευματικός απόγονος αυτών υπήρξε ο Γέροντας 
Σωφρόνιος. 

Προσπαθώντας να διεισδύσει στην ουσία των παθημάτων ο Γέροντας 
Σωφρόνιος γράφει: «Όταν οι θλίψεις της ψυχής µου, που διαρκώς αυξάνονταν, 
έφθασαν, Φαίνεται, [/42] στο απόγειό τους, τότε εγώ, ὀχι μέσω της διαδικασίας 
των αφηρημένων φιλοσοφικών συλλογισμών, αλλά µε οδηγό τη ζώσα και βαθειά 
αίσθηση της καρδιάς γνώρισα την αξία της ανθρώπινης ψυχής, ότι δηλαδή είναι 
πολυτιμότερη από όλον τον κόσμο. Τα παθήματα προσκομίζουν τόσο μεγάλον 
καρπόν, ὥστε, ἂν είμασταν Λίγο πιο συνετοί, δεν θα θέλαμε “να κατεβούµε από 
τον σταυρό”»“, 

Η αθωνική εμπειρία της Θεοεγκαταλείψεως ήταν το πρώτο βήμα για την 
ανακάλυψη από τον Γέροντα Σωφρόνιο του μεγαλειώδους μυστηρίου των 
ανθρωπίνων παθημάτων. Στο τελευταίο βιβλίο του ο Γέροντας γράφει: «Όταν ο 
Θεός (δη ότι ουδέν εν όλω τω κόσµω θα δυνηθή να χωρίση εκ νέου την ψυχήν 
από της αγάπης Αυτού, τότε άρχεται περίοδος δοκιμασιών, αληθώς βαρειών, 


3 Βλ. Ο άγιος Σιλουανός ο Αθωνίτης, σσ. 299, 305. 
4 Βλ. Β΄’ Κορ. 4,10. 
35 Επιστολή 23 (7/20 Απριλίου 1936), σσ. 270-271. 


46 Επιστολή 19 (28 Ιουλίου/10 Αυγούστου 1934), σ. 244. 

άνευ των οποίων θα παρέμενον άδηλα τα βάθη της κτιστής και της ακτίστου 
μορφής του Είναι. Η δοκιμασία αύτη είναι “σκληρά”: Αόρατος μάχαιρα 
αποκόπτει ημάς από του ηγαπηµένου Θεού, από του ανεσπέρου Αυτού Φωτός. Ο 
άνθρωπος πλήττεται εφ’ όλων των επιπέδων της υπάρξεως αυτού. Ευρίσκεται εν 
απορία: Δια τί η προσευχή, οµοία προς εκείνην της εν Γεθσημανή, ήτις εφαίνετο 
ήδη ὠς τελειωτικός “σύνδεσμος αγάπης”, μετετράπη εις άδην Θεο- 
εγκαταλείψεως; Την απάντησιν εις την απορίαν ταύτην ευρίσκομεν εν τω 
δωδεκάτω κεφαλαίω της προς Εβραίους επιστολής και ιδιαιτέρως εις τους στίχους 
26 έως 29. Αλλά προ πάντων και υπέρ πάντα ἔχομεν το “υπόδειγμα” (Ιωάν. ιγ΄’ 
15) του Ιδίου του Χριστού: επί του Γολγοθά προσηλωμένος επί του σταυρού 
ανεβόησε προς τον Πατέρα: “Ἰνατί µε εγκατέλειπες;’ και ευθύς µετά τούτο: 
“Τετέλεσται και κλίνας την κεφαλήν παρέδωκε το πνεύμα” (Ματθ. 27,46, Ιωάν. 
19,30). Κατ’ αυτόν τον τρόπον αποκαλύπτεται εις ημάς το //43] Μυστήριον της 
Θείας Αγάπης. Το πλήρωμα της κενώσεως προηγείται του πληρώματος της 
τελειότητος ...»΄”. 


Το μεγαλείο του ανθρώπου και η κλήση του 

Στα μετέπειτα βιβλία του - «Ο άγιος Σιλουανός ο Αθωνίτης», «Οψόμεθα 
τον Θεόν καθώς εστι», «Περί προσευχής», «Άσκησις και θεωρία» -- ο Γέροντας 
Σωφρόνιος γράφει πολλά για το μεγαλείο του ανθρώπου. Τα τολμηρά του λόγια 
για την ισόθεη αξία του ανθρώπου δεν πηγάζουν µε κανένα τρόπο από άκρατη 
υπερηφάνεια ἡ από πλανεμένη έπαρση. Οι επιστολές ρίχνουν φως στις 
αυθεντικές πηγές της ανθρωπολογίας του, της οποίας οι ρίζες διεισδύουν στη 
μακραίωνη παράδοση των αγίων Πατέρων: «Προσδοκούμε να γίνουμε μέτοχοι 
στην αιώνια ζωή. Αλλά όπως προκύπτει από τα πράγματα, όταν ο άνθρωπος 
γίνεται αιώνιος, δεν γίνεται µόνο αθάνατος, αλλά και άναρχος. Έτσι σκεπτόταν 
ο άγιος ιεράρχης Γρηγόριος Παλαμάς στηριζόμενος στους αγίους Πατέρες ... 
Όταν λοιπόν “ο Θεός έσται τα πάντα εν πάσι”5, τότε κι εμείς θα Φανούμε 
κάτοιχοι της αιωνιότητος, όχι πλέον “εκ μέρους”, αλλά στην πληρότητα. Σε 
αυτήν “την ακρότητα των εφετών” ορµά η ψυχή. Και πώς βασανίζεται αυτή, όσο 
δεν το κατορθώνει! Τότε µόνο θα είναι δυνατή η χαρά που δεν σκιάζεται από 
τίποτε»”. Από την άποψη αυτή οι επιστολές συνεχίζουν τη µεγάλη παράδοση 
των αγίων Πατέρων, που διδάσκουν για [/44 τη θέωση του ανθρώπου. Ὡς 
μέτοχος και Φορέας της θείας χάριτος ο άνθρωπος γίνεται και ο ίδιος όλος θεός. 

Τα λόγια αυτά ας µην αποβούν πρόσκομμα για εκείνους που από 
υπερηφάνεια θεωρούν τον εαυτό τους άξιο αυτής της κλήσεως και την θεωρούν 


2 Αρχιμ. Σωφρονίου, όμεθα τον Θεόν καθώς εστι, Έσσεξ, , σσ. 80-81. 
Αρχιμ. Σωφρονίου, Οψόμεθ Θεό θά Έ ἕξ, 1993 80-81 
48 Α’ Κορ. 15,28. 


2 Επιστολή 22 (5/18 Απριλίου 1955), σσ. 258-259. Βλ. επίσης Γρηγ. Παλαμά, Υπέρ των 
ιερώς ησυχαζόντων, 3,1,35, εκδ. Π. Χρήστου, τόμ. 2, σσ. 647-48 και Μαξίμου ΡΟ 91,114ΑΒ. 

ως κάτι το οφειλόμενο. «Η οδός προς την υιοθεσία είναι η μετάνοια», γράφει ο 
Γέροντας Σωφρόνιος. Τα λόγια του διακρίνονται από νηφαλιότητα, πέρα από 
κάθε ίχνος ονειροπόλου εξάρσεως: «Στις ημέρες µας γίνεται πολύ συχνά λόγος 
για τη θεία υιοθεσία, αλλά ελάχιστα μιλούν για την οδό που οδηγεί προς αυτήν. 
Και η οδός αυτή είναι η μετάνοια. Πουθενά αλλού η ψυχή δεν θα γνωρίσει τόσο 
καθαρά τον Θεό ως Πατέρα, όσο στη μετάνοια. Ο Θεός δέχεται τον μετανοούντα 
ως τον άσωτο Υιό, και χαίρεται γι αυτόν, γιατί ήταν νεκρός και ανέζησε, 
χαμένος και βρέθηκε»”ι. 


Η δογματική συνείδηση 

Από τις επιστολές γίνεται φανερό ότι η θεολογία οδηγεί στο ύψος εκείνο, 
όπου η δογματική συνείδηση συνδέεται άρρηκτα µε την όλη πορεία της 
εσωτερικής πνευματικής ζωής. Ο θεολογικός διάλογος µε τον Μπάλφουρ 
αποδεικνύει τελικά ότι κάθε αλλαγή στη δογματική συνείδηση μεταβάλλει 
αναπόφευκτα σε ανάλογο βαθµό και τη μορφή του πνευματικού είναι. Και 
αντίθετα, κάθε παρέκκλιση από την αλήθεια στο πλαίσιο της εσωτερικής 
πνευματικής ζωής επιφέρει αλλαγή στη δογματική συνείδηση. Νους που 
επισκιάσθηκε από τη θεία χάρη Φέρει µέσα του ακέραιη την [/45Ι εικόνα όλου του 
είναι, όπου κάθε φαινόμενο στην πνευματική ζωή αξιολογείται από την πλευρά 
της Θείας Αλήθειας. Από την άποψη αυτή η επιστολή της 22ας Αυγούστου 1945, 
«Η ορθόδοξη δογματική συνείδηση», αποτελεί αναμφίβολα ένα αριστούργημα 
θεολογικής απολογητικής, τέλειο και ακέραιο δογματικό θεμέλιο της ορθόδοξης 
άσκησης. Συντάχθηκε ως απάντηση στις αμφιβολίες του Μπάλφουρ σχετικά µε 
την παγκόσμια αλήθεια της Ορθοδοξίας, όταν αυτός άρχισε να αναζητά κάτι πιο 
«υψηλό» και «παγκόσμιο». Στο γράμμα αυτό µπορεί να παρακολουθήσει κανείς 
τη συνετή εξήγηση που δίνεται σχετικά µε την αρχή της ενότητας μεταξύ της 
δογµατικής, της εκκλησιαστικής και της ασκητικής: «Τρία πράγματα δεν 
κατανοώ, γράφει ο π. Σωφρόνιος: α) πίστη χωρίς δόγμα, β) χριστιανισμό έξω από 
την Εκκλησία και γ) χριστιανισμό χωρίς άσκηση. Και τα τρία αυτά, δόγμα, 
Εκκλησία, και ασκητική, δηλαδή χριστιανική άσκηση, συνιστούν για μένα ενιαία 
ζωή»”. 

Ο Γέροντας Σωφρόνιος επισημαίνει µε σαφήνεια ότι η άσκηση αποτελεί 
πρακτική αντανάκλαση της δογματικής θεωρίας του ανθρώπου στη ζωή του. 
Στην πνευματική και ασκητική ζωή δεν υπάρχει τίποτε το τυχαίο, γιατί «όλα 
είναι σημαντικά»: «Στη βάση κάθε ασκητικής παραδόσεως υπάρχει απαραίτητα 
κάποια θεωρία. Η κάθε θρησκεία -ειδωλολατρία, ιουδαϊσμός, μωαμεθανισμός, 
πανθεϊσμός, χριστιανισμός- έχει τη δική της ασκητική παράδοση, που διαφέρει 


5 Απόσπασμα 1 εκ της Επιστολής 13 του π. Σωφρονίου προς τον Δ. Μπάλφουρ (14/27 
Δεκεμβρίου 1932), που δεν συμπεριλήφθηκε στην τελική μορφή του. Παράρτημα 144, σ. 337. 


5 Επιστολή 12 (12/25 Δεκεμβρίου 1932), σ. 187. Βλ. Λουκ. 15,32. 


52 Επιστολή 28 (22 Αυγούστου/ᾶ Σεπτεµβρίου 1945), σ. 304. 

από τις άλλες, και η διαφορά αυτή υπαγορεύεται από τη διαφορά των 
δογματικών αντιλήψεων». Συνεπώς η δογματική, ως λογική έκφραση της 
αλήθειας, αποτελεί αναφαίρετο κτήμα της Εκκλησίας: «Έχω κατά κάποιον τρόπο 
πεισθεί εσωτερικά ότι η απόρριψη της Εκκλησίας συνεπάγεται [/46] την απόρριψη 
του κηρύγματος των Αποστόλων ... “ο Λόγος σάρξ εγένετο”. Αυτόν ακριβώς 
τον Λόγο που σαρκώθηκε, τον ορατό, τον ακουστό, τον απτό, κηρύττει η 
Εκκλησία µε τα δόγματά Της»”. 

Σε ένα από τα γράμματα του ο π. Σωφρόνιος έγραφε: «Ο χριστιανός 
οφείλει πρωτίστως να είναι ασκητής». Ο αγώνας για θεογνωσία, στον οποίο 
εμπνέει το βιβλίο των επιστολών, υπερβαίνει πράγματι τα ανθρώπινα μέτρα. 
Εδώ έγκειται η αυθεντικότητά του και η αληθινά ευαγγελική διάστασή του. Η 
κλήση του βιβλίου αυτού απηχείτους λόγους του Ίδιου του Χριστού: «Έσεσθε οὖν 
υμείς τέλειοι, ώσπερ ο Πατήρ υμών ο εν τοις ουρανοίς τέλειός εστιν». Η 
ανθρώπινη λογική αποκάμνει μπροστά στη σκέψη: Πώς µπορεί να πιστεύσει 
κανείς στην κλήση αυτή και να διακινδυνεύσει σε ένα τέτοιον αγώνα; Ὡστόσο οι 
λόγοι του Κυρίου μένουν αμετάθετοι, και Αυτός µας εντέλλεται: 

«Θαρσείτε»”8 
ιεροδιάκονος Νικόλαος 


53 Επιστολή 28 (22 Αυγούστου/4 Σεπτεµβρίου 1945), σ. 305. 
54]ωάν. 1,14. 

55 Επιστολή 28 (22 Αυγούστου/4 Σεπτεµβρίου 1945), σ. 310. 
56 Επιστολή 19 (28 Ιουλίου/10 Αυγούστου 1934), σ. 247. 

57 Ματθ. 5,48. 


55]ωάν. 16,99. 


Ε/47] 


ΠΡΩΤΟ ΜΕΡΟΣ 


ΗΘΕΙΑ ΚΛΗΣΗ 
«... Ὀμείς δε γένος εκλεκτόν, βασίλειον 
Ἱεράτευμα, έθνος ἁγιον, λαός εις περιποίη- 
σιν, όπως τας αρετάς εξαγγείλητε του εκ 
σκότους υμάς καλέσαντος εις το θαυμαστόν 

Αυτού Φως». 
(Α΄ Πέτρ. 2,9) 


[//48] 
Επιστολή 1 

ΕΞΟΔΟΣ ΑΠΟ ΤΟΝ ΡΩΜΑΙΟΚΑΘΟΛΙΚΙΣΜΟ 

Το αναπόφευκτο των θλίψεων προς απόκτηση των Θείων δωρεών. Αμφιβολίες 
στην πίστη. Λογισμοί και πάλη μαζί τους. 
Πνευματική πρόοδος και ενίσχυση του αγώνα. 
Αλληλογραφία µε τους Καθολικούς. Ο γέροντας. 
Άθως, 25 Ιουλίου 19321, 

Περισπούδαστε εν Χριστώ αδελφέ µου, 

πάτερ Δαβίδ, ευλογείτε! 

Όταν Φύγατε από εδώ, γνωρίζοντας καλά τι κόπος και αγώνας σας 
περιμένει, προσευχήθηκα στον Κύριο να χαρίσει στην ψυχή σας ειρήνη και 
ακλόνητη πίστη, και να δώσει σε μένα για όσον καιρό χρειάζεται τις 
αναπόφευκτες για µια τόσο μεγάλη απόφαση: θλίψεις σας, αν ὀχι όλες, 
τουλάχιστο κάποιο μέρος τους, που θα ήταν ανάλογο µετις δυνάμεις μου. 

Και πράγματι, εδώ και μερικές ημέρες, κατά τη διάρκεια των οποίων η 
χαρά για τη σωτηρία σας πλημμύριζε την καρδιά µου, οι θλίψεις άρχισαν και 
βαθμηδόν αυξήθηκαν. Όταν όµως σκέφθηκα ότι ενδεχομένως ο Κύριος 
οικονομούσε μ/49] τα πράγματα σύμφωνα µε την προσευχή µου, χάρηκα και για 
τις θλίψεις αυτές. 

Μαθαίνοντας τώρα νέα σας, δυστυχώς όχι πολύ ευχάριστα, αισθάνομαι 
περισσότερο αναπαυμένος, γιατί ως τώρα βρισκόμουν σε κάποια απορία για την 
κατάστασή σας γενικώς, και ἓν μέρει για τα αίτια της σιωπής σας. 


ΤΗ Επιστολή συντάχθηκε αμέσως μετά την αναχώρηση του Δ. Μπάλφουρ από τον Άθω. 
Εκεί συναντήθηκε µε τους αγιορείτες, μεταξύ των οποίων ήτο ο Γέροντας Σιλουανός και ο π. 
Σωφρόνιος. Μετά το προσκύνημα στον Άθω ωρίµασε η απόφαση του Δ. Μπάλφουρ να προσέλθει 
στην Ορθοδοξία. 


2 Εδώ υπονοεί την αποδοχή της Ορθοδοξίας από τον παραλήπτη της επιστολής Δ. 
Μπάλφουρ. 

Επειδή αισθανόµουν στην ψυχή µου ότι σας βαραίνουν οι θλίψεις, ότι δεν 
τακτοποιηθήκατε ακόµη, δεν αναπαυθήκατε, αλλά ταυτόχρονα δεν γνώριζα και 
τα αίτια όλων αυτών των δοκιμασιών, ένιωθα θλίψη. 

Σας είμαι ευγνώμων για το γράμμαδ που µου στείλατε, αλλά αναρωτιέμαι, 
μήπως θα ήταν καλύτερα, αν µου γράφατε ενωρίτερα. Ὡστόσο όλα, όσα σας 
συνέβησαν μέχρι τώρα, δεν είναι ακόµη τόσο άσχημα, αλλά ούτε και ωφέλιμα. 
Πιστεύω πως θα είναι Φρονιμότερο, αν ζητήσουμε από τον Κύριο να σας δώσει 
δυνάμεις και σύνεση να υπομείνετε τις θλίψεις και να υπερνικήσετε τους 
πειρασμούς που σας προσβάλλουν, παρά να σας ελευθερώσει από όλα αυτά. 
Διότι αν εσείς προσέρχεσθε στο Θυσιαστήριο του Θεού τελείως συντετριμμένος 
από βαρειές θλίψεις, προσθέτοντας σε αυτές τη δική σας εσωτερική συντριβή και 
μετάνοια, χωρίς να λυπάστε τον εαυτό σας, τότε αναμφίβολα θα σας επισκιάσει 
το θείο φως. Αν όµως προσεγγίσετε το μυστήριο αυτό παρηγορηµένος από τους 
ανθρώπους, εξασφαλισμένος από υλικής πλευράς, τότε η ψυχή σας, γεμάτη από 
βιοτική, σαρκική υπερηφάνεια, θα είναι ανίκανη να προσλάβει τον πλούτο της 
χάριτος. Και πάλι, αν δεν περάσετε -τώρα ή αργότερα- από σειρά μεγάλων 
πειρασμών, µε κύματα που υψώνονται ως τους ουρανούς και κατεβαίνουν ως τις 
αβύσσους”, ἂν δὲν γνωρίσετε πως µπορεί να υποφέρει η ψυχή [Ἠ//50]του ανθρώπου, 
όταν στέκεται στο μεθόριο της αιώνιας σωτηρίας και της αιώνιας απώλειας, ἂν 
δεν γευθείτε, έστω και εν μέρει, τα βασανιστήρια του άδη, αν δεν αποκτήσετε 
στην ψυχή σας πείρα για όλα αυτά, τότε δεν θα γνωρίσετε ποτέ και τη Θεία 
αγάπη. Αντίθετα, αν τώρα ζήσετε όλες αυτές τις θλίψεις, τους πειρασμούς, τις 
τρικυμίες, τότε η ψυχή σας θα πλουτισθεί µε παράδοξα αληθινό θησαυρό, 
πνευματικό και ἀφθαρτο. Αργότερα, έχοντας όλα αυτά τα βιώματα και 
γνωρίζοντας από τον ίδιο τον εαυτό σας ως που φθάνει η αδυναμία της ψυχής 
σας, η πενιχρότητα της συνέσεώς σας, πόσο αδύναμοι είµαστε χωρίς τη βοήθεια 
της χάριτος -όχι μόνο για να σταθούμε στην ορθή οδό, αλλά και για να 
κατανοήσουμε που είναι αυτή, και γενικά για να αντισταθούµε στην αμαρτία ή 
για να κατορθώσουµε οποιοδήποτε αγαθό-- αργότερα, λέω, θα έχετε καρδιά, που 
θα συμπάσχει και δεν θα κατακρίνει κανέναν για τίποτα. Με µεγάλη αγάπη θα 
επιθυμείτε τη σωτηρία κάθε ανθρώπου χωρίς προσωποληψία και θα 
προσεύχεσθε για τον κόσμο, για όλον τον Αδάμ. Όποιος και αν προσφύγει σε σας 
κατόπιν -ληστής, διεφθαρμένος, αιρετικός, άπιστος, εβραίος-, θα τον δέχεσθε µε 
ανοικτή ψυχή, µε καρδιά γεμάτη αγάπη και συμπόνια. Τότε θα είσθε σε θέση να 
σώζετε ανθρώπους, να κάνετε θαύματα ανασταίνοντας νεκρές ανθρώπινες 
ψυχές στην αιώνια ζωή. Για να εκπληρώσει κάποιος το νόμο του Χριστού, 
ιδιαίτερα ο Ποιμένας, είναι απαραίτητο να αποκτήσει την αγάπη αυτή. Ο πατήρ 
Ἰωάννης της Κρονστάνδης είχε τόσο μεγάλη αγάπη για τους ανθρώπους, τόσο 
συμπονετική καρδιά, ὥστε γι αυτόν ήταν βαρύτερο να βλέπει τα παθήματα, τις 


3Το γράμμα δεν διασώθηκε. 


4Βλ. Ψαλμ. 106, 26 

συμφορές των ανθρώπων, παρά να πάσχει ο ίδιος. Γι αυτό και προσευχόταν 
τόσο για όλους, όσο και για τον καθένα που είχε ανάγκη. Τι αυτό έκανε 
αμέτρητα θαύματα. Το ίδιο και ο όσιος Σεραφείμ του Σάρωφ και οι άλλοι [//51] 
άγιοι. Όταν λοιπόν επιτελεσθεί και σε σας «εκ µέρους» αυτό, για το οποίο τώρα 
κάνουμε λόγο, τότε θα εννοήσετε, γιατί ο Απόστολος Παύλος θλιβόταν, πονούσε 
αδιάκοπα η καρδιά του και «ηύχετο αυτός ανάθεµα είναι από του Χριστού»” για 
τη σωτηρία των πλησίον του’ θα καταλάβετε, γιατί ο πατήρ Ιωάννης της 
Κρονστάνδης έπαιρνε επάνω του τις κατάρες των άλλων, τις αμαρτίες τους, τον 
κόπο της μετάνοιας για αλλότριες αμαρτίες (θα μπορούσαμε να αναφέρουμε 
πολλά παραδείγματα, αλλά δεν υπάρχει ανάγκη, γιατί όλα αυτά τα γνωρίζετε 
εσείς καλύτερα από μένα). 

Τότε δεν θα είναι πλέον δυνατό να αμφιβάλλετε για το ποιό πνεύμα µε 
ανάγκασε να σας μιλήσω, γιατί και ο ίδιος θα είσθε έτοιμος να πάσχετε χάριν 
της σωτηρίας του οποιουδήποτε ανθρώπου. 

Γράφετε ότι «ακόμη ο Κύριος δεν σας πληροφόρησε καθαρά σχετικά µε 
την ορθόδοξη πίστη» και δεν γνωρίζετε πού έγκειται η παράλειψη αυτού του 
συνετισμού. Μέχρι να δεχθείτε το χρίσμα «από του Αγίου»6, θα τολμήσω, µε το 
δικαίωµα αυτού που αγαπά, να εκφράσω μερικές σκέψεις γύρω από το θέμα 
αυτό. Εσείς πάλι, παρακαλώ, δεχθείτε το λόγο μου ὠς προερχόμενο από 
αφοσιωμένο εν Χριστώ αδεφλό, που σας αγαπά και ως τώρα ούτε µε λογισμό δεν 
αμάρτησε εναντίον σας ούτε σας περιφρόνησε ούτε σας κατέκρινε. Αν όµως σας 
στενοχωρήσω, συγχωρείστε µε. 

Τα αίτια του «μη συνετισμού» από τον Κύριο είναι δύο: 

1) Δεν αμφιβάλλετε για την ορθόδοξη πίστη, αλλά εν γένει η πίστη σας 
είναι ψεκτή (και αυτό οφείλεται στην επιρροή που δεχθήκατε από το περιβάλλον 
εκείνο, στο οποίο ως τώρα ζείτε). Σας προειδοποιούσα για τους πειρασμούς 
αυτούς. Δεν βρήκα όµως την κατάλληλη ευκαιρία, [//52Ι αλλά ούτε και τη στιγμή 
αυτή µου Φαίνεται δυνατό να εξηγήσω µε περισσότερες λεπτομέρειες πώς 
συμβαίνει αυτό στην ψυχή. Αν τώρα υποχωρήσετε και νικήσει ο εχθρός, τότε ούτε 
στην πίστη γενικότερα θα σταθείτε, και η ζωή σας θα γίνει κόλαση. Μιλάτε για 
«την τελευταία σταγόνα» που δεν έπεσε ακόµα, ώστε να κλίνει η πλάστιγγα 
προς το μέρος της Ορθοδοξίας. Πράγματι, δεν σας υπολείπεται πολύ, για να 
κλίνετε προς την απόφαση αυτή. Ύστερα όµως από αυτό, κατά την πορεία της 
πραγματώσεως της αποφάσεως αυτής, οφείλετε να περάσετε αναπόφευκτα από 
«πύρωσιν προς πειρασμόν»”, όπως επανειλημμένως σας προειδοποίησα. Κι εδώ 
πλέον δεν χρειάζεται απλώς «σταγόνα», αλλά μεγάλη βοήθεια από τον Θεό. 
Απαιτείται πολύς κόπος και αγώνας, τόσο από τη δική σας πλευρά, όσο και από 
την πλευρά των συνασκητών σας. 


5Βλ.Ρωμ. 9/3. 
6 Α΄ Ἰωάν. 2,20 και 27. 


7 Α΄ Πέτρ. 4,12. 

2) Ο δεύτερος λόγος του «μη συνετισμού» είναι ότι ο εχθρός σας προκαλεί 
σύγχυση. Αποσπώντας την προσοχή σας προς άλλη κατεύθυνση, δεν επιτρέπει 
να δείτε την πρόοδό σας στην πνευματική ζωή κατά την περίοδο που αρχίζει µε 
τον ερχομό σας στον Άθω. Αν βρισκόσασταν στον κύκλο που σας περιέβαλλε 
νωρίτερα, τότε θα αισθανόσασταν τη δύναμη και την προκοπή σας. Ας σας 
φυλάξει όµως ο Κύριος από αυτό. Εκφράζομαι έτσι, µόνο για να στρέψω την 
προσοχή σας στους καρπούς που ήδη δρέψατε, ώστε να µην απελπίζεσθε. Ἠδη 
μάθατε πολλά. Περιμένετε όμως ανυπόμονα και κάποιο σημείο άνωθεν, που θα 
σας εξέπληττε κάπως ιδιαίτερα. Και αυτό θα γίνει. Όταν δείτε την αλήθεια, θα 
εκπλαγείτε µε την παράδοξη σοφία του Θεού και θα αινείτε και θα ευχαριστείτε 
ατελεύτητα τον Θεό. Τώρα όµως ο εχθρός οδηγεί το νου σας σε επικίνδυνα 
λανθασμένη οδό, αποσπώντας σας από την αληθινή οδό προς τη θεοπτία. 

[951 Αγαπητέ µου, δεχθείτε τη συμουλή µου για το πώς να παλεύετε µετον 
λογισμό. Καιτηρείστε την σε όλη σας τη ζωή. (Όπως το διδάχθηκα κι εγώ). 

Οιλογισµοί είναι «δαιμόνια» (δαιµονική ενέργεια). 

Όπως υπάρχουν άνθρωποι, τους οποίους είναι αδύνατο να πείσεις µε 
οτιδήποτε, έτσι και χειρότερα ακόµη συμβαίνει µετα δαιμόνια. Αν συνδιαλέγεσαι 
με τους λογισμούς, αν αντιστέκεσαι σε αυτούς, θα τους αναγκάσεις, στην 
καλύτερη περίπτωση, να αποχωρήσουν για κάποιο σύντομο διάστηµα. Έπειτα 
όµως αυτοί πάλι προτείνουν το δικό τους επίμονα και ανένδοτα, 
επαναλαμβάνοντας ακατάπαυστα και ανόητα το ίδιο, μέχρις ότου παγιδεύσουν 
τον άνθρωπο στην αμαρτία. Όταν πετύχουν στο ένα, συνεχίζουν να περιπλέκουν 
τον άνθρωπο παραπέρα, ωσότου τον οδηγήσουν στον όλεθρο. Γι’ αυτό πρέπει 
οπωσδήποτε να ενεργείτε όπως µας διδάσκουν οι Άγιοι Πατέρες. (Κοιτάξετε 
προσεκτικά το Αρχαίο Πατερικό, κεφ. 23). Παραδοθείτε στο θέλημα του Θεού και 
μην αρχίζετε οποιονδήποτε διάλογο µε τους λογισμούς. Κάθε λογισμός που 
διαταράσσει την ειρήνη της καρδιάς και σπέρνει την ταραχή στην ψυχή 
προέρχεται από τον εχθρό. (Για το θέµα αυτό, ἂν χρειασθεί και αν ευδοκήσει ο 
Θεός, μπορούμε να μιλήσουμε εκτενέστερα µια άλλη φορά). Με τη συνέργεια της 
χάριτος του Θεού σας υπέδειξα τη γνωστή οδό της χριστιανικής ασκήσεως, το 
σκοπό προς τον οποίο καλείσθε να βαδίσετε, απορρίπτοντας αποφασιστικά κάθε 
εχθρικό λογισμό. 

Εσείς όµως δυσκολεύεσθε και δεν µπορείτε να λύσετε το πρόβλημα 
σχετικά µετο πού είναι η χάρη του Θεού και πού οι παγίδες του εχθρού. 

//54] Θυμάστε ότι εσείς, παρά το άκρας σπουδαιότητος βήμα που σας 
περίμενε και θα είχε μεγάλες συνέπειες όχι μόνο δε αυτόν τον πρόσκαιρο, αλλά 
και στον μέλλοντα αιώνα, διατηρούσατε ηρεμία στο βάθος της καρδιάς και 
χαιρόσασταν κατά την ηµέρα της αναχωρήσεώς σας από τον Άθω. Όλα αυτά δεν 
μπορεί να ήταν εντύπωση, που σας δημιούργησαν ορισμένα πρόσωπα. Μαρτυρώ 
ενώπιον του Θεού ότι την ημέρα εκείνη στην ακρογιαλιά, όταν 


δ ΒΛ. Αρχαίο Πατερικό, κεφ. 23: «Ερωτήσεις νεαρού προς τον Γέροντα Θηβαίο, για το πώς 
οφείλει κάποιος να διάγει στο κελλί και για τη θεωρία», σσ. 430-434 (στα ρωσικά). 

αποχαιρετισθήκαµε, σας ανέφερα πολλές φορές ότι γίνατε τελείως διαφορετικός, 
επειδή έβλεπα ολοφάνερα τη χάρη του Θεού να αναπαύεται σε σας. Θα 
μπορούσα να σας υποδείξω και άλλες στιγμές που σας επισκεπτόταν η χάρη, 
αλλά, αν χρειασθεί, θα το κάνω κάποια άλλη φορά. Επιμένω να στρέφω την 
προσοχή σας σε αυτό, ώστε να μάθετε να διακρίνετε την ενέργεια της χάριτος, 
ξεχωρίζοντάς την από την ενέργεια της δυνάμεως του αντικείµενου. Έχω την 
πεποίθηση ότι σύντομα ο Κύριος θα δώσει να γνωρίσετε και ασυγκρίτως 
περισσότερα. Όφείλουμε ωστόσο να µην παρεμµβαίνουμε αυθαίρετα στις 
ενέργειες της χάριτος. Κατά το θέλημα του Αγίου Πνεύματος, µε τρόπο που 
Εκείνο μόνο γνωρίζει, ας ενεργήσει η ίδια η χάρη, γιατί τα ενεργήματά της είναι 
ποικίλα σε κάθε άνθρωπο, ανάλογα µε την ψυχοσύνθεση και τη νοερή κράση 
του. Σε μερικούς εκδηλώνεται αυτή ορµητικά, ενώ σε άλλους µε πολύ λεπτό και 
τρυφερό τρόπο. Σε ορισμένους η χάρη κλιμακώνεται από μικρότερα σε 
μεγαλύτερα μέτρα, ενώ σε άλλους παρουσιάζεται αρχικά µε μεγάλη δύναμη, και 
έπειτα κατά κάποιον τρόπο τους εγκαταλείπει. Για να µη ζημιώσουμε το έργο 
της χάριτος µε την παρέμβαση µας, το καλύτερο από όλα είναι να ζητούμε το 
έλεος του Κυρίου. Περιμένοντας πάλι το έλεος αυτό µε υπομονή, πρέπει οι ίδιοι 
να παραμένουμε στη συνήθη τάξη της πνευματικής εργασίας: να μετανοούμε, 
να προσευχόμαστε, να μελετούμε τους αγίους Πατέρες, το Ευαγγέλιο, να 
τηρούμε τον νου [755] (να Φυλαγόμαστε από τους λογισμούς), να δίνουμε 
ελεημοσύνη. Όπως είπε και ο Κύριος, «ουκ έρχεται η Βασιλεία του Θεού µετά 
παρατηρήσεως»” και ακόµη οφείλουμε «πάντοτε προσεύχεσθε (σταθερά, χωρίς 
φαντασία, µε τον νου καιτην αίσθηση της καρδιάς) και µη εκκακείν»0, 

Πιστέψτε αγαπητέ, περιπόθητε εν Κυρίω αδελφέ, πάτερ Δαβίδ, ότι το 
έλεος του Θεού ήταν μαζί σας. Για την αγάπη σας απέναντί μου, που είμαι 
ανάξιος αυτής της αγάπης, είμαι βέβαιος, αν και ο εχθρός σας πειράζει. Αλλά και 
εγώ σας αγαπώ και είμαι έτοιμος να υπομείνω πολλά για τη σωτηρία σας. 
Πιστεύω στον ελεήμονα Κύριο ότι, ἂν δεν ταλαντεύεσθε, θα είµαστε αδελφοί σε 
όλη την αιωνιότητα. Μετά από όλες τις θλίψεις στον κόσµο αυτόν, θα 
προσκυνήσουμε μαζί τα άχραντα χέρια Του, που µας δημιούργησαν και µας 
έπλασαν. Όταν η ψυχή µου αισθάνεται ότι ο εχθρός θέλει να µας χωρίσει, τότε 
προσεύχομαι έντονα και θλίβομαι μέχρι εξαντλήσεως. Εδώ όµως δεν πρόκειται 
για μένα. Χωρίζοντάς µας ο εχθρός σας χωρίζει από τον Χριστό. Όταν έλθετε 
στον Χριστό, θα Φθάσετε τον άφθαστο. Τότε παύει να υφίσταται το ζήτημα για 
μένα! τότε, και ἂν µε ξεχάσετε, δεν είναι συμφορά. Αλλά προς το παρόν ο εχθρός 
µε πείσμα υποβάλλει τους λογισμούς εναντίον µου και εναντίον του άλλου 
«Φφωτισμένου»Η, για να σας αποτρέψει από την οδό, στην οποία σας οδήγησε το 
Άγιο Πνεύμα. Μνημονεύοντας σας συχνά στην προσευχή, ηµέρα και νύχτα, σε 


9 Λουκ. 17,20. 
10 Λουκ. 18,1. 

όλες τις ακολουθίες, κατά τη διάρκεια των δύο τελευταίων μηνών προσεύχομαι 
περισσότερο για σας, παρά για οποιονδήποτε άλλον. Και όταν κάποια στιγµή 
αισθάνθηκα ότι [/56] απομακρύνεσθε ψυχικά από µας, είχα µεγάλη θλίψη. 
Προσευχόμενος για σας τη νύχτα της Παρασκευής έκλαιγα, όπως κλαίνει τους 
νεκρούς. Να σας δώσει ο Κύριος την αδρεία να ταπεινωθείτε και να υπομείνετε 
τις αναπόφευκτες εξουδενώσεις και τις άλλες θλίψεις. Μη δέχεσθε κακούς 
λογισμούς εναντίον του επισκόπου Ελευθερίου, έστω και αν σας δοκίμαζε. Αν 
είναι δύσκολο, να σκεφθείτε ότι όλα αυτά τα κάνετε «δια το όνομα Αυτού»: Να 
πιστεύετε ακράδαντα στην πρόνοια του Θεού για σας, παρά τις όποιες θλίψεις 
καιτους κόπους. Μη σκέπτεσθε ότι υπάρχει κάποιο λάθος και ότι θα μπορούσατε 
όλο αυτό να το επιτύχετε κάπου αλλού και να το αποκτήσετε χωρίς κόπο. Εκείνο 
που τώρα υπομένετε θα σας καταλογισθεί ως μαρτύριο. Έτσι θέλει ο Κύριος, ο 
Οποίος πολύ, άπειρα, σας αγαπά. Τώρα, διαλέγοντας να πάσχετε µε το λαό του 
Θεού και προτιμώντας τον ονειδισµό του Χριστού από κάθε άλλη πρόσκαιρη 
δόξα, ομοιωθήκατε κάπως µε τον Μωῦσή”θ, Και αν δεν επιτρέψουμε 
«υποστολή», θα οµοιωθήτε µε αυτόν ακόµη περισσότερο: Θα γίνετε για τους 
ανθρώπους οδηγός προς την Ουράνια Βασιλεία. 

Να σας δώσει ο Κύριος τη δύναμη, ώστε «επιβαλών την χείρα σου επ’ 
άροτρον» να μη στραφείς «εις τα οπίσω»!5. Είναι όµως αδύνατο να σωθεί κανείς 
δίχως Ολίψεις. Αυτές είναι στην αρχή µεγάλες. Όταν όµως η αγάπη του Θεού 
αγγίζει την καρδιά, τότε η ψυχή από το πλήρωμα της μακαριότητος διψά να 
πάσχει για τον Θεό, όπως κι Εκείνος έπαθε για µας. Η αγάπη Του για µας Τον 
οδήγησε στον Σταυρό. 

//57] Θα ήθελα να συζητήσουμε για πολλά, αλλά πρέπει να συντομεύσω. 
Το γράμμα πήρε, όπως Φαίνεται, υπερβολική έκταση. 

Θέλω να πω όλα όσα μπορώ και ακόµη περισσότερα. 

Αναφέρετε ότι οι περιστάσεις θα σας αναγκάσουν σύντομα να γράψετε 
προς τους Καθολικούς και τους συγγενείς σας’ έπειτα, σκέπτεσθε και μαντεύετε 
χωρίς να γνωρίζετε την ψυχή σας, ποια έκβαση θα έχει αυτό, αν θα σας 
προκαλέσει «μεγαλύτερο πειρασμό, πέρα από εκείνον που ήδη αρχίζει στην ψυχή 
σας, ή ενδεχομένως αυτό θα σας δώσει θάρρος». 

Συγγνώμη, αγαπητέ, δεν πρέπει να σκέπτεσθε έτσι. Πρέπει η ορθοδοξία 
σας να είναι άμεπτη: να στηρίζεται στην ελπίδα και στην αδίστακτη πίστη στον 
Μόνο Κύριο και σε καμιά περίπτωση σε προσωπικές εντυπώσεις (συμπάθειας ή 
αντιπάθειας) ούτε στο ότι κάποιος προσεύχεται ή πάσχει για σας ούτε στο 
πνεύμα της αντιλογίας προς τους Καθολικούς ή σε κάτι άλλο. Όλα αυτά δεν 
συντελούν στη σωτηρία και δεν µας οδηγούν στη γνώση της αλήθειας. 


12ΤΠΠρβΛ. Ιωάν. 15,21. 
3 ΒΛ. Εβρ. 11,24-27. 
«Πρβλ. Εβρ. 10,38-39. 


15ΒΛ. Λουκ. 9,62. 

Στην αλληλογραφία σας µε τους Καθολικούς (αν µου επιτρέπετε να 
εκφράσω και σε αυτό τη γνώµη µου) προσέχετε την κατάσταση της ψυχής σας. 
Αν αισθάνεσθε µέσα σας θερμή πίστη και αγάπη Θεού, τότε γράψτε µε 
προσευχή σε αυτούς, εκείνο που θα σας διδάξει ο Κύριος. Αν όµως η ψυχή σας 
δεν έχει τέτοια πίστη και αγάπη, αλλά παραμένει σε σκληρή πάλη, τότε να 
αποφύγετε, όσο γίνεται, κάθε αλληλογραφία μαζί τους, και επιπλέον να µη 
διαβάζετε τα γράμματά τους. Τότε θα προσκολληθείτε περισσότερο στον Θεό µε 
την προσευχή, αντίτου λίγου που ήδη έχετε μάθει. 

Θα περάσει καιρός, θα ζήσετε µε το πνεύμα σας μαζί µας, και τότε θα 
δείτε, πόσο σας αγαπά ο Κύριος. Συμπορευθείτε, αγαπητέ, µε εμάς τους πένητες 
προς τον Σταυρό, προς τους ονειδισμούς, τις εξουθενώσεις, την πτωχεία, τις [//58] 
θλίψεις, και αργότερα, ίσως, και στο θάνατο. Δεν υπάρχει άλλη οδός προς τον 
αληθινό, αιώνιο δοξασμό. Για το όνομα Του διωκόμαστε από παντού. Η 
κατάσταση της Εκκλησίας είναι ίσως τώρα πιο καταθλιπτική παρά οποτεδήποτε 
άλλοτε στο παρελθόν (κατά τους χρόνους των διωγμών, του αρειανισμού κ.α.) 

Να καταφρονείτε την επίγεια δόξα και την ευγενή καταγωγή - όλα αυτά 
είναι µηδαμινά και βδελύγματα ενώπιον του Θεού. Συγχωρείστε µε. Ξέρω ότι τα 
γνωρίζετε όλα αυτά, αλλά εκφράζομαι έτσι, για να τα μοιραστώ µαζί σας. 
Σχετικά µε το Βαλαάμο καιτον Γέροντα: Αφήστε τη σκέψη για το Βαλαάμο. Είναι 
από τον εχθρό. Τώρα δεν υπάρχει πλέον χρόνος ούτε έχω δυνάμεις να γράψω γι΄ 
αυτό µε περισσότερες λεπτομέρειες. Δεν είναι θέλημα Θεού να πάτε εκεί. Δεν θα 
βρείτε στον τόπο αυτόν εκείνο που γυρεύετε. Μη βιάζεσθε. Κάνετε λίγη υπομονή. 
Προς το παρόν δεν υπάρχει ανάγκη για κάτι τέτοιο, όπως σας Φαίνεται. 

Ο εχθρός σας συγχύζει, παρεµμβαίνοντας στις πιο καλές διαθέσεις σας. 
Έχετε το ζήλο να κόβετε το θέλημά σας χάριν του Θεού, να ενεργείτε κατόπιν 
ευλογίας. Φυλάξτε τον. Ο επίσκοπος Ελευθέριος δεν µπορεί βέβαια να 
ασχολείται µαζί σας συνέχεια και για πολλήν ώρα. Αλλά και εσείς ο ίδιος θα 
πάψετε σύντομα να έχετε ανάγκη συχνών επερωτήσεων, και μόνο σε μερικές, 
πιο σημαντικές περιπτώσεις θα χρειάζεται να ζητάτε συμβουλή και να παίρνετε 
ευλογία. Σύντομα θα κατανοήσετε την τάξη της εσωτερικής ζωής, και τότε όλα 
θα εξομαλυνθούν. Αλλά να, αν ανοίξει νέο μοναστήρι, εκεί κοντά στον επίσκοπο 
Ελευθέριο (στο κτήμα), αυτό θα είναι για σας το καλύτερο προς το παρόν. Ο 
Κύριος θα σας δώσει Γέροντα ή σύμβουλο, όταν χρειασθείτε. Μην αμφιβάλλετε 
γι αυτό, αλλά πιστεύετε, «χωρίς να απελπίζεσθε». 

//59] Ίσως σύντομα δώσει ο Κύριος στην Εκκλησία Του κάποια ανάπαυση 
απὀ τους εξωτερικούς και τους εσωτερικούς διωγμούς, που ενέσκηψαν από 
ψευδοποιμένες και ψευδαδέλφους: τότε θα έχουμε πιο ελεύθερη επιλογή. Σας 
συμβουλεύω να απευθύνεσθε ως προς Γέροντα στον πατέρα Σιλουανό, για τον 
οποίο εσωκλείσατε στο γράμμα µου ιδιαίτερο σημείωμα, και ο οποίος µε τη σειρά 
του σας στέλνει απάντηση μαζί µε το γράμμα µου. 

Ο άνθρωπος αυτός είναι απλός και ολιγογράµµατος, αλλά γνωρίζει την 
πνευματική ζωή ως τα έσχατα ίσως όριά της που μπορούν να γίνουν εφικτά επί 
της γης. Είναι αληθώς απλανής (όχι ΠΠαπιπό). Εγώ ο ίδιος κατά το έλεος του Θεού 
τον είδα πολλές φορές τόσο πλούσια επισκιασµένο από τη χάρη, ώστε η δύναμη 


ΑΣΚΗΣΙΣ ΚΑΙΘΕΩΡΙΑ -31- 


του πνεύματός µου δεν αρκούσε να ατενίσει το πρόσωπό του. Ο άνθρωπος αυτός 
είναι πλήρης Πνεύματος Χριστού, θείας αγάπης. Έζησε µε τέτοιον αγώνα 
εναντίον του εχθρού και µε τέτοια άσκηση για τον Θεό, που πολύ σπάνια 
κατορθώνεται. Και μόνο η προσευχή του θα σας βοηθήσει περισσότερο από 
οποιονδήποτε άλλον που θα σας επόπτευε και θα σας καθοδηγούσε 
καθημερινώς. Αυτό αρκεί για την ώρα. Θα δούμε αργότερα, τί θα µας δώσει ο 
Κύριος. 

Κρατείστε στενότερη επαφή, αν είναι δυνατό, µε τον επίσκοπο Ελευθέριο. 
Διαβάζετε τους αγίους Πατέρες και προς το παρόν µη ζητάτε τίποτα παραπάνω. 
Έχετε λίγο περισσότερη υπομονή και ηρεμία: και σχετικά µε τη «χλιαρή ζωή» 
στην Λίτβα, θα μιλήσουμε άλλη φορά. 

Δεν θα θέλαμε να καταφύγουμε σε οποιουδήποτε είδους συστάσεις, αλλά 
να εναποθέσουµε όλη µας την ελπίδα στην προστασία της Θεομήτορος. Και ἂν ο 
επίσκοπος Ελευθέριος συνεχίσει να σας δοκιμάζει υπερβολικά για μεγάλο 
χρονικό διάστηµα ή να απαιτεί από σας κάτι που είναι δύσκολο να κατορθώσετε, 
τότε γράψτε σε µας (στον πατέρα [/60] Ηγούμενο) και σε άλλα πρόσωπα (στον 
επίσκοπο Βενιαμίν), αφού προηγουμένως αναφέρετε στον επίσκοπο Ελευθέριο 
ότ ιγνωρίζετε πολλούς και σας γνωρίζουν πολλοί που μπορούν να τον 
διαβεβαιώσουν σχετικά µεσας. 

Κυριακή, 25 Ιουλίου 1932 

Μου Φαίνεται ότι ο Κύριος θέλει να µας καθησυχάσει. Όταν φθάσει σε σας 
το γράμμα αυτό, τότε κάποιο µέρος του θα είναι ίσως ήδη περιττό. 

Σήµερα Φεύγει το ταχυδρομείο. Αύριο έχουμε την εορτή του αγίου 
Παντελεήμονο - θα έχουμε «μεγάλο πανηγύρι». Προσεύχεσθε για μένα τον 
ανάξιο αδελφό σας εν Χριστώ Ιησού, τω Κυρίω ημών. 

Με αγάπη εν Κυρίω, 
ο αμαρτωλός ιεροδιάκονος Σωφρόνιος 

ΥΓ. Συζήτησα τις σκέψεις µου µε τον πατέρα Σιλουανό. Συμφωνούσε σε 
όλα και αυτό µε χαροποίησε πολύ και µε στήριξε: τον εμπιστεύομαι πλήρως. 
Νομίζω ότι αυτό πρέπει να διαβεβαιώσει και σας, ώστε «επί στόματος δύο 
μαρτύρων ή τριών σταθή παν ρήμα»!ύ. 

Ο ανάξιος ιεροδιάκονος Σωφρόνιος 
26 Ιουλίου 1932 


1όΜατθ. 18,16. 


[//61] 
Επιστολή 2 
ΣΤΑ ΠΡΟΘΥΡΑ ΤΗΣ ΟΡΘΟΔΟΞΙΑΣ 
Η πνευματική οµόνοια. Ο Σταυρός και ο λόγος γι΄ αυτόν. Η πνευματική ανδρεία. 
Η μνήμη του Θεού καιτου θανάτου. Η ενέργεια της θείας χάριτος. Μετάνοια -- 
αρχή της πνευματικής ζωής. 
Άθως, 31 Ιουλίου 1932 

Χριστός εν τω µέσω ημών! 

Αγαπητέ και περιπόθητε εν Κυρίω αδελφέ, 

Βαθυσέβαστε πάτερ Δαβίδ, ευλογείτε. 

Μου είναι αδύνατο να προσεύχομαι µόνο για τον εαυτό µου. Συνεχώς 
προσεύχομαι για τους δύο µας, όπως θα προσευχόμουν για μένα τον ίδιο. Τόσο 
συνδέθηκε η ψυχή µου µε την ευλογημένη σας ψυχή. Αντί της συνηθισµένης 
ευχής -«Κύριε Ιησού Χριστέ, Υἱέ του Θεού, ελέησόν µε τον αμαρτωλόν», ή 
«Ὑπεραγία Θεοτόκε, σώσον µε τον αμαρτωλόν»- λέω «ελέησον ημάς», «σώσον 
ημάς». «Χαλεπόν ημίν, Δέσποινα, βοήθησον ημίν, σώσον ημάς οίς επίστασαι 
κρίμασι». 

Σχεδόν αδιάκοπα σας σκέπτομαι και προσεύχομαι για σας. Μόνο κατά τη 
διάρκεια του ύπνου για λίγο χρόνο, ενάντια στη θέλησή µου, χάνω τη μνήμη σας. 
Μετέτρεψα όλον τον κανόνα, όλη την ακολουθία στο ναό και όλη τη Λειτουργία 
σε προσευχή για σας. 

Μεγάλη ευθύνη µου έλαχε στο έργο αυτό. Αλλά εγώ, αν και 
συναισθάνομαι τον εαυτό µου εντελώς ανεπαρκή, συνειδητοποιώ ότι αυτό 
υπερβαίνει τις δυνάµεις µου και ευχαριστώ τον Θεό, που ευδόκησε να αναθέσει 
σε μένα τον μ/62] βαρύ αλλά και µακάριο αυτόν κόπο. Προσπαθώ µε το πνεύμα 
μου, όσο µε βοηθά ο Κύριος, να µην απομακρύνομαι από σας. 

Δεν ζητώ τίποτα ανθρώπινο, επίγειο. Έστω και αν είχα ανάγκη από κάτι, 
και πάλι δεν θα επέτρεπα στον εαυτό µου επίγειο συμφέρον για μένα ή για τους 
άλλους. Αλλά, όπως γνωρίζετε, είμαι ασφαλισμένος απέναντι σε όλα, και η οδός 
μου είναι καθορισμένη μέχρι θανάτου, εκτός και αν ο ίδιος ο Κύριος αλλάξει 
κάτι. Πάνω απ’ όλα όµως ας µη µωμηθεί εξ αιτίας µου µε οτιδήποτε ένα τόσο 
μεγάλο έργο, όπως είναι η σωτηρία του εαυτού µου καιτου αδελφού μου. 

Η ανθρώπινη ψυχή έχει τόσο μεγάλη αξία ενώπιον του Κυρίου ώστε ούτε 
όλος ο ορατός κόσμος να µην αξίζει όσο µια ψυχή]. Και μένα ο Κύριος µε αξίωσε 
να το ζήσω αυτό. Έτσι λοιπόν, αν αμαρτήσω εναντίον σας, ἂν εξ αιτίας µου, που 
είμαι ο αθλιότερος από όλους τους ανθρώπους, χάσει η ψυχή σας τη σωτηρία ή 
υποστεί οποιαδήποτε ζημία, ποιος θα µου δώσει δάκρυα να παρακαλέσω τον 
Κύριο για σας και για μένα, όταν εγώ ο ίδιος είναι «πτωχός και πένης»; 

Μακάριος, αλλά βαρύς άθλος! 


1Βλ. Ἰωάννου Σιναῖτου, Κλίμαξ, Λόγος προς τον Ποιμένα, 13,18: και Μακαρίου Αιγυπτίου, 
Ομιλία 4,17. 

Θυμάμαι, όταν επιστρέψατε στο Μοναστήρι µετά την περιοδεία σας στο 
Όρος, πολλές φορές σας ανέφερα ότι η ζωή µας είναι Σταυρός. Στο πρώτο µου 
γράμμα σας έγραψα το ίδιο. Και τώρα επαναλαμβάνω ότι τίποτε άλλο εκτός από 
τον Σταυρό δεν κηρύσσουμε. Και αν προσκαλούμε κάποιον να συµπορευθεί µαζί 
μας, τον καλούμε μόνο προς τον Σταυρό, και το θεωρούμε αυτό ως τη 
μεγαλύτερη και ασύγκριτη δόξα. Όταν ο Κύριος επισκέπτεται την ψυχή, τότε ο 
Σταυρός γίνεται ελαφρύς, και κάποτε μάλιστα ανείπωτα γλυκύς. Όταν όµως 
ευδοκεί να την εγκαταλείπει σε κόπους [/69] και ασθένειες, τότε οφείλουμε να 
χαιρόμαστε µε την ελπίδα ότι θα λάβει ακόµη µεγαλύτερη δόξα. 

Η περίπτωση αυτή, παρόλη την αγάπη που εμπεριέχει προς τους 
ανθρώπους, µας αναγκάζει συχνά να σιωπούμε, να µη μιλάμε για την οδό του 
Θεού, γιατί ενώ είναι πολυπόθητη για όσους αγαπούν τον Εσταυρωμένο Χριστό, 
γίνεται για τους άλλους καταθλιπτική. Και όταν αυτοί κουραστούν, αρχίζουν να 
καταρώνται εκείνον που τους την κήρυξε. Φοβάμαι πάντοτε για τους ανθρώπους 
αυτούς, μήπως έχοντας γνωρίσει εν μέρει τη χάρη του Θεού και βλέποντας στη 
συνέχεια ότι η απόκτησή της απαιτεί μεγάλους κόπους, αρχίσουν να 
εξουθενώνουν «γην επιθυμητήν»; ή μήπως δεν κατανοήσουν τα θαυμάσιά Του 
και λησμονήσουν το πλήθος του ελέους Του) τόσον, ὥστε και αυτή η θέα των 
πρώτων καρπών από τη γη της επαγγελίας να µη µπορεί να διεγείρει σε αυτούς 
την ανδρεία να πορευθούν για την κατάκτησή της. 

Σκέπτομαι ότι αν τους πείσω, όπως ο Ιησούς του Ναυή και ο Χαλήβ, ότι η 
γη αυτή είναι αγαθή, ότι ο Κύριος είναι ελεήμων, ότι θα µας εισαγάγει στη γη 
αυτή! και θα µας την δώσει ως αιώνια και αναφαίρετη κληρονομιά κατά την 
άψευστη επαγγελία Του» και ότι δεν πρέπει μικρόψυχα να φοβούμαστε τον λαό 
της γης εκείνης”, δηλαδή τις θλίψεις, που φαίνονται μόνον ως ανυπέρβλητοι 
γίγαντες, ενώ στην πραγματικότητα είναι αδύναμες και διαλύονται σαν καπνός, 
τότε, ποιος ξέρει, ίσως αργότερα µε μισήσουν και θελήσουν να µε λιθοβολήσουν”. 

[641 Κάποτε σκέπτομαι και το άλλο: Μήπως, και όταν ακόµη (οι άνθρωποι 
αυτοί) πλησιάσουν στα όρια της γης της επαγγελίας, μικροψυχήσουν και 
αρχίσουν να αναζητούν αρχηγό, για να τους οδηγήσει πίσω στην Αίγυπτο. Τότε 
όλος ο κόπος µου θα έχει ως καρπό ακόµη μεγαλύτερη θλίψη και μεγαλύτερα 
παθήματα για εκείνους που τόσο αγάπησε η ψυχή μου. Είναι δύσκολη η 
κατάσταση της ψυχής στις στιγμές αυτές και δεν γνωρίζεις τι να κάνεις: Να 
μιλήσεις ή να σιωπήσεις; 


2Ψαλμ. 105,24: Αριθμ. 13-14. 
5Βλ. Ψαλμ. 105,7. 

4Βλ. Αριθμ. 14,7-8. 

5Βλ. Ιωάν. 16/22. 

6Βλ. Αριθμ. 14,0, 


7Βλ. Έξοδος 17,4: Αριθμ. 14,10. 

Το έργο αυτό δεν είναι ανθρώπινο: και τίποτε δεν υπολείπεται να κάνεις, 
παρά µόνο να πέσεις µε το πρόσωπο στη γη, όπως ο Μωῦσής και ο Δαρών, από 
τη θλίψη καιτη συναίσθηση της αδυναμίας και ταυτόχρονα της ευθύνης σου8. 

Ο Κύριος σας προσκαλεί όχι σε κοινό τόπο, αλλά σε σημαντικότερη 
υπηρεσία και μεγαλύτερο από τον συνηθισμένο αγώνα. Γι αυτό και 
αναγκάζομαι συνέχεια να σας μιλώ για κάτι που σε άλλους ποτέ δεν θα 
αποφάσιζα να αναφέρω, για να µη τους οδηγήσω σε ακηδία ή και σε απόγνωση. 
Πιστεύω όµως στην ανδρεία της ψυχής σας, και γι αυτό ομιλώ. Και κάτι ακόµη 
θα πω στη συνέχεια, για να επωφεληθώ µε τη σειρά µου και εγώ από σας, καθώς 
η ψυχή µου χαίρεται να ταπεινώνεται ενώπιόν σας από βάθους καρδίας. Θα το 
θεωρούσα μεγάλη χαρά και έλεος Θεού να σας υπηρετήσω κατά την τέλεση της 
Λειτουργίας, ιδιαίτερα κατά τη στιγμή που ο διάκονος εκφωνεί: «Ευλόγησον, 
Δέσποτα, τον Άγιον Άρτον», και ο ἱερέας λέει, «και ποίησον τον Άρτον τούτον 
Τίμιον Σώμα του Χριστού Σου» .... Κατά τη στιγµή αυτή κατέρχεται πύρινη χάρη 
και αγγίζει την καρδιά, και κάποτε µε μεγάλη δύναμη περιπτύσσεται όλον τον 
άνθρωπο. 

Ανέφερα προηγουμένως για την ψυχική ή καλύτερα [/65] την πνευματική 
ανδρεία. Αυτή συνίσταται στη σταθερή και ακλόνητη ελπίδα στο έλεος του Θεού 
για ό,τι και να µας συμβαίνει, σε οποιονδήποτε πειρασμό και να πέσουμε' έστω 
και αν διαλυόταν η γη κάτω από τα πόδια µας, έστω και αν όλος ο κόσμος ή όλος 
ο άδης ορμούσε εναντίον µας. Καμιά άλλη ανδρεία δεν πρέπει να έχει θέση στην 
πνευματική µας πάλη. Να το θυμάστε αυτό, αγαπητέ, για όλη σας τη ζωή. Σας 
αποκαλώ αγαπητό, θέλω όµως κάτω από τη λέξη αυτή να διακρίνετε µαζί µετην 
αγάπη µου προς εσάς καιτο σεβασμό, την αφοσίωση και την ταπείνωση. 

Στην πνευματική αυτή ανδρεία, δηλαδή την αναμφίβολη ελπίδα στο έλεος 
του Θεού, προσθέστε και εκείνο που σας ανέφερα στο πρώτο µου γράμμα: να µη 
δέχεσθε δηλαδή κανένα λογισμό. Αυτό αποτελεί μεγάλο μυστήριο, που λίγοι το 
κατανοούν. Τα λόγια είναι απλά και λίγα, η εργασία όµως μεγάλη -η 
δυσκολότερη-, αλλά υψώνει τον άνθρωπο στη θεωρία. Δεν μαθαίνεται αμέσως. 
Απαιτείται κόπος και χρόνος, αλλά και η βοήθεια της χάριτος. 

Έχετε την επιθυµία να παραδοθείτε στην υπακοή Γέροντος. Φυλάξτε την 
επιθυµία αυτή. Να κόβετε το θέλημά σας και να εγκαταλείπετε τη σύνεσή σας 
ενώπιον του πνευματικού πατρός, του Ἐπισκόπου, ακόµη και ενώπιον του 
αδελφού. Στη θέση της αποταγής αυτής θα λάβετε χάρη και το χάρισμα της 
διακρίσεως. Θέλω να επιστήσω για ακόµη μία φορά την προσοχή σας στο ότι 
κατά τους τρεις τελευταίους µήνες µάθατε ήδη τόσα πολλά, που νωρίτερα ίσως 
ούτε καν να είχατε σκεφθεί. 

Εισήλθατε σε ειδική σχολή, µε σκοπό να αποκτήσετε την αληθινή 
θεογνωσία. Στην ειδική αυτή σχολή όλα είναι ιδιαίτερα. Δεν μοιάζει µε άλλες 
σχολές. Και διδάσκαλος σε αυτή είναι η Θεία χάρη. 


ΣΒλ. Αριθμ. 14,5. 

Έτσι τώρα µε θλίψεις και πειρασμούς οδηγείσθε βαθμηδόν στη σταθερή 
μνήμη του Θεού. Ίσως ποτέ προηγουμένως [/66] δεν προσευχηθήκατε και δεν 
ζήσατε έτσι. Αν συνεχίσετε να υπομένετε, τότε θα θερίσετε τους καρπούς της 
προσευχής και της μνήμης του Θεού. Όλο το είναι του ανθρώπου ανακαινίζεται, 
ιδιαίτερα μάλιστα ο νους. Αργότερα, αν η ψυχή αγαπήσει τη γλυκύτητα της εν τω 
Θεώ διαμονής, δεν θα επιθυμεί πλέον να αποσπασθεί από τη μνήμη του Θεού 
ούτε και για µια στιγµή. 

Παρακαλέστε τον Θεό, προσευχηθείτε στη Θεομήτορα να σας χαρίσει τη 
δωρεά της μνήμης του θανάτου. Αυτό είναι πολύ αναγκαίο για σας, κυρίως για 
να αποδεσµευτείτε από κάθε ανθρώπινη σχέση και να νικήσετε τους πειρασμούς 
του κόσμου αυτού, αλλά και για να μάθετε να σκέπτεσθε ορθά. Εσείς για 
παράδειγµα αναφέρατε στο γράμμα σας και για «προσωπικές εντυπώσεις» και 
για το ότι ίσως ο «βομβαρδισμός» της σκέψεως σας θα ενθαρρύνει και άλλες 
μικρές παρεκκλίσεις της από την ορθή οδό της διακρίσεως. Η μνήμη του θανάτου 
θα σας διδάξει να τα βλέπετε όλα κάτω από το πρίσμα της αιωνιότητος. Καθετί 
το πρόσκαιρο και εφήμερο θα υποχωρήσει στη σκέψη σας στο τελευταίο επίπεδο. 
Υπάρχουν και άλλοι θαυμαστοί καρποί αυτού του είδους της μνήμης. Ἠδη έχετε 
διαβάσει γι’ αυτούς στην «Κλίμακα»”, αλλά ανέφερα µόνο δύο σχετικούς µε την 
παρούσα ανάγκη. 

Να µε συγχωρείτε, αγαπητέ, για όλα αυτά: πιστεύω όµως ότι σύντομα θα 
έλθει η ώρα, που δεν θα τολμώ να σας υποδεικνύω οποιαδήποτε λάθη, αλλά εγώ 
θα προστρέχω για συμβουλή και βοήθεια σε σας. Ί]ρος το παρόν όµως, όπως µου 
φαίνεται, αυτό είναι το έργο της κατά Θεόν αγάπης µου απέναντί σας, αν και η 
ίδια αγάπη γεννά ταυτόχρονα τον πόθο να ταπεινωθούµε ενώπιον του αδελφού. 

[/67Ι Εγώ ο άθλιος τα έχασα τώρα όλα και ζω σαν άλογο κτήνος. Όταν 
όμως µε τη χάρη του Θεού ενεργούσε µε δύναμη µέσα µου η μνήμη του θανάτου 
-πράγμα που είναι αδύνατο και να το περιγράψω- πόσο θαυμαστή ήταν η 
ενέργειά της! Αυτή η ενέργεια κράτησε δέκα έτη και εντεινόταν σταδιακά. 
Έφθασα σχεδόν στην τέλεια εξάντληση. Όλος ο κόσμος άλλαξε µε παράδοξο 
τρόπο στα μάτια µου τα νοερά, ακόµη και τα σωματικά. Ο χρόνος έχανε τη 
σημασία του, έτσι που ο αιώνας και η ημέρα έγιναν στη συνείδησή µου εξίσου 
μηδαμινά και όλος ο ορατός κόσμος έμοιαζε µε νυχτερινό όνειρο. Κάθε σαρκική 
επιθυµία σβήνει τελείως από την ενέργεια της μνήμης του θανάτου. Μεγάλος 
φόβος κυριεύει την ψυχή και την κρατά µακριά από την αμαρτία. Οι άνθρωποι 
μου φαίνονταν άξιοι συµπόνιας, γιατί οι ημέρες τους «εξέλιπον εν µαταιότητι» 
και ο θάνατος µακριά από τον Θεό τους αιφνιδίαζε, καθώς δεν είχαν γνωρίσει 
ούτε το σκοπό ούτε το νόημα ούτε το λόγο της υπάρξεως τους. Τόσο δυνατά και 
παρατεταμένα θρηνούσα τότε για τους ανθρώπους. Η μνήμη του θανάτου 
διδάσκει την αληθινή προσευχή. Όταν πήγαινα να κοιμηθώ µετά από 
εξουθενωτικό κλάμα και εξαντλητική προσευχή, συνέβαινε να βγαίνουν τα 
λόγια από το στόμα µου σαν Φλόγα και, όταν βυθιζόμουν στον ύπνο, θυμάμαι, 


2Βλ. Ιωάννου Σιναΐτου, Κλίμαξ 6, «Περί μνήμης θανάτου», ΡΟ 8879586 -δ016Τ. 

μόνη της η ψυχή παρέμενε στην προσευχή όλη τη νύχτα, ενώ το σώμα βρισκόταν 
στην κλίνη. Από την ενέργεια της μνήμης του θανάτου αδυνατούσε η ψυχή να 
αποχωρισθεί την προσευχή. 

Γενικά, για τον υγιή και ζωντανό άνθρωπο δεν είναι φυσικό πράγμα η 
αίσθηση της θνητότητός του, γι αυτό και είναι ευδιάθετος. Σε καιρό όµως 
ασθένειας εμφανίζεται το ψυχικό αίσθημα της εγγύτητας του θανάτου ή το 
αίσθηµα της βεβαιότητας του θανάτου και τότε ο άνθρωπος αισθάνεται ζωώδη 
φόβο ή δειλία και ταυτόχρονα αποστροφή. Ωστόσο η πνευματική αίσθηση της 
θνητότητός µας, που [//68Ι ενεργείται από τη χάρη του Αγίου Πνεύματος, απέχει 
από το αντίστοιχο ψυχικό-ζωώδες αίσθηµα όσο ο ουρανός από τη γη. 

Όταν ο αθάνατος Βασιλιάς, ο πολυπόθητος Δεσπότης των ψυχών, µας 
αγγίξει µε την πνοή Του, τότε συντέµνεται ο χρόνος στη συνείδησή µας, και η 
ψυχή αρχίζει να αισθάνεται την αθανασία της. Μετά από αυτό ο νους δεν µπορεί 
πλέον να µην αλλάξει. Οι γήινοι υπολογισμοί, οι επίγειες διαστάσεις 
απομακρύνονται από αυτόν. Στην κατάσταση αυτή μόλις που αγγίζει ο 
άνθρωπος τη γη µε τα πόδια του. Με το πνεύμα του όµως ζει σε άλλον κόσμο. 

Την πρώτη επαφή µε την αθάνατη αυτή πνοή είχαμε μαζί σας µετά από τη 
συνομιλία µας στη Βιβλιοθήκη. Θυμάστε, άραγε, τι ευλαβές αίσθημα πλημμύριζε 
την ψυχή, όταν δεν μπορούσαμε πλέον να μιλήσουμε και φΦοβόμασταν ακόµη και 
να κινηθούμε; Πώς όλα τα εφήμερα είχαν χάσει το ενδιαφέρον και τη σημασία 
τους; 

Εσείς, για παράδειγµα, δεν μπορούσατε πλέον να συνεχίσετε την εργασία 
µε τα χειρόγραφα. Πέρασαν περίπου είκοσι λεπτά και σας ήλθε ο λογισμός: «Τι 
κάνεις; Είναι αμαρτία!» και µεταστράφηκε η καρδιά σας και αποχώρησε αμέσως 
η χάρη σε τέτοιο βαθμό, ώστε Φύγατε από τη Βιβλιοθήκη σε κατάσταση σχεδόν 
χειρότερη από εκείνη που είχατε, όταν ήλθατε. Αλλά δεν ήμουν εγώ ο αίτιος της 
επισκέψεώς µας από τη χάρη. ταν το έλεος του Κυρίου σε σας. Και δεν 
μπορούσα εγώ, μολονότι προσευχόμουν, να κάνω κάτι, ώστε εσείς να µην 
αποτρέψετε τη χάρη. Η ελεύθερη προαίρεση του ανθρώπου παραμένει πάντοτε 
μαζί του. Ο Μακάριος ο Αιγύπτιος λέει Ὁ ότι ο Κύριος περιόρισε τη δύναμη της 
θαυματουργίας των Αποστόλων, γιατί, από το ζήλο τους να μ/69] οδηγήσουν 
όλους πίσω στην πίστη, θα ανάγκαζαν κατά κάποιον τρόπο όλον τον κόσµο µε 
τη δύναμη των σημείων και των θαυμάτων στην αποδοχή της πίστης. Ο Κύριος 
όμως θέλει από µας ελεύθερη προαίρεση, περιμένει αγώνα πίστεως. Γι αυτόν 
τον σκοπό µας προίκισε µε λογικό, ικανό να γνωρίσει την Αλήθεια!!, Θέλει να 
σταυρωνόμαστε εκούσια μαζί Του, όπως Εκείνος εκούσια έπαθε για µας. 

Μήπως η εσωτερική εκείνη νηφαλιότητα, ο Φόβος, η ευλάβεια, η 
ταπείνωση, οι προσευχές, τα δάκρυα, η πίστη, η ειρήνη, η χαρά, που για πρώτη 
φορά δοκιµάσατε µε τέτοια δύναμη στον Άθω, ήταν καρπός κάποιας τεχνητής 


19Βλ. Μακαρίου του Αιγυπτίου, Οµιλίαι Πνευματικαί, 26, 6, ΡΟ 34,677). 

αυτοδιεγέρσεως, οποιασδήποτε προελεύσεως, ή ακόµη και οποιασδήποτε 
ανθρώπινης ή και νόθου προκλήσεως (αιτίας) και ὀχι ενέργεια της χάριτος; 

Όχι, αγαπητέ, µη σκέπτεσθε έτσι, µην πιστεύετε στους λογισμούς αυτούς. 

Θυμάμαι πόσο χαρούμενος και ανανεωμένος αναχωρήσατε από µας για 
να περιηγηθείτε το Όρος. Και εγώ τότε χάρηκα µε τη θαυμαστή αλλοίωση που 
επήλθε σε σας και προσευχήθηκα πολύ και ευχαρίστησα τον Κύριο. Και την 
προτελευταία νύχτα της παραμονής σας μαζί µας, προσευχόμενος στην 
εκκλησία, βεβαίως κυρίως για σας, πάλι ευχαρίστησα τον Θεό, γιατί η ειρήνη και 
η χάρη επαναπαύθηκαν σε σας. Όλα αυτά, αν και είναι µόνο απαρχές, 
αποτελούν αναμφισβήτητο σηµείο της ευδοκίας και της αγάπης του Θεού προς 
εσάς. Αυτός ο Κύριος σας καλεί να είσθε βέβαιος γι αυτό. Ο Κύριος σας αγαπά 
πολύ. Και όταν εσείς υπομένετε θλίψεις χάριν του Θεού, τότε θα λάβετε ακόµη 
μεγαλύτερη απόδειξη της αγάπης Του για σας. Χωρίς θλίψεις και θυσίες είναι 
αδύνατο να σωθούμε. 

[/70! «Θυσία τω Θεώ πνεύμα συντετριμμένον»; Θυμάμαι τι µου συνέβη, 
όταν για πρώτη φορά µε αληθινή συντριβή για τις αμαρτίες µου πήγα στην 
εξομολόγηση. Όλη η ζωή που έζησα ορθώθηκε μπροστά µου ως αδικία από την 
αρχή ως το τέλος. Όταν συνάντησα τον ιερέα, δεν μπορούσα να μιλήσω καθόλου 
από τη θλίψη, τα δάκρυα, τον καρδιακό πόνο, αλλά μόνον έκλαιγα. Και πιστέψτε 
με, πριν ακόµη αρχίσω να μιλώ για τις αμαρτίες µου, ο Ίδιος ο Κύριος «εξήλθε 
προς συνάντησίν μου» και έπεσε στον τράχηλό µου και µε κατεφίλησεῖ, και 
ήμουν γι Αυτόν αγαπητός, χωρίς να περιμένει από μένα πότε θα πω 
«συγχώρησον», όπως και στην παραβολή ο άσωτος υιός είπε, «συγχώρησον, 
Πάτερ, ήμαρτον εις τον ουρανόν και ενώπιόν Σου», όταν ήδη ο Πατέρας τον 
δέχθηκε στην αγκαλιά Του. Κατηγορούσα τον εαυτό μου σε όλα. Ο Κύριος όµως 
δεν πρόφερε ούτε ένα λόγο μομφής: μόνο χαιρόταν «ότι ο υιός αυτός απολωλώς 
ήν και ευρέθη, νεκρός ήν και ανέστη»!. Τι νύχτα ήταν εκείνη! Μου είναι αδύνατο 
να τη διηγηθώ. Πόσο µας αγαπά ο Κύριος! 

Αληθινά η μόνη ορθή αρχή και βάση της πνευματικής ζωής είναι η 
μετάνοια. Στη μετάνοια θα γνωρίσουμε αυθεντικά ότι είµαστε τέκνα Θεού. Σας 
εμπιστεύομαι και από αγάπη δεν μπορώ να σας αποκρύψω εκείνο που 
αποκρύπτω από τους άλλους. Όσο δε για τις σημειώσεις µου, ας αναβάλουµε το 
λόγο για άλλη φορά. 

Και εκείνο που σας διηγήθηκα δεν είναι ακίνδυνο να λέγεται σε 
ανθρώπους που δεν γνώρισαν την πνευματική ζωή και δεν είναι ικανοί να 
διακρίνουν τη χάρη από την πλάνη, [/71] αλλά θέλουν να τα εξηγούν όλα µε 
επιστημονικό τρόπο. Να διηγείται, δηλαδή, κάποιος στους ανθρώπους ότι ο 


12ψαλμ. 50,19. 
1Ώλ. Λουκ. 15,20. 
Μ Βλ. Λουκ. 15,21 


15 Λουκ. 15,32. 

Κύριος συγχώρησε αμαρτίες ή και κάτι άλλο παρόμοιο, σημαίνει να δίνει «το 
άγιον τοις κυσί» 5. Αγνοώντας εντελώς τη θεωρία του φωτός (του νοερού, του 
αὔλου) και τα άλλα φαινόμενα της πνευματικής ζωής, όπως για παράδειγµα το 
πένθος, οι άνθρωποι τον δυσφημούν και τον διασύρουν. Εσάς, όµως, να σας 
φυλάξοι ο Κύριος µακριά από την αμαρτία αυτή. 

Σας διηγήθηκα λίγα για τον εαυτό µου, ώστε όταν προσέλθετε στη μεγάλη 
εξομολόγηση όλης της ζωής σας, πριν ασπασθείτε την Ορθοδοξία, να 
κατηγορήσετε τον εαυτό σας για όλα. Να θεωρήσετε ως αμαρτία όχι µόνο τις 
οφθαλμοφανώς αμαρτωλές, αλλά και τις καλές πράξεις, γιατί δεν 
συντελέσθηκαν πάντοτε από καθαρή πρόθεση. Να καθοδηγείστε από τον 
κανόνα: «Το καλόν µη καλώς γενόμενον ουκ ἐστι καλόν», ή ακόμη καλύτερα, 
κατά το προφητικό, «πάσα δικαιοσύνη ημών ενώπιον του Θεού ὠς ράκος 
αποκαθημένης»!3, 

Ίσως να έχετε κουρασθεί από το γράμμα µου. Ἠθελα όµως να πω ακόµη 
σε τί οφείλεται η «απιστία» σας και πώς να παλέψετε µε αυτήν. Αλλά ας το 
αφήσουμε αυτό για το μέλλον, αν ευλογήσει ο Κύριος. 

Το γράμμα θέλει µια εβδομάδα για να φθάσει σε σας. Σκέφθηκα πως ἂν 
περιμένω την απάντησή σας στο πρώτο µου γράμμα και µετά γράψω, θα 
χρειασθεί περισσότερο από μισός μήνας, διάστηµα κατά το οποίο πολλά 
μπορούν να αλλάξουν. 

//72} Μίλησα για σας µε τον πατέρα Σιλουανό. Αυτός σας αγαπά πολύ και 
παρακαλεί για σας τον Θεό µε πολλά δάκρυα. Για μένα είναι µεγάλη χαρά να 
γνωρίζω ότι είστε τόσο Φίλοι εν Κυρίω. 

Έμαθα ότι προσεύχονται για σας ο ιερομόναχος Πινούφριος, ο ερημίτης 
Λουκιανός κ.α. Σε πολλούς αφήσατε την πιο αγαθή εντύπωση. Ο πατήρ 
Βασίλειος, για παράδειγµα, σας μνημονεύει διαρκώς. 

Σας έγραψα αυτό το γράμμα σε δύο ημέρες, µε διαλείμματα. Πριν λάβω 
από σας νέες ειδήσεις (να δώσει ο Κύριος να είναι καλές), δεν θα ξαναγράψω. 

Με αγάπη εν Κυρίω, 
ο ανάξιος ιεροδιάκονος Σωφρόνιος 


16Ματο. 7,6. 


7 Συμεών του Νέου Θεολόγου τα ευρισκόµενα, Λόγος 68, εκδ. Ρηγόπουλου, Θεσσαλονίκη, 
1977, σ. 354. (Ανατύπωση από την κατά το έτος 1886 έκδοση της μεταφράσεως Δ. Ζαγοραίου). 

[//73] 
Επιστολή 3 
ΑΜΦΙΒΟΛΙΕΣ 
Η νίκη στους πειρασμούς. Η «σκληρότητα» του γραπτού λόγου. 
Άθως, 12 Αυγούστου 1932 

Αγαπητέ, περιπόθητε εν Χριστώ αδελφέ, 

Εντιμότατε πάτερ Δαβίδ, 

Ευλογείτε! 

Σκεπτόμουν να µη σας γράψω, πριν λάβω από σας νέες ειδήσεις. Αλλά 
βλέπετε, δεν άντεξα να τις περιμένω. Τόσο κατώδυνη ήταν η ψυχή µου αυτές τις 
ημέρες, σχεδόν μέχρις απογνώσεως. 

Δεν γνωρίζω όµως τι να πω. Φοβούμαι πλέον, μήπως επιβαρύνω την ψυχή 
σας µε οποιονδήποτε λόγο ή παραίνεση. Ένα έχω να πω μόνο: Να µην 
αμφιβάλλετε για το ἂν η απόφαση που πήραμε μαζί είναι απόλυτα σύμφωνη µε 
το θέλημα του Θεού. Οι θλίψεις, οι δυσκολίες, τα εμπόδια στη δεδομένη 
περίπτωση μαρτυρούν μόνο την ευαρέσκεια του Θεού για το έργο που αρχίσαμε. 
Σκεφθείτε, πόσο εύκολο θα ήταν να γίνουν όλα στη Σερβία κοντά στον 
μητροπολίτη Βαρνάβα ή στη Γαλλία κοντά στον Ευλόγιο ή στην Τσεχία κοντά 
στον επίσκοπο Γόρασδο: αυτό όµως δεν σηµαίνει ότι έτσι θα ήταν καλύτερα. 

Αν τώρα νικήσετε, θα ευχαριστείτε τον Θεό σε όλη την υπόλοιπη ζωή σας 
γιατί πλουτισθήκατε µε αληθινό θησαυρό, από τον οποίο θα αντλείτε για τον 
εαυτό σας και τους άλλους όλα τα απαραίτητα µέσα για τον αγώνα εναντίον του 
εχθρού ακόµη και ως τον τάφο. 

[/78Ι Αν ήταν δυνατό, θα υπέµενα τώρα µε χαρά στη θέση σας όλες τις 
εξουθενώσεις και τις θλίψεις, γιατί ο Κύριος µου έδωσε να γνωρίσω εκ πείρας 
πόσο ωφέλιμες είναι. Συγχωρείστε µε, δείξτε λίγη ακόμη υπομονή, µη μου 
στερείτε την αγάπη σας, και για την ώρα την εμπιστοσύνη σας. 

Λυπάμαι που τώρα δεν έχουμε τη δυνατότητα μιας ζωντανής 
επικοινωνίας, γιατί στα γράμματα είναι πολύ δύσκολο να εκφρασθεί κανείς. Ο 
γραπτός λόγος φαίνεται συχνά «σκληρός»! και αφόρητος! 

Ημέρα και νύχτα προσεύχομαι στον Κύριο και στη Θεομήτορα να σας 
χαρίσει την ανδρεία να πορευθείτε μαζί µας προς τον Γολγοθά, για να φθάσουμε 
και στην Ανάσταση. 

Εύχεσθε για μένα. Σας αγαπώ και είμαι αφοσιωμένος σε σας µε όλη µου 
την ψυχή. 

Ο ανάξιος εν Χριστώ αδελφός σας, 
ο αμαρτωλός διάκονος Σωφρόνιος 

ΥΓ. Συγχωρέστε µε, αγαπητέ πάτερ Δαβίδ, που δεν προέβλεψα την 
επιθυµία του πατρός Σιλουανού να σας γράψει κάτι. Δεν τον ρώτησα εγκαίρως, 
γι αυτό και δεν σας έστειλα το γράμμα του μαζί µε το δεύτερο δικό µου γράμμα, 


Τ]ωάν. 6,60. 

αν και από απόψεως χρόνου, ούτε αυτό ήταν δυνατό. Σας στέλνω τώρα το 
γράμμα αυτό της 311: Ιουλίου. 


[7775] 
ΔΕΥΤΕΡΟ ΜΕΡΟΣ 


ΑΠΟΔΟΧΗ ΤΗΣ ΟΡΘΟΔΟΞΙΑΣ 
«... στήκετε εν τη πίστη, 
ανδρίζεσθε, κραταιούσθε». 
(Δ’ Κορ. 16,13) 


[/776] 
Επιστολή 4 
ΝΕΑ ΑΡΧΗ 
Η αληθινή κοινωνία της χάριτος. Η ευγένεια της ψυχής. 
Τα αισθήματα της χάριτος. Η δωρεά της πίστεως. 
Στον άνθρωπο της υπακοής η χάρη αντικαθιστά τον γέροντα. 
Άθως, 3/16 Σεπτεμβρίου 1932. 

Είη το όνομα Κυρίου ευλογημένον από του νυν και έως του αιώνος! 

Χριστός εν τω µέσω ημών! 

Πολύτιμε, αγαπητέ πάτερ Δαβίδ! 

Περιπόθητε εν Κυρίω πάτερ και αδελφέ µου, ευλογείστε µε, παρέχοντας 
πλέον πλήρη ιερατική ευλογία µε την εξουσία που σας δόθηκε από τον Κύριο, και 
ευχηθείτε για μένα’. 

«Η γυνή όταν τίκτη, λύπην έχει ... όταν δε γεννήση το παιδίον, ουκέτι 
μνημονεύει της θλίψεως δια την χαράν ότι εγεννήθη άνθρωπος εις τον κόσμον»2. 

Η προσοχή, ή καλύτερα η προσευχή µου, ήταν συνεχώς επικεντρωµένη όχι 
μόνο στην τυπική τέλεση της πράξης για την ενσωμάτωσή σας στην Εκκλησία, -- 
αυτό δεν είναι ακόµη τόσο µεγάλο γεγονός- αλλά στο να γίνετε [/77] µετά την 
εξομολόγηση και την υποδοχή σας στους κόλπους της Αγίας Εκκλησίας, και 
ιδιαίτερα µετά από τη Θεία κοινωνία, κοινωνός της χάριτος σε τέτοιο βαθμό, 
ώστε να σταθείτε πλέον δυνατός κατά το πνεύμα και ασάλευτος για πάντα στη 
πίστη. 

Γι αυτό µε πολύ κόπο, µε θλίψη, κάποτε µε πικρά δάκρυα τολμούσα ο 
άθλιος να ικετεύω την αγαθότητα του Θεού ηµέρα και νύχτα. 

Μέγα έλεος εποίησε μεθ’ ημών ο Κύριος! Και εμείς οφείλουμε να Τον 
ευχαριστούμε συνέχεια. Ὡστόσο, παρά το ότι ο Κύριος σας «ευλόγησε πολύ», 
όπως λέτε, εγώ ίσως από άκρα απερισκεψία δεν μπορώ ακόµη να καθησυχάσω 
πλήρως τον εαυτό µου. Θα ζητούσα περισσότερα, εφόσον στο μέλλον 


1 Στις 12 Σεπτεμβρίου (µε το νέο ημερολόγιο) 1932 ο Δ. Μπάλφουρ έγινε δεκτός στην 
Ορθοδοξία µε την αναγνώριση του ιερατικού του βαθμού. Το μυστήριο ετέλεσε ο Έξαρχος του 
Πατριαρχείου της Μόσχας στη Δυτική Ευρώπη, Μητροπολίτης Ελευθέριος. 


2]ωάν. 16,21. 

αναμένονται θλίψεις, και οι θλίψεις αυτές έρχονται απρόσμενα και είναι τέτοιες 
που δεν µπορεί κανείς να τις περιμένει. Ο Κύριος όµως γνωρίζει σε ποιόν, κατά 
πόσο και πότε είναι δυνατό ή ωφέλιμο να τις δώσει. 

Τα τελευταία γράμματά σας είχαν πολλές καλές ειδήσεις: κι εγώ χαίρομαι 
και ευχαριστώ τον Κύριο για την ευσπλαγχνία Του απέναντί µας. 

Ωστόσο η επιθυμία και οι απὀπειρές σας να µε καθησυχάσετε κάπως δεν 
µε παρηγορούν: προέρχονται από τη γενναιοφροσύνη της ευγενούς, αλλά ακόµη 
ανθρώπινης ψυχής σας. Θα είναι καλύτερα για μένα, αλλά ίσως και για σας, ἂν 
προς το παρόν γράφετε, χωρίς να µου κρύβετε τις θλίψεις σας. Μου προτείνετε 
«να αναπαυθώ λίγο», αλλά εγώ Φοβάμαι να παραδοθώ σε τέτοιου είδους 
ανάπαυση. Η ψυχή σας βρίσκεται προς το παρόν σε τέτοια κατάσταση, ώστε 
ενδέχεται να υποβληθείτε σε πολλές ακόµη μαρτυρικές και οδυνηρές 
αμφιταλαντεύσεις. Τί άλλο να σας πω λοιπόν, παρά ότι πρέπει να τα υπομένει 
κανείς όλα και να ταπεινώνεται. Γενικά όµως βλέπω το μέλλον σας µε 
αισιοδοξία, γιατί πιστεύω ότι η κλήση σας από τον Θεό στην Εκκλησία [//78] είναι 
«αμετάκλητος»», και διαθέτω πολλές αποδείξεις της ιδιαίτερης ευδοκίας Του προς 
εσάς. Από την αναπόφευκτη αλληλογραφία που σας αναμένει µε τους πρώην 
Καθολικούς Φίλους και προϊσταμένους δεν προβλέπω µεγάλη ζημία για την 
ψυχή σας. Θα υπάρξουν στιγμές βαρειάς ψυχικής πάλης και πικρίας, όπως 
εκείνης που σας κατέλαβε µε το γράμμα από τη μητέρα σας. Όλα όµως αυτά ως 
τώρα αποτελούν απόηχο του παλαιού ανθρώπου, που διατηρεί τη δύναμή τους 
όσο η ψυχή παραμένει πτωχή από χάρη. 

Όταν αφθονεί η χάρη, άλλα αισθήµατα διακατέχουν την ψυχή. 
Καταπονείται από τον πόθο να γνωρίσουν, αν είναι δυνατόν, όλοι οι άνθρωποι 
τον αληθινό Θεό και την οδό προς Αυτόν. Όταν ο Κύριος επισκεφθεί την ψυχή, 
και αυτή γνωρίσει τη θεία αγάπη, που κατά την ποιότητα, τη δύναμη και τη 
γλυκύτητά της υπερβαίνει ασυγκρίτως κάθε άλλη αγάπη εφικτή πάνω στη γη, 
τότε αυτή επιθυμεί και προσεύχεται, ώστε και οι αδελφοί της να μετέχουν στο 
ίδιο ποτήριο της Θείας αγάπης. 

Στην αλληλογραφία μαζί τους (µε τους πρώην Καθολικούς φίλους σας) 
μην ανοίγετε συζήτηση. Δεν πρόκειται να τους πείσετε. Είναι αρκετό να τους 
πληροφορήσετε για το γεγονός της αποχωρήσεώς σας από αυτούς, 
υποδεικνύοντάς τους, αν θέλετε, τα αίτια που σας ώθησαν στο διάβηµα αυτό. 
Όλα όµως, όσα θα μπορούσαν να µας πουν, είναι ήδη γνωστά, δοκιμασµμένα και 
ελεγμένα ως το τέλος. Παρακαλούσαμε για χρόνια τον Κύριο µε βαθειά θλίψη, 
ανεκδιήγητα παθήματα, πολλά δάκρυα και συνεχή ετοιμότητα για το θάνατο να 
μας πει πού βρίσκεται η αλήθεια, και ο Κύριος δεν σιώπησε. Ἠρθε ο Ίδιος και µας 
παρηγόρησε µε ανείπωτη παρηγοριά και καθοδήγησε τη ζωή µας κατά το 
θέλημά Του. Και τί μπορούν να µας πουν τώρα οι άνθρωποι [/79] µε τον 
αχρειωμένο από τη γη νου τους; Το έλεος του Θεού µας λύτρωσε από τη βάσανο 


Ρωμ. 119. 

των αμφιβολιών και των ταλαντεύσεων ως προς την πίστη, και τώρα δεν υπάρχει 
πλέον τόπος στην καρδιά µας γι΄ αυτές. 

Φυλάξτε, αγαπητέ µου, ως κόρη οφθαλμού, αυτό που λάβατε. Μολονότι το 
λάβατε χωρίς μεγάλο κόπο, ωστόσο µην περιφρονήσετε τη δωρεά της 
ευσπλαγχνίας του Θεού. Καλά κάνετε που συγκεντρώνετε όλη την προσοχή στην 
ψυχή σας. Η προσευχή και η νήψη θα σας σώσουν από τον κόσμο, από τους 
«φίλους» και τους εχθρούς. Είθε ο Κύριος να σας χαρίσει τη νοερά προσευχή: να 
στερεωθείτε κατά τον πλούτο του ελέους Του στον «έσω άνθρωπον». Μη 
παραδίδεσθε όµως υπερβολικά στη νηστεία. Δεν έχετε ανάγκη από εντατική 
νηστεία: θα είναι άσχημα, αν αδυνατίσετε και πέσετε σε ακηδία. 

Προς το παρόν µην αποφασίζετε μόνος για δύσκολα ζητήματα. Και ἂν 
προκύψει κάτι, γράψτε (καλύτερα στον πατέρα Σιλουανό). Μόνος όµως «μην 
αποδέχεσθε και µην απορρίπτετε» τίποτε, σε περίπτωση που αμφιβάλετε, χωρίς 
συμβουλή. Ο πατήρ Σιλουανός µε παρακινεί να σας γράψω για το θέµα του 
«γέροντος» που σας απασχολεί. Λέει ότι, αν είσθε υπάκουος, δεν θα χρειασθείτε 
γέροντα, αλλά η ἴδια η χάρη του Θεού θα σας διδάσκει σε όλα. Όταν λοιπόν 
προκύψει επείγουσα ανάγκη για γέροντα-καθοδηγητή, να είσθε βέβαιος ότι ο 
Κύριος θα σας τον στείλει. 

Αν έχετε διάθεση και θέλετε να σας γράψω κάποτε για το θέµα αυτό 
κάπως εκτενέστερα, τότε µε τις προσευχές και την ευλογία σας θα προσπαθήσω 
να σας γράψω περισσότερα για την υπακοή και τον γέροντα”. Για την ώρα όµως 
αρκεί η συμβουλή του πατρός Σιλουανού. 

//60] Χαίρομαι πολύ, που το θέµα του Βαλαάμο έληξε. Ἠταν πειρασμός. Ο 
επίσκοπος συμφώνησε, όπως πιστεύω, καταρχήν µε την πρότασή σας, 
οδηγούμενος από ανθρώπινο αίσθημα υποχωρητικότητας και 
συγκαταβατικότητας. Ωστόσο καλά αποφασίσατε εσείς για το θέμα: αν δηλαδή ο 
Επίσκοπος αποφάσιζε να σας στείλει εκεί, και µετά τη δήλωσή σας ότι οι 
αθωνίτες φίλοι σας δεν ευνοούν το ταξίδι αυτό, θα έπρεπε να υπακούσετε. 

Ωστόσο, όπως η χάρη του Θεού µας υπέδειξε και τον Επίσκοπο και τον 
τόπο, ας ακολουθήσουμε την υπόδειξή Του, ωσότου ο Κύριος δώσει νέες 
υποδείξεις σχετικά µε το θέλημά Του για µας (εννοώ για σας, αλλά εξαιτίας της 
στενής εν Χριστώ σχέσεως των ψυχών µας συνεχώς και κάπως άθελά µου λέω 
για «μας», αν και ο λόγος γίνεται µόνο για σας). 

Από έλλειψη χρόνου αναγκάζοµαι να βιαστώ και να συντομεύσω το 
γράμμα. Θα ήθελα να μιλήσω για πολλά, αλλά θα το κάνουμε άλλη φορά, ἂν ο 
Κύριος συνευδοκήσει. Η ουσία του πράγματος έγκειται στο ότι, μεταξύ πολλών 
καλών σκέψεων σας σχετικά µε τον γέροντα, τη συμπεριφορά σας προς τους 
μέλλοντες αδελφούς σας στο μοναστήρι, τις θλίψεις, τους αγώνες και τα άλλα, 


4Ἐφεσ. 3,16. 


5Βλ. Παράρτημα 1,1, σσ. 318-323. 

υπάρχουν προς το παρόν ακόµη μερικές λανθασμένες ιδέες και αντιλήψεις για 
τα συγκεκριµένα θέματα. 

Με ενδιαφέρουν πολλές λεπτομέρειες για τη ζωή σας. Έτσι λοιπόν, ἂν δὲν 
είναι δύσκολο, γράψτε µου για παρηγοριά. Όπως για παράδειγµα: 

Υπάρχει Εκκλησία στο «Γκαϊζιούναχ»” Πώς έγινε η υποδοχή σας, στο ναό 
ή σε κάποια ιδιωτική κατοικία; Τελέσατε Θεία Λειτουργία την ηµέρα εκείνη; Και 
γενικά, έχετε [/81 άραγε τη δυνατότητα να τελείτε τη Θεία Λειτουργία στο 
«Γκαϊζιούναχ»; 

Γράψτε µου το όνομα της μητέρας σας. Είναι πιο εύκολο να προσεύχεσαι 
για κάποιον, όταν γνωρίζεις το όνομά του. Η καρδιά µου διάκειται ευνοϊκά 
απέναντί της, αν και δὲν την γνωρίζω καθόλου. Στα γράμματα, όπως και στις 
συναντήσεις μαζί της να Φέρεσθε µε πολύ προσοχή και αγάπη. Σε ότι όµως 
αφορά την αλήθεια, µην υποχωρήσετε ούτε στο ελάχιστο. 

Όταν διαβάζω και ξαναδιαβάζω µε χαρά τα γράμματά σας, ιδιαίτερα στα 
σημεία εκείνα, όπου αναφέρετε την ετοιµότητά σας για θλίψεις και παθήματα, η 
ψυχή µου ορµά να σας αγκαλιάσει και, φιλήματι αγίω, να σας ασπασθεί ως 
απέραντα αγαπητό και πολύτιμο για μένα αδελφό. 

Δεν υπάρχει χρόνος για περισσότερα. Πρέπει να στείλωτο γράμμα. 

Από τις πρώτες ημέρες του Αυγούστου συσσωρεύθηκε πολλή δουλειά, που 
καταναλώνει όλο σχεδόν τον ελεύθερο χρόνο µου. Επιπλέον είμαι τις τελευταίες 
ημέρες λίγο άρρωστος (κρυολόγησα), και αυτό µε τη σειρά του µε εξασθενεί 
σωματικά. 

Προσεύχεσθε για μένα, αγαπητέ πάτερ Δαβίδ' προσεύχεσθε και στον 
Κύριο και στη Θεομήτορα, τη Δέσποινά µας. 

Κι εγώ, ως ελάχιστος εν Χριστώ αδελφός σας, δεν παύω να προσεύχομαι 
για σας. 

Αφοσιωμένος σε σας ως το τέλος της ζωής µου, 

με την εν Κυρίω αγάπη, 
ο ανάξιος αδελφός σας, ιεροδιάκονος Σωφρόνιος 

Υ.Γ. Ἐσωκλείω τα γράμματα του πατρός Σιλουανού και του πατρός 
Κασσιανού. 


ὁ Πιθανόν να είναι ο τόπος διαµονής του Πατριαρχικού Εξάρχου Δυτικής Ευρώπης στη 
Λιθουανία. 


[//82] 
Επιστολή 5 
Η ΣΤΑΥΡΙΚΗ ΟΔΟΣ ΤΗΣ ΟΡΘΟΔΟΞΙΑΣ 
Η χαρά στις θλίψεις. Η προσευχή γεννιέται στις περιστάσεις. Η σταύρωση της 
Ορθοδόξου Εκκλησίας. Οι θλίψεις είναι σφραγίδα της εκλογής µας από τον Θεό. 
Από το ψυχικό στο πνευματικό. Η νοερά προσευχή και οι ακολουθίες. Το πένθος 
και οτρόπος προσελεύσεως στον Θεό. 
Άθως, 16/29 Σεπτεµβρίου 1932 

Χριστός εν τω µέσω ημών! 

Αγαπητέ, περιπόθητε εν Κυρίω πατέρα και αδελφέ, 

πάτερ Δαβίδ, ευλογείτε. 

Την Κυριακή (12/25 Σεπτεμβρίου), µετά το δείπνο, παρέλαβα το µεγάλο 
γράμμα σας! (από 4-5/17-18 του αυτού μηνός). Λυπάμαι, γιατί µας χωρίζει τόσο 
μεγάλη απόσταση (τα γράμματα χρειάζονται εβδομάδα και περισσότερο). 
Ακριβώς γι΄ αυτό λυπάμαι, επειδή θα ήθελα τα γράμματα που µου στέλνετε και 
σας στέλνω να φθάνουν το συντομότερο δυνατό, να έρχονται τη στιγµή που 
υπάρχει η µεγαλύτερη ανάγκη γι΄ αυτά και όχι µε καθυστέρηση, οπότε συχνά 
αναφέρονται σε παρωχημένα γεγονότα. Το τελευταίο (45) γράμμα µου από 3/16 
Σεπτεµβρίου σας το έγραψα σε περίοδο που βασανιζόσασταν περισσότερο και 
μου γράψατε πολλά και εσείς ο ίδιος. Δυστυχώς δεν κράτησα σημειώσεις για το 
τέταρτο γράμμα που σας έστειλα και δεν θυμάμαι καλά, τί ακριβώς έγραψα από 
τα πολλά εκείνα που ήθελα να σας πω και τί δεν πρόλαβα από έλλειψη [//85] 
χρόνου. Ήμουν υποχρεωμένος να αφιερώσω όλον τον ελεύθερο χρόνο του 
Αυγούστου και του Σεπτεµβρίου σε κάποιο σηµαντικό έργο που µου ανέθεσε ο 
άγιος Καθηγούμενος, και γι αυτό δεν μπόρεσα να σας γράψω παρόλη την 
επιθυµία µου. Αλλά και τώρα υπάρχουν πολλά εμπόδια. Τη Δευτέρα το βράδυ 
στην Ύψωση, κατά τη διάρκεια της αγρυπνίας (µε το κοσμικό στις 3 το πρωῖ), 
έγινε ισχυρός σεισμός, που συνεχίζεται ακόµη και τώρα µε μικρότερη βέβαια 
ένταση από όση είχε την πρώτη φορά, ωστόσο όµως παραμένει δυνατός. Μέχρι 
στιγμής το Μοναστήρι µας, µε το έλεος του Θεού, υπέστη λιγότερες ζημιές από 
τα άλλα. Γενικά όµως ο σεισμός προκάλεσε μεγάλες καταστροφές και θύματα, 
ιδιαίτερα στα βορειοδυτικά της χερσονήσου του Άθω, όπου μάλιστα, όπως 
διαδίδεται, άνοιξε και κρατήρας και χύθηκε λάβα. Τώρα που γράφω η γη βούιζει 
και όλα τα κτίρια τραντάζονται. Αυτό δεν επιτρέπει στο χέρι µου να διατηρήσει 
την απαιτούμενη ακινησία και σταθερότητα. 

Είμαι πάντοτε έτοιμος να σας γράφω µε μεγάλη χαρά, καθώς αυτό 
υποκαθιστά κατά κάποιον τρόπο τη ζωντανή συνομιλία μαζί σας. 

Τώρα είμαι δεμένος μαζί σας µε τα αιώνια δεσμά της αγάπης εν Χριστώ 
Ιησού τω Κυρίω ημών. Τώρα που δεν υπάρχει για μένα σε όλη τη γη 
πολυτιμότερη ψυχή από τη δική σας, κατά το μέτρο που ο Κύριος µε βοηθάει’, 


1Το γράμμα δεν διασώθηκε. 


ΣΛιορθωμένο: «δίδει ο Κύριος τη δύναμη». 

μένω μαζί σας µε το πνεύμα µου, θλίβομαι µε τις θλίψεις σας, χαίρομαι στις 
χαρές σας, οι οποίες για την ώρα είναι λίγες. 

Τώρα, αγαπητέ πάτερ Δαβίδ, εγώ ο αμαρτωλός σας ευλαβούμαι εξαιτίας 
των θλίψεων που υπομένετε για το όνομα του Γλυκυτάτου, Υπεραγαπημένου 
Κυρίου ημών. Να ανδρίζεσθε, να ενδυναμώνεται η καρδιά σας, αγαπηµένε εν 
Κυρίω αδελφέ µου, πάτερ Δαβίδ. 

[/841 Πολύ ευδοκεί για σας ο Κύριος. Αργότερα θα γνωρίσετε την αλήθεια 
των λόγων αυτών. Ανθρωπίνως επιθυµώ να λυτρωθείτε από τις θλίψεις που σας 
βρήκαν. Με το πνεύμα µου όµως φθάνω ακόµη και να χαίρομαι. Θυμηθείτε τα 
λόγια του Κυρίου προς τον Απόστολο Πέτρο: «Ύπαγε οπίσω µου σατανά ... ότι ου 
Φρονείς τα του Θεού, αλλά τα των ανθρώπων»». Φοβερός, «ασύνετος» λόγος: 
«χαίρομαι, όταν βρίσκεσθε σε τόση μεγάλη θλίψη»! 

Σας λέω την αλήθεια: γνωρίζω άνθρωπο, που πολλές φορές όχι µόνο 
ατένιζε τη φοβερή άβυσσο του άδη, αλλά και κρεμόταν επάνω από αυτήν, και 
κατά κάποιον τρόπο βυθιζόταν ακόμη μέσα της, αλλά το χέρι του Θεού τον 
ανέσυρε από εκεί. Περπατούσε επάνω στη γη και οι άνθρωποι μιλούσαν μαζί 
του, αυτός όµως δεν ένιωθε τη γη κάτω από τα πόδια του, αλλά έβλεπε να 
διανοίγεται μπροστά του μαύρη άβυσσος. Το σώμα νεκρωνόταν από τη θλίψη. 
Είναι αδύνατο να περιγράψει κανείς τη φρίκη που ζούσε η ψυχή του τότε. Ο 
χρόνος έμοιαζε γι αυτήν µε λεπτή κλωστή, µε την οποία ήταν δεμένη και 
κρεμόταν προσωρινά επάνω από την άβυσσο, ενώ έβλεπε γύρω της την 
απεραντοσύνη, αλλά το φΦοβερότερο ακόµη, τον άδη, όπου δεν υπάρχει τέλος στα 
βάσανα. Όταν η ψυχή βρεθεί σε τέτοια συμφορά, διδάσκεται την αυθεντική 
προσευχή. 

Γνωρίζω ότι είναι μεγάλες οι θλίψεις που σας κατέλαβαν. Η μεγαλύτερη 
ωστόσο έγκειται στο ότι η ψυχή σας δεν είναι απόλυτα σίγουρη για την αλήθεια 
της οδού στην οποία εισήλθατε. 

Σε µια από τις επιστολές σας µου γράφατε ότι επιθυμείτε να υπομένετε 
θλίψεις, θέλετε να πάσχετε. Τώρα λοιπόν που σας βρήκαν οι θλίψεις, δείξτε 
θάρρος. Στο εξής ποτέ µην «επιθυμείτε να πάσχετε», αλλά να παραδίνεσθε [/85] 
στο θέλημα του Θεού. Για το θέμα αυτό, ότι δηλαδή δεν πρέπει να αναζητούμε 
εκούσια τις θλίψεις, αλλά να είμαστε µόνο έτοιμοι να υποµένουµε όλες όσες µας 
βρίσκουν, γράφουν, αν θυμάσθε, ο Ιωάννης ο Χρυσόστομος και πολλοί άλλοι 
άγιοι Πατέρες. 

Πιστέψτε με, αγαπητέ, ότι, αν κάποτε επιτρέπω στον εαυτό µου να 
χρησιμοποιεί τους όρους «Καθολικοί» και «Καθολικισμός» υποδεικνύοντας τις 
ανεπάρκειες και τα λάθη τους, το κάνω όχι µε σκοπό να τους διασύρω (να µε 
Φυλάξει ο Κύριος απὀ κάτι τέτοιο). Το κάνω όµως, για να δηλώσω απλά και 
απερίφραστα, όπου αυτό επιβάλλεται κατ’ ανάγκη, ότι δεν υπάρχει σε αυτούς η 
αλήθεια. Στη δεδομένη μάλιστα περίπτωση μπορώ να σας βεβαιώσω ότι δεν θα 
έπρεπε να ταράζεται η ψυχή σας βλέποντας τη σηµαντική, ως προς την 


3Ματθ. 16,23. 

εξωτερική οργάνωση και πειθαρχία, υπεροχή του Καθολικισμού σε σύγκριση µε 
την Ορθόδοξη Εκκλησία, γιατί αυτό είναι «γη». 

Επίσης µη σκανδαλίζεσθε γιατί την εποχή µας ο Ορθόδοξη Εκκλησία είναι 
πραγματικά σταυρωμένη. (Αυτό αποτελεί τον προθάλαμο του ουρανού). Η Λίτβα 
ποτέ δεν στεκόταν ψηλά από πνευματικής απόψεως. Και µην κρίνεται την 
Ορθόδοξη Εκκλησία µόνο µέσα από την εντύπωση της επαρχίας της Λίτβα. Για 
κάποιον λόγο προτιμώ να μιλήσουμε γι΄ αυτό άλλη φορά, αν και σεις 
αντιμετωπίζετε πειρασμό σε αυτή την περίσταση. Εγώ τώρα ενδιαφέρομαι για 
κάτι άλλο’ θα ήθελα να συγκεντρωθεί η ψυχή σας µέσα στον εαυτό της και να δει 
το µεγάλο και σπουδαίο έργο που τελείται εκεί. 

Δεν ήρθε ο καιρός να αναλύσω αυτό που βιώνετε. Προσεύχομαι στον 
Κύριο, ώστε ο Ίδιος µε τη χάρη Του να σας διδάξει και να σας χαρίσει πνευματική 
σύνεση. Οφείλουµε να εκφράσουµε στον Κύριο µεγάλη ευγνωμοσύνη τώρα, γιατί 
σας έδωσε ήδη να γνωρίσετε ότι (όπως ο ίδιος γράφεται) [/86] «αυτό είναι 
πραγματική ζωή, αληθινά αυθεντική ύπαρξη». Ναι, «πρέπει να ευχαριστήσουμε 
τον Κύριο, που µας αξίωσε να ζούμε έτσι και δεν µας άφησε στην οικτρή 
οφθαλμαπάτη, στο φάσμα και στην πλάνη της κοινής ζωής του κόσμου». Εγώ 
προσευχόμουν στον Εὐσπλαγχνο που θέλει «πάντας σωθήναι»! να ακούσω αυτά 
τα λόγια από σας. Να γνωρίζετε όµως ότι αυτό είναι µόνο η προκαταρκτική 
μαθητεία της ψυχής στη Βασιλεία του Θεού. 

Δείξτε θάρρος, αγαπητέ και περιπόθητε αδελφέ μου. Όλοι οι άγιοι 
Πατέρες µας διδάσκουν ότι οι θλίψεις είναι η σφραγίδα της εκλογής µας από τον 
Θεό. Ο Κύριος στέλνει τις θλίψεις σε όσους αναγνωρίζει ως γνήσια τέκνα Του, 
και μεριμνά γι΄ αυτά τόσο, όσο καμιά μητέρα για το παιδί της». Εσείς ο ίδιος δεν 
αντιλαμβάνεσθε ένα πράγμα, ότι το Πνεύμα του Θεού αναπαύεται σε σας. Αλλά 
δεν έχετε ακόµη γνήσια πνευματική επίγνωση αυτού. 

Ελάχιστοι άνθρωποι το έχουν κατανοήσει αυτό. Όποιος όµως το 
συνειδητοποιήσει και ευχαριστεί τον Κύριο για τις θλίψεις του, θα του δοθεί να 
γνωρίσει τα μυστήρια της Βασιλείας των Ουρανών. Η χαρά µας είναι ως επί το 
πλείστον πνευματική. Κατά τη σάρκα όµως (δηλ. σε όλα όσα ανήκουν στον 
κόσμο αυτόν) είμαστε σταυρωμένοι. «Ἐν Χριστώ Ιησού ... εμοί κόσμος 
εσταύρωται κεγώ τω κόσµω»”. 

Τώρα αρχίζετε να προσεγγίζετε εκείνο, για το οποίο αναφερόμενος στο 
πρώτο µου γράμμα σας έγραφα: «και αυτό θα γίνει». 

Παραλαμβάνοντας τα πρώτα γράμματά σας ανησυχούσα πολύ’ φοβόμουν 
μήπως παρερμηνεύσετε τα λόγια [/87! µου, όπως δεν θα έπρεπε. Τώρα όµως, 
βλέποντας ότι η χάρη του Θεού σας οδηγεί στην αληθινή οδό και κατανοείτε, 


4Α΄ Τιμ. 2,4. 


5 Προσθήκη: «Ο Κύριος µαστιγοί πάντα υιόν όν παραδέχεται». Πρβλ. Εβρ. 12,6 και Παροιμ. 
3,12. 


6Ταλ. 6,15 και 14. 

ευχαριστώ τον Κύριο και τη Θεομήτορα. Δεν μπορώ όµως ακόµη να ησυχάσω 
εντελώς. 

Διακρίνω µέσα σας κάτι που δεν είναι σωστό. Φοβάμαι για σας νύχτα και 
ηµέρα µήπως σας πλανήσει ο εχθρός, προπαντός τώρα που γράφετε ότι γίνατε 
πολύ ευερέθιστος. Χρειάζεσθε περισσότερη ψυχική ανάπαυση. Μην περιμένετε 
τίποτε και µη δέχεσθε τίποτα χωρίς να ζητήσετε συμβουλή. Αλλά προς το παρόν 
µην απορρίπτετε επίσης τίποτα το αμφίβολο για σας, όταν δηλαδή δεν είστε 
βέβαιος αν είναι χάρη ή πλάνη απὀ τον εχθρό. Να διακρίνετε καλά τα λεγόμενα. 
Να µην απορρίπτετε, όταν δεν σας είναι καθαρά, αλλά και τίποτε να µη δέχεσθε 
χωρίς συμβουλή ...7 

Αφού φθάσαμε µε τη χάρη του Θεού στην «ενότητα της πίστεως», θα 
πιστεύουμε ότι µε τη συνέργεια της ίδιας χάριτος θα καταντήσουμε και στην 
«ἐπίγνωσιν της απροσίτου Αυτού δόξης». 

Όταν αναλογίζοµαι αυτό που σας συνέβη, εκπλήττοµαι αφάνταστα. 
Φοβάμαι πράγματι και να μιλήσω ακόμη για το πόσο σηµαντικό είναι αυτό που 
συνέβη στη ζωή σας, [/58] για να µη δώσω µε τον τρόπο αυτόν αφορμή για πάλη 
με την κενοδοξία ή την υπερηφάνια. Δόξα και ευχαριστία στον Κύριο, που σας 
έδωσε την αποφασιστικότητα να προχωρήσετε σε όλα αυτά! Συνήθως οι 
άνθρωποι, όχι μόνον όσοι προσέρχονται στην Ορθοδοξία από άλλες ομολογίες, 
αλλά και οι ίδιοι οι Ορθόδοξοι, δεν κατανοούν καθαρά το θείο μεγαλείο της 
πίστεώς µας, το πνεύμα της Ορθόδοξης ζωής. Συχνά και µετά την προσχώρησή 
τους στην Ορθοδοξία δεν είναι σε θέση να ανυψωθούν από τη γη (για 
παράδειγµα οι άγγλοι στο Λονδίνο που ασπάσθηκαν την Ορθόδοξη πίστη). Σε 
όλες τις κρίσεις τους, σε όλες τις απόψεις τους για τα πράγματα, τη ζωή µας, τη 
σωτηρία, επικρατεί γήινη προσέγγιση, σαρκική, ψυχική, ανθρωποκεντρική 
αντίληψη και κοσμικό φρόνημα. Από την άποψη αυτή ο Κύριος σας βοήθησε να 
σταθείτε πολύ επάνω από αυτά και η επιθυµία της καρδιάς µου είναι όχι µόνο να 
κρατηθείτε στο ύψος αυτό, αλλά και να ανεβείτε ακόµη ψηλότερα, Φθάνοντας 
την αυθεντική πνευματική γνώση. Δεν θέλω να προχωρήσω σε επαίνους, διότι εκ 
πείρας έμαθα ότι είναι επιζήµιοι για την ψυχή. Συμφέρει να προχωρούµε «τα µεν 
οπίσω επιλανθανόµμενοι τοις δε έμπροσθεν επεκτεινόµμενοι»”. 


7Η Επιστολή 5 (16/29 Σεπτεμβρίου) σχηματίσθηκε από την συνένωση δύο μικρότερων 
επιστολών. Η Προσθήκη που παρατίθεται στη συνέχεια αποτελεί την αρχή της δεύτερης 
επιστολής: «Αγαπητέ εν Κυρίω αδελφέ µου, πάτερ Δαβίδ, Ευλογείτε. Όλη αυτή την εβδομάδα 
χαίρομαι για σας και ευχαριστώ τον Κύριο και την Υπεραγία Δέσποινα µας Θεοτόκο. Συχνά σας 
ασπάζομαι νοερά µε το ιλαρό και ευφρόσυνο αίσθηµα της αδελφικής αγάπης. Πόσο θα ήθελα η 
αγάπη αυτή να παραμείνει αιώνια: να µας αξιώσει ο Κύριος µε το αμοιβαίο αυτό αίσθημα της 
αγάπης στο όνομά Του µετά το θάνατό µας να παρασταθούμε ενώπιόν Του, να Τον 
προσκυνήσουμε βρέχοντας τα πόδια Του µε δάκρυα χαράς και ευγνωμοσύνης. 


ΣΤΙρΡΛ. Ευχή των Ωρών. 


2Φιλιπ. 3,13. 

Με την πεποίθηση ότι δεν αμφιβάλλετε για την αγάπη µου απέναντί σας, 
μπορώ να μιλήσω ακόµη περισσότερο για ελλείψεις και αποκλίσεις από την 
αληθινή, όπως µου Φαίνεται, αντίληψη ορισμένων πραγμάτων από την πλευρά 
σας. Γνωρίζω ότι έστι υπερβάλλω τα όρια µου και διακινδυνεύω να φανερώσω 
την αφροσύνη µου. Αλλά η «πραότητα του Δαβίδ», του ευλογημένου δούλου του 
Θεού, µου δίνει την τόλμη να εκφράσω τη γνώμη µου για μερικά θέματα, στα 
οποία διχάζονται οι απόψεις µας. 

//69] Συγχωρείστε µε, που γράφω τόσο ατηµέλητα, ενδεχομένως και 
δυσανάγνωστα, αλλά οι περιστάσεις µε αναγκάζουν να βιαστώ: το υποχθόνιο 
βουητό που φθάνει στα αυτιά µου δεν µου επιτρέπει να ησυχάσω. Νομίζω ότι 
αυτή τη φορά δεν θα μπορέσω να γράψω πολλά από εκείνα που θα ήθελα. 

Γενικά ποτέ δεν σκέφτηκα να γράψω κάτι για την πνευματική ζωή, και γι 
αυτό τώρα αποδεικνύομαι ανίκανος να εκφράσω τις σκέψεις µου σύντομα και 
συνάµα καθαρά. Παρακαλώ να δείξετε κατανόηση και για την ανεπάρκειά µου 
αυτή, όπως ακριβώς και για τις άλλες. 

Γράφετε: «αποφάσισα να ζήσω σύμφωνα µε τη θέληση και όχι µε τη 
λογική ή το συναίσθημα». Δεν πρέπει έτσι, αγαπητέ. Αυτό δεν οδηγεί προς το 
αγαθό. Σε ότι αφορά τη θέληση, να σκέπτεσθε όπως και για το θέμα της 
ανδρείας: Να παραδινόµαστε στο θέλημα του Θεού, να πιστεύουμε αδίστακτα 
στην αγάπη και την ευσπλαγχνία Του για µας. Αλλιώς ο εχθρός θα σας διαλύσει 
έτσι, ώστε και τα οστά σας να µην μπορούν ύστερα να συλλέξουν. 

Γράψτε μου’, αν είναι δυνατό, από πότε αρχίσατε να ασκείσθε στη νοερά 
προσευχή. Πότε αυτό το «νωρίτερα», [/90] όσον αφορά την επίδοσή σας στην 
εργασία αυτή, σας ήταν επαχθές; Ποιος σας την δίδαξε; Ποια σχετικά βιβλία 
διαβάσατε νωρίτερα και ποια διαβάζετε τώρα; Πώς εν γένει την ασκείτε; 
Συγχωρείστε µε, αγαπητέ πάτερ Δαβίδ, που παίρνω το θάρρος να σας ρωτώ γι 
αυτό. Αν υπήρχε µαζί σας κάποιος, που έστω και λίγο θα γνώριζε για το θέµα 
αυτό, δεν θα τολμούσα να σας ρωτήσω. Ένας πρόσθετος λόγος, για τον οποίο 
ρωτώ, είναι γιατί φοβάμαι ότι στην ψυχή σας παραμένουν από την προηγούμενη 
ζωή σας και μερικές ακόµη εσφαλμένες έννοιες για την προσευχή. Φοβάμαι, 
επίσης, μήπως ζημιώσουν την ψυχή σας ορισμένες συνήθειες που αποκτήσατε 
νωρίτερα στην προσευχή. 


το Ψαλμ. 131,1. 


Ἡ Προσθήκη: «Ἠθελα να σας γράψω πως σωστά κρίνατε ότι το να παραδοθεί κάποιος στο 
θέλημα του Κυρίου, “να ετάζεται από τον Ίδιο τον Κύριο”, αποτελεί την πιο πιστή και 
ελπιδοφόρα οδό, “χρειάζεται µόνο η απόφαση να υπομένει”. Ηριν όµως από αυτό γράφετε: 
Ξέρω πόσο δύσκολο και σχεδόν ανέλπιδο είναι να παλέψει κάποιος ασκητικά, διορθώνοντας τον 
εαυτό του από τις κακές συνήθειες”. Η αντίληψη αυτή είναι ήδη λανθασμένη. Στη ζωή µας είναι 
αναπόφευκτα απαραίτητη η άσκηση, η πάλη µε τα πάθη. Ωστόσο στην αγαθή διάθεση -να 
παραδοθούμε κατά πάντα στο θέλημα του Θεού- χρειάζεται να προστεθεί και η εγκράτειά µας 
σε όλα. Πρέπει ωστόσο να το δούμε κάπως διαφορετικά απ’ ὁ,τι εσείς (εκτός και αν η έκφραση 
αυτή δεν οφείλεται σε κάποια αβλεψία, αλλά εκφράζει πράγματι τη δική σας αντίληψη και 
προσέγγιση) ...». 

Το τελευταίο σας γράμμα, από το οποίο Φαίνεται ξεκάθαρα ότι δεν 
µπορείτε να παρασταθείτε ορθά κατά τη διάρκεια των ακολουθιών, µε 
υποχρεώνει να ανησυχώ για το θέµα αυτό. 

Κατά τη διάρκεια της ακολουθίας δώστε στον Θεό το νου και την ψυχή και 
μη στρέψετε την προσοχή σας στο πώς ψάλλουν, στέκονται, προσεύχονται και 
συμπεριφέρονται οι άλλοι. Μην κάνετε ποτέ σε κανένα παρατηρήσεις σε στιγµή 
ερεθισμού. Αργότερα, αν επικρατεί ευχάριστη κατάσταση πνεύματος, είναι 
δυνατό να το κάνουμε µε προσοχή. 

Συγκεντρωθείτε στον εαυτό σας ή καλύτερα στον Θεό. Μη σκέπτεσθε το 
μέλλον: µην το ανιχνεύετε, αν και μερικοί, όπως εγώ, σας μιλούν για το μέλλον. 
Σώστε πρώτα απ’ όλα τον εαυτό σας. Σχετικά µε αυτό καλά µου γράψατε στο 
τελευταίο γράμμα. 

Αγαπητέ, συγχωρείστε, υπομείνατε. Είναι αδύνατο να σας γράψω τώρα 
για πάρα πολλά και ουσιώδη. Ενώ έγραφα τις λίγες αυτές σελίδες, το κτίριο 
σείσθηκε ήδη μερικές φορές µε βουητό, θορύβους και τριγμούς. 

Αν ο Κύριος δώσει και παραμείνουμε ζωντανοί, θα μιλήσουμε για όλα 
προς δόξαν Του. 

[/91 Σχετικά µε την υπερβολική τάση σας για το πένθος και τη συντριβή: 

Στον Θεό, που είναι «πυρ καταναλίσκον»!, πρέπει να πλησιάζουµε µε όσο 
το δυνατόν περισσότερη ιλαρότητα, ησυχία και ευλάβεια. Πρέπει να 
φυλαγόμαστε µε κάθε τρόπο από κάθε τεχνητή, νευρική, αιματηρή διέγερση και 
από την ονειροπόληση. Συγχωρείστε µε. Μιλώ προειδοποιητικά από αγάπη για 
σας. Οι Καθολικοί, όπως έτυχε να ακούσω, πάσχουν ακριβώς από τις ελλείψεις 
αυτές. Γι’ αυτό και παρατηρούνται σε αυτούς περιπτώσεις στιγμάτων και 
αισθησιακών οράσεων (μάλλον φαντασιώσεων). Από την άλλη πλευρά πολλοί 
συγχέουν το πνευματικό µε το ψυχικό ή, µη κατανοώντας εντελώς το πρώτο 
(δηλαδή το πνευματικό πένθος), κατακρίνουν το τελευταίο ως ψυχικό. 

Να δώσει ο Κύριος!9 να γνωρίσετε την αληθινή, απλανή νοερά προσευχή 
και το πνευματικό πένθος. Σας αναφέρω μόνο ότι το χάρισμα αυτό λίγοι 
(µονάδες, όπως ο Γέροντας π. Σιλουανός) το έλαβαν γρήγορα και σχετικά εύκολα 
για την ταπείνωσή τους. Η πλειονότητα όµως αναγκάζεται να κοπιάσει και να 
αγωνισθεί µε άσκηση µέχρι θανάτου. Ο δρόμος αυτός κρύβει πολλές τρικυμίες, 
κινδύνους και θλίψεις. 

Μην ορµάτε προς το πένθος µε υπερβολικό πείσμα, πιέζοντας την καρδιά 
σας. Αν τώρα δεν έρχεται, γιατί η καρδιά δεν έχει προετοιµασθεί γι΄ αυτό µε 
παθήματα, θα έλθει αργότερα. Θα δοθεί, όταν συνειδητοποιήσουµε την πτώχεια 
μας στον αγώνα της νηστείας, της υπακοής καιτης προσευχής. 

Διαβάστε τους Βίους των Αγίων ᾖΠ(ιδιαίτερα τα σλαβωνικά {[//92] 
ευανάγνωστα Μηναία του Δημητρίου του Ῥοστώφ). Όταν σκέπτομαι την 


2 Εβρ. 12,29. 


13 ]]ροσθήκη: «κατά την άφατη ευσπλαγχνία Του». 

περίπτωσή σας, συχνά µου έρχεται στο νου ο Βίος του Μεγάλου Αγίου Ευσταθίου 
του Πλακίδα (20 Σεπτεμβρίου). Διαβάστε τα κείµενα των αγίων Πατέρων. Όταν 
εμφανισθεί στους νοερούς οφθαλμούς µας η εικόνα του Ευαγγελικού ανθρώπου, 
όπως ακριβώς ο Κύριος θέλει να µας δει, όταν συναισθανθούμε την ασχημοσύνη 
(αγριότητά) µας σε σύγκριση µε τη θεία εκείνη ευγένεια, προς την οποία θέλει να 
μας ανυψώσει ο Κύριος, τότε θα διαπιστώσουμε ότι απέχουµε από την 
πραγματική σωτηρία. Τότε αυθόρμητα θρηνούμε, κλαίµε πικρά, αλλά ο Κύριος 
σύντομα μεταβάλλει την πικρία σε γλυκύτητα! 

Θα ήθελα να σας πω µερικά µε αφορμή την προσπάθεια σας να μάθετε 
πώς πρέπει να αναφέρεσθε σε ορισμένες προρρήσεις, αλλά ο χρόνος δεν το 
επιτρέπει”. Θέλω να μιλήσω [/93] για το ειρηνικό και ήσυχο πνεύμα. Εγώ και 
τώρα µε το έλεος του Θεού έχω ειρήνη, ωστόσο όµως βιάζομαι να τελειώσω αυτό 
το γράμμα (γράφω 1.90’ ώρα). 

Να δώσει ο Κύριος να κατανοήσετε ότι η ευδοκούσα θέληση του Θεού σας 
οδήγησε στο «Γκαϊζιούναχ», στον Μητροπολίτη Ελευθέριο. Θα ευχαριστήσουμε 
μαζί τον Θεό. Έχετε ανάγκη να παραμείνετε μόνος. Και αυτό δεν θα το 
πετυχαίνατε πουθενά σε τέτοιον βαθμό, όπως τον καιρό αυτό στο «Γκαϊζιούναχ». 
Με τους ανθρώπους που σας περιβάλλουν, έστω και αν είναι ευλαβείς, µη μιλάτε 
για όσα συζητάμε μαζί σας. 

Προσεύχεσθε, αγαπητέ πάτερ Δαβίδ, για μένα τον άθλιο. Παρακαλείτε 
τον Κύριο και την Ὑπεραγία Δέσποινα να µε σπλαγχνισθούν την ηµέρα της 
Κρίσεως. 


1 Προσθήκη: «Όταν στα νοερά μάτια σας θα παρουσιασθεί η εικόνα του ανθρώπου 
εκείνου, σύμφωνα µε τον οποίο θέλει να µας βλέπει ο Κύριος, όταν εμείς συνειδητοποιήσουμε 
αληθινά την πνευματική πτωχεία µας και την εξαρχείωση σε σύγκριση µε εκείνο που έπρεπε να 
είµαστε κατά τη χάρη του Χριστού, τότε βλέπουμε πόσο μακριά είμαστε από την αληθινή 
σωτηρία: τότε ακούσια θρηνούμε πολύ πικρά, αλλά ο Κύριος μετατρέπειτη θλίψη µας σε χαρά». 


1 Προσθήκη: «Πόσο θα ήθελα να σας κάνει ο Κύριος κοινωνούς της αληθινής 
πνευματικής ζωής. Αυτός ήδη ευδοκεί προς εσάς και εγώ ακράδαντα πιστεύω ότι θα λάβετε από 
τον Κύριο πλούσιο έλεος κατά τον λόγο Του: “Εγώ ήλθον ίνα ζωήν έχωσι και περισσόν έχωσιν” 
(Ιωάν. 10,10). Αν δεν εξαντλήθηκε ακόµη η υπομονή σας, τότε υπομείνετε ακόµη μία 
παρατήρηση. Εσείς, όταν ακούτε κάποιον λόγο από άνθρωπο προς τον οποίο σας οδήγησε η χάρη 
του Θεού, µη γυρεύετε από αυτόν να μάθετε γιατί και πώς σας τον είπε. Έτσι κι εσείς, αφού 
ακούσατε από τον π. Σιλουανό ότι ο Κύριος θα σας στείλει Γέροντα, παρακαλέστε τον να σας πει 
αν πρέπει να εκλάβετε το λόγο του “ως αναμφισβήτητη βεβαίωση” (µε άλλα λόγια ως 
προφητεία) ή απλά ως “έκφραση ελπίδας και επιθυμίας του”. Και δεν είναι ήδη η πρώτη φορά 
που το παρατηρώ αυτό σε σας. Καλύτερα να κάνουμε όπως η Θεοτόκος: “συνετήρει τα ρήματα 
ταύτα συμβάλλουσα εν τη καρδία αυτής” (Λουκ. 2,19). Υπάρχουν διάφοροι βαθμοί προφητικών 
χαρισμάτων. Υπάρχουν όµως ακόµη και άλλα χαρίσματα από τον Θεό, που σχετίζονται µε το 
λόγο. Λοιπόν, η θεία χάρη βάζει λόγο στην καρδιά και ο ίδιος ο άνθρωπος δεν µπορεί να 
βεβαιώσει ακριβώς τί και πῶς θα είναι. Νομίζω όµως ότι, και αν ακόµη ήταν εντελώς καθαρή 
αποκάλυψη γι αυτό, και τότε στο ερώτημά σας, καθώς επιδιώκετε τρόπον τινά να μάθετε το 
μυστικό, δεν θα παίρνατε την επιθυμητή απάντηση. Ο πατέρας Ηγούμενος µας πάρα πολλές 
Φορές και προείπε και προείδε, όταν όµως ένας απὀ τους μοναχούς τον ρώτησε πώς το κάνει 
αυτό, πώς κάτι γίνεται σε αυτόν προόραση ή διόραση, εκείνος δεν μπορούσε να το εξηγήσει». 

Ευλογείστε µε. 
Ο ανάξιος εν Κυρίω ελάχιστος αδελφός σας, 
ο αμαρτωλός ιεροδιάκονος Σωφρόνιος 

[941 ΥΓ. Είστε πολύ ευγενής και προνοητικός στην πρότασή σας να µας 
στείλετε (στον πατέρα Σιλουανό και σε μένα) χρήματα για τα ταχυδρομικά 
έξοδα. Αυτό µας απαλλάσσει από την ανάγκη να εκλιπαρούμε κάθε φορά για 
γραμματόσημα. 

Μόνο σας θερµμοπαρακαλώ, στείλτε µας ένα ελάχιστο ποσό, αυτό που 
πραγματικά απαιτείται για γραμματόσημα. Δεν έχουµε καμιά άλλη ανάγκη. 

Με ευγνωμοσύνη 
ιεροδιάκονος Σωφρόνιος 


[951 
Επιστολή 6 
ΟΓΒΑΣΕΙΣ ΤΗΣ ΠΝΕΥΜΑΤΙΚΗΣ ΖΩΗΣ 
Εσωτερική εργασία -- «ενός εστι χρεία». Πνευματική και σαρκική ευχαρίστηση. 
Επιλογή γέροντος. «Στήκετε εν τη πίστη». Το αληθινά μεγάλο. Η κατανόηση του 
Σταυρού και ο άθλος της πίστεως. Η αρχή της πνευματικής ζωής --ο αγώνας 
κατά των παθών. Η γνώση της αλήθειας και η πνευματική βάση για την 
απόκτησή της. 
Άθως, 6/19 Οκτωβρίου 1932 

Πολύτιµε πάτερ Δαβίδ, 

Περιπόθητε εν Χριστώ αδελφέ μου, 

Αρχίζοντας το γράμμα αυτό επικαλούμαι την ευλογία σας και δια των 
ευχών σας ζητώ βοήθεια από τον Θεό. 

Τον τελευταίο μήνα από την υπερβολική κούραση ἔφθασα ὡς την 
εξάντληση και υπέφερα πολύ από αυτό. Σήμερα (Τετάρτη 6/19 Οκτωβρίου) 
αισθάνομαι λίγο καλύτερα, και γι αυτό αποφάσισα να σας γράψω γράμμα, που 
θα μπορέσω να το αποστείλω όχι νωρίτερα από την Κυριακή (γιατί το 
ταχυδρομείο λειτουργεί µια φορά την εβδομάδα, δηλαδή τις Κυριακές). 

Αν αισθανόµουν υγιής, θα σας έγραφα από καιρό απαντώντας στο 
μεγάλο γράμμα σας! (από 5/18 Σεπτεμβρίου). Αλλά και τώρα δυστυχώς δεν 
αισθάνομαι ότι είμαι σε θέση να σας γράψω µε την οφειλόμενη διάθεση και 
περίσκεψη για μερικά δύσκολα θέµατα, που θίξατε στο προηγούμενο γράμμα 
σας. Για κάθε ενδεχόμενο, θα πάρω περισσότερα Φύλλα [/96] χαρτιού και θα σας 
γράψω απαντώντας αποσπασματικά στο καθένα χωριστά, µε την ελπίδα ότι 
εσείς θα τα συνδέσετε όλα στο νου σας σε ενιαίο σύνολο. 


1Το γράμμα δεν διασώθηκε. 

Στο μεγάλο σας γράμμαξ (5/18 Σεπτεμβρίου) γράφετε: «Είμαι υπερβολικά 
ρεαλιστής. Διψώ για το αυθεντικό είναι δεν μπορώ να ζήσω µε λόγια και όνειρα, 
και όταν ακόµη αισθάνομαι ότι ζω µε τον τρόπο αυτόν, είτε από αδυναμία είτε 
από εξαναγκασμό, τότε ντρέπομαι και λυπάμαι». 

Χάρηκα διαβάζοντας αυτές τις σκέψεις και τα αισθήματά σας, που είναι 
αντάξια ενός συνετού άνδρα. 

Εκπλήσσομαι όµως, πώς είναι δυνατό να συνυπάρχουν στην ψυχή σας 
τέτοιες αξιέπαινες σκέψεις και επιθυμίες μαζί µε ορισμένες εντελώς νεανικές 
παρορμήσεις της ψυχής. Στο τελευταίο γράμμα σας (στο πίσω μέρος της 
φωτογραφίας του μικρού σπιτιού του π. Μ.) γράφετε τα εξής: «Είναι σχεδόν 
αδύνατο να συγκεντρωθώ, να προσευχηθώ µε προσοχή, να συναισθανθώ ποιός 
είμαι, τί κάνω εδώ και τα λοιπά»᾽. Μήπως ξεχάσατε κιόλας για ποιό σκοπό 
πήγατε εκεί; Δεν έγιναν δηλαδή όλα µε τη συνείδηση ότι αυτό που κάνετε είναι 
σύμφωνο µε το θέληµα του Θεού, για το οποίο και γράφατε νωρίτερα; Και 
ασφαλώς πρέπει να κρατήσουμε γερά τη συνείδηση αυτή µε την αίσθηση της 
καρδιάς’. 

«Να αισθανθώ ποιος είμαι»! Ανάξιος και αμαρτωλός. Πώς αλλοιώς 
μπορεί να αισθάνεται κάποιος; 

Διαπιστώνω κάποια κενόδοξη ευθιξία. Πρέπει να αγωνισθείτε εναντίον 
της. Διαφορετικά θα οδηγηθούμε σε γελοία και ανόητη κατάσταση. 

[971 «Τί κάνω εδώ»; Ο Κύριος σας δίνει χρόνο για μετάνοια, τόπο για 
απομάκρυνση από τη ματαιότητα, ησυχία απαραίτητη για την προσευχή και τον 
αυτοέλεγχο. Ο Κύριος σας έδωσε και υλικά µέσα για τη ζωή, ώστε να έχετε τη 
δυνατότητα, χωρίς υπερβολικές φροντίδες για τον επιούσιο άρτο, να στρέψετε 
όλη σας τη μέριμνα στην απόκτηση της Βασιλείας των Ουρανών. Αυτά και άλλα 
παρόμοια µε αυτά οφείλετε να τα συνειδητοποιήσετε και να ευχαριστείτε τον 
Θεό για όλες αυτές τις ευεργεσίες Του. Δεν επιτρέπεται όµως καθόλου να 
στρέφουµε την προσοχή µας στην παρατήρηση του εαυτού µας από τα έξω, στην 
κενόδοξη αυταρέσκεια. Πρέπει μάλιστα να μετανοούμε γι΄ αυτά ενώπιον του 
Θεού. 

Αλλά εσείς δεν έχετε ακόµη ούτε την πείρα ούτε τη γνώση για το τι πρέπει 
να κάνετε. Και έτσι συνειδητοποιείτε την αδυναμία σας. Η απραγία της ερηµικής 
ζωής σας είναι τελείως ανέφικτη. Συνηθίσατε σε εξωτερική δραστηριότητα και 
σας είναι εντελώς άγνωστη η εσωτερική ζωή. Αυτό οφείλετε να το μάθετε, γι 
αυτό πρέπει να σκεφθείτε. Είναι απαραίτητο να συνηθίσουµε να στρέφουµε την 
προσοχή του νου στην επισκοπή της καρδιάς: Τι γίνεται εκεί, για ποιά πράγµατα 


2 Προσθήκη: «το οποίο µε χαροποίησε µε τη σοβαρή στάση σας απέναντι στο έργο της 
σωτηρίας». 


3 Επιστολή του Δ. Μπάλφουρ προς τον π. Σωφρόνιο (27 Σεπτεμβρίου/10 Οκτωβρίου 1982). 


4 Προσθήκη: «Στη μνήμη ή στο βάθος της καρδιάς. Αυτός είναι ο τόπος που σας 
υποδείχθηκε µε τη χάρη του Θεού». 

διαλογίζεται, µε ποιά αισθήματα ζει, σε ποιά κατάσταση βρίσκεται. Με άλλα 
λόγια, αν είναι σύμφωνη µε τις εντολές του Θεού ή διακατέχεται από πάθη, 
θυμό, ευθιξία, σαρκική ηδονή, Φιλαυτία και άλλα. Η συνεχής ενδοσκόπηση της 
καρδιάς µας µε προσευχή πρέπει να οδηγήσει στην κατάσταση, κατά την οποία ο 
νους και η καρδιά ενώνονται αδιαίρετα. 

Τότε θα γνωρίσετε» το αυθεντικό είναι, που επιθυµεί η ψυχή σαςδ. Όταν 
περπατάτε στο δάσος και στοχάζεσθε, φυλαχθείτε από την ονειροπόληση. Θα 
ήταν καλά να προφέρετε [/98| τότε µε το στόμα σας την ευχή του Ιησού και να 
σκέπτεσθε τον Θεό. 

Γνωρίζετε καλά ότι υπάρχει η κατά Θεόν λύπη (η θεάρεστη) και η κατά 
κόσμον λύπη (η αντίθεη). Επίσης ότι από την ενέργεια της χάριτος προκύπτει η 
χαρά ή η ευχάριστη διάθεση, αλλά υπάρχει και η άλογη που προέρχεται από τον 
εχθρό. 

Τον τελευταίο καιρό θλίβομαι, ακριβώς γιατί χάνετε τη σοβαρότητα της 
στάσεως σας απέναντι στο έργο τῆς σωτηρίας σας. Νιώσατε κάποιου είδους 
σαρκική ευχαρίστηση” έτσι που η ψυχή µου να µη θέλει ούτε καν να μιλήσει για 
εκείνο, που είναι τόσο ουσιαστικό και σπουδαίο για µας. 

Αγαπητέ πάτερ Δαβίδ, συγχωρείστε µε για το σχολαστικό πνεύμα, για το 
ότι δηλαδή στέκοµαι σε κάθε αστοχία σας, αλλά το κάνω, γιατί στο μέλλον (ίσως 
όχι το απώτερο) δεν θα βρείτε, άνθρωπο, που να σας υποδείξει από αίσθηµα 
γνήσιας αγάπης τα λάθη σας, πράγμα πολύ ωφέλιμο. (Να βρεθεί δηλαδή 
κάποιος, που από αγαθή διάθεση µας υποδεικνύει τα ελαττώματά µας). 

Πρέπει λοιπόν τώρα να διδαχθείτε να ελέγχετε τον εαυτό σας µε γνήσια 
πνευματικό τρόπο. Αν δεν γίνει αυτό, πώς θα βοηθήσουμε άλλους, που θα µας 
ζητούν να τους διδάξουµε αυτή την απαραίτητη εργασία για τη σωτηρία; Θέλω 
πολύ και εύχομαι γι αυτό στον Θεό και την Υπεραγία Δέσποινά µας να 
καλλιεργήσετε πνευματικο-ασκητική αίσθηση, ώστε να µην παραμείνετε στο 
κοινό και συμβατικό επίπεδο της ψυχικής αντιλήψεως της χριστιανικής ηθικής. 

Πρέπει να προσθέσουμε στη μέριμνά µας και τη συνείδηση του μεγαλείου 
της χριστιανικής κλήσεώς µας, για να αναπτυχθεί µέσα µας το αίσθηµα του 
θείου φόβου. Ας [/09]µην επιτρέψουμε να κυριαρχήσει µέσα µας η άλογη σαρκική 
ικανοποιήση”. 


5 Προσθήκη: «χάριτι Θεού». 


6 Προσθήκη: «και θα αποφύγετε την ονειροπόληση και τη νεανική κενοδοξία, που σας 
προξενούν αισθήματα ντροπής και λύπης». 


7Προσθήκη: «αυτοϊκανοποίησΏη». 


ὃ Προσθήκη: «ας φοβηθούμε ιδιαίτερα να την δεχθούμε ως ενέργεια χάριτος». 

Δεν µας αρμόζει να αστιευόµαστε. Μας αναμένει είτε η σωτηρία”, στην 
οποία οδηγεί η στενή, η τεθλιμμένη και η δακρύβρεχτη οδός, είτε ο άδης, στον 
οποίο καταλήγει ο πλατύς και ευχάριστος δρόμος. 

Δεν πρέπει να χαλαρώσουμε, αλλά αντιθέτως να περιζώσουμε πιο σφικτά 
την οσφύ µας. 

Όταν έρχεται ο λογισμός, «για ποιόν λόγο να είµαι εγώ εδώ»;», είναι καλά 
να σκεπτόµαστε ότι «ουκ έχομεν ὤδε μένουσαν πόλιν, αλλά την μέλλουσαν 
επιζητούμεν»Ἶθ, 

Νωρίτερα γράψατε για την επιθυμία σας να βρείτε γέροντα το 
γρηγορότερο. 

Γνωρίζετε όµως άραγε, τι είδους γέροντα έχετε ανάγκη; 

Για να τα βγάλει πέρα μαζί σας ο γέροντας, οφείλει να είναι 
θαυματουργός, να έχει το χάρισμα της διορατικότητος, της προφητείας και της 
διδασκαλίας, να είναι σε όλα τέλειος, απαθής, όμοιος µε τον όσιο Σεραφείμ. Αν 
όµως πέσετε σε γέροντα, ο οποίος εκτός από το δώρο της διακρίσεως δεν έχει 
κανένα ιδιαίτερα υπερφυσικό χάρισμα, δεν θα αναπαυθείτε μαζί του. 

Στο ζήτημα αυτό δεν έχετε την κατάλληλη ψυχική προετοιμασία και την 
απλότητα της πίστεως. Πρέπει να νεκρώσετε µε επίγνωση όχι μόνο το θέλημα, 
αλλά και το Φρόνημά σας]. Ούτε εμπιστοσύνη έχετε. Αναβράζετε σαν το νέο 
κρασί. 

//100] Εξ άλλου καλά κάνετε και µε βασανίζετε διαρκώς, γιατί είπα το ένα 
και γιατί το άλλο. Γράφετε για παράδειγµα: «Με ποιά βάση το προλέγετε αυτό;», 
ή «Να δεχθώ άραγε τον λόγο σας κατά γράμμα ή όχι» και σε άλλο μέρος πάλι: 
«Αν δεν έχετε πλήρη βεβαιότητα, τίποτα µην υπόσχεσθε και τίποτε µην 
προλέγετε. Αν όµως έχετε, τότε κάντε το, ἂν είναι δυνατό, σαφέστερο». Και 
ιδιαίτερα δώσατε προσοχή στα ακόλουθα λόγια µου: «Δεν σας καλεί ο Κύριος σε 
ένα απλώς κοινό τόπο, αλλά σε µεγαλύτερη υπηρεσία και µεγαλύτερο από τον 
συνηθισμένο αγώνα». 

Αγαπητέ µου, να θυμάσθε ότι είμαι συνάδελφος σας και ταυτόχρονα 
νεώτερος από σας. Μην απαιτείτε από μένα πολλά, γιατί είμαι πτωχός και πένης 
και ασθενής: δεν είμαι τίποτα. Στα λόγια µου να Φέρεσθε πιο απλά, 
συγχωρώντας µε για την αδυναμία μου!;, 

Στο εξής λοιπόν θα αποφεύγω συνομιλίες αυτού του είδους µαζί σας και 
αναφερόμενος στο μέλλον θα προσθέτω πάντοτε ένα ίσως, και αν κάποτε 


3 Προσθήκη: «ο παράδεισος». 
10 Εβο. 13,14. 


Ἡ Προσθήκη: «πράγμα που δεν µπορείτε να πραγματοποιήσετε, πριν κάποιος άνθρωπος 
σας δώσει απόλυτα ικανοποιητική διευκρίνιση σε πολλά από τα πιο δύσκολα (θεολογικά) 
θέµατα». 


12 Προσθήκη: «Εγώ, ωστόσο, δε θα έκανα έτσι σε σχέση µε οποιονδήποτε άλλο, δηλαδή δε 
θα απαιτούσα απολογισμό». 

λησμονήσω να το κάνω, τότε να το προσθέτετε εσείς ο ίδιος. Και κατά την 
προσωπική συνομιλία µας, σε µια παρόμοια ερώτηση είχα απαντήσει κάποτε το 
ίδιο πράγµα, που είναι η πραγματικότητα, ότι δηλαδή δεν είµαι προφήτης ούτε 
διορατικός. Αλλά µε τη χάρη του Θεού νομίζω ότι έτσι πρέπει να γίνει ότι δηλαδή 
οφείλετε να κοπιάσετε στον αγρό του Χριστού µε τον ιδρώτα του προσώπου σας. 
Ενώ επαινώ το πόσο απαιτητικός είστε απέναντί µου, όταν κάνετε το ίδιο µε 
άλλα πρόσωπα, γενικά το αποδοκιµάζω. Όχι ότι ἐμβαθύνετε πολύ σε όσα σας 
λένε ή ότι δίνετε στα λόγια μεγαλύτερη σημασία από ό,τι πρέπει, αλλά µου 
Φαίνεται πως βιάζεσθε και δεν κατανοείτε τα πράγµατα, όπως θα έπρεπε. 

//101] Μη νομίσετε ότι υπερασπίζοµαι τον εαυτό µου ή ότι τολμώ να κάνω 
κάποια σύγκριση. Από όλα όµως αυτά βγαίνει το συμπέρασμα πως ο πατήρ 
Δαβίδ μάλλον δεν αγαπά την Αποκάλυψη και τα άλλα προφητικά βιβλία, καθώς 
και ορισμένα σηµεία των Ευαγγελίων και των Επιστολών, εξαιτίας της αοριστίας 
καιτης ασάφειάς τους, που συχνά τα κάνουν δυσερμήνευτα. 

Από τώρα και στο εξής θα κλείσω το στόμα µου, για να ικανοποιήσω την 
επιθυµία σας, εφόσον δεν γνωρίζω καθαρά όχι µόνο το μέλλον αλλά και το 
παρόν. 

Γράφετε: «Αν όµως αυτό δεν είναι έτσι, αν εγώ µε τον ιδιάζοντα ρεαλισμό 
μου, µε τη δίψα µου για άµεση πνευματική εμπειρία διαβάζω πολύ περισσότερα 
μέσα από τις γραμμές των επιστολών σας και αποδίδω στα λόγια σας 
μεγαλύτερη σημασία από ότι πρέπει, τότε αυτό αποτελεί απόκλιση πολύ 
επικίνδυνη, ικανή να µε οδηγήσει στην πλάνη ή στην απογοήτευση και την 
απόγνωση». 

Είθε να µε φυλάξει ο Κύριος, όπως ήδη και νωρίτερα σας έγραψα, από το 
να ζημιώσω µε οποιονδήποτε τρόπο το έργο της σωτηρίας σας. Όλη µου η 
μέριμνα, όσο το επιτρέπουν οι ασθενείς δυνάμεις και η αντίληψή µου, έγκειται 
στο να σας υποδείξω την οδό προς το αυθεντικό είναι, στην οποία σας οδηγεί η 
θεία χάρη, εγώ δε αποχωρώ από το έργο αυτό που υπερβαίνει τις δυνάμεις µου. 

Όταν είσασταν ακόµη μικρό παιδί, σας επισκεπτόταν η θεία Χάρη. Σε αυτό 
ακριβώς διακρίνω την κλήση σας από τον Κύριο και νομίζω ότι τώρα σας κάλεσε 
για δεύτερη φορά, και τώρα μάλιστα οριστικά στην οδό της ευδοκίας Του. 

Ωστόσο, αγαπητέ µου, δεν πρέπει τώρα να επιστρέψετε «µέσα από γνωστή 
χώρα σε γνωστό σκοπό» (όπως γράφετε) [1021 αυτό θα ήταν θλιβερό. Όχι, 
οφείλετε να βαδίσετε νέα οδό (δηλαδή πιο μακρινή) και µε σκοπό που δεν 
πραγματοποιήσατε ακόµη (ανεπίτευκτο) και µέσα από χώρα που δεν γνωρίζετε 
ακόμη", µε άσκηση, για την οποία δεν έχετε καν ιδέα. 

Δεν έχει για μένα κανένα νόημα να σας ξεγελάσω. Πολλά, πάρα πολλά, 
εξαρτώνται από την πίστι σας. Όταν όµως µε την χάρη του Θεού κατανοήσετε 
αυτό για το οποίο σας ομιλῶώ εγώ ο άθλιος, τότε πια δεν θα ταλαντεύεσθε στην 


1 Διόρθωση: «να σας επαναφέρω από την οδό της πλάνης στην οδό του αυθεντικού 
είναι». 


14 Προσθήκη: «καθόλου, γιατί το πόδι σας ακόµη δεν πάτησε εκεί». 

πίστη σας ούτε θα σκανδαλίζεσθε µε πρόφαση την εξωτερική αταξία που 
επικρατεί στη ζωή της Εκκλησίας και άλλα. Τότε η πίστη σας θα είναι πίστη µε 
γνώση (αν και ακόµη ατελής) και όχι «πίστις εξ ακοής». Τότε, και αν όλος ο 
κόσμος εκτραπεί από την αλήθεια, εσείς δεν θα κλονισθείτε, όπως ο Αβραάμ, 
που στον καιρό του έμεινε ο μοναδικός σχεδόν Φορέας της αληθινής 
θεοσέβειας!5. Εγώ πάλι ο ανάξιος προσεύχομαι στον Κύριο να δυναμώσει η πίστη 
σας και να βοηθήσετε αργότερα και άλλους αδελφούς [/105] σας, όπως βοήθησαν 
εσάς κάποιοι άλλοι µε όλη την αγάπη τους και µε πολλές προσευχές και πόνο. 

Πρέπει να συνδεθούμε µε τους ισχυρούς και ακατάλυτους δεσμούς της 
αγάπης του Χριστού και να βοηθήσουμε ο ἕνας τον άλλον, χωρίς να 
υπολογίζουμε κόπους αλλά και την ίδια µας την ψυχή. Με την αγάπη αυτή προς 
τον αδελφό θα γνωρίσουμε «ότι μεταβεβήκαμεν εκ του θανάτου εις την ζωήν»”, 
δηλαδή στο αυθεντικό είναι. 

Η αγάπη του Θεού περικλείει μέσα της τα πάντα, όλα τα αγαθά: και τη 
σοφία καιτη γνώση και τη χαρά και την αθανασία και την αληθινή ελευθερία. 

Εκείνο που γνωρίσατε στην παιδική ηλικία ήταν η κλήση σας από τη χάρη 
του Θεού. 

Ύποτιμάτε αυτό που λάβατε στον Άθω, γιατί δεν έχετε ακόµη πραγματική 
αντίληψη για το τί είναι μεγαλύτερο και τί μικρότερο, τί ανώτερο και τί 
κατώτερο. 

Θυμηθείτε την όραση του Προφήτη Ηλία: «Ιδού παρελεύσεται Κύριος, και 
ιδού πνεύμα μέγα κραταιόν διαλύον όρη και συντρίβον πέτρας ενώπιον Κυρίου, 
ουκ εν τω πνεύματι Κύριος: και µετά το πνεύμα συσσεισµός, ουκ εν τω 
συσσεισμώ Κύριος: και µετά τον συσσεισμόν πύρ, ουκ εν τω πυρί Κύριος: και µετά 
το πυρ φωνή αύρας λεπτής, κακεί Κύριος»]Σ. Βλέπετε τί είδους ακολουθία! 
Θυμηθείτε τους λόγους: «Φως ιλαρόν, αγίας δόξης ...». 

Τα λέω όλα αυτά, όχι µε σκοπό να σας πείσω για κάτι, γιατί, πριν ακόµη 
συναντηθούμε, η χάρη του Θεού σας είχε διδάξει και πείσει για πολλά. Το κάνω 
όµως µε πρόθεση να σας προειδοποιήσω ότι πρέπει να γνωρίσουμε ακόμη 


15 Ῥωμ. 10.17. 


16 Προσθήκη: «Συγχωρείστε µε, αγαπητέ πάτερ Δαβίδ, αλλά θέλω ακόµη µε επιμονή να 
σας συμβουλεύσω να έχετε μπροστά στα μάτια σας το άξιο προς μίμηση παράδειγµα του 
Αβραάμ. Αυτός αναντίρρητα υπάκουσε στο πρόσταγµα του Θεού και κατοίκησε εκεί που του 
υπέδειξε ο Κύριος. Δεν ταλαντεύθηκε στην πίστη του, παρά το ότι όλοι οι σύγχρονοι του κατά την 
εποχή εκείνη είχαν εκπέσει από την αληθινή θεοσέβεια. Ασφαλώς θα σκεφτόταν ως εξής: “Του 
Κυρίου η γη και το πλήρωμα αυτής, και ... οι κατοικούντες ...” (Ψαλμ. 25,1): “ου γαρ έχομεν ώδε 
μένουσαν πόλιν, αλλά την μέλλουσαν επιζητούμεν” (Εβρ. 13,14). Έτσι κι εσείς να σκέπτεσθαι και 
να παραδίνεσθε στο θείο θέλημα, υπηρετώντας τον Θεό εν παντί τόπω, όπου θελήσει ο Κύριος, 
γιατί: “του Κυρίου η γη και το πλήρωμα αυτής, η οικουμένη και πάντες οι κατοικούντες εν 
αυτή”». 


7 Α’ Ιωάν. 3,14. 


18Τ΄ Βασ. 19,11-12. 

πολλά, πριν ακολουθήσουμε µε βεβαιότητα την κρίση μας, που οφείλει πάντοτε 
να είναι σύμφωνη µε το πνεύμα των Γραφών. 

[/104] Αναφέρετε πάλι: «Δεν είμαι άπειρος στην πνευματική ζωή». Και αυτό 
είναι αλήθεια, γιατί δεν θα αντέχατε τους λόγους εκείνους που σας έλεγα όλον 
αυτόν τον καιρό. Ωστόσο όµως η πείρα σας είναι πείρα αρχαρίου, και µαζί σας 
δεν μπορώ ακόµη να μιλήσω για πολλά. 

Με ετοιμότητα, µε χαρά δέχεσθε το λόγο για τον Σταυρό, και αυτό είναι 
μεγάλο έλεος του Θεού για σας. Τολμώ όµως να υποθέσω ότι δεν έχετε ακόµη 
κατανοήσει εκείνον τον Σταυρό, τον οποίο έχω στο νου µου, όταν συζητώ μαζί 
σας. Βεβαίως δεν έφθασε ακόµη η στιγµή για την κατανόησή του. Θα πω και κάτι 
επιπλέον’ ίσως δεν αξιωθούμε ποτέ μαζί σας της μερίδος αυτής των εκλεκτών 
του Χριστού, να σηκώσουμε δηλαδή εκείνον τον Σταυρό. Ωστόσο έχετε 
ευλογημένη ψυχή, εφόσον αγαπάτε να κόβετε το θέλημά σας. 

Μιλώντας γενικά, σωστή πνευματική ζωή µπορεί να αρχίσει μόνον τότε, 
όταν ο άνθρωπος στερεωθεί στην πίστη. Έστω και αν πρόκειται µόνο για ατελή 
πίστη, δηλαδή «πίστη εξ ακοής». Είναι όµως απαραίτητο να δεχθεί η ψυχή χωρίς 
αμφιβολία τη διδασκαλία της Εκκλησίας και των αγίων Πατέρων. 

Όταν όµως η ψυχή αισθανθεί την αλήθεια κατά τη δωρεά της χάριτος, 
τότε γίνεται ασάλευτη στην πίστη’. Τότε η ίδια πίστη γίνεται διαφορετική, 
δηλαδή πίστη εμπειρίας, γνώσεως. Αλλά κι εδώ ισχύει η γνωστή ακολουθία 
αναβάσεως. 

Ωστόσο ο αγώνας της πίστεως µας αναμένει και ως το θάνατο ακόµη, 
γιατί µας δόθηκε να κατανοούμε µόνο «εκ μέρους», να βλέπουμε τώρα (δηλαδή 
στη ζωή αυτή) «δι εσόπτρου εν αινίγματι»θ, Δεν γνωρίζω πώς γίνεται αυτό [//105] 
µε τους άλλους: για μένα όµως προσωπικά το πρόβλημα αυτό λύθηκε µε το 
έλεος του Θεού, και αποδέχοµαι αυτόν τον αγώνα µε χαρά, θαυμάζοντας τη 
σοφία του Θεού, που µε τόση τέχνη ανατρέπει το αλαζονικό λογικό μας. 

Όταν Φανερωθεί έστω και εν μέρει στους νοερούς οφθαλμούς σας η 
θεωρία του ανεξιχνίαστου πλούτου της πνευματικής ζωής, της επουράνιας αυτής 
επιστήμης, τότε θα ντραπείτε για τους λόγους σας. Τότε θα δείτε ότι δεν κάνατε 
ακόµη πραγματική, συνετή αρχή. 

Να αφιερώσετε μεγαλύτερη προσοχή και τώρα και στο μέλλον στην 
πνευματική ζωή, στην τήρηση των εντολών, τη νήψη, την προσευχή, την 
ανάγνωση των ασκητικών έργων των αγίων Πατέρων, σε όλα όσα αποδέχεται η 
Ορθόδοξη Εκκλησία. Τότε θα δείτε ότι, κατά το μέτρο που εμπλουτίζεται η ψυχή 
σας µε αυτά, θα αποκτά σταδιακά και ο νους σας μεγαλύτερη δύναμη και 


9 Προσθήκη: «και αν ακόµη όλος ο κόσμος παρεκκλίνει, εκείνη, σαν τον Αβραάμ, θα 
παραμείνει πιστή». 


20 Α’ Κορ. 15,9 και 12. 

καθαρότητα στη σκέψη του Θεού, στην προσευχή, και ακόμη στη θεολογία και 
την κατανόηση των Γραφών”. 

Αρχή της πνευματικής ζωής είναι η αρχή της πάλης ενάντια στα πάθη. Η 
νίκη κατά των παθών είναι το δυσχερέστερο έργο. Η νίκη αυτή είναι η πιο 
μεγαλειώδης από όλες. Ἡ απάθεια είναι ανώτερη από το χάρισμα της 
θαυματουργίας. Τα πάθη νικώνται µε μακρό, επίµονο, βαρύ και αδιάλειπτο 
αγώνα ημέρα και νύχτα και µε τη συνέργεια της [//106Ι χάριτος. Τον ορθό αγώνα 
κατά των παθών µας τον διδάσκουν οι άγιοι Πατέρες. Εσείς όµως δεν γνωρίζετε, 
ποιά είναι τα πάθη σας ούτε πώς να παλέψετε µε αυτά. Γιατί, αν τα είχατε 
γνωρίσει, θα γνωρίζατε και τι να πράξετε σε κάθε τόπο και σε κάθε περίσταση, 
και δεν θα σας ερχόταν ο λογισμός: «Για ποιόν σκοπό εγώ είµαι εδώ ή εκεί, και τί 
κάνω»; Και κάτω απὀ τη γη θαμμένος να είσασταν, θα βρίσκατε απασχόληση 
για τον ευατό σας. 

Και πράγματι, τίποτε άλλο δεν θα μπορούσε να εκφράσει τόσο καθαρά 
την απειρία σας, όσο οι δυο αυτές φράσεις: α) «Γιατί είμαι εγώ εδώ; Τί κάνω εδώ)» 
και β) «Δεν είμαι άπειρος στην πνευματική ζωή». 

Δεν προκαλεί καμιά έκπληξη το γεγονός ότι εσείς, υποφέροντας από 
ευεριθιστικότητα, νικηθήκατε από το πάθος αυτό ακόµη και στις ημέρες που θα 
έπρεπε να αισθάνεσθε µεγάλη χαρά και ψυχική ειρήνη. Και αυτό για την απιστία 
σας. Όχι γιατί είστε «ανυπάκουο παιδί». Και σε µας οι μοναχοί, καταπονηµένοι 
από εργασίες που υπερβαίνουν τα όρια των δυνάμεων τους, εξαιτίας της υλικής 
ένδειας του Μοναστηριού, συμβαίνει κάποτε να µην είναι ιδιαίτερα υπάκουοι και 
να ψάλλουν άσχηµα και βιαστικά. Αυτό όµως δεν εμποδίζει τον Περομόναχο να 
προσεύχεται και να τελεί µε ειρήνη την Λειτουργία, εκτός από περιπτώσεις 
υπερβολικής βιασύνης. 

Λοιπόν, αγαπητέ πάτερ Δαβίδ, θέλετε πιστέψτε µε, θέλετε όχι. Σας 
διαβεβαιώνω όµως ότι στις 29 και 30 Αυγούστου και ο Γέροντας Σιλουανός και 
εγώ ο αμαρτωλός χαρήκαμµε για σας. Ἠταν ημέρες μεγάλης ευσπλαγχνίας του 
Θεού για σας. Μέσα από εκείνη τη θύελλα που ζήσατε, μάθατε πολλά. Θα 
ακολουθήσουν ακόµη και άλλες τρικυμίες. Αλλά όποιος πέρασε από πειρασμό, 
εκείνος θα μπορέσει να βοηθήσει και τον πειραζόµενο. Μετά από όλα αυτά δεν 
απομένει τίποτε που κατά κάποιον τρόπο δεν αναφέραμε. [/107] Ωστόσο θα 
προσθέσω πως ο εχθρός εντείνει τον πόλεμο εναντίον σας. Με τί πόνο 
προσευχόµουν για σας όλες αυτές τις ημέρες (ως τις 29 Αυγούστου τη νύχτα). Ο 


2: Προσθήκη: «Η οδός εκείνη, που ακολουθήσατε νωρίτερα, δεν είναι καρποφόρα. Δεν µας 
είναι καθόλου αναγκαίο να φορτώσουμε το νου µε πληροφορίες, που δεν είναι κατ’ ουσία 
απαραίτητες για τη σωτηρία µας ή ακόµη για την εκπλήρωση των υποσχέσεων που αναλάβαμε. 
Ο μοναχός για παράδειγµα µπορεί να απομακρυνθεί τελείως από τον κόσµο και να µη γνωρίζει 
τίποτε γι αυτόν, ποτέ να µη διαβάζει εφημερίδες. Ο επίσκοπος όµως οφείλει να έρχεται σε επαφή 
µε όλα αυτά σε σηµαντικό βαθμό, για να γνωρίζει τις ανάγκες, τα ενδιαφέροντα και γενικά τη 
ζωή του ποιμνίου του». 

Κύριος όµως είναι ελεήµων και ίσως αναστήσει στη γη της καρδιάς σας δένδρο, 
κάτω από τα Φύλλα του οποίου θα βρουν καταφύγιο πολλά πτηνά του ουρανού”. 

Σε μένα τον ίδιο συνέβη πολλές φορές να περάσω παρόμοιες θύελλες- 
πειρασμούς. Παρόλα αυτά υπάρχει μεταξύ µας η διαφορά ότι εγώ κάθε φορά 
πορευόμουν µε εμπιστοσύνη προς οποιαδήποτε κατεύθυνση, καταπονούμενος, 
όπως κι εσείς, από τη δίψα του αυθεντικού είναι. 

Πόσο υπέφερα ψυχικά κατά τη διάρκεια δέκα χρόνων της ζωής µου (από 
τα δεκαέξι ως τα εικοσιέξι)5! [Βεβαίως και τώρα υποφέρω, αλλά µε διαφορετικό 
πλέον τρόπο]. Ο ελεήµων Κύριος µε λυπήθηκε και, όταν ήμουν άρρωστος μέχρι 
θανάτου, επισκέφθηκε την άθλια ψυχή μου, που µε τόση προθυμία 
απομακρυνόταν από Αυτόν εξαιτίας βεβαίως της άγνοιας, και µε λύτρωσε από 
τις άκαρπες αναζητήσεις µου. 

Μετά από αυτό ήρθε πνεύμα αγάπης, και η ψυχή µου άρχισε να φλέγεται 
απὀ πόθο, απὀ ζήλο για τη σωτηρία των αδελφών µου. Δεν κήρυττα ούτε 
δίδασκα: δεν πήγαινα πουθενά µε αυτόν τον σκοπό, για να µεταστρέψω δηλαδή 
τους ανθρώπους προς την αλήθεια, αλλά μόνο προσευχόμουν γι΄ αυτό: 
παρακαλούσα τον Κύριο να δώσει και στους άλλους να Τον γνωρίσουν. 

Μέχρι και τώρα µου Φαίνεται ότι κατά τη διάρκεια της προσευχής τα 
ζέοντα δάκρυα έρρεαν όχι µόνο από τα μάτια //108] µου αλλά και από όλη την 
ὑὐπαρξή µου. Όλο µου το σώμα γέμιζε από τον παράδοξο πόθο να καρφωθεί, να 
σταυρωθεί, προκειµένου να γνωρίσουν οι άνθρωποι το φως της ζωής εν Χριστώ 
(και δεν σας τα διηγούμαι όλα). 

Το Πνεύμα μαρτυρούσε µε βεβαιότητα για την αλήθεια. 

Ο όσιος Γρηγόριος ο Σιναΐτης γράφει: «Να θεωρείς ότι γνώση της αλήθειας 
είναι κυρίως η αίσθηση της χάρης. Όλες οι άλλες γνώσεις πρέπει να 
αποκαλούνται αποτελέσµατα νοήσεως και αποδείξεις πραγμάτων», 

Παραθέτω όλα αυτά, πριν προχωρήσουμε στην εξέταση του θέματος που 
ανακύπτει από τα γραφόμενα σας και κυρίως από τη φράση: «Όσο ο Κύριος δεν 
µε φωτίζει µε οποιονδήποτε τρόπο ... πάντοτε θα υπόκειµαι στον πειρασμό 
εναντίον της Ορθοδοξίας, εναντίον κάθε πίστεως οποιασδήποτε αληθινής 
Εκκλησίας. Η κατάσταση αυτή µπορεί να παραταθεί για χρόνια ... Δεν διαθέτω 
εκείνη την ἤρεμη βεβαιότητα που διαβλέπω στους άλλους Ορθοδόξους. 
Αποδέχομαι ότι η Ορθοδοξία είναι η αλήθεια ... αλλά γιατί στο χώρο του 
πνεύματος και όχιτου νου;». 


22Βλ. Λουκ. 13,19. 


3 Διόρθωση: «που προηγήθηκαν εκείνων των ευλογημένων ημερών, όταν ο Κύριος, µε 
λυπήθηκε και µε λύτρωσε από τις αφηρημένες αναζητήσεις, επισκεπτόμενος την ψυχή µου ...». 


3 Γρηγορίου Σιναῖτου, 137 ωφέλιμα κεφάλαια (Λόγοι διάφοροι περί εντολών, δογμάτων, 
απειλών και επαγγελιών, ἔτι δε και περί λογισμῶν, και παθών και αρετών, έτι δε και περί 
ησυχίας και προσευχής) κεφ. 3, Φιλοκαλία, τόμ. Δ’, σ. 176. Έκδ. «Το Περιβόλι της Παναγίας». 
Μετάφραση Α. Γαλίτη. (Ο άγιος Γρηγόριος ο Σιναΐτης γράφει: «γ᾽. Γνώσιν αληθείας, την της χάριτος 
αίσθησιν είναι κυρίως νόμισον» (ΦΙΛ. τομ. 4” σελ. 31)). 

Εδώ βρισκόμαστε αντιμέτωποι µε ένα από τα δυσκολότερα ζητήματα της 
πνευματικής ζωής, που αποδείχθηκε ο λίθος προσκόμματος για τη μεγάλη 
πλειοψηφία των σοφών του αιώνος αυτού. 

Ποτέ µου δεν σκέφθηκα να εκθέσω γραπτώς τις σκέψεις µου για την 
πνευματική ζωή, πολύ περισσότερο ακόµη για τα τόσο δύσκολα θέματά της, 
συναισθανόμενος την αμάθεια και την απειρία μου. Γι αυτό επικαλούμαι τη 
βοήθεια από [/109] τον Κύριο για µας, για σας και για μένα. Για σας, ώστε να 
εννοήσετε αμέσως, µε συγκαταβατικότητα τα γραφόμενά μου: και για μένα τον 
ασύνετο, ὥστε να εκφράσω µε λόγια εκείνο, που είναι σχεδόν αδύνατο να 
εκφρασθεί µε λόγια, εφόσον πρόκειται για τη ζωή του πνεύματος. 

Η πίστη είναι δύσκολη για κάθε άνθρωπο που συνήθισε να ζει µε τη 
λογική του. Οφείλουµε όµως να γνωρίζουμε, αφού εξετάσουμε µε προσοχή τον 
εαυτό µας, ότι ο ανθρώπινος νους, όντας άκρως περιορισμένος, δεν είναι ικανός 
μόνος του να διεισδύει στα μυστήρια του Θεού”. 

Προηγείται η πίστη, που2ό είναι ασύγκριτα λεπτότερη και τελειότερη και 
πιο απέραντη από τον νου. 

Μόνον αργότερα, µε την πνευματική πείρα, ο άνθρωπος φθάνει εκείνο, 
που και µε το νου του αρχίζει να κατανοεί ὡς αλήθεια. Είναι αδύνατο στον 
άνθρωπο να το εξηγήσει αυτό, ενόσω δεν γνωρίζει εμπειρικά την πνευματική 
ζωή. 

Έτσι λοιπόν και ο όσιος Γρηγόριος ο Σιναΐτης βεβαιώνει ότι η αλήθεια 
γνωρίζεται µε το Πνεύμα. Υπάρχει η χαρισματική αἰσθησή της και ως συνέπεια 
της χαρισματικής αυτής αισθήσεως ακολουθεί στη συνέχεια η κατανόηση και η 
ἐκφρασή της µε λόγια”. 

Κι εσείς αγαπητέ, λέτε: «Αποδέχομαι ότι η Ορθοδοξία είναι η αλήθεια ... 
αλλά γιατί στο χώρο του πνεύματος και όχιτου νου;». 

Αγαπηµένε εν Χριστώ αδελφέ και πάτερ µου, ἐεµπιστευθείτε το πνεύμα 
εκείνο. 

Ο πειρασμός σας έγκειται στο ότι ο εχθρός σας υποβάλλει συνεχώς το 
λογισμό ότι χρειάζεται λογική αφομοίωση [/110Ι της αλήθειας. Αποδίδει σε αυτήν 
υπεροχή έναντι µιας τυφλής δήθεν πίστεως και μειώνει έτσι τη σημασία της ως 
το μηδέν. Στην «πέτρα» αυτή προσέκρουσε σχεδόν όλη η σύγχρονη 
ανθρωπότητα. Εσείς όµως µην ενδώσετε στην τάση αυτή. Διαφορετικά, όπως σας 
έγραψα και νωρίτερα και όπως εσείς ο ίδιος τώρα λέτε, ο εχθρός θα σας 
αφαιρέσει κάθε πίστη. Δεν διαθέτω επαρκείς σωματικές δυνάμεις ούτε μυαλό 
ούτε χρόνο, για να σας γράψω σχετικά µε τη σημασία και τις ιδιότητες της 
πίστεως, αλλά οὔτε και σας είναι αναγκαίο, καθώς ο ίδιος γνωρίζετε γι αυτό 
περισσότερα από οποιονδήποτε άλλον. Λέτε ότι αποφασίσατε «να ζήσετε 


35 Προσθήκη: «Εκεί ισχύει άλλη τάξη πραγμάτων, θεόσδοτη». 
25 Προσθήκη: «όντας πνεύμα». 


2 Βλ. υποσηµείωση 24, σ. 108. 

σύμφωνα µε τη θέληση και όχι σύμφωνα µε τη λογική και το συναίσθημα». 
Πρέπει να ζήσουμε µε πίστη στον Κύριο, µε ελπίδα στο έλεός Του, παραδιδόμενοι 
στο θέλημά Του. Θα μπορούσαμε να ζήσουμε µε τη «θέληση», µόνο υπό την 
έννοια ότι η πίστη µας εξαρτάται απὀ την προαίρεση-θέληση. Σε οποιαδήποτε 
άλλη περίπτωση η πτώση είναι αναπόφευκτη. 

Όταν στερεωθείτε στην πίστη, θα ανακαλύψετε στη συνέχεια αμέτρητο 
αριθµό αποδείξεων σχετικά µε την αλήθεια της Ορθοδόξου Εκκλησίας και 
πίστεως: α) θεολογικού, β) ηθικού, ασκητικού και Υ) ιστορικού χαρακτήρα. Τότε 
θα σας καταστεί αναμφίβολα σαφές ότι η Ορθόδοξη Εκκλησιά διακρίνεται από 
όλες τις άλλες εκκλησίες σε τρία επίπεδα, γιατί: 

α) μόνη αυτή αληθεύει πλήρως στη θεολογία της, 

β) μόνη αυτή γνωρίζει το μυστήριο της χάριτος, της αγίας ζωής, και 
διαφυλάσσει στην πληρότητα τη θεία χάρη, και 

γ) είναι η αρχαιότερη, η θεμελιώδης, η βασική, απὀ την οποία 
αποσχίσθηκαν κατά καιρούς μεγαλύτερα ή μικρότερα τμήματα. 

[/111] Σας γράφω για δεύτερη ημέρα: το χέρι μου κουράζεται και γενικά δεν 
αισθάνομαι απολύτως υγιής. 

Προσεύχεσθε για μένα, πάτερ Δαβίδ. Πολλές ελπίδες εναποθέτω στις 
προσευχές σας. Κι εγώ προσεύχομαι για σας περισσότερο από όλους και πριν 
από όλους (για την ώρα). Σας υπόσχομαι ότι θα προσεύχομαι για σας ως τον 
τάφο και, αν ο Κύριος δώσει σε µένα τον άθλιο τέτοια χάρη, τότε και µετά το 
θάνατό µου θα προσεύχομαι για σας, ως την πιο αγαπητή και συγγενή σε μένα 
ψυχή. 

ὁ 

Με χαρά επίσης προσεύχομαι για τη μητέρα σας που υποφέρει και για τη 
μοναχή αδελφή σας. Ποιός ξέρει, ίσως ο Κύριος µας αξιώσει να δούμε και τη δική 
τους προσέλευση σε µας. Αυτό όµως είναι µεγάλο έργο και εναπόκειται στα 
χέρια του Θεού. Να προσεύχεσθε γι αυτό. Αν και δεν µπορείτε ακόµη να 
προσευχηθείτε µε πλήρη πεποίθηση, µην ταράζεσθε γι αυτό. Να προσεύχεσθε. 
Να προσεύχεσθε και για τη Ρωσία και για όλη την Εκκλησία και για όλους τους 
ανθρώπους. Αυτή είναι η κλήση σας, τέτοια η διακονία σας, ως ιερέως του Θεού, 
να προσφέρετε δεήσεις για όλον τον κόσµο. 

- 

Απομένει ακόµη λίγο χαρτί. Θα συγκεντρώσω δυνάμεις µου και 
τελειώνοντας θα γράψω ότι, αν επιβαρύνθηκε η ψυχή σας µε τις επικρίσεις και 
την ασύνετη πολυλογία µου, συγχωρείστε µε. 

Με προσευχή και φόβο Θεού αναλογισθείτε καλά σε τί συνίσταται κατ’ 
ουσίαν η πραγματική (όχι εκείνη της φαντασίας ἡ της ονειροπολήσεως) 
πνευματική ζωή. Ζώντας µέσα στο σώμα δεν μπορούμε να διαμένουμε σταθερά 
σε τέτοια χάρη, ώστε να αισθανόμαστε τους εαυτούς µας αθάνατους, έχοντας 
υπερνικήσει το θάνατο και αναστηθεί πριν ακόµη πεθάνουμε (ΔΤ). 

Οφείλουμε να γνωρίζουμε, πότε είμαστε µε τον Θεό [/Π12] και πότε 
απομακρυνόμαστε από Αυτόν. Είναι ανάγκη να γνωρίζουμε, τί πρέπει να 
κάνουμε κάθε ημέρα για να μένουμε στον Θεό και πῶς να Τον προσεγγίζουμεξ. 

Να δώσει ο Θεός να εννοήσετε ότι, όταν είμαστε µε το νου 
συγκεντρωμένοι στην καρδιά µε προσευχή, µε μνήμη Θεού, αυτό αποτελεί δωρεά 
της χάριτος του Θεού. Είναι ο αρραβώνας της μέλλουσας ζωής, η οποία 
εκτείνεται πέρα από την ύλη, χωρίς σχήμα και χρώμα”. 

«Πνεύμα ο Θεός», και η λατρεία Του είναι πνευματική, δηλαδή ξένη προς 
την ύλη και προς όσα την χαρακτηρίζουν. 

Για σας όµως το καλύτερο απ’ όλα προς το παρόν είναι να γνωρίζετε ότι, 
όταν ταπεινωνόμαστε, όταν μετανοούμε αληθινά, όταν έχουµε κατάνυξη, τότε, 
χωρίς οι ίδιοι να το αντιλαμβανόμαστε, μένουμε στον «έσω» άνθρωπο, στην 
αλήθεια, στον Θεό. Αντίθετα όταν διαχέεται ο νους µας, αυτό γίνεται από 
κενοδοξία, από λήθη και άγνοια. Τότε απομακρυνόµαστε από τον Θεό. 

[1151 Ἡ υπερηφάνεια είναι η ρίζα όλων των κακών. Να φοβάσθε να 
παρατηρείτε τον εαυτό σας, γιατί έχετε αυτή τη συνήθεια (δηλαδή το πάθος) να 
σκέφτεστε: «Για ποιόν λόγο είµαι εγώ εδώ; Τι κάνω; Νά, δεν αισθάνοµαι τον 
εαυτό µου Ορθόδοξο (σύντομα όµως θα τον αισθανθείτε). Νά ποιος είμαι. Νά, 
για μένα ομιλούν, γράφουν. Νά η σκια μου. Νά τι γένια έχω. Νά, µε 
κακολογούν» κ.ο.κ. Συγχωρείστε µε και µη θυμώσετε µαζί µου για τα αστεία 
αυτά. 

Συχνά ζητώ από τον Κύριο και τη Θεομήτορα να µε ελεήσουν χάρη των 
ευχών σας, και τώρα από σας να µε ευλογήσετε µε αγάπη. 

Ο αφοσιωμένος σε σας νεώτερος και ανάξιος εν Χριστώ αδελφός σας. 

ο αμαρτωλός ιεροδιάκονος Σωφρόνιος 

ΥΓ. Ο σεισμός ακόµη συνεχίζεται. Η αλήθεια είναι ότι οι δονήσεις του 
εδάφους γίνονται σε αραιότερα διαστήματα και έχουν μικρότερη ένταση. Ωστόσο 
θα ήταν καλύτερα, αν ο Κύριος σπλαγχνιζόταν εμάς τους αμαρτωλούς και 
απομάκρυνε τη δίκαιη οργή Του. Οι πληροφορίες που σας έδωσα στο 
προηγούμενο γράμμα αποδείχθηκαν, όπως Φαίνεται, εσφαλμένες. Τώρα όµως 


35 ]]ροσθήκη: «Ο αγώνας της πίστεως κατά τον καιρό της εγκαταλείψεώς µας από τη χάρη 
είναι αναπόφευκτος. Η πίστη µας επί μακρόν θα υποβάλλεται σε πειρασμό». 


2 Περιέχει το ακόλουθο απόσπασμα, χωρίς ημερομηνία και αρίθµηση, το οποίο 
θεωρήσαμε κατάλληλο να τοποθετηθεί ως προσθήκη στο παρόν γράμμα: «Από το γράμμα σου 
µπορεί κάποιος να σκεφθεί ότι οι Ρωμαιοκαθολικοί ονομάζουν νοερά προσευχή τη διανοητική 
καταφυγή στον Θεό, χωρίς προφορική έκφραση λόγων, όπως επίσης και τους διαλογισμούς περί 
Θεού και θείων πραγμάτων. Εμείς όµως µε τον όρο νοερά προσευχή κατανοούµε τη στάση του 
νου στην καρδιά ενώπιον του Θεού, που µπορεί να συνοδεύεται µε αίσθηµα ευγνωμοσύνης, 
δοξολογίας ή φόβου, δεήσεως ή μετανοίας. Όλοι όµως οι διαλογισμοί, οι σκέψεις του νου, 


εγκαταλείπονται, όταν ο νους στέκει µε προσοχή στην καρδιά και παρακολουθεί την 
κατάστασή της, εκείνο που τελείται σε αυτή: βλέπει ταυτόχρονα τον εχθρό που ζυγώνει και µε 


αιχμηρό μαχαίρι, ή σαν µε Φλόγα, τον αποκρούει µε το όνομα του Κυρίου Ιησού». 


380]ωάν. 4,24. 

δεν γνωρίζω καθαρά, εφημερίδες δεν διάβαζα και είναι αδύνατο να εμπιστευθεί 
κανείς τις φήμες των μοναχών. 
ιεροδιάκονος Σωφρόνιος 


[/114] 
Επιστολή 7 


Η ΕΠΙΣΤΗΜΗ ΤΗΣ ΥΠΑΚΟΗΣ 
Προσκόμματα στην πίστη. Πώς να βρει κάποιος γέροντα και πώς να δέχεται το 
λόγο του (λόγος από τη χάρη, από την πείρα και προς παράκληση). Η τήρηση του 
λόγου. 
Η βεβαίωση στην Ορθοδοξία. Λόγος για τους τρείς σταυρούς. «Κράτα το νου σου 
στον άδη». Για τη μεγάλη χάρη. 
Άθως, 15/28 Οκτωβρίου 1932 

Χριστός εν τω µέσω ημών! 

Πολύτιµε πάτερ Δαβίδ, 

αγαπημένε εν Χριστώ αδελφέ µου. 

Ευλογείστε µε και προσεύχεσθε για μένα τον αμαρτωλό!. 

Πόσες φορές ήδη έφθασα στα όρια της εξάντλησης, προσευχόμενος 
αδιάκοπα για σας. Θεέ µου, πόσο ευμετάβολη, αναποφάσιστη, δύσπιστη ψυχή 
έχετε! 

Όταν αντιστέκεσθε στον εχθρό, στους λογισμούς, τότε, αν και δύσκολα, µε 
αγώνα, πηγαίνει ωστόσο καλά η προσευχή για σας. Κάποτε όµως, σχεδόν 
εκούσια, κλίνετε προς το μέρος του εχθρού και αφήνετε τον εαυτό σας να 
παρασύρεται προς κάποια σκοτεινή άβυσσο. Τότε θλίβεται η ψυχή µου και πονά 
η καρδιά μου. 

Πράγματι, συμβαίνει να βιώνετε κατά καιρούς καλές καταστάσεις και τότε 
χαίρομαι για σας και αισθάνομαι µε την ψυχή µου ότι προσεύχεσθε µε αγάπη 
για μένα, όπως για έναν αγαπητό αδελφό. 

Αυτόν τον καιρό (από τον Απρίλιο μήνα) αξιωθήκατε [/115] να ζήσετε και 
πολύ καλές καταστάσεις, ακόµη και εξάρσεις πνευματικές. Δυστυχώς όµως πάλι 
πέσατε. Βυθισθήκατε, όπως ο Απόστολος Πέτρος, όταν αμφέβαλε βλέποντας 
γύρω του τα κύματα που τον απειλούσαν. Δίστασε ο Πέτρος, μολονότι ο ίδιος ο 
Κύριος του ζήτησε να περπατήσει επάνω στα κύματα, δίνοντάς του την εξουσία ή 
τη δύναμη να βαδίσει επάνω από τα ύδατα για τη θέρμη της πίστεως που έδειξε 
στην αρχή. Αλλά να, η αμφιβολία τον στέρησε από τη χάρη αυτήν”. 

Έτσι λοιπόν κι εσείς, άλλοτε ανυψώνεσθε χάρη στην πίστη σας, άλλοτε 
πάλι πέφτετε εξαιτίας των αμφιβολιών σας. 

Αφού σας έστειλα το προηγούμενο γράμμα, ύστερα, την Κυριακή, έκλαιγα 
τη νύχτα σκεπτόμενος: «Για ποιό λόγο να τον προσβάλλω και να τον θλίβω και 
να τον ελέγχω; Αν εγώ το κάνω αυτό, ποιός θα τον παρηγορήσει στις θλίψεις 


ΤΠροσθήκη: «και βοηθείστε µε µετις ευχές σας». 


2Βλ. Ματθ. 1425-50. 

εκείνες που υποφέρει;». Να όµως, αρχίζοντας το γράμμα αυτό, θέλω πάλι, αν όχι 
να σας ελέγξω, ωστόσο να παραπονεθώ σε σας και εναντίον σας για τη 
διστακτικότητα και τη διψυχία σας». 

Ώ, αν ξέρατε αγαπητέ, πόσο δύσκολο µου είναι να το κάνω! Ο αγώνας 
αυτός ξεπερνά τις δυνάμεις µου. 

Κατά τη διάρκεια του μισού αυτού χρόνου που γνωριζόμαστε και τί δεν 
ζήσατε (και εγώ μαζί σας συνεχώς στην προσευχή μοιραζόμουν νύχτα και ηµέρα 
τις θλίψεις και τη χαρά σας). 

Πόσες αμφιταλαντεύσεις και αμφιβολίες, πόσες ανατάσεις και πόσες 
πτώσεις έπειτα, στιγμές χαράς και μεγάλης θλίψης, κάποτε μάλιστα και ώρες 
μαρτυρικές. 

Χαίρομαι µε την ψυχή µου να αγωνίζομαι µαζί σας, αλλά ομολογώ ότι 
αυτό υπερβαίνει τις δυνάμεις µου. Πολλές μ/116] φορές προσευχόμουν, ο Κύριος 
καιη Παναγία να απαλλάξουν εμένα, τον ασθενή, από αυτό το φορτίο. Και αυτό, 
γιατί έχετε ασταθή ψυχή, ολιγόπιστη. Ο εχθρός είναι δυνατός, γιατί εμείς 
χωλαίνουμε στην πίστη. Αν δεν ήταν έτσι, τότε η άσκηση θα ήταν όχι μόνο 
εύκολη, αλλά και ευχάριστη. 

Ελάχιστα μπορούμε να πούμε στα γράμματα. Γι’ αυτό και όταν αρχίζω 
κάθε φορά να σας γράφω, δεν γνωρίζω από πού να αρχίσω, σε τί πρώτα από όλα 
να αναφερθώ, καθώς γκρεμίζεται από παντού το ιερό ενδιαίτηµα της ψυχής µας. 

Ναι τώρα καταλαβαίνω σε τί προσκρούσατε. Παρόλα αυτά όµως, Φοβάμαι 
να μιλήσω μαζί σας για τα αίτια του προσκόμματος, μήπως και παρεξηγηθώ. 
Γιατίη αναφορά μου σε αυτά µε φέρνει σε πολύ δύσκολη θέση. 

Εγώ δεν είμαι για σας ούτε γέροντας ούτε πατέρας, αλλά αδελφός. Νομίζω 
ότι στην ειλικρινή µου φροντίδα για σας, και αν ακόμη πω κάτι δυσάρεστο, εσείς 
ως σοφός άνδρας, που γνωρίζει καλά ότι οι γνήσιες επιπλήξεις και επιτιµήσεις 
απὀ κάποιον που µας αγαπά είναι καλύτερες από τους δόλιους ασπασμούς του 
κόλακα”, θα αποκοµίσετε όφελος από τον ταπεινό µου λόγο. 

Σας ανέφερα στο προηγούμενο γράμμα µου και τώρα επαναλαμβάνω 
πάλι ότι, αν εσείς δεν καταλάβετε και δεν διορθώσετε κάτι στην ψυχή σας, τότε 
όχι µόνο γνήσιο γέροντα-πατέρα δεν θα βρείτε για τον εαυτό σας, αλλά ούτε 
απλό χειραγωγό: και ἂν ακόµα τον βρίσκατε, αυτός θα σας απέφευγε. 

Ο απλός, ο ανεύθυνος συνομιλητής δεν αποκοµίζει κανένα όφελος. Η 
συνομιλία μαζί του θα είναι αργολογία. Πολλοί που έζησαν στο Μοναστήρι 
σαράντα και περισσότερα χρόνια δεν βρήκαν για τον εαυτό τους ούτε Φίλο- 
πνευματικό. Το χάρισμα του γέροντα σπανίζει στις ημέρες µας. [/117] Αν θέλω να 
σας γράψω κάτι γι αυτό (για την πνευματική πατρότητα του γέροντα), πού 
έγκειται η δύναμή της, ποιό είναι το νόημά της, θα το κάνω, για να ελαττώσω την 
πικρή πείρα που δοκιμάζετε κατά τη συμπόρευσή µας στον δύσκολο δρόμο που 


3ΒΛ.]ακ. 1,2-8. 


4Ρλ. Παροιμ. 27,6. 

κληθήκαμε να βαδίσουµε μαζί. Αυτό όµως αργότερα. Τώρα θέλω να τονίσω ότι 
εκείνη η κάποια έξαρση, µε την οποία καταρχήν δέχεσθε το λόγο, Φέρει µέσα της 
τις απαρχές της νευρικής διέργερσης του αίματος, µετά από την οποία ακολουθεί 
δίχως άλλο η αντίδραση. (Ο πειρασμός αυτός κατέλαβε τον Απόστολο Πέτρο τη 
νύχτα της παραδόσεως του Κυρίου)». Έπειτα η φαντασία σας δημιουργεί εικόνες 
και σκέψεις και αισθήματα, που μοιάζουν υψηλά, αλλά που δυστυχώς δεν 
ανταποκρίνονται στην αλήθεια. Ωσότου η χάρη διδάξει τον άνθρωπο, η καρδιά 
και ο νουςέ του δεν είναι σε θέση να συλλάβουν πού έγκειται το μεγαλείο του να 
υπηρετεί κανείς τον Θεό, σε τι συνίσταται η πνευματική ζωή. Μόνοζ ο Ίδιος ο 
Κύριος µπορεί να το διδάξει αυτό και όχι οι άνθρωποι. Στο δρόμο αυτόν οι 
άνθρωποι λίγο μπορούν να βοηθήσουν, κάτι να υποδείξουν, να διορθώσουν, να 
προφυλάξουν από την πλάνη, η οποία οφείλεται κυρίως στο ότι ο άνθρωπος 
πλάθει στο νουῦ εικόνες ή παραδίδεται σε ψυχική έξαρση. Από τον ασύνετο ζήλο 
μου επιθυμούσα να σας προσφέρω την πρώτη βοήθεια στο δρόμο αυτόν, αν και 
είχα πλήρη επίγνωση του ότι ακόµη και η προσφορά οποιασδήποτε βοήθειας στα 
πρώτα βήματα αποτελεί για μένα εγχείρημα που υπερβαίνει τις δυνάμεις µου. 
Παρόλα αυτά, ελπίζω ότι στο απώτερο μέλλον θα συναντήσετε κάποιον που 
γνωρίζει εκ πείρας την πνευματική [/118] ζωή. Θα ήθελα τώρα να σας πω λίγα 
λόγια, αν κι εσείς συμφωνείτε, για το πώς οφείλετε να συμπεριφερθείτε 
απέναντι σε αυτόν, ώστε να δεχθεί να αναλάβει το βάρος του φορτίου σας µε 
χαρά και όχι στενάζοντας. 

Πριν από όλα πρέπει να εδραιωθεί η πίστη σας σε αυτόν και µε την πίστη 
αυτή να γίνετε ανυποχώρητος στον πειρασμό του σκανδαλισμού”. Να 
υποτάσσεσθε σε αυτόν, να µην προβάλλετε απαιτήσεις, να του συμπεριφέρεσθε 
µε αφοσίωση, αγάπη και απλότητα, αποφεύγοντας κάθε µορφή έξαρσης. Αυτός 
που χειραγωγείται οφείλει να είναι απλός, εύπιστος, υπάκουος και ὀχι 
περίεργος"). 

Εμείς τουλάχιστον έτσι ζήσαμε και ζούμε. Όταν ο άγιος Ηγούμενος ή ο 
Πνευματικός µας πει κάτι, δεν εξετάζουμε γιατί μίλησε έτσι, αλλά απλώς 
κρατάμε στην καρδιά µας τα λόγια του]. Γνωρίζουμε ότι μιλούν µε τριπλή 


ΣΜάρκΚ. 14,29. 

ὁ Προσθήκη: «που δεν έχουν χαριτωθεί». 
7Προσθήκη: «η χάρη του Θεού». 
ἑῃροσθήκη: «ή στην ψυχή». 


2 Προσθήκη: «να παλαίψετε µε την ψυχική αστάθεια, να σταματήσετε να είστε 
απαιτητικός και παρορµητικός, να µη βιάζεσθε, να µη βασανίζεσθε». 


10. Προσθήκη: «Η έντονη κλίση σας προς το σκανδαλισµό ή η άκρα αστάθεια, η 
ολιγοπιστία και ταυτόχρονα η υπεροπτική απαιτητικότητά σας καθιστούν αδύνατη για σας κάθε 
είδους καθοδήγηση». 


Ἡ Βλ. Λουκ. 2,19 και 51. 

έννοια. Άλλοτε εκφράζονται προορατικά από τη χάρη (αυτό συμβαίνει στις 
σημαντικότερες περιπτώσεις), άλλοτε από πείρα (ως επί το πλείστον), άλλοτε 
πάλι για να προσφέρουν παρηγοριά στις θλίψεις, να καθοδηγήσουν και να 
συνετίσουν. Ο ευπειθής και υπάκουος ωφελείται πάντοτε και από όλες τις 
περιπτώσεις που αναφέραμε. 

Αν όµως ο άνθρωπος έχει διαφορετική στάση και διάθεση, δεν θα 
ωφεληθεί σε καμιά από τις παραπάνω περιπτώσεις, γιατί αργά ή γρήγορα θα 
συναντήσει εμπόδια (θα σκανδαλισθεί, θα απογοητευθεί και τα παρόμοια). 

//119] Πρέπει να γνωρίζουμε ότι, αν ο Ηγούμενος ή ο Πνευματικός µας είπε 
κάτι μόνον χάριν παρακλήσεως (για παράδειγμα: κάνε υπομονή, αυτό γρήγορα 
θα περάσει ή κάτι παρόμοιο), έστω και αν μετά από χρόνια συμβαίνει να µη 
βρίσκουµε ανακούφιση, ωστόσο κάθε φορά ακούμε και δεχόμαστε µε πίστη το 
λόγο του. 

Έτσι συμβαίνει και µε μένα. Πηγαίνω στον Πνευματικό να πω ότι οι 
δαίμονες µε ταλαιπωρούν τη νύχτα, µε βασανίζουν: µε κτυπούν, µε πνίγουν, µε 
συντρίβουν, µε σπρώχνουν από το κρεβάτι, κραυγάζουν λυσσασμένα και οι 
βρώμικες πράξεις τους δεν έχουν τέλος. Έτσι, κατά τη διάρκεια της νύχτας όχι 
μόνο δεν κοιμάμαι, αλλά περισσότερο κουράζομαι. Όταν ξημερώσει, μόλις που 
μπορώ να περπατήσω από τον πόνο. Και όµως είναι ανάγκη όλη την ημέρα να 
βρίσκομαι στην υπακοή. Ο Πνευματικός θα µου πει: «Δεν πειράζει, κάνε 
υπομονή, θα περάσει, αυτό το επιτρέπει σε σένα ο Κύριος για την υπερηφάνειά 
σου, την κατάκριση ή την αντιπάθειά σου για κάποιον». Και εγώ τον πιστεύω και 
αποχωρώ. Σε λίγο καιρό, όταν και πάλι καταπονηθώ, του αναφέρω ότι η 
κατάσταση όχι μόνο δεν βελτιώνεται, αλλά ότι οι δαίμονες µε παρενοχλούν 
ακόµη περισσότερο. Απάντηση: «Δεν πειράζει, κάνε υπομονή, παραδώσου στο 
θέλημα του Θεού. Ταπεινώσου και θα σταματήσεις να βασανίζεσαι. Δεν 
πειράζει. Τώρα πια θα πάψει να συμβαίνει αυτό: πήγαινε µε ειρήνη». Κάποτε θα 
διαβάσει τη συγχωρετική ευχή ή θα δώσει κάποια άλλη οδηγία. Μετά από αυτό, 
δύο-τρεις ημέρες περνούν ίσως πιο ήσυχα, και ύστερα ξανά τα ίδια βάσανα, και 
αυτή η κατάσταση διαρκεί για χρόνια. Ανάλογα λοιπόν µε την πίστη της προς 
τον Πνευματικό η ψυχή κάθε φορά δυναμώνει µε [/120] το λόγο του κάνοντας 
υπομονή για χρόνια μαθαίνει στη συνέχεια τον πόλεμο µε τους δαίμονες. Γίνεται 
πιο ανδρεία, αφού δεχθεί πολλές φορές βοήθεια από τον Θεό εξαιτίας των 
προσευχών του Πνευματικού. Γνωρίζει τις αδυναμίες της και ταπεινώνεται. Και η 
ταπείνωση είναι το «αήττητο τρόπαιο» ενάντια στους δαίμονες. Εκείνον όµως 
που πενθεί για τις αμαρτίες του δεν τον αγγίζουν ούτε δαίμονες ούτε κανένας 
άλλος φόβος. 

Όταν µας μιλούν από πείρα, σε περίπτωση που ο λόγος του Πνευματικού 
δεν συμφωνεί µε τη δική µας εμπειρία, δεν σκανδαλιζόμαστε. Απλώς του 


12 Προσθήκη: «Αυτό γρήγορα θα περάσει να, µου το είπε, και τώρα αυτοί δε θα είναι τόσο 
θρασείς». 

αναφέρουμε το γεγονός και αυτός υποδεικνύει τα λάθη µας, που έγιναν αφορμή, 
ώστε η εξέλιξη της καταστάσεως να είναι διαφορετική από εκείνη που ανέφερε. 

Όταν ο Πνευματικός µας λέει κάτι για το μέλλον µε τρόπο οριστικό και 
«ως εξουσίαν έχων», τότε πάλι εμείς δεχόμαστε το λόγο του µε κάπως 
διαφορετικό τρόπο από το δικό σας. Πάνω απ’ όλα Φερόμαστε πιο απλά, µε 
πίστη, χωρίς να διερευνούμε προθεσμίες ή να απαιτούµε επιπλέον εξηγήσεις για 
όσα λέχθηκαν, γιατί είναι σαφές ότι ο άνθρωπος από μόνος του δεν µπορεί να 
γνωρίσει το μέλλον. Όσα εξέφρασε ο Πνευματικός κατά τη δωρεά της χάριτος, 
αυτά και ισχύουν. Σε σχέση µε αυτό γνωρίζουμεῖ ότι και οι προφητείες, που 
προέρχονται σαφώς από τον Θεό, δεν εκπληρώνονται κατ’ ανάγκη, αλλά πολύ 
συχνά είναι συμβατικές και πολύ συχνά μάλιστα διατυπώνονται υποθετικά - 
«Εάν». Προφήτης Ιερεμίας 18,7-1114, 

[1211 Γνωρίζουμε από τη μαθητεία µας στην Αγία Γραφή ότι, αν 
επιδείξουµε περιφρόνηση ή έπαρση, τότε αίρεται από µας το υπεσχηµένο αγαθό 
(όπως από τον Σαούλ η βασιλεία”), ενώ αντιθέτως, αν μετανοήσουμε!ό, τότε 
αποφεύγουμε το κακό που προελέχθη, όπως συνέβη µε τους Νινευῖτες!. Έτσι σε 
ό,τι µας συμβαίνει κάθε φορά πρέπει να ακολουθούμε τον (ίδιο κανόνα: «Τον 
Θεόν φοβού και τας εντολάς αυτού φύλασσε» 5, Στην έκφραση αυτή εμπεριέχεται 
όλη η σοφία. Τι όµως θα συμβεί, καλό ή κακό, αυτό εναπόκειται στο χέρι του 
Θεού. 

Κάποιος ιερομόναχος της Μονής µας µου μιλούσε για τον εαυτό του. 
Κάποιο πρωί, ενώ ήταν ακόµη ξαπλωμένος στο κρεβάτι, ήλθε στο σπίτι του 
κάποιος ευσεβής άνδρας, ασκητής (που τον γνώριζε ελάχιστα). Και μόλις ο 
ασκητής αυτός τον πλησίασε, εκείνος ανασηκώθηκε, κάθησε στο κρεβάτι και από 
αμηχανία έσκυψε το κεφάλι για να τον χαιρετήσει. Ο ασκητής βάζοντας τα χέρια 
στο κεφάλι του τελευταίου άρχισε να τον «χειροτονεί». Θεωρώντας τον εαυτό του 
ανάξιο για το ιερατικό αξίωμα ο νυν π. Χ. απομάκρυνε τα χέρια του ασκητού. 
Εκείνος όµως έκανε για δεύτερη φορά το ίδιο. Τότε ο π. Χ. ταπεινώθηκε και 
σκέφθηκε: «Γενηθήτω το θέλημα του Κυρίου, µου είναι αδύνατο να αντισταθώ». 
Μετά από αυτή την «χειροτονία» (όλα έγιναν µε σιωπή) ο π. Χ. έζησε 
περισσότερο και από είκοσι χρόνια στον κόσµο. Ακόμη και όταν ήταν πολύ νέος, 
έφηβος, και τον κυρίευε η επιθυµία να «διασκεδάσει όπως οι Φίλοι του, 


1 Προσθήκη: «σύμφωνα µε την Αγία Γραφή». 


1 Προσθήκη: «Προφήτης Ιωνάς Πράξεις των Αποστόλων, κεφ. 27,23-24 και µετά από αυτό 
τα λόγια του Αποστόλου Παύλου: «Εάν µη οὗτοι μείνωσιν εν τω πλοίω, υμείς σωθήναι ου 
δύνασθε» (Πράξ. 27,31). 


5 Α’ Βασ. 15,28. 
16 Διόρθωση: «αν διορθωθούμε». 
17]ωνάς 4. 


1ϑΕκκλ. 12,13. 

συγκρατούσε πάντοτε τον εαυτό του από κάθε έκλυτη πράξη ή επαφή λέγοντας: 
«Τι κάνεις: μα θα γίνεις //122] Ἱερομόναχος»! Και αυτό εκπληρώθηκε µετά από 
σαράντα ή και περισσότερο ακόµη χρόνια. Τώρα είναι ιερομόναχος. 

Πριν σαράντα περίπου χρόνια κάποιος μοναχός της Μονής µας, μόλις 
έφθασε στο Άγιον Όρος, πλησίασε τον Γέροντα Σιλουανό και άρχισε να του λέει: 
«Να, η γυναίκα µου απαιτεί να επιστρέψω». Ο π. Σιλουανός τον ρώτησε: «Και συ 
πώς αισθάνεσαι γι αυτό»; Απαντά: «Θέλω να γίνω μοναχός». Τότε ο Γέροντας 
Σιλουανός είπε: «Λοιπόν, πήγαινε µε ειρήνη και μείνε στο μοναστήρι. Ο Θεός θα 
τα διευθετήσει όλα». Σύντομα ο μοναχός εκείνος πληροφορήθηκε το θάνατο της 
γυναίκας του, γεγονός που επιβεβαίωσε εκείνο που του προείπε ο π. Σιλουανός. 
Όλα όµως αυτά γίνονται µε απλό τρόπο και µε προσευχή. 

Με αυτόν τον τρόπο ο υπάκουος, ο ευπειθής εμπλουτίζεται µε πείρα. 
Ανεβαίνει σιγά-σιγά από δύναμη σε δύναμη και διδάσκεται να αποκοµίζει 
ωφέλεια από κάθε πράγμα. Εκείνος όµως που ερευνά τα πάντα, ο επιρρεπής 
προς τον σκανδαλισμό, προς τη δυσπιστία, ιδιαίτερα ο υπερήφανος, δεν θα 
μπορέσει να ωφεληθεί ούτε από έναν προφήτη, δεν θα παρατηρήσει τίποτε ούτε 
στον θαυματουργό και θα εξουθενώσει τον τέλειο. 

Είναι δύσκολο και ανώφελο να ασχολείσαι µε τέτοιους ανθρώπους. Και 
όλοιοι πνευματικοί παραιτούνται από τη χειραγώγηση παρόμοιων μαθητών. 

Όλα αυτά τα λέω για να κερδίσετε σε πείρα. Ίσως αργότερα να 
συμφωνήσετε μαζί µου. Δεν σας κατηγορώ, αγαπητέ, αλλά μάλλον θλίβομαι 
μαζί σας. Εγώ ο ίδιος είμαι αρχάριος, άπειρος. Δεν έχω τίποτε άλλο εκτός από 
την ανιδιοτελή προθυμία να βοηθήσω στη σωτηρία του αδελφού. Έχω πλήρη 
συναίσθηση της αμάθειάς µου απέναντί σας. Γνωρίζω ότι τίποτε το νέο, το 
πρωτόγνωρο δεν μπορώ να σας πω. Ωστόσο όµως, όπως µας διδάσκει η πείρα της 
πνευματικής ζωής στις δεδομένες συνθήκες, µπορεί [/123] κανείς συχνά να 
ωφεληθεί και από τον κατώτερο. Επειδή μάλιστα όλοι είµαστε πιο συνετοί στις 
συμβουλές παρά στην πράξη, γι αυτό µε προσευχή ζητούμε από τον Θεό για τον 
εαυτό µας λόγο σύμφωνο µε το θέλημά Του για κάθε ξεχωριστή περίπτωση”. 

Στην αρχή του πρώτου τόμου «Η εν Χριστώ ζωή μου» ο μακάριος και 
δίκαιος Ιωάννης της Κρονστάνδης γράφει: «Η σκέψη µας κινείται ακατάπαυστα 
από το υπαρκτό, άπειρο και έλλογο Πνεύμα. Να γιατί οι Απόστολοι αναφέρουν, 
“ουχ ικανοί εσµεν αφ’ εαυτών λογίσασθαί τις ως εξ εαυτών, αλλ’ η ικανότης 
ημών εκ του Θεού”. Γι αυτό και ο Σωτήρας λέει: “Μη μεριμνήσητε πώς ἡ τί 
λαλήσητε' δοθήσεται γαρ υμίν εν εκείνη τη ώρα τί λαλήσετε”Ώ. Βλέπεις πώς τόσο 


9 Προσθήκη: «όσον αφορά την πνευματική πείρα, όταν κάτι από τις Γραφές προσάγεται 
την κατάλληλη στιγµή προς υπόμνηση, αποβαίνει προς ωφέλειά µας». 


20 Β’ Κορ. 3,5. 


2 Ματθ. 10,19. 

η σκέψη όσο και αυτός ακόµη ο λόγος µας έρχονται από έξω. Ὡστόσο αυτό 
γίνεται σε κατάσταση χάριτος και σε περίπτωση ανάγκης». 

Για να εκφράσω την αγάπη µου και την ταπείνωσή µου απέναντί σας, 
πάτερ µου, ομολογώ ότι, αν και χειρότερος και περισσότερο άφρονας από το 
ονάριο του Βαλαάμ, εντούτοις στη συνομιλία µου μαζί σας συνεργούσε 
σηµαντικά η χάρη του Θεού, εν µέρει όµως μιλούσα από την φτωχή µου πείρα. Το 
ίδιο ισχύει και µε τα γράμματά µου. 

Εσείς στο πρώτο σας γράμμα ζητώντας τις σημειώσεις µου για να σας 
στηρίζουν την ώρα των αμφιταλαντεύσεων, τώρα πάλι ρωτώντας µε «με ποιά 
βάση», όπως και [/124] για άλλα πολλά, µε αναγκάσατε, αγαπητέ πάτερ, να 
ακολουθήσω την πιο δύσκολη οδό. Αλλά η υπόσχεσή σας να τα κρατήσετε όλα 
αυτά μυστικά (και εγώ εμπιστεύομαι πλήρως στο λόγο σας) οδήγησαν εμένα τον 
ασύνετο να πάρω την απόφαση να είμαι µαζί σας πιο ανοικτός από όσο µε 
οποιονδήποτε άλλον. Και αυτό έγινε µε την ελπίδα ότι ίσως φανώ έστω και λίγο 
χρήσιμος στην πορεία σας προς τη σωτηρία, προς τον Χριστό”, 

Αν και δεν είμαι ο πνευματικός σας πατέρας, ομολογώ ότι χάρη στη 
συνάντηση μαζί σας γνώρισα εκ πείρας εκείνο, το οποίο ο όσιος Συμεών ο Νέος 
Θεολόγος γράφει στον δεύτερο λόγο του αναφερόμενος στον πνευματικό πατέρα 
και το πνευματικό τέκνο: «Ώ, αγαπητέ μου εν Κυρίω' εγώ σε εδέχθηκα μέσα 
στους κόλπους µου, όταν ήλθες εις εμέ, και µε ζέσιν πολλήν σε ανεµόρφωσα µε 
την μορφήν του Χριστού δια της μετανοίας, και σε ανεγέννησα τέκνον 
πνευματικόν δια πολλής υπομονής, και πόνου σφοδρού, και καθημερινών 
δακρύων, αγκαλά και συ δεν εγνώρισες κανένα από τούτα οπού εδοκίµασα εγώ 
δια σε. Και δεν είναι θαυμαστόν. Ότι ουδέ τα βρέφη οπού είναι µέσα εἰς την 
κοιλία της μητρός τους αισθάνονται παντάπασι τας λύπας της μητρός τους, και 
τους πόνους οπού υπομένει εις τον καιρόν της γεννήσεως»”'. 

[//125] Αν και δεν είμαι για σας μητέρα, (γιατί δεν σας γέννησα στην 
πνευματική ζωή), ωστόσο σας βεβαιώνω ότι χάρη στη συνάντηση µαζί σας 
γνώρισα εν μέρει τη δύναμη του λόγου του Αποστόλου Παύλου: «Τεκνία µου, οὐύς 
πάλιν ωδίνω, άχρις ου µορφωθή Χριστός εν υμίν»25. 

Για την προσέλευσή σας στην Ορθοδοξία οφείλω πράγµατι να δώσω λόγο 
κατά τη φοβερή Κρίση. Θυμάμαι ότι στην αρχή της πρώτης µας συνομιλίας στη 
Βιβλιοθήκη είχατε διατυπώσει περίπου αυτές τις σκέψεις: «Ναι, έχω κλίση προς 


3 Ἁγίου Ιωάννου της Κρονστάνδης, Η εν Χριστώ ζωή µου, (στα ρωσικά), τόμ. 1, σ. 7, 
Μόσχα 1894. 


35 Προσθήκη: «Κανένας πάνω στη γη δε γνωρίζει για μένα περισσότερα από σας. Για το 
λόγο αυτό κι εσείς µη Φερθείτε µε αγνωμοσύνη στην αγάπη µου, και δεν εννοώ µόνο κατά τη 
διάρκεια αυτής της ζωής, αλλά και µετά θάνατον να µην αναφέρετε σε κανένα για τις 
πνευματικές µας σχέσεις. (Και δεν εννοώ βέβαια τη σχέση της απλής Φυσικής µας γνωριμίας: 
αυτό αν παραστεί ανάγκη, δεν υπάρχει λόγος να το αποκρύψετε)». 


3 Συμεών του Νέου Θεολόγου, Τα ευρισκόµενα, Λόγος Η, ὁ.π., σ. 68. 


.5Γαλ. 4,10. 

την Ορθοδοξία, αλλά τί γίνεται, αν ο Καθολικισμός είναι η αλήθεια; Πώς θα 
ήταν δυνατό να καταλάβω οριστικά, πού βρίσκεται η αλήθεια, ποιός είναι ο 
ορθός δρόμος;». Αγαπητέ πάτερ Δαβίδ’ αν εγώ ο άθλιος δεν ήμουν βέβαιος ότι η 
σωτηρία σας εναπόκειται στην προσχώρησή σας στην Ορθοδοξία, όπως και η 
σωτηρία πολλών άλλων, πώς θα αναλάμβανα το επίπονο αυτό έργο και πώς θα 
αποφάσιζα να φέρω µια τόσο φοβερή ευθύνη ενώπιον του Θεού; Δεν γνωρίζω 
όµως, αν οι λόγοι µου αυτοί σας μεταδίδουν δύναμη. Προσεύχομαι και 
αισθάνομαι μερικές φορές ότι, κατά κάποιον τρόπο, αδειάζω τη δύναμη της 
ψυχής µου σε κάποιο κενό. Και τότε παρακαλώ µε θλίψη τον Κύριο, ως ελεήμων 
που είναι, να σας υποδείξη κάποιον άλλο δούλο Του, που θα μπορούσε να σας 
βοηθήσει. Και εγώ ο ανήµπορος, που δεν είμαι σε θέση ακόµη και το δικό µου 
βάρος να βαστάζω, µόνο σε σκανδαλισµό μπορώ να οδηγήσω τους άλλους. Πέρα 
από αυτό τίποτα άλλο δεν μπορώ να κάνω”, 

[//126] Στην κατά Θεό ζωή µας θα γνωρίσουμε ότι είμαστε ελεύθεροι. Ο 
Κύριος δεν αίρει από τον άνθρωπο την ελευθερία αυτή σε καμιά περίπτωση, για 
να µη υποβιβάσει το λογικό του κτίσμα στο επίπεδο των υπο-συνειδήτων 
κτισμάτων. Οι Απόστολοι προσεύχονταν για όλον τον κόσµο Φλεγόμενοι από 
πύρινο ζήλο να τον σώσουν, να τον επαναφέρουν στον Χριστό, αλλά δεν το 
πέτυχαν. Το ίδιο έκαναν και συνεχίζουν να κάνουν οι ιεράρχες, οι διάδοχοί τους, 
αλλά οι ἄπιστοι υπάρχουν και θα εξακολουθούν να υπάρχουν. Ο καθένας ζει 
όπως θέλει. Εγώ όµως ο πτωχός και ο πένης, τι μπορώ να κάνω; Αρκεί να µη 
χαθώ ο ίδιος. 

Γνωρίζετε, αγαπητέ πάτερ Δαβίδ, ότι αν δεν στερεωθείτε µε πίστη στην 
Ορθόδοξη Εκκλησία, αλλά παραδίδεσθε ακόµη σε ενδοιασμούς και αμφιβολίες, 
δεν θα γνωρίσετε την αληθινή πνευματική ζωή. Για την αλήθεια των λόγων µου 
αυτών θυμηθείτε τις περιστάσεις και όλα όσα σας συνέβησαν κατά την περίοδο 
αυτή, και ίσως τότε καταστεί σε σας οφθαλμοφανής η πρόνοια του Θεού. Να 
δώσει ο Θεός, ώστε να το δείτε αυτό και να το θυμάστε ύστερα έντονα. 

Τη στιγµή της αμφιταλαντεύσεως σταθείτε στην προσευχή και πείτε στον 
Κύριο, τον καρδιογνώστη, πως ό,τι κάνετε το κάνετε αναζητώντας Τον. Αυτός 
είναι η Αλήθεια, Αυτός και η Αγάπη. Αυτός που για τη σωτηρία µας υπέμεινε τον 
Σταυρό δεν θα επιτρέψει να πλανηθεί ο άνθρωπος, [//127! που αληθινά πορεύεται 
με ακακία για να Τον συναντήσει. 


25 Προσθήκη: «Αν είχατε αναπτυγμένα τα πνευματικά αισθητήρια για να διακρίνετε πού 
είναι η Αλήθεια και πού η υποκρισία ή η απάτη, τότε ίσως θα γνωρίζατε µε την καρδιά σας ότι 
δεν σας λέω ψέματα. Αυτό γίνεται µε τον ίδιο τρόπο, όπως όταν ο Κύριος µας δίνει τη χάρη να 
αισθανθούμε αναμφίβολα ότι Αυτός είναι η Αλήθεια, κατά την ανάγνωση του Ευαγγελίου, 
ιδιαίτερα του κατά Ιωάννην. Πόσο μεγάλη είναι η χαρά και η μακαριότητα που συνοδεύει την 
αίσθηση αυτή! Θα σας πω όµως ότι μόνο όσοι πέρασαν από μεγάλη θλίψη γεύονται αυτή τη 
χαρά. Ενώ αντίθετα, αυτός που ξαφνικά εγκατέλειψε την αμαρτία, χωρίς να μεταμεληθεί γι 
αυτήν µε τον οφειλόμενο τρόπο, και ακόµη δεν συναισθάνθηκε το τί έκανε, ὁσο και να 
επιθυμεί να προσέλθει στο γάμο του Αρνίου, μάταια επιθυμεί. Δεν του το επιτρέπουν οι 


άγγελοι». 

Βαδίζετε ασυνήθη οδό. Πριν ακόµη αρχίσετε την πνευματική σας ζωή 
σύμφωνα µετην ορθόδοξη Παράδοση, είναι ανάγκη προκαταρκτικά να εισδύσετε 
κάπως στα μυστήρια του Πνεύματος, που είναι γενικά κρυμμένα από το βλέμμα 
των ανθρώπων. Είναι κρυμμένα, γιατί ο κόσμος δεν δέχεται «τα του Πνεύματος 
του Θεού: μωρία γαρ αυτώ εστιν». Ο κόσμος αναφερόμενος στον λόγο του 
Χριστού λέει: «σκληρός εστιν ούτος ο λόγος», 

Ο όσιος Σεραφείμ του Σάρωφ απαγορεύει να μιλά κανείς για τα 
πνευματικά µε ψυχικό άνθρωπο”. Στη δεδομένη περίπτωση υπενθυμίζω τη 
διδαχή του αγίου Διονυσίου του Αρεοπαγίτου: «Και συ, παιδί μου, ... άκουε 
ιεροπρεπώς όσα λέγονται µε ιεροπρέπεια, και γίνε ἔνθεος µε την ένθεη μύηση. 
Συγκέντρωσε τα ἅγια από το ανίερο πλήθος στη μυστικότητα του νου και 
διαφύλαξέ τα ως ενιαίο σύνολο. Γιατί δεν επιτρέπεται, όπως λέει η Γραφή, να 
πετάξεις στους χοίρους την καθαρή και λαμπρή και ωραιοποιό ομορφιά των 
νοητῶν μαργαριταριών», 

[/128] Για το λόγο αυτόν, ακολουθώντας τη συμβουλή των Αγίων, µη 
συζητάτε εύκολα µε αδόκιµο άνθρωπο για πράγματα απείρως πολύτιμα για την 
ψυχή µας. Εσάς, αγαπητέ πάτερ Δαβίδ, δεν σας θεωρώ τελείως αμύητο. 
Απεναντίας γνωρίζω ότι έχετε ήδη βιώσει πολλά και καταλαβαίνετε πολλά, και 
ότι προσεγγίζετετην πνευματική ζωή µε την απαιτούμενη ευλάβεια. 

Ωστόσο όµως στο αίτηµά σας να μιλήσω πιο ανοικτά μαζί σας για τον 
Σταυρό, παρόλη την επιθυμία µου, δεν τόλμησα ως τώρα να ανταποκριθώ. 
Μπορείτε να αντλήσετε πολλά από το βιβλίο του Επισκόπου Θεοφάνους. 
Υπάρχουν πολλών ειδών σταυροί, από τους οποίους οι δύο πρώτοι είναι 
αναπόφευκτοι για όσους σκέφτονται τη σωτηρία τους' τους σταυρούς αυτούς 
τους γνωρίσατε εμπειρικά ήδη εν μέρει από την εποχή της νεότητάς σας. 
Συνεπέστερα όµως τους γνωρίσατε τώρα. Είναι νωρίς να μιλήσουμε για τον τρίτο 
σταυρό, που σύμφωνα µε το λόγο του οσίου Γρηγορίου του Σιναΐτου, είναι βαρύς 
ακόµη και για τους πιο ανδρείους. Φοβάμαι μήπως κατακριθώ, γιατί θέλω να 
μιλήσω γι αυτό που δεν κάνω. Αλλά, όπως είπα παραπάνω, οι περιστάσεις µε 


2 Α’ Κορ. 2,14. 
25 ]ωάν. 6,60. 


3 Βλ. οσίου Σεραφείμ του Σάρωφ, Πνευματικές οδηγίες, κεφ. 7: «Για τη διαφύλαξη των 
γνωσθεισών αληθειών» στο έργο του Πρωθιερέως Κ. Ιβανόβσκυ, Όσιος Σεραφείμ, ο 
θαυματουργός του Σάρωφ, (στα ρωσικά). Πετρούπολη 1912, Συμπλήρωμα, σ. 14. 


3 Διονυσίου του Αρεοπαγίτου, Περί της ουρανίου Ιεραρχίας, κεφ. 25, ΡΟ 3,145-146: «Συ δε, 
ὦ παί, ... αυτός τε ιεροπρεπώς άκουε των ιερώς λεγομένων ένθεος ενθέων εν μυήσει γινόμενος, 
και τη κατά νουν κρυφιότητι τα άγια περιστείλας εκ της ανιέρου πληθύος, ως ενοειδή 
διαφύλαξον: ου γαρ θεμιτόν, ως τα λίφια φησίν, εις ύας απορρίψαι την των νοητών µαργαριτών 
αμιγή και φωτοειδή και καλλοποιόν ευκοσμίαν». (Ματθ. 7,6). 


3 Βλ. Θεοφάνους Εγκλείστου, Τρεις λόγοι για την άρση του σταυρού, Μόσχα 1906, σσ. 7 
κ.ε. και 15 κ.ε. (στα ρωσικά). 

αναγκάζουν να μιλήσω και για εκείνο που υπερβαίνει τις δυνάμεις και την 
κατανόησή μου. Δεν γνωρίζω, αν θα δεχθείτε το λόγο µου µε πίστη ή αν θα 
σκανδαλισθείτε ακόµη περισσότερο. Κατά βάθος όµως είμαι βέβαιος ότι θα τον 
δεχθείτε, γιατί θέλετε να ζήσετε κατά Θεόν. 

Για να αποφύγει ο αληθινός αθλητής του Χριστού τον άδη, κάνει άδη τη 
ζωή αυτή, και κατέρχεται ενσυνείδητα διαρκώς στον άδη, όσο το επιτρέπουν οι 
δυνάμεις του. Ακόμη [/129] και θαύματα να έκανε, θα έλεγε στον εαυτό του: 
«Πόσο ταλαίπωρος άνθρωπος είμαι: αλήθεια είμαι ο χειρότερος και ο 
αμαρτωλότερος από ὀὁλουςθ. Όλοι θα σωθούν, µόνο εγώ θα χαθώδ. Σε λίγο θα 
έρθει ο θάνατος και η άθλια ψυχή µου θα κατέβει στον άδη, για να υποβληθεί 
στα ανεκδιήγητα βασανιστήρια»”. Και έτσι κρατά κατά κάποιον τρόπο τον εαυτό 
του στο χείλος της απογνώσεως (βλ. Κλίμαξ: «Λόγος περί των εν φυλακή»), όσο 
το επιτρέπουν οι ψυχικές του δυνάμεις. 

Στις σημειώσεις που µου έδωσε ο Γέρων Σιλουανός (το αναφέρω σε σας, 
γιατί εσείς τον γνωρίζετε, ενώ σε άλλους είναι αδύνατο να το πω, γιατί µου το 
απαγόρευσε), γράφει «Μια φορά καθόμουν τη νύχτα στο κελλί µου, 
προσευχόμουν (αναφέρεται στη νοερά προσευχή), και να, τα δαιμόνια γέμισαν το 
κελλί µου. Τότε άρχισα να παρακαλώ τον Κύριο: “Κύριε, Εσύ που είσαι ελεήμων, 
βλέπεις ότι θέλω να προσευχηθώ σε Σένα µε καθαρό νου, πες µου, τί πρέπει να 
κάνω, για να λυτρωθώ από τους δαίμονες; και ακούω απάντηση από τον Κύριο 
στην καρδιά µου: “Κράτα το νου σου στον άδη και µην απελπίζεσαι”. Άρχισα να 
το κάνω, και ο νους µου καθαρίσθηκε και έπαυσα πλέον να βλέπω δαίμονες»”6, 

Με τους λόγους αυτούς η ψυχή ταπεινώνεται και βρίσκει ανάπαυση, όπως 
είπε και ο Κύριος: «Μάθετε απ’ εμού {/130] ότι πράος ειµι και ταπεινός τη καρδία 
και ευρήσετε ανάπαυσιν ταις ψυχαίς υμών». 

Και ο χρόνος και οι δυνάμεις µου εξαντλήθηκαν. Σας έγραψα το γράμμα 
αυτό κατά διαλείμματα -πότε την ημέρα, πότε το βράδυ, πότε στη Βιβλιοθήκη, 
πότε στο κελλί. Αν ο Θεός ευδοκήσει να συνεχίσουμε να επικοινωνούμε και αν 
εσείς το θέλετε, θα είμαι ευτυχής. 

Τώρα θα προσθέσω μόνο ότι στον καθημερινό µας αγώνα οφείλουμε να 
επιδείξουµε ανιδιοτέλεια: µε άλλα λογια, πρέπει να θέσουμε ως σκοπό της ζωής 


3 Βλ. Αγίου Ιγνατίου Μπραντζιανίνωφ, Πατερικόν, (Εκλεκτά αποφθέγματα αγίων 
μοναχών και διηγήσεις από τη ζωή τους) έκδοση 1801, σσ. 308-318 (στα ρωσικά). 


3 Βλ. Αρχιμ. Σωφρονίου, Ο άγιος Σιλουανός ο Αθωνίτης, σ. 269. 
3: βλ. Αρχιμ. Σωφρονίου, Ο άγιος Σιλουανός ο Αθωνίτης, σ. 270. 
35 Βλ. Λόγος 5, Περί μετανοίας, ΡΟ 88,7646-781Β. 

36 βλ. Αρχιμ. Σωφρονίου, Ο άγιος Σιλουανός ο Αθωνίτης, σ. 516. 


7 Ματθ. 11,29. Προσθήκη: «Ο μέγας Ποιμήν στο ερώτημα των μαθητών του: “... τάχα και 
συ φοβάσαι το θάνατο; Απάντησε: Πιστέψτε, τέκνα, όπου ο σατανάς, εκεί και εγώ 
βασανίζομαι”». Βλ. Ο άγιος Σιλουανός ο Αθωνίτης, σ. 52 και 270. 

μας την απόκτιση της χάριτος του Αγίου Πνεύματος. Ωστόσο, κάθε φορά που 
αγωνιζόμαστε να τηρήσουμε τις εντολές του Θεού, δεν επιτρέπεται να 
περιμένουμε ανταμοιβή, αλλά να τα αφήνουμε όλα αυτά στη διάκριση της 
αγαθότητος του Θεού. Η πείρα αποδεικνύει ότι η χάρη έρχεται σε µας 
περισσότερο όταν δεν την περιμένουμε, όταν θεωρούμε τον εαυτό µας ανάξιό 
της, ανάξιο ακόµη και της σωτηρίας. Και αυτό όµως εν μέρει ισχύει. Νωρίτερα 
δεν θα αποφάσιζα να σας μιλήσω ούτε και γι αυτό. Έπρεπε κάπως να πεισθώ 
καταρχήν ότι εσείς προσερχόμενος στην Ορθοδοξία αποφύγατε ακριβώς τον άδη. 
Έπρεπε να γευθείτε πρώτα τη γλυκύτητα του Παραδείσου, ώστε η ανάµνησή της 
να σας ενισχύει µε την πίστη και την ελπίδα καθόλη την υπόλοιπη σταυρική οδό. 
Αλλά εσείς, αγαπητέ µου, εν μέρει την έχετε κιόλας γνωρίσει. Δυστυχώς οι κατά 
καιρούς αμφιβολίες δεν σας επέτρεψαν να το πετύχετε αυτό σε ακόμη 
μεγαλύτερο βαθμόϑ, 

[1511 Από την αδιάψευστη πείρα που διαθέτουμε, όχι ως άτοµα αλλά 
γενικά ὠς μοναχοί, γνωρίζουμε ότι µε τη μετάνοια, κατά την κουρά, τη 
χειροτονία, (τη θεία κοινωνία κάποτε), επισκέπτεται τον άνθρωπο άφθονη χάρη. 

Ο εχθρός αναστάτωσε µε αμφιβολίες την καρδιά σας και την κατέστησε 
ανίκανη να προσλάβει τη χάρη”. Αλλά µην απελπίζεσθε. Δεν πετύχαμε σήμερα, 
θα πετύχουμε αύριο. Οι δυσκολίες είναι κάποτε και ωφέλιμες: πλουτίζουν την 
πείρα µας. 

Εκτός απὀ αυτό θέλω επίσης να προσθέσω ότι µε την απόκτηση της 
μεγάλης χάριτος συνδέονται πολλοί κίνδυνοι. Γι’ αυτό σπάνια την παραχωρεί σε 
κάποιον ο Κύριος από την αρχή. Αυτό οφείλεται κατουσίαν στο ότι δεν είµαστε 
σε θέση να διατηρήσουμε τη μεγάλη χάρη ενόσω ζούμε μέσα στο ναό του 
σώματός µας. Η ψυχή όµως που γνώρισε τη χάρη, ἂν αργότερα την χάσει, 
θλίβεται θανάσιμα και αναζητεί αυτό που έχασε µε µεγάλο αγώνα και πόνο και 
[//132] κλάμα. Οι περισσότεροι δεν αντέχουν τον αγώνα αυτό. Θυμηθείτε τις χίλιες 


3 Προσθήκη: «Η χάρη, που σας επισκέφθηκε µετά την πρώτη συνομιλία µας στη 
Βιβλιοθήκη, δεν ήταν ασήμαντη. Πιστεύω πως ήταν ανώτερη από εκείνη που γνωρίσατε στην 
παιδική σας ηλικία, που είχε ως σκοπό να σας αποσπάσει από τον κόσµο και να σας προφυλάξει 
από τη διαφθορά. Εξαιτίας όµως της σύντομης επενέργειάς της επάνω σας τώρα, κάτω από την 
πίεση πολλών θλίψεων, σβήστηκε κατά κάποιον τρόπο από τη μνήμη σας. Κάτι ανάλογο συνέβη 
και µε τη χάρη εκείνη που σας επισκέφθηκε τις τρεις-τέσσερις τελευταίες ημέρες πριν από την 
αναχώρησή σας. Κατά τη διάρκεια της παραμονής σας στη Λίτβα πάλι υψωθήκατε μερικές φορές 
πνευματικά σε καταστάσεις μεγάλης πίστεως και εμπιστοσύνης. Όλα αυτά όµως, λόγω της 
τάσεως σας να σκανδαλίζεσθε και να αμφιβάλλετε εύκολα, δεν απέκτησαν πλήρη ισχύ. Αν όµως 
µε αποφασιστικότητα εμπιστευόσαστε τον εαυτό σας στη χειραγωγία της θείας χάριτος, τότε 
καταρχήν θα ευχαριστούσατε απέραντα τον Θεό και έπειτα θα δεχόσαστε ασύγκριτα 


µεγαλύτερη χάρη». 


» Προσθήκη: «Αυτό αποδεικνύει η ευερεθιστικότητα που είχατε τις ηµέρες εκείνες, όταν η 
ψυχή σας θα έπρεπε να χαίρεται, να αγαπά τους πάντες και να ευχαριστεί». 

ημέρες και νύχτες επάνω στην πέτρα από τη ζωή του οσίου Σεραφείμ, 
ξαναδιαβάστε το λόγο για τους φυλακισμένους στην Κλίμακα9 και άλλα. 
Συγχωρείστε µε για όλα όσα είπα και µε τα οποία πιθανόν σας 
προσέβαλα, ευλογείστε µε και προσεύχεσθε για μένα τον αμαρτωλό. 
Ο ανάξιος ιεροδιάκονος Σωφρόνιος 
ΥΓ. Πριν πάρω γράμμα σας, δεν θα σας γράψω περισσότερα. Αν έχετε τη 
διάθεση, γράψτε µου µε περισσότερες λεπτομέρειες για τον εαυτό σας. 
ιεροδιάκονος Σωφρόνιος 


40ΒΛλ. υποσ. 25, σ. 129. 


[//139] 
Επιστολή 8 
ΝΟΕΡΑ ΕΡΓΑΣΙΑ 
Η αλληλογραφία ευνοείτην αποφυγή της επιπόλαιας εξοικείωσις. Η συμβουλή 
του Γέροντα Σιλουανού - καλύτερα να προσευχόμαστε καθαρά. Η νοερά 
εργασία. Η συμβουλή του Γέροντα Σιλουανού για το πώς να μιλάμε στους γονείς. 
Άθως, 23 Οκτωβρίου/5 Νοεμβρίου 1932 

Χριστός εν τω µέσω ημών! 

Πολύτιμε, πάτερ Δαβίδ, 

αγαπημένε εν Χριστώ αδελφέ µου, ευλογείτε! 

Μολονότι κατά την αλληλογραφία µας τα γράμματα του ενός 
προλαβαίνουν κάποτε τα γράμματα του άλλου, και ενίοτε μιλάμε για κάτι µε 
καθυστέρηση, ωστόσο, κατά την αγαθή πρόνοια του Θεού για µας, σημειώνεται 
κάποια λογική ακολουθία, που αν και δὲν την επιδοκιµάζουµε πλήρως, 
μπορούμε όµως να την θεωρήσουμε αποδεκτή. Παρόλο που µας χωρίζουν οι 
αποστάσεις, το θετικό είναι ότι εξ αιτίας των δύσκολων συνθηκών 
αλληλογραφίας που επικρατούν συνεχίζουμε άθελά µας, αναγκαστικά µε 
κάποια σχετική βραδύτητα. 

Αν ζούσαμε µαζί στον ίδιο τόπο, θα µας έκαιγε η επιθυμία να τα 
συζητήσουμε όλα μέχρι τέλους. Θα είχαμε, δηλαδή, τη δυνατότητα να µη 
χωρίζουμε, αν δεν διευκρινίζαµε όλα όσα μπορούσαμε. Κάτι τέτοιο όµως δεν θα 
ήταν ωφέλιμο, γιατί στην πνευματική ζωή δεν είναι τόσο σημαντική η 
επιφανειακή διανοητική εξοικείωση µε οποιοδήποτε πράγμα, όσο η εδραίωση σε 
αυτή µε τη σταδιακή, παράλληλη πείρα της ζωής. Ίσως να παρεξηγήσατε πολλά 
/134] από τα γραφόμενα του π. Σιλουανού και τα δικά µου. Διαβλέπω όµως ότι 
πιθανότατα στο μέλλον όλα θα τα ξεκαθαρίσετε και θα τα κατανοήσετε όπως 
πρέπει. 

Το τελευταίο γράμμα σας! µε χαροποίησε ιδιαίτερα για πάρα πολλά. 
Κυρίως διότι αναφέρετε ότι «έχετε σκοπό να ακολουθήσετε την ορθόδοξη πίστη 
με τη βοήθεια του Θεού παραβλέποντας κάθε δοκιμασία, ακόµη και το θάνατο». 
Αυτό µας επιτρέπει να κρατηθούµε πιο ήσυχα σε µια αναγκαία σταδιακή πορεία 
προς τα εμπρός, κινούμενοι σε µια περιοχή, που σας είναι ακόµη άγνωστη, όπως 
μπορεί να διακρίνει κανείς και πάλι από το τελευταίο σας γράμμα. 

Επαναλαμβάνετε, ωστόσο, ότι για σας «το όλο θέµα δεν είναι σαφές, και 
ότι η πνευματική σας θεραπεία (και εγώ θα έλεγα η αρχή της εξυγιάνσεως) δεν 
σημαίνει πολλά πράγματα προς το παρόν, ... και ότι πιστεύετε πως ο Θεός 
τελικά θα σας φωτίσει, “οἶς επίσταται κρίµασι”». Βεβαίως, αγαπητέ πάτερ Δαβίδ, 
και εγώ επαναλαμβάνω µε βαθεία πίστη ότι «αυτό θα γίνει», αλλά δεν μπορώ να 
πω µε ποιόν τρόπο. 

«Αυτό που µου συμβαίνει τώρα, θα μπορούσε επίσης να µου συμβεί και 
στον χώρο του Καθολικισμού» (σημειώνετε στο γράμμα σας). Δεν θέλω να 


1Το γράμμα αυτό δεν διασώθηκε. 

απορρίψω κάτι τέτοιο, αλλά είμαι πεπεισμένος ότι στο μέλλον θα βεβαιωθείτε 
ότι µπήκατε στον αληθινό και τέλειο δρόμο. Πόσον όµως από αυτόν θα 
καταφέρετε να διανύσετε, εναπόκειτε στα χέρια του Θεού. Εξαρτάται επίσης από 
την πίστη µας και το μέτρο του ταπεινού µας αγώνα. 

Μου προτείνετε πολύ ευγενικά, µε σκοπό τη βαθύτερη κατανόηση της 
ψυχικής σας πάλης, να γνωρίσω από κοντά μερικούς από τους βίους των αγίων 
που πρόσφατα ανακήρυξε η Ρωμαιοκαθολική Εκκλησία. 

[/195] Γενικά ίσως να µην αρνιόµουν κάτι τέτοιο, αλλά προς το παρόν αυτό 
μου είναι αδύνατο, καθώς η υγεία µου είναι συχνά ασθενική. Τώρα μάλιστα 
αρρώστησα ακόµη περισσότερο και δεν βρίσκω πλέον δυνάμεις για τίποτα, πέρα 
από την τέλεση της Λειτουργίας και την εκπλήρωση της υπακοής μου. Τον 
υπόλοιπο καιρό τον περνώ στο κρεβάτι λόγω εξάντλησης. Ελπίζω όµως ότι µε το 
έλεος του Θεού πάλι θα αναρρώσω. 

Τώρα ας επανέλθουµε σε αυτό που σας είναι αναγκαίο. Ο Γέρων 
Σιλουανός άκουσε το γράμμα σας µε μεγάλη χαρά και προσοχή. Η ανάγνωση 
(µε επεξηγήσεις) κράτησε δύο ώρες. Προσευχήθηκε για σας. Το βράδυ µου 
παρήγγειλε µε επιτακτικό τρόπο, που δεν επιδεχόταν αντίρρηση, να σας γράψω 
ότι προς το παρόν είναι τελείως ανώφελο να απασχολείται ο νους σας µε σκέψεις 
γύρω από τις διαφορές και τις ομοιότητες ανάµεσα στην Ορθόδοξη και την 
Καθολική Εκκλησία, αλλά παραμερίζοντας κάθε σκέψη γι΄ αυτά να έχετε το νου 
σας καθαρό εν τω Θεώ. 

Εγώ ο ίδιος δεν θα τολμούσα να σας μιλήσω γι΄ αυτό. Αφού όµως έδωσε 
εντολή ο Γέρων Σιλουανός, θεώρησα υποχρέωσή µου να το κάνω. 

Όταν διαβάσαµε µε προσοχή όλα όσα γράφετε για την προσευχή, 
παρατηρήσαμε ότι δεν γνωρίζετε ακόµη τί είναι η νοερά προσευχή. 

Αυτό µε εξέπληξε κάπως, γιατί από τα βιβλία που έχετε (Κλίμαξ, Ησύχιος 
Ἱεροσολύμων, Νείλος και Φιλόθεος οι Σιναῖτες) θα μπορούσατε ήδη πολλά να 
κατανοήσετε. Αλλά είτε δεν τα διαβάσατε προσεκτικά είτε δεν τα καταλάβατε 
(και το ένα και το άλλο είναι δυνατά). 

Η νοερά εργασία αποτελεί τον πυρήνα της πραγματικής µοναχικής ζωής. 
Προς μεγάλη µας θλίψη βρίσκεται τώρα σε άκρα κατάπτωση. Δεν υπάρχει 
υψηλότερη και τελειότερη πνευματική εργασία, και συνεπώς δεν υπάρχει [//136] 
ούτε και δυσχερέστερος αγώνας απὀ αυτήν. Ακόμη και για τους δυνατούς είναι 
σταυρός βαρύς αλλά και μακάριος. Η πνευματική προσευχή, κατά το λόγο του 
οσίου Νείλου του Σιναΐῖτου (κεφ. 49), αποτελεί τον λόγο, για τον οποίο διεξάγεται 
όλη η πάλη ανάµεσα σε µας και τους δαίµονες2. Την αποκαλεί επίσης «φοβεράν 
και υπερφυή» (κεφ. 146), προσευχή εν Πνεύματι και αληθεία, και αναφέρει ότι 
στον εµπαθή και ακάθαρτο νου δεν προσκομίζει κανένα όφελος η εντατική 
επίδοση σε αυτήν”. Ωστόσο, όπως σας έγραψα νωρίτερα (στο προηγούμενο 


2Βλ. Οσίου Νείλου του Σιναΐτου, 153 κεφάλαια Περί Προσευχής, ΡΟ 79,11778. 


3Βλ. Οσίου Νείλου του Σιναΐτου, 153 κεφάλαια Περί Προσευχής, ΡΟ 79,1197Δ. 

γράμμα), η ιδιαιτερότητα της θέσεώς σας µας αναγκάζει, ακολουθώντας µια 
ασυνήθιστη και αταίριαστη τάξη, να προτρέξουµε λίγο προς τα εμπρός. 
Σύμφωνα µε τη συμβουλή του αγίου Γρηγορίου του Σιναῖτου, το καλύτερο από 
όλα είναι να ακολουθήσουμε τη μέση οδό, δηλαδή να γίνονται όλα µε μέτρο, 
σταδιακά και στον κατάλληλο καιρό'. 

Σας έχω ήδη γράψει λίγα προκαταρκτικά λόγια σχετικά µε τη νοερά 
εργασία. Πρόκειται για τη διείσδυση µε το νου και την προσοχή, στον έσω 
άνθρωπο, στην καρδιά, στο βάθος του. Τώρα προσθέτω (για να καταλάβετε 
σαφέστερα το λόγο του Γέροντος Σιλουανού για τον καθαρό νου) ότι αυτή η 
διείσδυση πραγματοποιείται µε τη σταθερή επανάληψη της ίδιας προσευχής του 
Ιησού, «Κύριε Ιησού Χριστέ Υιέ του Θεού ελέησόν µε τον αμαρτωλό», µε την 
κατάβαση του νου στο βάθος της καρδιάς. Κατά την κατάβαση αυτή ο νους 
οφείλει να παραμένει εντελώς ελεύθερος [/137] (καθαρός) από κάθε λογισμό, από 
κάθε παράσταση οποιουδήποτε υλικού πράγματος (αντικειμένου, χρώματος, 
σχήματος). 

Βέβαια είναι αδύνατο να σας αναλύσω την έννοια της νοεράς προσευχής 
σε ένα γράμμα. Πρώτον, η έκταση του γράμματος δεν επιτρέπει να μιλήσουμε µε 
λεπτομέρεια γι’ αυτή την ατελεύτητη εργασία. Δεύτερον, δεν επαρκούν ούτε ο 
χρόνος ούτε οι δυνάμεις. Δεν υπάρχει όµως ούτε και ανάγκη, γιατί κυκλοφορούν 
βιβλία αφιερωμένα στο θέµα αυτό, γραμμένα από ανθρώπους που κατανόησαν 
το έργο αυτό, ανθρώπους πνευματοφόρους που έφθασαν στους υψηλότερους 
βαθμούς που είναι δυνατό να φθάσει ο άνθρωπος σε αυτόν τον κόσμο. 

Το καλύτερο που έχετε να κάνετε για την ώρα είναι να ακολουθήσετε τη 
συμβουλή του Ιωάννου της Κλίμακος: Να κρατείτε, να περικλείετε το νου σας 
στα λόγια της ευχής”. 

Αυτό ήδη το καταλάβατε και το έχετε εφαρμόσει. Συνεχίστε λοιπόν να το 
κάνετε µε τη βοήθεια του Θεού. Αυτό αποτελεί δοκιμασμένη και ασφαλή οδό για 
τους αρχαρίους. 

Αγωνισθείτε να συγκρατήσετε το νου σας από τη διάχυση. Στο απώτερο 
μέλλον -του Θεού ευδοκούντος και συνεργούντος- θα το καταφέρουμε και αυτό. 

Για να διευκολύνουμε την προσπάθεια του νου κατά την ώρα της 
προσευχής, για να είµαστε κωφοί, άφωνοι και κατά κάποιον τρόπο σε «απραγία», 
απαιτείται να προφυλάξουμε τον εαυτό µας από όλες τις περιττές εντυπώσεις. 

Νομίζω ότι είναι απαραίτητο να αποκτήσετε µερικά βιβλία επί πλέον. 

Ανάμεσα στα βιβλία αυτά την πρώτη θέση κατέχουν: 

1) Τα συγγράµµατα του επισκόπου Ιγνατίου Μπραντζιανίνωφ. [//158Ι Τα 
βιβλία αυτά είναι απαραίτητα, επειδή ο ασκητής αυτός, επίσκοπος µε πείρα, 
ασκήθηκε στην εργασία της νοεράς προσευχής. Ὑπήρξε για πολλούς 


4 Βλ. Π.Β.ΡγεΛαβεκᾷ ΓΙνευματικές εμπειρίες μοναζόντων βάσει των γραφών του οσίου 
πατρός ημών Γρηγορίου Σιναῖτου, (στα ρωσικά). Ἱερουσαλήμ, 1901, σσ. 17-18. 


5 Βλ. Ιωάννου Σιναῖτου, Κλίμαξ, 28,20, ΡΟ δδ,1132Ώ. «... το εν τοις λεγομένοις και 
νοουμένοις είναι την διάνοιαν». 

χειραγωγός, και στα έργα του, που βασίζονται στη διδασκαλία των αγίων 
Πατέρων, παρουσιάζει διεξοδικά την εργασία της νοεράς προσευχής µε απόλυτα 
ικανοποιητική σειρά και λεπτομέρεια. 

2) Μερικά συγγράμματα του επισκόπου Θεοφάνους. 

Αργότερα θα έχετε τη δυνατότητα να προσωρήσετε στην ανάγνωση και 
αυτών ακόµη των ἔργων των αγίων Πατέρων. 

3) Τους ασκητικούς Λόγους του οσίου Ισαάκ του Σύρου. 

4) Τη Φιλοκαλία (πέντε τόμοι στη ρωσική γλώσσα σε μετάφραση του 
επισκόπου Θεοφάνους). 

Σε αυτά θα βρείτε ατέλειωτους και ανεκτίµητους θησαυρούς και θα 
απορείτε - πώς παραταύτα όλος ο κόσμος είναι βυθισμένος στο σκοτάδι, ενώ 
υπάρχει η δυνατότητα, που µας δόθηκε από τον Κύριο Ιησού Χριστό, για µια τόσο 
θαυμαστή, πραγματικά ουράνια ζωή. 

5) Τα συγγράμματα του οσίου Συμεών του Νέου Θεολόγου (150 Λόγοι). 

Ο θείος αυτός Πατέρας έφθασε σε τέτοιο υπερφυσικό ύψος, ώστε ακόµη 
και πολλοί ασκητές να µην μπορούν να τον διαβάσουν. Πέφτουν σε ακηδία από 
τη συνείδηση της άκρας αδυναμίας τους και της αποστάσεως που τους χωρίζει 
απὀ το ύψος, στο οποίο εκείνος στεκόταν και για το οποίο έγραφε, σαν να 
επρόκειτο για φυσιολογική κατάσταση του ανθρώπου. 

Θα ωφεληθείτε, αν τον διαβάσετε, γιατί γράφει πολύ εμπεριστατωμένα 
και λεπτομερώς για πολλά θέµατα που σας ενδιαφέρουν, τόσο θεολογικού όσο 
και ασκητικού χαρακτήρα”. 

[/199] 6) Τον όσιο Πέτρο τον Δαμασκηνό. 

7) Το βίο και τα συγγράμματα του Παϊσίου Βελιτσκόφσκυ -- έκδοση των 
Μονών της Όπτινα. 

Αρκετά για την ώρα. Στα βιβλία αυτά θα βρείτε την πιο τέλεια επίλυση 
των προβλημάτων που σας απασχολούν, όσον αφορά τη χάρη, την προσευχή, τη 
θεωρία και τα λοιπά. Να γράφω λοιπόν για όλα αυτά τα θέµατα, όταν υπάρχουν 
τόσα βιβλία, είναι εντελώς περιττό. Ιδιαίτερα καθώς εγώ είμαι τελείως 
ανεπαρκής ή, για να είμαι περισσότερο ακριβής, αμαθής σε όλα αυτά. 

Γενικά δεν σκόπευα να σας γράψω τόσο σύντομα. Σας γράφω, όµως, για 
να εκφράσω καταρχήν την ευγνωμοσύνη µου για τον κόπο στον οποίο 
υποβληθήκατε να µου περιγράψετε µε περισσότερες λεπτομέρειες την 
κατάστασή σας, γεγονός που προκάλεσε µέσα µου χαρά και παρηγοριά. Κατά 
δεύτερο λόγο, για να παρηγορήσω και σας µε τους λόγους του Γέροντος 
Σιλουανού, που αφορούν άµεσα όχι µόνο εσάς, αλλά και τη μητέρα σας και την 
αδελφή σας. Εν μέρει επίσης και για να απαλύνω, έστω και λίγο, τη βαρειά 


ὁ Προσθήκη: «... γράφει και για τη χάρη, για την αμαρτία και για το πένθος, για τη 
θεωρία, για την προσευχή, για τις οράσεις και άλλα. Οι Καθολικοί όχι µόνο δεν τον 
αναγνωρίζουν ως άγιο, αλλά τον κατατάσσουν μεταξύ των πρωτεργατών της αιρέσεως του 
“ησυχασμού”. Εσείς όµως αφήστε κάθε σκέψη για όσα λένε οι µη ορθόδοξοι, και µε πολλή 
προσευχή στον Κύριο και τη Θεομήτορα και τον άγιο Συμεών προσεγγίστε την ανάγνωση των 
γραφώντου». 

εκείνη εντύπωση που πρέπει να σας δημιούργησαν τα τελευταία µου γράμματα 
µε τις σχολαστικές επικρίσεις µου, (αν παρατηρήσατε, εγώ και νωρίτερα σας 
έκρινα υπερβολικά αυστηρά). Συγχωρείστε µε! 

Το γράμμα σας προς τον Γέροντα Σιλουανό τον έβαλε σε σκέψεις σε ό,τι 
αφορά τη μητέρα και την αδελφή σας. Μου παρήγγειλε να σας συμβουλεύσω να 
γράψετε σε αυτές για παρηγοριά κατά το ακόλουθο περίπου νόηµα: «Ανησυχείτε 
[140] για μένα και στενοχωρείσθε, γιατί θεωρείτε ότι απομακρύνθηκα από την 
Εκκλησία και τη σωτηρία. Η θλίψη σας αυτή εκφράζει την αγάπη σας για μένα. 
Θα σας πω όµως, συναισθανόµενος πλήρως το μεγαλείο του ελέους του Θεού για 
μένα, ότι δεν απομακρύνθηκα από την Εκκλησία, από τον Χριστό, αλλά ότι 
αντίθετα Τον πλησίασα. Δεν εξέπεσα από την οδό της σωτηρίας, αλλά 
πορεύομαι στην αληθινή και τέλεια οδό. Για μένα η αιώνια σωτηρία είναι τόσο 
πολύτιμη, ώστε δεν θα μπορούσα στη δεδομένη περίπτωση να ενεργήσω 
απερίσκεπτα, αστόχαστα ή παρορµητικά και αδικαιολόγητα. Ωστόσο, δεν θεωρώ 
κατάλληλη την παρούσα στιγμή να σας πείσω στο θέµα αυτό ούτε και ελπίζω ότι 
θα µε πιστέψετε. Να ποιά είναι όµως για σας η διέξοδος. Προσευχηθείτε µε 
θέρμη στον Κύριο και Αυτός θα σας φΦανερώσειτην αλήθεια για μένα. Ζητείσε να 
σας Φωτίσει µε πληροφορία πού πορεύομαι στην απώλεια ή στη σωτηρία. 
Επιθυμώ να έχετε ειρήνη στην ψυχή σας: λυπάμαι βαθύτατα που σας προξένησα 
θλίψη και προσεύχομαι για σας». 

(Απέδωσα µε δικά µου λόγια τις σκέψεις του πατρός Σιλουανού, που 
εξέφρασε σε συνομιλία µας και µε παρεκάλεσε να σας γράψω). 

Κι εγώ επίσης προσεύχομαι στον Θεό για τη μητέρα σας και την αδελφή 
σας. 

Διαβάζοντας ένα απόσπασµα από το γράμμα της μητέρας σας, σκέφθηκα 
ότι η επιθυµία της να πεθάναι, αν πράγματι επιθυµεί κάτι τέτοιο, όπως γράφει, 
δεν είναι ούτε καλή ούτε σωτήρια. Οι θλίψεις της δεν µου φαίνονται ανίατες. Και 
το καλό γι αυτήν θα είναι να θεραπευθεί από αυτές πριν το θάνατο”. 

[/141] Όταν καταρχήν προσευχήθηκα γι αυτήν, πονούσε η καρδιά µου. 
Αλλά είναι πολύ πιο εύκολο να προσεύχομαι γι’ αυτήν από ό,τι ήταν για σας 
ευθύς εξ αρχής. Θα ήταν πολύ καλά, αν ειρήνευε η καρδιά της σε σχέση µε σας. 
Η κατάσταση όµως περιπλέκεται, καθώς για την ώρα πολλά δεν είναι ακόµη 


7 Προσθήκη: «Η συμβουλή µου σε σας, αγαπητέ πατέρα Δαβίδ, είναι να γράψετε 
οπωσδήποτε στη μητέρα σας, αν πράγματι επιθυμεί να πεθάνει το συντομότερο δυνατό, για να 
μη συνεχίσουν για πολύ ακόµη τα εδώ παθήματά της, ότι καλό είναι να αφήσει αυτούς τους 
κακούς λογισμούς. Τα παθήματά της είναι αθεράπευτα. Και θα ήταν ωφέλιμο γί αυτήν να 
θεραπευθεί από αυτά πριν το θάνατο. Όσον αφορά τη θλίψη της εξαιτίας της “πτώσεώς” σας, και 
γί αυτό πρέπει να την καθησυχάσετε. Έχω την εντύπωση πως εδώ εκφράζεται εν μέρει η 
επίδραση της ανατροφής της στη Δύση γενικά και στον Καθολικισμό ειδικότερα, που της 
εμφύτευσε την περιφρονητική στάση απέναντι στους Ορθοδόξους. Η κατάσταση περιπλέκεται 
ακόµη περισσότερο, καθώς εσείς για την ώρα ακόµη πολλά δεν κατανοείτε, και για το λόγο αυτό 
θα ήταν καλό να μείνετε ήρεμος ψυχικά και να µην έχετε ούτε μέριμνες, ούτε σκέψεις. 

ξεκάθαρα σε σας τον ίδιο και έχετε ανάγκη από σταθερή ψυχική ειρήνη και 
απαλλαγή από κάθε σκέψη και μέριμνα. 

Όταν γράφετε ότι θα θέλατε να ζήσουμε μαζί, εγώ βέβαια πρωτίστως 
χαίρομαι, γιατί διατεθήκατε ευμενώς απέναντί µου χάριν του Κυρίου. Όταν µε 
αποκαλείτε πατέρα και καθοδηγητή, χαίρομαι που βλέπω την ταπείνωσή σας. 
Μίλησα για την επιθυμία σας µε τον Γέροντα πατέρα Σιλουανό και τον άγιο 
Καθηγούμενο, για να καταλάβω ποιό είναι το θέλημα του Θεού για µας. 

Μου είναι αδύνατο να εγκαταλείψω τον Άθω ή το Μοναστήρι. Αν µε 
διώξουν οι Έλληνες ή κάποιες άλλες περιστάσεις, τότε αλλάζουν πολλά. Ελπίζω 
όμως ότι ο Κύριος και η Θεομήτωρ θα µας φυλάξουν από µια τέτοια συμφορά. 

Αν όµως εσείς ερχόσασταν στο Άγιον Όρος; Ο άγιος Καθηγούμενος και ο 
πατήρ Σιλουανός το βλέπουν γενικά µε συμπάθεια, αλλά δεν είναι βέβαιοι αν 
κάτι τέτοιο µπορεί να πραγµατοποιηθεί. 

[//142} Ῥώτησα τον Ηγούμενο, αν θα συμφωνούσε να δώσει σε σας και σε 
μένα κάποιο κελλί της Μονής µας (κελλί, όπως γνωρίζετε, µε παρεκκλήσι). Ο 
Ηγούμενος λέει ότι αυτό το θέµα θα αποφασισθεί από τη Σύναξη, σύμφωνα 
πάντα µε τον κανόνα των αγίων Πατέρων που ορίζει «κατά δύο ή τρεις 
εφησυχάζειν». Αδυνατώ βέβαια να είµαι γέροντας. Αλλά στην ιδέα να ζήσουμε 
μαζί, ως αδελφοί, η ψυχή µου διάκειται γενικώς θετικά. Θα ζητήσουμε όµως το 
θέλημα του Θεού. Σε αυτό έγκειται η σωτηρία µας και όχι στις καλές προθέσεις. 

22 Οκτωβρίου 1932. 

Ο ίδιος ο πατήρ Σιλουανός έφερε το γράμμα του για τη μητέρα σας και την 
αδελφή σας, και είμαι πολύ χαρούμενος γι αυτό. 

Αν ο Κύριος ευδοκήσει να µου δώσει σύντομα δυνάμεις, θα μπορέσω να 
σας γράψω πάλι γρήγορα, για να απαντήσω σε όλα τα σηµεία που αναφέρετε 
στο γράμμα σας. 

Σχετικά µε το θέµα της μουσικής ο Γέροντας πατήρ Σιλουανός όχι µόνο 
δεν έχει καμιά αντίρρηση, αλλά είπε ότι κάτι τέτοιο δεν είναι κακό. Να 
ασχολείσθε λοιπόν, όπως και μέχρι τώρα. 

Ενώ ήμουν βαρύθυμος και καταβεβλημένος από την αρρώστια, 
αναζωογονήθηκα από το γράμμα σας. 

Αν και ήθελα να καθησυχάσω το νου και την ψυχή σας και να 
ανταποκριθώ στην επιθυμία σας να γνωρίσετε τη διαφορά μεταξύ των 
εκκλησιών, δεν θα σας γράψω τελικά µετά τον αποφασιστικό λόγο του Γέροντα, 
ελπίζοντας ότι το θέµα θα σας καταστεί σύντομα σαφές από μόνο του. 

Με συγχωρείτε. 

Ο εν Κυρίω αφοσιωμένος σε σας, ελάχιστος αδελφός σας, ανάξιος 
ιεροδιάκονος Σωφρόνιος. 

Άθως, 23 Οκτωβρίου/5 Νοεμβρίου 


[1143] 
Επιστολή 9 
ΟΜΟΝΑΧΙΣΜΟΣ ΚΑΙΓΗ ΘΛΙΨΗ ΤΗΣ ΜΗΤΕΡΑΣ 
Οι πληγές της μητρικής καρδιάς. Ο τρόπος ομιλίας µε τη μητέρα. Η απόφαση του 
επισκόπου. 
Άθως, 28 Οκτωβρίου/10 Νοεμβρίου 1932 

Πολύτιμε, πάτερ Δαβίδ, 

Ευλογείτε! 

Αγαπητέ εν Χριστώ αδελφέ, που µου έδωσε ο Θεός για χαρά αιώνια της εν 
Κυρίω Ιησού αγάπης, ειρήνη στην ψυχή σας και χαρά εν Πνεύματι Αγίω να είναι 
μαζί σας. 

Μόλις σήμερα (28 Οκτωβρίου/10 Νοεμβρίου) λάβαμε το γράμμα σας 
αεροπορικώς. Έκανε δέκα ημέρες. Γρήγορα σας στείλαµε µε το ταχυδρομείο των 
Καρυών τηλεγράφημα µε την ένδειξη: «ΏεπιαπάεΖζ Μέϊτορο]ϊε 5.» (Ρωτείστε τον 
Μητροπολίτη Σ.). 

Η διευθέτηση του προβλήματος από τον επίσκοπο Ελευθέριο είναι η 
καλύτερη και, από κανονικής πλευράς, η ορθότερη. 

Το ταχυδρομείο σε µας έρχεται μία φορά την εβδομάδα. Επιπλέον τα 
γράμματά σας παραμένουν για κάποιο λόγο στις Καρυές. Εξ αιτίας αυτού η 
παραλαβή τους καθυστερεί για τρεις µε τέσσερις ακόµη ηµέρες. Στη διεύθυνση 
να γράφετε Δάφνη - Άγιον Όρος (Στο τηλεγράφημα, αν κάποτε στείλετε, δεν 
χρειάζεται να γράψετε Δάφνη). 

Δεν έχουμε τη δυνατότητα να σας στείλουμε γράμμα αεροπορικώς. 
Φοβάμαι ότι µια τέτοια αργοπορία θα σας αναγκάσει να καταπονηθείτε πολύ, 
αλλά δυστυχώς παρόλη [/144] την επιθυµία µας δεν έχουμε άλλη δυνατότητα να 
επιταχύνουµετις διαδικασίες. 

Δεν έλαβα ακόµη το γράμμα που απευθύνατε σε μένα, στο οποίο, όπως 
αναφέρετε στην τελευταία σας επιστολή προς τον πατέρα Σιλουανό, µου 
γράφατε για τα αίτια που σας ανάγκασαν να μεταβείτε στη Γαλλία. Είναι νωρίς 
ακόµη να συµπεράνουµε, αν χάθηκε ή ὀχιτο γράμμα, ωστόσο όµως ανησυχώ. 

Ο πατήρ Βασίλειος µου έφερε έκπληκτος το γράμμα σας, γιατί προερχόταν 
από τη Γαλλία. Με ρώτησε για τα αίτια που σας ανάγκασαν να μεταβείτε εκεί, 
και εγώ του είπα (µετά την ανάγνωση του γράμματός σας προς τον πατέρα 
Σιλουανό) ότι πήγατε στο Παρίσι προσωρινά για οικογενειακές υποθέσεις. 

Το γράμμα σας από το Παρίσι! ήταν για μένα τελείως αναπάντεχο. Δεν το 
άνοιξα αμέσως. Προσευχήθηκα. Η ψυχή µου ήταν ήσυχη. Σκέφθηκα ότι τίποτε το 
κακό δεν υπάρχει. 

Και πράγματι, τίποτε το κακό δεν υπάρχει. Δεν διαπράξατε καμιά 
αμαρτία. Άδικα ταράχθηκε το πνεύμα σας. Θεωρήσατε το εγχείρηµά σας 
έγκλημα από πνευματικής, ή καλύτερα µοναχικής απόψεως, η ψυχή µου όµως 


1Το γράμμα δεν διασώθηκε. 


ΑΣΚΗΣΙΣ ΚΑΙΘΕΩΡΙΑ -δ2- 


χαίρεται για σας’. Γενικά τον τελευταίο καιρό χαίρομαι πολύ για σας, ενώ 
νωρίτερα θλιβόμουν πολύ. Η ψυχή µου αισθάνεται ότι προσεύχεσθε για μένα, κι 
εγώ ζητώ από τον Κύριο να µε ελεήσει δι’ ευχών σας. 

Αγαπητέ πάτερ Δαβίδ, µου έρχονταν σκέψεις για τη συνάντηση που σας 
περιμένει µε τη μητέρα σας, και θυμάμαι [/145] που σας έγραφα ότι και όταν της 
γράφετε και όταν την συναντήσετε να της Φερθείτε µε πολλή αγάπη και 
προσοχή, προσπαθώντας να καθησυχάσετετην ψυχή της. 

Οι πληγές της μητρικής καρδιάς είναι βαρειές και οδυνηρές. Δεν υπάρχει 
πάνω στη γη άλλη ανθρώπινη αγάπη πιο ισχυρή και αναλλοίωτη από τη 
μητρική. Αν πρέπει να επιδιώκουμε να αναπαύουμε κάθε άνθρωπο, πόσο 
μάλλον οφείλουμε να το κάνουμε αυτό, όταν πρόκειται για τους γονείς, 
σύμφωνα πάντα µε την εντολή του Θεού. 

Πρέπει να κατανοήσουμε και τη δική της θέση. 

Αναμφισβήτητα η μητέρα σας είναι ηλικιωμένη και δὲν µπορεί να ζήσει σε 
απόλυτη μοναξιά. Πέραν αυτού η λύπη της αυξάνεται, γιατί νομίζει ότι µπήκατε 
σε λανθασμένο δρόμο. Ωστόσο πρέπει να προσπαθήσετε, ώστε να καταλάβει και 
να αποδεχθεί ότι σας είναι αδύνατο να ζήσετε µαζί της για πολύ ως μοναχός. 
Αυτό διαταράσσει ουσιαστικά τη ζωή σας. Ο «μοναχισμός» δεν επιτρέπει να 
ζούμε µε συγγενείς. Αλλά και αυτή η ίδια το συναισθάνεταιδ. 

Κατανοώ πλήρως την αιτία της ταραχής σας, και χαίρομαι, [/146] γιατί 
είσθε έτοιμος από αγάπη προς τον Θεό να προσφέρετε θυσίες. Η επιθυμία σας 
να θυσιάσετε την αγάπη της μητέρας για χάρη του Θεού και της εντολής Του, 
γέννησε μέσα σας άλλη επιθυμία: να υπακούσετε σε αυστηρή και άκαμπτη 
απόφαση σε τέτοιο βαθμό, ώστε να φοβάσθε ακόµη μήπως και ο επίσκοπος 
Ελευθέριος από τρυφερότητα καρδιάς αποφασίσει για το θέµα αυτό µε 
υπερβολική συγκαταβατικότητα. 

Ο «φόβος» αυτός της επιείκειας εκ μέρους του επισκόπου σας οδήγησε σε 
λάθος, το οποίο πρέπει να προσπαθήσετε να διορθώσετε. Οπωσδήποτε οφείλετε 
να του εξηγήσετε την ψυχική σας κατάσταση και το λόγο για τον οποίο δεν 
εμπιστεύεσθε πλήρως την απόφασή του. διαφοτερικά θα δυσαρεστείται, γιατί 


2 Προσθήκη: «Κατανοώ την αιτία της ταραχής σας και χαίρομαι γι΄ αυτό. Μη φοβάσθε 
όμως, αγαπητέ, µε κανέναν τρόπο δεν θλίψατε τον Κύριο». 


3 Προσθήκη: «Όταν προσεύχομαι για τη μητέρα σας (περισσότερο παρά για την αδελφή 
σας), θλίβεται η ψυχή µου κατά τη διάρκεια της προσευχής και δεν βλέπω διέξοδο. Μου φαίνεται 
ωστόσο ότι υπάρχει σε αυτήν η αγάπη του Θεού, μόνο που η αγάπη αυτή είναι ασθενέστερη από 
την επίδραση που ασκεί επάνω της ο αιώνας αυτός. Για το λόγο αυτόν, παραστάσεις καθαρά 
κοσμικής τάξεως θα παραμένουν το μεγαλύτερο και σχεδόν ανυπέρβλητο εμπόδιο, για να 
ασπασθεί και αυτή την Ορθοδοξία. Η ζωή στο Παρίσι παρουσιάζει για σας το πλεονέκτημα ότι 
εκεί ανάµεσα στους Ορθοδόξους Ρώσους µπορείτε να βρείτε ανθρώπους γνωστικούς, µε τους 
οποίους η επαφή θα σας είναι ὠφέλιμη. Στη Νίκαια όµως, νομίζω ότι οι συνθήκες θα είναι 
λιγότερο ευνοϊκές από πνευματικής απόψεως. Εμείς οι ίδιοι δεν μπορούμε τώρα να 
προκαθορίσουμε τίποτε. Τουλάχιστο σε μένα κατά κάποιον τρόπο δεν φανερώνεται καμιά λύση». 

αντί της δικής του αποφάσεως προτιμάτε την απόφαση του Γέροντος Σιλουανού, 
οπότε µπορεί να κλονισθεί η αγάπη του για σας. 

Η ιστορία µε το Βαλαάμο΄ κατά πρώτο λόγο δεν είναι της ίδιας εντελώς 
φύσεως και κατά δεύτερο, όπως σας έγραψα τότε, σωστά αποφασίσατε επί του 
θέματος και έπρεπε να υποταχθείτε στην ευλογία του, αν, µετά τις εξηγήσεις 
που του δίνατε σχετικά µε τις νέες περιστάσεις, θεωρούσε ακόµη αναγκαίο να 
σας στείλει εκεί. Αλλά για το θέµα αυτό θα μιλήσουμε άλλη φορά. Έχω σχετικά 
µε αυτό μερικές σημαντικές παρατηρήσεις, τις οποίες, αν θέλει ο Θεός, θα 
μοιρασθώ µαζί σας αργότερα. 

Παρά το μικρό αυτό λάθος σας, παρά τη διατάραξη της απομονώσεώς σας 
και όλα τα άλλα, χαίρομαι, γιατί άναψε στην ψυχή σας µια Φωτιά. Να δώσει ο 
Θεός, ὥστε το έναυσμα αυτό που έβαλε ο Κύριος στις καρδιές µας», να 
φουντώσει. 

[/147] Μη φοβάστε να ακολουθείτε µε απόλυτη εμπιστοσύνη την απόφαση 
του επισκόπου Ελευθερίου. Η ευλογία του θα σας διαφυλάξει από κάθε βλάβη, 
με αποτέλεσμα το πυρ να εντείνεται στην ψυχή σας παρά τις εξωτερικές 
δυσμενείς συνθήκες. 

Αν μου επιτρέπετε, θα ήθελα πολύ, όταν απευθύνεσθε στη μητέρα σας 
(βεβαίως και σε όλους τους άλλους, ιδιαίτερα όµως σε αυτή), να είσθε πράος, 
ήσυχος και ειρηνικός. 

Μην εξάπτεσθε για κανένα λόγο. Να μιλάτε ήσυχα για να µην πείτε κάτι 
που θα μπορούσε να προκαλέσει λύπη. Για κάθε λόγο, για το παραμικρό, να 
ζητάτε από τον Θεό νοερά, µέσα από την καρδιά σας, βοήθεια και σύνεση. Με το 
νου είναι αδύνατο, αλλά µε την αίσθηση της καρδιάς µην ξεχνάτε τον Θεό ούτε 
για µια στιγμή. Επίσης να οµολογείτε την πίστη µε πραότητα: χωρίς φόβο και 
πάθος”, αλλά και µε ασάλευτη την ψυχή. 

Πήρα το θάρρος να σας το υπενθυμίσω, γιατί φοβήθηκα, μήπως 
παρεκκλίνοντας κάπως από την ήρεμη και ειρηνική πορεία επιτρέψετε στην 
ευθιξία καιτην ανυπομονησία να κυριεύσουν για λίγο την ψυχή σας. 

Είναι καλό να προσεύχεσθε στον Θεό για τη μεταστροφή της μητέρας σας 
στην Ορθοδοξία επιθυμώντας τη σωτηρία της, αλλά δεν πρέπει να ζητάτε 
σημείο. Δεν πρέπει επίσης να κάνετε σε αυτήν κηρύγματα ή να προσπαθείτε να 
την πείσετε να αποδεχθεί την Ορθοδοξία. Αυτό το κάνει ο Κύριος, όταν βρει 
έτοιμη την καρδιά του ανθρώπου. Αλλά και αυτό είναι αξιοσημείωτο, ότι δηλαδή 
η ίδια, όπως γράφετε, µετά την προσευχή της για σας στον Θεό αναπαύθηκε. 


4 Εκείνο τον καιρό, μόλις µετά την κουρά, γεννήθηκε στον Μπάλφουρ η επιθυμία να 
ασκητέψει στο Βαλαάμο. 


5δΕΛλ. Λουκ. 12,49. 


5 Βλ. Α΄ Πέτρ. 3,15. 

Μήπως όµως ο Κύριος δεν θα έδινε στην ψυχή της την ανάπαυση αυτή, αν εσείς 
παρεκκλίνατε από Εκείνον”; 

[//148] Αν η μητέρα σας γνώριζε ότι ο Κύριος σας διάλεξε να Τον 
υπηρετήσετε, τότε όχι μόνο δεν θα ανησυχούσε, αλλά και θα χαιρόταν για σας. 
Όχι µόνο δεν θα προσπαθούσε να σας αποτρέψει από την οδό που επιλέξατε, 
αλλά και θα ευλογούσε µε όλη την καρδιά της τον δύσκολο, πλούσιο σε θλίψεις 
και πάθη, αλλά ωστόσο και µακάριο αγώνα για την αληθινά τέλεια χριστιανική 
ζωή. Θα πιστεύσει όµως άραγε ότι τα λόγια αυτά δεν λέγονται υποθετικά, ούτε 
από πίστη σε κάτι που ακούσατε ή διδαχθήκατε από άνθρωπο, αλλά από διδαχή 
Πνεύματος Αγίου; Θα πιστεύσει άραγε ότι εσείς, ο αγαπημένος γιός της, δεν 
προσχωρήσατε σε φατρία σχισματικών, αλλά κληθήκατε από τον Θεό στη 
σταυρική οδό; Αλήθεια, πεθάναµε χίλιους θανάτους και θα πεθάνουμε. Μόνο ο 
καρδιογνώστης Κύριος γνωρίζει τους ατέλειωτους πόνους της καρδιάς µας. Αν 
όµως δεν διδάξει το Πνεύμα του Θεού, ο ανθρώπινος λόγος είναι ανίσχυρος να 
δώσει εξηγήσεις για τη ζωή αυτή. 

Ας προσεύχεται στον Θεό και στη Θεομήτορα και ας [//149Ι ζητήσει να την 
πληροφορήσουν για σας. Η ειρήνη της καρδιάς είναι η πληροφορία από τον Θεό. 

Αν εύρισκε η μητέρα σας µέσα της τη δύναμη να θυσιάσει χάριν του Θεού 
την αγάπη της για σας και σας ευλογούσε (αυτό να της ζητήσετε), τότε δεν θα 
έχανε το μισθό της στην αιωνιότηταδ. 


7 Προσθήκη: «Η γαλήνη αυτή είναι πληροφορία από τον Θεό ότι η οδός σας Του είναι 
ευάρεστη. Να είστε ήσυχος, να παραδοθείτε στον Θεό. Ο Κύριος θα μεριμνήσει για σας όσο ποτέ 
άλλοτε. Τώρα και «αι τρίχες της κεφαλής (υμών) πάσαι ηριθµημέναι εισί» (Ματθ. 1050). Πολύ 
γρήγορα ο Κύριος θα σας τακτοποιήσει. Διαφυλάξτε την ψυχική σας ειρήνη. Όλα αυτά θα 
μεταστραφούν σε όφελος. Ὁ π. Σιλουανός κι εσείς είστε για μένα τώρα οικείοι - πάνω από όλους 
τους οικείους. Οφείλουμε, σύμφωνα µε την εντολή του Χριστού, να αγαπάµε τον Θεό 
περισσότερο από οποιονδήποτε από τους ανθρώπους ... Δεν είστε ακόµη μοναχός, γιατί δεν έγινε 
ακόµη η κουρά σας. Στην ψυχή όµως είστε ήδη μοναχός πλήρως. Μη βιάζεσθε πολύ, δηλαδή µην 
προσπαθείτε να επισπεύσετε το πράγμα. Να το κάνετε, αλλά µε την ευλογία του επισκόπου 
Ελευθερίου. Παρακαλέστε τον να σας μιλήσει και ό,τι σας πει, αυτό είναι και το καλό. Μόνο να 
προσεύχεσθε στον Θεό, ώστε μέσω του επισκόπου να σας αποκαλύψει το θέλημά Του». 


δ Προσθήκη: «Μου είναι άβολο να απευθύνομαι έμμεσα στην μητέρα σας, αλλά και µε 
σας ως μεσάζοντα δυσκολεύομαι να το κάνω, επειδή θέλω να παραμείνω αφανής, και αυτό όχι 
βέβαια γιατί φοβάμαι την ευθύνη ... 


Σημείωμα προς τη μητέρα του π. Δαβίδ. 


Όχι µόνο να µην ανησυχείτε και να µη θλίβεσθε για το γιο σας, αλλά να χαίρεσθε γι 
αυτόν, γιατί ο Κύριος τον διάλεξε για να Τον υπηρετήσει. Όχι µόνο να µην προσπαθείτε να τον 
αποτρέψετε απὀ την οδό στην οποία εισήλθε, αλλά να τον ευλογήσετε µε όλη την καρδιά σας 
στον δύσκολο, θλιβερό και επίπονο αγώνα της αληθινής, τέλειας χριστιανικής ζωής. Τα λόγια 
αυτά λέχθηκαν όχι σύµφωνα µε ανθρώπινη διδαχή, αλλά µε διδαχή εκ Πνεύματος Αγίου. 
Αλήθεια, πεθαίνουµε χίλιους θανάτους. Ο γιος σας δεν προσχώρησε σε φατρία σχισματικών, 
αλλά κλήθηκε από τον Θεό στην οδό του σταυρού. Είναι αδύνατο να το εξηγήσουμε αυτό. Να 
εύχεσθε όµως στον Κύριο και στη Θεομήτορα, και ο Κύριος, ο Ών, η αλήθεια, θα σας 
πληροφορήσει. Η ειρήνη της καρδιάς είναι η πληροφορία από τον Θεό. Γνωρίζουμε από την 

Τώρα σας αναμένει ένα πολύ δύσκολο πνευματικό έργο. 

Από τη µια πλευρά φοβάσθε μήπως θλίψετε το Θεό, από την άλλη μήπως 
πληγώσετε τη μητέρα σας. Είστε έτοιμος, όπως ο Αβραάμ, να προσφέρετε θυσία. 
Ωστόσο όµως προσευχηθείτε να σας βοηθήσει ο Κύριος, ώστε να [/150] πείσετε τη 
μητέρα σας να σας κατευοδώσει µε ειρήνη, µε αγάπη, µε ευλογία. Όταν 
εξαντλήσουµε κάθε δυνατό µέσο, τότε µόνο οφείλουμε να αποχωρισθούµε από 
τους δικούς µας, παραδίνοντάς τους στο θέλημα του Θεού. Δεν αποχωρούμε από 
αυτούς από μίσος (µη γένοιτο). Η αγάπη του Θεού, που είναι πιο ισχυρή, και η 
εντολή Του µας αναγκάζουν να τους αφήσουμε. Συγχωρείστε µε, αγαπητέ πάτερ 
Δαβίδ. Τα γράφω όλα αυτά ελπίζοντας ότι η αδελφική µου υπόµνηση θα 
επιστήσει την προσοχή σας, ώστε να περιφρουρήσετε τον εαυτό σας από κάθε 
είδους ενόχληση, ταραχή και ανησυχία. Διαφυλάξτε µε όλες τις δυνάμεις σας την 
ψυχική σας ειρήνη στις ηµέρες του πειρασμού. Να λέτε νοερά την ευχή του Ιησού, 
κατά διαστήματα, χωρίς να αλλάζετε την προσευχή, και να βάζετε διαφορετικό 
νόημα σύμφωνα µε την ανάγκη που προκύπτει. Κατά τη διάρκεια ταξιδιού, αν 
βρίσκεσθε στο δρόμο ή αλλού, καλό είναι να κάνετε το ίδιο. 

Έγραψα τη νύχτα. Αύριο θα ρωτήσω τον Γέροντα πατέρα Σιλουανό, μήπως 
θέλει να σας γράψει κάτι και ο ίδιος. 

Με αγάπη εν Κυρίω, 

ο ανάξιος αδελφός σας, 
ο αμαρτωλός ιεροδιάκονος Σωφρόνιος 
28 Οκτωβρίου/10 Νοεμβρίου 1932 


προσευχή µας για σας ότι πιστεύετε και αγαπάτε τον Θεό. Γνωρίζουμε επίσης ότι υπάρχουν 
πολλά εντελώς εξωτερικά εμπόδια, για να κατανοήσετε και να συµφωνήσετε µαζί µας, αλλά 
όπως ο γιος σας ακολουθώντας την εντολή του Θεού προσφέρει την αγάπη του για σας ως θυσία 
στον Θεό, έτσι κι εσείς οφείλετε να κάνετε το ίδιο από την πλευρά σας». 


[//151] 
Επιστολή 10 
ΠΑΡΑΜΟΝΗ ΤΗΣ ΚΟΥΡΑ͂Σ 
Η μοναχική κουρά. Η υπακοή στον Επίσκοπο. 
Άθως, 29-30 Οκτωβρίου/12 Νοεμβρίου 1932. 

Αγαπητέ, πάτερ Δαβίδ, 

Να είστε ήσυχος, παραδοθείτε στον Θεό. Ο Κύριος θα μεριμνήσει τώρα για 
σας, όσο ποτέ άλλοτε. Προπαντός τώρα και οι τρίχες της κεφαλής σας είναι 
αριθμημένες. Διατηρείστε την ψυχική σας ειρήνη. 

Όλα θα αποβούν σε όφελος. 

Ο Κύριος σύντομα θα σας τακτοποιήσει. 

Πήραμε το μεγάλο γράμμα σας! (και το ένα δολλάριο που εσωκλείσατε). 
Σας ευχαριστώ για το δολλάριο για τα ταχυδρομικά. Κρίμα μόνο που 
ξοδευτήκατε να µας το στείλετε συστηµένο (ναἰεατ ἀόείατέε). Εξ αιτίας αυτού 
χρειάσθηκε περισσότερο από τρεις εβδομάδες για να το πάρουμε. Ξέχασα να σας 
επισημάνω ότι έπρεπε να στείλετε τα χρήματα µε απλή επιστολή. Θα γλύτωνε 
και σας και µας από πολύ κόπο. Ακόμη και αν χανόταν, δεν θα πείραζε πολύ, 
γιατί το ποσό ήταν μικρό. 

Το τόσο μεγάλο και σηµαντικό ως προς το περιεχόμενο γράμμα σας 
έφθασε µε τέτοια καθυστέρηση, που παρασύρθηκα σε λάθος. Σας έστειλα το 
έκτο και το έβδομο γράμμα, που φοβάμαι ότι θα σας λυπήσουν, γιατί είναι 
απότομα [/152] και ανεπίκαιρα. Στη συνέχεια σας έστειλα και το όγδοο. Αυτό είναι 
το ένατο. 

Αύριο θα ρωτήσω τον πατέρα Σιλουανό σχετικά µε την κουρά σας. 
Προσωπικά σκέπτομαι πως δεν χρειάζεται να βιαστείτε τόσο. Να µη θεωρήσετε 
δηλαδή το πράγμα τόσο επείγον. Να είσθε βέβαιος ότι για τον Θεό είσθε ήδη 
μοναχός. Ο μοναχισμός µας είναι πρωτίστως στην καρδιά. Με αυτό δεν θέλω 
καθόλου να μειώσω την ωφέλεια και τη σημασία της κουράς, αλλά δεν πρέπει να 
υπερβάλλουμε σε τίποτε. Οι υποσχέσεις σας στον Κύριο ήδη δόθηκαν. Να σας 
διαφυλάσσει ο Κύριος. 

Ήθελα να σας πω να εἶσθε ψυχικά ήσυχος για την κουρά. Δεν εννοώ να 
την αναβάλετε, αλλά δεν πρέπει και να βιασθείτε. Αφήστε τη Φροντίδα αυτή 
στον επίσκοπο Ελευθέριο. Αυτός, ως πατέρας, θα φροντίσει για σας. 

Όταν θέλετε να τον ρωτήσετε για κάτι σπουδαίο, τότε απευθυνθείτε προς 
αυτόν µε τον ακόλουθο τρόπο: Άγιε Δέσποτα, προσευχηθείτε στον Θεό, και ό,τι 
σας εμπνεύσει ο Κύριος, αυτό θα κάνω µε την ευλογία σας. Σε µια τέτοια 
περίπτωση µπορείτε να εκφράσετε στην αρχή τις σκέψεις και την επιθυµία σας ή 
τους συλλογισμούς σας, χωρίς όµως να επιµένετε καθόλου. 

Είναι εύκολο και σχετικά απλό να γίνει κάποιος εξωτερικά μοναχός, αλλά 
σπάνια αξιώνεται να πραγματώσει την αλήθεια του εσωτερικού μοναχισμού. 


1Το γράμμα δεν διασώθηκε. 

Βέβαια, γι αυτό πρέπει να παρακαλούμε τον Κύριο, να µας οδηγήσει Εκείνος σε 
τέτοιο μοναχισμό. 
Παρασκευή 29 Οκτωβρίου 1932 

Ο Γέροντας πατήρ Σιλουανός λέει ότι συμφωνεί µαζί σας σε όλα. Όλα τα 
βρίσκει καλά. Ανησυχεί μόνο για την αποστολή χρημάτων µε απλό γράμμα, 
μήπως κάτι τέτοιο [/154] δεν είναι νόμιμο. Δεν γνωρίζω τους κανονισμούς που 
ισχύουν, αλλά το ανέφερα απλά και µόνο από επιθυµία να έχουµε λιγότερους 
περισπασμούς και εσείς και εμείς. Στείλτε µας, αγαπητέ, ακόµη µερικά φράγκα 
για γραμματόσημα. Διαφορετικά θα χρεωθούμε και πάλι λίγο µε την αποστολή 
τηλεγραφήματος. Συγχωρείστε τους πένητες. 

Με αγάπη εν Κυρίω µεγαλοσχημος Σιλουανός7 

Στις Καρυές υπάρχει γράμμα σας από το Παρίσι. Δεν ξέρω αν μπορέσω να 
το πάρω πριν από την αποστολή αυτού του γράμματος. 

(Δεν μπόρεσα να πάρω το γράμμα σας από τις Καρυές. Βρέχει όλη την 
ηµέρα. Ζητήσαμε χρήματα να μισθώσουμε κάποιον. Μας το υποσχέθηκαν, αλλά 
ίσως δεν βρήκαν άνθρωπο. Το τηλεγράφημα για το Παρίσι χαρακτηρίσθηκε 
«ανεπαρκές». Αυτό σηµαίνει ότι δὲν πήρατε ούτε το τηλεγράφημα. Φοβούμαστε 
ότι βρίσκεστε σε µεγάλη θλίψη. Ο πατήρ Βασίλειος και εγώ αποφασίσαµενασας 
στείλουμε το γράμμα δια μέσου του αδελφού του). 

Σάββατο 30 Οκτωβρίου/12 Νοεμβρίου 


2Ὑστερόγραφο µε μολύβι µε το χέριτου οσίου Σιλουανού του Αθωνίτου. 


[//154] 
Επιστολή 11 
ΟΓΕΡΟΝΤΑΣ ΣΙΛΟΥΑΝΟΣ 
Η διαφύλαξη των μυστικών της πνευματικής ζωής. 

Ότι αρμόζει να μιλάμε µετους ανθρώπους. Η δευτερεύουσα θέση της σύγχρονης 
ξπιστήμης και κουλτούρας. Οι πλάνες του οικουμενισμού. «Το καλύτερο είναι 
εκείνο που συμφωνεί µε το θέλημα του Θεού». Ο Γέρων Σιλουανός. «Μη γνώτω η 
αριστερά σου, τί ποιεί η δεξιά σου» και οι επισκέψεις της χάριτος. Το μυστήριο του 
Χριστιανισμού. Η ταπείνωση, η υπακοή και οι θλίψεις. Η µείωση του χαρίσματος 
της πίστεως. 

Οιλογισµοί. Τα λάθη των Ρωμαιοκαθολικών. Η αγάπη του Θεού και η 
δικαιοσύνη. «Τον Θεόν φοβού και τας εντολάς αυτού φύλασσε» (Εκκλ. 12,13) 
είναι ο ορθόδοξος «μυστικισμός». Στο χριστιανισμό είναι «όλα αντίστροφα». 

Άθως, 3/16 Δεκεμβρίου 1932 

Πολύτιμε, πάτερ Δαβίδ, 

Ευλογείτε! 

Αγαπηµένε εν Χριστώ αδελφέ µας, ο Κύριος, που µας αγαπά άπειρα µε 
κάποια ιδιαίτερη, ανεξήγητη αγάπη, µας έδωσε ανάμεσα στα άλλα και το 
μεγάλο αυτό αγαθό: να προσευχόμαστε ο ένας για τον άλλο. Κατά τη µεγάλη 
Του ευσπλαγχνία απέναντί µας αισθάνομαι κάποτε στην προσευχή µου την 
ψυχή εκείνου, για τον οποίο προσεύχομαι, και ανάλογα µε το αίσθηµα αυτό είτε 
χαίρομαι είτε θλίβομαι. Έτσι και για σας, όταν προσεύχομαι (και ίσως 
περισσότερο από οποιονδήποτε άλλον) αισθάνομαι την κατάσταση της ψυχής 
σας. Γι αυτό τον τελευταίο μήνα, παρόλο που δεν είχα ειδήσεις σας, ένιωθα 
μεγάλη χαρά στην καρδιά [/155] προσευχόμενος στον Θεό να ελεήσει και μένα 
«δι ευχών σας». Γνώριζα, και χωρίς να µου το πείτε, ότι προσεύχεσθε για μένα 
πολύ και µε αγάπη. Ωστόσο δεν θέλω να εμπιστεύομαι απόλυτα στο αίσθηµά 
μου, και γι αυτό χαίρομαι πάντοτε, όταν παίρνω γράμμα σας, που πληροφορεί 
αξιόπιστα για σας, την κατάσταση και τις συνθήκες της ζωής σας. 

Το βράδυ της 231: Νοεμβρίου παρέλαβα το γράμμα σας από τη Νίκαια. 
ΈΉθελα να σας γράψω την ίδια νύχτα, αλλά από τη µια η μεγάλη κούραση και 
από την άλλη η επιθυµία να σας πω πολλά που θεωρούσα αναγκαία και που θα 
απαιτούσαν πολύ χρόνο για να διατυπωθούν µε λόγια -σε χαρτί και µε µελάνι- 
δεν µου επέτρεψαν να πραγµατοποιήσω την πρόθεσή µου. Μετά από αυτό πάλι 
δεν βρήκα χρόνο. Έτσι υποχρεώθηκα να αναβάλω το γράμμα ως το επόμενο 
ταχυδρομείο, δηλαδή µετά από µιάµισυ εβδομάδα. 

Αγαπητέ, πάτερ Δαβίδ, η ιδιαιτερότητα των περιστάσεων µε ανάγκασε να 
σας μιλήσω για τον εαυτό µου, πράγμα που σε κανέναν άλλο δεν έκανα. Εκείνο 
το μικρό ή μεγάλο που µου δόθηκε να ζήσω είναι δώρο του ελέους του Θεού σε 
μένα τον αθλιότερο από όλους τους ανθρώπους. Και καθώς µου είναι απείρως 
πολύτιμο, θεωρώ αναγκαίο να το φυλάξω µακριά από τα βλέμματα των άλλων, 
για να µη µου «αφαιρεθεί». Γι’ αυτό σας παρακάλεσα να µη μιλήσετε για μένα σε 
κανένα. Δεν θέλω όµως να σας δεσμεύσω µε την υπόσχεση αυτή σε τέτοιο 
βαθµό, ὥστε να σας στερήσω τη δυνατότητα, σε περίπτωση αμφιβολίας και 

πραγματικής ανάγκης, να ελέγξετε αυτά, για τα οποία ομιλήσαμε ρωτώντας 
ανθρώπους έμπειρους στην πνευματική ζωή: µε μοναδικό όρο να αναφέρετε τις 
σκέψεις μου, χωρίς να αποκαλύψετε το πρόσωπό μου. Μπορείτε να μιλάτε για 
ό,τι [//156] χρειασθεί. Αλλά και αυτό να το κάνετε, παρακαλώ, µε µεγάλη προσοχή 
και διάκριση. Καταλαβαίνω ότι ως κάποιο βαθµό ήσασταν αναγκασμένος να 
μιλήσετε για τη γνωριμία µας στον επίσκοπο Ελευθέριο, όπως οφείλετε να 
κάνετε στον πνευματικό σας πατέρα και στη μητέρα σας. 

Ούτε ο Επίσκοπος ούτε η µητέρα σας µε γνωρίζουν καλά. Και εγώ επίσης 
δεν τους γνωρίζω προσωπικά (αν και τους γνωρίζω κάπως ψυχικά, 
προσευχόμενος γι’ αυτούς συχνά) και δεν περιμένω να ζημιωθώ από το ό,τι 
μιλήσατε σε αυτούς για κάποιον μοναχό που ζει στα βουνά πέρα από τη 
θάλασσα. Όσον αφορά άλλα πρόσωπα, δεν έχω καμιά αντίρρηση, αν δεν 
αποκρύπτετε από αυτούς ότι γνωριζόμαστε, αλλά πολύ καλά κάνετε να µην 
αναφέρετε ειδικότερα τις σχέσεις µας σε κανένα. 

Ίσως έχετε ήδη παρατηρήσει ότι προσπαθώ να µη διατηρώ αλληλογραφία 
με κανέναν. Απαντώ σε γράμματα µόνο σε εξαιρετικές περιπτώσεις, για να µην 
προσβάλω τους ανθρώπους, και τότε πάλι μιλώ µε υπεκφυγές. Αυτό δεν 
σημαίνει ότι δεν τους αγαπώ ή δεν τους σέβομαι (εσείς ο ίδιος το γνωρίζετε). Για 
τον μοναχό όµως είναι αδύνατο να ζήσει διαφορετικά. Γι αυτό και αναγκάζεται 
να φύγει όσο το δυνατό πιο µακριά από τα αναγκαία -για να µην πω περιττά- 
δηλαδή τις γνωριμίες και τις σχέσεις. 

Ιδιαίτερα για τον π. Φίντλερ, τον γνώριζα, πριν ακόµη γίνει Ορθόδοξος. Σε 
συναντήσεις που είχαμε συζητήσαμε μαζί πολύ ελεύθερα για πολλά θέματα της 
πίστεως, αλλά ποτέ δεν τον έπεισα να προσέλθει στην Ορθοδοξία, αν και κατά 
κάποιον τρόπο μου αποδίδει ένα μερίδιο της ευθύνης για τη μεταστροφή του 
(κυρίως µε την προσευχή), για την οποία µου έγραψε εδώ στον Άθωνα. 

Εκείνο το γράμμα που σας έδειξα ήταν η μοναδική επιστολή µου προς 
αυτόν, γραμμένη στην κατάλληλη στιγμή, γιατί δὲν ήταν σωστό πλέον μετά από 
μερικά γράμματά [/157] του να μην απαντήσω στο αίτημά του για βιβλία. 
Εκπλήττομαι που φυλάγει το γράμμα αυτό. Στην πραγματικότητα όµως δεν 
γνωρίζει τα μυστικά της ψυχής µου, όπως και όλοι οι υπόλοιποι εκεί. Γι’ αυτό και 
σας παρακαλώ, µη μιλάτε για μένα ούτε σε αυτόν ούτε στους άλλους, έστω και 
αν είναι Φίλοι µου. Νομίζω ότι αυτός, όπως και πολλοί άλλοι, έχουν 
δημιουργήσει για μένα τις δικές τους εντυπώσεις, τίποτα περισσότερο. Έτσι το 
1927 ήρθε εδώ ο κ. Κ., µε σκοπό να πείσει τον π. Βασίλειο και εμένα να 
επιστρέψουµε στη Γαλλία, οπότε πολύ ανοικτά εξέφρασε τις υποθέσεις των 
Ορθοδόξων (Ρώσων) του Παρισιού σχετικά µε τα αίτια της φυγής µου στον Άθω. 
Τα εύρισκε αδικαιολόγητα. Υποσχόταν να τα «τακτοποιήσευ όλα και να 
αναλάβει τις φροντίδες, και από υλικής ακόµη πλευράς, αρκεί μόνο να 
επέστρεφα στο Παρίσι. 

Για τις νέες γνωριμίες σας µε τους Ρώσους θα πω ότι γενικά τις 
επιδοκιµάζω. Αλλά θέλω µόνο να σας προειδοποιήσω (αν και νομίζω ότι η 
προειδοποίηση αυτή είναι για σας περιττή) να προσέχετε, όταν τους 
συναναστρέφεσθε, από κάθε ελεύθερη και άφοβη συνομιλία για την πνευματική 

ζωή. Γίνεται πάντοτε µεγάλη ζημιά στην ψυχή από την θαρραλέα συνομιλία για 
οτιδήποτε Θείο. Ο δείκτης ωφέλειας από τη συνομιλία µε κάποιον είναι ή ο φόβος 
του Θεού ή τα αισθήματα τῆς μετάνοιας, η ταπείνωση, η μνήμη του θανάτου, ή 
τελικά η αγάπη του Θεού, η κατάνυξη). 

Ὦ 

Θέλω να σας επαναλάβω ότι πρέπει να προσπαθήσετε να υιοθετήσετε τη 
συνήθεια, ώστε πριν από κάθε συνομιλία σας µε τους ανθρώπους να 
προσεύχεσθε νοερά στον Θεό [/158Ι (αν είναι δυνατό καρδιακά) ζητώντας σύνεση, 
για το τί να πείτε και το πώς να Φφερθείτε. Και νά ποιο είναι το έργο σας: 
Παρατηρείστε οπωσδήποτε τον τρόπο, µε τον οποίο μεταβάλλεται η καρδιακή 
αίσθηση, και στη συνέχεια η σκέψη και ο λόγος. Κάτι τέτοιο κατορθώνεται ως 
εξής: Πριν ακόµη προχωρήσετε στην έκφραση ενός ήδη διαμορφωμένου λόγου ή 
µιας σκέψης, προσευχηθείτε στον Θεό για σύνεση, στρέφοντας, όσο είναι δυνατό, 
τον προσοχή του νου στην καρδιά. 

Γράψτε µου τις παρατηρήσεις σας (αν πιστεύετε ότι κάτι τέτοιο δεν σας 
είναι περιττό), κι εγώ µε τη σειρά µου θα μοιρασθώ μαζί σας εκείνο που ο Κύριος 
δίδαξε και σε μένα τον κτηνώδη δια μέσου των δούλων Του. Μη βιασθείτε µε την 
εργασία αυτή. Είναι προτιμότερο να της αφιερώσετε μεγαλύτερη προσοχή”. 

[/159] Για να µη λησμονήσω: συμφωνώ κι εγώ μαζί σας, ότι δεν πρέπει να 
μεταφερθείτε στο «μοναστήρι» του Φίντλερ. 

Γνωρίζω σχετικά λίγο τα πρόσωπα που σημειώνετε. (Τον Σταυρόφσκυ, τον 
πατέρα Αθανάσιο καιτους άλλους που αναφέρατε δεν τους γνωρίζω καθόλου). 


τ Προσθήκη: «Το να μιλά κανείς ελεύθερα για υψηλές πνευματικές εργασίες ή 
καταστάσεις όχι μόνο δεν ωφελεί, αλλά και προξενεί μεγάλη ζημιά». 


2 Προσθήκη: «Η εργασία αυτή είναι µεγάλη, και για σας ως ιερέα, ως ποιμένα, είναι 
άκρως αναγκαία. Κανένα από τους υπόλοιπους να µη μυήσετε σε αυτήν (ως το απώτερο ἡ το 
άμεσο μέλλον, όταν πιθανώς θα σας ανατεθεί να το διδάξετε στους πιστούς). Συνήθως λοιπόν 
πρέπει να λέμε σε όλους ότι οφείλουμε να ζητούμε βοήθεια από τον Θεό για κάθε έργο, ακόµη 
και για κάθε λόγο. Εκείνο όµως για το οποίο σας μίλησα ο ίδιος µε φόβο και ταπείνωση, να το 
εφαρμόζετε. Γνωρίζω ότι δεν θα συνειδητοποιήσετε αμέσως, σε τί έγκειται η εργασία αυτή, σε τί 
συνίσταται το μεγαλείο της, σε τί το απροκάλυπτο μυστήριό της. Είναι αληθινή, γιατί στην κατά 
Θεό ζωή µας δεν υπάρχουν μυστικά, όπως για παράδειγµα στους μασώνους, και ο Ίδιος ο 
Κύριος τίποτε δεν είπε μυστικά. Δεν παύει όµως να αποτελεί και μυστήριο, γιατί λίγοι είναι οι 
άνθρωποι εκείνοι που για την ταπείνωσή τους κατά τη δωρεά της χάριτος κατανοούν στη 
δεδομένη περίπτωση περί τίνος πρόκειται. Ωστόσο, πρέπει σε όλα να τηρήσουµε το μέτρο. Κι 
εσείς επίσης προσπαθείστε περισσότερο να παραμείνετε στην υποχρεωτική συνήθως για όλους 
προσευχή για βοήθεια και σύνεση, χωρίς να προσπαθείτε υπερβολικά να φθάσετε εκείνο, για το 


οποίο σας μίλησα παραπάνω, δηλαδή να εισχωρήσετε µε την προσοχή του νου στην καρδιά 
και να παρατηρήσετε τις αλλοιώσεις που συντελούνται σε αυτήν µε το πέρασμα των 
λογισμών και των αισθημάτων µας σε σχέση µε την προσευχή. Και αυτό γίνεται κατά τον 
καιρό της προσευχής ειδικά πριν από συνομιλία ή γράψιμο, όχι όµως κατά τη διάρκεια της 
προσευχής εν γένει. Πάντως, όταν κάποιος απευθυνθεί σε σας, ιδιαίτερα για συμβουλή ή 
διευκρίνιση, να προσπαθήσετε δίχως άλλο, πριν αρχίσετε να μιλάτε, να στραφείτε νοερά στον 
Θεό -- πιθανόν αυτό να σας είναι περιττή συμβουλή. Ίσως ήδη κάνετε έτσι. Δεν πειράζει όµως, η 
υπενθύμησή µου δεν θα σας προξενήσει ζημιά». 

Ενδέχεται να σας οδηγήσει ο Κύριος σε συναντήσεις, που, κατά την ἁποψή 
μου, θα σας είναι πολύ πιο ωφέλιμες: σε εκείνες δηλαδή τις εξαιρετικά ευνοϊκές 
για την πνευματική ζωή συνθήκες, στις οποίες βρίσκεται προς το παρόν η ρωσική 
νεολαία: τη Φτώχεια, το διωγμό, την εξουθένωση, την έλλειψη δικαιωμάτων, την 
ανασφάλεια κ.λπ. από τη µια, από την άλλη τη δυνατότητα να γνωρίσουν 
προσωπικά και από κοντά τα επιτεύγματα του πολιτισμού της Δύσης. Αυτό είχε 
ως αποτέλεσµα, µερικοί από αυτούς, αφού υπέμειναν θλίψεις και παθήματα για 
την πίστη τους στον Θεό, να λάβουν άφθονη χάρη. Μερικοί πάλι όχι μόνο από 
κάποιο αίσθημα που ένιωσαν στην καρδιά και την ψυχή, αλλά και εξαιτίας 
κάποιας σοβαρής, βαθειάς, συνετής πεποιθήσεως γνώρισαν ότι η επιστήμη στο 
σύνολό της και η σύγχρονη κουλτούρα γενικά, δὲν πρέπει να κατέχουν 
πρωτεύουσα θέση στη ζωή του ανθρώπου, αλλά να συνεπικουρούν. Χάρη στη 
διαπίστωση αυτή υπερνίκησαν ήδη ως ένα βαθµό τον πειρασμό εκείνον, που µε 
το χρόνο γίνεται για όλον τον κόσµο ολοένα και πιο δυνατός, και ο οποίος στην 
[/160| ουσία του μοιάζει αρκετά µε τον δεύτερο πειρασμό του Κυρίου από τον 
σατανά στην έρημοξ. 

Συγχωρείστε µε, ίσως όλα αυτά να είναι περιττά. Ἐδώ όµως θέλω να πω 
και λίγα λόγια για το γεγονός ότι µια σηµαντική μερίδα του χριστιανικού κόσμου 
κλίνει σήµερα να αποδεχθεί µια απὀ τις πιο επικίνδυνες αιρέσεις. Αυτή ξεκινά 
από τη διαπίστωση ότι δήθεν στις ημέρες µας δεν υπάρχει ούτε µια εκκλησία που 
να έχει διαφυλάξει πλήρως την αλήθεια της διδαχής του Χριστού: ότι καμιά 
εκκλησία δεν κατέχει σε απόλυτο βαθµό τη γνώση του μυστηρίου της αγίας, 
χαρισµατικής χριστιανικής ζωής σε ηθικό και ασκητικό επίπεδο: ότι πολλές από 
τις εκκλησίες, που αποκαλούνται χριστιανικές, έχουν ίση χάρη, και γι αυτό 
οφείλει να επέλθει η ένωση των εκκλησιών µε βάση κάποιον κοινό για όλες 
παρονομαστή. Ένα από τα πιο συχνά ερωτήματα, που τυχαίνει να 
αντιμετωπίζουμε, είναι το ερώτημα ποιός σώζεται και ποιός όχι. Οι άνθρωποι 
αυτοί συνήθως σκέπτονται ότι σώζεται όχι µόνο ο Ορθόδοξος (σύμφωνα µε τη 
διδασκαλία της Ορθοδόξου Ἐκκλησίας) ή µόνο ο Καθολικός (σύµφωνα µε τη 
διδασκαλία των Ρωμαιοκαθολικών), αλλά και όλοι οι ενάρετοι άνθρωποι που 
πιστεύουν στον Χριστό. Η άποψη αυτή πέρασε από τους Προτεστάντες και στους 
πιστούς των υπολοίπων εκκλησιών. Υπάρχουν πολλοί μεταξύ των Ορθοδόξων, 
που υποστηρίζουν την άποψη αυτή. Μερικοί μάλιστα σκέπτονται ότι ούτε µια 
απὀ τις υπάρχουσες εκκλησίες δεν µπορεί να δεχθεί το πλήρωμα της γνώσεως 
και της χάριτος, γιατί η κάθε µια από αυτές κατά τον ένα ή τον άλλο βαθµό έχει 
παρεκκλίνει από την αλήθεια. Οι ίδιοι πάντοτε πιστεύουν ότι µόνο τώρα, στα 
τέλη των αιώνων, συνέλαβαν πλήρως το πνεύμα της διδαχής του Χριστού και 
µέχρι τώρα όλος ο χριστιανικός κόσμος, /161] στη ροή τόσων αιώνων, βρισκόταν 
σε πλάνη. Λένε ότι τώρα ήρθε ο καιρός, που πρέπει να ενωθούν όλα τα 
διχασμένα µέρη σε µια παγκόσμια και αποστολική Εκκλησία. Αυτή, σύμφωνα µε 
τους ίδιους, θα κατέχει την πλήρη αλήθεια απὀ όλες τις απόψεις, αν κατά την 


3Βλ. Λουκ. 4,5-8. 

(παραπάνω) ένωση γίνει αποδεκτό μόνο εκείνο που αποτελεί κοινό 
χαρακτηριστικό για όλες τις εκκλησίες. Άλλοι πάλι, φαινόμενο ακόµη χειρότερο, 
διαλογίζονται στις καρδιές τους για κάποιο είδος υψηλού μυστικισμού, που 
υπερβαίνει τα όρια της εκκλησιαστικής ἀντιλήψεως της χριστιανικής θρησκείας, 
ώστε ... δεν θέλω ούτε να αναφερθώ περισσότερο σε όλα αυτά. Επιθυμώ µόνο 
κλείνοντας το θέμα αυτό να πω παρενθετικά ότι πολύ θα ήθελα (και γί αυτό 
προσεύχομαι στον Θεό) εσείς να µη πλανηθείτε µε όλα αυτά, αλλά να πιστεύετε 
ακράδαντα µε την καρδιά και µε το νου ότι υπάρχει πάνω στη γη εκείνη η Μία, 
Μοναδική και Αληθινή Εκκλησία που ίδρυσε ο Κύριος. Η Εκκλησία αυτή διατηρεί 
αλώβητη και ακέραιη τη διδασκαλία του Χριστού (και όχι ξεχωριστά µέλη της), 
κατέχει το πλήρωμα της γνώσεως και της χάριτος και είναι αλάθητη. Εκείνο που 
για μερικούς δεν φαίνεται να είναι πλήρης διδασκαλία, δεν είναι τίποτε άλλο, 
παρά η δυνατότητα για επιστημονική επεξεργασία που προσφέρει ο 
απεριόριστος και ανεξάντλητος πλούτος της. Αυτό όµως δεν συγκρούεται 
καθόλου µε ότι είπαμε παραπάνω για την κατοχή του πληρώματος της 
γνώσεως. Η διδασκαλία της Εκκλησίας, που έλαβε την τελική της µορφή από τις 
Οικουμενικές Συνόδους, δεν επιδέχεται καμιά αλλαγή. Όλη η μετέπειτα 
επιστημονική εργασία πρέπει απαραίτητα να συμφωνεί µε ό,τι ήδη δόθηκε στη 
θεία αποκάλυψη και διατυπώθηκε στη διδαχή των Οικουμενικών Συνόδων της 
Εκκλησίας. Το ίδιο ισχύει και για τη χάρη. Το πλήρωμα της χάριτος, µπορεί να 
κατέχει μόνο η μία και μοναδική Εκκλησία. Όλες όµως οι άλλες εκκλησίες 
διαθέτουν χάρη [/162] εξαιτίας της πίστεως στον Χριστό, όχι όμως στην 
πληρότητα. Μπορούμε να πιστεύουμε ότι και στις ημέρες µας ακόµη υπάρχουν 
άνθρωποι, που κατά τη χάρη του Αγίου Πνεύματος είναι ίσοι µε τους μεγάλους 
αγίους της Εκκλησίας των αρχαίων χρόνων (το λέω σε σχέση µε ό,τι έτυχε να 
ακούσω για μερικούς ανθρώπους στη Ρωσία), γιατί ο Χριστός είναι «χθες και 
σήμερον ο αυτός και εις τους αιώνας». Όλα αυτά είναι η αλήθεια. Όποιος 
απομακρυνθεί από την πίστη αυτή, δεν θα σταθεί. 

Σχετικά µε τη μητέρα σας. Πολύ συχνά προσεύχομαι γι αυτήν. Δεν 
γνωρίζω ακριβώς ποια ψυχική πάλη και ποιες θλίψεις βιώνει, αλλά γνωρίζω (από 
την προσευχή) ότι πράγματι πάσχει. Θα ήθελα να προσεύχομαι γι΄ αυτήν. Πόσο 
αγαπά η ψυχή να προσεύχεται για κάθε άνθρωπο που θλίβεται! Η αδελφή σας 
είναι πιο µακριά από µας κατά το πνεύμα. Προσεύχομαι όµως γι΄ αυτή, µόνο 
γιατί έρχεται στο νου µου. Ο αδελφός σας, που βρίσκεται στην Κίνα, είναι µακριά 
από µας όχι µόνο σωματικά. Καλά κάνατε που πείσατε τη μητέρα σας να µην 
πάει στην Κίνα. Μόλις πληροφορήθηκα ότι θέλει να ταξιδέψει προς τα εκεί, 
ανησύχησα και φοβήθηκα. 

κ 

Όσον αφορά την πρόσκλησή σας στην Αγγλία για ποιμαντική διακονία 
της νεαράς Εκκλησίας του Λονδίνου, συζήτησα γι΄ αυτό µε τον πατέρα Βασίλειο. 
Μου ανέφερε το περιεχόµενο του γράμματος του κ. Σιέλλυ -- µου μίλησε γενικά 


“Εβρ. 13,8. 

και για την Εκκλησία του Λονδίνου. Εξάλλου είναι αλήθεια ότι δεν είναι 
ιδιαίτερα κατατοπισµένος στο θέμα. Πρέπει να γνωρίζετε πάντως ότι δεν βλέπω 
σε αυτό τίποτε το κακό ή το επικίνδυνο για την ψυχή σας (χωρίς βέβαια αυτό που 
λέω να έχει για σας τη μορφή αποφάσεως, κάτι [/165] που αναμφίβολα ανήκει 
στον επίσκοπο Ελευθέριο). Να αγωνίζεσθε µε την ψυχή σας µόνο για ένα 
πράγμα, να αποκτήσετε τη χάρη του Αγίου Πνεύματος «και µόνο αυτό». Να 
δώσει ο Κύριος, ώστε και στο μέλλον η επιθυµία αυτή της καρδιάς σας να 
διαφυλαχθεί αναλλοίωτη και να αυξηθεί. Στην πραγματικότητα όµως δεχόμαστε 
τη χάρη όχι για τους αγώνες µας (ησυχία, νηστεία, προσευχή κ.λπ.) αλλά κυρίως 
για την εκπλήρωση του θελήματος του Θεού. ΒῬώτησα κάποτε τον επίσκοπο 
Βενιαμίν, όταν ήμουν στο Ινστιτούτο του Αγίου Σεργίου στο Παρίσι: «Δέσποτα, τί 
είναι καλύτερο, να σιωπούµε ή να μιλούμε»; Και ο επίσκοπος απάντησε σοφά: 
«Καλύτερο είναι εκείνο που συμφωνεί µε το θέλημα του Θεού. Αν ο Κύριος θέλει 
να μιλάς, τότε για το λόγο θα λάβεις χάρη: αν πάλι ο Κύριος θέλει να σιωπάς, 
τότε για τη σιωπή θα σου δώσει χάρη! και αντιθέτως, αν ο Κύριος θέλει να μιλάς 
και συ τηρείς σιωπή, τότε μάταια κοπιάζεις, τίποτα δεν θα λάβεις». Να φοβάστε 
τα προσκόμματα σχετικά µε τις γυναίκες. Αυτό να το θυμάστε πάντα, ιδιαίτερα 
κατά τη διαμονή σας στο Λονδίνο. Γι’ αυτό όµως θα μιλήσουμε, όταν έρθει η ώρα. 

Τώρα όµως, κατά τη γνώμη μου, δεν πρέπει να αποφύγετε τελείως την 
αλληλογραφία µε τους Λονδρέζους. Είναι ακόµη καλύτερα, αν ανακοινώσετε 
στον κ. Σιέλλυ ότι λάβατε το γράμμα του. Μπορείτε να του πείτε ότι εσείς δεν 
αποφασίζετε για το θέµα αυτό, ότι η απόφαση ανήκει σε άλλους. Αυτό θα σας 
ελευθερώσει από κάθε λογισμό, αμφιβολία ή έπαρση. Όταν όµως θα είστε στο 
Λονδίνο, τότε οπωσδήποτε θα τους βοηθήσετε”. Έχετε δίκαιο στη διαπίστωσή σας 
ότι οι «Άγγλοι Ορθόδοξοι δεν βλέπουν και πολύ βαθιά την Ορθοδοξία», αλλά να 
τους διακονήσετε. Για όλα όµως αυτά μπορούμε ακόµη να συζητήσουμε, όταν 
[/164] χρειαστεί, αν βέβαια ο επίσκοπος Ελευθέριος ευνοήσει και σας προτείνει να 
έλθετε προς τα εδώ. Τίποτε οριστικό δεν λέω για το θέµα αυτό, γιατί δεν γνωρίζω 
πλήρως το θέλημα του Θεού. Μιλώ ακολουθώντας την ανθρώπινη σκέψη, 
δηλαδή απότο νου µου. 

ἃ 

Μαζί µε το γράμμα µου αυτό σας στέλνω και το γράμμα του Γέροντος 
πατρός Σιλουανού. Θα σας πω λίγα λόγια γι αυτόν. 

Απότις πρώτες ημέρες του ερχομού µου στη Μονή η ψυχή µου αισθάνθηκε 
απέναντί του περισσότερη ευλάβεια από όση για οποιονδήποτε άλλον από τους 
ανθρώπους που γνώριζα και µε τους οποίους είχα επαφή. Η ψυχή µου πάντοτε 
ταπεινωνόταν στην παρουσία του µε κάποιον ιδιαίτερο τρόπού. Πολλές φορές µε 


5Βλ. Πράξ. 16,9. 


6 Προσθήκη: «Ποτέ στη ζωή µου δεν αισθάνθηκα τόσο έντονα ντροπή ακόµη και για 
μικρούς άσχηµους λογισμούς, για την κάθε µου κίνηση, όπως συνήθως αισθανόµουν στην 
παρουσία του. Και αυτό συνέβαινε από τις πρώτες ηµέρες της µοναχικής µου ζωής, όταν τον 
γνώριζα µόνο εξ όψεως». 

οδήγησε ο Κύριος να τον συναντήσω, κάποτε μάλιστα και να μιλήσω µαζί του, 
όταν το πρόσωπό του έλαμπε από ανεκδιήγητο φως και ωραιότητα”. Μου συνέβη 
να δω και άλλους μοναχούς σε ανάλογη κατάσταση, να μοιάζουν δηλαδή τα 
πρόσωπά τους µε τους αγγέλους (αυτό όµως δεν συνέβαινε συχνά, αλλά έτυχε 
μερικές φορές στη µετάληψη των ασθενών ή στην κουρά της μεγαλοσχημίας), 
ωστόσο ποτέ δεν αντίκρυσα κάτι παρόμοιο. Γνωρίζω ότι ηµέρα και νύχτα 
διαμένει στην προσευχή. Ο Κύριος του έδωσε τέτοια χάρη, ώστε ακόµη και [//165] 
όταν είναι άλλοι παρόντες, να µη διακόπτει την προσευχή, δηλαδή να µην τον 
παρεμποδίζουν και πολύ, αλλά να είναι ακόµη και ευπροσήγορος από την αγάπη 
του προς τους ανθρώπους. Σε καμιά περίπτωση δεν επιβαρύνεται κατά την 
επικοινωνία του µε τους ανθρώπους. Αυτό τον διακρίνει απὀ τους άλλους 
ασκητές, που έχουν ανάγκη από συνθήκες ησυχίας και αποµονώσεως για να 
παραμείνουν στην προσευχή. 

Τον γνώρισα καλύτερα πολύ πρόσφατα. Ακόμη δεν συμπληρώθηκε 
χρόνος. Νωρίτερα δεν έτυχε μάλλον να μιλήσω μαζίτου σοβαρά. Μόνο σε κοινές 
εργασίες (ίσως κατά το νόµο της ψυχικής έλξεως) αφιερώσαμε λίγο χρόνο, για να 
συζητήσουμε περισσότερο για την υπακοή, για την προσευχή. Στην αρχή του 
τρέχοντος έτους ο Θεός µε έφερε να συζητήσω μαζί του πιο σοβαρά, και από τότε 
συνδεθήκαμε πνευματικά. Στάθηκε ευνοϊκά απέναντί µου, κι εγώ ευχαρίστησα 
θερμά τον Θεό, γιατί µου έδωσε τη χαρά να συνομιλήσω µε τον εκλεκτό Του. Με 
βοήθησε πολύ. Μου μίλησε, όπως λέμε οι μοναχοί, «προς όφελος». 

Ο ίδιος, σχεδόν αγράµµατος, μιλά πολύ απλά, και συνάμα αδυνατεί να 
εξηγήσει τις υψηλές σκέψεις του επαγωγικά. Οι περισσότεροι άνθρωποι τον 
καταλαβαίνουν πολύ δύσκολα, ενώ άλλοι οὔτε καν μπορούν να εννοήσουν να 
εκτιμήσουν τη θεόσδοτη σοφία τουδ. Η διδασκαλία του είναι ολιγόλογη, αλλά 
χρειάζεται μεγάλος και πολύχρονος κόπος για την εφαρμογή της στην 
καθημερινή ζωή. Απαιτείται να χύσει κάποιος πολλά δάκρυα και να πάθει 
πολλά. 

[/166| Πρέπει να υπομείνει πολλούς αναπόφευκτους πειρασμούς, και τότε, 
μετά από ακατάπαυστη προσευχή και µεγάλη ταπείνωση, ίσως κατορθώσει να 
φθάσει στους αρχικούς βαθμούς των αρετών εκείνων, για τις οποίες ομιλεί. 
Εξαιτίας της αδιάλειπτης παραμονής του στη νοερά προσευχή (την τήρηση του 
νου του καθαρού εν τω Θεώ) ξεχνά πολύ εύκολα. Συμβαίνει να λησμονεί κάτι 
που του είπαν σε τέτοιον βαθμό, ώστε ακόµη και µετά από την υπενθύμιση να 
μην µπορεί να θυμηθεί, αν έγινε λόγος ή όχι για το πράγμα αυτό. Το ίδιο και 


7 Προσθήκη: «Πολλές φορές οικονόµησε ο Κύριος να τον δω (τον Σιλουανό) σε τέτοια 
χαριτωμένη κατάσταση, ὥστε κάποτε να µην έχω τη δύναμη να ατενίσω το πρόσωπό του ... Δεν 
μπορώ να περιγράψω τι είδους ήταν το φως αυτό ή η ωραιότητα εκείνη». 


ὃ Προσθήκη: «Δεν µπορεί να δώσει συστηματικές εξηγήσεις στο καθετί και για το λόγο 
αυτόν οι άνθρωποι στην πλειοψηφία των περιπτώσεων δεν κατανοούν τα λόγια του. Αλλά εμένα 
κατά κάποιον τρόπο ο Κύριος µου έδωσε να τον κατανοώ και να αποκοµίζω από αυτόν µεγάλο 
όφελος. Τίποτε δεν θα σας κρύψω, όλα θα σας τα πω, όχι όµως δια µιας αλλά σιγά-σιγά». 

όταν γράφει. Ξεχνά τι έγραψε και τι δεν έγραψε, και γι αυτό συχνά 
επαναλαμβάνει. 

Όταν σας θυμάται, προσεύχεται, ενώ κάποτε σας γράφει και μικρά 
γράμματα, που µου διαβιβάζει, για να σας αποστείλω. Τώρα έχουν συγκεντρωθεί 
μερικά τέτοια γράμματά του και σας τα εσωκλείω. Είναι όλα χωρίς ημερομηνίες, 
αλλά για να σας διευκολύνω έβαλα ημερομηνίες κατά τη σειρά που τα έλαβα”. 

Οι συνομιλίες µας για σας, και η αλληλογραφία µας (αποστολή των δικών 
σας γραμμάτων για ανάγνωση και παραλαβή των δικών του για αποστολή σε 
σας), - µας συνέδεσαν ακόµη περισσότερο. Μόνο ένα πράγµα δεν µου αρέσει: 
Συμβουλεύει μερικούς να μιλούν μαζί µου, γνωρίζοντας ότι μπορώ να εξηγώ 
τους λόγους και τις συμβουλές του µε περισσότερες λεπτομέρειες και σε λογική 
ακολουθία. 

Διαμαρτυρήθηκα, αλλά για την ώρα χωρίς αποτέλεσμα”, 

[//167] Απαντώ σε επτά κεντρικά σηµεία, που υποδεικνύονται στο μεγάλο 
γοάμμα σας. 

1) Θυμάμαι ότι ανέβαλα να σας εξηγήσω, γιατί ανέφερα στις σημειώσεις 
μου «ως την επομένη φορά», επειδή δεν ήθελα τότε, την ώρα του πειρασμού, να 
σας πικράνω µε παρατηρήσεις. Μου Φαίνεται πως δεν σας έδωσα καμιά αφορμή 
να μιλήσετε γι αυτές, αλλά µόνο σηµείωσα κατά τη συνομιλία µου µαζί σας ότι 
καταγράφω στο χαρτί ένα μέρος από εκείνο που βίωσα κατά τη δωρεά του 
ελέους του Θεού. Δεν θα ήθελα ούτε να μιλήσω γι αυτό. Αναγκάσθηκα, όµως, 
επειδή εσείς εξαιτίας του λόγου µου αποφασίσατε να προχωρήσετε [//168] σε ένα 


2 Προσθήκη: «Βεβαίως, όταν µου έδωσε τα γράμματα, δεν γνώριζε ότι ακόµη δεν είχαν 
αποσταλεί τα προηγούμενα. Ωστόσο όµως εγώ τα πήρα, χωρίς να προσπαθήσω ιδιαίτερα να του 
εξηγήσω ότι και τα προηγούμενα γράμματα δεν είχαν ακόµη αποσταλεί, γιατί δεν είχα τη 
διεύθυνσή σας». 


10 Προσθήκη: «Πράγματι, µε αυτόν τον τρόπο, χάρη στη συνάντησή µας οι σχέσεις µου 
μαζί του έγιναν ακόµη πιο στενές. Συγχρόνως πέρα από την αποστολή των γραμμάτων σε σας 
άρχισε να αναθέτει σε µένα και µερικά άλλα πρόσωπα που απευθύνονται σε αυτόν. Κάποτε 
μάλιστα συμβαίνει ακόµη και να τους γράψω εκ μέρους του, μετά από δική του προτροπή. Αλλά 
και αυτό δεν είναι τίποτα, αφού εξαιτίας της συμπάθειάς του απέναντί µου συμβουλεύει 
μερικούς να απευθύνονται σε μένα. Αυτό µε φέρνει σε πολύ δύσκολη θέλη ... Έτσι, τον Αύγουστο 
συμβούλεψε ένα Ρώσο νέο, τον Ρωμανό, να µε γνωρίσει. Αυτόν τον Ρωμανό του τον έφερε ο π. 
Βασίλειος, που και ο ίδιος πολύ ευλαβείται τον π. Σιλουανό. Ο Ρωμανός από τους πρώτους κιόλας 
λόγους προσκολλήθηκε ψυχικά στον Γέροντα, γιατί εκείνος µε εκπληκτική για τον Ρωμανό 
ακρίβεια του υπέδειξε τα ψυχικά του τραύματα και από τα πρώτα του μάλιστα λόγια άρχισε να 
συνομιλεί μαζί του για τα πιο σηµαντικά για εκείνον θέματα. Έπειτα ο Γέροντας τον συμβούλεψε 
να γνωρισθεί μαζί µου. Όλες οι προσπάθειές µου να αρνηθώ δεν οδήγησαν πουθενά. Ο Ρωμανός 
µε παρακάλεσε δια μέσου του π. Βασιλείου να συγκατατεθώ να μιλήσω µαζί του. αρνήθηκα, 
αναφερόμενος στο τυπικό που απαγορεύει σε µας τους μοναχούς, εκτός εξαιρέσεων που ειδικά 
έχουν ταχθεί γι αυτό, όπως για παράδειγµα ο π. Βασίλειος, να συνομιλούμε µε τους επισκέπτες 
της Μονής. Έπειτα µε παρακάλεσε προσωπικά, ενώ εγώ προβάλλοντας τον ίδιο λόγο αρνήθηκα. 
Τότε αυτός κατέφυγε στον Ηγούμενο που τον ευλόγησε, και έτσι µου ήταν πια αδύνατο να τον 
αποφύγω περισσότερο, προφασιζόµενος την απαγόρευση του τυπικού. Αν γνωρίζατε τί είδους 
μέριμνα µου ανέθεσε ο Κύριος!». 

εξαιρετικά σηµαντικό βήμα, γεγονός που µου δημιουργούσε µεγάλη ευθύνη για 
σας ενώπιον του Θεού. 

Οφείλω να προσθέσω ότι ήδη εξέθεσα µε συντοµία στα γράμματά µου 
πολλά βασικά στοιχεία. Αν κάποτε παρουσιαζόταν κάποια ανάγκη, δεν θα 
απέκρυπτα από σας και κάποια άλλα. Αυτό όµως θα γίνει ίσως από µόνο του, 
ενώ συνομιλούμε µε τρόπο Φυσικό για θέµατα της πνευματικής ζωής. «Μη 
γνώτω η αριστερά σου τι ποιεί η δεξιά σου»]!]. 

Αυτός είναι ο λόγος, για τον οποίο δεν πρέπει να διηγούμαστε στους 
άλλους οτιδήποτε για τον εαυτό µας, πριν η ψυχή στερεωθεί πλήρως στην 
ταπείνωση. Διαφορετικά η καρδιά γίνεται απρόσφορο έδαφος, αν όχι εντελώς 
ακατάλληλο για την άσκηση, εξαιτίας της υπερηφάνειας και της κενοδοξίας. 

Θυμάμαι ότι στο Παρίσι µε επισκέφθηκε δύο φορές η θαυμαστή χάρη. Εγώ 
όµως δεν κατανοούσα εξαρχής ότι πρόκειται για τη χάρη, και σκεπτόµουν ότι 
αυτό που ζούσα µε αυτόν τον τρόπο, σύμφωνα µε τη λογική των πραγμάτων, 
ήταν Φυσικό και ότι έπρεπε να είναι σχεδόν η κανονική κατάσταση. Αλλά 
συμπτωματικά, ύστερα από τη δεύτερη επίσκεψη του Θεού, έπεσαν στα χέρια 
μου οι Ύμνοι του οσίου Συμεών του Νέου Θεολόγου και διάβασα εκεί την 
περιγραφή αυτού που µου συνέβη. Τότε άνοιξαν τα µάτια µου. Θα ήταν όµως 
καλύτερα, αν δεν άνοιγαν ... Μετά από αυτό η χάρη εκείνη δεν µε επισκέφθηκε 
ξανά µετόση θαυμαστή δύναμη. 

Άλλη περίπτωση”. Μια φορά μιλούσα µε τον πατέρα Ιουβενάλιο (στον 
Άθω). Κατά τη διάρκεια της συνομιλίας εκείνης, χωρίς να αναφέρομαι στον 
εαυτό µου (έτσι που ο π. Ιουβενάλιος δεν θα μπορούσε µε κανέναν τρόπο να [/169] 
«υποπτευθεί» κάτι, δηλαδή να νομίσει ότι εγώ εκφράζω όχι απλά και µόνο την 
εντύπωση που σχημάτισα διαβάζοντας, αλλά προσωπικό βίωµα), περιέγραφα 
πώς πρέπει να εννοήσει κάποιος τους λόγους των Αγίων Πατέρων για το άκτιστο 
φως. 

Και τι έγινε; Παρόλη την απόκρυψη του εαυτού µου, έπαυσα από εκείνη 
την ημέρα να βλέπω το φως αυτό, ενώ πριν από αυτό πολλές φορές ο Κύριος µε 
αξίωσε να δω το νοερό φως του Ηλίου της Δικαιοσύνης. Πρέπει να προσθέσω ότι 
η θεωρία αυτή είναι τόσο ευχάριστη για το νου (και την ψυχή), ώστε, όταν µετά 
την προσευχή η ψυχή θυμάται την ανάγκη να επιστρέψει πάλι στον κόσμο αυτόν 
και να αντικρίσει το φως του υλικού ήλιου, µε θλίψη δέχεται την ανάγκη αυτή. 
Θα ήθελε να μένει ακατάπαυστα στη θεωρία του νοερού αὔλου φωτός. Η ψυχή 
εισέρχεται τόσο απαλά στη θεωρία αυτή, ώστε καταρχήν (έτσι συνέβη µε μένα) 
δεν κατανοούσα το τελούμενο. Όταν όµως η αριστερά µου είδε τι τελεί µαζί µου 
η δεξιά του Θεού, τότε σταμάτησε η όραση. Και έζησα αρκετές παρόμοιες 
περιπτώσεις. 


Ἡ Ματθ. 6,3. 


12βλ. Οψόμεθα τον Θεόν καθώς εστι, σ. 285. 

Να γιατί, αγαπητέ πάτερ Δαβίδ, δεν θα ήθελα τόσο να μιλάτε στους 
ανθρώπους γι αυτό. Όταν έπρεπε να ανοιχθώ μπροστά σας, τότε -θα το πω 
ευθέως- το αποφάσισα παλεύοντας µε τον εαυτό µου και λέγοντας: για να 
ωφεληθεί ο αδελφός, ας ζημιωθώ εγώ. Και έκλινα προς τη θυσία αυτή από 
αγάπη για σας. Μιλώ για θυσία, όχι για να υποδηλώσω κάποια υπηρεσία µου 
απέναντί σας, αλλά απλώς ανοίγω την ψυχή µου σαν σε παντοτινό αδελφό. Και 
σας παρακαλώ, αγαπηµένε µου αδελφέ, ευχηθείτε στον Κύριο να επισκεφθεί και 
πάλι την ψυχή µου, γιατί θλίβομαι απερίγραπτα, µη έχοντας από καιρό τη 
θεωρία του Κυρίου. Δεν υπάρχει βαρύτερη θλίψη επάνω στη γη από τη θλίψη της 
ψυχής που χάνει τη χάρη αυτή. 

Και θα προσθέσω κάτι ακόµη. Μην εξάπτετε τη φαντασία [/170] σας µε όσα 
σας είπα. Όλα αυτά από µια άποψη είναι τόσο θαυμαστά, που δὲν υπάρχουν 
λόγια να τα εκφράσουν. Αλλά και απὀ την άλλη είναι τόσο Φυσικά, απλά, 
καθαρά, ὥστε κάθε επιτηδευµένη έκφραση θα είναι κίβδηλη. Ο άνθρωπος 
ανεβαίνει (ακριβέστερα υψώνεται από τη χάρη) στη θεωρία σιγά-σιγά, χωρίς να 
το παρατηρεί ο ίδιος (έτσι συνέβη, τουλάχιστο σε μένα). 

Παρόλα όµως αυτά θα σας πω ποιο είναι το μυστήριο της εν Χριστώ ζωής. 
Και το μυστήριο αυτό δεν είναι απόκρυφο, δεν είναι νέο, δεν το ανακάλυψα εγώ, 
αλλά είναι αρχαίο, αποτελεί διδαχή του Χριστού. 

Το μυστήριο της εν Χριστώ ζωής είναι η αγάπη, που είναι άρρηκτα 
συνδεδεμένη µε την ταπείνωση. Αν ο άνθρωπος δεν ταπεινωθεί «έως σφόδρα», 
έτσι ώστε να θεωρεί τον εαυτό του χειρότερο από τα άλογα κτήνη, δεν θα 
κατανοήσει ποτέ το μυστήριο της πνευματικής ζωής, δεν θα δει το Φως του 
Χριστού. 

Και αυτό είναι η αρχή της ταπεινώσεως. Η αγάπη όµως είναι η ουσία της 
χριστιανικής ζωής. Η αγάπη είναι η βάση της θεολογίας. Διάφορες αντιλήψεις 
και απόψεις υπάρχουν σε πολλά θέµατα και φαινόμενα της πνευματικής ζωής, 
αλλά αληθινός μέχρι τέλους είναι εκείνος, που έχει ως θεμέλιο την αγάπη του 
Θεού (καταρχήν Εκείνου προς εµάς και στη συνέχεια της δικής µας προς 
Εκείνον). 

Για παράδειγµα, µερικοί θεωρούν την υπακοή ως προσφορά του ανθρώπου 
στον Θεό και θυσία του θελήματός του, που είναι βεβαίως και το πολυτιμότερο 
πράγμα στον άνθρωπο. Στην ουσία όµως πρέπει να εννοηθεί διαφορετικά. Τι 
μπορεί ο άνθρωπος να προσφέρει ως θυσία στον Θεό; Ο Θεός δεν έχει ανάγκη 
από τίποτε. Δεν θέλει θυσία, αλλά θέλει να φανερώσει σε µας το έλεός Του” -- 
αυτή είναι η [171 επιθυμία Του. Όταν εμείς αποκόπτουµε το σαρκικό θέλημά µας 
χάριν υπακοής προς τον Θεό, χάριν εκπληρώσεως του θελήματός Του, τότε µε 
την εκπλήρωση του θείου θελήματος γινόμαστε κοινωνοί της θείας ζωής. Η 
πράξη λοιπόν της εκούσιας αποκοπής του θελήματός µας καθιστά την ανάβασή 
μας λογική εκδήλωση της αγάπης µας προς τον Θεό. Και η δυνατότητα αυτή της 


139 Ματθ. 9,13 και 12,7. 

ελεύθερης και συνετής αναβάσεως, µε τη συνέργεια βεβαίως της χάριτος, 
αποτελεί ευεργεσία προς εμάς και όχι θυσία δική µας προς τον Θεό. 

Με αυτά όµως δεν εξαντλούνται όλα εκείνα που οφείλαµε ή μπορούσαμε 
να πούμε για την υπακοή. Σημαντικό για τη συνετή (σταδιακή) ανάβαση στην 
πνευματική ζωή είναι να εννοήσει κάποιος το μυστήριο της υπακοής ή της 
αποκοπής του ιδίου θελήματος. 

Το ίδιο ισχύει και για τις θλίψεις. Με τί θα εκφραζόταν άραγε η ελευθερία 
μᾶς ή πώς θα την γνωρίζαμε, αν για την ανάβασή µας στον Θεό δεν απαιτείτο η 
διεξαγωγή αγώνα, που να συνδέεται µε πόνους, θλίψεις, μόχθο κ.λ.π.; Ο Θεός 
όμως μας έδωσε ελευθερία, µας έδωσε και τη δυνατότητα να γνωρίσουμε τον 
εαυτό µας ευεργετηµένο και προικισµένο µε τόσα χαρίσματα. Μας έδωσε 
ταυτόχρονα και τη δυνατότητα να εκδηλώσουμε την ελευθερία μας, που 
εκφράζεται µε την εκούσια υπομονή των θλίψεων. Έτσι λοιπόν η συνετή ψυχή, 
ανακαλύπτοντας µέσα από όλα αυτά τον εαυτό της προικισµένο, ευεργετηµένο 
από τον Θεό µε το υψηλότερο πνευματικό νόημα, χαίρεται στις θλίψεις και 
ευχαριστεί τον Θεό. Εκτιµά τις προαιρετικές θλίψεις ως πιο ευχάριστες από τις 
ακούσιες χαρές (το ίδιο γράφει και ο Μέγας Βασίλειος). Ο άνθρωπος µε το 
θάνατό του µπορεί να φθάσει ως την έσχατη ή την ύψιστη βαθμίδα της 
αναβάσεως αυτής. [/172] Ὁ μακάριος Διάδοχος μιλώντας γι΄ αυτό αναφέρει: «Τα 
όρια της τελικής αλλοιώσεως σε γλυκειά γεύση Θεού είναι να αποδέχεται 
κάποιος µε χαρά το θλιβερό του θανάτου»:5. Έτσι η ψυχή που αγαπά τον Θεό, 
κατανοώντας όπως πρέπει αυτό που τελείται µέσα της µε άρρητο τρόπο, 
πανηγυρίζει και χαίρεται ακόµη και στην επιθανάτια αγωνία. Ο Θεός όµως, από 
άμετρη αγαθότητα και αγάπη προς τον άνθρωπο για τη σύνεση που έδειξε και 
όχι για τη θυσία που πρόσφερε, µας εμπλουτίζει µε απείρως µεγαλύτερη δωρεά, 
μας καθιστά κοινωνούς τῆς θείας ζωής Του. Ο Δημιουργός είναι ο μόνος Θεός. 
Αλλά δίνει και σε µας τη δυνατότητα κάποιας συμμετοχής στο έργο της 
δημιουργίας, πράγμα που προσιδιάζει κατ’ ουσία µόνο σε Εκείνον. Η πρωταρχική 
εκδήλωση αυτού συνίσταται στο ότι εμείς οι ίδιοι έχουµε την αμεσότερη 
συμμετοχή στο έργο της αναγεννήσεως, της αποκαταστάσεως ή της δεύτερης 
ύψιστης αναπλάσεώς µας από τη θεία χάρη. Για τους εσχάτους βαθμούς και τις 
μορφές της συμμετοχής αυτής δεν θα μιλήσουμε τώρα. Ας σημειώσουμε μόνο ότι 
το δώρο του Θεού σε σας, η ιερωσύνη, σας προσφέρει τη δυνατότητα ή καλύτερα 
σας αναθέτει την υποχρέωση μεγάλου αγώνα, να υπηρετήσετε τον πλησίον. Η 
διακονία αυτή παρέχει πολλές ευκαιρίες για να εκδηλώσετε την αγάπη σας προς 
τον πλησίον, ιδιαίτερα στην πνευματική πατρότητα, δηλαδή στην εξομολόγηση 
και στην πνευματική καθοδήγηση. Πολλές φορές θα σας δοθεί η δυνατότητα να 


4 Βλ. Ἰωάννου Σιναΐτου, Κλίμαξ 2,17, ΡΟ 88,657ς. Πρβλ. Μεγάλου Βασιλείου, Εις Γόρδιον 
τον μάρτυρα 8, ΡΟ 915056. 


15 Λιαδόχου Φωτικής, Ὑπόδειξις των εσχάτων ορίων της τελειότητος των κυριωτέρων 
αρετών, κεφ. 10 (ρωσική Φιλοκαλία). 

θυσιάσετε την ψυχή σας για τα πρόβατά σας! -μάλλον για τα πρόβατα του 
Χριστού- και για τους Φίλους και τους αδελφούς σας. 

Απομακρύνθηκα πολύ από το κύριο θέµα λόγω της [/179] γοητείας του, για 
να σχολιάσω το γεγονός ότι ο Θεός µας αγαπά τόσο πολύ, ώστε όλα όσα µας 
συμβαίνουν μπορούμε και οφείλουμε να τα δεχόμαστε και να τα εννοούμε ως το 
έλεος και την ευεργεσία Του και συνεπώς πρέπει πάντοτε και για όλα να 
ευχαριστούμε και να χαιρόμαστεζ. 

2) Σε σχέση µε την «απιστία» σας, θυμάμαι, ήθελα να σας πω ότι η ψυχή 
σας, εξαιτίας τῆς περιόδου «απιστίας» που ζήσατε, και τώρα και παλαιότερα, 
είναι σχετικά εύκολο µε την ύφεση της ενέργειας της χάριτος να αναδιπλωθεί 
στη συνηθισμένη της πτυχή, στο αίσθημα της αμφιβολίας και της απιστίας. Εσείς 
όµως µη δίνετε σε αυτό µεγάλη σημασία και µη ταράζεσθε. Να γνωρίζετε µόνο 
ότι η απιστία αυτή είναι επιφανειακή και αποτελεί απλώς ένδειξη μείωσης της 
χάριτος και ψύχρανσης της καρδιάς. Τότε είναι καλά να προσεύχεσθε, ωσότου η 
καρδιά θερμανθεί και το αίσθημα αυτό της ψυχρότητος και απιστίας 
υπερνικηθεί. Είναι γενικά ευάρεστο στον Θεό να Του ζητούμε µε προσευχή κάθε 
δώρο της χάριτος, πίστη, ταπείνωση, υπομονή κ.λ.π. Όλα αυτά δίδονται αρχικά 
στην ψυχή να τα γευθεί δωρεάν, αλλά έπειτα η χάρη αίρεται (κυρίως από έπαρση 
και υπερηφάνεια), και τότε ο ίδιος ο άνθρωπος οφείλει µε τον κόπο του να την 
αναζητήσει. Πρέπει να την αποκτήσει πάλι µε σταθερό τρόπο, µε την 
ενσυνείδητη έλξη προς αυτήν καιτη συνετή αφομοίωσή τῆς. 

Τα τελευταία σας γράμματα!ξ, στα οποία αρχίσατε µε τόση προσοχή και 
περίσκεψη να εκφράζεσθε για κάθε πράγμα, µε έκαναν να ντραπώ, γιατί 
επέτρεψα στον εαυτό µου κάπως να σας διορθώσω. Και τώρα σκέπτομαι αν είναι 
άραγε ανάγκη να αναφέρω όλα αυτά που σας γράφω. Οι κρίσεις σας για πολλά 
θέµατα της πνευματικής ζωής είναι τόσο {/174] συνετές, ώστε δεν απαιτούν ούτε 
συμπλήρωση ούτε διόρθωση. 

Η ανάγνωση βιβλίων θα σας προσφέρει ασυγκρίτως περισσότερα από ό,τι 
εγώ μπορώ να σας δώσω. Η διακονία µου σε σας πλησιάζει το τέλος της”. 


16ΒΏλ. ]ωάν. 10,11. 
Βλ. Α΄ Θεσ. 5,16 και 18. 


15 Τα γράμματα αυτά δεν διασώθηκαν. 


” 


1 Προσθήκη: «Η παρατήρησή σας ότι "μετά από στενή γνωριμία η ’'συνηθισµένη 
ορθοδοξία’ είναι φρικτό κενό”, αποτελεί για μένα, νομίζω, την κατάλληλη ευκαιρία να πω εδώ εξ 
αφορμής αυτού, ότι, όπως η΄ απιστία’, έτσι και το αίσθημα του ΄κενού’ προέρχονται από τη μόνη 
και την ίδια αιτία, δηλαδή αποτελούν συνέπεια τῆς μειώσεως τῆς χάριτος µέσα µας. Αυτό µπορεί 
να φθάσει ως το σηµείο, ώστε και στην ίδια τη Θεία Λειτουργία να µη βλέπει ο άνθρωπος το 
πνεύμα, αλλά να αισθάνεται βασανιστικά το΄κενό’ και την ΄επιφανειακότητα’. Στην ουσία όµως 
οι τελετές, τα έθιμα και οι παραδόσεις της εκκλησιαστικής ζωής, αποδεκτά από την κοινή 
εκκλησιαστική συνείδηση, αποτελούν τρόπον τινά ζωντανά σύμβολα, δοχεία, στα οποία 
διαφυλάσσεται το πνεύμα της ευσέβειας των πατέρων µας. Δεν θέλω να υπερτονίσω τη σημασία 
τους, αλλά ούτε μπορώ να τα θεωρήσω ως κάτι µηδαμινό. Είναι για µας ιδιαίτερα σηµαντικό να 

Ι/175] 3) Για τους λογισμούς. Τα γνωρίζετε όλα από τα βιβλία. 

Ωστόσο να θυμάστε ότι η εντολή για την αγάπη προς τον Θεό µε όλη την 
καρδιά, µε όλη τη δύναμη, µε όλο το νου, σηµαίνει επίσης ότι, όταν εμείς 
απομακρυνόμαστε από τον Θεό µε το νου µας, τότε µε την κίνηση αυτή 
αμαρτάνουμε ενάντια στην πρώτη εντολή. 

Για το λόγο αυτόν, εμείς που είµαστε ανίκανοι να παραμείνουμε σταθερά 
στην προσευχή, και μάλιστα µε καθαρό νου, πρέπει να προσπαθούμε να 
προετοιμάζουμε, να οργανώνουμε τη ζωή µας έτσι, ώστε να κατανέµουµε το 
χρόνο µε τέτοιον τρόπο, ὥστε, αν είναι δυνατό, να κινούμαστε ακατάπαυστα 
στην πνευματική ατμόσφαιρα: στην προσευχή, την ανάγνωση, τις ακολουθίες, τη 
μνήμη του Θεού κ.λ.π., εναλλάσοντας και ρυθµίζοντας τις δραστηριότητές μας”. 

4) Για την υπακοή και τη γεροντική καθοδήγηση. Το γράμμα όµως 
παρατάθηκε υπερβολικά, ώστε και πάλι είμαι αναγκασμένος να αναβάλω να 
μιλήσω γι αυτό, γιατί, αν και ήθελα να σας πω λίγα, θα χρειασθώ ίσως µία ή 
//176] δύο σελίδες2.. Πρέπει λοιπόν να τελειώσω το γράμμα αυτό, αφού δεν 
διαθέτω χρόνο. 

5) Για την αναζήτηση. Συγχωρείστε µε, ήδη σας μίλησα γι αυτό, και µου 
φαίνεται πως το έκανα µε πολύ απότομο τρόπο, ώστε να Φοβάμαι πως σας 
λύπησα. 

6) Δεν σκοπεύω να μιλήσω πολύ για το θέµα αυτό γενικά. Θα πω όµως ότι 
δεν σκέφτομαι καν να εκλάβω την Καθολική Εκκλησία «ως κάποιον κοσμικό, 


αισθανθούμε το νόημά τους στα μυστήρια, όπου οι εξωτερικοί τύποι, οι πράξεις αποτελούν 
σύμβολα των µη βλεπομένων. Όλα αυτά σας είναι γνωστά, αλλά µε όλα αυτά θέλω µόνο να πω 
ότι, όταν η χάρη παραμένει μαζί µας, τότε αυτά γεμίζουν µε ζωή και βαθύ νόημα, ενώ όταν 
δεν έχουµε τέτοιου είδους αίσθηση, αυτό σημαίνει ότι χάνουμε τη χάρη και είναι αναγκαίο για 
µας να την επαναποκτήσουµε µε την προσευχή και την εσωτερική προσοχή. Όσον αφορά λοιπόν 
στην επιθυµία σας ΄να ζήσετε εκεί, όπου η Ορθοδοξία είναι υγιής και ζωντανή’, ποιος από µας 
δεν το επιθυμεί, όταν στην ψυχή µας εμφανίζεται το ζωντανό αίσθηµα του θείου φόβου και η 
ειλικρινής επιθυµία να υπηρετήσουµε τον Θεό, μολονότι έχουµε συγχρόνως πλήρη συνείδηση της 
αδυναμίας και της πνευματικής νοσηρότητός µας; Αλήθεια σας λέω ότι, όταν η καρδιά µου 
Φλεγόταν, υπέφερα από τη δίψα να ζήσω εκεί, όπου τριγύρω βρίσκονται άγιοι, καθώς το ευσεβές 
αίσθημα του θείου φόβου γίνεται βασανιστικό για την ψυχή στο θέαμα της ασεβούς ζωής 
(κοιτάξτε τι λέει ο Απόστολος στη Β΄ Πέτρ. 2, 8). Συμμερίζομαι πλήρως την επιθυµία σας, οφείλω 
όµως να σας πω ότι δεν βρήκα πλήρη ικανοποίηση ακόµη εδώ στον Άθω. Ποιά είναι όµως η 
διέξοδος από αυτό; Μου το δίδαξε ο Γέροντας Σιλουανός και δεν σας το κρύβω, ελπίζοντας ότι, αν 
όχι τώρα, τότε αργότερα, θα εκτιµήσετε την αξία της συμβουλής του Γέροντα. Λέει αυτός ότι ο 
προφήτης Δαβίδ στο Ψαλτήριο γράφει: “Μετά οσίου όσιος έση ... και µετά στρεβλού διαστρέψεις” 
(Ψαλμ. 1726-27). Δηλαδή έχουµε ωφέλεια από τη διαμονή µας μαζί µε τους ανθρώπους που 
φοβούνται τον Θεό. Διδασκόμαστε από αυτούς το φόβο του Θεού και αντιθέτως. Καθώς όµως οι 
αληθινά θεοφοβούμενοι σπανίζουν, για να µην υποστούμε ψυχική ζημιά, πρέπει να 
προσευχόµαστε για τον αδελφό που αμαρτάνει. Τότε η χάρη θα παραμείνει μαζί μας». 


2 Προσθήκη: «Για τους λογισμούς γράφει πολύ εύστοχα, αναλυτικά και συστηματικά ο 
επίσκοπος Ιγνάτιος Μπραντζιανίνωφ. Για το θέμα αυτό µπορείτε να δείτε πολλά στον αββά 
Βαρσανούφιο και σε άλλους αγίους Πατέρες. 


2: Βλ. Παράρτημα 1,1: «Η υπακοή στην απουσία Γέροντα», σσ. 318-325. 

επίγειο οργανισμό». Αν όµως λέω γι αυτήν ότι «εκκοσμικεύθηκε», το κάνω 
συγκρίνοντάς την µε αυτό που µου έδωσε ο Κύριος να γνωρίσω στην Ορθόδοξη 
Εκκλησία. Ελπίζω ότι θα δώσει και σε σας ο Κύριος να γνωρίσετε2 ότι 
«εκκοσμικεύθηκαν» οι θεσμοί της. Ο «κόσμος», το «ανθρώπινο», εισέβαλαν σε 
όλη τη ζωή της Καθολικής Εκκλησίας. Δεν θα μιλήσουμε γι αυτό, γιατί ακούσια 
θα παρασυρθούμε και θα κρίνουμε εκείνο, που ήδη κατακρίθηκε από πολλούς 
και αναπτύχθηκε µε απόλυτα πειστική επιχειρηµατολογία, και που εσείς 
αναμφίβολα έχετε διαβάσει. Είναι ανόητο, όταν προασπιζόμενος κάποιος την 
Εκκλησία του κατηγορεί µια άλλη για πράγματα πρόσκαιρα και επουσιώδη, 
όπως είναι για παράδειγµα οι ελλείψεις στην προσωπική ζωή του κλήρου, τα 
τυπικά και τα παρόμοια. Στον Ῥωμαιοκαθολικισμό όµως (σε σύγκριση µε την 
Ορθοδοξία) υπάρχουν πολλά βασικά σφάλματα, τόσο από δογµατικής απόψεως, 
όσο και από πλευράς πνευματικής ζωής της Εκκλησίας. Η (Ρωμαιοκαθολική 
αυτή) άποψη για τη μετάνοια και την πράξη της εξομολογήσεως δεν συμφωνεί 
με το πνεύμα του Χριστιανισμού (όπως εγώ το εννοώ), και αυτό οφείλεται σε 
εσφαλμένη [77] θεώρηση του έργου της Λλυτρώσεως του ανθρώπου. 
Ακολουθείται κάποια «κοσμική», «νομικιστική» προσέγγιση στην επίλυση των 
προβλημάτων αυτών. Παρεκκλίσεις ἡ ακόµη και καταφανώς χονδροειδείς 
αποκλίσεις στην ηθικο-ασκητική ζωή εκλαμβάνονται ως χαρισματικές 
καταστάσεις. Τέτοια πράγματα καθιερώθηκαν ὠς κανόνες, όπως για 
παράδειγμα συμβαίνει µε το φαινόμενο των στιγμάτων. Ταυτόχρονα όμως 
καταπατείται, χλευάζεται, απορρίπτεται η νοερά εργασία των ορθοδόξων 
ασκητών. Μερικοί δε άγιοι Πατέρες που διέπρεψαν περισσότερο στη νοερά αυτή 
εργασία εκλαμβάνονται ὡς ιδιαίτερα κακόβουλοι αιρετικοί, όπως για 
παράδειγµα ο άγιος Γρηγόριος ο Παλαμάς. 

Εσείς όµως θα διακρίνετε ότι η νοερά εργασία, για την οποία διδάσκει η 
ορθόδοξη ασκητική, υπήρχε στην Εκκλησία όλους τους αιώνες. Πολλοί από τους 
αγίους της Εκκλησίας ως το σχίσμα έγραψαν για τη νοερά προσευχή και ακόμη 
περισσότεροι από αυτούς την ασκούσαν Φθάνοντας μάλιστα στις έσχατες 
χαρισµατικές καταστάσεις, που είναι εφικτές πάνω στη γη. Οι άγιοι Ιωάννης ο 
Χρυσόστομος, Γρηγόριος ο Θεολόγος, Ησύχιος Ἱεροσολύμων (μαθητής του 
Γρηγορίου του Θεολόγου, στην αρχή του 55” αιώνα (1433), διαμαρτυρόταν ήδη για 
την «ελάττωση και εγκατάλειψη της νοεράς εργασίας»3), Ιωάννης της Κλίμακος, 
Βαρσανούφιος ο Μέγας, Αββάς Δωρόθεος και άλλοι. 

Ο Γέροντας πατήρ Σιλουανός µας απαγορεύει να απασχολούμε το νου µας 
με την κριτική ανάλυση των διδασκαλιών της Ορθόδοξης και της Καθολικής 
Εκκλησίας και µε τη σύγκρισή τους. Συστήνει ότι είναι αναγκαίο και ωφέλιμο για 
μας να προσευχόµαστε µε καθαρό νου. 


2:]]ροσθήκη: «Όταν πολιτεύεσθε σύμφωνα µε τη διδασκαλία της Ορθόδοξης Εκκλησίας». 


2«... σπανίζει σήμερον πάνυ εν Μοναχοίς». Βλ. Οσίου Ἡσυχίου πρεσβυτέρου, Λόγος 
ψυχωφέλιμος και σωτήριος προς Θεόδουλον περί νήψεως και αρετής κεφαλαιώδης, ΡΟ 93,148Β. 

//178] Έχουμε παρεκκλίνει ως κάποιο σηµείο από τη συμβουλή του, δικό 
μου σφάλμα, αλλά θα προσθέσω ακόµη ότι εσείς ίσως θα έχετε τη δυνατότητα 
να αποκτήσετε προσωπική γνώση της διδασκαλίας για το άκτιστο Φως. 

Ανέφερα ότι ήλθε στο νου µου από όσα µου φαίνονται πιο ουσιαστικά και 
που θίγονται κάπως από τους απολογητές της Εκκλησίας. 

Συγχωρείστε µε, αγαπητέ πάτερ Δαβίδ, που δεν θα μπορέσω να σας πω 
περισσότερα για το θέµα αυτό, γιατί δεν γνωρίζω αρκετά. Δηλαδή δεν μπορώ να 
σας πω τίποτε το καινούργιο. Για το µένα το πρόβλημα σχετικά µε τις Εκκλησίες 
έχει λυθεί οριστικά, όχι όµως µε τη μέθοδο της λεπτομερούς μελέτης και 
συγκρίσεως, αλλά µε την οδό της προσευχής. Πώς προσευχήθηκα γι αυτό, µόνο 
ο Κύριος γνωρίζει! Εντούτοις και στο επίπεδο της διανοητικής πεποιθήσεως 
κλίνω τώρα ολοκληρωτικά προς το µέρος της Ορθόδοξης Εκκλησίας, αλλά δεν 
μου φαίνεται καθόλου αναγκαίο να το εξηγήσω µε λεπτομέρειες. 

Η ψυχή µου γνώρισε ότι ο Θεός «Αγάπη εστίν». Αγάπη ανέκφραστη, 
άρρητη, ανεκδιήγητη, ακόρεστη, απέραντη, πανάµωµη, αγιώτατη, απερινόητη 
κατά την τελειότητα, γλυκύτατη, ισχυρή, αιώνια, και τί άλλο να πω ακόμα; «Ο 
Θεός Φως εστι, και σκοτία εν Αυτώ ουκ έστιν ουδεμία»: (ούτε μώμος οὔτε 
κηλίδα). Όταν κατά τη δωρεά της θείας ευσπλαγχνίας αξιώνεται η ψυχή να 
κατοπτεύσει την Αγιότητα και την Αγάπη του Θεού (δεν αναφέρομαι στη 
δικαιοσύνη του Θεού, που κατά κάποιον τρόπο είναι αδιανόητη σε σχέση με την 
ατελεύτητη αγάπη Του), τότε αυτή (η ψυχή) ακούσια µε κάποια ανεξήγητη 
έκπληξη και θαυμασμό λέει: «Ώ, τί Κύριο έχουµε»! 

Ι/179] Και ύστερα από αυτό η ψυχή στηρίζει όλες τις έννοιες και τις κρίσεις 
της στο είδος της γνώσεως που αξιώθηκε, δηλαδή ότιο Θεός αγάπη εστίν”, 

Ακριβώς γι΄ αυτό το δίκαιο είναι αδιανόητο στον Θεό. Άλλα και ο 
άνθρωπος στην κατάσταση της χάριτος τοποθετείται επάνω από το νόμο του 
δικαίου”. Διδάσκεται να αγαπά και να προσεύχεται µε ακόρεστο κλαυθµό όχι 
μόνο για τους φίλους αλλά και για τους εχθρούς. Γεμίζει από ευσπλαγχνία και 
συμπόνια προς όλη την κτίση. Στην προσευχή για τους άλλους ο άνθρωπος 
Φθάνει να προσφέρεται να χάσει την ψυχή του όχι µόνο στον παρόντα αιώνα 
αλλά και στην αιωνιότητα, προκειµένου να γνωρίσουν και αυτοί τον αληθινό 
Θεό, να πιούν από το ποτήρι της αγάπης Του. 

Τότε το Πνεύμα μαρτυρεί για την αλήθεια µε αναμφίβολο τρόπο. Η 
καρδιά, τετρωμένη από την αγάπη του Θεού, πονεί κάποτε τόσο, σαν να την 
διαπέρασε πύρινη ρομφαία. Αλλά ο πόνος αυτός είναι απερίγραπτα γλυκός. Από 
τη γλυκύτητα της αγάπης του Θεού µπορεί ο άνθρωπος να λησμονήσει όλον τον 
κόσμο. 


24 Α΄ Τωάν. 4,8. 
25Α’ ]ωάν. 1,5. 
26 Α’ Τωάν. 4,8. 


7 Διόρθωση: «στον άνθρωπο δόθηκε η εντολή της αγάπης, που ξεπερνά το δίκαιο». 

Είθε ο Κύριος να µε ελεήσει µε τις ευχές σας. Ἐπιθυμώ να συντελεσθεί 
στην ψυχή σας αποφασιστική μεταστροφή, για να µη σας απασχολεί και να µη 
σας εκτρέπει από την ευθεία πορεία το ερώτημα για το πού βρίσκεται η αληθινή 
Εκκλησία και αν πράγματι υπάρχει τέτοια. Το ερώτημα αυτό υπήρχε και στο 
γράμμα σας από το Παρίσιξ, όπου γράφετε ότι η ψυχή σας ελκύεται από την 
Ορθοδοξία ως από κάτι το οικείο, ενώ απομακρύνεται από τον Καθολικισμό ως 
από κάτι το ξένο, αλλά ότι «αυτό βεβαίως δεν αρκεί». [/180] Και εγώ είχα 
παρόμοια αισθήµατα και σκεφτόμουν πως «αυτό βεβαίως δεν αρκεί». Ωστόσο 
πιστεύω, όπως κι εσείς, ότι ο Κύριος θα σας δώσει να γνωρίσετε την αλήθεια. Να 
στέκεσθε σταθερά στη μεταβολή των ανέμων. 

Θυμηθείτε, σε ένα από τα γράμματα σας παρέθεσα το λόγο του οσίου 
Γρηγορίου του Σιναΐῖτου ότι κάτω από τη γνώση της αλήθειας πρέπει να 
εννοήσουµε τη χαρισματική αἰσθησή της”’ και αλήθεια, έτσι είναι ... Ύστερα ο 
άνθρωπος θα μιλά για τον Θεό κοιτάζοντας στην καρδιά του και ενθυμούμενος 
αυτό που γνώρισε µετη χαρισματική αίσθηση. 

Αλλά και πάλι επαναλαμβάνω µην εξάπτετε τη φαντασία σας. Όλα αυτά 
είναι ανείπωτα θαυμαστά και ταυτόχρονα τόσο απλά και φυσικά, ώστε τίποτετο 
«μυστικιστικό» δεν υπάρχει εδώ. Η οδός προς τη σωτηρία αρχίζει από το φόβο 
του Θεού και τελείται µε φόβο που µπορεί να φθάσει σε σηµείο, ώστε ο 
άνθρωπος πραγματικά να αισθάνεται τον εαυτό του καθηλωμένο. Πρέπει να 
αγαπά το αίσθημα του φόβου του Θεού και να το φυλάγει. 

Η αγάπη λοιπόν πρέπει να εκδηλωθεί, κατά τον λόγο του Κυρίου, µε την 
τήρηση των εντολών. 

Και στο λόγο αυτό, «τον Θεόν φοβού και τας εντολάς αυτού φύλασσε», 
κρύβεται όλη η σοφία, όλο το μυστήριο. Η χριστιανική ζωή είναι απλή. Κι εμείς 
όλοι οφείλουμε να είμαστε απλοί στη ζωή, ώστε κατά κάποιον τρόπο να µη 
φαίνεται τίποτα το ιδιαίτερο. Με τον τρόπο αυτόν όλα είναι κατανοητά και 
καθαρά. 

Μια ολιγογράµµατη γυναίκα έγραψε από τη Ρωσία στον π. Πινούφριο 
(µου έδωσε πέρυσι να διαβάσω το γράμμα της). Σε ένα σχετικά µακροσκελές 
γράμμα περιγράφει τις ταλαιπωρίες που ζουν οι πιστοί στη Ρωσία. Διωγμοί, 
εξορίες, καταπιέσεις, συλλήψεις, ιδιαίτεροι φόροι και άλλα, [/181] ώστε, σύμφωνα 
με τους λόγους της, «ξυπνάς και δεν γνωρίζεις τί θα Φέρει η ηµέρα! και πέφτεις 
στο κρεβάτι µη γνωρίζοντας αν θα σε αφήσουν να κοιµηθείς. Θα έλθουν άραγε 
τη νύχτα για έρευνα ή για να σε συλλάβουν;» κ.λ.π. Και µετά τις περιγραφές 
αυτές λέει: «Και έτσι σου έρχεται να τρέξεις πίσω απὀ αυτούς, να τους αρπάξεις 
από το ρούχο και να τους πεις: “Σκέψου, αγαπητέ, τί κάνεις, πού βαδίζεις: 
αληθινά προς την αιώνια απώλεια”». Και έτσι στις θλίψεις προστίθεται η Φυσική 
θλίψη για τους εχθρούς-αδελφούς, γιατί χάνονται. 


2 Το γράμμα αυτό δεν διασώθηκε. 


29 Βλ. σ. 109. 

Παρόλη όµως τη Φφυσικότητα πρέπει οπωσδήποτε να πούμε ότι όλη η εν 
Χριστώ ζωή είναι για τον άνθρωπο υπερφυσική και αποτελεί δωρεά της θείας 
χάριτος. Είναι ζωή απερίγραπτη µε ανθρώπινη γλώσσα. Γι αυτόν το λόγο και ο 
Απόστολος Παύλος έλεγε τα πάντα σε γλώσσα ακατάληπτη για τον κοινό 
ανθρώπινο νου που δεν τον επισκίασε η χάρη του Κυρίου. 

Το μεγαλείο έγκειται στην ταπείνωση, η δύναμη στην αδυναμία, στην 
πραότητα, η σοφία στη μωρία, η ελευθερία στην εκούσια αυτοὐποδούλωση, ο 
πλούτος στη φτώχεια κ.ο.κ. Χάνοντας την ψυχή µας την σώζουμε. Όλα αυτά 
είναι κατά κάποιον τρόπο παράλογα, όταν συγκριθούν µε τη συνηθισμένη 
ανθρώπινη αντίληψη. 

Χαρά στις θλίψεις, έλεος και ευσπλαγχνία προς τους εχθρούς, ανταπόδοση 
αγαθών στα κακά, επίγνωση της αμάθειάς µας μπροστά στον πλούτο της 
γνώσεως. Και πράγματι έτσι συμβαίνει, γιατί, όσο βαθύτερα προσπαθεί ο 
άνθρωπος να εισδύσει, τόσο καθαρότερα βλέπει την απομάκρυνση από το στόχο 
του. Κάθε καινούργια απόκτηση γνώσης αποκαλύπτει στο νου µας κατ’ ουσία 
µόνο την ύπαρξη µιας νέας άγνωστης περιοχής, χωρίς να την καθιστά γνωστή, 
ενώ ταυτόχρονα µας αναγκάζει να σκεπτόµαστε ότι πίσω από τα όρια εκείνου 
που κάπως γνωρίσαμε κρύβεται [/182] απέραντο βάθος γνώσεως, για την οποία 
δεν έχουµε καμιά απολύτως παράσταση. 

Υπάρχουν ακόµη µερικά θέματα, για τα οποία δεν µας αρκεί ο χρόνος να 
συζητήσουμε. Και επί πλέον σας έχω ήδη γράψει τόσα πολλά, ώστε ίσως να 
λυπάσθε το χρόνο που θα ξοδέψετε για να τα διαβάσετε. Δεν μπορώ όµως να 
συγκρατηθώ και να µη σας πω: Να χαίρεσθε που ο Κύριος σας οδήγησε στη 
γνώση της αλήθειας. Να αρχίσετε όµως τη χαρά σας µε µεγάλο Φόβο, έχοντας 
στην ψυχή σας τους Λόγους του Κυρίου: «Τί στενή η πύλη και τεθλιμμένη η οδός 
η απάγουσα εις την ζωήν και ολίγοι εισίν οι ευρίσκοντες αυτήν (δηλαδή τη στενή 
αυτή οδό)»5, Να βοηθήσει ο Κύριος µε τον καιρό (ή όπως Αυτός ευαρεστείται) να 
αποδεσµευθεί η ψυχή µας από τον κόσµο αυτόν, δηλαδή από τα πάθη και τα 
δεσμά της ύλης, ώστε να αξιωθούμε µιας άλλης, άυλης ζωής µέσα στο φως του 
Προσώπου του Θεού. 

Συγχωρείστε µε, αγαπητέ πάτερ Δαβίδ, και ευλογείστε µε. Προσευχόμενος 
στον Θεό για μένα τον αμαρτωλό και ανάξιο αδελφό σας, προσευχηθείτε και στη 
Θεομήτορα, και, αν είναι δυνατό, υπερνικήστε στην προσευχή σας όλα τα 
εμπόδια, όσο έχετε δυνάμεις. Θα θεωρήσω τον εαυτό µου ευεργετηµένο από την 
αγάπη µου προς εσάς, αναγνωρίζοντας στο πρόσωπό σας ικέτη υπέρ της 
αμαρτωλής µου ψυχής”. 

Με αφοσίωση και αγάπη εν Κυρίω, 
ο ανάξιος ιεροδιάκονος Σωφρόνιος 


30 Ματθ. 7,14. 


3 Συνέχεια γράμματος, βλ. Παράρτημα 12: «Η χάρη και το ψυχικό-πνευματικό», σσ. 324- 
328. 

Υ.Γ. Παρέλαβα τα δέκα φράγκα και σας ευχαριστώ πολύ. Για την ώρα µη 
στέλνετε άλλα. Το ποσό αυτό µου επαρκεί για 7 ή 8 γράμματα. Ευχαριστώ για το 
αντίγραφο του γράμματος του επισκόπου Ελευθερίου. 


[//189] 
Επιστολή 12 
Η ΜΕΤΑΝΟΙΑ ΩΣ ΘΕΜΕΛΙΟ ΤΗΣ ΠΝΕΥΜΑΤΙΚΗΣ ΕΡΓΑΣΙΑΣ 
Η θεία υπεροχή της Ορθόδοξης Εκκλησίας. Η μετάνοια ως μοναδική οδός προς 
την υιοθεσία. Ο κανόνας στην προσευχή. Η οµοίωση µε τον Χριστό στην ζωή και 
στην εξωτερική όψη. 
Άθως, 12/25 Δεκεμβρίου 1932 

Πολύτιμε, πάτερ Δαβίδ, 

αγαπημένε εν Χριστώ αδελφέ, ευλογείτε! 

Παρέλαβα το δεύτερο γράμμα σας από τη Νίκαια (µε δύο φωτογραφίες και 
δέκα φράγκα). Πολύ σας ευχαριστώ για την αγάπη σας απέναντί µου και τις 
προσευχές. Δεν υπολόγιζα να σας γράψω πάλι τόσο γρήγορα. Τώρα όµως που 
πήρα γράμμα σας µε πολλά και σπουδαία ερωτήματα, όπως και το βιβλίο µε 
τίτλο, «ΑΡτορό ἆε {οιίε 14 ἀοσίπίπε πιγδίῖαιαε ἄε οἱ ]68η ἄε 14 (τοῖχ»!', αποφάσισα να 
σας γράψω, έστω και λίγα, µετην ελπίδα ότι αυτό θα σας καθησυχάσει κάπως. 

Μπροστά µου ορθώνεται δύσκολο το πρόβλημά σας, και υπερβαίνει τις 
δυνάμεις µου. Νυχθημερόν έχω στην καρδιά µου τη μέριμνα να χαρίσει ο Κύριος 
στην ψυχή σας την αναμφισβήτητη βεβαιότητα, την πεποίθηση (όχι μόνο [/184] 
την πίστη) ότι τώρα μπήκατε στην οδό, την αληθινά τέλεια και ορθή» να σας 
χαρίσει την επίγνωση αυτή ὀχι μόνο στην κάπως ασαφή ακόµη αίσθηση της 
καρδιάς σας, αλλά και στη νοερή θεωρία σας, ώστε να πείτε στον εαυτό σας, 
όπως ο Απόστολος Πέτρος: Δεν υπάρχει κάτω από τον ουρανό άλλη οδός γνωστή 
στους ανθρώπους για τη σωτηρία, πιο τέλεια απὀ αυτήν που διδάσκει η 
Ορθόδοξη Εκκλησία”. 

Από την άλλη, θέλω η πνευματική ζωή µας να εξελίσσεται ομαλά 
ακολουθώντας τη νόμιμη οδό της σταδιακής αναβάσεως της ψυχής προς τον Θεό. 

Έτσι, το πρώτο από τα παραπάνω µε αναγκάζει να μιλώ για τα υψηλά 
στην πνευματική ζωή, το δεύτερο για τα βασικά που αντιστοιχούν στην 
κατάστασή µας. 

Το λέω αυτό, όχι για να σας αμφισβητήσω, αλλά επειδή δεν βλέπω ακόµη 
στην ψυχή σας εκείνο που προανέφερα, δηλαδή την καθαρή επίγνωση της θείας 
υπεροχής της Εκκλησίας µας απέναντι σε όλες τις άλλες. Αυτό είναι πολύ 
σημαντικό να το αποκτήσετε. Τότε η ψυχή σας θα μένει µε τέλεια ανάπαυση και 
ειρήνη και πίστη στην πνευματική εργασία, που αντιστοιχεί στις δυνάμεις της, 
χωρίς να ταράζεται καθόλου, γιατί δήθεν κάπου αλλού διδάσκουν την τελειότερη 
οδό, κάποια υψηλότερη εργασία. Νά τώρα τί συνέβη: Είδατε το βιβλίο του Ιωάννη 


Τ]ωάννης του Σταυρού (1542-1591), ένας από τους πλέον γνωστούς μυστικούς της Δύσης, 
αντιπρόσωπος του ρεύματος αυτών που ονομάζονται «Καρμηλίτες». Οι πραγματείες του, 
Πνευματική ωδή, Ανάβαση στο καρμήλιο όρος, Ζωντανή Φλόγα αγάπης, αποτελούν τα πιο 
δημοφιλή έργα του μεταξύ των Χριστιανών της Δύσης. 


2]]ροσθήκη: «ότι ο Κύριος σας οδήγησε στην τέλεια αλήθεια». 


3Βλ. Πράξ. 4,12. 

του Σταυρού και σκέπτεσθε ότι βρήκατε τη λύση στο θέμα που σας απασχολεί, 
πώς δηλαδή να προσεύχεσθε. 

Βλέπω ότι µε τα γράμματά µου σας έκανα να απορήσετε. Δεν καταλάβατε 
τίποτε και βρεθήκατε σε απορία. Αλλά αυτό ακριβώς ήθελα εγώ. Έπρεπε να 
συνειδητοποιήσετε την άγνοιά σας. Έπρεπε από τη µια πλευρά να σταθείτε στο 
έδαφος της ακλόνητης πίστης, από την [/185] άλλη να Φύγει το έδαφος κάτω από 
τα πόδια σας. Έπρεπε να βασανισθείτε µε απορίες και φόβο. 

Ο Ιωάννης του Σταυρού διδάσκει στο βιβλίο του για τη «νοερά σιγή», την 
ύψιστη αυτή πνευματική πράξη, για τη θεωρία και τη θεία αγάπη. Αλλά εσείς 
διαβάζοντας το βιβλίο του και αφομοιώνοντας μέρος από τις ιδέες του, ως 
άνθρωπος διανοητικά ανεπτυγμένος, προχωρήσατε στον «γάμον του Αρνίου»", 
χωρίς να πλύνετε προηγουμένως το πρόσωπό σας. Οι χριστιανοί πλένονται όχι 
µε τίποτα άλλο, αλλά µε το κλάμα. Πιστέψτε µε, αγαπητέ πάτερ Δαβίδ, αν και 
είμαι αμαθής: η οδός προς τη θεωρία” και την αγάπη του Θεού είναι µία: η 
μετάνοια (αυτή συνίσταται στο φόβο του Θεού, στη μεταμέλεια για τις αμαρτίες 
και στην κατά το ανθρώπινο δυνατό προσπάθεια να µη θλίψουμε τον Θεό µε 
επανάληψη αμαρτιών για τις οποίες μετανοήσαμε). Πάλι θα σας πω: «Τον Θεόν 
φοβού καιτας εντολάς Αυτού φύλασσε»”. 

Η μετάνοια πρέπει να είναι η αρχή της πνευματικής ζωής. Ο «χρυσός της 
μίτος» πρέπει να διαπεράσει όλη μας τη ζωή ὠς τον τάφο. Και αν ο Θεός 
εὐδοκήσει, θα αρπάξει τον άνθρωπο στη θεωρία, πράγμα που είναι καθαρά έργο 
της κρίσεως και ευδοκίας Του γι΄ αυτόν που µετανοεί. Εμείς όµως δεν πρέπει να 
έχουµε ούτε καν τη σκέψη γι αυτό, οὔτε την επιθυμία, γιατί ακόμη και η 
επιθυµία µας σύμφωνα µε το λόγο του οσίου Ισαάκ του Σύρου είναι το πρώτο 
εμπόδιο για τη θεωρία. 

Στις ημέρες µας γίνεται πολύ συχνά λόγος για τη θεία υιοθεσία, ελάχιστα 
όμως μιλούν για την οδό που οδηγεί προς αυτήν. Και η οδός αυτή είναι η 
μετάνοια. Πουθενά [//186Ι αλλού η ψυχή δεν θα γνωρίσει τόσο καθαρά τον Θεό ως 
Πατέρα, όσο στη μετάνοια. Ο Θεός δέχεται αυτόν που µετανοεί ως τον άσωτο υιό: 
και χαίρεται γι’ αυτόν, γιατί ήταν νεκρός και ξανάζησε, χαμένος και βρέθηκε’. 

Η προσευχή µας πρέπει πάντοτε να προσφέρεται στον Θεό µε τη 
συνείδηση ότι προσφέρεται «από ρυπαρών χειλέων, από βδελυράς καρδιάς, εκ 
ψυχής ερρυπωμένης». (Ευχή του Αγίου Συμεών του Νέου Θεολόγου στην 
Ακολουθία της Θείας Μεταλήψεως). «Σε όλη τη διάρκεια της ζωής σου, τέκνον, 
προσεύχου ως ἁμαρτωλός λέγοντας κάθε στιγµή: Κύριε, Ιησού Χριστέ, Υιέ του 


4Αποκ. 19,7. 
5 Προσθήκη: «την απλανή». 
6Εκκλ. 12,19. 


7Πρβλ. Λουκ. 15,92. 

Θεού, ελέησόν µε τον αμαρτωλόν»δ. Βλέπε στο τέλος της βίβλου του Αββά 
Βαρσανουφίου και του Ιωάννου τη διδαχή του αγίου Νήφωνος, επισκόπου 
Κωνσταντίας (και όχι Κωνσταντινουπόλεως), συγχρόνου του Αθανασίου του 
Μεγάλου (πρώτο μισό του 40) αιώνα). Όλη αυτή η διδασκαλία είναι προς το 
παρόν ό,τι καλύτερο μπορούμε να έχουµε ως οδηγό. 

Για την ώρα εγκαταλείψτε τελείως, και αν είναι δυνατόν, ξεχάστε αυτά 
που διαβάσατε στο βιβλίο του Ιωάννου του Σταυρού. Το θέµα της προσευχής στη 
δεδομένη στιγμή σας απασχολεί περισσότερο από τα άλλα. Έτσι επέτρεψα στον 
εαυτό µου να μιλήσει γι αυτό, αλλά και βιάζομαι να στείλω το γράμμα µε αυτό 
το ταχυδρομείο, ἂν δεν καθυστερήσω και άλλο. 

Όσον αφορά το έργο που µου αναθέσατε, «να εκφράσω τη γνώμη µου για 
το βιβλίο του Ιωάννου του Σταυρού, να υποδείξω ποιες διαστρεβλώσεις και 
παρεκκλίσεις υπάρχουν σε αυτό», πρέπει κυρίως να σημειώσω ότι το σχετικό 
[1871 εγχείρημα υπερβαίνει κατά πολύ τις δυνάμεις µου. Θεωρώ τον εαυτό µου 
υποχρεωμένο να παρεκκλίνει από την εκπλήρωση του σκοπού αυτού. Φοβάμαι 
όμως, μήπως η ανάµνηση αυτών που διαβάσατε µε τόσο µεγάλη προσοχή δεν 
σας δώσει τη δυνατότητα να φερθείτε µε απλότητα και εμπιστοσύνη σε όλες τις 
περαιτέρω συνομιλίες που θα έχουμε, ἂν θέλει ο Θεός, για την προσευχή. Και αν 
πράγματι ο Ιωάννης του Σταυρού διδάσκει ορθά για τη «νοερά εργασία», ακόµη 
και τότε, εκείνο, για το οποίο μιλά, είναι για µας ανεφάρµοστο. 

Δεν έκοψα ακόµη τις σελίδες του βιβλίου. Έριξα µόνο µια ματιά στον 
πρόλογο. Σας παρακαλώ, µη βιάζεσθε και µη µε πιέζετε για το έργο αυτό. Λίγο 
χρόνο μπορώ να αφιερώσω στο διάβασμα γενικά, και μάλιστα σε ένα τόσο 
σοβαρό βιβλίο. 

Η δυσκολία για την ανάγνωση του βιβλίου αυτού, εκτός από την 
ανεπάρκειά µου σχετικά µε την ασκητική ορολογία της γαλλικής γλώσσας, 
έγκειται κυρίως στο ότι οφείλω µε το έργο που µου αναθέσατε να ασκήσω 
κριτική στο περιεχόμενό του, δηλαδή να ελέγξω, πού ο συγγραφέας διδάσκει 
ορθά και πού σφάλλει, ἂν σφάλλει. Δεν έχω καθόλου τη διάθεση να 
αντιμετωπίσω το σύγγραμα του Ἰωάννου του Σταυρού µε προμελετημένη 
επιθυµία να βρω σε αυτόν «διαστρεβλώσεις και παρεκκλίσεις» ή να σχολιάσω τα 
ουδιώδη ή να σταθώ στα καταφανή και πασίγνωστα, δηλαδή σε δογµατικές 
διαφορές. Απεναντίας θα παρακαλέσω τον Κύριο και τη Θεομήτορα να δώσουν 
στην περίπτωση αυτή σε μένα τον ασύνετο και αμαθή σύνεση και διάκριση να 
εννοήσω το ουσιαστικότερο σηµείο στη διδασκαλία του για τη «νοερά σιγή». 
Υπάρχουν πράγµατα και εσφαλμµένες αντιλήψεις γι΄ αυτήν. 


ἑΩσίων Βαρσανουφίου και Ἰωάννου, Χειραγωγία προς την πνευματική ζωή µε απαντήσεις 
στα ερωτήµατα των μαθητών τους, (στα ρωσικά). Μόσχα 1995, σ. 494. 

Προσευχηθείτε κι εσείς, αγαπητέ πάτερ Δαβίδ”, για να [/188Ι µε βοηθήσει ο 
Κύριος. Στις ηµέρες των Χριστουγέννων, αν θέλει ο Θεός, θα διαβάσω το βιβλίο 
με φόβο, προσευχή και προσοχή. Έπειτα θα σας γράψω. 

Ένα από τα κακά τῆς αμάθειας είναι και το ότι οδηγεί κάποτε τους 
αμαθείς σε έργα που υπερβαίνουν καταφανώςτις δυνάμεις καιτη σύνεσή τους. 

Σχετικά µε τον κανόνα σας στην προσευχή: Αν ήμουν ο πνευματικός σας, 
θα τολμούσα ειδικά για σας (και όχι γενικά) να προτείνω την αντικατάσταση της 
ανάγνωσης κανόνων, τροπαρίων και στιχηρών µε την ευχή του Ιησού στον 
αντίστοιχο χρόνο. Αν λοιπόν αντικαταστήσετε τους κανόνες µε κομποσχοίνια 
κατά τον αριθµό σύμφωνα µε το τυπικό (3 κομποσχοίνια για τον κανόνα), τότε 
προκύπτει σημαντική παράταση του κανόνα από άποψη χρόνου, γιατί, να 
διαβάζετε κανόνα (τροπαρίων) είναι πολύ ευκολότερο και γρηγορότερο, παρά να 
«τραβήξετε» 3 κομποσχοίνια στον Σωρήρα Χριστό. (Στη Θεομήτορα δεν είναι 
δύσκολο, εφόσον η πρσευχή είναι πολύ συντομότερη). Οι προσευχές πριν από τη 
Θεία Μετάληψη αντικαθίστανται κατά το τυπικό µε 12 κομποσχοίνια. Αυτό 
παίρνει τουλάχιστο μία ώρα, ενώ η ανάγνωση είναι δυνατή σε 25’ λεπτά 
(προσευχές χωρίς κανόνες αντιστοιχούν σε 12 κομποσχοίνια, κανόνες προς τον 
Σωτήρα, τη Θεομήτορα, τον Άγγελο Φύλακα, τον κανόνα της Θείας Μεταλήψεως 
σε 10 κομποσχοίνια, όλα μαζί 22 κομποσχοίνια). Έτσι κάνουν οι μοναχοί, αλλά 
εσείς δεν µπορείτε να αφιερώσετε τόσο χρόνο στον κανόνα. Μόνο εκείνοι, για 
τους οποίους «νόμος ου κείται» 0, γιατί διαμένουν αδιάλλειπτα στην προσευχή, 
μπορούν να µην εκπληρώνουν αυτόν τον κανόνα. 

[/189] Στις ημέρες που δεν τελείτε τη Λειτουργία, µου φαίνεται δυνατό να 
αντικαταστήσετε τον κανόνα σας µε την ευχή, στον αντίστοιχο χρόνο (ανάλογα 
µε τη διάθεση της ψυχής -- είτε µε τα βιβλία είτε µε κομποσχοίνι ή και µε δικά σας 
λόγια), αφιερώνοντας για τον εσπερινό 45’ λεπτά, για το απόδειπνο 45’ λεπτά, 
για τον όρθρο δύο ώρες, σύνολο 2,5 ώρες. Εν μέρει από τα βιβλία (Ψαλτήρι, Ώρες, 
Κανόνες), εν μέρει µε κομποσχοίνι, εν μέρει από τον εαυτό σας. Είναι 
απαραίτητο να προσέχετε στην άσκηση αυτή, ώστε η σχετική ελευθερία να µην 
αποβεί ευκαιρία για το νου να περιφέρεται στον κόσµο, αλλά µόνο να δίνει την 
ελευθερία στην ψυχή να προσεύχεται από καρδιάς µε πιο συγκεντρωμένη 
προσευχή. Αν όµως ο νους περιφέρεται, τότε πρέπει να τον ελκύσετε στην 
προσευχή ή τουλάχιστο να τον συγκρατήσετε µακριά απὀ την περιπλάνηση. 
Προσπαθείστε να περικλείετε το νου στα λόγια της προσευχής. Γενικά ωστόσο, 
θα πω ότι είναι ακόµη και καλό να πονάτε και να βασανίζεσθε σχετικά µε το 
θέµα αυτό, ζητώντας λύση του ή άµεσα από τον Θεό («δείξον μοι, Κύριε, οδόν εν 


2 Προσθήκη: «για τον ίδιο λόγο, δηλαδή για να µη σφάλλω στο πλέον ουσιώδες για µας 
κατά την παρούσα περίπτωση (αφήνοντας βεβαίως κατά µέρος όλα τα πασιφανή και 
πασίγνωστα -- δηλαδή τη διαφωνία σε ό,τι αφορά τη δογματική στάση)». 


10 Α΄ Τιμ.1,9. 

ή πορεύσομαι», «δίδαξον µε του ποιείν το θέλημά Σου», «δίδαξον µε τα 
δικαιώματά Σου»3 και άλλα) ή διαβάζοντας βιβλία και συνομιλώντας µε 
ορισμένους ανθρώπους. Ζητείστε από τον Επίσκοπο να δώσει την ευλογία να 
αντικαταστήσετε τον κανόνα που γίνεται µε τα βιβλία, µε την ευχή σε χρόνο, 
δηλαδή σε χρόνο αντίστοιχο προς εκείνον που διαθέτετε για την ανάγνωση του 
κανόνα (όχι ανάγνωση γρήγορη ούτε σιγανή αλλά κανονική). Στην προσευχή µε 
τα βιβλία θα εφαρμόζετε την πιο αργή (σιγανή), προσεκτική ανάγνωση, χωρίς 
φόβο να παρατείνετε τον κανόνα {/190] για μερικές ώρες, τερματίζοντάς τον σε 
οποιοδήποτε σηµείο και ἂν είσθε, όταν λήξει ο καθορισµένος χρόνος: σχετικά µε 
την προσευχή µε κομποσχοίνι, πάλι χωρίς να βιάζεσθε, αλλά συγκεντρώνοντας 
την προσοχή στην προσευχή, και όχι στον αριθµό των κομποσχοινίων: ή πάλι, 
όταν επιθυμεί η ψυχή να προσευχηθεί, ας προσευχηθεί ήσυχα, χωρίς φόβο 
μήπως η προσευχή της δεν λογαριασθεί ως κανόνας [... φθορά στο χειρόγραφο ...]. 
Έστι, να µη μένει στο τέλος της προσευχής η ανησυχία λόγω της ανάγκης να 
μετράτε τους κανόνες, κάτι που καταντά πλέον Φφορτικό. Με λίγα λόγια, πρέπει 
να υπάρχει στην ψυχή ελευθερία απὀ τα βιβλία, αλλά ελευθερία για να 
προσεύχεται, ὀχι για να ονειροπολεί. Αν όµως ο νους είναι ράθυµος στην 
προσεκτική προσευχή, τότε πρέπει να χρησιμοποιούμε τα βιβλία και το τυπικό 
της Εκκλησίας. 

Συγχωρείστε µε, αγαπητέ πάτερ Δαβίδ, και ευλογείστε µε. 

Λυπάμαι που λόγω ελλείψεως χρόνου δεν μπορώ να σας γράψω πολλά 
που θα ήταν χρήσιμα. 

Αν δεν λάβετε το όγδοο γράμμα, µη λυπηθείτε. Λυπάμαι τον κόπο και το 
χρόνο που ξόδεψα γι΄ αυτό και τίποτε παραπάνω. 

Την ερχόμενη εβδομάδα θα είμαι συνεχώς απασχολημένος µε εργασία, 
μετά από την οποία ίσως μπορέσω να σας γράψω. 

Η αληθινά ευσεβής ζωή του χριστιανού κάνει το πρόσωπό του όμοιο µε 
τον Χριστό (παρόλη την πολυμορφία των χαρακτήρων και των ατομικών 
χαρακτηριστικών που απαντούν στους ανθρώπους). Πολύ χάρηκα βλέποντας το 
πορτραίτο σας. Γίνατε ορθόδοξος άνθρωπος. Το έλεος του Θεού αναπαύεται 
μέσα σας. 

//191] Σας ευχαριστεί επίσης ο Γέροντας πατήρ Σιλουανός για τη 
φωτογραφία: κοιτούσε µε αγάπη το πρόσωπό σας. Χαίρεται, γιατί η ευεργετική 
αλλαγή της ζωής σας αντικατοπτρίζεται ακόµη και στην εξωτερική σας ὀψη!“. 

Με αγάπη εν Κυρίω, 

Ο ανάξιος ιεροδιάκονος Σωφρόνιος 


Ἡ Ψαλμ. 142,8. 
3 Ψαλμ. 142,10. 
5 Ψαλμ. 1182. 


1 Συνέχεια της Επιστολής, βλ. Παράρτημα 13: Η Θεία χάρη και η ελευθερία του 
ανθρώπου, σσ. 329-336. 

Στην αρχή της αλληλογραφίας µας αριθμούσα τα γράμματα και 
χρησιμοποιούσα χαρτί μικρού μεγέθους -σε σχήμα τετραδίου- γιατί µου 
φαίνεται ότι αυτό προσφέρει κάποιες ευκολίες. Μόλις λάβω γράμμα, μπορώ 
αμέσως να είμαι βέβαιος, αν αυτό είναι το επόμενο κατά σειρά ή ἂν πριν από 
αυτό κάποιο χάθηκε. Υπάρχουν και άλλα πλεονεκτήματα. 

Εσωκλείω στο γράμμα µου και γράμμα από τον Γέροντα π. Σιλουανό. 

Ο ανάξιος ιεροδιάκονος Σωφρόνιος 

Το 29 γράμμα που στείλατε αεροπορικώς από τη Νίκαια πήρε 11 ημέρες για 
να το λάβω. Συνήθως και τα απλά ακόµη γράμματα από τη Γαλλία χρειάζονται 
5-6 ημέρες. Έτσι δεν υπάρχει κανένα νόημα να στέλνετε αεροπορικώς στον Άθω 


γράμματα. 
Άθως, 12/25 Δεκεμβρίου 1932 


[//192] 
Επιστολή 13 
Η ΠΝΕΥΜΑΤΙΚΗ ΠΡΌΟΔΟΣ 
Προσευχή µε καθαρό νου. Βιβλία για τη νοερά εργασία. Η τάξη στην πνευματική 
ανάπτυξη του ανθρώπου. Οι καθοδηγητές. Πρέπει να κατεβάσουµε τον εαυτό 
μας στον άδη. Καρδιά σάρκινη και πνευματική και η οδός προς αυτήν. διψυχία. 
Για το ότι δεν πρέπει να επιθυμούμε τίποτε. 
Άθως, 14/27 Δεκεμβρίου 1932 

Πολύτιμε, πάτερ Δαβίδ, Ευλογείτε! 

Αγαπηµένε εν Χριστώ αδελφέ, δεχθείτε τα συγχαρητήρια και τις αγαθές 
ευχές µου για τις ημέρες των Εορτών της Γεννήσεως του Χριστού. 

Χθες (Σάββατο 11/24 Δεκεμβρίου) σας έστειλα το 119 γράμμα και νόμιζα 
ότε δεν θα σας γράψω πλέον για πολύν καιρό. Αλλά η σκέψη, για να µην πω η 
μέριμνα, για σας δεν απομακρύνεται ούτε ηµέρα ούτε νύχτα. Για παράδειγµα 
σήμερα διαβάζοντας εκ νέου το γράμμα σας!, το 20 από τη Νίκαια, αποφάσισα 
και πάλι να σας γράψω χωρίς αναβολή, γιατί σε πολλά ερωτήματα δεν έδωσα 
ακόµη σχεδόν καμιά θετική απάντηση. 

«Να προσεύχομαι, να φθάσω στην αληθινή προσευχή, να ασκούµε στην 
προσευχή µε σωστή μέθοδο: να ποιά είναι τώρα η κύρια µέριμνά µου. Παρακαλώ, 
γράψτε µου ό,τι µπορείτε γι΄ αυτό». 

Η προσευχή είναι έργο των αγγέλων, τροφή όλων των μ/193] ασωμάτων, η 
μέλλουσα ευφροσύνη, ατελεύτητη εργασία”. 

Στο όγδοο γράμμα που χάθηκε σας έγραψα, θυμάμαι, λίγα λόγια για την 
προσευχή, απαντώντας στο δικό σας μεγάλο γράμμα από τη Λίτβα. 

Όταν διάβασα το γράμμα σας εκείνο στον Γέροντα πατέρα Σιλουανό, 
αυτός σιώπησε για αρκετή ώρα και έπειτα είπε ότι δεν είναι ωφέλιμο για σας να 
απασχολείτε τον νου σας µε σκέψεις γύρω από την πίστη και τις εκκλησίες (στο 
γράμμα εκείνο δόθηκε ιδιαίτερα µεγάλη προσοχή στα ερωτήματα αυτά και µου 
ζητήσατε να σας απαντήσω σε πολλά), αλλά ότι πρέπει να προσεύχεσθε µε 
καθρό νου. 

Τώρα δεν θυμάμαι ακριβώς κάτω από ποιες περιστάσεις έγινε αυτή η 
συνομιλία µας. Θυμάμαι µόνο ότι µου ζήτησε µε επιμονή και αποφασιστικότητα 
να σας γράψω γι αυτό και να σας πω να δώσετε µεγάλη προσοχή στη συμβουλή 
του. 

Μετά από τα λόγια αυτά στο όγδοο γράμμα σας έγραφα, θυμάμαι, λίγα 
για το τί σηµαίνει να προσεύχεται κανείς µε καθαρό νου. Παρατήρησα επίσης ότι 
η εργασία αυτή είναι µεγάλη και φοβερή. Πρέπει να την προσεγγίζει κάποιος µε 


1Το γράμμα δεν διασώθηκε. 


2 Βλ. Ἰωάννου Σιναΐτου, Κλίμαξ 28,1, ΡΟ 88,1129Ρ8. Προσθήκη: «Μου φαίνεται πως είναι 
περιττό να αναφερθώ στα γράμματά µου στην προσευχή, καθώς υπάρχει πληθώρα από έργα των 
αγίων Πατέρων, όπως και συγγράμματα μερικών νεωτέρων ασκητών, το έργο των οποίων 
δοκιμάστηκε, έγινε αποδεκτό και χαρακτηρίσθηκε ως έγκριτο από γενεές ασκητών». 

πολλή περίσκεψη και φόβο Θεού. Οι άγιοι Πατέρες προειδοποιούν λέγοντας ότι η 
ανάξια προσέγγιση στην υπερφυσική αυτή προσευχή επισύρει µόνο την οργή του 
Θεού». 

[/194] Στο ίδιο γράμμα ανέφερα επίσης ότι θεωρώ εντελώς περιττό να σας 
γράψω για την προσευχή, τη στιγµή που υπάρχουν σε µεγάλη αφθονία έργα των 
αγίων Πατέρων και μερικών νεωτέρων ασκητών-συγγραφέων, αφιερωμένα 
αποκλειστικά στη νοερά εργασία. Στη συνέχεια σας παρέθετα τα σχετικά βιβλία. 

Αυτά είναι τα ακόλουθα: 

1) Η Φιλοκαλία. Καλύτερα είναι, πιστεύω, να αποκτήσετε τη ρωσική 
Φιλοκαλία (σε μετάφραση του επισκόπου Θεοφάνους του Εγκλείστου). Εκτός από 
την υπεροχή της σε σχέση µε την ελληνική, από την άποψη ότι αφθονούν σε 
αυτήν οι συλλογές των αγιοπατερικών ασκητικών έργων, είναι οπωσδήποτε 
περισσότερο κατανοητή. Στο ελληνικό πρωτότυπο συχνά απαντούν ασαφή, 
δηλαδή δυσνόητα σηµεία, τα οποία στη ρωσική μετάφραση λίγο πολύ έχουν 
διασαφηνισθεί και το νόηµά τους έχει αποκατασταθεί. (Παρόλα αυτά και εδώ 
υπάρχουν μερικά σηµεία, στα οποία η μετάφραση δεν είναι απόλυτα επιτυχής, 
αλλά αυτό δεν είναι σοβαρό). 

Η πλήρης ρωσική Φιλοκαλία αποτελείται από 5 τόμους. Ο 45: είναι 
αφιερωμένος αποκλειστικά στον άγιο Θεόδωρο τον Στουδίτη. Νομίζω πως ο 
συγκεκριμμένος τόμος δεν σας χρειάζεται. Για την προσευχή και τη νοερά νήψη 
οι περισσότερες αναφορές συγκεντρώνονται στον 55 τόμο, αλλά υπάρχουν και 
στον 20. Έτσι ο 5- και ο 30: είναι οι πιο [/195] σημαντικοί τόμοι για όσους 
ενδιαφέρονται για την προσευχή. 

Εκτός από τη Φιλοκαλία είναι απαραίτητο να έχετε επίσης τα βιβλία: 

2) Του οσίου Ισαάκ του Σύρου. 

3) Του αγίου Πέτρου του Δαμασκηνού. 

4) Του οσίου Συμεών του Νέου Θεολόγου, είτε στο ελληνική κείµενο (στα 
νεοελληνικά) είτε στη ρωσική σε μετάφραση του επισκόπου Θεοφάνους του 
Εγκλείστου (όπου δεν περιλαμβάνεται το σύγγραμμα των Ύμνων του Αγίου). 

Αυτό όµως ακόµη δεν αρκεί. Νομίζω ότι για τη σωστή και συστηματική 
γνωριμία µε την ουσία και τις μεθόδους της νοεράς προσευχής θα σας είναι 
ωφέλιμο να διαβάσετε καιτα έργα: 

5) Του επισκόπου (και νυν αγίου) Ιγνατίου Μπραντζιανίνωφ. Αυτός ο 
ασκητής επίσκοπος γνώρισε εμπειρικά την εργασία της νοεράς προσευχής και 
παρουσιάζει στα έργα του µε πλήρως ικανοποιητική σειρά, λεπτομέρεια και 
σαφήνεια τη διδασκαλία των αγίων Πατέρων για τη νοερά προσευχή του Ιησού. 


3 Βλ. Νείλου του Σιναΐτου, Εκατόν πεντήκοντα τρία κεφάλαια περί προσευχής, κεφ. 145, 
146, Ρα 79,1165-1200. Με διόρθωση: «Σας έχω ήδη γράψει ότι η πνευματική προσευχή είναι η 
ανώτερη από όλες τις εργασίες και ότι γι αυτή, σύμφωνα µε το λόγο του οσίου Νείλου του 
Σιναΐτου, διεξάγεται όλος ο πόλεμος µε τους δαίμονες και ότι όποιος άνοµα ορµά να 
προσαρµοσθεί στην υπερφυσική αυτή προσευχή, ελκύει επάνω του την οργή του Θεού 
(συγχωρείστε µε για την τόλμη να εκφράζομαι µε αυτόν τον τρόπο). Παραθέτω απόσπασµα από 
τον όσιο Ισαάκ τον Σύρο». 

Η μελέτη των έργων του θα περιορίσει σηµαντικά τον κόπο σας στην 
προσπάθεια να προσεγγίσετε τα συγγράμματα των αγίων Πατέρων. Θα σας 
προσφέρει τη δυνατότητα για την άµεση και ορθή κατανόησή τους, όπως επίσης 
και µια ιδέα για το πώς κατορθώνεται η βαθμιαία ανάβαση, που αν και δεν είναι 
για όλους υποχρεωτική, ωστόσο, ως γνώση, είναι ωφέλιµη σε όλους. 

6) Ο Βίος και τα κείµενα του Γέροντος (και νυν αγίου) Παϊσίου του 
Βελιτσκόφσκυ. Πολύ χρήσιμο βιβλίο. 

Μπορείτε, αν θέλετε, να αποκτήσετε και τα: 

7) «Οι περιπέτειες ενός Προσκυνητού» και 

8) Μερικά σύντομα έργα του επισκόπου Θεοφάνους [//196Ι του Εγκλείστου. 
Στα βιβλία αυτά θα βρείτε ατελείωτο, ανεξάντλητο θησαυρό. Η ανάγνωσή τους 
παρέχει στην ψυχή απερίγραπτη γλυκύτητα. Είναι γραμμένα µε την έμπνευση 
του Αγίου Πνεύματος, και µε την ανάγνωσή τους µόνο φωτίζουν το νου. 

Βασανισθείτε, μοχθείστε, θλιβείτε, ευχηθείτε, κλάψτε µε όλη σας την ψυχή 
διαβάζοντάς τα. 

Αγαπητέ, πάτερ Δαβίδ, τί µε αναγκάζει να σας γράφω, όταν υπάρχουν η 
Αγία Γραφή και τέτοια πληθώρα αγιοπατερικών έργων, στα οποία µπορεί να 
βασίζεται ο καθένας που γράφει σήμερα, όταν μάλιστα σύμφωνα µε την εντολή 
των αγίων Πατέρων κανένας δεν πρέπει να τολμά να διδάσκει από τον εαυτό 
του; Τίποτε άλλο, παρά η επιθυμία της αγάπης χάριν του Χριστού να σας 
υπηρετήσω στο μέτρο του δυνατού. 

«Η επιστήμη συντομεύει για µας την πείρα της ζωής που Φεύγει 
γοήγορα»ά΄. Να η επιθυμία µου: να συντομεύσω για σας τη δαπάνη μόχθου και 
χρόνου για την απόκτηση πνευματικής πείρας και γνώσεως, και να σας υποδείξω 
την αληθινή και απλανή οδό (να υποδείξω και όχι να χειραγωγήσω) στο μέτρο 
που μπορώ”. 

Έχοντας επίγνωση της ανεπάρκειάς µου, προσευχήθηκα πολύ στον Θεό 
και στη Θεομήτορα να µε ελευθερώσουν από το έργο αυτό που υπερβαίνει τις 
δυνάμεις µου, να είμαι τρόπον τινά ο πνευματικός σύμβουλός σας. Ωστόσο µέχρι 
τώρα δεν ευδόκησε ο Θεός να αποφύγω τη μέριμνα αυτήν, και ως εκ τούτου µε 
θλίψη, πόνο και δάκρυα σήκωσα, όπως μπορούσα, το βάρος αυτό. 

[//197Ι Οι συνεχείς σκέψεις µου για σας, η συγγραφή επιστολών τις νύχτες, 
και ύστερα η πλήρης εξάντληση στην αγρυπνία του όρθρου, κατέστρεψαν 
εντελώς την ησυχία µου. 

Είναι δύσκολο να καθοδηγήσει κάποιος ακόµα και έναν απλό, αδαή και 
ευκολόπιστο άνθρωπο. Πόσο ασύγκριτα βαρύτερο όµως είναι να επιχειρήσει να 
συμβουλεύσει άνθρωπο μορφωμένο και µε υψηλή διανοητική ανάπτυξη. 

Στην πνευματική ζωή είναι γνωστό ότι υπάρχει µια τάξη, που πρέπει να 
τηρηθεί απαραίτητα για τη σωστή ωρίμανση του ανθρώπου. Τυχαίνουν βέβαια 


4Απότην τραγωδία του Α. Σ. Πούσκιν, Μπόρις Γκοντουνώφ. 


5 Προσθήκη: «Κατά την ανεξιχνίαστη πρόνοια του Θεού για µένα ο Κύριος µου έδωσε να 
γνωρίσω την αρχή της αληθινής οδού προς τη σωτηρία». 

και εξαιρετικές περιπτώσεις, αλλά τότε όλα γίνονται από τον Θεό χωρίς τη 
συνέργεια της ανθρώπινης χειραγωγίας ή θελήσεως. Μόλις όµως απαιτείται η 
χειραγωγία ή η θέληση ή η συναίσθηση στην επιλογή πράξεων, τότε 
οπωσδήποτε χρειάζεται η τάξη. 

Δεν επιτρέπεται να παρακάμψει κάποιος τις κατώτερες βαθμίδες και να 
ανέβει στην κορυφή. Όταν λοιπόν ομιλούν σε τέτοιον άνθρωπο για τα έργα των 
αρχαρίων, που ενδέχεται να μην είναι τέλεια σε πολλά, τότε αυτός, διαβάζοντας 
κάπου για τα τελειότερα και κατανοώντας διανοητικώς τα αναγνώσματα αυτά, 
αρχίζει να ορµά προς την τελειότητα εκείνη όχι από την καθιερωμένη οδό. 

Η απόκρυψη από το μαθητή πολλών πραγμάτων είναι αναγκαία, για να 
τα γνωρίσει αργότερα στον καιρό τους µέσα από την ἴδια τη ζωή και όχι µόνο 
αφηρημένα µε το νου, πράγμα όχι απλά ανώφελο αλλά και επιζήµιο. Ο εχθρός 
θα τον παρακινεί σε αγώνες που δεν ανταποκρίνονται στις δυνάμεις του, και 
τότε συνεχώς θα του ψιθυρίζει: Δες αυτό, δες εκείνο’ να η χάρη, να η τελειότητα, 
να εκείνος ο γνόφος ή το φως ή η αλήθεια κ.ο.κ. Με αυτά λοιπόν ο εχθρός θα τον 
οδηγήσει προς την ολοκληρωτική απώλεια, εισάγοντας στη θέση της αλήθειας 
την πλάνη ή γεμίζοντας το νου και την καρδιά του µε οίηση και θα τον κάνει 
ανίκανο να δεχθεί τη χάρη του Θεού, που είναι πάντοτε έτοιμη να µας 
επισκεφθεί. 

//198] Όταν σας λέω κάτι, τότε εσείς, παρά την αγαθή και αξιέπαινη 
διάθεση να εννοήσετε, υποβάλλετε τους λόγους μου σε τέτοια ανάλυση, που 
υπερβαίνει σαφώς το οφειλόμενο μέτρο. Για να εξηγήσει κάποιος όλες σας τις 
απορίες, χρειάζεται πολύ χρόνο, γιατί εσείς κάποτε περνάτε στο δογματικό 
επίπεδο, εντοπίζετε διαφωνία εκεί, όπου στην πραγματικότητα δεν υπάρχει 
παρά μόνο διαφορά ψυχοσυνθέσεως και επιπέδου των ανθρώπων εκείνων, προς 
τους οποίους απευθύνονται οι συμβουλές κ.ο.κ. Σε ορισμένες από τις ερωτήσεις 
σας προσπαθώ να απαντήσω σύντομα, ενώ οι υπόλοιπες θα καταστούν σαφείς 
από μόνες τους γρήγορα. 

Τώρα λοιπόν, σε συνέχεια των τελευταίων επιστολών μου, θεωρώ 
σπουδαιότερο να σας αναφέρω ότι όσα έχω πει είναι άλλοτε υψηλά και άλλοτε 
απλά. Διατυπώθηκαν µε τέτοια ενότητα, που σύμφωνα µε την πρόθεσή µου 
όφειλαν από τη µια να σας οδηγήσουν στην πίστη και την επίγνωση ότι εκείνη η 
οδός, την οποία προσπαθώ να σκιαγραφήσω μπροστά σας, είναι η αληθινή, από 
την άλλη να σας συγκρατήσουν στα όρια του κατά δύναμη εφικτού και 
καθιερωμένου”. 

Σας μιλώ για όσα είμαι βέβαιος, επειδή τα έζησα ο ίδιος. Θέλω όµως να 
τελειώσω τις αναφορές στη μηδαμινή µου πείρα. Γνωρίζω ότι εσείς δεν µε 
κατακρίνατε γι΄ αυτό, αλλά ωστόσο δεν είναι σεµμνό να μιλά κάποιος για τον 
εαυτό του. 

Τόσο πολύ υπέφερα, γιατί δεν είχα πιστό οδηγό ή καλύτερα τέτοιον που θα 
μπορούσε να µε κρατήσει στα χέρια του, ικανοποιώντας ως έναν βαθμό τις 


ὁ Προσθήκη: Βλ. Παράρτημα 1,4: «Μετάνοια», σσ. 337-340. 

ψυχικές και διανοητικές µου αναζητήσεις. ΥὙποτάχθηκα ως την τέλεια άρνηση 
του εαυτού µου, μολονότι άκουσα και είδα από τον οδηγό µου πράγματα 
υπερβολικά απλά και στοιχειώδη, που μπορούν να ικανοποιήσουν µόνο 
ολιγογράµµατο και απλοϊκό μ//199] άνθρωπο. Έπρεπε να θάψω τον εαυτό µου στη 
γη, να ταπεινωθώ ίσως σε σηµείο παραλογισμού. Όταν λοιπόν σκεφτόμουν τα 
υψηλότερα, τότε έπρεπε να ενεργώ µε βάση τις δικές µου εικασίες. Και ξέρετε 
αλήθεια, πόσες φορές προσέκοψα και προσκόπτω μέχρι τώρα σε εμπόδια που 
κάποτε ήταν και φοβερά, σχεδόν θανάσιμα; Εκατοντάδες φορές ήμουν έτοιμος 
να πεθάνω. Πήγαινα συχνά στο νοσοκομείο. Έπεφτα συχνά στο δωμάτιό µου µε 
δάκρυα πόνου, χωρίς ελπίδα να αναρρώσω κάποτε. Επιθυμία µου ήταν, έστω και 
λίγο, να σας προφυλάξω στην αρχή της πορείας σας από κάποια πράγματα που 
σε εμένα προξένησαν ζημιά, ίσως και ανεπανόρθωτη. Κινούμαι μεταξύ των 
ανθρώπων και φαίνομαι εὔθυμος στην όψη, αλλά η ψυχή µου θλίβεται πολύ. Θα 
ήθελα να κλαίω πεσµένος µε το πρόσωπο στη γη και να µη σηκωθώ πριν από 
την ημέρα της λύτρωσης ή της κρίσης, αλλά αποκάµνω γρήγορα από το κλάμα. 

Πόσες φορές έκλαιγα τόσο, ώστε µου φαινόταν ότι η κοιλιά µου καιγόταν 
και ανέβλυζε δάκρυα. Αλλά και μέχρι σήμερα δεν βλέπω πρόοδο, δεν μπορώ να 
διορθωθώ ούτε στο ελάχιστο. Ένα μόνο κατάλαβα, ότι δὲν πρέπει ποτέ ο 
άνθρωπος να ορµά προς τα οράματα, προς τη θεωρία, προς τις υψηλές 
κατακτήσεις. Όλα αυτά είναι ο δρόμος της πλάνης. Η οδός προς την Ουράνια 
Βασιλεία περνά από τον άδη. Πρέπει µε όλη µας τη δύναμη, ενσυνείδητα, να 
κατεβούμε µε το νου στον άδη, δηλαδή να θεωρούμε τον εαυτό µας άθλιο, ανάξιο 
της ευσπλαγχνίας του Θεού, άξιο καταδίκης για την κακία του, για την 
αθλιότητά του, για την αντίστασή του στον Θεό, άξιο µε άλλα λόγια για τα 
αιώνια βάσανα του άδη. Μόνο όταν η ψυχή αποκάµνει από τη συναίσθηση αυτή, 
μπορεί να ελπίζει στο έλεος του Θεού και να µην απελπίζεται’. 

[2001 Ὀφείλουμε να κατεβάζουμε τον εαυτό µας στον άδη, αλλά, 
επαναλαμβάνω, αυτό σηµαίνει να κρίνουμε τον εαυτό µας άξιο του άδη. Βέβαια 
δεν υπάρχει καμιά ανάγκη να φανταζόμαστε κάτι κατά τη διάρκεια της πράξης 
αυτής. (Για ποιόν λόγο να φανταζόμαστε, όταν ο άδης είναι στην ψυχή µας). Τα 
λόγια µου για τον άδη σας οδήγησαν σε απορία. Και πολλά όµως άλλα σας 
δημιουργούν απορίες και σημειώνετε τόσο πολλά από τα γράμματά µου, ώστε να 


7 Προσθήκη: «Δεν καταλάβατε το λόγο µου, ότι δηλαδή ο ασκητής ενσυνείδητα 
κατέρχεται σιγά-σιγά στον άδη ... όσο του το επιτρέπουν οι δυνάμεις του -- οι ψυχικές του 
δυνάμεις. Σας το τονίζω, ενσυνείδητα, µε το νου καιτην αίσθηση της καρδιάς. Αυτό δεν σηµαίνει 
«κενό», απουσία σκέψεων, αδρανή κατάσταση του νου, αλλά κυρίως εργασία (ενεργό 
κατάσταση, ωστόσο εντελώς ελεύθερη από κάθε φαντασία των αισθήσεων), που 
συγκεντρώνεται τρόπον τινά στη σκέψη να αναγνωρίζει ότι είναι αμαρτωλός που έθλιψε 
τον Θεό, άξιος του άδη και ανάξιος του παραδείσου. Και έτσι πρέπει να γίνεται. Άδικα 
μπήκατε σε ανώφελες σκέψεις. Νομίζω πως αν σας μιλώ για την άυλη ζωή, τότε δεν έχω υπόψη 
µου αυτό το «κενό». Όχι, αγαπητέ. Και στον άγιο Διονύσιο τον Αρεοπαγίτη δεν πρόκειται για 
«κενό», αλλά για μεγάλο, ανείπωτο, πλήρωμα και φως σκέψεως. Γι αυτό όµως θα μιλήσουμε 
άλλη φορά. Δεν εννοήσατε το λόγο µου περί άδου. Κάποτε όµως ο Θεός θα δώσει να 
καταλάβετε». 

μη γνωρίζω σε τι πρώτα να σας απαντήσω. Γι’ αυτό µου Φαίνεται ότι μεταξύ τους 
(οι σημειώσεις) δεν έχουν αλληλουχία. Δεν κατανοώ, για παράδειγµα, γιατί 
ὕστερα από το «πρέπει να συνηθίσουµε να παραμένουμε στην καρδιά µε την 
προσοχή του νου» αναφέρετε από τα λόγια µου: «Η πλάνη έγκειται κυρίως στο 
γεγονός ότι ο άνθρωπος πλάθει στο νου του εικόνες ή παραδίνεται σε 
ψυχολογική έξαρση», και έπειτα το «φυλαχθείτε από την ονειροπόληση», και πιο 
πέρα το «αίσθημα» του φόβου του Θεού ή την επίγνωση του μεγαλείου της 
χριστιανικής κλήσεώς µας. 

Δεν καταλαβαίνω, τι σας προκαλεί σύγχυση; 

//201] Να στεκόµαστε µε το νου στην καρδιά σημαίνει να συγκεντρώνουμε 
το νου σε εκείνο το µέρος (τον Φυσικό χώρο), όπου βρίσκεται η καρδιά µας (η 
«σάρκινη», που κτυπά στο στήθος µας). Δεν πρέπει τότε να πλάθουμε 
οποιαδήποτε εικόνα και δεν χρειάζεται να φανταζόµαστε οὔτε την ίδια την 
καρδιά. Μόνο να στεκόµαστε «γυμνοί» (από κάθε αλλότρια σκέψη) µε το νου, 
σκεπτόµενοι καθαρά (άµορφα, ασχηµάτιστα) για τον Θεό και να επικαλούμαστε 
το Θείο όνοµα του Κυρίου ημών Ιησού Χριστού, Υιού του Θεούϑ. Θα δείτε κατά τη 
διάρκεια της πράξης αυτής τι συμβαίνει, και τότε θα είναι δυνατό να μιλήσετε γι 
αυτό. Και αυτό είναι ένα. Τελείως διαφορετικό απὀ το να παραδοθεί κάποιος 
στην ονειροπόληση. Αυτό πράγματι πρέπει να το αποφύγουμε”. 

Περιττή επίσης µου φαίνεται η αναζήτηση από μέρους σας μεταφυσικών 
εννοιών για την καρδιά!0, 

Ενδέχεται ωστόσο να έχουν γεννηθεί µέσα σας όλες αυτές οι αμφιβολίες, 
γιατί ο Ιωάννης του Σταυρού διδάσκει το αντίθετο. Αλλά να ξέρετε, αγαπητέ, ότι 
ἂν η διδασκαλία του για τη «νοερά ησυχία» είναι ορθή, τότε δεν θα υπάρξει 
μεταξύ µας καμιά διαφωνία. Εσείς όµως απλώς αρχίσατε να τρέχετε προς τα 
εκεί, όπου δεν πρέπει ακόµη [/202] να προσπαθείτε να εισδύσετε: και µου Φαίνεται 
πως δεν καταλαβαίνετε ακόµη πλήρως, έστω και αν γράφετε στο γράμμα σας ότι 
σας είναι όλα πολύ κατανοητά. Εντούτοις, ίσως σφάλλω εγώ ως άνθρωπος και 
όχι εσείς. Τότε παρακαλώ να µε διορθώσετε. 

Στο τελευταίο σας γράμμα γράφετε τα ακόλουθα. «Μου Φαίνεται ότι µε 
τον όρο καρδιά οι ορθόδοξοι εννοούν εκείνο το κενό των δυνάμεων", στο οποίο 
αναφέρεται ο Ιωάννης του Σταυρού, αν και σύμφωνα µε τη συνήθη σύγχρονη 


8 Προσθήκη: «Να στέκεσαι µε το νου στην καρδιά είναι ένα πράγμα: να σχεδιάζεις εικόνες 
στο νου και ονειροπόληση είναι εντελώς άλλο. Το πρώτο είναι καλό, το άλλο πρέπει να το 
αποφεύγουμε». 


2 Προσθήκη: «Πρέπει επίσης να κάνετε και το άλλο, που εγώ, συγχωρείστε µε, σας 
συμβούλεψα: δηλαδή, να συνηθίσετε την προσοχή του νου σας να στρέφεται προς την καρδιά. 
Και αυτό συνοδεύεται πάντοτε µε την προσευχή του Ιησού κυρίως. Πάντοτε να θυμάσθε και να το 
κάνετε, µε ειρήνη, µε απλότητα. Αργότερα θα σας εξηγήσω, γιατί χρειάζεται αυτό». 


10 ΤΠ]ροσθήκη: «Βλ. Παράρτημα 15: “Για το πώς πρέπει να αγωνιζόµαστε µε το νου”, σσ. 
341-343». 


Ἡ Στα γαλλικά "νἰάε ἆες ραἱβ54πς65”: «το κενό των (ψυχικών) δυνάμεων». 

(κοσμική) έννοια, η καρδιά σηµαίνει κυρίως την αφθονία των αισθημάτων και 
της συνειδήσεως». Και συνεχίζετε, «"ο νους στην καρδιά” μήπως αποτελεί τη 
συνέπεια της χαρισματικής επιγνώσεως ότι βρίσκεται στο “σκοτάδι”;». 

Από τα λόγια σας δεν είναι δύσκολο να καταλάβει κανείς προς τα πού 
κλίνει η καρδιά σας: προς την πρώτη, βεβαίως, ερμηνεία. Τη δεύτερη, φΦτάνετε στο 
σημείο ακόµη και να την καταδικάζετε, κατά κάποιον τρόπο, ως µη πνευματική. 
Στις σκέψεις που θα παραθέσω δεν θα στηριχθώ σε κάποια ιδιαίτερη διδασκαλία 
της Ορθόδοξης ασκητικής, αλλά κυρίως στη διαίσθησή µου. Τι αυτό, ἂν 
υπερβάλω σε ανοησίες, µην τις καταλογίσετε σε κανένα άλλον παρά σε μένα. 

Το θέµα της καρδιάς σας ενδιέφερε και από ενωρίτερα ακόµη. Θυμάμαι 
πως αναφέρατε σε προσωπική µας συνομιλία ότι θέσατε στον πατέρα Θεοδόσιο 
ήδη στα Καρούλια το ερώτημα: «τί πρέπει να εννοήσουµε µε τον όρο καρδιά». 
Δεν θυμάμαι ακριβώς τί σας απάντησε εκείνος. Θυμάμαι όµως μόνο ότι σας 
ικανοποίησε κάπως µε την απάντησή του, γιατί και αυτός έδινε στην καρδιά 
μεταφυσικό ορισμό. Θέλω λοιπόν να σας προτείνω σχετικά µε µια πρακτική και 
ενεργό πνευματική ζωή, που να συμφωνεί µε το πνευματικό [/205] επίπεδο ή την 
κατάστασή σας: Να µη παρασύρεσθε, προς το παρόν, από την αναζήτηση 
μεταφυσικών εννοιών για την καρδιά, αλλά να προσεγγίσετε τη λύση του 
προβλήματος αυτού πολύ απλούστερα. Αυτό θα σας οδηγήσει ασφαλέστερα 
στην αλήθεια, όταν ευδοκήσει ο Θεός. Κάποτε η «πνευματικότητα» είναι περιττή 
για τους ανθρώπους. «Υπερβολικά πνευματικοί» υπήρξαν οι εικονοµάχοι, στους 
οποίους το φρόνημα των Ορθοδόξων για τις εικόνες φαινόταν σαρκικό και όχι 
πνευματικό. Το ίδιο ισχύει και για την καρδιά (ΚΑΡΔΙΑ). Μου Φαίνεται ότι 
πλάσατε στο νου σας µια «υπερβολικά πνευματική» θεωρία, που µπορεί να σας 
βλάψει στην άσκηση τῆς νοεράς προσευχής. 

Φοβάμαι μήπως οι σκέψεις µου σας φανούν τώρα σαρκικές, εγκόσµιες. 
Φοβάμαι μήπως καταλήξετε στο συμπέρασμα ότι μιλώντας για αισθήματα 
(όπως του φόβου του Θεού και τα υπόλοιπα πνευματικά αισθήματα) εννοώ κάτι 
το αισθησιακό. Όχι βέβαια. Αυτό θα ήταν λάθος να το υποθέσετε από την 
πλευρά σας. (Αν προλάβω, θα προσθέσω στην επιστολή µου για σας απόσπασμα 
από τα γράμματα του Θεοφάνους του Εγκλείστου). 

Τα παραθέτω όλα αυτά, ὀχι για να απορρίψω την ύπαρξη βαθύτερων 
εννοιών για την καρδιά, διαφορετικών απὀ αυτήν που προτείνω, αλλά για να 
τονίσω ότι η οδός που οδηγεί προς εκείνη την καρδιά περνά δια µέσου αυτής της 
σάρκινης καρδιάς. 

Μπορούμε να παραλληλίσουμε κατά κάποιον τρόπο τη σχέση που υπάρχει 
ανάμεσα στον εγκέφαλο και το νου µε τη σχέση ανάµεσα στη σάρκινη-φυσική 
καρδιά και εκείνη την καρδιά, που αποτελεί τον πυρήνα της ανθρώπινης 
ύπαρξης. 

Μετά την έξοδό της από το σώμα η ψυχή διατηρεί το νου της ικανό να 
σκέπτεται διαφυλάσσει επίσης την καρδιά της, όχι πια τη σαρκική-φυσική, αλλά 
την πνευματική, ας [/204] την ονομάσουμε έτσι. Αλλά όµως, όπως στην φυσική 
ζωή η δραστηριότητα του νου συνδέεται αναπόσπαστα µε τη δραστηριότητα του 
εγκεφάλου, έτσι ακριβώς και η σάρκινη-φυσική καρδιά µας αποτελεί το κέντρο 

των εκδηλώσεων της πνευματικής ζωής καθόλη τη διάρκεια της παραμονής της 
στο σώμα (ΚΑΡΔΙΑ). 

Όταν κατά τη δωρεά του ελέους του Θεού ο νους σας ενωθεί µε την 
καρδιά, τότε θα διαπιστώσετε ότι η ένωση αυτή είναι διαμονή στα «έσω», στον 
εσωτερικό άνθρωπο. Είναι η ένωση της Φύσεώς µας, που κατακερµατίσθηκε µετά 
την πτώση στην αμαρτία, σύμφωνα µε την διδασκαλία των αγίων Πατέρων 
(Μέγας Βασίλειος)’. Μένοντας ο άνθρωπος στην καρδιά σκέπτεται τον Θεό 
καθαρά, βλέπει όλα τα τελούμενα σε αυτήν, βλέπει τους λογισμούς, όταν την 
προσεγγίζουν, τους απορρίπτει, τους αναιρεί µε την προσευχή του Ιησού, δεν 
τους επιτρέπει να εισέλθουν εκεί κ.ο.κ. Είναι δραστηριότητα ακατάπαυστη 
(ΚΑΡΔΙΑ). 

Μη σκέπτεσθε τώρα για τα μεγάλα. Δεν θα κατορθώσετε κατά την γνώμη 
μου τίποτα άλλο, παρά να προκαλέσετε ζημιά. Αν τα περιέπλεξα, τότε σας 
παρακαλώ, δίχως άλλο υποδείξτε τα λάθη µου. Και εγώ επίσης θέλω να εννοήσω 
εκείνο που εσείς εννοήσατε. Μου φαίνεται ότι αναζητείτε δρόμους προς «εκείνη» 
την καρδιά, αγνοώντας «αυτή» (τη σαρκική-φυσική), ενώ εγώ πιστεύω ότι εδώ 
κρύβεται κάποιο λάθος, γι΄ αυτό και σας εναντιώθηκα (ΚΑΡΔΙΑ). Αλλά παρόλα 
αυτά, αφού υπογράµµισα το λάθος σας, νομίζω ότι αποκτήσατε πλέον βαθύτερη 
κατανόηση της πνευματικής ζωής, αν και θα ήταν καλύτερο να µην την 
προσεγγίζετε µε τον τρόπο αυτό. 

//205] Έχετε πλησιάσει προς την αλήθεια τόσο σχετικά µε τη διαφορά του 
θείου και αληθινά πνευματικού από το ανθρώπινο-ἠψυχικό, όσο και σχετικά µετη 
σημασία του να γίνουμε τέκνα Θεού ή μέτοχοι του Θείου είναι (θα προτιμούσα 
της θείας ζωής). Θεωρώ όµως απαραίτητο να µου εξηγήσετε, µε ποιόν τρόπο σας 
δημιουργήθηκε αυτή η αντίληψη. 

Παρακαλώ, γράψτε μου οπωσδήποτε για το θέµα αυτό. Αν και εγώ έχω να 
σας κάνω προειδοποιητικά την εξής παρατήρηση: Αν το καταλάβατε μόνο 
διανοητικά, στηριχθήκατε στο βιβλίο του Ιωάννου του Σταυρού. Τότε λοιπόν 
γιατί αναφέρετε ότι προτίθεσθε «να πεισθείτε µε αυτές τις απόψεις και να τις 
εκθέσετε ως δικές σας»; Αν όµως σας επισκέφθηκε η χάρη του Θεού, και τότε 
πάλι, όταν μπορέσετε γράψτε μου. 

Τώρα, όπως βλέπω, δεν είναι ανάγκη να σας γράφω ότι η ύπαρξη των 
εννοιών του πνευματικού, του ψυχικού καιτου σαρκικού στην ασκητική ορολογία 
δεν σημαίνει µε κανένα τρόπο ότι ο άνθρωπος εκλαμβάνεται ως τρισύνθετος 
(δηλαδή από πνεύμα, ψυχή και σώμα). Σύμφωνα µε τη διδασκαλία της Αγίας 
Γραφής και των αγίων Πατέρων της Εκκλησίας ο άνθρωπος συνίσταται από 
ψυχή και σώμα. 

Στο σηµείο αυτό επίσης, όπως και στη συζήτηση για την καρδιά, θα ήθελα 
να σας προσγειώσω από τον ουρανό στη γη. Οι άγιοι Πατέρες λένε: «Αν δεις νέο 


12ΤΙϱβΡΛ. Μεγάλου Βασιλείου, Ομιλία εις το «πρόσεχε σεαυτώ» ΡΟ 91,1970-2178. 

που αυθαίρετα ορµά στον ουρανό, ἁρπαξέ τον από τα πόδια και πέταξέ τον στη 
ΤΠ, 

Σύντομα θα έχετε, ελπίζω, τα βιβλία, και τότε δεν θα υπάρχει καθόλου η 
ανάγκη να σας γράφω για την πνευματική ζωή. Έθεσα ως σκοπό µου µια κάπως 
βραδύτερη ![/206] προοδευτική κίνησή σας, αλλά τώρα βλέπω ὁτι εσείς 
αρπαχθήκατε από τις ψηλές κορυφές. Φοβάμαι ότι όλα αυτά γίνονται 
περισσότερο με τις εικασίες του νου σας και όχι µε το φωτισμό της χάριτος. Αν η 
υπόθεσή µου αυτή είναι σωστή, τότε, ξέρετε, δεν είναι πια απαραίτητο να σας 
επισκεφθεί η θεία χάρη, γιατί εσείς και χωρίς αυτή μαθαίνετε να κατανοείτε τον 
πνευματικό, θείο νόμο. Μένει μόνο να ενεργείτε σύμφωνα µε εκείνο που 
μαθαίνετε, γιατί όπως έχει λεχθεί, αμαρτία είναι, όταν γνωρίζει κάποιος να 
επιτελεί το αγαθό και δεν το κάνει (ΌΜΩΣ ΧΩΡΙΣ ΤΗ ΘΕΙΑ ΧΑΡΗ ΔΕΝ ΜΠΟΡΕΙ͂ 
Ο ΘΝΗΤΟΣ ΝΑ ΠΡΑΤΤΕΙ ΤΟ ΑΓΑΘΟ ΚΑΙ ΤΟΤΕ ΟΙ ΕΝΤΟΛΕΣ ΤΟΥ ΧΡΙΣΤΟΥ 
ΓΙΝΟΝΤΑΙ Η ΠΟΙΟ ΑΠΑΝΘΡΩΠΗ ΗΘΙΚΟΔΟΓΙΑ). 

Απορούσατε ακόµη για την έκφρασή µου ότι «ο Θεός εγκαταλείπει τον 
άνθρωπο σε πόνους και κόπους». Δεν πρέπει, µου Φαίνεται, η έκφραση αυτή να 
σταθεί αφορμή για να συμπεράνετε ότι σκέπτομαι πως ο άνθρωπος µπορεί κατά 
κάποιον τρόπο να κάνει το αγαθό χωρίς τη συνέργεια της θείας χάριτος. Ωστόσο 
επαναλαμβάνω και πάλι και πιστεύω ότι σας είναι απαραίτητο να το θυμάστε 
αυτό. Ναι, πράγματι, ο Κύριος κάποτε κρύβει τη χάρη Του σε τέτοιο βαθμό, ώστε 
εμείς δεν την αισθανόμαστε καθόλου µέσα µας. Τότε λοιπόν κάθε πράξη, ακόµη 
και μικρή, κατά την εντολή του Θεού, γίνεται µε βία του εαυτού µας και µε πόνο. 
Αλλά η κατάσταση αυτή της πάλης και της απουσίας της αισθητής χάριτος µου 
φαίνεται πως είναι τέτοια, ώστε ο άνθρωπος που βρίσκεται σε αυτήν δεν µπορεί 
να κάνει το θέλημα του Θεού ή να εκπληρώσει την δικαιοσύνη Του ... Δεν είναι 
όµως ανάγκη να μιλήσουμε γι’ αυτό. 

Διψυχία είναι ο δισταγμός, η αμφιβολία, η ανεπάρκεια της πίστεως 
(Απόστολος Ἰάκωβος)“. Γενικά λοιπόν οφείλω να πω ότι πολλοί ξεχνούν την 
ακολουθία των βιωμάτων [/207] τους, γιατί δεν μπορούν να σταθούν µε το νου 
στην καρδιά και να δουν πραγματικά την τακτοποίησή τους. Πρόσφατα είπα σε 
κάποιον: «Προσευχήθηκα για σας χθες και πόνεσε πολύ η ψυχή μου. 
Αντιμετωπίζατε µεγάλο πειρασμό, δυνατή ακηδία». Αυτός απαντά: «Όχι, για όλα 
δόξα τω Θεώ»! Την επομένη ημέρα έρχεται ξανά και µου λέει: «Πράγματι, µου 
ήταν δύσκολη εκείνη η ηµέρα». Όταν τον ρώτησα: «Γιατί λοιπόν το αρνηθήκατε 
χθες»; Μου λέει: «Να, ήρθε χαρά στην ψυχή µου και ξέχασα όλα όσα έγιναν». 

Στην πραγματικότητα όµως αυτό συνέβη, γιατί δεν µπορεί να επιτηρεί την 
καρδιά του, και ο νους του, διάχυτος στον έξω κόσμο, λησμονεί γρήγορα όλα όσα 
συνέβησαν στην ψυχή (ΚΑΡΔΙΑ). 


1 Αρχαίο Πατερικό, (στα ρωσικά) κεφ. 10, σ. 159. Μόσχα 1891. 


ΒΛ. Ιαις. 1,8. 

Πάλι επιστρέφω στα ίδια, για να σας προειδοποιήσω για τον κίνδυνο της 
τάσης να επιδιώκετε υψηλές κατακτήσεις. 

Ο εχθρός βεβαίως δεν αδρανεί. Θα αρχίσουν τότε -να φυλάγει ο Θεός- οι 
«οράσεις», οι «χαρισματικές» επισκέψεις. Όλα θα πάνε σχετικά εύκολα, η 
αγρυπνία, η νοερά προσευχή, η εγκράτεια στην τροφή και, εν συντομία, η πορεία 
προς την τελειότητα. Και τότε θα είναι δύσκολο να σας πείσουµε για οτιδήποτε 
(ΠΝΕΥΜΑΤΙΚΟΤΗΤΑ ΑΝΤΙΧΡΙΣΤΟΥ - ΟΙΗΣΗ]. Για την ώρα δεν είναι αργά. Να 
εφαρμόζετε ως κανόνα σε όλη σας την ζωή το: «Μην επιθυμείτε οράσεις (και 
θεωρία), ακόµη και στον καιρό της οράσεως»'5. 

Υπάρχει µόνο µια θεωρία και όραση που πρέπει να ποθούμε µε όλη µας τη 
δύναμή µας. Η όραση της αμαρτίας µας. Τίποτε παραπάνω δεν µας χρειάζεται 
για τη σωτηρία. Βεβαίως υπονοείται εδώ η μεταμέλεια για την αμαρτία που 
βλέπουμε. 

//208] Έτσι λοιπόν µε όλη µου την ψυχή χαιρετίζω το είδος της προσευχής, 
που κάνατε πριν από τον τελευταίο καιρό: αυτό για την επίγνωση των αμαρτιών 
σας, της αναξιότητας, της ασχήμιας, της μηδαμινότητάς σας’ να εκφράζετε στον 
Θεό τα αισθήματα της καρδιάς σας µε απλότητα, χωρίς εξεζητηµένα λόγια, αλλά 
καταλαβαίνοντας, συναισθανόμενος τι παρακαλείτε. Αυτή είναι ορθή προσευχή. 
Μόνο που δεν χρειάζεται να πλάθετε οποιεσδήποτε εικόνες στο νου. 

Φθάσαμε στην προσευχή του Ιησού, ἂν και σας μίλησα ήδη για την ένωση 
του νου µε την καρδιά κατά το χρόνο της τελέσεώς της. Θα είναι όµως καλύτερα, 
ἂν απλώς συνηθίσετε στα λόγια της προσευχής αυτής, περικλείοντας το νου σε 
αυτά. Είναι πάντως καλό η καρδιά κατά τη διάρκεια της προσευχής να 
ανταποκρίνεται µε συμπάθεια, που να περικλείει µέσα της μετάνοια: «Ελέησόν 
μετον αμαρτωλόν». 

Όταν όµως µε τα λόγια της προσευχής, από τη συμπάθεια προς το όνομα 
του Ιησού Χριστού, γλυκαθεί η καρδιά, τότε ο νους ελκύεται από μόνος του προς 
τα εκεί. Αυτό χρειάζεται μόνο: γλυκειά, συγκεντρωμένη μετάνοια ενώπιον του 
Κυρίου ημών Ιησού Χριστού. Είθε να δώσει ο Κύριος σε σας και σε μένα να το 
πετύχουμε αυτό µετις προσευχές σας! 

Συγχωρείστε µε, αγαπητέ, πάτερ Δαβίδ, 

και ευλογείτε. 

Θα ήθελα να μιλήσω ακόµη μαζί σας, αλλά όλα προς το παρόν 
καταλήγουν σε ένα: Στην πνευματική ζωή, κατά τον νόμο του Χριστού, η σκέψη 
κινείται µε τάξη αντίστροφη από τη συνηθισμένη ανθρώπινη τάξη. Όταν 
αρχίσεις να ταπεινώνεις τον εαυτό σου ως τη γη, τότε ο Θεός σε ανεβάζει στον 
ουρανό. Όταν θεωρείς τον εαυτό σου άξιο του άδη [/209] ιδιαίτερα αν αυτό γίνεται 
με ειλικρίνεια, από τα βάθη της ψυχής σου, τότε το χέρι του Θεού σε εισάγει στη 
θεωρία των ατελευτήτων αὔλων, υπεραισθητών, υπερνοητών, ακαταλήπτων 
επουρανίων αγαθών (ΛΟΓΟΙ ΟΝΤΩΝ), για τα οποία είναι ανώφελο να εικάσει 
κάποιος, πριν τουλάχιστον τα γευθεί. 


15Ώλ. Ιωάννου του Σιναῖτου, Κλίμαξ 7,56, ΡΟ 88,8136. 

Πάντοτε θα προσεύχομαι για σας, ευλογώντας τον Θεό που έδωσε σε μένα 
τον ανάξιο στο πρόσωπό σας πολύτιμο και αγαπημένο εν Χριστώ πατέρα και 
συνευχέτη. 

Ο ἁμαρτωλός ιεροδιάκονος Σωφρόνιος 

Δεν πρόλαβα να σας παραθέσω το απόσπασμα από τα γράμματα του 
Θεοφάνους του Εγκλείστου, όπως σας υποσχέθηκα. Ὁ Γέροντας πατήρ 
Σιλουανός χαίρεται µε την πρόοδό σας και προσεύχεται για σας. Σας στέλνει 
τους χαιρετισμούς και τις ευχές του. 

ιεροδιάκονος Σωφρόνιος 
Άθως, 14/27 Δεκεμβρίου 1932 


[//2101 
Επιστολή 14 
Η ΑΓΑΠΗ ΩΣ ΣΚΟΠΟΣ ΤΗΣ ΑΣΚΗΣΕΩΣ 
Μέριμνα για τη μητέρα. Ο αγώνας µε στόχο την αγάπη. Η διακονία των 
αδελφών. Λιγότερη προσοχή στον κόσμο. 
Άθως, 16/29 Ιανουαρίου 1933 

Πολύτιμε, πάτερ Δαβίδ, 

Ευλογείτε! 

Αγαπημµένε εν Χριστώ αδελφέ. Αν και ποτέ δεν σας έβγαλα από τη σκέψη 
μου, ωστόσο δεν είχα τελευταία τη δυνατότητα να σας γράψω. Από καιρό 
αισθάνομαι την ανάγκη γι’ αυτό, αλλά δυστυχώς δεν μπόρεσα να εξοικονομήσω 
χρόνο να επικοινωνήσω µαζί σας και να νιώσω έτσι χαρά στην ψυχή μου. 
Πάντοτε ήθελα να σας γράφω, για να µη ταράζεσθε µε την ακαταστασία της 
εξωτερικής σας ζωής, που συνεπάγεται και ακαταστασία στην εσωτερική σας 
ζωή. 

Η ψυχή αναζητά τη σιωπή, θέλει να προσεύχεται, επιθυμεί την ανάγνωση, 
να γνωρίσει πολλά, να αναλογισθεί τα θεία. Η εξωτερική ζωή πάλι είναι τόσο 
ανήσυχη, θορυβώδης, τόσο αναδιπλώνεται, τόσο αφαιρεί τις δυνάμεις και την 
προσοχή από µας, ώστε κατά κάποιον τρόπο να μπαίνει σε πρώτη μοίρα, ενώ η 
πνευματική ζωή λειτουργεί µόνο συμπληρωματικά ή συνυφαίνεται μερικώς μόνο 
με αυτήν. Αλλά αυτό δεν θα διαρκέσει για πολύ. Υπομένετε για την ώρα όλη 
αυτή την αναστάτωση, τις μέριμνες, τις μετακινήσεις από τον ένα τόπο στον 
άλλον και µη λυπάσθε ψυχικά. 

Εκπληρώστε µε πολλή υπομονή και πραότητα και [/211] αγάπη την υπακοή 
που σας έχει ανατεθεί, να τακτοποιήσετε δηλαδή το θέμα της μητέρας σας. Η 
έμμεση επαφή μαζί της εκτός από ζημιά τίποτα άλλο δεν επιφέρει. Αλλά η 
εκπλήρωση του χρέους σας απέναντί της, της υπακοής, θα γεννήσει στην ψυχή 
σας καρπό αγαθό. Τέτοια εμπειρία είναι απαραίτητη για την ψυχή σας, 
προκειμένου να μάθει να υπερνικά τους πειρασμούς, να αντιμετωπίζει κάθε 
ξένη επίδραση. 

Όλη η ἀσκησή µας πρέπει να έχει ως στόχο την αγάπη. Η απόκτησή της 
στην καρδιά µας συνεπάγεται μεγάλο κόπο. Όταν οι θλίψεις, οι αποτυχίες, οι 
αρρώστιες, τα παντός είδους παθήματα υπομένονται µε ανδρεία και 
ευγνωμοσύνη προς τον Θεό, κάνουν τη γη της καρδιάς µας καρποφόρο, ικανή να 
καλλιεργήσει την αγάπη. 

Μην αποφεύγετε τους Λονδρέζους, µην τους Φοβάσθε, µην αποξενώνεσθε 
από αυτούς, µην τους εγκαταλείπετε. 

Πιστέψτε, αγαπητέ πάτερ Δαβίδ, ότι αν σας έγραψα τόσα πολλά για το 
πόσο προσευχόμουν για σας, πόσο θλιβόμουν, έκλαιγα, κοπίαζα ή έκανα κάτι 
άλλο, αυτό δεν γινόταν για να επιφορτίσω την ψυχή σας µε οποιαδήποτε 
υποχρέωση απέναντί µου προσωπικά. Όχι, δεν ήθελα να προκαλέσω έστω και 
την παραμικρή ευγνωμοσύνη. Θα ήθελα µόνο να θυμάσθε σε όλη τη μετέπειτα 
ζωή σας, όταν η ψυχή σας βαρύνεται µε τη διακονία του πλησίον, ότι και σας 
κάποιοι άλλοι σας υπηρέτησαν. Επιθυμώ το Λίγο εκείνο που ήθελα να κάνω για 

σας, να σας οδηγήσει να συναισθανθείτε το καθήκον σας, όχι απέναντί µου, µη 
γένοιτο, αλλά απέναντι στους αδελφούς σας. Έτσι, αν θέλετε από αγάπη να µου 
ανταποδώσετε εκατονταπλάσια, αναλάβετε το ζυγό της υπηρεσίας προς τους 
αδελφούς σας. Πρέπει για χάρη τους να κοπιάζετε όχι µόνο σωματικά, αλλά και 
ψυχικά. Θα αναγκασθείτε να θυσιάζετε τον εαυτό σας, ίσως να διαθέσετε ακόµη 
και την ψυχή σας για χάρη τους. [/212! Και δεν μιλώ πια για το χρόνο, την ησυχία, 
τα υλικά µέσα ή κάτι παρόμοιο. 

Μη νοµίσετε ότι όλα αυτά θα είναι μεγαλύτερα από τη δύναμή σας. Όχι. 
Και ο ίδιος θα ωφελείσθε από την ευκαιρία να ασχολείσθε µε τον εαυτό σας. 
Είναι φυσικό για σας να ζείτε στην Αγγλία. 

Σας μιλώ ως αδελφός, εκφράζοντας µόνο τη γνώμη µου. Σε ποιά απόφαση 
θα καταλήξετε όµως γι αυτό µε τον επίσκοπο Ελευθέριο, δεν γνωρίζω. Σε αυτόν 
δόθηκε να γνωρίζει το θέλημα του Θεού για σας. συμμερίζομαι πλήρως την 
επιθυμία σας να λάβετε την κουρά από τον επίσκοπο Ελευθέριο, ο οποίος µε 
τόση αγάπη και συναίσθηση της ευθύνης του σας έγραφε στο γράμμα του: «Ένα 
πράγμα να γνωρίζετε οριστικά, ότι ο Θεός σας εμπιστεύθηκε στην πνευματική 
µου Φροντίδα». Όσον όµως αφορά στην κάπως περιφρονητική στάση σας 
απέναντι στην εκκλησιαστική ζωή της ρωσικής διασποράς, αν µου επιτρέπετε, 
θα πω ότι δεν είσθε εντελώς δίκαιος. Δεν είναι ανάγκη να ζήσετε κι εσείς ο ίδιος 
τη σύγχυση και τη ματαιότητά τους. Έτσι λοιπόν, αν δεν καταφέρετε να πάρετε 
την κουρά στη Λίτβα, τότε µην αποκλείσετε το ενδεχόμενο να την δεχθείτε από 
τον αρχιεπίσκοπο Βενιαμίν. 

Εδώ ουσιαστικά γίνεται λόγος για τις βαθειές διαθέσεις της ψυχής. 
Κατανοώ άριστα την επιθυµία σας να κρατηθείτε µακριά από τη µαταιότητα και 
το σάλο των ανθρώπων. Δεν πρέπει όµως να φανείτε μικρόψυχος. 

Δώστε όσο το δυνατό λιγότερη προσοχή στον κόσμο. Πολεμείστε ανδρεία 
για την ανεξαρτησία της ψυχής σας από κάθε επιρροή του. 

Ούτε η δόξα ούτε η ατιµία ούτε ο θόρυβος οὔτε η σιωπή του να µην ταράξει 
την εν τω Θεώ ανάπαυση της ψυχής σας. καταφρονείστε όλα τα παρερχόμενα, 
διατηρώντας τη μνήμη του θανάτου και της φοβερής Κρίσης. Μη φοβάσθε [/213] 
την πάλη. Βάλετε αρχή, και θα γνωρίσετε την ανερμήνευτη χαρά, όταν 
αισθανθείτε τον εαυτό σας ελεύθερο από την εξουσία του κόσμου και από κάθε 
επίδρασή του στην κατάσταση της ψυχής σας. Να είσθε απαθής ακόµη και στο 
νου. 

Μου γράψατε για την επιθυµία σας να ζήσετε µαζί µας. Ο ίδιος από 
διάθεση και βαθειά ψυχική εμπιστοσύνη προς εσάς (περισσότερο από 
οποιονδήποτε άλλον) θα το θεωρούσα μεγάλο δώρο του θείου ελέους να σας έχω 
αδελφό και συνασκητή µου. Αλλά αυτό Φαίνεται αδύνατο, τουλάχιστο προς το 
παρόν. 

Παρακάλεσα τον πατέρα Ἡγούμενο να µας παραχωρήσει (για 
ησυχαστήριο) ένα κελλί από τα πιο κοντινά προς τη Μονή. Ο ίδιος καταρχήν 
διατέθηκε πολύ ευνοϊκά, αλλά δεν έλυσε το πρόβλημα. Είπε ότι πρέπει να 
προσευχηθούµε στη Θεομήτορα, για να γνωρίσουμε το θέλημα του Θεού. Το 
θέµα είναι πολύ σηµαντικό. Ἠθελε να συµβουλευθεί τη σύναξη των Γερόντων 

της Μονής. Η πιο αγαθή ανάμνηση όλων για σας έκλινε προς την επιθυμία να 
σας δουν ανάμεσα στους αθωνίτες αδελφούς. Μετά όµως από προσεκτική 
εξέταση όλων των περιστάσεων και συνθηκών της ζωής στο Άγιον Όρος και ο 
πατήρ Ηγούμενος και όλοι σχεδόν οι γέροντες κατέληξαν στο συμπέρασμα ότι 
προς το παρόν δεν είναι κατάλληλος ο καιρός να έλθετε και να εγκατασταθείτε 
στον Άθω. 

Εξάλλου δεν θέλουν µε κανένα τρόπο να απαλλάξουν εμένα από τα 
διακονήματά µου και να µε απολύσουν στην ησυχία. Η ζωή µέσα στον περίβολο 
της Μονής δεν είναι για σας ωφέλιμη. Δεν θα μπορέσετε να ζήσετε κάτω από τις 
συνθήκες στις οποίες ζουν οι άλλοι. Στα ερηµικά κελιά η ζωή συνδέεται µε 
διαρκείς κινδύνους απὀ ληστρικές επιθέσεις. Οπωσδήποτε θα µάθουν για σας 
και δεν θα σας αφήσουν ήσυχο. Τώρα στον Άθω περιφέρονται πολλοί [//214] 
άνεργοι: ανέστιοι, πεινασμένοι, που δεν αφήνουν ήσυχους ούτε τους άστεγους 
μοναχούς!. Θα συναντήσετε εκτός από αυτό και πολλά άλλα εμπόδια. Έχοντας 
όλα αυτά κατά νου σκέφθηκα ότι είναι καλύτερα να αναβάλετε επ’ αόριστον την 
πρόθεσή σας να εγκαταβιώσετε στο Άγιον Όρος. 

Μην παύσετε να προσεύχεσθε για μένα τον αμαρτωλό. 

Με αγάπη εν Κυρίω, 

ο ανάξιος ιεροδιάκονος Σωφρόνιος 


1Δηλαδή, τους κατά τόπους ανέστιους μοναχούς. 


[//215] 


ΤΡΙΤΟ ΜΈΡΟΣ 


ΔΟΚΙΜΑΣΙΕΣ 
«Τέκνον, ει προσέρχη δουλεύειν Κυρίω Θεώ, 
ἑτοίμασον την ψυχήν σου εις πειρασμόν: ... 
ότι εν πυρί δοκιμάζεται χρυσός και 
άνθρωποι δεκτοί εν καμίνω ταπεινώσεως». 
(Σειράχ 2,1 και 5) 


[//216] 
Επιστολή 15 
ΟΙΘΛΙΨΕΙΣ - ΣΗΜΕΙΟ ΘΕΙΑΣ ΕΚΛΟΓΗΣ 
Η ανδρεία στις θλίψεις είναι ευδοκία του Θεού προς εμάς. 
Η ευχαριστία του Θεού γι αυτές. 
Οι θλίψεις ως οδός προς τη θέωση. 
Άθως, 21 Ιανουαρίου/8 Φεβρουαρίου 1933 

Πολύτιμε πάτερ Δαβίδ, 

Ευλογείτε! 

Αγαπημµένε εν Κυρίω αδελφέ, ειρήνη στην ψυχή σας από τον Κύριο! 

Η ζωή µας είναι σαν «το ύδωρ το ανυπόστατον»:. Όχι µόνο εμείς οι 
αρχάριοι, που ακόµη σκεπτόµαστε μόνο να μπούμε στην οδό της πρακτικής 
ζωής, αλλά και οι τέλειοι ακόµη πατέρες, που έφθασαν στις έσχατες κορυφές της 
θεωρίας, δεν παρέμεναν άτρεπτοι. Μη ταράζεσθε µετις θλίψεις καιτις δυσκολίες 
που σας βρίσκουν, αλλά κρατηθείτε γερά απὀ την πίστη, όταν αλλάζει η φορά 
των ανέμων, δηλαδή των ψυχικών καταστάσεων. Από την άποψη αυτήν είναι 
καλό για µας να βεβαιωθούμε στη συνείδηση ότι όλοι οι πειρασµοί που έρχονται 
μας προσκομίζουν μεγάλη ωφέλεια. Μας νουθετούν στον πνευματικό πόλεμο, 
μας βοηθούν να γνωρίσουμε τον εαυτό µας. Η ανδρεία ψυχή φθάνει και να 
αγαπά ακόµη τους πειρασμούς, γιατί υπερνικώντας τους γίνεται πιο ισχυρή, πιο 
σταθερή, πιο έµπειρη, πιο σοφή. Καθίσταται ικανή να ανέβει στη θεωρία. 

[/217! Σας ευχήθηκα ειρήνη εν Πνεύματι Αγίω, αλλά γνωρίζω από τα 
αγιοπατερικά έργα ότι είναι αδύνατο να αποκτήσει κάποιος την ειρήνη αυτήν, αν 
η ψυχή του δεν βιώσει προηγουμένως πολλές θύελλες, φοβερές και μεγάλες 
κατά καιρούς. 

Η αδόκιµη ψυχή φοβάται τους πειρασμούς. Όταν όµως μάθει να τους 
υπερνικά, τότε πια γίνεται ατρόµητη χάρη στην ισχυρή ελπίδα της στον Θεό. 
Τότε τίποτα δεν φοβάται, ούτε αποτυχίες ή πόνους ούτε εξουθενώσεις ή 


1ψαλμ. 123,5. 


2 Προσθήκη: «Η ψυχή οφείλει να μάθει να υπερνικά κάθε θλίψη και πειρασμό και 
προσκόλληση και εξωτερικές επιδράσεις όλων των ειδών, ώστε αργότερα τίποτα πια να µη 
φοβάται». 

διωγμούς ούτε τις επαφές µε «ξένες διδαχές»᾽. Και αυτό είναι αδύνατο να 
επιτευχθεί, χωρίς πολλούς πολέμους και πειρασμούς. 

Τον τελευταίο µήνα η ψυχή µου δεν είναι πια τόσο ήσυχη για σας, όπως 
ήταν από τον Νοέμβριο ως τα µέσα του Δεκεμβρίου. Θα ήθελα να είμαι µαζίσας, 
να μοιράζομαι τους κόπους και τις λύπες και τις θλίψεις σας. Τι είδους θλίψεις; 
Οποιεσδήποτε και να ήταν: μέχρι και αμφιβολίες ή µαρτυρικές απορίες, εκούσια 
ή ακούσια εμπόδια, ακαταστασία στη ζωή, απουσία καθοδηγητή ακόµη και 
στενού Φίλου: οποιεσδήποτε, κάθε είδους θλίψεις. Και θα ήθελα να χαιρόσαστε 
µε το πνεύμα, νοερά, σε όλες αυτές τις θλίψεις, διακρίνοντας σε αυτές και µια 
άλλη πλευρά, τη μαρτυρία της μεγάλης αγάπης του Θεού για µας. Οι θλίψεις για 
την ψυχή που αγαπά τον Χριστό είναι τροφή. Είναι κατά κάποιον τρόπο ύλη για 
ανάφλεξη του εσωτερικού πυρός. Οι θλίψεις µας δίνουν τη δυνατότητα να 
δείξουμε την αγάπη [/218] µας για τον Θεό. Η διαμονή στις εντολές του Θεού σε 
συνδυασμό µε τον αγώνα της αυταπαρνήσεως είναι ο τέλειος τρόπος για να 
γνωρίσουμε, όπως πρέπει, τον Θεό, τον ίδιο τον εαυτό µας (ΑΥΤΟΓΝΩΣΙΑ) και 
την αμοιβαία σχέση μεταξύ του Θεού και του εαυτού µας. Ο παροδικός (σε αυτή 
τη ζωή) κόπος και η άσκηση είναι απολύτως αναγκαία, για να φθάσουμε, 
υπερπηδώντας αυτό το κατώφλι, την αληθινή σύνεση και ελευθερία. Τότε θα 
γίνουμε ελεύθεροι, όπως λέει ο όσιος Μακάριος ο Μέγας, για τη ζωή στην 
Ουράνια Βασιλεία", στο φως του προσώπου του Θεού, που είναι πρωτίστως «φως 
γνώσεως»”. 

Αν είμασταν πράγματι συνετοί ή άξιοι, τότε θα έπρεπε να πορευθούμε 
προς τα εκούσια παθήματα µε τον ίδιο τρόπο που πορεύθηκε ο Χριστός «προς το 
ἑκούσιον πάθος». Εξαιτίας όµως της αδυναμίας µας ας ευχαριστήσουμε και ας 
δοξάσουμε τον Θεό τουλάχιστο για τις θλίψεις που συμβαίνουν. 

Το έργο των πνευματικών ανδρών συνίσταται στο να ευχαριστούν τον Θεό 
για την παραχώρηση της δυνατότητας να βαδίζουν σε εκούσιες θλίψεις χάριν του 
Ονόματός Του, για την εκπλήρωση των εντολών Του να δοξάζουν την 
ατελεύτητη Σοφία του Θεού, που προνόησε για µας ευνοϊκές συνθήκες για τα 
εκούσια αυτά παθήματα. (Κάποιος είπε ότι οι Άγγελοι µας ζηλεύουν, γιατί αυτοί 
στερούνται αυτής της δυνατότητας). Μόνο έτσι μπορούμε να δείξουμε τη συνετή 
μας αγάπη για τον Θεό. Μόνο στην οδό αυτήν ο [/219] άνθρωπος µπορεί να γίνει 


3 Εβρ. 139. Προσθήκη: «-δηλάδή κάθε είδους µη ορθόδοξων διδασκαλιών τόσο 
θρησκευτικού, όσο και φιλοσοφικού -- επιστημονικού χαρακτήρα». 


4Βλ. Μακαρίου Αιγυπτίου, Ασκητικά, Λόγος 7, Περί ελευθερίας νοός 14, ΡΟ 349184. 


5 Απολυτίκιον Χριστουγέννων. Προσθήκη: «Να αποκτήσεις την αγάπη προς τον Θεό 
χωρίς θλίψεις είναι αδύνατο». 


ὁ Βλ. Α΄ Πέτρ. 1, 12: «τὰ εἰς Χριστὸν παθήματα καὶ τὰς μετὰ ταῦτα δόξας: ... εἰς ἃ 
ἐπιθυμοῦσιν ἄγγελοι παρακύψαι». 

φίλος του Θεού, αδελφός του Χριστού, να επιτύχει την τέλεια σωτηρία, την εν 
Χριστώ θέωση]. 

Ώσπου να δοκιµασθεί η ψυχή µε θλίψεις, να κατανοήσει ότι στη 
δυνατότητα των θλίψεων, που µας παραχωρούνται χάριν της εντολής του Θεού, 
περικλείεται η μεγαλειώδης και ανεξιχνίαστη αγάπη του Δημιουργού για µας, 
και ότι µε την οδό των θλίψεων οδηγούμαστε σε θεοειδή κατάσταση, ως τότε θα 
παραμένει ακόμη σε νηπιώδη κατάσταση, ασύνετη ή δυνάμει μόνο συνετή, 
ανίκανη για τη Βασιλεία των Ουρανών. Διαβάστε γι’ αυτό στον Μακάριο τον 
Μέγαϑ. Αν όµως αυτό συμβαίνει µε τις θλίψεις, αν έτσι αντιλαμβανόμαστε την 
αγάπη του Θεού για µας, τότε µε τη βοήθειά Του θα Τον ευχαριστούμε ως την 
έσχατη αναπνοή µας. 

Η επιθυµία της καρδιάς µου την ώρα αυτήν είναι να παραμείνει η ψυχή 
σας σε ειρήνη και χαρά. 

Αγαπητέ πάτερ Δαβίδ, µη βιάζεσθε. Χάνετε το νόηµα της ζωής: 
αναζητείστε δρόμους προς αυτήν, ώστε να τακτοποιηθείτε περισσότερο οριστικά 
και μόνιμα. Και αυτό είναι κατανοητό. 

Αλλά µη βιάζεσθε. Περισσότερο χρειάζεται η ήσυχη παράδοση στο θέλημα 
του Θεού και Λιγότερο οι στοχασμοί για το πώς είναι καλύτερα να 
τακτοποιηθείτε. Σε αυτές τις σκέψεις και εικασίες πολλά ακόμη δεν τα 
υπολογίζετε, σε πολλά κάνετε λάθος, αλλά και διαφορετικά δεν µπορεί να γίνει. 
Αυτό θα το κατανοήσετε αργότερα. 

[2201 Εύχομαι ο Κύριος να δώσει ειρήνη στην ψυχή σας. Τι αυτό 
προσεύχομαι στον Θεό, προσεύχομαι και στη Θεομήτορα, για να σας 
τακτοποιήσει η Δέσποινα σύμφωνα µε τη θεϊκή Της ευδοκία. Αλλά τί είναι η 
προσευχή µου ή ακόµη η προσευχή οποιουδήποτε άλλου; Είναι µόνο η εκδήλωση 
της αμοιβαίας αγάπης µας, εκείνης που µας παρήγγειλε ο Χριστός. Αυτός ο Ίδιος 
φροντίζει για σας. Η Ίδια η Παναγία σας σκεπάζει. 

Όλον αυτόν το μήνα είμαι παραφορτωμένος µε εργασία. Δεν είχα τη 
δυνατότητα να διαβάσω το βιβλίο του Ιωάννου του Σταυρού. Μένει ακόµη µε 
άκοπες τις σελίδες. Ακόμη και σε σας δεν μπόρεσα να γράψω. 

Ο ανάξιος ιεροδιάκονος Σωφρόνιος, 
ελάχιστος εν Κυρίω αδελφός σας 
Άθως, 21 Ιανουαρίου/ὸ Φεβρουαρίου 1933 


7 Προσθήκη: «να αποκτήσει την τεθεωµένη κατάσταση και ζωή στο Φως και στη Θεία 
αγάπη». 


δΒλ. Μακαρίου Αιγυπτίου, Ασκητικά, Λόγος 7, Περί ελευθερίας νοός 14, ΡΟ 34,918Α. 


[//221] 
Επιστολή 16 
ΟΙ ΣΥΙΤΤΈΝΕΙΣ 
Σχετικά µε τους συγγενείς, τους «οικείους». 
Η μετάφραση των ασκητικών συγγραμμάτων. 
Η αμαρτία της σαρκικής επιθυμίας. 
Άθως, 13/26 Μαρτίου 1933 

Πολύτιμε πάτερ Δαβίδ, 

Ευλογείτε! 

(Έχετε σταματήσει να µε ευλογείτε). 

Έλαβα το γράμμα σας πριν την ακολουθία του Εσπερινού και χάρηκα 
απερίγραπτα, γιατί επιτέλους ἑαναβρήκα τα ίχνη σας. Από τις 15/28 Δεκεμβρίου 
(ηµεροµηνία του τελευταίου γράμματός σας από τη Νίκαια) δεν είχα καμιά 
εἰδησή σας. 

Δεν έλαβα το γράμμα σας της 225: Ιανουαρίου/4 Φεβρουαρίου. Ενδέχεται 
στο διάστηµα που μεσολάβησε από τις 15/28 Δεκεμβρίου ως τις 22 Ιανουαρίου/4 
Φεβρουαρίου να μου έχετε στείλει και άλλα γράμματα. Αν ισχύει κάτι τέτοιο, 
τότε κι αυτά χάθηκαν. Ἦταν για μένα δύσκολο να µην έχω καθόλου ειδήσεις σας 
για τόσο μεγάλο διάστηµα τη στιγµή που γνώριζα ότι δεν τακτοποιηθήκατε 
ακόµη καθόλου. Πήγαινα στον Γέροντα πατέρα Σιλουανό και μιλούσα μαζί του 
για σας. Παραπονιόμουν σε αυτόν, γιατί δεν είχαμε καμία είδηση από τον 
πατέρα Δαβίδ για καιρό. Ο Γέροντας έλεγε: «Τίποτα κακό δεν πρέπει να 
συμβαίνει. Προσεύχομαι γι’ αυτόν και η ψυχή είναι ήσυχη. 

[222] - «Γιατί όµως σιώπησε;» (του είπα). Ο Γέροντας απάντησε: «Δεν 
γνωρίζω. Ίσως κάποτε συμβαίνει να έχει ειρήνη και να µη βρίσκει τι να γράψει». 
Ωστόσο στην αρχή της Μεγάλης Τεσσαρακοστής ο ίδιος ο Γέροντας πατήρ 
Σιλουανός µου είπε ότι πρέπει να ρωτήσουμε κάποιον για σας. Έτσι αποφάσισα 
να στείλω γράμμα στον Μητροπολίτη Ελευθέριο µε την παράκληση να µας πει 
πού είστε τώρα, και, αν είναι δυνατό, πώς αισθάνεσθε. Έστειλα το γράμμα αυτό 
πριν από µια εβδομάδα. Δεν ξέρω ἂν θα µου απαντήσει ο Δεσπότης. Δεν µε 
γνωρίζει καθόλου. Και για μένα δεν ήταν εύκολο να αποφασίσω να 
αλληλογραφήσω μαζί του, να εκφράσω την επιθυμία µου. Θα απαντήσει άραγε; 
Δεν ξέρω. Εξάλλου τώρα παύει να υπάρχει ανάγκη, και λυπάμαι που δεν έκανα 
υπομονή. 

Αγαπητέ πάτερ Δαβίδ, µου είναι δύσκολο να σας απευθύνω οποιεσδήποτε 
συμβουλές έχοντας βαθειά επίγνωση της υπεροχής και των πρεσβειών της 
ιερωσύνης σας. Γι αυτό στα προηγούμενα γράμματα συνομιλώντας µαζί σας για 
θέματα της πνευματικής ζωής κατέφευγα σε ιδιαίτερη μορφή αλληλογραφίας, 
αναφερόμενος στον εαυτό μου. Σκεπτόμουν ότι η µορφή αυτή ήταν η πιο 
κατάλληλη για τη δεδομένη περίπτωση, γιατί είχατε την τέλεια δυνατότητα να 
εξετάσετε όλα τα γραφόμενα χωρίς υποχρεωτική αναφορά σε αυτά. Τώρα θέλω 
να τολμήσω να σας εκφράσω τις σκέψεις µου µε αφορμή αυτά που µου γράφετε 
στο τελευταίο σας γράμμα κάνοντας άµεση αναφορά στο πρόσωπό σας. Παρόλα 
όμως αυτά θεωρώ τελείως αδύνατο να παραδώσω τις σκέψεις µου ως κάτι που 

δεν είναι ουσιαστικά η οριστική έκφραση του θείου θελήματος: όχι, είναι απλώς 
οι προσωπικές µου σκέψεις σε σχέση µε όσα γράφετε. Σας παρακαλώ να Φανείτε 
ἐπιεικής για την αγένειά µου, όπως και για την οξύτητα της εκφράσεως, κάτι που 
προς μεγάλη [/225] µου λύπη χαρακτηρίζει την άθλια ψυχή μου. Πρόκειται για 
απλές σκέψεις χωρίς καμιά σκοπιμότητα εκ μέρους µου. 

Σχετικά µε τους οικείους σας. «Εξέλθετε εκ μέσου αυτών». Η προθεσµία 
της διαμονής μαζί τους (κυρίως µε τη μητέρα σας), προς εκπλήρωση της εντολής 
του Θεού, έληξε. Δεν αρμόζει να παραμείνετε µε αυτούς για λόγους υλικής 
φύσεως. Αρκεί η ζημιά που υποστήκατε ήδη και που μόνο χάρη στην υπομονή 
σας μετριάζεται. 

«Εχθροί του ανθρώπου οι οικιακοί αυτού», σύµφωνα µε το λόγο του 
Κυρίου. Αυτοί οι «οικείου» δεν είναι οι δικοί µας, όπως λέει ο άγιος Ιωάννης της 
Κλίμακος᾽, του οποίου τη μνήμη εορτάζουµε σήμερα. Προσέξτε να µην 
εισχωρήσει στην καρδιά σας η κρυφή σκέψη να πάρετε από τη μητέρα εν ζωή και 
μετά θάνατο την κληρονομιά, οποιαδήποτε και να είναι αυτή. Να µην τρέφετε γι 
αυτό καμιά ελπίδα, να µην κάνετε κανένα υπολογισμό ή σκέψη. Παραδώστε 
αυτά και τον εαυτό σας στο θέλημα του Θεού. Τη φροντίδα γι΄ αυτά να την 
αναθέσετε στον Κύριο. Αυτός προνοεί για όλη την κτίση Του. Περιορίστε στο 
ελάχιστο δυνατότις σχέσεις σας µαζίτους (αλληλογραφία, συναντήσεις κ.λ.π.) 

Ο μοναχός έχει ανάγκη από ελάχιστα. Μη φοβάστε, αγαπητέ, αν στο 
μέλλον χρειασθεί να ζήσετε λιτά, ίσως ακόµη και χωρίς το απαραίτητο ψωμί. 

Δείτε τώρα πώς µε τη βοήθεια του Θεού, έστω και σχετικά, τακτοποιήσατε 
τη μητέρα σας για ένα χρόνο. Ευχαριστείστε λοιπόν τον Θεό. Η μέριμνα για την 
ψυχή σας τη στιγµή αυτή αποτελεί το πρωταρχικό σας καθήκον. Δεν πρέπει 
καθόλου «να μείνετε µε το πρόσωπο στραμμένο στη [/224 Δύση, και να 
ασχοληθείτε µε τη διάδοση ή την υποστήριξη της Ορθοδοξίας στη Δυτική 
Ευρώπη». Πώς είναι αυτό δυνατό για έναν άνθρωπο, που ο ίδιος ακόµη δεν 
τακτοποιήθηκε καθόλου εσωτερικά; Αν μιλήσαμε για επικείµενη ποιμαντική σας 
διακονία, αυτό είναι τελείως διαφορετικό. Αλλά σε αυτά, αν ο Κύριος δώσει λόγο 
και χρόνο, θα αναφερθούμε αργότερα. 

Όσον αφορά τη μετάφραση στην αγγλική γλώσσα του βιβλίου του 
Ἰωάννου του Σταυρού, εγκαταλείψτε και αυτό το έργο, όπως και τη φροντίδα για 
τη μητέρα σας. Επίσης δεν υπάρχει καμιά ανάγκη να αποστείλετε το βιβλίο σε 
γνωστό σας αθωνίτη μοναχό. Γενικά ελευθερώστε την ψυχή σας από αυτές τις 
µη υποχρεωτικές και ακόµη ανώφελες για σας έγνοιες. Την ιδέα για τη 
«δημιουργία ενός ενδιαφέροντος και πνευματικά ωφέλιμου εκδοτικού έργου» στο 
Ρηβιέρ αφήστε να την υλοποιήσουν ή να µην την υλοποιήσουν άλλοι. Η ίδρυση 
«γνήσιου μοναστηριού» στο Κοαιείοτί µου Φαίνεται ότι αποτελεί μάταιο όνειρο. 


ΤΤΙΡΡΛ. Β’ Κορ. 6,17: Ἠσ. 52,11: Τερεμ. 50,8. 
2Ματθ. 10,36. 


3]ωάννου του Σιναΐτου, Κλίμαξ 3,18, ΡΟ 88,665Β. 

Αφήστε και αποφύγετε αυτή την ιδέα. Εκτός από βλάβη, τίποτε άλλο δεν θα σας 
προξενήσει. 

Ο Κύριος σας προίκισε µε πολλά χαρίσματα, και όλα αυτά θα χαθούν, ἂν 
διατηρήσετε την επικοινωνία µε τους οικείους σας και µε μερικά ακόμη 
πρόσωπα. 

Δεν είναι σύμφωνη µε το θέλημα του Θεού ακόµη η Φροντίδα σας για την 
κυρία Ε.Λ. Αν χρειασθεί να συναντηθείτε μαζί της ή να της γράψετε, να της πείτε 
µε συντομία: «Για μένα τα ερωτήματα για την Εκκλησία έχουν λυθεί: σας είπα µε 
ειλικρίνεια ό,τι θεώρησα χρήσιμο για το όφελος της ψυχής σας και τώρα δεν έχω 
τίποτα άλλο που θα μπορούσα να σας πω», και εδώ να κλείσετε αποφασιστικά 
και οριστικά στο θέµα μαζί της. (Ίσως όµως δεν θα χρειασθεί ούτε αυτό. 
Παραδώστε την και αυτήν στην πρόνοια του Θεού). 

[2251 Θα προσπαθήσω να στείλω το γράμμα αυτό σήμερα. (Το ταχυδρομείο 
φεύγει μια φορά την εβδομάδα). Δυστυχώς έχουμε την αγρυπνία, έπειτα 
συλλείτουργο µε τη Λειτουργία του Μεγάλου Βασιλείου, πράγμα που µου στερεί 
τη δυνατότητα να σας γράψω λεπτομερέστερα, όπως κατά κάποιον τρόπο θα 
ήθελα. Γή αυτό θα σας πω µε συντομία ότι η ψυχή µου κλίνει, όπως και 
προηγουμένως, στην άποψη ότι το καλύτερο από όλα για σας είναι να µην 
αποφύγετε την πρόταση των Λονδρέζων. Κατά την διάρκεια της εκπλήρωσης της 
διακονίας σας, µπορείτε να αυξάνετε ή να ελαττώνετε τη Φροντίδα γι΄ αυτούς 
ανάλογα µε την κατάστασή σας. Πιστεύω ότι και από υλικής απόψεως θα σας 
προσφέρουν µια ελάχιστη εξασφάλιση. 

Ως εγχείρημα η πρόταση να μεταφράσετε την ορθόδοξη ασκητική 
γραμματεία στην αγγλική γλώσσα είναι ευλογημένο έργο. Θα έχετε κάθε 
δυνατότητα να ασχοληθείτε µε το έργο αυτό ζώντας στο Λονδίνο. Αν αυτό σας 
αποφέρει συγχρόνως και κάποια έσοδα, τότε θα είναι ακόµη καλύτερο. 

Νομίζω ότι στο Λονδίνο, ίσως στα προάστειά του, θα είναι δυνατό να 
βρείτε κάποιο σχετικά ήσυχο και απομονωμένο µέρος' µια μικρή, ανεξάρτητη 
κατοικία. 

Κοιτάξτε, δηλαδή σκεφθείτε, αν όλα αυτά είναι πράγματι δυνατά. 

Αν ο Κύριος σας δώσει τη δυνατότητα να έλθετε (ακόµη και να έρχεσθε 
από καιρού εις καιρόν) στον Άθω για μικρό διάστηµα, για ένα ή δύο μήνες, τότε 
καιο πατήρ Σιλουανός και εγώ ο άθυµος, θα έχουµε απερίγραπτη χαρά. 

Ναι, αυτό θα ήταν πολύ καλό. Να δώσει ο Κύριος, ώστε αυτό να πετύχει 
καινα πραγµατοποιηθεί! 

Η οδός που ακολουθούμε είναι δύσκολη, αλλά ταυτόχρονα και µακάρια 
και χαροποιός. 

Ίσως δεν θα σας είναι ανώφελο όχι µόνο να εφαρμόζετε, αλλά και να 
διαβάζετε τα γραφόμενά µου. 

//226] Είναι απαραίτητο στον άνθρωπο να βρεθεί στην αληθινή οδό, γιατί 
τότε ανοίγουν τα µάτια του και προβάλλει µπροστά του το απέραντο πεδίο της 
εσωτερικής ψυχικής δραστηριότητος. Ὡσότου όµως παρουσιασθεί αυτό, ο 
άνθρωπος ταλαιπωρείται πνευματικά και δὲν γνωρίζει καθαρά από πού να 
αρχίσει και τί να κάνει. 

Για να τηρήσει ο άνθρωπος τις εντολές του Θεού, είναι αναγκαίο να είναι 
σκληρός προς τον εαυτό του, ανήλεος, όχι όµως αδιάκριτα. 

Η επικοινωνία µε τις γυναίκες εξασθενεί την ψυχή και την καθιστά 
ανίκανη για εκείνο που μόλις αναφέραμε. Κατά τη διάρκεια της συναναστροφής 
σας μαζί τους (πράγμα αναγκαίο και αναπόφευκτο για έναν ιερέα στον κόσμο) 
να φοβάσθε να επιτρέψετε στον εαυτό σας, έστω καιτην ελάχιστη οικειότητα του 
κοσμικού ανθρώπου, χαμόγελο, αβροφροσύνη κ.λ.π. Να Φέρεσθε ως ποιμένας 
και λειτουργός του Θεού. Ευθύς μόλις ολοκληρωθεί η ουσιαστικά αναγκαστική 
συνομιλία σας μαζί τους, να την τερματίζετε µε ανδρεία και αποφασιστικότητα. 
Όλα αυτά βεβαίως δεν σας εμποδίζουν από το να είσθε ευγενικός στους τρόπους. 

Φυλάξτε τα μάτια σας από την παρατήρηση του κάλλους των προσώπων 
τους. Όλες αυτές οι λεπτομέρειες δεν είναι καθόλου λεπτομέρειες για όποιον 
θέλει να ζήσει προσεκτικά. Η χάρη του Θεού εγκαταλείπει την ψυχή ακόµη και 
για την ελάχιστη σαρκική ηδονή που προκαλείται από λογισμό, άκουσμα, 
κοίταγμα, δεν μιλώ πια για τα μεγαλύτερα. 

Δέσποινά µας, Υπεραγία Θεοτόκε, φύλαξον ηµάς υπό την Σκέπη Σου! 

Ο φόβος φυλάγει πολύ τον άνθρωπο από τις αμαρτίες αυτές. Η χάρη του 
Θεού δεν ανέχεται την αμαρτία αυτή. Και για µικρή ηδονή στο λογισμό αμέσως 
αποχωρεί. «Ου µη καταµείνη το πνεύμα µου εν τοις ανθρώποις τούτοις εἰς [//227] 
τον αιώνα δια το είναι αυτούς σάρκας»:. Συγχωρείστε µε. 

Προσεύχεσθε, όπως και προηγουμένως. Δεν σας ξέχασα ποτέ και σας 
αγαπώ µετην ψυχή µου. 

Αν είναι δυνατό να µας στέλνετε, έστω και µια φορά το μήνα, έστω και την 
πιο σύντομη είδηση για σας. Δεν υπάρχει χρόνος; Τότε δυο-τρία λόγια. 

Και αυτό, ωσότου τακτοποιηθείτε λίγο πολύ οριστικά. Ύστερα µπορείτε να 
γράφετε πιο αραιά. 

Έγραψα τη νύχτα. Αύριο πρέπει να διαβάσω το γράμμα σας στον Γέροντα 
πατέρα Σιλουανό µετά τη λειτουργία. Πριν από την αναχώρηση του πατρός 
Πέτρου για τη Δάφνη θα έχω μόνο μία ή δύο ώρες. Δεν θα υπάρξει καιρός, για να 
γράψω. Αν ο Γέροντας πατήρ Σιλουανός πει κάτι δικό του, θα σας το γράψω την 
επόμενη φορά και θα το στείλω στο Παρίσι πια, στη διεύθυνση του Μητροπολίτη 
Βενιαμίν. 

Με αγάπη εν Κυρίω, 

ο ανάξιος και ελάχιστος, αφοσιωμένος αδελφός σας, 
ο αμαρτωλός ιεροδιάκονος Σωφρόνιος 

ΥΓ. Σχετικά µε το Μοναστήρι στο Κοαμείοτί ο Γέροντας πατήρ Σιλουανός 
λέει ότι δεν πρέπει να εμπλακείτε στο έργο αυτό και, αν σας ζητήσουν συμβουλή, 
προσπαθήστε να μάθετε ποιο είναι το θέλημα του Θεού και µετά δώστε τη 
γνώμη σας. Δηλαδή µην αποφύγετε να τους Φανείτε χρήσιμος µε συμβουλή, 
αλλά µην αναμειχθείτε στην ανοικοδόµηση της Μονής, γιατί θα διασκορπισθεί ο 
νους σας από τις βιοτικές ενασχολήσεις και αυτό θα σας ζημιώσει. 


4Τεν. 6,3. 

[2281 Ο Γέροντας Σιλουανός χάρηκε υπερβολικά µε το γράμμα σας. Σας 
στέλνει τους χαιρετισμούς του εν Κυρίω. 
Εύχεται για σας. 
Ο Γέροντας συμμερίζεται απόλυτα όλες τις σκέψεις µου, ιδιαίτερα ό,τι 
αφορά τους συγγενείς και τα υλικής φύσεως θέματα. 
Με αγάπη εν Κυρίω µεγαλόσχημος Σιλουανός» 
Άθως, 13/26 Μαρτίου 1933 
Ξημέρωμα Τετάρτης Κυριακής Νηστειών 
(αγρυπνία) 


5 Υστερόγραφο ιδιόχειρο σημείωμα µε μολύβι από τον όσιο Σιλουανό τον Αθωνίτη. 


[//229] 
Επιστολή 17 
Η ΚΟΥΡΑ 
Συγχαρητήρια για τη μοναχική κουρά. 
Άθως, 18/91 Μαΐου 1933 

Πολυσέβαστε πάτερ Δημήτριε, 

Ευλογείτε! 

Σας συγχαίρω για το αγγελικό σχήμα που λάβατε]. 

Η μόνιμη επιθυμία της καρδιάς µου και η προσευχή µου είναι να σας δώσει 
ο Κύριος άφθονη χάρη για ενίσχυση στη στενή αυτή οδό, στην οποία εισήλθατε. 
Πιστεύω ότι ο νέος ουράνιος προστάτης σας, ο Μέγας Ἱεράρχης Δημήτριος, δέεται 
στον Κύριο για σας. 

Ο Άγιος αυτός «πολυμερώς και πολυτρόπως», έλαβε την μαρτυρία άνωθεν 
ότι ευαρέστησε πολύ στον Θεό2. 

Μόλις κάπως τακτοποιηθείτε σε κάποια θέση, δηλαδή έστω και σε θέση 
σχετικά μόνιμη, θα σας στείλω κάτι από τα συγγράμματά του. 

Τα έργα του αγίου Δημητρίου φέρουν επάνω τους σαφή σφραγίδα της 
δωρεάς της χάριτος ...”. 

[2501 Πολύ σας αγαπώ και σας σέβομαι. Εύχομαι πάντοτε για σας. 
Προσεύχομαι τώρα να σας λυτρώσει ο Κύριος από τις θλίψεις και τα δυσάρεστα 
γεγονότα ή να σας ενισχύσει να υπομένετε αυτές τις προσβολές, που είναι τόσο 
πιθανές στο δρόμο σας. 

Ο ανάξιος και ελάχιστος εν Χριστώ αδελφός σας, 

οιεροδιάκονος Σωφρόνιος, 

άρρωστος, ράθυμος, μικρόψυχος 

(και αυτά χωρίς τέλος). 

ΥΓ. Σχετικά µε τα βιβλία σας θα εκπληρώσω ασφαλώς το αίτηµά σας, 
όταν η θέση σας γίνει οριστική (έτσι είπε ο Γέροντας πατήρ Σιλουανός). 


1 Στις 8 Μαῖου 1933 στο Παρίσι, στο μετόχι των Τριών Ιεραρχών, ο Δ. Μπάλφουρ έλαβε 
μοναχική κουρά στο μικρό σχήμα από τον επίσκοπο Βενιαμίν (Θετσιένκωφ) και ονομάστηκε 
Δημήτριος προς τιμήν του αγίου Δημητρίου του Ρωστώφ). 


2]]ροσθήκη: «Να προσεύχεσθε σε αυτόν πολύ, και τότε η ψυχή σας θα τον αγαπήσει». 


3 Προσθήκη: «Τί να πω µε αφορμή το ταξίδι σας στην Αμερική; Δεν γνωρίζω ποιο είναι το 
θέλημα του Θεού για σας, αλλά, αν μιλήσω κρίνοντας ανθρώπινα, είναι ελάχιστα ωφέλιμο. Είναι 
απροσδόκητα για μένα όλα αυτά, και θα δηλώσω απερίφραστα ότι δεν συμφωνούν µε τις 
προσδοκίες µου για το πρόσωπό σας. εξετάζοντας ωστόσο όλες τις ενέργειές σας, αφού µου 
δίνεται η δυνατότητα αυτή µέσα από τα γράμματά σας, καταλήγω στο συμπέρασμα ότι η 
διάθεση της ψυχής σας είναι ορθή, αγαθή, έτοιμη να παραδοθεί δηλαδή στο θέλημα του Θεού και 
να µην αντισταθεί στο θέλημα των πρεσβυτέρων, έστω και αν κάτι τέτοιο θα συνεπαγόταν 
μεγάλες θυσίες. Θα σας πω όµως προειδοποιητικά ότι η οδός αυτή, αν και µακάρια, παρέχοντας 
βαθειά ειρήνη στη συνείδηση, εντούτοις είναι κατά καιρούς τόσο δύσκολη, στενή και επαχθής, 
ώστε η ψυχή φθάνει κάποτε ως την εξάντληση. Η οδός αυτή είναι καλή, γιατί αυτός που την 
ακολουθεί θα μάθει να προσεύχεται, θα λάβει το δώρο της πνευματικής διακρίσεως και θα 
πετύχει το στόχο του γρηγορότερα παρά διαμέσου οποιασδήποτε άλλης οδού». 

Στα γράμματα, ακόµη και τα δικά µου, να συμπληρώνετε στη θέση του 
παραλήπτη το όνομα Ν. Ρ. 5Ποι8π. Τα πιο σηµαντικά να τα στέλνετε συστηµένα. 
[2511 Ο σεισμός συνεχίζεται εδώ ακόµη και τώρα. Περιοδικά σημειώνονται 
ασθενείς δονήσεις, κάποτε σχεδόν ανεπαίσθητες. Ὡστόσο όμως, όταν 
σημειώνονται τη νύχτα, πρέπει να σηκωθούμε και να θυμηθούμε το ψαλμικό: 
«Τίς µου η υπόστασις µη γαρ ματαίως έκτισας πάντας τους υιούς των 
ανθρώπων;». 
Δόξα τω Θεώ πάντων ένεκεν! 
ιεροδιάκονος Σωφρόνιος 
Άθως, 18/91 Μαΐου 1933 


1Πρβλ. Ψαλμ. 88,48. 


[//252] 
Επιστολή 18 
ΗΒΙΩΣΗ ΠΕΙΡΑΣΜΟΥ 
Για την αγάπη χρειάζεται πάλη. Η προσευχή του ενός για τον άλλο. 
Αυτομεμψία. Ένδεια υλική και πνευματική. Ο σεβασμός του αποστολέα για την 
ρωσική Εκκλησία. 
Άθως, Απρίλιος 1934 

Αληθώς Ανέστη ο Κύριος! 

Πολύτιμε πάτερ Δαβίδ, 

Ευλογείτε! 

Και εγώ πολύ καλά θυμάμαι το Πάσχα του 1932, και ίσως την ακόμη 
καλύτερη περίοδο που ακολούθησε µετά το Πάσχα. Πρόκειται πράγματι για 
ανεπανάληπτη εποχή στη ζωή µας. Συνεχίσθηκε µε κάποιες αναπόφευκτες 
δυσκολίες περίπου ως τα Χριστούγεννα, αλλά ύστερα επήλθε διάσταση. Θέλω 
εντούτοις να πιστεύω ότι η αγάπη του Χριστού, όταν µια φορά αρχίσει, δεν 
τελειώνει στους αιώνες. Η πείρα ωστόσο της ζωής διδάσκει ότι για τη διαφύλαξή 
της πρέπει να πολεμάμε ακατάπαυστα και µε δύναμη. Κάποτε πάλι µας 
προκαλεί έκπληξη το πώς απουσιάζει ακόµη και όταν η καρδιά έχει γίνει πια 
κατώδυνη από το κλάμα γι’ αυτήν. Αλλά δεν χάνω την ελπίδα ότι µε τη βοήθεια 
του Θεού θα αποφύγουμε την ήττα. 

Οι Λίγες ειδήσεις σας µου έφεραν µεγάλη χαρά. Ανέζησα πάλι. Βέβαια στο 
διάστηµα που μεσολάβησε από τη Μεγάλη Τεσσαρακοστή (1933) ως το Πάσχα 
αυτό πικραινόµουν κατά καιρούς τόσο, ώστε μόλις και µετά βίας δὲν μετάνιωσα 
[/255| για τη συνάντησή µας. Και αυτό, παρόλο που προέβλεψα ότι όλα αυτά που 
έγιναν ήταν αναπόφευκτα. Από την αρχή της αλληλογραφίας µας ξεκινούσα 
πάντοτε µε φόβο το γράμμα ... και µε ενδυνάµωνε µόνο η συνείδηση πως αυτό 
είναι αναγκαίο για κάποιο χρονικό διάστηµα. Από τα πρώτα κιόλας γράμματα 
δεν αρνήθηκα τον κλήρο που µου έλαχε. Γνώριζα εξ αρχής ότι στη συγκεκριμένη 
εποχή ο κλήρος αυτός ξεπερνούσε τις δυνάµεις όχι µόνο εμού του ελεεινού και 
άφρονα, αλλά πιθανότατα και οποιουδήποτε άλλου. Έπειτα, γιατί αυτή ακριβώς 
η αλληλογραφία µας οδήγησε στον μακροχρόνιο εκείνο πειρασμό που 
δοκιµάσαμε και που µε τη χάρη του Θεού ίσως δεν επαναληφθεί. 

Αν σε αυτά που λέω βλέπετε κάτι άλλο εκτός από την αγάπη, τότε κάνετε 
λάθος. 

Τώρα δεν υπάρχει καμιά ανάγκη να διατηρήσει η σχέση µας τη μορφή που 
είχε νωρίτερα. Ο καιρός της πέρασε οριστικά. Η προσευχή του ενός για τον άλλον 
είναι το µόνο που µας απομένει. Η δύναμη της προσευχής είναι πολύ μεγάλη. 
Έχετε κιόλας δοκιμάσει πίκρες στην οδό εκείνη, στην οποία εισήλθατε ... αλλά 
αυτό είναι μόλις η απαρχή. Πόσο πικρή και θλιβερή είναι για την ψυχή η οδός 
που οδηγεί πίσω από τον Κύριο Ιησού Χριστό «επί το εκούσιον πάθος»! Με το 
δίκαιό του ο όσιος Ιωάννης της Κλίμακος λέει: «Πρέπει να εξετάζει καλά καθένας 
τον εαυτό του και έπειτα να πλησιάζει για να γευθή τον άρτο µε τα πικρά χόρτα 

και να πιή το γεμάτο δάκρυα ποτήρι της µοναχικής ζωής, µη τυχόν η επιπόλαια 
κατάταξή του στο στράτευμα των μοναχών γίνη αιτία της καταδίκης του»!. 

[254] Δεν µε εκπλήττουν καθόλου όσα σας συνέβησαν. Ωστόσο απορώ 
κάπως µε το εξής. Αλήθεια υπερβολικά γρήγορα συνέβη σε σας εκείνο που 
αρχίζει συνήθως µετά την πάροδο μερικών χρόνων. Και αυτό, γιατί σας 
προσμετρήθηκαν ενδεχομένως τα προηγούμενα χρόνια, εκείνα δηλαδή πριν από 
την προσέλευση σας (στην Ορθοδοξία). 

Όταν διάβασα τις αυτοκατακρίσεις σας, τότε θυμήθηκα ότι ένας Γέροντας, 
που αναφέρεται στο Γεροντικό, είπε σε κάποιον Αιγύπτιο μοναχό που 
παραπονιόταν ότι συνεχώς νικάται από τους αισχρούς λογισμούς: «Θαυμαστοίοι 
Αιγύπτιοι μοναχοί, μέμφονται τον εαυτό τους για πολλά, που στην ουσία δεν 
υπάρχουν, ενώ οι Ἱεροσολημίτες αντιθέτως αγαπούν να επαινούν τον εαυτό τους 
για χαρίσματα, που στην πραγματικότητα δεν διαθέτουν». 

Συγχωρείστε µε, αγαπητέ, ἂν επιτρέπω ακόµη στον εαυτό µου να 
επαναλαμβάνει πάλι εκείνο, που µου Φαίνεται πως ήδη εξέφρασα αρκετές 
Φορές. Η ψυχή µου κλίνει όπως και πριν, προς το ότι παρόλο που υπάρχουν 
μερικές ηθικές δυσκολίες, για να ζήσετε στο Λονδίνο, ωστόσο αυτός είναι ο 
μοναδικός χώρος, τουλάχιστον προς το παρόν, όπου θα βρείτε αγαθές και 
ευνοϊκές συνθήκες για τον εαυτό σας. Ταυτόχρονα θα είστε εκεί χρήσιμος και 
στους άλλους περισσότερο από οπουδήποτε αλλού -- δεν θέλω να αναφέρω καν 
την Αμερική, όπου η διαμονή σας είναι υπερβολικά επιζήμια. Από την αρχή 
αυτής της ριψοκίνδυνης επιχειρήσεως του ταξιδιού στην Αμερική ήμουν 
αντίθετος, αλλά µόνο επειδή µε Φέρατε μπροστά σε τετελεσμένο γεγονός, δὲν 
μου δόθηκε η δυνατότητα να σας μιλήσω γι’ αυτό, για να µη σπείρω στην ψυχή 
σας αμφιβολίες και αντιπάθεια προς το προκείµενο έργο σας”. 

[2351 Στο Λονδίνο θα λυθεί αναμφισβήτητα ευνοϊκά για σας και το 
οικονομικό θέμα. 

Με τα δάκρυα αντλείτε από µέσα σας τη δύναμη να αστειεύεστε για την 
πενία που σας βρήκε. Συμμεριζόμενος πλήρως τη θλίψη σας χαίρομαι 
ταυτόχρονα, καθώς ήδη αισθανθήκατε την ωφέλεια της υλικής ένδειας για την 
ψυχή). 


1 Ἰωάννου του Σιναΐτου, Κλίμαξ 1,18, Ρα 88,636ς. «... δοκιμαζέτω έκαστος εαυτόν, και 
ούτως εκ του άρτου αυτής του µετά πικριδίων και εκ του ποτηρίου αυτής του µετά δακρύων 
εσθιέτω και πινέτω, ίνα µη εις κρίµα εαυτώ στρατεύηται». (Μετάφραση από την έκδοση 1. Μονής 
Παρακλήτου), Ωρωπός Αττικής 1978, σ. 42. 


2 Διόρθωση: «Με όλη µου την ψυχή διαφωνούσα και ήθελα να σας γράψω γι αυτό, αλλά ο 
π. Σιλουανός δεν µου επέτρεψε να το πράξω, λέγοντας ότι τώρα, εφόσον βρισκόμαστε μπροστά 
σε ήδη τετελεσμένο γεγονός, δεν επιτρέπεται να γράψω τίποτε εναντίον, ώστε να µη γεννηθούν 
στην ψυχή σας αμφιβολίες ή αρνητικές διαθέσεις απέναντι στον επίσκοπο Βενιαμίν και στο έργο 
εκείνο, για το οποίο ταξιδέψατε». 


3 Προσθήκη: «Συγχωρείστε µε, και μολονότι πολύ συμπάσχω µε σας, εντούτοις θεωρώ 
καλό να γνωρίζει κάποιος και την υλική ένδεια, που πολύ ταπεινώνειτην ψυχή». 

Είμαι σε θέση να αποδεχθώ σε μικρό μόνο βαθµό τη σκέψη σας ότι η 
ανεπάρκεια σε υλικά αγαθά «παντοιοτρόπως δυσχεραίνει το εκκλησιαστικό 
έργο». Η πνευματική µας ένδεια (µε την κακή της έννοια, δηλαδή ως απουσία 
πνευματικής δυνάμεως), αυτή αποτελεί αληθινά μεγάλο πρόσκομμα. 

Ο Γέροντας πατήρ Σιλουανός µου ζήτησε χθες το βράδυ να σας γράψω 
φάκελλο, και έστειλε ήδη το γράμμα του µη περιμένοντας το δικό µου. Σήμερα 
όμως το βράδυ ήρθε πάλι να µου πει να σας γράψω εξ ονόματός του, να πάτε στο 
Λονδίνο, χωρίς να έχετε την παραμικρή αμφιβολία. 

Σχετικά µε τη διαμονή σας στην Αμερική είπε: «Δεν ευδοκείη ψυχή µου να 
παραμείνει εκεί». 

Ο Μητροπολίτης Σέργιος, ο Μητροπολίτης Ελευθέριος, ο Γέροντας πατήρ 
Σιλουανός, όλοι επιθυμούν να μεταβείτε στο Λονδίνο. Τί θέλετε λοιπόν 
περισσότερο; 

Για την ιδέα σας να εγγραφείτε στη Θεολογική Σχολή Αθηνών ο Γέροντας 
πατήρ Σιλουανός τοποθετείται αρνητικά. [/236] (Στη Θεσσαλονίκη δεν υπάρχει 
Θεολογική Σχολή. Η Σχολή της Χάλκης πάλι μοιάζει µε τις ρωσικές Θεολογικές 
σχολές, αν και είναι λίγο ανώτερη από αυτές). 

Και τώρα πάλι σχετικά µε την αλληλογραφία µας. Εσείς, όπως Φαίνεται 
από το γράμμα σας, Φυλάγετε τα γράμματά µου ὠς τώρα, αλλά εγώ δεν θα 
ήθελα να πέσουν αυτά τυχαία σε άλλα χέρια, και γι αυτό σας παρακαλώ να τα 
καταστρέψετε. Εκτός από αυτό, είναι γραμμένα για συγκεκριµένο πρόσωπο 
κάτω από ειδικές συνθήκες. Τα γράμματα αυτά δεν περιέχουν ολοκληρωμένες 
σκέψεις, αλλά προορίζονται από κάθε άποψη για κάποια μεταβατική περίοδο. 
Και επί πλέον εξαρχής η αλληλογραφία µου μαζί σας αντιµετωπίσθηκε µε 
μεγάλη δυσαρέσκεια από την πλειοψηφία των γερόντων. Ο λόγος, µου Φαίνεται, 
οφείλεται κυρίως στο ότι οι Αθωνίτες γέροντες (στη συντριπτική πλειοψηφία) δεν 
διάκεινται ευνοϊκά απέναντι στον Μητροπολίτη Σέργιο, γιατί κρίνουν το έργο 
του µε τα μάτια του Μητροπολίτου Αντωνίου και της συνόδου του. Εγώ δεν 
απέκρυψα την τοποθέτησή µου υπέρ της Ρωσικής Πατριαρχικής Εκκλησίας, γι 
αυτό και δέχθηκα κάποια καταδίωξη’. Ως εκ τούτου και τον περασμένο χρόνο, 
για να αποφύγω δυσάρεστα γεγονότα, ήμουν αναγκασμένος να σας 
παρακαλέσω να µην απευθύνετε τα γράμματά σας στο όνομά µου. Η κατάσταση 
δεν άλλαξε. Επομένως, σας παρακαλώ, ειδήσεις γενικού χαρακτήρα να τις 
ανακοινώνετε στον Γέροντα πατέρα Σιλουανό, και µόνο όταν πρόκειται [/237] για 
κάτι ιδιαίτερο και ειδικό να το τοποθετείτε για μένα σε ξεχωριστό σφραγισμένο 
φάκελλο. Τώρα θα γράφετε (για να µη λυπείτε τον Γέροντα) λίγο κατά τη ρωσική 
συνήθεια: «Είμαι ζωντανός, υγιής, το ίδιο επιθυμώ και για σας». Και αυτό 
περίπου τρεις φορές τον χρόνο. 


4 Σηµείωση του μεταφραστή: Την εποχή εκείνη η Ρωσική Εκκλησία χωρίσθηκε σε δύο 
παρατάξεις. Από τη µια βρισκόταν το Πατριαρχείο µε επικεφαλής τον Μητροπολίτη Σέργιο, και 
από την άλλη ο Μητροπολίτης Αντώνιος που σχημάτισε την υπερόρειο Ρωσική Εκκλησία της 
διασποράς, που χαρακτηριζόταν από σχισµατικές θέσεις και φρόνημα. Και στο θέµα αυτό η 
μετέπειτα Εκκλησιαστική ιστορία δικαίωσε τις θέσεις του Γέροντα. 

Σας ασπάζομαι µε παντοτινή εν Κυρίω αγάπη, 
ο ανάξιος ιεροδιάκονος Σωφρόνιος 
Άθως, Απρίλιος 1934 5 


5Στο χειρόγραφο δεν σημειώνεται ημερομηνία. Στην αρχή του γράμματος ο Δ. Μπάλφουρ 
πρόσθεσε µε το χέρι του: «Το παρέλαβα στη Ν. Υόρκη στις 2 Μαϊου 1934. 


[//238] 
Επιστολή 19 
Η ΧΡΙΣΤΙΑΝΙΚΗ ΖΩΗ ΕΙ͂ΝΑΙ ΑΓΩΝΑΣ 
Το αναπόφευκτο των θλίψεων για την πρόσληψη της χάριτος. Η πάλη µε 
τον κόσμο. Μόνο η σωτηρία µας πρέπει να προτάσσεται. «Από τον σταυρό δεν 
κατεβαίνουν, αλλά τους κατεβάζουν». Η πάλη µε τη σαρκική επιθυμία. «Ο 
χριστιανός πρέπει πρωτίστως να είναι ασκητής». 
Άθως, 28 Ιουλίου/10 Αυγούστου 1934 

Αγαπημµένε εν Χριστώ πατέρα και αδελφέ Δημήτριε, 

Ευλογείτε! 

Μου είναι πάρα πολύ δύσκολο να ιδιαίτερα επίπονο, λόγω ακριβώς της 
σχέσεως που έχει δημιουργηθεί μεταξύ μας, να γράφω σε άνθρωπο που περνά 
τόσο βαρειές δοκιμασίες, όπως αυτές που σας βρήκαν τώρα. Είναι για την 
ακρίβεια τόσο δύσκολο, γιατί όλες οι αποτυχίες και θλίψεις που σας έτυχαν 
παρουσιάσθηκαν εξαιτίας µου. 

Και αν μπορούσατε να πιστέψετε µε δύναμη σε εκείνο που θέλω τώρα να 
σας πω, θα ήταν ακόµη δυνατή η πλήρης επανόρθωση, η τέλεια νίκη. Πώς μπορώ 
όµως τώρα να περιμένω από σας να δείξετε την πίστη αυτή προς εμένα, ύστερα 
απὀ όλα όσα ήδη σας συνέβησαν; 

Εκπλήσσομαι ακόµη µε τη μεγαλοψυχία και την ανδρεία σας, πώς δεν 
σκανδαλισθήκατε ακόµη εντελώς. Αν ωστόσο μιλήσουμε όχι ως νήπια, αλλά ως 
άνδρες που έφθασαν έστω και την κατά σάρκα ωριμότητα της ανδρικής ηλικίας, 
θα αποφασίσω να σας πω αυτό που σκέπτομαι. Θα σας πω αυτό που πραγματικά 
σκέπτομαι, όχι κεκαλυμμένα, ούτε για να σας παρηγορήσω µε λόγια. 

[259 Ο χριστιανός δεν θα μπορέσει ποτέ να φθάσει ούτε την αγάπη προς 
τον Θεό ούτε την αληθινή αγάπη προς τον άνθρωπο, αν δεν περάσει από πολλές 
και βαρειές θλίψεις. 

Η χάρη έρχεται μόνο στην ψυχή που πόνεσε μέχρι τέλους. Η τραγική αυτή 
θέση, στην οποία τώρα βρεθήκατε, δεν µου είναι άγνωστη. Ο ίδιος θυμάμαι 
καθαρά μέχρι τώρα εκείνη την απερίγραπτα βαρειά πάλη που είχα µε τον εχθρό 
στον κόσμο, ιδιαίτερα στο Παρίσι. Θα σας την διηγηθώ εν μέρει. 

Συνέβαινε να επιστρέφω κάποτε από την Εκκλησία στο σπίτι και να θέλω 
να πάω σε γνωστούς να συζητήσω λίγο, να διασκεδάσω, καθώς µου φαινόταν ότι 
δεν είχα δυνάμεις να επιστρέψω στο κατάλυµά µου και να μείνω εκεί μόνος. 

Ωστόσο µε άκρα χαλιναγώγηση της θελήσεώς µου επέστρεφα στο 
δωμάτιό μου, και τότε έπεφτα σχεδόν καταγῆς από την εξάντληση, εξαιτίας της 
μελαγχολίας και της ακηδίας που µε πλημμύριζαν, έτοιμος να ξεσχίσω τη γη µε 
τα νύχια µου. Από τον πόνο της καρδιάς µου ήμουν έτοιμος να κλάψω, και 
πράγματι έκλαιγα. Μόνο η προσευχή µε έσωζε και έφερνε την ειρήνη να 
σκηνώσει πάλι στην καρδιά µου. Με τον τρόπο αυτόν ένιωθα τέτοια ειρήνη, που 
ούτε καν υποπτευόμουν νωρίτερα ότι υπήρχε τέτοια, που ως τότε δεν είχε 
ξανάρθει στην καρδιά μου. Συνέβαιναν συχνά παρόμοια περιστατικά: 
Επιστρέφω από κάπου στο σπίτι. Μου έρχεται η επιθυμία να σταματήσω σε ένα 
(αί6έ. Παλεύω όµως µε αυτή την επιθυμία. Και τι µου συμβαίνει! Ξαφνικά, µε 

κάποιον ακατανόητο τρόπο, νιώθω τον εαυτό μου να έχει χάσει τελείως τη 
θέλησή του και να οδηγείται, σαν δεμένο ζώο, από κάτι αόρατο σε ένα (αί6, 
αίσθηση, που κατέληγε να είναι ακόμη και Φρικτή. Μόνο ο Κύριος και αυτοί που 
πέρασαν παρόμοιους πειρασμούς γνωρίζει µε ποιό πόνο, µε τί απίστευτο κόπο 
έπρεπε να νικήσω αυτές τις άλογες επιθυμίες. 

//240] ἩἨ, θυμάμαι, µε παρόμοια επίσης δύναμη µε έσερνε στον 
κινηματογράφο ή ακόµη κάπου αλλού, σε τόπους, που να πω την αλήθεια ποτέ 
δεν µε ικανοποιούσαν. Εξαιτίας όµως αυτού, όταν επέστρεφα σπίτι, αν δηλαδή 
δεν σταματούσα πουθενά, η προσευχή γινόταν σαν Φωτιά. 

Κατανοώ απόλυτα εκείνο που γράφετε: «Θα κάνω όιτι θέλεις, αρκεί να µην 
προσεύχομαι». Τότε κατανόησα τη δύναμη των λόγων των Πατέρων, ότι δεν 
υπάρχει ἐργο βαρύτερο από την προσευχή. Αλλά όταν υπερνικήσει ο άνθρωπος 
τον πειρασμό σχετικά µε την προσευχή, τότε αυτή γίνεται τόσο γλυκειά, όσο 
τίποτε άλλο στον κόσμο. 

Και η οδός αυτή είναι αλήθεια θλιβερή, στενή, και λίγοι σύμφωνα µε το 
λόγο του Κυρίου την ανακαλύπτουν!. 

Είμαι βαθιά πεπεισμένος ότι, αν εσείς (αυτό ισχύει για κάθε άνθρωπο) δεν 
ζήσετε τις θλίψεις εκείνες της ένδειας, των εξουδενώσεων, ίσως και της πείνας, 
της πλήρους εγκατάλειψης από όλους, και από τους ανθρώπους και από τον Θεό 
ακόµη, -«Θεέ µου, Θεέ µου, ίνα τι µε εγκατέλιπες»2- ποτέ δεν θα γνωρίσετε τη 
θεία αγάπη. Καρδιά που δεν συνετρίβη από τα πλήγματα των θλίψεων και δεν 
ταπεινώθηκε μέχρι τέλους από κάθε είδους ένδεια (και πνευματική και 
σωματική) δεν είναι ικανή να δεχθεί τη θεία χάρη. Αυτή εξαγοράζεται µε πολύ 
ακριβό τίμημα. 

Όταν µας πολεμά ο εχθρός, εκμεταλλευόμενος την ίδια τη φύση µας, µε 
την επιθυµία της ανθρώπινης αγάπης, της ψυχικής, κάποτε δε και απλώς της 
ζωώδους, της σαρκικής, τότε να πέφτουμε στη γη και να ικετεύουμε τον Θεό, 
όπως η Μαρία η Αιγυπτία, για να παραχωρήσει κατά την ευσπλαγχνία Του να 
γνωρίσουμε τη θεία αγάπη Του, στη θέση εκείνης της σαρκικής, της ανθρώπινης, 
από [/241] την οποία παραιτηθήκαμε για χάρη Του”. 

Πρέπει όµως να προσευχόμαστε µε αυτόν τον τρόπο ως τη στιγμή εκείνη, 
κατά την οποία θα σβήσει κάθε επιθυμία σαρκικῆς αγάπης και θα σκηνώσει η 
ειρήνη στην ψυχή και το σώμα µας. Δεν χρειάζεται να ζητούμε παραπάνω, για 
να µην πέσουµεσε πειρασμό, σε «πλάνη». 

Αν είναι δυνατό, κάνετε υπομονή, αγαπητέ. Επιπλήξτε µε ως υπαίτιο των 
συμφορών σας, αλλά κάνετε υπομονή. 


1Βλ. Ματθ. 7,14. 
2ψαλμ. 21,2: πρβλ. Μάρκ. 15,34. 


3 Βλ. Σωφρονίου Ἱεροσολύμων, «Βίος οσίας Μαρίας της Αιγυπτίας», κεφ. κθ’, Ρα 
87,3,371Βς. 

Πιστέψτε πράγματι ότι τολμώ να σας μιλήσω έτσι για δύο μόνο λόγους: 
γιατί σας αγαπώ, αλλά και γιατί κι εγώ ο ίδιος γνώρισα θλίψεις παρόμοιες µε τις 
δικές σας. 

Αν θέλετε να συμβασιλεύσετε µε τον Χριστό, τότε να υπερνικάτε τα πάθη. 
Άλλη οδός δεν υπάρχει. Αυτό που σας συνέβη είναι καθαρά «πειρασμός». Ποτέ 
μου δεν θα πιστέψω ότι µπορεί να σας ικανοποιήσει οτιδήποτε σε αυτόν τον 
κόσμο. Θέατρο, κινηματογράφος, («αί6 και τα ὁμοιά τους’ όλα αυτά είναι µόνο για 
παιδιά µε ασύνετη καρδιά. 

Σε ότι πάλι αφορά τους σαρκικούς «πειρασμούς», απλώς δὲν 
καταλαβαίνω τί µου λέτε - δηλαδή δεν μπορώ ούτε κατά διάνοια να δεχθώ ότι 
εσείς πράγματι υποκύψατε στην πράξη, όπως γράφετε. 

Ως αδελφός, έστω και νεώτερος, επιτρέπω στον εαυτό µου να σας μιλήσει 
γι αυτό. Όταν αναλογίζοµαι ἂν πράγματι λέτε την αλήθεια, τότε η καρδιά µου 
αρρωσταίνει από τη θλίψη. Νομίζω όµως ότι υπερβάλλετε, όπως και ο ίδιος 
γράφετε στο τέλος του γράμματος. 

Η ζωή σύμφωνα µε τις εντολές του Χριστού μοιάζει µε αληθινό Γολγοθά. 

Και είναι τέτοια η οδός, ώστε αυτός που εισέρχεται σε αυτήν, αν δεν 
νικήσει µε την προσευχή όλες τις δυσκολίες [/242} που προκύπτουν και 
υποχωρήσει, δηλαδή επιστρέψει πίσω, τότε και εκεί όπου επέστρεψε, δηλαδή 
στον κόσµο (µε άλλα λόγια στην εµπαθή ζωή), δεν θα βρει τη χαρά εκείνη, όπως 
την ζουν οι άνθρωποι του κόσμου τούτου που δεν γνώρισαν τον Θεό. 

Κατά τον πρόσφατο Παγκόσμιο πόλεμο, η διοίκηση διέταζε συχνά 
στρατιώτες να επιτεθούν και έβαζε πίσω τους πολυβόλα ή ακολουθούσε 
αξιωματικός µε δυο περίστροφα στα χέρια, ώστε να πυροβολείται κάθε 
μικρόψυχος και έτοιμος να υποχωρήσει. Έτσι, αυτοί που έκαναν την επίθεση 
γνώριζαν καλά ότι η σωτηρία και η ζωή βρίσκεται µόνο μπροστά, αν νικήσουν 
τον εχθρό. 

Για µας τους μοναχούς η κατάσταση είναι παρόμοια. Η σωτηρία µας από 
κάθε άποψη βρίσκεται μόνο μπροστά. 

Όταν οι θλίψεις της ψυχής µου που διαρκώς αυξάνονταν, έφθασαν, 
φαίνεται, στο απώγειο, τότε εγώ, όχι µε τη διαδικασία των αφηρημένων 
φιλοσοφικών συλλογισμών, αλλά µε τη ζωντανή και βαθειά αίσθηση της 
καρδιάς γνώρισα την αξία της ανθρώπινης ψυχής, ότι δηλαδή είναι πολυτιµότερη 
από όλον τον κόσμο. 

Τα παθήματα αποφέρουν τόσο μεγάλο καρπό, ώστε, ἂν ήμασταν λίγο πιο 
συνετοί, δεν θα θέλαμε «να κατεβούμε από τον σταυρό». 

Σε κάποιον ιεροµόναχο εμφανίσθηκε στον ὕπνο του ο Κύριος 
προσηλωμένος πάνω στον Σταυρό και είπε: «Από τον Σταυρό δεν κατεβαίνουν, 
αλλά τους κατεβάζουν». Και τους λόγους αυτούς ο Κύριος τους επανέλαβε τρεις 
φορές. Έπειτα το όραμα έσβησε. 

Θα σας έλεγα ακόµη κάτι, αλλά φοβάμαι μήπως προλάβω την πείρα της 
ζωής σας. Για ένα προσεύχομαι, να µη φοβηθείτε τα σύννεφα που ήλθαν. 

Λυπάμαι που γράφετε αραιά στον Γέροντά σας. Κοιτάξτε στο τέλος του 
92υυ Λόγου στον Συμεών τον Νέο Θεολόγο, μ/245] πώς αυτός συμβουλεύει το 

μαθητή του να γράφει συχνότερα, γιατί τότε ο όσιος Συμεών θα προσεύχεται γι’ 
αυτόν θερμότερα’. Και αυτό είναι αλήθεια, γιατί αυτό που µας περιβάλλει στη 
μακρά σιωπή, εξασθενεί την προσευχή για εκείνον που βρίσκεται μακριά. 
Τριγύρω, όπου και να κοιτάξεις, θλίψεις. Και ό,τι βρίσκεται μπροστά στα μάτια, 
προκαλεί ισχυρότερη συμπάθεια. Μόνο όταν θα είστε σε ειρήνη και σχετική 
ευημερία, µπορείτε να γράφετε αραιότερα. Όταν όµως βρίσκεσθε σε θλίψεις και 
βαρύ πόλεμο, δεν πρέπει να αναβάλλετε. Να γράφετε στον πατέρα Σιλουανό, 
και, πιστεύω στον Θεό, θα λάβετε βοήθεια. Η θέση σας είναι ιδιαίτερα δύσκολη, 
γιατί μονομαχείτε µε τον εχθρό. 

Και αυτό είναι αναγκαίο, πριν να μάθετε να πολεμάτε µε τα πάθη. Αλλά 
και αυτοί που έμαθαν (σχετικά πάντα), τα νικούν µε άσκηση και κόπο. Ο 
Ἰωάννης ο Χρυσόστομος ονομάζει το πορνικό πάθος αδυσώπητο τύραννο, που 
μας βασανίζει σχεδόν κάθε ημέρα ως τα βαθειά γηρατειά. Πρέπει να αγαπήσετε 
την επώδυνη κατάσταση του σώματος, για να βρείτε σχετική ανάπαυση από το 
άσπονδο αυτό πάθος. Συγχωρείστε µε, που τολμώ να μιλώ για τον εαυτό µου. 

Εγώ ο ίδιος, µε την ευλογία του πνευματικού µου, χτυπούσα για µια 
περίοδο τον εαυτό µου σε κάθε ερεθισμό, µέχρι που δημιουργούνταν αιματηροί 
μώλωπες, ωσότου τελικά ο πόνος φθάνοντας στην καρδιά να σβήσει και να 
δαμάσει την κίνηση της σάρκας. 

Τώρα όµως εγκατέλειψα αυτόν τον τρόπο για δύο λόγους. Πρώτον, λόγω 
της Φιλάσθενης καταστάσεως του σώματός µου και της απουσίας εδώ στον Άθω 
σκανδαλισμών, το πάθος της ασωτείας δεν µε ενοχλεί τόσο δυνατά. Δεύτερον, ο 
τρόπος αυτός µετά από μακροχρόνια και συχνή εφαρμογή μ/244] πλήττει σοβαρά 
όλο το νευρικό σύστημα. Έτσι αναγκαζόµαστε να προτιμούμε μόνο την 
προσευχή. Μια φορά παρολίγο να σκοτώσω τον εαυτό µου. Με τη γωνία ενός 
ξύλου που κρατούσα στα χέρια µου κτύπησα ανάµεσα στα πλευρά κατ’ ευθείαν 
στην καρδιά. Για δύο εβδομάδες µε δυσκολία μπορούσα να κινηθώ: το αριστερό 
μου χέρι είχε σχεδόν εξαρθωθεί, πονούσα όταν πλάγιαζα και µου ήταν δύσκολο 
να αναπνεύσω. Αλλά, δόξα τω Θεώ, συνήλθα! 

Κάποτε όµως, όταν ο ερεθισµός του σώματος είναι δυνατός, αναπόφευκτα 
σχεδόν καταφεύγουμε σε αυτό το µέσο. Και τι παράδοξο πράγμα! Το πάθος της 
ασωτείας ενεργεί κατά τέτοιον τρόπο στο σώμα, ώστε στην ένταση της διέγερσης 
ακόµη και τα ισχυρά κτυπήματα που αφήνουν οδυνηρά μελανιάσματα ή 
μώλωπες για πολύ καιρό, ώστε να δυσκολεύεται κανείς ακόµη και να περπατά, 
κατά τη στιγµή εκείνη σχεδόν δεν γίνονται αισθητά. Συνεπώς πρέπει κανείς να 
κτυπήσει πολλές Φορές ανελέητα τον εαυτό του, ωσότου ο πόνος πλήξει την 
καρδιά, για να ησυχάσειτο σώμα. 


4Βλ. Συμεών του Νέου Θεολόγου, Λόγος 32, ὁ.π., σ. 160. 

Σκληρός ο λόγος αυτός», αλλά τί να κάνουμε. Καλύτερα, όπως λέει ο όσιος 
Ισαάκ ο Σύρος, να πεθάνουµε στην άσκηση, παρά να παραδοθούμε στα πάθη, να 
χάσουμε την ανθρώπινη εικόνα και να προδώσουμε τον Χριστόέ. 

Ο χριστιανός οφείλει πρωτίστως να είναι ασκητής. Ακόμη περισσότερο ο 
μοναχός, ο ιερέας. Μίσησε τον εαυτό σου, άρχισε να κατανοείς τον εαυτό σου όχι 
µόνο µέσα από την εγκράτεια των παθών, αλλά και µέσα από την αντίσταση σε 
αυτά, δηλαδή µε την επίθεση εναντίον τους, και [/245] αμέσως θα αισθανθείς 
ανακούφιση. Κάποιο φως θα ανατείλει στην ψυχή. Ο Μέγας Βασίλειος και ο 
Ἰωάννης ο Χρυσόστομος λένε ότι τα εκούσια παθήματα είναι πιο ευχάριστα από 
την άλογη χαρά”. 

Ανάλογα µε το πώς ζει ο άνθρωπος διαμορφώνονται και οι εξωτερικές 
περιστάσεις της ζωής του. Κάποτε εξαιτίας των εσωτερικών λαθών µας, ή 
αντιθέτως των διορθώσεων, μεταβάλλονται ανάλογα προς το χειρότερο ή προς 
το καλύτερο και οι εξωτερικές συνθήκες της ζωής. 

Ίσως ήδη σας κούρασα υπερβολικά. Συγχωρείστε µε. 

Αναλογίζομαι τον ερχομό σας στον Άθω µε μεγάλο φόβο, ότι θα σας 
συμβούν εδώ πολλά δυσάρεστα πράγματα. Η πλειοψηφία των γερόντων που 
διοικούν εδώ κρατά ιδιαίτερα δυσμενή στάση απέναντι στην «Περαρχία» του 
Μητροπολίτου Σεργίου. 

Έχετε ενταχθεί στη Ρωσική Εκκλησία. Τώρα µοιρασθείτε τον κλήρο των 
μελών της. 

Δόξα τω Θεώ πάντων ἐνεκεν! 
Θα υπομείνουμε. 

Τέτοια είναι η οδός µας. 
Προσέκοψες, ανορθώσου! 
Έπεσες, σήκω! 

Ποτέ όµως δεν πρέπει να απελπίζεσαι. 

[Κάποτε αυτό είναι βαρύ, µε αποτέλεσµα ο άνθρωπος να είναι έτοιμος να 
παραιτηθεί από την αιώνια ζωή, αν αυτή αποκτάται µε τέτοιον τρόπο. Έπειτα, 
όταν περάσει το νέφος αυτό, τότε κατά κάποιον ιδιαίτερο τρόπο λάμπει ο ήλιος 
και ο άνθρωπος χαίρεται, γιατί έζησε θλίψεις: «Ευφρανθείημεν ανθ’ ὦν ημερών 
εταπείνωσας ημάς, ετών, ὧν είδοµεν κακά»δ. 

Για να είμαι ειλικρινής και να µην κρύψω τίποτα από σας, θα σας γράψω τί 
σκέπτομαι για τη διαμονή σας στο Λονδίνο. Από τότε που πήγατε στο Λονδίνο, 
συνεχώς στην προσευχή µου για σας χαιρόταν η καρδιά µου. Και το γεγονός 


5]ωάν. 6,60. 


6 Βλ. Αββά Ισαάκ του Σύρου, Οι Ασκητικοί Λόγοι, Λόγος 6, Μετάφρ. Καλλινίκου 
Παντοκρατορινού, εκδ. Αστέρος, Αθήναι 1961, σ. 30. 


7 Βλ. Ιωάννου Σιναΐτου, Κλίμαξ 2,17, ΡΟ 88,657ς. Πρβλ. Μεγάλου Βασιλείου, Εις Γόρδιον 
τον μάρτυρα 8, ΡΟ 915056. 


"ψαλμ. 89/15. 


ΑΣΚΗΣΙΣ ΚΑΙΘΕΩΡΙΑ -145- 


αυτό µε έκανε να συμπεράνω ότι σας είναι ωφέλιμο να μένετε στο Λονδίνο. Αν 
συναντήσατε αποτυχία ευθύς εξ αρχής, µπορεί άραγε να αποτελεί αυτό σηµείο 
ότι δεν είναι θέληµα Θεού και δεν υπάρχει ευλογία για τη δράση σας στο Λονδίνο 
ή γενικά για να ζήσετε εκεί; Αλλά εσείς θα πείτε ότι εκεί δεν υπάρχει καμιά 
δράση. Μήπως όµως στα άλλα µέρη θα υπάρξει οπωσδήποτε; Ἡ μήπως γενικά η 
δράση, εννοείται η εξωτερική, είναι τόσο απαραίτητη; Το βασικότερο θα ήταν να 
υπάρχει η δυνατότητα για εξωτερική δράση. Πολύ σωστά θα απαντήσετε ότι και 
οι εξωτερικές συνθήκες στο Λονδίνο είναι υπερβολικά δυσμενείς. Μήπως όµως 
είναι δυνατή η αλλαγή τους; Συγχωρείστε µε. Δεν επιµένω σε οτιδήποτε. 
Εκφράζω µόνοτις σκέψεις µου και πάλι µε φόβο μήπως σας λυπήσω. 

Στην Ψυχη µου γίνεται µια πάλη. 

Ένας λογισμός µου λέει να µη σας στείλω αυτό το γράμμα, γιατί πρώτον 
τολμώ να σας συμβουλεύσω για κάτι, και δεύτερον -αυτό είναι και το 
σημαντικότερο- δίνω συμβουλές, αναφερόμενος στον εαυτό µου, πράγμα 
εντελώς ανάρµοστο. 

Από την άλλη, όταν κλίνω προς την απόφαση να καταστρέψω το γράμμα, 
δεν γαληνεύω ψυχικά. Κι εγώ ο ίδιος πολλές φορές στη ζωή µου µόνο σε αυτό 
εύρισκα βοήθεια: όταν µάθαινα ότι δεν πάσχω µόνο εγώ από την πίεση κάθε 
είδους κακίας, ότι όλους τους πολεμά ο διάβολος µε τον ίδιο τρόπο, ότι δεν είµαι 
μόνος, αλλά και άλλοι κάθε ηµέρα µε πόνο υποβάλλονται σε δοκιμασίες. 

Μόνο ο Θεός και εσείς µπορείτε να µε κρίνετε γι’ αυτό. 

Συγχωρείστε με. 

Ο αφοσιωμένος σε σας, 
ιεροδιάκονος Σωφρόνιος 
Άθως, 28 Ιουλίου/10 Αυγούστου 1934 


[//248] 
Επιστολή 20 
ΗΑΠΟΦΑΣΗ ΤΟΥ ΓΕΡΟΝΤΟΣ ΣΙΛΟΥΑΝΟΥ 
Το Παρίσι. Ο Γέροντας Σιλουανός. 
Άθως, 15/28 Αυγούστου 1954 

Αγαπημµένε εν Κυρίω, πάτερ Δημήτριε, 

Ευλογείτε! 

Από όλα τα µέρη που αναφέρετε στο τελευταίο εκτενές γράμμα σας, όπου 
θα μπορούσατε να πάτε, καλύτερο Φαίνεται στον Γέροντα πατέρα Σιλουανό (και 
σε μένα επίσης) το μετόχι των Τριών Ιεραρχών στο Παρίσι. 

Εκεί πράγματι υπάρχει ομάδα προσώπων µε πολύ καλή διάθεση. Στον 
κύκλο τους µπορείτε κι εσείς να βρείτε ανάπαυση σε δύσκολες στιγμές ακηδίας. 
Αν κι εσείς ο ίδιος διάκεισθε απέναντί τους µε αγαθή διάθεση και επιθυμία, τότε 
πηγαίνετε στο Παρίσι να ζήσετε µαζίτους. 

Σας παρακαλώ πολύ για την απόφασή σας σχετικά µε το θέµα αυτό και 
την εκεί μετάβασή σας (αν πραγματοποιηθεί) να µας γράψετε. 

Στο να επιλέξετε το Παρίσι συνηγορεί και η σκέψη ότι ζώντας εκεί δεν θα 
είστε μακριά από το Λονδίνο, και ίσως από καιρό σε καιρό θα μπορείτε να 
επισκέπτεσθε εκείνους, που έχουν την ανάγκη της βοήθειάς σας. 

Παρακάλεσα τον Γέροντα πατέρα Σιλουανό να προσεύχεται για µας 
περισσότερο. Υποσχέθηκε να το κάνει µε αγάπη. Μολονότι συναισθάνοµαι τη 
μηδαμινότητα της αξίας της προσευχής µου, ποτέ δεν αρνούμαι να προσευχηθώ 
[249] για όλους, είτε το ζητούν είτε όχι. Ακόμη περισσότερο οφείλω να 
προσεύχομαι για σας, ένα από τα πλέον πολύτιμα και οικεία µου πρόσωπα. 

Και έτσι, συνάπτοντας τριαδική συμμαχία (ο Γέροντας πατήρ Σιλουανός, 
εσείς και εγώ), ας ελπίσουμε ότι θα µας επισκεφθεί το έλεος του Κυρίου και θα 
μας απαλλάξει από όσους εξεγείρονται εναντίον µας. 

Χρησιμοποιείστε τα γράμματά µου κατά την κρίση σας. Δεν πιστεύω ότι 
αξίζουν να δαπανήσει κάποιος δύναμη και χρόνο και να μπει στην διαδικασία 
της αντιγραφής τους. 

Δόξα και ευχαριστία στον Θεό που έδωσε σε μένα, τον ανάξιο, τη χαρά της 
αγάπης σας. 

Το αίσθημα του μεγάλου και ευλαβούς σεβασμού απέναντί σας ποτέ δεν 
εξασθένησε µέσα µου. 

Εκτιµώ πολύ τις αγαθές µας σχέσεις και εύχομαι πάντοτε στον Θεό να µε 
ελεήσει µε τις ευχές σας. 

Ο ανάξιος, ελάχιστος εν Χριστώ αδελφός σας, 
ο αμαρτωλός ιεροδιάκονος Σωφρόνιος 


[//250] 
Επιστολή 21 
ΠΑΛΗ ΓΙΑ ΤΗΝ ΑΓΑΠΗ ΤΟΥ ΧΡΙΣΤΟΥ 
Η λήψη του μεγάλου σχήματος. Για να ζήσεις µε ανθρώπους ειρηνικά, 
πρέπει να υποχωρείς. Η αγάπη του Χριστού είναι ζωή αιώνια. Για το χρόνο και 
την αιωνιότητα. 
Άθως, 23 Φεβρουαρίου/9 Μαρτίου 1935 

Πολύτιμε, αγαπημένε εν Χριστώ 

πάτερ Δημήτριε, 

Ευλογείτε. 

Από την αρχή αυτού του χρόνου (τη νύχτα προς την 7] Ιανουαρίου) 
αρρώστησα σοβαρά και µέχρι τώρα ακόµη δεν συνήλθα. Τις πρώτες είκοσι 
ημέρες, προπαντός τις νύχτες, δυσκολεύτηκα τόσο πολύ, ώστε μπορώ να πω µε 
τα λόγια του Αποστόλου Παύλου, «καθ’ υπερβολήν εβαρήθημεν υπέρ δύναμιν, 
ώστε εξαπορηθήναι ημάς και του ζην: αλλά αυτοί εν εαυτοίς το απόκριµα του 
θανάτου εσχήκαμεν»!. Τη νύχτα προς την 18η Ιανουαρίου έλαβα την κουρά του 
μεγάλου σχήματος στην εκκλησία του νοσοκομείου. Δόξα τω Θεώ, για το δώρο 
αυτό! 

Η ασθένεια µου δεν µου επέτρεψε να απαντήσω στο γράμμα σας, όπως θα 
ήθελα. Αλλά ακόµη και τώρα είμαι τόσο αδύνατος, ώστε µε δυσκολία γράφω. 
Πριν από ένα μήνα και περισσότερο σας έστειλα µαζί µε ένα γράμμα και μερικά 
βιβλία, τα έργα του επισκόπου Θεοφάνους του Εγκλείστου. Σας έγραψα σχετικά 
μετο βιβλίο, «Τί είναι η [/251 πνευματική ζωή». Εγώ ο ίδιος το παρέλαβα ήδη από 
καιρό, και περίμενα συνεχώς την απάντησή σας, για να σας το στείλω. 

Ο Ηγούμενός μας: είναι σοβαρά άρρωστος. Ο θάνατός του θα επιφέρει 
μεγάλες αλλαγές, ίσως μάλιστα και πραγματική καταστροφή στη Μονή µας. Σας 
παρακαλώ πολύ στο μέλλον να γράφετε τη διεύθυνση στα γαλλικά: Ν. Ρ. 51ου8Π 
(ή ἨΠϊετοά. θορµτοπ), Οουανεπὶ οί Ραπέ]είπιοη, Μοπί Αίπος, Ῥα{π!, Οτὸςο. Αυτά 
αρκούν. 

Μη κάνετε καμιά προσθήκη στα ρωσικά. Τα πιο σηµαντικά να τα στέλνετε 
συστημένα. 

Σε περίπτωση θανάτου µου, στην αλληλογραφία µε τον πατέρα Σιλουανό 
να µην είστε τελείως ανοικτός. Να θυμάσθε αυτό που σας λέω, γιατί θα είναι 
αναγκασμένος για την ανάγνωση των γραμμάτων σας να απευθυνθεί για 
βοήθεια σε κάποιον άλλον. Σας το λέω τώρα, γιατί αν µε βρει ξαφνικά ο 
θάνατος, πράγμα πολύ πιθανό, τότε δεν θα μπορώ να σας προειδοποιήσω γι 
αυτό. Όλοι προφητεύουν για µένα ανάρρωση και μακροζωῖα, αλλά εγώ, 
ηττημένος από τη δύναμη της αρρώστιας, δεν πιστεύω πολύ στις προφητείες 
αυτές. 


ΤΒ’ Κορ. 1,8-0. 


2Ὑπονοείται ο Ηγούμενος Μισαήλ. 


ΑΣΚΗΣΙΣ ΚΑΙΘΕΩΡΙΑ -14δ- 


Αν πεθάνω, σας παρακαλώ να µη σταματήσετε να προσεύχεσθε για μένα. 
Μην ξεχνάτε και τον πατέρα Σιλουανό, για να µη μείνετε οφειλέτης απέναντί 
του σε εκείνο που δεν είναι σωστό για µας τους χριστιανούς, δηλαδή στην 
αγάπη”. Και εσείς ο ίδιος γνωρίζετε καλύτερα από οποιονδήποτε πώς, όταν η 
ψυχή γνωρίσει ότι κάποιος µας αγαπά παραπάνω από όσο εμείς αυτόν, 
πληγώνεται από τις τύψεις της συνειδήσεως σε τέτοιο βαθμό, ώστε είναι έτοιμη 
να γίνει χώμα ενώπιόν του. 

[/252| Για να ζήσεις µε τους ανθρώπους ειρηνικά, πρέπει να υποχωρείς. Και 
εφόσον οι επιθυμίες τους γενικά δεν ξεπερνούν τα όρια ασήµαντων πραγμάτων, 
τότε είναι πάντοτε δυνατό και να ενεργείς κατ’ αυτόν τον τρόπο. 

Είστε πάντοτε στην καρδιά μου. Προσεύχομαι στον Θεό, ὥστε και σε 
περίπτωση θανάτου η αγάπη µας όχι µόνο να µη αφανισθεί, αλλά και να 
αυξηθεί. 

Παράδοξο πράγμα! Αλήθεια, η αγάπη του Χριστού είναι κατά τη φύση της 
αιώνια ζωή. Πώς όµως είναι δυνατό κάτω από συνθήκες της επίγειας υπάρξεώς 
μας άλλοτε να «αρχίζει» ή να «γεννιέται», άλλοτε να «αυξάνει» ή να 
«ελαττώνεται» και ακόµη κάποτε να «αφανίζεται»; Όταν εμφανίζεται, µας 
καθιστά αισθητά αθάνατους, αιώνιους: όταν πάλι αφανίζεται, µας βυθίζει στην 
κοιλάδα του θανάτου. 

Σε σχέση µε αυτό µου έρχονται οι εξής σκέψεις: 

Ο χρόνος και η αιωνιότητα αποτελούν δύο διαφορετικές μορφές του είναι. 
Και όπως ακριβώς ο Κύριος «εν µορφή Θεού υπάρχων ... μορφήν δούλου λαβών»! 
περιέλαβε σε µια υπόσταση δύο μορφές υπάρξεως, έτσι και εμείς ευρισκόµενοι 
στη δουλική µορφή, κατά τη δωρεά της χάριτος «πάσχομεν την θέωσιν» 
(σύμφωνα µε την έκφραση των αγίων Πατέρων”) και µε τον ίδιο τρόπο επίσης 
προσλαμβάνουμε µέσα µας και τις δύο μορφές του είναι που αναφέραμε. 
Χάνοντας τη χάρη, «παύουμε» κατά κάποιον τρόπο να είμαστε αιώνιοι και 
εκπίπτουµε από την αιωνιότητα. Και όσο µεγαλύτερη είναι η δύναμη µε την 
οποία κολλά η [/53Ι ψυχή µας στη γη, τόσο πιο µακριά από την αιωνιότητα 
βρισκόμαστε. Και αντιθέτως, όταν είµαστε εν τω Θεώ, τότε μένουμε στην 
αιωνιότητα. Και αυτές οι αμφιταλαντεύσεις αποτελούν τον λυπηρό κλήρο µας 
µέχρι του τάφου, πέρα από τον οποίο θα λάβουμε το δώρο της µε τρόπο, ώστε 
κανείς πια να µη µπορεί να µας το αφαιρέσει («και την χαράν υμών ουδείς αίρει 
αφ’ υμών»θ). 


5Βλ. Ρωμ. 13,8. 
:Βλ.Φιλ.2,6-7. 


5 Έτσι, ο άγιος Γρηγόριος Παλαμάς χρησιμοποιεί την έκφραση «τα θεία πάσχειν»: Υπέρ 
των ιερῶς ησυχαζόντων Π, 9326, εκδ. Π. Χρήστου, Γρηγορίου Παλαμά, Συγγράμματα, 
Θεσσαλονίκη 1962, τ. 1, σ. 561. 


ό]ωάν. 16,22. 


ΑΣΚΗΣΙΣ ΚΑΙΘΕΩΡΙΑ -149- 


Την ώρα που θα πλησιάσει ο θάνατος, τη βαρειά αυτή ώρα, η ψυχή θα 
γνωρίσει ότι η σωτηρία της βρίσκεται μόνο στην αγάπη. Για την αγάπη αυτή 
χρειάζεται να παλεύουμε αδιάκοπα και ισχυρά, αλλά δεν υπάρχουν καθόλου 
δυνάμεις. 

Δόξα τω Θεώ, πάντων ένεκεν! 

Αφοσιωμένος σε σας µε όλη την ψυχή µου, 
ο αμαρτωλός ιεροδιάκονος Σωφρόνιος 

ΥΓ. Ο πατήρ Σιλουανός σας στέλνειτους χαιρετισμούς του. 


[//254] 
Επιστολή 22 
ΖΩΗ, ΘΑΝΑΤΟΣ ΚΑΙ ΑΙΩΝΙΟΤΗΤΑ 
Η προσέγγιση του θανάτου και η αιώνια ζωή. Για την πασχαλινή επίσκεψη 
του Θεού. 
Άθως, 9/18 Απριλίου 1935 

Χριστός Ανέστη! 

Πολύτιμε, πάτερ Δημήτριε, 

Αγαπητέ και πολύτιμε εν Χριστώ, 

Σας στέλνουµε τους πασχαλινούς χαιρετισμούς και τις καλύτερες ευχές 
μας. Και ο Γέροντας πατήρ Σιλουανός και εγώ πάντοτε σας θυμούμαστε και σας 
αγαπάμε. 

Ως μοναχός έχω τη δυνατότητα να εκφράσω την αγάπη µου πρωτίστως µε 
την προσευχή. Ίσως πρόκειται για την βασικότερη µορφή έκφρασης τῆς αγάπης, 
γιατί αυτή ανάγει σε ἆλλον κόσµο και εμάς και όλες τις σχέσεις µας. Με την 
προσευχή ηττάται η διαίρεση, όχι µόνο η τοπική αλλά και η ψυχική. Ωστόσο και ο 
γραπτός χαιρετισμός έχει τη δύναμή του, και επίσης, ως ένα βαθμό, αντικαθιστά 
τη ζωντανή επικοινωνία. 

Δεν σας έγραψα για πολύν καιρό. Τώρα µε την ευκαιρία του Πάσχα του 
Κυρίου θέλω να μοιρασθώ µαζί σας ως µε κοντινό µου συγγενή την ελπίδα ότι κι 
εμείς την ώρα που όρισε ο Ουράνιος πατέρας θα αναστηθούµε για την αιώνια 
ζωή. Εφέτος από την αρχή του Ιανουαρίου αρρώστησα βαριά. Πολλές νύχτες ο 
θάνατος µε κοιτούσε επίμονα στα μάτια. Μου Φαίνεται ότι είναι αδύνατο να 
περιγράψω, πόσο ταράσσεται και πόσο θλίβεται η ψυχή τις ώρες αυτές. 

//255] Οι επαχθέστεροι πειρασµμοί σκεπάζουν την ψυχή σαν καταιγίδα κατά 
τη διάρκεια της Φρικτής καταστάσεως στα όρια της ζωής και του θανάτου. Όταν 
πλησιάζει η απόφαση για τον αιώνιο κλήρο µας, φόβος κυριεύει την ψυχή. Μόνο 
η σκέψη του Εσταυρωμένου Σωτήρα την ενισχύει. 

Σε κάποιες στιγμές αλλοιώνεται η καρδιά, έρχεται αγάπη, και τότε η ψυχή 
είναι έτοιμη να αφήσει τον κόσμο αυτόν χωρίς την παραμικρή μεταμέλεια ή 
λύπη. Μεταμέλεια ωστόσο δεν υπάρχει ούτε και πριν τον ερχομό της αγάπης, 
αλλά τότε ο φόβος από την αναμενόμενη καταδίκη και απόρριψη µας αναγκάζει 
κάπως να κρατηθούµε στη ζωή αυτή, µε την ελπίδα ότι θα κάνουμε κάτι ακόμη 
για τη σωτηρία µας. Κατά τα τελευταία είκοσι χρόνια της ζωής µου βρέθηκα 
πολλές φορές κοντά στο θάνατο. Τόσο βαρείς όµως πειρασμοί που έπεσαν επάνω 
μου εφέτος ήταν σπάνιοι, αν και δεν κράτησαν πολύ. Αυτή τη χρονιά έζησα πάλι 
µε μεγάλη δύναμη το γεγονός ότι η επίγεια ζωή µας αποτελεί στάση στα όρια 
της υπάρξεως και της ανυπαρξίας γεμάτη από βαρύ αγώνα, στάση μεταξύ του 
παραδείσου της αγάπης του Θεού και του άδη της Θεοεγκαταλείψεως. Ωστόσο, 
όσο βαριά και αν είναι τα παθήµατά µας εδώ, στα βάθη της ψυχής κρύβεται 
συνείδηση µε βαθύ νόημα. 

Αγαπώ να κάνω σκέψεις γύρω από το νόημα των παθημάτων. Αγαπώ να 
κάνω σκέψεις γύρω από την αιωνιότητα. Μου Φαίνεται πως η επίγεια, η 
πρόσκαιρη ζωή µας, πρέπει αναπόφευκτα να είναι βασανιστική. 

Ο χρόνος αποτελεί µορφή της ευμετάβλητης υπάρξεως. Σε κάθε αλλαγή 
εμπεριέχεται το στοιχείο του πάθους!. 

Εμείς οι άνθρωποι ανήκοντας ταυτόχρονα, μάλλον παράλληλα, σε δύο 
κόσμους, τον άνω και τον κάτω, είμαστε κατά κάποιον τρόπο διχασμένοι σε όλη 
την πορεία της [/256] επίγειας ζωής µας. Ὀρμάμε προς την αιώνια ζωή έχοντας 
ενώπιόν µας τη µορφή του Θείου είναι, του αναλλοίωτου στην τελειότητά του, 
και ταυτόχρονα βυθιζόμαστε στις μέριμνες για τα γήινα, χωρίς να είµαστε σε 
θέση να περιφρονήσουμε τις ανάγκες της ζωής αυτής. «Προσδοκώ ανάστασιν 
νεκρών». Μόνο αυτή, η προσδοκώμενη αιώνια ζωή, αποτελεί την αυθεντική ζωή. 

Πρέπει να θεωρήσουμε την αιωνιότητα ὀχι συνέχεια του χρόνου στο 
ατελεύτητο, αλλά μοναδική αδιάστατη πράξη του πληρώματος του είναι. Η 
αιωνιότητα περιπτύσσεται όλη την έκταση του χρόνου, η ἴδια όµως δεν έχει 
έκταση. 

Προσδοκούμε μετοχή στην αιώνια ζωή. Αλλά, σύμφωνα µε την έννοια των 
πραγμάτων, όταν ο άνθρωπος γίνεται αιώνιος, δεν γίνεται µόνο αθάνατος αλλά 
και άναρχος. Με αυτόν τον τρόπο σκεπτόταν ο άγιος Ἱεράρχης Γρηγόριος 
Παλαμάς, στηριζόμενος στους αγίους Πατέρες. 

Γίνεται έτσι φανερό ότι η αιωνιότητα αποτελεί άλλη µορφή του είναι, και 
μάλιστα τέτοια, ώστε οι έννοιες της έκτασης και της διαδοχικότητας, της αρχής 
και του τέλους, του πριν και του μετά, έννοιες που σχηματίσαμε εμείς μέσα στα 
όρια της εµπειρικής πραγµατικότητος, δεν μπορούν να έχουν εφαρμογή. (ΤΩΡΑ) 

Αιώνια ζωή είναι η πνευματική ζωή. 

Αιωνιότητα είναι η ειρήνη της καθαρής σκέψης και του ήθους στην 
αδιαίρετη ενότητά τους. 

Την καθαρή σκέψη και το ήθος πρέπει να τα εννοούμε όχι μόνο με 
ψυχολογικό νόημα, ως υποκειμενικό βίωμα του ανθρώπου, αλλά µε την 
οντολογική έννοια, δηλαδή ως [/257] αντικειμενικό όν, ως τον Νου και την Αγάπη 
της Θεότητος, δηλαδή του Χριστού. 

Αγάπη στη Σοφία και Σοφία στην Αγάπη. Και αν αυτό ανταποκρίνεται 
στην αλήθεια, τότε αυθεντικά αιώνιος είναι ο Μόνος Θεός, ενώ εμείς µόνο κατά 
το μέτρο που μένουμε στον Θεό και ο Θεός σε μας. 

Όταν λοιπόν «ο Θεός έσται τα πάντα εν πάσι»), τότε κι εμείς θα 
καταστούμε μέτοχοι της αιωνιότητος, όχι πλέον «εκ μέρους» αλλά στην 
πληρότητα. 

Προς αυτήν «την ακρότητα των εφετών» ορµά η ψυχή’. Τότε µόνο θα 
καταστεί δυνατή η χαρά που δεν σκιάζεται από τίποτε. 


Τ Προσθήκη: «και ακόµη του θανάτου». 


2 Βλ. Γρηγορίου Παλαμά, «Ὑπέρ των ιερώς ησυχαζόντων» ΠΙ, 2, 12, ο.π. σ. 666. Πρβλ. 
Μαξίμου Ομολογητού, Περί αποριών, ΡΟ 91, 1141 ΑΒ, στον οποίο παραπέμπει ο άγιος Γρηγόριος. 


5 Α' Κορ. 15/28. 


ἑΠροσθήκη: «Και πώς βασανίζεται η ψυχή, όσο δεν το πετυχαίνει». 

Και τώρα, γιορτάζοντας όχι το άνω, αλλά προς το παρόν το µερικό Πάσχα, 
τον τύπο μόνο εκείνου του αιωνίου, δεν μπορούμε ακόµη να φθάσουμε στην 
τέλεια απόλαυση της χαράς. 

Εντούτοις και αυτό το Πάσχα ενεργεί στην ψυχή µε θαυμαστό τρόπο. 

Γνωρίζω κάποιον στο Παρίσι, ο οποίος, από το Μεγάλο Σάββατο ως την 
Τρίτη ηµέρα του Πάσχα, κατά τη διάρκεια τριών ημερών, βρισκόταν σε 
κατάσταση θεωρίας, γεγονός που µε τις μορφές της γήινης υπάρξεώς µας 
μπορούσε να το εκφράσει λέγοντας µόνο ότι είδε την πρωΐα της ανέσπερης 
ημέρας. 

Πρωΐα, γιατί το φως ήταν παράδοξα τρυφερό, λεπτό, «ιλαρό», κάπως 
κυανό. 

Η ανέσπερη λοιπόν ημέρα είναι η αιωνιότητα. 

Θυμάμαι ακόμη ότι πριν από τρία χρόνια κατά τη διάρκεια της πρώτης 
συναντήσεώς µας, αισθανόµενοι την [/258] πνοή της αιωνιότητος, κρατούσαμε 
την αναπνοή µας για ώρα. 

Προσθέτω στο γράμμα αυτό και το άλλο, που έγραψα σε γράμμα πριν από 
ένα μήνα και περισσότερο, αλλά που δεν το απέστειλα εξαιτίας της ασθένειας. 

Το προσθέτω, γιατί δεν θα ήθελα να επαναλάβω όσα έγραψα σε αυτό για 
την ασθένεια καιτην κουρά. Τώρα αισθάνομαι πολύ καλύτερα. Δόξα τω Θεώ! 

Πριν απὀ τέσσερις περίπου εβδομάδες ο πατήρ Ανδρέας Μπόλοτωφ 
παρέλαβε από κάποιον γνωστό του μερικές γαλλικές εφημερίδες. Μεταξύ αυτών 
ήταν και η Ρατὶς-οοίτ της 25-3-35. Εκεί διάβασα άρθρο του Κεπέ Βοτο8ε, στο οποίο 
γράφει πολύ εύστοχα. Ἠταν πολύ ευχάριστο να διαβάσω αυτό το άρθρο. 

Πρόσφατα σας έστειλα το βιβλίο του Επισκόπου Θεοφάνους, «Τί είναι η 
πνευματική ζωή», χωρίς να περιμένω απάντησή σας. Καταλαβαίνω πολύ καλά 
ότι είστε υπερβολικά απασχολημένος και δεν διαθέτετε χρόνο να γράφετε 
γράμματα. 

Είχα σκεφθεί να σας γράψω κάτι ακόµη, αλλά τώρα δεν μπορώ να θυμηθώ 
τί ήταν αυτό. 

Ακόμη µια φορά επαναλαμβάνωτις καλύτερες ευχές µου για σας. 

Με αγάπη εν Κυρίω, ο ελάχιστος αδελφός σας, 
ο ανάξιος ιεροδιάκονος Σωφρόνιος 


[//259] 


ΤΕΤΑΡΤΟ ΜΕΡΟΣ 


ΗΡΗΉΞΗ 
«Πολλοί ουν ακούσαντες εκ των μαθητών αυτού είπον' 
σκληρός εστιν ούτος ο λόγος: τίς δύναται αυτού ακούειν; ... Ἐκ 


τούτου πολλοί απήλθον εκ των μαθητών αυτού εις τα οπίσω και 
ουκέτι μετ’ αυτού περιεπάτουν». 
(Ιωάν. 6,60 και 66) 


[//260] 
Επιστολή 23 
«ΑΣ ΖΗΣΕΙ ΚΑΤΑ ΤΟ ΘΕΛΗΜΑ ΤΟΥ» 

Η αδελφότητα «Ζωή». Η αποταγή του κόσμου είναι ο αδιάλειπτος αγώνας όλης 
της ζωής. Η ουσία της χρισιανικής υπακοής. Συνομιλία µε τον Γέροντα Σιλουανό. 
Ο Γέροντας δεν είναι μαντείο. Οι απαντήσεις των γερόντων. 

Άθως, 7/20 Απριλίου 1936 ! 

Ηγέρθη ο Κύριος όντως!2 

Αγαπημµένε εν Κυρίω, πολύτιµε πάτερ Δημήτριε, 

Ευλογείτε! 

Χαίρομαι, γιατί στην Αθήνα υπάρχει ένα τόσο θετικό φαινόμενο, όπως η 
αδελφότητα «Ζωή». 

Καλές γνώμες για την Αδελφότητα µπορεί κάποιος να ακούσει από 
πολλούς. Αλλά για τον κοσμικό άνθρωπο ακόµη και οι αρχές της στοιχειώδους 
χριστιανικής ηθικής, όπως η παραίτηση από τα οινοπνευματώδη ποτά, από το 
κάπνισμα, από επίσκεψη σε τόπους κοινής διασκεδάσεως, η εγκράτεια στην 
τροφή, η τιµιότητα, η σεμνότητα και η σωφροσύνη, και ακόµη περισσότερο η 
αγαμία, παρουσιάζονται ήδη ως η ακρότητα της τελειότητας και της αποταγής 
[261] του κόσμου και του εαυτού του, και μάλιστα ως υπερβολή. Γνωρίζοντας 
αυτό, δεν αποδίδω µεγάλη σηµασία στις γνώμες τους και αισθάνομαι χαρά, γιατί 
ο θαυμασμός και η ευλάβειά τους προς τους ασκητές είναι ωφέλιµη κυρίως γι 
αυτούς. 

Σας γνωρίζω ως άνθρωπο που δεν είναι επιρρεπής στο να παρασύρεται, 
αλλά μάλλον εγκεφαλικό, και μάλιστα κάποτε υπερβολικά κριτικό. Έχοντας 
αυτό υπ’ όψη και επιπλέον την πείρα σας στην πνευματική ζωή, δέχομαι την 
ενθουσιώδη γνώμη σας για την αδελφότητα της Ζωής µε ιδιαίτερη σοβαρότητα. 
Ντρέπομαι για τον Άθω, και πρωτίστως για τον εαυτό µου. Στον Άθω δεν 
συνάντησα την τελειότητα εκείνη που εσείς βρήκατε εκεί. 


ΤΗ Επιστολή αυτή γράφτηκε ως απάντηση στην Επιστολή 1 (7 Απριλίου 1936) του Δ. 
Μπάλφουρ από την Αθήνα, όπου είχε µεταβεί ο Μπάλφουρ µετά την εκδίωξη του από τον Άθω. 
Βλ. Παράρτημα Π,1: «Ο Γέροντας δεν είναι μαντείο», σσ. 354-359. 


2 Λουκ. 24,34. 


ΑΣΚΗΣΙΣ ΚΑΙΘΕΩΡΙΑ -154- 


Ζώντας σε καλύτερες από αυτούς συνθήκες, εμείς δεν φθάνουμε τα ύψη 
τους. 

Έδη από καιρό συνειδητοποιώ ως τα βάθη της ψυχής µου ότι εμείς είμαστε 
«τα περικαθάρµατα του κόσμου» και «πάντων περίψιμα»”. 

Η αποταγή του κόσμου δεν είναι πράξη που συντελείται µια φορά. Η 
αποταγή του κόσμου αποτελεί αδιάλειπτη άσκηση όλης της ζωής. 

Η ησυχία είναι ο δείκτης του βαθμού της αποταγής, της απαλλαγής από 
τον κόσμο. Η καθαρότητα του νου αντιστοιχεί στο βαθµό της αποταγής του 
κόσμου. 

Και ἂν εννοήσουµε τον κόσµο ως «το σύνολο των παθών»", τότε η τέλεια 
αποταγή είναι η τέλεια απάθεια. 

Με αυτή την έννοια εμείς δεν αποκοπήκαµε καθόλου ακόµη από τον 
κόσμο. Μόνο σωματικά απομακρυνθήκαμε από αυτόν. 

Επαινείτε την «Ζωή» για την άρνηση «κάθε συμβιβασμού [/262! και 
καιροσκοπίας», που αποτελούν σχεδόν την κύρια αρχή όλης της δραστηριότητας 
και συμπεριφοράς μας. 

Παρατηρείτε σε αυτούς «τέλεια υπακοή», ενώ σε µας δεν υπάρχει ακόμη 
και ανθρώπινη πειθαρχία. 

Την ουσία της χριστιανικής υπακοής την βλέπω στην αναζήτηση του 
θελήματος του Θεού µε προσευχή και στην εκπλήρωσή του. Με τον όρο 
πειθαρχία αντιλαμβάνομαι ή την εκούσια (για παράδειγµα στα πολιτικά 
κόμματα) ή την υποχρεωτική (για παράδειγμα στο στρατό) υποταγή του 
ανθρώπου σε άνθρωπο, πράγµα που αποτελεί απαραίτητη προὐπόθεση για την 
επιτυχία κάθε κοινού ανθρώπινου εγχειρήματος. 

Μόνο να χαρώ μπορώ, που επί τέλους αυτό το βρήκατε και στην Ορθόδοξη 
Εκκλησία. Διαβάζοντας και ξαναδιαβάζοντας τη γνώμη σας («απαιτούν τέτοια 
χριστιανική καθαρότητα και υποταγή ... όλοι σιωπηλοί, πειθαρχημένοι, 
εγκρατείς ... και µε συναίσθηµα ευθύνης» κ.ο.κ.) βλέπω ότι σε µας όλα είναι 
αντίθετα. Εμείς είμαστε οι πραγματικοί βάρβαροι. Κατανοώ ότι εσείς τώρα 
αναπαύεσθε ψυχικά στον κύκλο τους ύστερα από τη δική µας βαρβαρότητα. 

Μου αρέσει και η επιλογή τους σχετικά µε την υπηρεσία της Εκκλησίας: η 
Ἱεραποστολή. 

Σε µας βεβαίως υπάρχει άλλη οδός, άλλο σχέδιο αγώνα για τον εαυτό µας 
και για τον κόσµο. Καταρχήν πάντως, δεν θα ήθελα να περιφρονήσω και τη δική 
μας οδό. Λυπάμαι μόνο που δεν κατορθώνουμε τον σκοπό τους, δεν 
ακολουθούμε τον δικό τους τρόπο ζωής, την οδό τους. Σε σας είναι εγγύτερα. 

Δεν συμπίπτουν οι δρόμοι µας (οι δρόμοι, όχι ο τελικός σκοπός). Η αλήθεια 
είναι µία, ενοειδής, απλή. Ωστόσο παρουσιάζει αναρίθµητη ποικιλία εκφάνσεων. 


3ΒΛ. Α΄’ Κορ. 4,13. 


4Βλ. Ισαάκ Σύρου, Λόγος 30, ο.π., σ. 114. 

Η [265] αιτία της ποικιλίας των εκφάνσεων της Μιας απλής Αλήθειας έγκειται 
στη διαφορά των επιφανειών που την δέχονται. 

Αυτοί είναι πιο κοντά σας. Έτσι εξηγώ εν μέρει το γεγονός ότι ανάμεσά 
τους μπορείτε «ευκολότερα να αναπνέετε», ὁτι αυτοί σας «αρέσουν» 
περισσότερο. 

Αλλά μήπως δεν σας έλεγα ήδη εξ αρχής ότι αυτή είναι η οδός σας; 

Παρέλαβα το γράμμα σας την τρίτη ημέρα του Πάσχα. Πήγα στον πατέρα 
Σιλουανό, του διηγήθηκα µε συντομία, περίπου τα εξής: «Στην Αθήνα 
υποδέχθηκαν τον πατέρα Δημήτριο πολύ καλά. Μερικοί του προτείνουν να ζήσει 
μαζί τους όσο θέλει, για χρόνια. Γνωρίσθηκε µε μερικούς μορφωμένους 
ανθρώπους, που θέλουν να τον τακτοποιήσουν στο Πανεπιστήμιο έτσι, ώστε να 
μπορεί να τελειώσει σε δύο χρόνια. Υπόσχονται να του εξασφαλίσουν εύκολο και 
ικανοποιητικό μισθό. Εκτός από αυτό εκεί γνωρίσθηκε µε πολλούς και 
σπουδαίους ανθρώπους, γνήσιους ασκητές, µε ανθρώπους ευσεβείς, που συνάμα 
διαθέτουν και θεολογική μόρφωση. Όλα αυτά του άρεσαν. Ανέβαλε για την ώρα 
το ταξίδι του στα Ιεροσόλυμα. Θα παραμείνει στην Ελλάδα». 

Ο πατήρ Σιλουανός απάντησε: «Έ, λοιπόν. Ας ζήσει εκεί, όσο αρέσει στην 
ψυχή του. Τα ίδια τα πράγματα θα τα δείξουν όλα». 

Έτσι ο Γέροντας συμφωνεί µε την πρόσθεσή σας να ζήσετε στην Αθήνα. 
Σκέφθηκα ότι στα μάτια σας αυτό φαίνεται ως νέα αντίφαση. 

Γράφετε, «παρακαλώ, µην αρχίσετε αντιδικία µαζί µου». 

Εσείς πολύ πρόσφατα γίνατε μάρτυρας της μηδαμινότητάς µου, καθώς 
τώρα έχασα τη δύναμη, την τόλμη ή την παρρησία να μιλώ μαζί σας για την 
πνευματική ζωή. 

[//264] Γράφετε ότι περισσότερο από οποιονδήποτε, πορεύομαι πλαγίως -- µε 
πλάγια μέσα. Τολμώ μήπως να ανοίξω το στόμα μου; Δεν το κρύβω, αυτή τη 
φορά µου είναι δύσκολο να σας γράψω. 

Την Κυριακή 6/19 Απριλίου πήγα πάλι στον πατέρα Σιλουανό, του μίλησα 
για σας. Ἠθελα να του γνωστοποιήσω κάπως λεπτομερέστερα αυτά που σας 
έγραψα. 

Σας παραθέτω συνοπτικά τη συνομιλία µας. 

Εγώ: «Ο πατήρ Δημήτριος είναι ταραγµένος µε τις αντιρρήσεις στις 
συμβουλές και τις ευλογίες σας. Από τη µια ευλογήσατε να επιστρέψει στην 
Γαλλία, από την άλλη να ζήσει για χρόνια στα Ιεροσόλυμα». 

Ο Πατήρ Σιλουανός: «Την πρώτη φορά, όταν µε ρώτησε, προσευχήθηκα 
στον Θεό: του βγήκε να επιστρέψει στη Γαλλία. Το είπα σε αυτόν. Βλέπω ότι δεν 
θέλει. Θέλει στην Ελλάδα: προσευχήθηκα, η καρδιά δεν συγκατατίθεται. Θέλησε 
στα Ἱεροσόλυμα». Ας πάει. Αλήθεια, είναι σαν μικρό παιδί. Εγώ σαν “νταντά” 
τον συγκρατούσα από τη συμφορά, για να µη σπάσει το κεφάλι του. Αλλά ας 
ζήσει στην Ελλάδα. Αυτό θα είναι ενδιαφέρον ακόµη και από πλευράς 
εμπειρίας». 

Εγώ: «Τί θα γίνει όµως, αν αυτή η πείρα είναι “πικρή”»; 

Ο πατήρ Σιλουανός: «Τί να κάνουμε»; 

Εγώ: «Ο πατήρ Δημήτριος θεωρεί καλύτερο να αποφασίζει για τέτοια 
θέματα μόνος». 

Ο πατήρ Σιλουανός: «Έστω, έστω. Εμείς δεν σφετεριζόμαστε την 
ελευθερία του. Είναι καλό ακόµη και το ότι έγραψε γράμμα. Αυτός µόνο 
ελευθερία γυρεύει. Δεν µου συμβαίνει όµως να το παρατηρώ αυτό πρώτη φορά. 
Μερικοί ζητούν συμβουλή. Τους λες. Δεν θέλουν να υπακούσουν, τους είναι βαρύ 
αυτό. Έτσι αρχίζουν ακόµη και να σε εχθρεύονται. Να, ο πατήρ Χ., πόσα χρόνια 
δεν παύει [/265] να µου εναντιώνεται, ενώ ενωρίτερα ερχόταν κοντά µου. Πόσες 
τέτοιες περιπτώσεις υπάρχουν». 

Εγώ: «Ο σύνδεσμος του μαθητού µε τον Γέροντα είναι εκούσιος και µε 
αυτή την έννοια ελεύθερος. Αν δεν βολεύει τον πατέρα Δημήτριο να 
ακολουθήσει μερικές συμβουλές σας και θέλει να αποφασίζει μόνος του για 
τέτοια ζητήματα, τότε κάτι τέτοιο απελευθερώνει και σας. Διακόπτεται ο 
σύνδεσμος. 

Ο πατήρ Σιλουανός: «Αυτός ο ίδιος µε όρισε γέροντά του. Μου ήταν πια 
αδύνατο να αρνηθώ. Στην κουρά ο Δεσπότης τον παρέδωσε σε µένα ερήμην µου. 
Και τώρα θεωρώ ότι πρέπει ακόµη να κάνουμε υπομονή. Το ίδιο το πράγμα θα 
δείξει». 

Εγώ: «Ο πατήρ Δημήτριος λέει ότι δεν είναι σωστό να ζητούμε από τον 
Γέροντα υποδείξεις για τέτοιες λεπτομέρειες, για παράδειγµα, για το πού να ζει 
κάποιος, πού να πηγαίνει. Δεν πρέπει να χρησιμοποιούμε τον Γέροντα ως 
μαντείο». 

Ο πατήρ Σιλουανός: «Συγκρίνει λοιπόν τις προσευχές µε μαντείο; Τότε 
φθηνά µας εκτίμησε. 

»Ας ζήσει κατά το θέλημά του. Η πείρα θα τον διδάξει. Έχασε την πίστη, 
και χωρίς πίστη δεν θα υπάρξει όφελος. Θα γίνει όπως στο τραγούδι για τον 
Λουκά (Σε σένα ήλθα εγώ για συμβουλή, κουμπάρε, κ.ο.κ.)». 

Εγώ: «Ο πατήρ Δημήτριος µου ζητά “να µην µπω σε αντιδικία μαζί του”». 

Ο πατήρ Σιλουανός: «Για ποιόν λόγο να ερίζουµε. Γράψτε του ότι εμείς δεν 
θα τον μεταπείσουμε. Όταν είδα ότι δεν θέλει να ακούσει συμβουλή, τότε τελικά 
του είπα, ας ζήσει όπου θέλει, µόνο να προφυλάσσει τον εαυτό του, να ζήσει 
μοναχικά. Οι καιροί, λέω, είναι δύσκολοι. Είδα ότι, αν του Φφερθούμε αυστηρά, 
τότε θα αγανακτήσει». 

Θυμηθήκαμε τα εξής χωρία: 

[/266| «Διδάσκαλε, τί ποιήσω»; Ὁ Κύριος: «Γνωρίζεις τις εντολές». Ο νεανίας: 
«Αυτά τα γνωρίζω από τη νεότητά µου. Πες µου κάτι περισσότερο». Ο Κύριος τον 
αγάπησε και είπε: «Πούλησε την περιουσία σου ... και ακολούθησέ Με». Αυτός 
όµως ζάρωσε και έφυγε λυπημένος”. 

Από το Γεροντικό: Ἦλθε κάποιος αδελφός στον Ποιμένα τον Μεγάλο να 
ζητήσει ευλογία, για να ετοιμάσει δείπνο αγάπης στους αδελφούς μοναχούς. Ο 


5Ρλ. Μάρκ. 10,17-22. 

όσιος ευλόγησε. Ο πρεσβύτερος αδελφός του όσιου Ποιμένα, ο αββάς Ανούβιος, 
όταν το έμαθε, έκανε παρατήρηση στον Ποιμένα για τη µη μοναχική συμβουλή. 

Μια άλλη φορά ήλθε πάλι ο ίδιος αδελφός στον όσιο Ποιμένα. Ο άγιος 
ενώπιον πλέον του Ανουβίου ερωτά: «Για ποιό λόγο ήλθες την περασμένη φορά»; 
Απάντηση: «Για τον ίδιο». Ο όσιος Ποιμήν: «Κι εγώ τί σου είπα»; Απάντηση: 
«Ευλόγησες». 

Ο όσιος Ποιμήν: «Το έκανα κατά λάθος. Δεν άκουσα µε προσοχή. Δεν είναι 
μοναχικό έργο να ετοιµάζουµε δείπνα αγάπης. Άφησέ το. Ο αδελφός µε λύπη: 
«Τίποτε άλλο δεν μπορώ να κάνω», και έφυγε. 

Τότε ο αββάς Ανούβιος: «Συγχώρησον». 

Ο όσιος Ποιμήν: «Είδα ότι δεν θα υπακούσει, αν του το απογορεύσω, γι 
αυτό και ευλόγησα, για να το κάνει µε ειρηνική ψυχή»”. 

Ώρθαν αδελφοί στον Μέγα Αντώνιο και ρώτησαν: «Πώς να σωθούμε»; 

Ο Μέγας Αντώνιος: «Κάνετε αυτό και αυτό». Απάντηση: «Δεν μπορούμε». 

Ο όσιος Αντώνιος: «Κάνετε εκείνο και εκείνο». Πάλι δίνεται η ἴδια 
απάντηση: «Δεν μπορούμε». 

[/267| Την τρίτη φορά ο Άγιος λέει: «Ἐ, τότε κάνετε αυτό κι αυτό». 

Απάντηση: «Και αυτό δεν μπορούμε». 

Ο όσιος Αντώνιος λέει στον υποτακτικό του: «Βράσε χυλό γι αυτούς και 
απόλυσέ τους εν ειρήνη»’. 

Και η Αγία Γραφή μαρτυρεί ότι και οι προφήτες δίνουν συμβουλή «κατά 
την καρδίαν» αυτού που ερωτά. 

Δεν θέλω να σας λυπήσω. Αλλά εσείς ο ίδιος καταλάβατε την αιτία για τις 
αντιφάσεις στις συμβουλές του Γέροντα πατρός Σιλουανού. Αν ενεργούσατε µε 
πίστη σύμφωνα µε την πρώτη συμβουλή, τότε δεν θα υπήρχε χώρος για 
αντίφαση. Είναι η τα πάντα σκεπάζουσα αγάπη που αντιλέγει. 

Ανέφερα στον πατέρα Σιλουανό και ένα πράγμα ακόµη. Λέω: «Μου είναι 
πολύ δύσκολο να γράφω ή να ομιλώ στον πατέρα Δημήτριο, όταν βλέπω ότι µας 
ενθυµείται µε το δικό του τρόπο. Νομίζει ότιοι συμβουλές µας οφείλονται στο ότι 
εμείς ενδιαφερόµαστε να τον κρατήσουμε στην ρωσική Εκκλησία. Μερικές από 
τις ενέργειές µας δεν τις κατανοεί ως επιθυµία να τον βοηθήσουμε, αλλά μάλλον 
αντιθέτως». 

Ο πατήρ Σιλουανός: «Ποτέ στις σκέψεις µου δεν υπήρχε αυτό. Δεν µε 
ενδιαφέρει αν είναι Έλληνες ή Γάλλοι, ή Ρώσοι ή Εβραίοι. Σε όλους εύχομαι µόνο 
τη σωτηρία. Επίσης ποτέ δεν σκέφθηκα να υπερασπισθώ τη ρωσική Εκκλησία. 
Με ρώτησε τί να κάνει, πού να πάει. Του είπα από την προσευχή µου. Ανθρώπινα 
δεν γνωρίζω, πού και ποιές συνθήκες υπάρχουν». 


6Βλ. Αρχαίο Πατερικό (στα ρωσικά) κεφ. 10,64, σ. 175. 


7Βλ. Αρχαίο Πατερικό (στα ρωσικά) κεφ. 16,1, σ. 309. 

Θεώρησα αναγκαίο να µην σας αποκρύψω το περιεχόµενο της συνομιλίας 
μας. Αλλά και ο ίδιος αντιλαμβάνεστε [/268] τη δυσκολία της θέσεως του Γέροντα 
και το άβολο της ιδικής µου. 

Αν γνώριζα ότι οπωσδήποτε σας περιμένει συμφορά στην Αθήνα, τότε δεν 
θα είχα (ηθικώς) το δικαίωµα να αποσιωπήσω κάτι τέτοιο. Αλλά εμείς 
πορευόµαστε «δια πίστεως και όχι δι’ οράσεως»δ. Ο τελευταίος λόγος του Γέροντα 
ήταν: «Ας ζήσει στην Αθήνα προς δόξαν Θεού». Και εγώ σας εύχομαι ολοψύχως 
να εκμεταλλευθείτε το διάστηµα της διαµονής σας στην Αθήνα, όσο το δυνατό 
πιο καρποφόρα. 

Ο πατήρ Κήρυκος έγραψε γράμμα για το Πάσχα στους πατέρες Ν., Ι. και 
Βησσαρίωνα. Στον τελευταίο γράφει: «Ο ιερομόναχος Δημήτριος, ο άγγλος που 
ζει σε σας στον Άθω, ξεσήκωσε εδώ στο Πατριαρχείο ολόκληρη θύελλα. 
Παραπονείται ότι τον έδιωξαν από το Μοναστήρι. Εντός των εποµένων ημερών 
θα επισκεφθώ τον Πατριάρχη, για να τον εξομολογήσω. Θα μιλήσω μαζί του γι’ 
αυτό το ζήτημα». 

Δόξα τω Θεώ για όλα! Ωστόσο είναι δύσκολη για µας η ζωή. Στην 
κυριολεξία είναι αδύνατο να ζήσει κάποιος χριστιανικά. Χριστιανικά µπορεί µόνο 
«να αποθνήσκει» χίλιους θανάτους κάθε ημέρα”. Πρέπει συνεχώς να χάνουμε 
την ψυχή µας στον κόσμο αυτόν, φέροντας πάντοτε τη νέκρωση του Κυρίου 
Ιησού, ώστε καιη ζωή Του να φανερωθεί σε µας. 

Έτσι προκύπτει ότι, όσο «ζωντανοί» είµαστε για τον κόσµο αυτόν, τόσο 
«νεκροί» είµαστε για τον Θεό. 

[/269ἱ Υπάρχει όµως ακόµη η Φρικτή κατάσταση της Θεοεγκαταλείψεως. Ο 
άνθρωπος πλέον «ουκ έχει ζωήν» στον κόσμο αυτόν, δηλαδή δεν µπορεί να ζήσει 
µε αυτόν τον κόσμο. Η μνήμη ενός άλλου θείου κόσμου τον ελκύει «εκεί», αλλ’ 
εντούτοις και τότε το σκοτάδι περιβάλλειτην ψυχή. 

Στην ουσία δεν μπορούμε να σωθούμε, να φθάσουμε τον Θεό. Ο ίδιος είναι 
απροσδεής. Αν ευαρεστηθεί, µπορεί να έλθει σε µας. Τον επικαλούμαι έντονα 
άλλοτε κλαίοντας, άλλοτε στενάζοντας για το σκοτάδι και τη φτώχεια της ζωής 
µου, άλλοτε µε προσευχή, άλλοτε µε σιωπή, άλλοτε µε κραυγές, ... αλλά δεν µε 
ακούει. 

Κι εγώ κουράστηκα. 

Μου συνέβη φοβερή αλλαγή. Το Φως, η θεία χάρη απομακρύνθηκαν από 
μένα. Έπαθα ανεπανόρθωτη ζημιά και σε αυτό έγκειται η αστείρευτη πηγή των 
βασάνων µου, που πάλι ενισχύθηκαν και ξεπέρασαν τις δυνάμεις µου. Και η 
ψυχή καιτο σώμα µου νοσούν. Από τη µεγάλη θλίψη, όπως ο Ιώβ, φθάνω κάποτε 
να γίνομαι παράφρων. 

Σας παρακαλώ, προσεύχεσθε για μένα. 

Αφοσιωμένος ολοψύχως σε σας, 


"ΒΛ. Β΄ Κορ. 5,7. 


2Βλ. Αρχιμ. Σωφρονίου, Ο όσιος Σιλουανός ο Αθωνίτης, σ. 311 κ.α. 

ο ανάξιος και ελάχιστος εν Χριστώ αδελφός, 
ιεροδιάκονος Σωφρόνιος 
Ο πατήρ Πινούφριος σας στέλνει τους πασχαλινούς χαιρετισμούς του. 
Διάκειται µε ιδιαίτερη συμπάθεια απέναντί σας και εύχεται πάντοτε για σας το 
καλό. 
Ο πατήρ Βασίλειος ήθελε να στείλει γράμμα μαζί µε το δικό µου, αλλά 
έπειτα για κάποιον λόγο έστειλε το δικό του χωρίς να µου το πει. 
Τα γράμματα προς εμένα να τα στέλνετε συστηµμένα. 
Ειρήνη υμίν παρά Κυρίου! 
ο αμαρτωλός ιεροδιάκονος Σωφρόνιος 


[//270] 
Επιστολή 24 
ΤΟ ΘΕΙ͂Ο ΘΕΛΗΜΑ ΠΟΥ ΟΔΗΓΕΙ ΣΤΟΝ ΓΟΔΓΟΘΑ 
Η απονομή τίτλου. Η γνώση του θελήματος του Θεού. Το βιβλίο του 
Ιωάννη του Σταυρού. 
Άθως, 17-18/90-31 Μαϊου 1936 ! 

Πολυσέβαστε πάτερ Δημήτριε, 

Ευλογείτε. 

Ο Γέροντας πατήρ Σιλουανός και εγώ χαιρόµαστε µε την προαγωγή σας 
στο βαθµό του αρχιμανδρίτη και σας συγχαίρουµε ολόψυχα. Ευχόμαστε και «εις 
ανώτερα». 

Είμαστε ευτυχείς, γιατί οι περιστάσεις γίνονται για σας τόσο ευνοϊκές. Ο 
Γέροντας Σιλουανός λέει ότι αυτό γίνεται για να σας παρηγορήσει για τις θλίψεις 
που υποφέρατε εδώ. Του διάβασα τα γράμματά σας μόλις αυτές τις ημέρες, γιατί 
ήμουν άρρωστος. Δεν έβγαινα από το νοσοκομείο, ενώ ο πατήρ Σιλουανός δεν 
γνώριζε ότι ήμουν κατάκοιτος. 

Το ζήτημα σχετικά µε το πού θα παραμείνετε μπορούμε να θεωρήσουμε 
ότι έληξε οριστικά και δεν υπάρχει ανάγκη να επανέλθουµε πάλι σε αυτό µετά 
από τα γράμματά σας. 

Ο Γέροντας Σιλουανός λέει ότι αν σύμφωνα µε τη γνώμη αξιόπιστων 
ανθρώπων το θέληµα του Θεού είναι να ζήσετε στην Ελλάδα και να σπουδάσετε, 
τότε από δικής του πλευράς υπολείπεται µόνο να ευχηθεί καλή επιτυχία. 

[2711 Έπειτα εμείς μιλήσαμε γενικά για το πώς γνωρίζεται το θέλημα του 
Θεού και ποιές μορφές παίρνει. 

Μπορούμε να πούμε ότι στον κόσµο όλα ανεξαιρέτως τελούνται κατά το 
θέλημα του Θεού και αυτό δεν θα θεωρηθεί λάθος. 

Ωστόσο οι ευσεβείς άνθρωποι ποτέ δεν παύουν να αναζητούν το θέληµα 
του Θεού. Εδώ βέβαια εννοούμε ως θέλημα του Θεού, «το αγαθόν και ευάρεστον 
και τέλειον»2. Αυτός που είναι προικισμένος να γνωρίζει µε τελειότερο τρόπο το 
τελευταίο τοποθετείται πιο ψηλά. Πάνω στη βάση αυτήν οικοδομείται η Θεία 
Ἱεραρχία (Διονύσιος Αρεοπαγίτης). 

Ο Γέροντας Σιλουανός (και πολύ περισσότερο εγώ) δεν προσποιούμαστε 
ότι κατέχουµε το μεγάλο αυτό δώρο, και γι αυτό δεν μπορούμε να µην 
υποχωρήσουμε, όταν κάποιος ανώτερος από µας μαρτυρεί διαφορετικά απ’ ότι 
εμείς. 

Δεν τολμούμε να εναντιωθούμε στο θέλημα του Θεού. Η επίδειξη τόλμης 
γίνεται τόσο πιο δύσκολη, όσο περισσότερο ο άνθρωπος συνειδητοποιεί την 
ευθύνη του ενώπιον του Θεού για τη συμβουλή και την υπόδειξη που δίνει. Κι 


1Η Επιστολή αυτή είναι απάντηση στις Επιστολές: 2 (11 Μαϊου 1936) (βλ. Παράρτημα Ἡ,2: 
«Ο ίδιος για τον εαυτό του»), σσ. 360-365, και 3 (Απρίλιος-Μάϊος 1936) (βλ. Παράρτημα Πώ: «Ο 
Ἰωάννης του Σταυρού»), σσ. 366-371. 


2Ῥωμ. 12,2. 

εμείς φΦοβούμαστε τον Θεό. Τώρα είµαστε καλύτερα. Είµαστε αναπαυμένοι και 
ευτυχείς για σας, γιατί κι εμείς δε ζητούσαμε για σας τίποτε άλλο, παρά το 
θέλημα του Θεού. Είναι καλύτερα για µας τα πράγματα ακόµη και για το λόγο 
ότι τώρα σε περίπτωση λάθους η ευθύνη βαραίνει περισσότερο εκείνον που 
ακολουθήσατε. 

Σύμφωνα λοιπόν µετα γράμματά σας είναι φανερό ότι µετις προσπάθειες 
όλων βρέθηκε το θέλημα του Θεού. 

Ας είναι ο Κύριος µαζί σας. Η δυσκολία στην αναζήτηση του θελήματος 
του Θεού έγκειται στο ότι δεν υπάρχουν εξωτερικά σηµεία, σύμφωνα µε τα οποία 
θα μπορούσε κάποιος να αποφανθεί µε κατηγορηµατικό τρόπο σχετικά µε [/272] 
το ζήτημα αυτό. Ούτε οι ευνοϊκές περιστάσεις ούτε αντιθέτως οι θλίψεις και οι 
δυσκολίες συνιστούν οριστικό κριτήριο. 

Υπάρχει ακόµη µια περίπτωση, εκτός από εκείνες που αναφέρατε στο 
γράμμα σας, κατά την οποία µας στερείται η δυνατότητα να είµαστε επίµονοι 
καινα απαιτούµε υπακοή. 

Το θέλημα του Θεού οδηγεί συχνά στον Γολγοθά. Όποιος το 
συνειδητοποίησε αυτό, όποιος βάδισε ο ίδιος την οδό αυτή, είναι αμφίβολο αν θα 
τολμήσει να είναι επίµονος και επιτακτικός. 

Το προηγούμενο γράμμα μου σε σας έκλεινε µε την εξομολόγηση της 
απεγνωσμένης ψυχικής µου καταστάσεως. 

Εσείς µου στείλατε για παρηγοριά και οικοδομή απόσπασμα από το βιβλίο 
του Ιωάννου του Σταυρού και µε αναγκάσατε να διαβάσω όλο το βιβλίο. Αυτό 
για μένα είναι πραγματικός αγώνας. Εσείς γνωρίζετε ότι ήδη από καιρό έχασα 
την ικανότητα για εργασία. Ακόμη και στα ρωσικά µου είναι δύσκολο να 
διαβάσω, έστω και μερικές σελίδες, από σοβαρό βιβλίο. Αλλά τώρα σας είμαι 
πολύ ευγνώμων και για το μεταφρασμένο απόσπασµα που µε παρακίνησε να 
διαβάσω το βιβλίο, και για το ίδιο το βιβλίο και για όλη την αγάπη σας προς εμέ. 

Η απάντησή σας στο παράπονό µου αποκάλυψε µια καινούργια πλευρά 
σας και σας έκανε εκ νέου οικείο σε μένα. 

Από φόβο μήπως παρεξηγηθώ, και συνεπώς σκανδαλίσω, αποφεύγω να 
μιλήσω για την προσωπική µου ψυχική κατάσταση. (παράδειγµα ο Ρωμανός). 

Από την άλλη πλευρά θεωρώ ωφέλιμο κάποτε να μιλήσω σε άνθρωπο 
οικείο κατά το πνεύμα για τις δυσκολίες της ζωής µας. Ενδέχεται πάλι να 
σφάλλω... 

Προσωπικά όμως πάντοτε αντλὠ νέες δυνάμεις, όταν γνωρίζω τι 
υπέφεραν εκείνοι, που πριν από µας βάδισαν την ίδια οδό. 

[2751 Από την άποψη αυτή το βιβλίο του Ιωάννου του Σταυρού 
αποδείχθηκε χρήσιμο. 

Ο Ιωάννης του Σταυρού µε κατέπληξε µε τη βαθειά ψυχολογική του 
ανάλυση. Περιγράφει µε καταπληκτική αλληλουχία και πληρότητα μερικές 
ψυχικές καταστάσεις, µε τις οποίες κυρίως ασχολείται. 

Γι αυτό, ενώ σε θέματα ορολογίας απέχει σηµαντικά από τους 
Ανατολικούς Πατέρες, στις βασικές ηθικο-δογµματικο-μυστικές θέσεις του 

συμφωνεί μαζί τους και στέκεται στο ίδιο ύψος µε τους μεγαλύτερους 
συγγραφείς του ανατολικού ασκητισμού. 

Διαβάζοντας τον Ιωάννη του Σταυρού, εντοπίζοντας μεμονωμένα χωρία, 
κάποτε ολόκληρες σελίδες (ακόµη και σειρά σελίδων), όπου µε καταπληκτική 
ακρίβεια περιγράφει ό,τι κι εγώ έτυχε να ζήσω µε τον ένα ή τον άλλον τρόπο, 
αισθάνθηκα να πλημμυρίζω από δύναμη και αποφασιστικότητα να υποµείνω µε 
ευγνωμοσύνητις αναπόφευκτες θλίψεις και δυσκολίες του δρόμου µας. 

Ίσως κάποτε μιλήσουμε γι αυτό λεπτομερέστερα. Κουράστηκα να γράφω. 

Όσο και αν διαφοροποιήθηκαν οι δρόμοι µας εδώ, πιστεύω ότι τα 
χαρίσματα και η κλήση του Θεού είναι αμετάκλητα», και ότι στον μέλλοντα 
αιώνα η αγάπη του Θεού θα µας ενώσει πλέον µε τέλειο τρόπο. 

Αφοσιωμένος σε σας, 

ο αμαρτωλός ιεροδιάκονος Σωφρόνιος 

ΥΓ. Ευχαριστώ για τις φωτογραφίες. Σας χαιρετίζει ο πατήρ Πινούφριος. 


3Βλ.Ρωμ. 1129. 


[//274] 
Επιστολή 25 
Ο ΑΛΗΘΙΝΟΣ ΜΟΝΑΧΙΣΜΟΣ 
Το μεγαλείο της κλήσεως και η προσωπική μηδαμινότητα. 
Η συνάντηση µε τον π. Ιωάννη Σαχοφσκόῦ. 

Ο μοναχισμός. «Ζωντανοί στον άδη». Ο αγώνας για αυτογνωσία. Η 
απέκδυση του κτιστού κόσμου. Η κάμψη του μοναχισμού στον Άθω. Για τον 
Ιωάννη του Σταυρού. 

Τα βάσανα και το καθαρτήριο. 
Άθως, 10/23 Σεπτεµβρίου 1936 ] 

Αγαπημµένε εν Κυρίω, 

βαθυσέβαστε πάτερ Δαβίδ, 

Ευλογείτε! 

Με τα γράμματά σας µετά την αναχώρησή σας από τον Άθω µου γίνατε εκ 
νέου οικείος. Θα έλεγα ότι τώρα στο πρόσωπό σας βρήκα ένα νέο αδελφό, 
πολυτιμότερο από κάποια άποψη από όσο σας θεωρούσα παλαιότερα. 

Τα γράμματά σας άρχισαν να αποκτούν χαρακτήρα σοβαρό, μοναχικό”. 
Πρόκειται άραγε για καινούργιο τόνο [/275] στις διαθέσεις σας ή τώρα μόλις 
ανακαλύψατε τον πραγματικό εαυτό σας που νωρίτερα κρύβατε, και η 
ανακάλυψη αυτή προέκυψε μαζί µε την επιθυμία σας να µε εμψυχώσετε στην 
άθλια κατάστασή µου; 

Θυμάμαι ότι πριν τέσσερα χρόνια γράψατε από τη Λίτβα γεμάτος 
ανησυχία: «Πώς είναι δυνατό να κρατά κάποιος το νου του στον άδη ... μήπως 
αυτό είναι φαντασία; ότι δεν επιτρέπεται στην προσευχή ...». Τώρα όµως το 
κατανοήσατε και το εκφράσατε τόσο απλά και καθαρά στο γράμμα σας προς τον 
Γέροντα πατέρα Σιλουανό. 

Τώρα αποτελείτε εσείς για μένα στήριγμα χάρη στην πληρέστερη και 
αμοιβαία κατανόηση που υπάρχει ανάμεσά µας. Εκείνο λοιπόν, για το οποίο 
νωρίτερα δεν τολμούσα να μιλήσω, για να µη σας σκανδαλίσω ή σας τρομάξω, 
βρέθηκε τώρα στο επίκεντρο της προσοχής σας. Είμαστε ωστόσο τόσο λίγοι 
(«μικρό ποίμνιο»δ), ώστε ο καθένας ξεχωριστά, έτοιμος να πορευθεί στην στενή 
και τεθλιμμένη αυτή οδό, αποτελεί μεγάλο ηθικό στήριγμα για όσους 
αποκάµνουν και ολιγοψυχούν, όπως εγώ. 


ΤΗ Επιστολή αυτή αποτελεί απάντηση στην Επιστολή 4 του Δ. Μπάλφουρ (3 Σεπτεµβρίου 
1936). Βλ. Παράρτημα Π,4: «Θαρσείτε!». σσ. 372-383. 


21ροσθήκη: «Θα θέλατε “να δοκιμάσετε µαρτυρική στένωση και όλη την πνευματική οδό 
που τη συνοδεύει, τη γνώση της ανθρώπινης ματαιότητος των σχεδίων και των πόθων, την 
εγγύτητα του θανάτου και τα παρόμοια”. Ωστόσο, αν θέλετε να δοκιμάσετε την κατάστασή µου, 
τότε είμαι έτοιμος να σας πω: “ουκ οίδατε τι αιτείσθε” (Μάρκ. 10,58). “Ἡ μνήμη του θανάτου 
είναι δώρον Θεού”: “δώρον Θεού”, εννοώ και µε αυτήν ακόµη την έννοια ότι ο άνθρωπος δεν 
µπορεί να πορευθεί σε αυτά τα παθήµατα µόνοςτου, αυτοπροαίρετα». 


3ΒΛ. Λουκ. 12,32. 


ΑΣΚΗΣΙΣ ΚΑΙΘΕΩΡΙΑ -164- 


Δεν µπορείτε ίσως να Φαντασθείτε, πόσο πολύτιμες είναι για μένα οι 
εκκλήσεις σας να δείξω υπομονή και ανδρεία. 

Πραγματικά απέκαµα. Μολονότι δὲν έτρεφα «αυταπάτες ... για την 
ευκολία των πνευματικών κατακτήσεων», ωστόσο συνάντησα δυσκολίες που 
ξεπερνούσαν όλες τις προβλέψεις µου και πείσθηκα για τη µηδαμινότητά µου, 
που οι διαστάσεις τῆς δεν µου ήταν νωρίτερα γνωστές. 

Έχω επίγνωση του μεγαλείου της µοναχικής οδού, αλλά η συνείδηση της 
μηδαμινότητάς µου, που µου αποκαλύφθηκε αρκετά γρήγορα στην οδό αυτήν, 
έσπειρε µέσα µου την αμφιβολία για το ἂν επέλεξα ορθά. Μπορώ να πω [/276] ότι 
δεν βρήκα την κλήση µου, δεν την κατανόησα, δὲν την άκουσα. Ωστόσο 
συναισθάνομαι ότι θα µου ήταν τελείως αδύνατο να ακολουθήσω άλλη οδό, να 
βρω άλλη µορφή υπηρεσίας προς τον Θεό και τον πλησίον. 

«Ππάτησάς µε, Κύριε, και ηπατήθην, εκράτησας και ηδυνάσθης». 

Με τον αρνητικό αυτόν τρόπο λύνεται το πρόβλημά µου. Δεν ήθελα, γιατί 
συναισθανόμουν τη δυσκολία, και ταυτόχρονα ελκύσθηκα. Με πείσμα 
αντιστάθηκα στον Θεό, αλλά Αυτός βρήκε τρόπο να µε αναγκάσει. 

Και τώρα µου είναι αφόρητα βαρύ. Ελκύσθηκα µε θετικό τρόπο. Η αιτία 
της αρρώστιας βρίσκεται µέσα µου, γι αυτό και είναι αδύνατο να ελαφρώσω τη 
θέση µου µε την αλλαγή της εξωτερικής µου καταστάσεως και των συνθηκών. 
Έτσι µε αρνητικό πάλι τρόπο λύνεται και το πρόβλημα σχετικά µε το χώρο της 
διαµονής µου. 

Χθες (5/18 Σεπτεμβρίου) αναχώρησε από εδώ ο Ηγούμενος πατήρ Ιωάννης 
Σαζοφσκόῦ. Λυπάμαι που δεν έμεινε κοντά µας για μεγαλύτερο διάστημα. Δεν 
μας άφησε να ευχαριστηθούµε την επικοινωνία μαζί του. Είναι άνθρωπος µε 
ιδιαίτερη καθαρότητα, σαν άγγελος. Είναι ολοφάνερο ότι η χάρη του Θεού 
αναπαύεται σε αυτόν. Αγαπά τον Θεό µε κάποιον ανοικτό τρόπο, σαν παιδί, και 
γί αυτό η συνομιλία µαζί του προκαλεί βαθειά ευφροσύνη, που ενεργεί 
θεραπευτικά στην ψυχή. 

Είμαι έτοιµος να γράψω πολλά γι΄ αυτόν. Θα ήθελα να διατηρώ συχνότερη 
επαφή μαζί του, έστω και µόνο να τον βλέπω. Παρόλα όµως αυτά, όσο και αν 
σας φαίνεται παράδοξο, από την περιορισμένη σχέση μαζί του πείσθηκα για την 
υπεροχή του μοναχισμού μακριά από τον κόσμο. 

Αυτός θεωρεί δυνατό να αντικατασταθεί η ύπαρξη των {/277 σημερινών 
μοναστηριών µε αδελφότητες συνεταιριστικής δράσεως, δίνοντας προφανώς 
προτεραιότητα στη δράση, αλλά σε συνδυασμό βεβαίως µε προσευχή και 
σωφροσύνη: είναι µε άλλα λόγια υπέρμαχος µιας ζωής µέσα στον κόσμο, 
αφοσιωμένης στην υπηρεσία προς τον πλησίον κ.λ.π. 

Βέβαια όλα όσα λέει είναι αυτά καθαυτά καλά και αξιέπαινα. Ἠταν όµως 
για μένα απροσδόκητο να διαπιστώσω την έλλειψη κατανοήσεως και εκτιµήσεως 


4Τερεμ. 20,7. 

εκ μέρους του των ιδεωδών του μαύρου μοναχισμού”. Με λύπη σκέφθηκα ότι, αν 
και τέτοιοι εκλεκτοί, όπως ο πατήρ Ιωάννης, δὲν κατανοούν πλήρως το νόημα 
του παραδοσιακού μοναχισμού, τι περιμένουμε από τους άλλους; 

Σκέφθηκα ότι είναι πραγματικά δυνατό να άρει ο Κύριος από την 
ανθρωπότητα την τρίτη χάρη΄, κατά την έκφραση του οσίου Θεοδώρου του 
Στουδίτου (πρώτη χάρη αποτελεί το βάπτισμα, δεύτερη η μετάνοια και τρίτη ο 
μοναχισμός). 

Μήπως έφθασε πράγματι ο καιρός, που η μεγαλειώδης, η αληθινά 
αγγελική παράδοση, θα απορριφθεί από την ανθρωπότητα; 

Η επίσκεψη του πατρός Ιωάννη ήταν για μένα ὠφέλιμη και από µια άλλη 
άποψη. Τώρα ο μοναχισμός µου έγινε ιδιαίτερα πολύτιμος (ο μοναχισμός και όχι 
η αγαμία, που είναι δυνατή και ανάµεσα στον κόσμο). 

Εγώ δεν είμαι μοναχός, αλλά ονειροπολώ τον μοναχισμό”. Εννοώ τον 
μοναχισμό ως ιδιαίτερη μορφή αγάπης. 

[2781 Η αγάπη µπορεί να πάρει διάφορες μορφές. Κάποτε δίνει χαρά και 
κάνειτη ζωή μεταξύ των ανθρώπων ευχάριστη και γόνιμη. 

Είναι όµως δυνατή και μια τέτοια μορφή αγάπης, που τυραννεί και 
καταθλίβει και κάνει τη ζωή αφόρητα βαρειά, όσο δεν εκπληρώνεται ο έσχατος 
πόθος της και οι δρόμοι που επιλέγονται για την εκπλήρωσή της είναι 
παράδοξοι. 

Πρέπει να υποθέσουμε ότι η ζωή του κάθε ανθρώπου είναι τόσο 
πολύπλοκη, ώστε, όσο και αν εντείνει την προσοχή του ο άνθρωπος, να µην είναι 
σε θέση να εννοήσει τις διαδικασίες που γίνονται µέσα του. Αλλά ίσως και αυτή 
η ίδια η αυτοσυγκέντρωσή του να τον οδηγεί σε ακόµη μεγαλύτερη απορία, σε 
βαθύτερη συναίσθηση του μυστηρίου της ζωής. 

Οι παρατηρήσεις και η πείρα της ζωής δείχνουν ότι τα παθήματα 
συνιστούν το μόνο έδαφος, στο οποίο µπορεί να Φυτρώσει η µεγάλη αγάπη. 


5Μαύρο μοναχισμό ονομάζουν οι Ρώσοι το μοναχισμό των μοναστηριών, µακριά από τον 
κόσμο. Για τους αγάµους µέσα στον κόσμο χρησιμοποιούν τον χαρακτηρισμό λευκό μοναχισμό. 


5 ΒΛ. Οσίου Θεοδώρου Στουδίτου, Ασκητικαί διδαχαί προς μοναχούς, κεφ. 302, Φιλοκαλία 
(οωσική), τομ. 4, σ. 568. 


7 Προσθήκη: «Βλέπω όµως ότι αγαπώ το μοναχισμό. Ο όσιος Ισαάκ ο Σύρος δεν είπε 
τυχαία, πως μισή ώρα θρήνου στην έρημο είναι πολυτιμότερη μπροστά στον Θεό από την 
ωφέλεια πολλών, όλου του κόσμου (βλ. Ισαάκ Σύρου, Λόγος 34,133, ὀ.π., σ. 133). Ο π. Ιωάννης δεν 
συμφώνησε μαζί µου και στο ότι για τη διαφύλαξη και μετάδοση της παραδόσεως του αυθεντικού 
μοναχισμού δια μέσου της διδασκαλίας στις επόμενες γενεές είναι απαραίτητα τα μοναστήρια, η 
ὕπαρξη των οποίων ενδεχομένως χρειάζεται την υλική υποστήριξη απ’ έξω, από το κράτος ή την 
Εκκλησία ή τους πιστούς, είτε µε την παραχώρηση κτημάτων, που να επαρκούν για την υλική 
εξασφάλιση του μοναστηριού. Βεβαίως, όχι µόνο δεν είναι απαραίτητοι, αλλά είναι και επιζήµιοι 
ο πλούτος και ο πλεονασμός, που συναντάμε στο παρελθόν. Ο π. Ιωάννης διατείνεται ότι οι ίδιοι 
οι μοναχοί οφείλουν να ευεργετούν. Δεν υπάρχει ανάγκη να σας γράψω λεπτομερώς για τη 
συνομιλία αυτήν. Άλλωστε δεν σκέπτονται όλοι όπως ο π. Ιωάννης Σαχοφσκόῦ». 

Ταυτόχρονα αυτό συνδυάζεται µε κινδύνους και είναι δυνατό να υπάρξουν και 
διαστροφές. 

Διαφορετικές είναι οι κλήσεις, διαφορετικοί και οι δρόμοι. [/279] Να µια από 
τις δυνατότητες: το ανικανοποίητο µε τη δεδομένη πραγματικότητα και η 
αναζήτηση µιας άλλης ζωής, αυθεντικής, αιώνιας. 

Η επίσκεψη της χάριτος που αρπάζει τον άνθρωπο µε μεγάλη δύναμη σε 
άλλον κόσμο, τον θείο κόσμο, στο άρρητο φως, του φανερώνει και του μεταδίδει 
την αιωνιότητα. Ύστερα, µε διαφορετική πλέον συνείδηση, αφού γνωρίσει τους 
νόμους της αιώνιας θείας ζωής -και κυρίως της αγάπης προς τον Θεό και τον 
πλησίον -, ο άνθρωπος εγκαταλείπεται σε αγώνα µέσα στον κόσµο αυτόν. 

Όλες οι δυνάµεις συγκεντρώνονται τώρα στη συμμόρφωση της εσωτερικής 
ζωής της καρδιάς βάσει των νόμων που γνώρισε: κι εδώ αρχίζει η σταυρική οδός. 
Το φως που είδε αποχωρεί έχοντας «τρώσει» την καρδιά και μένοντας στο νου 
μόνο µε τη µορφή αφηρημένης γνώσεως για τους νόμους της αιώνιας ζωής. 

Ο νους που φωτίσθηκε µε τον τρόπο αυτόν αρχίζει να βλέπει τη μεγάλη 
τραγωδία της πτώσεως του ανθρώπου. Και η τραγωδία αυτή θεωρείται μέσα 
στην ἴδια την καρδιά µας. Αποδεικνύεται ότι αυτή είναι τελείως γεμάτη από 
αντίθετα αισθήματα και διαθέσεις. 

Δεν υπάρχει στον κόσµο κακό, που να µη βρίσκεται κατά κάποιον τρόπο 
στην καρδιά µας, κάποτε μάλιστα σε φοβερές διαστάσεις. 

Δεν χαίρεται όταν το βλέπει αυτό κάποιος µέσα του. Όταν συνειδητοποιεί 
τον εαυτό του ζωντανό στον άδη: ὦ, πόσο θλιβερό! Κατά το μέτρο που αυξάνει η 
επίγνωση της αρρώστιας εντείνεται και η δίψα για σωτηρία. 

Η συναίσθηση όµως ότι το πεπρωμένο των αδελφών µου είναι όμοιο µε το 
δικό µου γεννά στην καρδιά συμπόνια γι αυτούς. Έτσι αναγκαζόµαστε να 
προσευχόµαστε όχι µόνο για τον εαυτό µας, αλλά για όλους: Κύριε, ... ελέησον 
ημάς, δηλαδή όλους εμάς τους ανθρώπους, χωρίς εξαίρεση. 

//280] Θα σας πω λοιπόν κάτι φοβερό, που ίσως σας φανεί διαστροφή. 

Η φροντίδα «για όλους» δυσχεραίνει την υπηρεσία σε ξεχωριστά πρόσωπα 
και µας εξαναγκάζει κάπως να απομακρυνθούµε από αυτά. Δημιουργείται µια 
ζέση µε κάτι το αφηρημένο. Ωστόσο νομίζω ότι το «όλου» δεν είναι αφηρημένο 
πράγμα. Και όµως, εκείνο που ποσοτικά προσδιορίζει το περιεχόµενο της ζωής 
της ψυχής είναι η απορία και η προσδοκία. Θετικά τίποτε δεν κατανοείς, τίποτε 
δεν κατορθώνεις. Παντού σκοτάδι. Δεν υπάρχει το φως εκείνο που υπήρχε στην 
αρχή, παρά µόνο η τυραννική αναμονή: Πότε λοιπόν θα αλλάξει το σκοτάδι αυτό 
και θα γίνει φως; Κύριε, πότε όμως; ... ως πότε; 

Ένα άλλο κίνητρο για το μοναχισμό είναι η επιθυμία για αδιάλειπτη 
προσευχή. Η αγάπη για την προσευχή οδήγησε τους περισσότερους στο 
Μοναστήρι. 

Με την έκφραση «μεγαλειώδης παράδοση» εννοούσα τη νοερά εργασία. 

Η ουσία της νοεράς εργασίας περιλαμβάνεται στους λόγους του Κυρίου 
που αναφέρουν ότι στην καρδιά γεννιούνται, από την καρδιά εξέρχονται 
διαλογισμοί... Η επιθυμία να τηρήσουµε τις εντολές του Κυρίου κατευθύνει όλη 

την προσοχή να συγκεντρωθεί στην καρδιά. Ο νους ανείδεος εν σιωπή προσέχει 
την καρδιά ... Όλο το μυστήριο περιέχεται στους λίγους αυτούς λόγους. 

Με την αφορμή αυτή μπορούμε να κάνουμε πολλές σκέψεις γύρω από το 
γεγονός ότι ο Θεός θεωρείται µε καθαρό νου. Όσο ο άνθρωπος δεν απεκδύεται 
όλα τα κτιστά, δεν µπορεί να κατοπτεύσει τον Θεό και πολλά άλλα. 
Χαρακτηριστικό του ορθόδοξου «μυστικισμού» είναι η συγκέντρωση όλων των 
δυνάµεων στην τήρηση των ηθικών ευαγγελικών εντολών. Με την εμβάθυνση 
στον ηθικο-πνευματικό κόσµο κατορθώνεται η απέκδυση από τον φυσικό κόσμο. 
(ΣΥΜΕΩΝ ΝΕΟΣ ΘΕΟΛΟΓΟΣ) μ281] Η απέκδυση αυτή φθάνει ως την πλήρη 
απώλεια της αισθήσεως ὀχι μόνο της πραγματικότητας που µας περιβάλλει, 
αλλά και αυτού του σώματός μας, όπως έχει λεχθεί: «είτε εν σώματι είτε εκτός 
του σώματος ουκ οίδα»δ. Και αυτό συμβαίνει τόσο ήσυχα, τρυφερά (δεν γνωρίζω 
πώς να το περιγράψω), ώστε ο άνθρωπος δεν παρατηρεί καθόλου πώς γίνεται, 
αλλά µόνο µετά την προσευχή «ανακαλύπτει», «υποπτεύεταυ» τίτου συνέβη. 

Κάθε άλλη οδό, όπως π.χ. την οδό της τεχνητής απεκδύσεως του νου από 
την ύλη (δηλαδή από την παράσταση οποιουδήποτε υλικού πράγματος), από 
σκέψεις, της βύθισής του στο γνόφο της απουσίας σκέψεων, χωρίς να 
κατευθύνεται από την αρχή εκείνη, για την οποία μίλησα παραπάνω, την θεωρώ 
ξένη προς τον ορθόδοξο ασκητισµό. (ΤΩΡΑ) 

Μου Φαίνεται ότι έγραψα υπερβολικά πολλά. Εσείς τα γνωρίζετε όλα 
αυτά, αλλά αντιδικώντας κατά κάποιον τρόπο (ωστόσο µε αγάπη) µε τον πατέρα 
Ἰωάννη, εξέθεσα τις σκέψεις µου για τον παραδοσιακό (μαύρο) μοναχισμό. 
(Γνωρίζετε, ελπίζω, ότι ο πατήρ Ιωάννης Σαχοφσκόῦ έχει ήδη προ πολλού γράψει 
βιβλίο για τον λευκό, δηλαδή µέσα στον κόσμο, μοναχισμό). 

Γνωρίζετε τις συνθήκες που επικρατούν σε μας”. Φοβάμαι [/282] να τον 
συμβουλέψω να έλθει στον Άθω, έστω και για λίγο. Όποιος και αν έλθει, 
απογοητεύεται. Είναι σκάνδαλο, δεν υπάρχει ούτε ίχνος γνήσιου μοναχισμού 
οὔτε ακόµη ανθρώπινου σεβασμού. Ταυτόχρονα δεν υπάρχει δυνατότητα να 
προστατέψουμε τους επισκέπτες από οποιαδήποτε ψυχρή συμπεριφορά εκ 
μέρους της «διοικήσεώς» μας. Ο πατήρ Ιωάννης αναχώρησε τόσο γρήγορα εν 
μέρει, νομίζω, γιατί του αρνήθηκαν εκκλησιαστική κοινωνία, ενώ είναι κουρά της 
Μονής µας. 


5Β΄ Κορ. 12,2. 


9 Προσθήκη: «Αυτόν τον καιρό στον Άθω, όπως γνωρίζετε, δεν έχουµε τη δυνατότητα να 
του εξασφαλίσουµε έστω και τις στοιχειώδεις υποφερτές συνθήκες. Γνωρίζω την υπερβολικά 
βαρειά, από ηθικής πλευράς, ατμόσφαιρα του μοναστηριού µας σχετικά µε το “ημερολόγιο” και 
τις δικαιοδοσίες, ταυτόχρονα όµως και την ανικανότητα των πατέρων µας να δείξουν κατανόηση 
για ανθρώπους, όπως ο Βλαδίμηρος. Θα του αναθέσουµε Φορτίο σωματικής εργασίας που θα 
ξεπερνά τις δυνάμεις του και κάτω από αφόρητες για µορφωμένο άνθρωπο συνθήκες (χαμηλές 
σε σηµείο βαρβαρότητας)». 

Ο πατήρ Σιλουανός λέει την αλήθεια: δεν ζούμε μοναχικά, γι αυτό και δεν 
πρέπει να µας εκπλήσσει, όταν οι άνθρωποι αποφεύγουν την επικοινωνία μαζί 
μας, ως κάτι ανώφελο. 

Τον πατέρα Γεράσιμο τον είδα όλο και όλο µια-δυο φορές και τον αγάπησα 
για την τρυφερή, ευγενική ψυχή του. Αν είναι ακόµη µαζί σας, διαβιβάστε του 
τους αδελφικούς χαιρετισμούς και τις καλύτερες ευχές µου. Θα χαρώ να δω ότι 
έγινε καλά και να συνομιλήσω μαζί του. 

Χαίρομαι για τη γνωριμία σας µε τον πατέρα Ευστάθιο Χημσδάρσκυν. 
Στέλνω και σε αυτόν τους χαιρετισμούς µου. Είναι ο παλαιότερος αδελφός µου. 

Είμαι ευτυχής που πλησιάσατε τον πατέρα Ιωάννη Σαχοφσκόῦ. Κρίμα που 
είµαστε σκορπισµένοι, μολονότι είµαστε λίγοι. 

Ο πατήρ Κωνσταντίνος (Γεστόφτ) ήρθε στον πατέρα Ανδρόνικο. 

Στο τελευταίο γράμμα σας Οίγετε µερικά σπουδαία θέµατα. [/283] Δεν 
τολμώ να απαντήσω σε αυτά. Για τον «μεγαλοφυή» Ιωάννη του Σταυρού 
σημειώνω ότι το βιβλίο του, που έπαιξε καθοριστικό ρόλο στη ζωή σας --με τις 
αποκαλύψεις του για τα μυστήρια της πνευματικής ζωής- αποδείχθηκε για μένα 
σημαντική ανακάλυψη μόνο σχετικά µε την ύπαρξη στη Δύση µιας πρωτότυπης 
μεθόδου ησυχίας. Μου Φαίνεται ότι στο τελευταίο µου γράμμα σας έγραψα ότι 
δεν αποδίδω στις μεθόδους αυτές καθαυτές σημασία μεγαλύτερη από όση σε 
κάποιο μέσο. Τις βλέπω δηλαδή ως κάτι το σχετικό. (ΤΩΡΑ) 

Ουσιωδέστερη µου φάνηκε όχι η πρωτότυπη ερμηνεία των διαδικασιών της 
πνευματικής ανάπτυξης καθεαυτήν, αλλά η αποφασιστικότητά του να πορευθεί 
μέσα από τη «σκληρή» οδό, ακολουθώντας τη γραμμή της μεγαλύτερης 
αντιστάσεως' η µέριμνά του να διατηρεί το νου ανείδεο µε μοναδική ορμή προς 
τον Θεό και η αντίληψή του για την τέλεια ζωή ως ζωή αποκλειστικά της αγάπης. 

Το εμπνευσμένο βιβλίο του παροτρύνει την ψυχή στην απόφαση να 
βαδίσει µε υπομονή µέσα από την ξερή και γνοφώδη έρημο προς τη γη της 
επαγγελίας. 

Για τα βάσανα καιτο καθαρτήριο. 

Νομίζω ότι στους Βίους των αγίων, στο Λειμωνάριο και αλλού, υπάρχει και 
το στοιχείο του θρύλου, η «μυθολογία», όπως θα έλεγε ο Ν. Α. Μπερδιάγιεφ. Θα 
πω ειλικρινά ότι η διαφορά στη διδασκαλία της Ορθόδοξης και της Καθολικής 
Εκκλησίας για τη µετά θάνατο κατάσταση των κεκοιμημένων δεν είναι, κατά τη 
γνώμη µου, ουσιώδης. Η ιδέα της µετά θάνατο «διαπαιδαγωγήσεως» της ψυχής 
δεν είναι ξένη ούτε στη µια ούτε στην άλλη. Η ιδέα όµως του «καθαρτηρίου», ως 
τόπου από τον οποίο, µετά τη διαμονή για ορισμένο διάστηµα τιμωρίας ανάλογο 
µε την αμαρτωλότητα-ρυπαρότητα [/254 της ψυχής, όλοι μεταβαίνουν στον 
παράδεισο, µου Φαίνεται εσφαλμένη. Η κίνηση της ελεύθερης ψυχής, που δεν 
πέτυχε τη σταθερότητα της τελειότητος, νομίζω πως µπορεί να είναι πάντοτε 
διπλή. Αν αποδεχθούµε ως δυνατή την έξοδο της ψυχής απὀ τον άδη µε τη 
δύναμη του Θεού, τότε δεν υπάρχει καμιά ανάγκη να υποθέσουμε την ύπαρξη 
ενός τρίτου «χώρου», δηλαδή του καθαρτηρίου (ΚΑΘΑΡΤΗΡΙΟ). Κατά τη γνώμη 
μου η διδασκαλία της Ορθόδοξης Εκκλησίας διαφέρει από εκείνη της Καθολικής 
στο εξής: Αν η ψυχή εξαιτίας της ρυπαρότητός της δεν είναι σε θέση να μεταβεί 

στον παράδεισο, τότε πηγαίνει στον άδη, και από εκεί πλέον μόνο ο Θεός 
γνωρίζει πότε, πως και γιατί ενδέχεται να βγει για τον παράδεισο. 

Όπως στον «οίκον του Πατρός» υπάρχουν «μοναί πολλαί», δηλαδή 
διάφοροι βαθμοί μακαριότητος, έτσι και στον άδη υπάρχουν διάφορα βάσανα. Η 
μεταθανάτια πορεία της ψυχής, τα τελώνια, περιγράφονται µε ποικίλους 
τρόπους. 

Δεν γνωρίζω σε ποιο μέτρο η περιγραφή της οσίας Θεοδώρας µπορεί να 
γίνει δεκτή, δηλαδή κατά πόσο είναι αναπόφευκτη η πορεία µέσα από όλες τις 
«ιεραρχικές βαθμίδες» ή κατά πόσο είναι δυνατό να ακολουθηθούν και άλλοι 
δρόμοι µε μικρότερο, ας υποθέσουμε, αριθµό σταθμών, ίσως μάλιστα και 
εντελώς χωρίς δοκιμασίες από τα εναέρια «τελώνια». Δεν µου είναι σαφές 
ακόµη, αν πρέπει να τα εκλάβω όλα αυτά κατά λέξη ή αλληγορικά. 

Τέτοια ζητήματα δεν προσελκύουν την προσοχή µου. Διαβάζοντας το 
γράμμα σας διέκρινα ότι όλα τα σκεφθήκατε µε σοβαρότητα και οι σκέψεις σας 
είναι όμοιες µετις δικές µου. 

Όπως εσείς, έτσι κι εγώ νομίζω ότι η σωτηρία επιτυγχάνεται [//285] µε την 
απαραίτητη προυπόθεση της συμμετοχής στα παθήματα του Χριστού. 

Προσεύχεσθε για μένα. 

Η ψυχή µου είναι γεμάτη ελπίδα ότι η εν Χριστώ αγάπη µας θα μείνει 
αιώνια. 

Ο ανάξιος εν Χριστώ αδελφός σας, 
ο αμαρτωλός ιεροδιάκονος Σωφρόνιος 
Άθως, Ἱερά Μονή Αγίου Παντελεήμονος 

Ο πατήρ Μάρκελλος χάρηκε, όταν του διάβασα τους χαιρετισμούς και τις 
ευχές σας. 

Σήκωσε ψηλά το άρρωστο χέρι του και είπε: «Ώ, ο πατήρ Δημήτριος είναι 
τέτοιος άνθρωπος, τέτοιος άνθρωπος!», και έπειτα για πολύ μιλούσε µε αγάπη 
για τοτί λογής άνθρωπος είστε. 

Ύπομένει την ασθένεια µε εκπληκτική ανδρεία και ευχαριστεί τον Θεό: 
«Για μένα τώρα η υγεία θα µου ήταν βάρος. Τί µου χρειάζεται; Ἠμουν υγιής, 
κουβαλούσα δοκάρια, υπήρχε δύναμη. Σε όλα αυτά δεν υπάρχει νόημα». Είμαι 
έτοιμος για τον θάνατο. «Κάθε λεπτό είμαι έτοιμος να πεθάνω ...». Είναι 
Ειρηνικός, μεγαλοπρεπής. Προκαλεί βαθειά εντύπωση. 

Μου ζήτησε να σας στείλω τα σεβάσµατά του. 

ιεροδιάκονος Σωφρόνιος 


ἸΟΤωάν. 14,2. 


[//286] 


ΠΕΜΠΤΟ ΜΕΡΟΣ 


ΕΚΤΟΣ ΕΚΚΛΗΣΙΑΣ 
«Και άλλο έπεσεν επίτο πετρώδες ... και ευθέως εξανέ- 
τειλε δια το µη έχειν βάθος γης, ηλίου δε ανατείλαντος 
εκαυµατίσθη, και δια το µη έχειν ρίζα εξηράνθη». 
(Μάοκ. 4,5-6) 


[//287] 
Επιστολή 26 
ΥΠΕΡ ΤΗ͂Σ ΕΙΡΗΝΗΣ 
ΤΟΥ ΣΥΜΠΑΝΤΟΣ ΚΟΣΜΟΥ 
Η χριστιανική ψυχή δεν µπορεί να µην πάσχει στον κόσμο αυτόν. Η προσευχή 
για την ειρήνη στον κόσμο. Η στέρηση ως οδός γνώσεως της ανθρώπινης ψυχής. 
Η αλληλοδιαδοχή κυμάτων σκότους και φωτός είναι η μοίρα του μοναχού. 
Η ακαταμάχητη άγνοια. 
Άθως]ερά Μονή Αγίου Παύλου, 
23 Απριλίου/6 Μαΐου 1945 1 

Χριστός Ανέστη! 

Αγαπημµένε εν Κυρίω πάτερ Δημήτριε, 

Χριστός εν τω µέσω ημών! 

Τα χρόνια του πολέμου που πέρασαν ήταν γεμάτα από τα πιο 
ποικιλόµορφα, µε υπερβολική ένταση βιώματα, που συγκλόνισαν την ψυχή ως 
τα έσχατα βάθη της. Η εικόνα του Χριστού έρχεται πάντα σε μεγάλη αντίθεση 
προς την εικόνα του εμπειρικού µας είναι (κτηνώδους ή θηριώδους). Κατά τη 
διάρκεια λοιπόν του πολέμου, του τόσο μεγάλου και σκληρού ταυτόχρονα, η 
αντίθεση αυτή γίνεται ακόμη πιο έντονη. Γι αυτό και η ψυχή του χριστιανού 
στον κόσμο αυτόν δεν µπορεί να µην πάσχει. Και το γεγονός ότι πάσχεις κι εσύ 
είναι τόσο κατανοητό, όσο και αναπόφευκτο. [/288] Στα παθήματα αυτά 
προστίθενται τα προσωπικά: κατακερματισμένη ζωή, απώλεια συγγενών και 
οικείων. Έτσι εσύ έχασες τον αδελφό σου. 

Παρόλα αυτά χάρηκα υπερβολικά µε το γράμμα σου, γιατί επιτέλους 
ὕστερα από τέσσερα χρόνια χωρισμού σε βρήκα πάλι. 

Πάντοτε ήμουν βέβαιος ότι ζεις, και από τότε που αποχώρησαν οι 
Γερμανοί από την Ελλάδα περίμενα ειδήσεις σου και ως ένα βαθµό απορούσα 
που δεν τις είχα. Αυτό όµως οφείλεται στον μοναχό εκείνον που δεν µου 
διαβίβασε το πρώτο σου γράμμα. Περίεργοι άνθρωποι! Πόσες φορές δεν έπαθα 
ήδη κάτι παρόμοιο. Χωρίς να το θέλεις χάνεις την εμπιστοσύνη. 


ΤΗ Επιστολή αυτή γράφθηκε από τη Μονή του Αγίου Παύλου στον Άθω, όπου ο π. 
Σωφρόνιος έγινε πνευματικός. Πρόκειται για την απάντηση στην Επιστολή 5 του Δ. Μπάλφουρ (8 
Απριλίου 1945). Βλ. Παράρτημα Π,6: «Χρόνια αθεῖας», σσ. 387-388. 

Εκατομμύρια ψυχών εύχονται στον Θεό για ειρήνη. Μαζί τους ενώθηκα κι 
εγώ. Στην απὀγνωσή µου αυτά τα χρόνια ως παράφρων, µε αναίδεια και 
θρασύτητα, κάποτε µε πόνο που µε οδηγούσε σχεδόν ως τον θάνατο, ικετεύω κι 
εγώ τον Θεό να δώσει ειρήνη στον κόσμο. 

Και ἂν η προσευχή υπερνικήσει τη σκοτεινή δύναμη του εγκληματικού, 
αδελφοκτόνου εγωϊσμού και επιτευχθεί η ποθητή ειρήνη, τότε ίσως µας δοθεί και 
η δυνατότητα, έστω και για λίγο, να ζήσουμε μαζί. Πάντοτε το επιθυμούσα, τώρα 
ακόµη περισσότερο. Το αναφέρω, για να το έχεις κατά νουν, αν ποτέ αισθανθείς 
την κλήση γι’ αυτό. 

Έλαβα το γράμμα σου μόλις χθες, 22 Απριλίου/5 Μαΐου 1945. Ο πατήρ 
Γεράσιμος ζει στο σπήλαιο του Αγίου Αθανασίου. Έχει γραφεί στην Λαύρα. Για 
πολύν καιρό δεν τον είδα, αλλά ευτυχώς ήρθε στον Άγιο Παύλο για το Πάσχα. 
Είναι ακριβώς ο ίδιος, όπως και πριν, ωστόσο αδυνάτισε λίγο. 

Θα ήθελα να τελειώσω το γράμμα, αλλά θυμήθηκα ότι ίσως πρέπει να 
γράψω κάτι και για μένα. 

Κατά τη διάρκεια των χρόνων αυτών οι φρικαλεότητες [μ/289] του πολέμου 
(βομβαρδισμοί, εκκενώσεις οικοσµών και λοιπά) δεν µας άγγιξαν άµεσα. Κατά 
καιρούς µάλιστα υπήρχε µεγαλύτερη ησυχία, περισσότερη ερηµιά, εξωτερική 
νέκρα, περισσότερο από ότι πριν από τον πόλεμο. Βασικά αισθανόµασταν τη 
στέρηση όλων σχεδόν των αναγκαίων. Και όµως επέζησα σχετικά ομαλά. 
Δηλαδή κι εγώ πέρασα μεγάλη φτώχεια, κάποτε μάλιστα και σωματικούς κόπους 
που ξεπερνούσαν τις δυνάμεις µου, αλλά χαίρομαι για την εμπειρία αυτή, γιατί 
γνώρισα βαθύτερα την ανθρώπινη ψυχή. Ξόδεψα πολύ χρόνο παλεύοντας για 
ένα κομμάτι μαύρο ψωμί. Κατά περιόδους όµως είχα και τη δυνατότητα να 
διαβάσω και να ησυχάσω. Σύμφωνα µε την αρχή του πατρός Σιλουανού: «Για να 
γίνεις ελεύθερος, πρέπει να δεσμεύσεις τον εαυτό σου»2. 

Περίοδοι απογνώσεως εναλλάσονταν µε περιόδους που µε κατέκλυζε το 
αίσθημα της θείας αγάπης. 

Η εναλλαγή των κυμάτων του σκότους και του φωτός, όπως ξέρεις, είναι η 
μοίρα του μοναχού. 

Η ψυχή άλλοτε µε οδυνηρό τρόπο ζητεί τον Θεό, άλλοτε πάλι µε ισχυρή 
και γλυκειά αίσθηση ελκύεται από τον Χριστό, αγαπά τον Χριστό. Τον 
αισθάνεται µέσα της, ενώ έπειτα αποχωρεί πάλι αυτό το φως και μένει μόνη. 

Η εμπειρία της πνευματικής πατρότητος είναι εξαιρετικά ενδιαφέρουσα, 
αλλά και η ἀσκησή της, δηλαδή ο αγώνας στην καρδιά του αδελφού ενάντια στο 
πάθος που τον βασανίζει, υπερβολικά δύσκολη. Με άλλα λόγια είναι ανάγκη να 
τον δεχθείς στην καρδιά σου και να ζήσεις τον πειρασμό του ως προσωπικά δικό 
σου. 

Δυστυχώς πολύ συχνά συναντάς εκείνο που θα ονόμαζα «ακατανίκητη 
άγνοια» «ἱρποΐθης6ε ἰπνίπεῖρ]ο» (όρος του Πάπα Πίου του 95 µε κάπως 
διαφορετική σημασία). Η [/289Ι απόπειρα ωστόσο να μεταδώσεις το λόγο του 


20 άγιος Σιλουανός ο Αθωνίτης, σ. 82. 

Χριστού οδηγεί στο αντίθετο αποτέλεσμα, στην αποστροφή και την εχθρότητα. 
«Ζητείτέ µε, αποκτείναι, ότι ο λόγος ο εμός ου χωρεί εν υμίν»δ. Στις περιπτώσεις 
αυτές η ψυχή µου βιώνει βαρειά ερήμωση, που φθάνει κάποτε ως την εξάντληση. 
Ευχαριστώ για ό,τι µου έστειλες. Με προτρέπεις να σου γράφω τί µου 
χρειάζεται. Γράφω ολόκληρο κατάλογο, από τον οποίο, παρακαλώ, διάλεξε ό,τι 
είναι εύκολο να προμηθευθείς, γιατί δεν έχω απόλυτη ανάγκη από τίποτε. 
1) Φανέλλα (φορώ Νο. 19). 
2) Εσώβρακα μάλλινα ή βαμβακερά. 
3) Κάλτσες (το ίδιο μέγεθος µε σένα, ίσως ελάχιστα μικρότερο). 
4) Λαστιχένιες σόλες για παπούτσια, που είναι τόσο απαραίτητες για τους 
δρόμους του Άθω. 
5) Κάτι για τον καθαρισμό των δοντιών. 
Επαναλαμβάνω ότι από όλα αυτά δεν έχω απόλυτη ανάγκη και μπορώ να 
τα καταφέρω και µε αυτά που έχω. 
Θα χαρώ πολύ να σε δω. 
Με αγάπη εν Χριστώ ο ανάξιος αδελφός σου, 
ο αμαρτωλός ιεροδιάκονος Σωφρόνιος 
ΥΓ. Στη διεύθυνση αντί Ρώσου γράφε Πνευματικού. 


3]ωάν. 8,37. 


[//291] 
Επιστολή 27 
Η ΕΛΕΥΘΕΡΙΑ ΤΗΣ ΨΥΧΗ͂Σ 
ΚΑΙΤΑ ΕΚΚΛΗΣΙΑΣΤΙΚΑ ΔΕΣΜΑ 
Τα «δεσμά» του μοναχισμού και της ιερωσύνης. Οι διωγμοί κατά του 
μοναχισμού. Η ελευθρεία που µας δόθηκε µε τον Χριστό. Δεν υπάρχει 
χριστιανισμός έξω από την Εκκλησία. Η κληρονομιά των Αγίων. Η ψυχή 
παραμένει ελεύθερη παρόλες τις δεσμεύσεις. Η σχέση της εσωτερικής 
πνευματικής ζωής µετις δογµατικές αντιλήψεις. 
Καλύβη Αγίας Τριάδος, 
8/21 Αυγούστου 1945 1 

Δεν έστειλα το γράμμα. Η βάρκα θα φύγει αύριο. Τόσο το καλύτερο" 
μπορώ να συνεχίσω. 

Σκέφτεσαι λοιπόν ότι εγώ δεν σε καταλαβαίνω. Το πρώτο που οφείλω να 
καταλάβω είναι, µου Φαίνεται, η επιθυμία σου να ελευθερωθείς από εκείνα τα 
δεσμά που σου επιβάλλουν η ιερωσύνη και ο μοναχισμός. Και αυτό είναι τόσο 
εύκολο να το καταλάβω. Πόσες φορές εγώ ο ίδιος έζησα και ζω ακόµη τη 
στενότητα και το βάρος των δεσμών αυτών. Αρκεί και η πιο επιφανειακή 
γνωριμία µε τους κανόνες της Εκκλησίας και τους νόμους του κράτους για τον 
μοναχισμό και την ιερωσύνη, για να καταλάβεις πως η στενοχώρια µας αγγίζει 
τα έσχατα όρια, καθώς η συμπεριφορά των έξω απέναντί µας Φτάνει να πάρει τη 
μορφή διωγμού. (292! Η αποταγή του κόσμου από την πλευρά µας συντείνει, 
ώστε ο κόσμος να µας εκδικείται µε απόρριψη και διωγμό και μίσος, ιδιαίτερα 
απέναντι στο μοναχισμό. Ο μοναχισμός διώκεται ακόµη και από την 
εκκλησιαστική εξουσία. Θα μπορούσε κάποιος να ρωτήσει επάνω σε ποιά βάση, 
για ποιό λόγο επιχειρούνται όλα αυτά εναντίον μας; 

Μήπως άραγε µας παραχώρησαν κάποια δικαιώµατα και προνόμια, ώστε 
να µας δεσμεύουν µε αντίστοιχες υποχρεώσεις; Γνωρίζω και περιπτώσεις, κατά 
τις οποίες ιερείς και μοναχοί, ταραγμένοι από παράλογους σαδιστικούς 
εμπαιγμούς επισκόπων και άλλων εκκλησιαστικών αρχών, απαρνήθηκαν την 
ιερωσύνη και τα ράσα, όχι όµως και τον Χριστό. Τα απαρνήθηκαν, για να ζήσουν 
ελεύθερα εν Χριστώ, να παραμείνουν στην ελευθερία εκείνη, την οποία όπως 
λέει ο Απόστολος Παύλος, κέρδισε για µας ο Χριστός”. 

Και αν αυτό το αισθάνονται οι Έλληνες και οι Ρώσοι, πόσο μάλλον εσύ, ο 
Άγγλος, πρέπει να το ζεις µε µεγαλύτερη ένταση και οδύνη. Και αν αρχίσω να 
σου μιλώ για τον εαυτό µου -γιατί ως τώρα τα υπομένω όλα αυτά ή τί µου δίνει 
τη δύναμη να τα υποµένω ή µε ποιόν τρόπο να παλεύω, όπως εσύ, για την 
εσωτερική µου πνευματική ελευθερία -, τότε θα σου εξομολογηθώ και αυτό. 


1Η Επιστολή αυτή γράφθηκε από τη σπηλιά της Αγίας Τριάδος, κοντά στον αρσανά της 
Μονής του Αγίου Παύλου. Σε αυτή, όπως και στην επόμενη, απαντά στην Επιστολή 7 του Δ. 
Μπάλφουρ (21 Ιουλίου 1945). Βλ. Παράρτημα Π,7: «Αφύπνιση», σσ. 989-302. 


2Πρβλ. Γαλ. 5,1. 


ΑΣΚΗΣΙΣ ΚΑΙΘΕΩΡΙΑ -174- 


Αποτελεί βαθειά πεποίθησή µου (και όχι απλή πίστη) ότι ο χριστιανισμός 
δεν µπορεί να µην είναι εκκλησιαστικός, αν εξετάσουμε προσεκτικά την 
Εκκλησία ως σώμα του Χριστού ή ως ιστορικό Φαινόμενο, ως κοινότητα 
χριστιανών. Η τελευταία της ιδιότητα, δηλαδή αυτή της κοινότητος των 
χριστιανών, αναπόφευκτα επιβάλλει τις γνωστές εσωτερικές υποχρεώσεις. 
Οπωσδήποτε είναι ανάγκη να εκτιμήσουμε την κατάσταση και τις απαιτήσεις 
των αδελφών-μελών. Η δική µου μέθοδος της πάλης για ελευθερία [//295] 
συνίσταται στην ύψιστη εφικτή για μένα απομάκρυνση και τον αυτοπεριορισµό. 
Δηλαδή δεσμεύω τον εαυτό µου τόσο πολύ, ώστε να µην αισθάνομαι τα δεσμά 
που επιβάλλει σε μένα η Εκκλησία και η κοινωνία. Και το θεωρώ αυτό αναγκαίο, 
για να µη χάσω ό,τι θετικό µου δίνει η Εκκλησία, διαφυλάσσοντας συνάµα όσο 
είναι δυνατό την ελευθερία µου. Τί είναι λοιπόν αυτό που µου δίνει η Εκκλησία; 
Τα μυστήρια: το Βάπτισμα, τη μετάνοια, την κοινωνία, την ιερωσύνη κ.λ.π. 

Μέσα από την Εκκλησία, σύμφωνα πάντα µε το µέτρο των δυνατοτήτων 
μου, γίνομαι κληρονόμος τῆς πιο μεγαλειώδους παραδόσεως που υπάρχει στην 
ιστορία της ανθρωπότητος. 

Δια µέσου της Εκκλησίας και µέσα στην Εκκλησία ζω συνεχώς την πιο 
ζωντανή σχέση µε τον Ιωάννη τον Θεολόγο και τον Παύλο καιτους Αποστόλους, 
με τον Αθανάσιο, τον Βασίλειο και τους άλλους Πατέρες, µε τον Αντώνιο και τον 
Σισώη, µε τον Μακάριο και τον Ισαάκ, µε τον Μάξιμο και τον Συμεών τον Νέο 
Θεολόγο, µε τον Γρηγόριο Παλαμά, τον Σεραφείμ του Σάρωφ. Αυτοί είναι οι 
οικείοι µου, οι συγγενείς µου. Τους παρέλαβα όµως στην εκκλησιαστική τάξη. 
Έξω από την Εκκλησία ο σύνδεσμος μαζί τους εξασθενεί. Έστω και σε μικρότερο 
μέτρο, ζω όµως την ἴδια ζωή µε αυτούς. Δια μέσου της Εκκλησίας διαµορφώνω 
στη συνείδησή µου την εικόνα του από άπειρη αγάπη Εσταυρωμένου για τις 
αμαρτίες µας Χριστού: εικόνα, που πάντοτε µε πράο, αλλά έντονο τρόπο, ελκύει 
την ψυχή μου! Και να, όλα αυτά µου δίνουν τη δύναμη να υποµένω πολλά 
ανόητα διεστραμμένα, που συναντάμε στο εκκλησιαστικό περιβάλλον. 

Μίλησα για την απομάκρυνσή µου από την εκκλησιαστική κοινότητα. 
Συχνά όµως συναντούμε στην ιστορία της Εκκλησίας τα παραδείγματα εκείνων 
που επιστρέφουν σε αυτό το πνευματικά ακαλλιέργητο περιβάλλον ώστε, κατά 
το {/294] παράδειγμα του Χριστού, να Ουσιάσουν την ψυχή τους για την 
αδελφότητά τους. Αυτό συμβαίνει και πάλι στην Εκκλησία. 

Πολλά είναι τα αρνητικά, τα ανόητα που δεσμεύουν, αλλά ωστόσο, ακόµη 
περισσότερα είναι τα θετικά. 

Μου φαίνεται πως η έξοδος από την Εκκλησία για την ελευθερία τελικά 
προκαλεί φθορά. Προσωπικά μπορώ να διαπιστώσω ότι στην έσχατη ορμή µου 
να αποκτήσω την αγάπη του Χριστού η ψυχή παραμένει ελεύθερη από όλα τα 
δεσμά που επιβάλλουν στο μοναχό η Εκκλησιά και η κοινωνία --0 κόσμος. 

Λες: «Με την εσωτερική πάλη απέκτησα κάποια πνευματική ελευθερία». 

Τολμώ να πω: «Δεν νομίζω ότι η ελευθερία σου είναι μεγαλύτερη από 
εκείνη που έχω εγώ στην έρημο». 

Όταν όµως βρίσκομαι μεταξύ άλλων μοναχών, προσαρμόζομαι στις αρχές 
της δικής τους ζωής. 


ΑΣΚΗΣΙΣΚΑΙΘΕΩΡΙΑ -175- 


Δεν θέλω να αντιλέγω, να σου δίνω βάρος. Μιλώ για τον εαυτό µου, για να 
εννοήσεις ότι κι εγώ, όχι σε μικρότερο βαθµό από σένα, αισθάνομαι τα στενά 
όρια του περιβάλλοντος της εκκλησιαστικής κοινότητας. 

Δεν προσπαθώ και δεν προσπάθησα «να περιορίσω τον εαυτό µου σε 
αποκλειστικά οµολογιακά πλαίσια». Αλλά συναισθάνοµαι βαθιά πόσο στενή και 
άρρηκτη είναι η σχέση της ασκητικής µας ζωής µετις βασικές δογματικές θέσεις. 

Έτσι για παράδειγµα, όταν προσεγγίζω τη διδασκαλία του Ιωάννου του 
Σταυρού, αναγνωρίζω τη σχέση του µε τη διδασκαλία του Αυγουστίνου για τις 
συνέπειες του προπατορικού αμαρτήματος. Όταν συναντώ τον Σλαϊερμάχερ», 
δεν μπορώ να µη διαπιστώσω ότι ο δίχως δογματική χριστιανισμός [/295] του, η 
αδογµατική του πίστη, τον οδήγησε σε σηµείο να χαρακτηρίσει την πανθεϊστική 
κοσμοθεωρία του Σπινόζα” ως την κλασική έκφραση της θρησκευτικής ζωής 
(υπονοώντας ότι πρόκειται για τη γνήσια, την αληθινή). 

Γενικά η πείρα και η µελέτη αποδεικνύουν σαφώς τη στενή σχέση της 
εσωτερικής πνευματικής ζωής µε τις δογµατικές θεωρήσεις. 

Εγώ προσωπικά θεωρώ αναγκαίο να είμαι ιδιαίτερα προσεκτικός. 

Πιστεύω στον Χριστό. Πιστεύω τον Χριστό. Είμαι δεμένος µε την αγάπη 
του Χριστού. Εμπιστεύομαι µόνο τον Χριστό που γνώρισα στην Εκκλησία. 

Κάποια στιγμή η αναζήτηση του «αυθεντικού είναι» µε οδήγησε στον Άθω. 

Τώρα µε όλες τις δυνάμεις της ψυχής µου επιθυμώ να ομοιάσω, έστω και 
σε ελάχιστο βαθμό, µε τον Χριστό, γιατί σε Αυτόν υπάρχει για μένα αυθεντική, 
αιώνια, θεία ζωή. Σταμάτησα να αναζητώ. 

Φαίνεται πως μίλησα πολύ, και μάλιστα εκτός θέματος. Θα προτιμούσα να 
ζω μαζί σου. Τότε ίσως θα μπορούσες να πεισθείς ότι είμαι σε ικανοποιητικό 
βαθµό ελεύθερος. Αν όµως ήταν δυνατό, θα προτιμούσα να ζούσαμε στην 
Παλαιστίνη. 

Το γράμμα σου μου δημιούργησε την εντύπωση ότι µε θεωρείς ως κάποιον 
μικρονοῖκά φανατικό ομολογιακό, παρόμοιο µε ορισμένους ζηλωτές του Άθω. Αν 
δεν ήταν έτσι, θα μετιμούσες µε μεγαλύτερη εμπιστοσύνη. 

Με μεγάλη εν Χριστώ αγάπη, 

Ο Υμέτερος Σωφρόνιος 
Ειρήνη σοι! 


3 Εποάηςη Ετηοὶ 9οΠΙεΙΘΓΠΙάςΠεΙ (1768-1834). Γερμανός προτεστάντης θεολόγος και 
φιλόσοφος. 


ἐΒατιςΠ 5ρίποΖ4 (1632-1677). Ολλανδός υλιστής φιλόσοφος. 


[//296] 
Επιστολή 28 
Η ΟΡΘΟΔΟΞΗ ΔΟΓΜΑΤΙΚΗ ΣΥΝΕΙΔΗΣΗ 

Η τραγωδία του ανθρώπου αποτελεί σκληρή πραγματικότητα. Η πάλη για 

την εσωτερική ελευθερία. Η «πάλη» µε τον Θεό για την ειρήνη. Η αφομοίωση και 
οµοίωση µε τον Χριστό. Το αδύνατο της χωρίς δογματική βάση πίστεως, του 
χωρίς Εκκλησία και άσκηση χριστιανισμού. Η στενότητα των ομολογιακών 

πλαισίων. Εκκλησία, δόγμα και ασκητική αποτελούν ενιαία πραγματικότητα. Η 

ιεραρχία των πνευματικών αξιών. Οι θετικές και αρνητικές μορφές του 
ασκητισμού. Σε τί συνίσταται η ορθόδοξη παράδοση. 

Καλύβη Αγίας Τριάδος, 

22 Αυγούστου/4 Σεπτεμβρίου 1945 1 

Χριστός εν τω µέσω ημών! 

Αγαπημµένε εν Κυρίω πάτερ Δημήτριε, 

Ειρήνη σοι παρά Κυρίου. 

Ποτέ δεν σε ξεχνώ. Συχνά, πολύ συχνά, στρέφομαι µε τη σκέψη μου σε 
σένα. Μετά από πολλές ημέρες που χάθηκαν µέσα στο σάλο της πυρκαγιάς και 
των άλλων βιοτικών μεριμνών, διαθέτω τελικά χρόνο για να σου γράψω, αν και 
βρίσκομαι ακόµη σε κατάσταση ψυχικής κοπώσεως. 

Παραμέρισες από την ψυχή σου, όπως γράφεις, «το αίσθημα του τραγικού 
χαρακτήρα της πνευματικής ζωής». 

Κι εγώ επίσης κάνω το ίδιο κατά διαστήματα. Κλείνω [/297!1 τα μάτια, 
περιορίζω τις αισθήσεις µου, για να µην αντικρίζω το ανθρώπινο είναι, που µου 
Φαίνεται πραγματικά τραγικό στα όρια του κόσμου αυτού. Το κάνω αυτό, όταν 
αποκάµνει η ψυχή µου, όταν πονά αφόρητα η καρδιά µου. Όταν όµως τα ανοίγω 
πάλι µετά από κάποια ανάπαυλα, τότε εκ νέου, κάποτε µε ακόµη μεγαλύτερη 
οξύτητα και ένταση, βλέπω συνέχεια την ίδια βαθειά τραγωδία. 

Σκέπτοµαι πως και συ µόνο για λίγο μπορείς να αποσυρθείς από αυτή τη 
φοβερή, εξουθενωτική θέα, και ύστερα επιστρέφεις αναγκαστικά πάλι σε αυτήν, 
γιατί δεν αποτελεί απλώς µια ιδέα, ένα οικοδόµηµα νοσηρής φαντασίας, αλλά 
πρόκειται για την ίδια, την σκληρή πραγματικότητα. Το τραγικότερο σε όλα αυτά 
δεν είναι, µου Φαίνεται, ότι οι άνθρωποι πάσχουν πολύ, αλλά ότι πεθαίνουν, 
χωρίς να γνωρίσουν τον Θεό. 

Αναφέρεις: «Η προσπάθεια να περιορισθώ στα αποκλειστικά πλαίσια µιας 
οµολογίας εξασθενεί µέσα µου κάθε θρησκευτική πίστη. Καθιστά ακατανόητη 
και άκυρη στη συνείδησή µου τη σχέση της αγάπης και της πρόνοιας του Θεού 
προς την ανθρωπότητα στο σύνολό της». 

Για μένα επίσης μεταξύ της ευαγγελικής ρήσης ότι «ο Θεός αγάπη εστίν» 
από τη µια πλευρά, και των πεπρωμένων της ανθρωπότητος από την άλλη, όπως 


ΤΗ Επιστολή αυτή, όπως και η προηγούμενη, αποτελεί απάντηση στην Επιστολή 7 του Δ. 
Μπάλφουρ (21 Ιουλίου 1945). Βλ. Παράρτημα Η,7: «Αφύπνιση», σσ. 389-392. 


2Α΄ ]ωάν. 4,8. 


ΑΣΚΗΣΙΣΚΑΙΘΕΩΡΙΑ -177- 


εννοούνται µέσα στα όρια του κόσμου αυτού, περικλείεται µια μεγάλη αντίφαση. 
Δεν νομίζω όµως ότι η απομάκρυνσή µου από την Εκκλησία θα μπορούσε να 
βοηθήσει στη λύση της. 

Όπως εσύ, έτσι κι εγώ βρίσκομαι σε διαρκή πάλη για την εσωτερική µου 
ελευθερία, σε συνεχή αναζήτηση λύσεως πολλών αντιφάσεων και αποριών. Η 
πάλη αυτή παίρνει κατά καιρούς µέσα µου το χαρακτήρα πάλης µε τον ίδιο τον 
Θεό, παρόλη τη συνείδηση της άκρας μηδαμινότητός μου. 

//298] Κάποτε προσεύχομαι µε ήρεμο θρήνο, συχνά όµως ως παράφρων 
παλεύω, επιµένω, απαιτώ, ερίζω, σχεδόν γίνομαι βλάσφημος. 

Παρόλο τον θεομάχο χαρακτήρα της ζωής µου, αγαπώ τον Θεό ως τα 
έσχατα βάθη της υπάρξεώς µου και αφήνω σε Αυτόν την τελευταία κρίση, γιατί 
Αυτός διαθέτει απεριόριστες δυνατότητες πέρα από τα όρια αυτού του κόσμου. 

Η αγάπη προς τον κόσμο, προς τον άνθρωπο, µε ωθεί στην πάλη µε τον 
Θεό. ΑΦφήνω το πνεύμα αυτό της πάλης µε τον Θεό να ενεργήσει στην ψυχή 
ελεύθερα και παρατηρώ πως όταν συναντήσει κάποιο αδιαπέραστο τείχος, 
πέφτει συντετριµµένο, και τότε πείθομαι ότι η αγάπη μου για τον Θεό είναι 
ακόµη βαθύτερη. 

Παλεύω µε τον Θεό, ερίζω μαζί Του, τον στενοχωρώ µε τη θρασύτητά µου 
στην πάλη για τα πεπρωμένα των ανθρώπων, αλλά τελικά, όποια και ἂν είναι η 
μοίρα όλης της ανθρωπότητος, όλου του κόσμου, όλης της κτίσεως, τον Θεό 
αγαπώ µε μοναδική, αληθινή και αιώνια αγάπη. 

Χιλιάδες φορές έλαβε χώρα στην ψυχή µου σκληρή πάλη, αλλά πάντοτε 
νικούσε η αγάπη του Χριστού, έτσι ώστε κι εγώ ως ένα βαθµό μπορώ να 
επαναλάβω τα λόγια του Αποστόλου Παύλου: «Πέπεισμαι ... ότι ούτε θάνατος 
ούτε ζωή ούτε άγγελοι ούτε αρχαί ούτε δυνάμεις ούτε ενεστώτα οὔτε μέλλοντα 
ούτε ὕψωμα ούτε βάθος ούτε τις κτίσις ετέρα δυνήσεται ημάς χωρίσαι από της 
αγάπης του Θεού της εν Χριστώ Ιησού τω Κυρίω ημών»ὃ. 

Πριν λίγο καιρό σου έγραψα ότι σταμάτησα να αναζητώ τον Θεό. Το μόνο 
πράγμα που επιθυµώ είναι κατά κάποιον τρόπο, έστω και ελάχιστα, να οµοιωθώ 
εσωτερικά µε τον Χριστό και να αφομοιωθώ από Αυτόν. Θέλω να γνωρίσω, έστω 
και εν μέρει, έστω και ελάχιστα, να ζω [/299] έτσι, όπως ζούσε ο Κύριος, να 
γνωρίσω την ενότητα της αγάπης προς τον Πατέρα και προς τον άνθρωπο. Στα 
όρια αυτής της ζωής οι δύο αυτές εντολές είναι για µας ασυµρίβαστες στην 
πληρότητά τους. Αγαπώντας τον Θεό, υπηρετώντάς Τον, απομακρύνομµαι από 
τον πλησίον, διακονώντας τον πλησίον, λησμονώ τον Θεό ή απομακρύνομαι από 
Αυτόν ή ακόµη γίνομαι και εχθρός Του. Τί αυτό ακριβώς και η εικόνα του 
απαράμιλλου Χριστού µε ελκύει ασυγκράτητα κοντά Του, η εικόνα Εκείνου που 
ταύτισε τέλεια τη µια µε την άλλη αγάπη και έτσι µας υπέδειξε το νόμο του 
αιώνια αυθεντικού είναι. 


5Ῥωμ. 8498-99. 

Δεν επιζητώ τώρα κάποιο ακατανόητο, αόριστο, απρόσωπο, αιώνιο είναι, 
κάποιον «άγνωστον Θεόν». Ο Θεός και το αιώνιο είναι µου δόθηκαν µε απόλυτα 
συγκεκριμένη μορφή στο πρόσωπο του Χριστού. Αυτόν τον Χριστό αναζητώ, 
δηλαδή µε Αυτόν ποθώ να ομοιωθώ και από Αυτόν να αφομοιωθώ. Όταν παρά 
τη συναίσθηση της άκρας αναξιότητός µου προσεύχομαι σε Αυτόν, τότε από την 
ένταση της προσευχής αυτής ενοποιείται όλο µου το είναι, η ψυχή, το σώμα, ο 
νους, η καρδιά και όλα τα μέλη του σώματος, ακόµη και τα οστά μου: όλα µέσα 
μου, εµβρόντητα από την ένταση, κατά κάποιον τρόπο συστέλλονται. Αλλάζει η 
αναπνοή. Τόσο ισχυρά και ασυγκράτητα προσελκύει ο Χριστός στον Εαυτό Του 
την ψυχή, όλον τον άνθρωπο! 

Ο Χριστός, τον Οποίο µου έδωσε η Εκκλησία! 

Δεν καταφρονώ κανένα µέσο που συντελεί στην ένωσή µου µε τον Χριστό. 
Αλλά είναι άραγε δυνατό να βρούμε κάπου έξω από την Εκκλησία σε 
μεγαλύτερη αφθονία αυτά τα μέσα; 

Στην Εκκλησία έχω τον ενσαρκωθέντα Θεό µε τρόπο, [/500] ὥστε να τρώμε 
και να πίνουμε τον Θεό, να αναπνέουµε τον Λόγο Του. Με το Όνομά Του, τον 
Λόγο Του, τη δύναμή Του τελούμε τα μυστήρια. Και τα μυστήρια αυτά δεν 
αποτελούν κάποια απλά μόνο σύμβολα, αλλά αληθινή πραγματικότητα. Και όλη 
η πείρα αυτό μαρτυρεί τόσο ολοφάνερα! 

Η σκέψη µου είναι απλή. Δεν είναι όµως ίσως εύκολο να την διατυπώσω, 
γιατί δεν ξέρω τί πρέπει να πω, για να µη σε επιβαρύνω µε περιττά λόγια. Δεν µε 
θεώρησες άξιο της πλήρους εμπιστοσύνης σου. Περισσότερο εγώ εμπιστεύομαι 
τον εαυτό µου σε σένα. 

Υποθέτεις ότι εγώ δεν έζησα την εμπειρία εκείνη που σου δόθηκε τώρα, 
και γι αυτό δεν θα μπορέσω να σε καταλάβω, αλλά ότι απλούστατα θα χλευάσω 
με ομολογιακό φανατισμό τον άγιο χαρακτήρα αυτού που εσύ βίωσες. 

Αλλά όπως εσύ Λες ότι είσαι «έτοιμος να ακούσεις µε προσοχή τη γνώμη 
μου», έτσι κι εγώ είμαι έτοιμος µε αγάπη να ακούσω όλα όσα και αν είχες να µου 
πεις. 

Αν εγώ είμαι πάντοτε έτοιµος, μάρτυς µου ο Θεός, να σου παραδώσω 
ανιδιοτελώς όλα όσα έχω από αγάπη εν Χριστώ, τότε και εσύ, αν ανακάλυψες 
κάτι μεγαλύτερο από εκείνο που εγώ γνωρίζω, κάνε τον κόπο να το μεταδώσεις 
καισε μένα. Τρία πράγματα δεν μπορώ να κατανοήσω: 

1) πίστη χωρίς δόγμα 

2) χριστιανισμό έξω από την Εκκλησία 

3) χριστιανισμό χωρίς άσκηση. 

Και τα τρία αυτά, Εκκλησία, δόγμα και ασκητική, δηλαδή χριστιανική 
άσκηση, συνιστούν για μένα ενιαία ζωή. 

Μου Φαίνεται, άδικο να νοµίζουµε ότι στην Εκκλησία όλα πρέπει να είναι, 
όπως λες, «σύμφωνα µετη γνώμη µας». 


4Ρλ. Πράξ. 17,25. 

Όταν μιλάς για τη στενότητα των ομολογιακών πλαισίων, σε 
καταλαβαίνω. Κι εγώ χιλιάδες φορές έζησα και ζω στενοχώριες, αλλά τις 
υπομένω, γιατί από την Εκκλησία δέχομαι και θετικά δώρα. 

//501]0 ασκητισμός, δηλαδή ο πνευματικός αγώνας και η άσκηση, αποτελεί 
αναπόσπαστο στοιχείο όχι µόνο όλων των γνωστών θρησκειών τῆς ιστορίας, 
αλλά και γενικά κάθε ανθρώπινου πολιτισμού. 

Στη βάση κάθε ασκητικής παράδοσης υπάρχει απαραίτητα το ένα ή το 
άλλο δόγμα (θεωρία). 

Κάθε θρησκεία -ειδωλολατρία, ιουδαϊσμός, μωαμεθανισμός, πανθεῖϊσμός, 
χοιστιανισμός- διαθέτει τη δική της ασκητική παράδοση, που διακρίνεται από τις 
άλλες, και η διαφορά αυτή προσδιορίζεται από τη διαφορά των δογματικών 
αντιλήψεων. 

Νομίζω κατά συνέπεια ότι πρέπει να αποκτήσουμε µε προσωπικό αγώνα 
και προσεκτική µελέτη τη γνώση της θεωρητικής βάσεως του ασκητισμού, για να 
έχουµε τη δυνατότητα να χρησιμοποιούμε ελεύθερα και συνετά τα διάφορα 
ασκητικά µέσα που προσφέρονται, για να ενώσουµε σε ενιαίο σύνολο όλες τις 
μορφές των ασκητικών γυμνασμάτων που υπάρχουν. 

Θεωρητικά, πρέπει γενικά να γνωρίζουμε στο σύνολό τους τις διάφορες 
ασκητικές απόψεις, τις μορφές, τις μεθόδους, τα μέσα, ώστε να αποκτήσουμε 
κάποια εσωτερική ελευθερία, για να µην εμπέσουμε σε ξένες προς τον 
χριστιανισμό σφαίρες. 

Υποθέτω ότι ανάµεσα στις «ξένες» αυτές σφαίρες, το πιο επικίνδυνο για 
τους χριστιανούς στην εποχή µας είναι ο πανθεϊστικός µυστικισµός. 

Θεωρητικά, πρέπει κατά κάποιον τρόπο να γνωρίζουμε όλα τα στάδια της 
πνευματικής ενηλικιώσεως, της αναβάσεως από το κατώτερο και μικρότερο στο 
ανώτερο και μεγαλύτερο, για να εξασφαλίσουµε απρόσκοπτη πρόοδο. 

Πρέπει να γνωρίζουμε την «ιεραρχία» των πνευματικών αξιών, για να µη 
τοποθετήσουμε το κατώτερο επάνω από το ανώτερο, και θέσουμε έτσι οριστικά 
τέλος στην ανάβαση. 

//502] Ως παράδειγµα ανατροπής της «ιεραρχίας» των πνευματικών αξιών 
έχουµε την περίπτωση του Αυγούστου Κόντ», που πίστεψε ότι ανακάλυψε το 
νόµο της ιστορικής ανάπτυξης του νου. Κατά τη γνώμη του ο ανθρώπινος νους 
περνά από τρία διαδοχικά στάδια ανάπτυξης σχετικά µε τον τρόπο µε τον οποίο 
αντιλαμβάνεται τον κόσμο: το τελεολογικό στάδιο, το μεταφυσικό και το θετικό. 
Στην πνευματική ζωή συμβαίνει πολύ συχνά να συναντούμε το φαινόμενο της 
«ανατροπής της ιεραρχίας». Στις περιπτώσεις αυτές θυμάμαι τα μαθήματα 
γυμναστικής στα παιδικά µου χρόνια, όταν κάτω από τα πόδια µου βρισκόταν το 
ταβάνι και «επάνω» από το κεφάλι µου το πάτωμα µε τα διάφορα αντικείμενα 
που ήταν εκεί τοποθετημένα. 

Θα προτιμούσα βέβαια να μιλήσω μαζί σου προφορικά για όλα αυτά. Και 
γι αυτό παρά λίγο θα ταξίδευα για την Αθήνα µε καῖκι, που θα µε πήγαινε στον 


5 Αιριιδίο (οπιίο (1798-1857). Γάλλος φιλόσοφος, ιδρυτής της σχολής του «θετικισμού». 

Πειραιά σχεδόν χωρίς ναύλα. Όταν όµως αναλογίστηκα τη δυσκολία της 
επιστροφής, εγκατέλειψα το εγχείρημα. 

Παρακάτω αναφέρεις: «Η µορφή της ζωής µου δεν είναι καθόλου ασκητική 
«το κύριο ενδιαφέρον µου είναι να “εισέλθω εντός µου”». 

Εδώ, λίγο ξέφυγες από τη συνηθισμένη ορολογία. Αυτό που κατάλαβα εγώ 
ήταν το εξής: Αποφάσισες να εγκαταλείψεις την αρνητική μορφή του 
ασκητισμού και θέλεις να σταθείς μόνο στη θετική. (Αυτό επιδίωκε στην εποχή 
του και ο πατήρ Λάζαρος-Εάρατ Μοοτε)ό. Λογικά αυτό [/503] µας παρουσιάζεται ως 
κάτι το τελειότερο. Η πείρα όµως µας δίδαξε ότι η θετική ενέργεια (η αύξηση στο 
αγαθό που αποτελεί θετική µορφή αγάπης) βρίσκεται αναγκαστικά στα όρια της 
ζωής αυτής µε τη αρνητική µορφή της ασκητικής δραστηριότητος, δηλαδή µετην 
πάλη ενάντια στον «νόμον της αμαρτίας», που διενεργείται µέσα µας. 

«Ο κόσμος όλος εν τω πονηρώ κείται»’. Το πονηρό, αυτός «ο νόμος της 
αμαρτίας», απέκτησε ισχύ νόμου, που ενεργεί στη µη αναγεννηµένη ζωή της 
ψυχοσωματικής µας υπάρξεως. Η διαδικασία της αναγεννήσεως, της 
μεταμορφώσεως της ζωής μας, πραγματοποιείται µε τη συνέργεια δύο 
παραγόντων, της ενέργειας του Θεού και της ασκητικής δράσης του ίδιου του 
ανθρώπου. Η δεύτερη, ως άσκηση του ανθρώπου, προσλαμβάνει κάποτε 
αρνητική µορφή (νηστεία, εγκράτεια, σωφροσύνη, αγρυπνία, ακτημοσύνη, 
υπακοή ως αποκοπή του ιδίου θελήματος, παραίτηση από τη Φιλαρχία κ.λπ.) 
Κάποτε όµως εκδηλώνεται µε θετική µορφή. Όσο περισσότερο εντείνεται η 
τελευταία, όταν δηλαδή εκδηλώνεται µε ακατάπαυστη ορμή του πνεύματος προς 
τον Θεό στην προσευχή, τη συμπόνια, την αγάπη, τόσο λιγότερο αισθητή γίνεται 
η αρνητική µορφή, που εν μέρει υποχωρεί, χωρίς ωστόσο να πάψει να υπάρχει. 
Στην αρχή της διαδικασίας της πνευματικής ανάπτυξης, στην αρχή της 
διαδικασίας της ασκητικής μαθητείας, επικρατεί αναγκαστικά η αρνητική μορφή, 
γιατί η θετική άσκηση είναι το ποθούμενο τέλος, ο σκοπός. Δεν μπορούμε να 
ξεκινήσουμε από αυτήν µε το δικό µας θέλημα. Αυτή είναι δώρο. Και όταν 
μερικοί αξιώνονται να το λάβουν, πριν τον αγώνα της αρνητικής µορφής, τότε 
παρόλα αυτά, όπως έδειξε η πείρα πολλών αιώνων, το δώρο αυτό αίρεται για 
κάποιο διάστηµα. Τότε όµως κατά την αναζήτηση [/504] «του απολεσθέντος 
παραδείσου» ο χριστιανός παραδίδεται και στον αρνητικό ασκητισµό σε 
μεγαλύτερο βαθµό από εκείνους που δεν έλαβαν αυτή τη δωρεά. 

Γράφεις: «Δεν γνωρίζω αν η αλλαγή στις πεποιθήσεις µου σου προξενεί 
µόνο θλίψη και απορία». 

Είναι αναμφίβολο για μένα ότι ζεις γνήσια αναζωπύρωση της 
πνευματικής σου ζωής, γι΄ αυτό και χαίρομαι βαθιά. Ωστόσο όλη η σειρά των 
ιδεών που εκφράζεις στο γράμμα σου µε κάνει να υποθέτω ότι εκείνο που 
συντελείται στην ψυχή σου αποτελεί την αρχή μόνο της αυθεντικής 


6 Ορθόδοξος (άγγλος) ιερομόναχος και ιεραπόστολος στις Ινδίες και την Αμερική, 
μεταφραστής της Κλίμακος του οσίου Ιωάννου του Σιναῖτου στα αγγλικά (205: αιώνας). 


ΖΑ’ Ιωάν. 5,19. 

θρησκευτικής ζωής, σε όποια ένταση και ἂν έχουν φθάσει τα βιώματά σου τώρα. 
Αν λοιπόν ο άνθρωπος ξεκινά από το σημείο αυτό, πρέπει να τον 
επιδοκιµάσουµε. Αν όµως παραμείνει σε αυτό, σαν να είναι το τέλειο, αυτό δεν 
είναι παρά µια «πλάνη». Σε αυτό ακριβώς το λάθος έπεσε ο Σλάϊερμάχερ. 
Αποπειράθηκε δηλαδή να «δογματίσει» στηριζόμενος στην αρχική αυτή µορφή 
της θρησκείας, που είναι ασαφής και όχι συγκεκριμένη «καταπόνηση του 
πνεύματος» -αναζήτηση του Θεού, έφεση προς τον Θεό, δίψα για το αυθεντικό 
είναι-, χωρίς θετική επίγνωση του περιεχοµένου της. Η έσχατη κατάληξη αυτής 
της μορφής είναι το συγκλονιστικό αίσθημα της επαφής µε το Μεγάλο Αιώνιο 
Είναι. Όλα τα θρησκευτικά βιώματα του ανθρώπινου «Εγώ» αυτού του είδους 
που χαρακτηρίζονται από πολύ έντονη ζωή και αυτού του βάθους του 
ανθρώπινου πνεύματος είναι γνωστά και έξω από το χριστιανισμό στην εμπειρία 
του πανθεϊσμού (βουδισμός, διδασκαλία του Πλωτίνου, θεοσοφία και άλλα), 
αλλά απέχουν πολύ από το να γνωρίσουν αυτό που ζει ο χριστιανός. (ΤΩΡΑ) 

Γι αυτόν το λόγο και είναι προφανές για μένα ότι ο Σλάϊερμάχερ 
«κρεμόταν µε το κεφάλι προς τα κάτω» (έβλεπε τα πράγματα ανάποδα). Ο 
αναμφίβολα ταλαντούχος αυτός άνθρωπος, που αποτελούσε χαρακτηριστικό 
παράδειγµα [/505] προτεστάντη, απέρριψε τη δογματική πίστη της Εκκλησίας και 
δογμάτισε τον δικό του συναισθηματικό μυστικισμό. Γι’ αυτό και βρέθηκε σε 
χώρο ξένο προς τον χριστιανισμό, για τον οποίο σου έχω ήδη γράψει. 
Επαναλαμβάνω και πάλι: Αυτός εξέλαβε την καθαρά πανθεϊστική κοσμοθεωρία 
του Σπινόζα ως την κλασική μορφή της θρησκευτικής ζωής. Ουσιαστικά ο 
χαρακτήρας του μυστικισμού του Σλάϊερμάχερ βρίσκεται πολύ πιο κοντά στον 
πανθεϊσμό, παρά στον χριστιανισμό. Δεν θεωρούσε μάλιστα απαραίτητη την 
πίστη στον Προσωπικό Θεό, την πίστη στην προσωπική αθανασία. 

Ας µου επιτραπεί να επαναλάβω: Το είδος αυτό των μυστικών βιωµάτων, 
που προέρχονται από την επαφή µε τη Μεγάλη και ακατάληπτη 
Πραγματικότητα της ΎὙπάρξεως, απέναντι στην οποία εκμηδενίζεται η 
πραγματικότητα του κόσμου αυτού, αποτελεί για τον χριστιανισμό µόνο την 
αρχή της γνήσιας πνευματικής ζωής. (ΤΩΡΑ) 

Όπως ακριβώς οι θεοσοφιστές, και γενικά οι κάθε είδους πανθεϊστές, έτσι 
και ο Σλάϊερμάχερ θεώρησε το αρχικό αυτό βίωμα -γνωστό και στους 
πανθεϊστές- ως το υπέρτατο επιθυμητό αποτέλεσµα. Γι αυτόν ακριβώς το λόγο 
και απέρριψε εκείνη την άγνωστη γι΄ αυτόν συγκεκριμένη πραγματικότητα της 
πνευματικής ζωής, στην οποία και δια μέσου τῆς οποίας η Εκκλησία µας 
μετέδωσε την αποκάλυψη για το θείο και αιώνιο Είναι. 

Γράφεις: «Παρέμεινα ορθόδοξος µε την πολιτιστική σημασία του όρου», 
ταυτόχρονα όµως «έπαυσα να πιστεύω σε πολλά ορθόδοξα δόγματα», και ακόμη 
«Ο τύπος της ζωής µου δεν είναι καθόλου ασκητικός». 

Σετι λοιπόν τότε συνίσταται ο ορθόδοξος πολιτισμός; 

Μου Φαίνεται ότι, αν απορρίψουµε το ορθόδοξο Σύμβολο της πίστεως και 
την ασκητική εμπειρία που αποκτήθηκε µε αιώνες ζωής εν Χριστώ, εκείνο που θα 
απομείνει μ/906] από τον ορθόδοξο πολιτισμό δεν θα είναι παρά µόνο το ελληνικό 
μινόρε και η ρωσική τετραφωνία. 

Από τα λόγια σου δημιουργείται η εντύπωση ὁότι προτίµησες την 
προτεσταντική ελευθερία παρά τα στενά πλαίσια της Ορθόδοξης Εκκλησίας. 

«Με την εσωτερική µου πάλη πέτυχα κάποια πνευματική ελευθερία», 
γράφεις. 

Στην πάλη αυτή κέρδισε τη νίκη η Φυσική λογική. Η πείρα της ιστορίας 
έδειξε ότι, όταν η φυσική λογική αφεθεί στον εαυτό της, καταλήγει αναπόφευκτα 
σε πανθεϊστική κοσμοθεωρία και μυστικισμό. Αν όµως αυτό συμβαίνει στην 
ψυχή ενός χριστιανού, που δεν θέλει ωστόσο να αρνηθεί τον Χριστό, όπως ο 
Λέων Τολστόί, τότε αυτός θα οδηγηθεί στον προτεσταντικό ορθολογισμό ή σε 
έναν πνευματισμό, µυστικιστικά συγγενή προς τον πανθεῖσμό (ΤΩΡΑ). 
Εσωτερικά έχω πεισθεί κατά κάποιον τρόπο ότι η απόρριψη της Εκκλησίας 
συνεπάγεται την απόρριψη του κηρύγματος των Αποστόλων. «Ὁ ήν απ’ αρχής, ὁ 
ακηκόαμεν, ὁ εωράκαμεν τοις οφθαλμοίς ημών, ὁ εθεασάµεθα και αι χείρες 
ημών εψηλάφησαν, περί του Λόγου της ζωής. Και η ζωή εφανερώθη, και 
εωράκαμεν και μαρτυρούμεν και απαγγέλλομεν υμίν την ζωήν την αιώνιον»ὃ. 

«Ο Λόγος σάρξ εγένετο»”. 

Αυτόν ακριβώς τον Σαρκωθέντα Λόγο, που τον είδαμε, τον ακούσαμε, τον 
ψηλαφήσαμε, κηρύττει η Εκκλησία στα δόγματά της. Η υπέρτατη βαθµίδα της 
συγκεκριμένης πραγματικότητος είναι το Σώμα και το Αίμα του Χριστού την ώρα 
της Λειτουργίας. Δεν το έζησες άραγε ποτέ κατά την τέλεση της Λειτουργίας; 

[/907Ι Η εικόνα ..., ο αγιασμός της σάρκας των αγίων είναι πράγματι τόσο 
οφθαλµοφανής, όταν το Πνεύμα το Άγιο ενεργεί σε αυτούς. Εξαιτίας αυτού τα 
λείψανα των αγίων είναι τόσο ακατανόητα για τους πνευματιστές και άλλο τόσο 
τους σκανδαλίζουν. 

Εσύ τα γνωρίζεις όλα αυτά. Βέβαια, αν μιλώ γι αυτά, δεν είναι γιατί σε 
θεωρώ απληροφόρητο, αλλά γιατί εγώ ο ίδιος ζω αυτό, για το οποίο γράφω. 

Φαντάσου µια νέα κόρη, που ονειρεύεται σύζυγο και γάμο. Στα ὀνειρά της 
σχηματίζει την εικόνα ενός συζύγου ευγενούς, ωραίου, έξυπνου, ηρωικού. Με 
πάλλουσα καρδιά, εκστατικά μάτια φαντάζεται και το γάμο και τη γλυκύτητα 
των ασπασµών. Και οι ονειροπολήσεις αυτές είναι γι’ αυτήν γλυκειές. 

Ταυτόχρονα Φαντάσου µια άλλη, ὀμοιά της, που παντρεύτηκε στην 
πραγματικότητα µε έναν υπέροχο σύζυγο. Και αυτή στον καιρό της ζούσε µε 
όνειρα. 

Η πρώτη ξαγρυπνώντας τα βράδια δεν θα Φέρει ασφαλώς στον κόσμο νέα 
ζωή. Ωστόσο τα ονειρικά της βιώματα θα μοιάζουν κάπως µε τα βιώματα του 
πραγματικού γάμου της δεύτερης. 

Τέτοια µου φαίνεται πως είναι η διαφορά του πανθεϊστικού μυστικισμού 
από τη χριστιανική εν Θεώ ζωή. (ΤΩΡΑ) 

Με µεγάλη εν Χριστώ αγάπη, 


δΑ΄ Ιωάν. 1,1-2. 


9]ωάν. 1,14. 

Σωφρόνιος ιερομόναχος 
Χθες (21 Αυγούστου/ Σεπτεμβρίου) πήγε στις Καρυές ο ιερομόναχος 
Επιφάνιος, μαθητής του Γέροντα Αρσενίου του Καυσοκαλυβίτη (τον οποίο 
επισκέφθηκες δύο φορές), για να βγάλει άδεια να ταξιδέψει στην Αθήνα. Σε 
γνωρίζει και θέλει να σε επισκεφθεί. 
Αν ακόµη δεν έστειλες στη Θεσσαλονίκη τα πράγματα που προορίζονται 
για μένα, προτιμώ να μου τα στείλεις µε τον πατέρα Επιφάνιο. 
Ο ἑυλέμπορας Παπαγιάννης δεν θα έλθει πιθανότατα να σε δει, και η 
αποστολή μέσω του Ηγουμένου είναι για σένα, νομίζω, εξαιρετικά πολύπλοκη. 
ιερομόναχος Σωφρόνιος 


[44909] 
Επιστολή 29 
ΟΣΤΑΥΡΟΣ ΤΟΥ ΧΡΙΣΤΟΥ 
Η σχέση μεταξύ του προσωπικού και πανανθρώπινου είναι. 
Ο Σταυρός του Χριστού αποτελεί το οχυρό ενάντια σε όλους τους 
λογισμούς. 
Άγιον Όρος -- Καλύβη Αγίας Τριάδος, 
21 Νοεμβρίου/4 Δεκεμβρίου 1945 

Αγαπητέ εν Κυρίω Δαβίδ, 

Πριν από ένα περίπου μήνα έλαβα το γράμμα σου της 161: Οκτωβρίου 
1945. Ταυτόχρονα έλαβα και τα δύο δέµατα σε καλή κατάσταση. Όλα ήδη τα 
χρησιμοποιώ. Σου είμαι αφάνταστα ευγνώμων. 

Ότι είσαι πολύ απασχολημένος και δεν έχεις δυνατότητα να γράψεις το 
πιστεύω απόλυτα, πρώτον, γιατί γενικά σε πιστεύω, και δεύτερον, γιατί είμαι και 
εγώ οµοιοπαθής. Και εγώ είμαι παραφορτωμένος, αν όχι µε εργασία, γιατί εκείνο 
που κάνω δεν μπορώ να το ονοµάσω εργασία, µε Φροντίδα, µε εξομολόγηση, για 
χάρη της οποίας εγκαταλείπω όλα τα υπόλοιπα. 

Κατά καιρούς βρίσκομαι σε εντατικό αγώνα, άλλοτε πάλι περνώ πολύ 
χρόνο καθηλωμένος από εσωτερική πνευματική παράλυση, τη Φύση της οποίας 
δεν μπορώ να κατανοήσω, ἂν δηλαδή προέρχεται από πλήρη εξάντληση της 
ψυχής και του σώματος ή, ακόµη χειρότερα, από την αμαρτία, την απώλεια της 
χάριτος, τη Θεοεγκατάλειψη. 

Συνειδητοποιώ καθαρά μέχρι τέλους ότι η πνευματική µου ύπαρξη 
συνδέεται άρρηκτα µε το πνευματικό είναι του μ/510] κόσμου, του ανθρώπου 
γενικά, της ανθρωπότητος. 

Άλλοτε η αγάπη προς τον Θεό µε αποσπά από τον κόσμο, θέλω να 
λησμονήσω τον κόσμο στη νοερά θεωρία της θεότητος του Χριστού. Άλλοτε πάλι 
η αγάπη προς τον άνθρωπο, -«η συμμετοχή στον πόνο του»-, µε ωθεί σε 
παράλογη έριδα µετον Θεό. 

Ο Σταυρός του Υιού του Θεού είναι η λύση και το όριο κάθε πάλης αυτού 
του είδους. Ο Σταυρός του Χριστού αποτελεί το οχυρό εκείνο, επάνω στο οποίο 
διαλύονται όλα τα κύματα των λογισμών. Ο Χριστός, σταυρωμένος από αγάπη 
προς τον κόσµο και για τις αμαρτίες του κόσμου, είναι η ύστατη αγάπη µου, η 
έσχατη ανάβαση του νου µου, η μεγαλύτερη τόλμη της καρδιάς µου, ο μόνος 
αληθινός Θεός. 

Κατά τη διάρκεια του πολέμου, στη φαινομενική απομόνωσή µου στην 
έρημο, έζησα ψυχικά πολλές φρικαλεότητες και η καρδιά µου απέκαμε. 

Μπορείς να είσαι απόλυτα βέβαιος, εντελώς σίγουρος, ότι εγώ δεν θα σε 
ξεχάσω και δεν θα αλλάξω ποτέ τη στάση µου απέναντί σου, µε τη βοήθεια του 
Θεού. Και αυτό, όχι γιατί θα νιώθω ευθύνη για σένα, όχι. Αποδέχομαι βέβαια τη 
θέση των αγίων Πατέρων για τα όρια καιτις συνθήκες της πνευματικής ευθύνης, 
συνθήκες που στην περίπτωσή µας δεν υπάρχουν. Δεν θα αλλάξω, γιατί 
υπάρχουν γεγονότα που είναι αδύνατο να εξαλειφθούν από το είναι σου, καθώς 
αποτελούν ουσιαστικό µέρος αυτού του είναι. 

Ας είναι ο Θεός πάντα μαζί σου! 

Το ταξίδι µου στην Αθήνα έχει σκοπό όχι µόνο τη συνάντησή µας αλλά και 
πολλά άλλα. Ἐν μέρει θέλω να συμβουλευθώ γιατρούς. Ίσως αυτό θα µε 
ωφελήσει, ὅπως το 1937. Θα παραμείνω στο σπίτι του Χ. Α. Λασκαρίδη. 

Δεν αποκλείεται να μπορέσω να πραγματοποιήσω το ταξίδι αυτό στο 
άμεσο μέλλον, γιατί και τα µέσα γι αυτό σχεδόν επαρκούν. 

Δεν θα σε επιβαρύνω µε τίποτε. 

Στον πατέρα Γεράσιμο μετέφερα τους χαιρετισμούς σου και όλα όσα µου 
ανέθεσες να του διαβάσω. 

Με µεγάλη εν Χριστώ αγάπη, 
Σωφρόνιος 


[11912] 
[//313] 


ΕΓΠΠΛΟΓΟΣ 


«Ο Κύριος... µακροθυµεί εις ημάς, 

μη βουλόμενός τινας απολέσθαι, 
αλλά πάντας εις μετάνοιαν χωρήσαι». 
(Β’ Πέτρ. 3,9) 


[//514] 
Επιστολή 30 
Ο ΘΕΟΣ ΑΓΑΠΗ ΕΣΤΙΝ 
Ο Θεός είναι αγάπη. Η μακαριότητα της αγάπης. 
Ο μοναχισμός ως πληρότητα του ανθρώπινου είναι. 
Το «Ῥοη]οη», οἱε (επενίὀνε-άες-Βοΐς, 
14 Απριλίου 1948 

Αγαπητέ Δαβίδ, 

Ειρήνη σοι παρά Κυρίου! 

[-..] Από καιρό βεβαιώθηκα ότι «ο Θεός αγάπη εστίν»! ότι µε ακόρεστη 
δίψα ποθεί τον καθένα µας, ότι µας αναζητεί ότι από την αγάπη Του για µας δεν 
αλλάζει, όσο και αν εμείς αλλάζουμε απέναντί Του’ ότι προσπαθεί πάντοτε να 
μας κατακλύσει µε τα αγαθά Του. Και τόσο πείστηκα για όλα αυτά, ὥστε Τον 
παρακαλώ µε τόλμη και ελπίδα να σε αξιώσει να γνωρίσεις, όσο το δυνατό 
πληρέστερα, την ευτυχία της απλής ανθρώπινης ζωής, προς την οποία πορεύεσαι 
τα τελευταία χρόνια ... 

Παρακαλώ µε όλη µου την ψυχή τον Θεό να σου δώσει τη χαρά της 
ανθρώπινης αγάπης, για να στερεωθείς ακόµη περισσότερο στην αγάπη Του, 
ώστε στο τέλος της ζωής σου να φθάσεις και σε εκείνη την έσχατη, δηλαδή την 
αιώνια Θεία αγάπη. 

Έδη από καιρό σκέφτομαι ότι ο μοναχισμός, ο αυθεντικός μοναχισμός, ως 
διαφύλαξη της παρθενίας, µε την οποία εκπληρώνεται ο προορισμός της 
υπάρξεως του ανθρώπου, [/515] περικλείει µέσα του και την εμπειρία της φυσικής 
ανθρώπινης αγάπης. 

Πράγματι η εμπειρία της αγάπης αυτής μπορεί να αποκτηθεί και στο 
επίπεδο της πνευματικής διαισθήσεως, χωρίς την υλοποίησή της ή την 
πραγμάτωσή της στη ζωή: ωστόσο είναι δυνατή. Ο μοναχισμός δεν στηρίζεται 
στην αφέλεια και την άγνοια. Ακόμη και η Παναγία στο διάλογο της µε τον 
Αρχάγγελο έδειξε ότι δεν ήταν αφελής: ... Πρέπει ή να υπερπηδήσουμε το μικρό 
αυτό «όριο» ή να το διαπεράσουµε κολυμπώντας. Γι αυτό παρακαλώ τον Θεό να 


ΤΑ’ Ιωάν. 4,8. 


2Βλ. Λουκ. 1,34. 

σε διαφυλάξει και να σου χαρίσει την πληρότητα και της ανθρώπινης και της 
Θείας ζωής. 

Μην εκπλήττεσαι που εγώ ως μοναχός, χωρίς να μεταβάλλω τις απόψεις 
μου, σου απευθύνω µε τόση ειλικρίνεια αγαθές ευχές, αν τυχαίνει άλλοι μοναχοί 
να συμπεριφέρονται διαφορετικά ... 

Σύντομα ἔρχεται το Πάσχα. 

Επειδή όµως σου γράφω τώρα, παρακαλώ να δεχθείς και τις πασχαλινές 
ευχές μου. 

Χριστός Ανέστη! 
Με αγάπη εν Χριστώ, 
ιερομόναχος Σωφρόνιος 


[44316] 
[119171 


ΠΑΡΑΡΊΉΜΑΙ 


ΑΠΟ ΤΙΣ ΕΓΙΣΤΟΛΕΣ 
ΤΟΥ ΓΕΡΟΝΤΟΣ ΣΩΦΡΟΝΙΟΥ 


[//918] 
1.Η ΥΠΑΚΟΗ ΚΑΤΑ ΤΗΝ ΑΠΟΥΣΙΑ ΓΕΡΟΝΤΑ 
Η αγαθή διάθεση για την υπακοή. 
Η αποφυγή της πρωτοβουλίας. Από την αποκοπή του θελήματος στην 
καθαρότητα του νου και την αφομοίωση των εντολών του Θεού. Σκοπός η 
Θεογνωσία και όχι η ηθική. 
Η καθοδήγηση µέσα από τα αγιοπατερικά βιβλία καιτην υπακοή σε όλους. 
Φθινόπωρο 1932 ! 


[-..]Ἡ αγαθή διάθεση της ψυχής σας, η επιθυμία να παίρνετε τη θέση του 
τελευταίου αρχάριου υποτακτικού που υπηρετεί τους γηραιότερους πατέρες και 
αδελφούς, δεν είναι απολύτως ορθά στην περίπτωσή σας. Ορθά σημειώνετε: 
«Εάν βλέπετε όµως κίνδυνο ή σφάλμα στην υπερβολικά ακραία τάση να 
ταπεινώνομαι μπροστά τους και να τους υπηρετώ, τότε γράψτε μου». Υποβάλατε 
το ερώτημα αυτό στον Γέροντα Σιλουανό, αλλά επιτρέψατε και σε μένα να 
διαβάσω το γράμμα σας. Μου φαίνεται όµως ότι εκείνος δεν σας έγραψε τίποτε: 
εγώ όµως κατά την αφροσύνη µου θέλησα να σας πω ό,τι σκέφτομαι γι’ αυτό: 

Πίσω από την καλή σας φαινομενικά διάθεση ελλοχεύει πράγματι και 
κίνδυνος και σφάλμα. Αντί να μάθετε «την ταπείνωση, τη διακονία και την 
υπακοή», εσείς μαθαίνετε τα αντίθετα. Και µην απορείτε γι αυτό που σας λέω. 
Να [/519] ποια είναι η απλανής οδός για την εκμάθηση των αρετών που 
αναφέραμε πιο πάνω: 

Μη ζητάτε εσείς ο ίδιος ούτε δόξα ούτε ατιµία ούτε εξουσία να κυβερνάτε 
ούτε εξουδένωση από αυθαίρετη διακονία. Όχι µόνο να µη ζητάτε προνόμια 
απέναντί τους, αλλά και από όλα όσα ήδη έχετε, να έχετε την ετοιμότητα στην 
καρδιά σας να παραιτηθείτε µε χαρά και να υποταχθείτε, αλλά µόνο σε εκείνα 
και στο βαθµό εκείνον και µε τον τρόπο που αυτοί θέλουν. Μην αναλαμβάνετε ο 
ίδιος πρωτοβουλία. Όποια θέση σας προτείνουν εκείνοι, αυτήν να παίρνετε. Την 
τελευταία, τη μεσαία ή την πρώτη. Ό,τι και αν σας ζητήσουν ή σας προστάξουν, 
να το κάνετε. Να µην επιδιώκετε τίποτε ο ίδιος, αλλά ούτε και να αντιστέκεστε. 

Αν λοιπόν ο Σεβασμιώτατος Μητροπολίτης σας τοποθετήσει επικεφαλής, 
μην αντισταθείτε. Το περισσότερο που επιτρέπεται σε τέτοια περίπτωση είναι να 
πείτε περίπου τα εξής: «Δέσποτα άγιε, η ευλογία και το θέλημά σας είναι για 


ΤΗ χειρόγραφη αυτή Επιστολή δεν φέρει ηµεροµηνία και οι πρώτες σελίδες έχουν χαθεί. 
Την πρόθεσή του να γράψει µε περισσότερες λεπτομέρειες για την υπακοή αναφέρει στην 
Επιστολή 11 προς τον Δ. Μπάλφουρ (3/16 Δεκεμβρίου 1932). Βλ. σσ. 154-182 (κυρίως σσ. 175-176). 

μένα ευλογία και θέλημα Θεού και δεν τολμώ καθόλου να αντισταθώ. 
Συναισθανόμενος όµως πλήρως την ασθένεια και την απειρία µου, οφείλω να 
σας πω προηγουμένως ότι η υπακοή που θέλετε να µου αναθέσετε υπερβαίνει 
τις δυνάμεις µου». 

Σε άλλες περιπτώσεις, όταν δηλαδή σας αναθέτουν έργο που είναι µέσα 
στα όρια των δυνάμεών σας, βάζοντας μετάνοια να λέτε, «ευλογείτε». Και αυτό 
είναι όλο. Μη λέτε, «δεν είµαι άξιος» ή κάτι άλλο, µην αρνείσθε, έστω και αν δεν 
σας αρέσει, ούτε να χαίρεσθε υπερβολικά, αν σας ευχαριστεί. 

Σε όλες τις περιπτώσεις να προσπαθείτε να αποφεύγετε µόνο την 
απροθυμία, αλλά µε χαρά και απλότητα και ετοιμότητα να εκπληρώνετε κατά το 
μέτρο των δυνάμεών σας κάθε αίτημα και διακόνημα που σας αναθέτουν. Εάν 
ενεργείτε έτσι, τότε θα είστε ευάρεστος και στον Θεό και στους ανθρώπους, και 
θα γνωρίσετε την αληθινή ταπείνωση [/520] και πραότητα, που έγκειται στο να 
μην καταρρέουµε στην εξουδένωση και να µην υπερηφανευόμαστε στον έπαινο2. 
Η οδός που σας υποδεικνύεται είναι υψηλή, είναι η τέλεια οδός. Το να 
αναζητήσετε περισσότερο από αυτό, δηλαδή να επιδιώξετε την εξουδένωση, δεν 
συμφωνεί µε το μέτρο σας. Και βέβαια η υπερβολή έχει πάντοτε άλλες συνέπειες. 
(Ἑυγχωρείστε µε που σας μίλησα µε ειλικρίνεια). 

Είναι καθήκον σας να διδαχθείτε την υπακοή, να αποκόψετε το θέλημά 
σας. Το νόημα εδώ είναι το εξής: Χωρίς να προσκολλάσθε µε την ψυχή σας σε 
οτιδήποτε, χωρίς να επινοείτε µε εμπάθεια οτιδήποτε, θα είστε πάντοτε μακάριος 
διατηρώντας την ψυχή και το νου ελεύθερα για τη μνήμη του Θεού και την 
προσευχή. Όταν σας λένε κάνε αυτό και µε αυτόν τον τρόπο, σας απαλλάσσουν 
από την ανάγκη να σκεφθείτε τί και πώς να το κάνετε. Και αυτό, δηλαδή το να 
διατηρούμε το νου µας ελεύθερο από διαλογισμούς για τα πράγματα αυτού του 
κόσμου, είναι το πιο απαραίτητο. Για την καθαρά προσευχή είναι αναγκαίο να 
διατηρούµε το νου καθαρό από διαλογισμούς για όλα τα υλικά και τα επίγεια, 
καιτην καρδιά ελεύθερη από προσκολλήσεις. 

Το δεύτερο, στο οποίο οπωσδήποτε πρέπει να στραφούμε κατά την 
υπακοή, είναι η συνήθεια να αποκόπτουµε το σαρκικό θέλημα. Η άσκηση αυτή 
είναι απαραίτητη, για να μπορέσουμε να εκπληρώσουμε τις εντολές του Θεού, 
μια που το θέλημα (ή το φρόνημα) αυτό εναντιώνεται πάντοτε στο θέλημα του 
Θεού που εκφράζεται µετις εντολές. 

Σκοπός της ασκήσεως είναι η εκπλήρωση του θελήματος του Θεού. Στόχος 
μας, η αιώνια ζωή, η γνώση του Θεού) [221 και όχι η ηθική βελτίωση. Αυτό 
βεβαίως δεν σημαίνει ότι δεν πρέπει να βελτιωθούμε ηθικά. Αλλά αναμφίβολα η 
πρώτη και μεγαλύτερη εντολή είναι να αγαπήσουμε τον Θεό’. Όταν 


2 Βλ. Ιωάννου Σιναῖτου, Κλίμαξ 8,3, ΡΟ 88,8286Ῥ. «Πραότης εστίν, ακίνητος ψυχής 
κατάστασις, εν ατιµίαις και ευφημίαις ωσαύτως έχουσα». 


3Βλ. Ιωάν. 7,13. 


4Βλ. Ματθ. 22,37. 

απομακρυνόμαστε από τη μνήμη του Θεού, όταν λησμονούμε τον Θεό, τότε 
αμαρτάνουμε ενάντια στην εντολή αυτή. 

[-..] Υπάρχει ωστόσο και µία τρίτη άποψη. Ο Θεός δεν κρίνει δύο φορές. 
Εάν κάνετε κάποιο έργο χάρη της υπακοής µε κάθε καλή συνείδηση, τότε είστε 
ελεύθερος από απολογία ενώπιον του Θεού. Απολογείται αυτός που σας έδωσε 
την εντολή, και έτσι η συνείδησή σας παραμένει συνεχώς ειρηνική. 

Αν τώρα συγκατατεθείτε να δεχθείτε αυτό που ειπώθηκε παραπάνω ως 
απαράβατη χειραγωγία, τότε σε πολύ σύντομο χρόνο θα παρουσιάσετε μεγάλη 
πρόοδο στην πνευματική ζωή. Ακολουθώντας την οδό που σας υποδείχθηκε, θα 
δείτε ότι δεν θα έχετε πια την ανάγκη του γέροντα. Εσείς ο ίδιος τρόπον τινά θα 
καταστήσετε γέροντα τον Επίσκοπο καιτους αδελφούς σας. 

Να γιατί χρειάζεται ο γέροντας: 

α. Για να αποκόψει στον υποτακτικό μαθητή του κάθε εκδήλωση 
προσωπικού, αμαρτωλού (σαρκικού) θελήματος, κατευθύνοντάς το κατά το 
θέλημα του Θεού. 

β. Για να οδηγήσει µε τη χειραγώγηση, δηλαδή µε τις οδηγίες του, τον 
μαθητή από τις κατώτερες βαθμίδες στις υψηλότερες. Να τον εισάγει στην 
άσκηση που αντιστοιχεί στην πνευματική ηλικία και τις δυνάμεις του. 

Το πρώτο θα το πετύχετε µε την αποκοπή του θελήματός σας μπροστά 
στον Επίσκοπο καιτους άλλους αδελφούς της Μονής. 

Το δεύτερο µε την ανάγνωση των αγιοπατερικών, ασκητικών [//322] έργων 
(των οσίων Ιωάννου της Κλίμακος, Δωροθέου, Βαρσανουφίου και Ἰωάννου κ.ά., 
που ήδη έχετε). 

Κάτι τέτοιο όµως δεν µπορεί να αντικαταστήσει τελείως τον γέροντα, τον 
ιδανικό, τον τέλειο, τον οποίο ωστόσο δεν είναι πάντοτε εύκολο να βρίσκει 
κάποιος σε όλες τις περιστάσεις. 

Επί πλέον οι σύγχρονοι υποτακτικοί -όντας ιδιόρρυθµοι, µε μεγάλη 
πρωτοβουλία, έξυπνοι, ανυπόµονοι, που δεν ταπεινώνονται εύκολα και νομίζουν 
ότι γνωρίζουν τα πάντα- δεν είναι σε θέση να ζήσουν υπό την καθοδήγηση 
γέροντος της εποχής µας. 

Επίσης βοηθά πολύ η συναναστροφή µε ομόψυχους-ομόφρονες 
ανθρώπους, που αναζητούν τη σωτηρία. Ὡστόσο, όταν συσσωρεύονται 
παρεξηγήσεις και τέτοιες δυσκολίες, που οδηγούν τον άνθρωπο σε πλήρες 
αδιέξοδο, τότε (ἂν σύμφωνα µε τη διάθεση του γέροντα και την προετοιμασία του 
ίδιου φανεί ικανός) ο Κύριος θα του στείλει τέτοιον άνθρωπο (γέροντα) ή 
συνομιλητή, που θα τον βοηθήσει και θα του ανοίξει δρόμο. 

Έτσι σας παρουσίασα µε αναλυτικό τρόπο εκείνο, για το οποίο σας έγραψα 
συνοπτικά στην αρχή ακολουθώντας την προτροπή του Γέροντος πατρός 
Σιλουανού. 

Σας συνιστώ να δεχθείτε ως απαρέγκλιτη χειραγωγία την οδό και την 
πνευματική εργασία που σας υποδείχθηκαν. Αυτό θα σας απαλλάξει από 
ενδοιασμούς και αναζητήσεις απαντήσεων µέσα από τα έργα των αγίων 
Πατέρων. Θα Φέρει στη ζωή σας ηρεμία, σταθερότητα, βεβαιότητα. Θα 
αποτελέσει ασάλευτο θεμέλιο όλης της περαιτέρω ζωής σας. Να σκέπτεστε µε 

αυτό τον τρόπο: «Αν µε μισήσουν ή και ἂν ακόµη µου κόψουν το κεφάλι για όσα 
κάνω, δεν θα μπορέσω µε κανέναν τρόπο να κάνω διαφορετικά -- αυτό µου 
υπέδειξε ο Γέροντας Σιλουανός, και εγώ είμαι άµεµπτος ενώπιον του Θεού για 
την υπακοή µου προς αυτόν». 

[//523] Αν σας αγαπούν και σας επαινούν, να λέτε ότι αυτό οφείλεται στις 
προσευχές του Γέροντος Σιλουανού: «Αυτό µου δίδαξε και η αξία µου δεν είναι 
μεγάλη. Έτσι οφείλω να κάνω και δὲν μπορώ διαφορετικά». Με αυτόν τον τρόπο 
θα λυτρωθείτε από τη μικροψυχία και την υπερηφάνεια. 

Μπορείτε όλα αυτά να τα διαβάσετε ή να τα διηγηθείτε στον Επίσκοπο, σε 
άλλους όµως (στον πατέρα Στέφανο και τους άλλους) µε κανέναν τρόπο. Να το 
αποκρύψετε από αυτούς ως μυστικό, αλλιώς ο εχθρός θα καταστρέψει τα πάντα. 

Αν τώρα κατανοείτε αυτό που σας διδάσκει ο π. Σιλουανός, θα έχετε 
μεγάλη ωφέλεια και εγώ θα χαίρομαι για σας. Τί είναι λοιπόν αυτό που πρέπει 
ουσιαστικά να κατανοήσετε; Να τί είναι: να είστε υπάκουος, να κόβετε το θέλημά 
σας μπροστά στους άλλους, που σηµαίνει να αναθέσετε το φορτίο και τη 
Φροντίδα σας σε άλλον, να λειτουργείτε τρόπον τινά ως παράσιτο, να 
απαλλαγείτε πνευματικά από την άχαρη εργασία της ενασχολήσεως µε τα 
πράγματα του κόσμου αυτού. Σας προσφέρεται η πλήρης ελευθερία να 
ασχοληθείτε µε τη αδιάκοπη μνήμη του Θεού και την προσευχή «χωρίς οργής και 
διαλογισμών»”, γιατί, ἂν το έργο γίνεται µε υπακοή και χωρίς εµπάθεια, δεν 
διαταράσσει την ψυχική ειρήνη, αλλά την εδραιώνει. Και ἂν το διακόνηµα είναι 
πολύ απλό (σκάψιμο, κόψιμο ξύλων, μαγείρευμα κ.ο.κ.) δεν παρεμποδίζει την 
άσκηση της προσευχής ακόµη και κατά τη διάρκειά του. Να γιατί οι γνήσιοι 
μοναχοί προτιμούν την απλή εργασία. 

Στη δική σας περίπτωση μπορούν ακόµη να παρουσιασθούν μερικές 
ιδιαιτερότητες, που δεν αντιμετωπίζονται µε όσα ειπώθηκαν. Αλλά αυτό θα 
καταστεί φανερό αργότερα. Προς το παρόν ας σκεπτόµαστε και ας ενεργούμε µε 
τον τρόπο που προαναφέρθηκε [...]. 


ΖΑ’ Τιμ.2,8. 


[//324] 
2.Η ΧΑΡΗ ΚΑΙ ΤΟ ΨΥΧΙΚΟ-ΠΝΕΥΜΑΤΙΚΟ 
Η αδιόρατη ενέργεια της χάριτος. Η τέλεση της Θείας Λειτουργίας. Το σκληρό 
στρώμα. Η διαφορά μεταξύ «ψυχικού» και «σαρκικού». 
Άθως, 3/16 Δεκεμβρίου 1932! 


[-..| Σκέφτομαι ότι τώρα δεν υπάρχει καμιά ανάγκη για να σας 
υποδεικνύω τις στιγμές, κατά τις οποίες η χάρη του Θεού ήταν μαζί σας. 
Σπουδαιότερο για σας είναι να στρέψετε αλλού την προσοχή σας. Το δικό µου 
λάθος και το δικό σας έγκειται στο ότι είναι προτιμότερο για µας να ξεχνάμε τη 
χάρη και να µην παρακολουθούμε τόσο προσεκτικά τις κινήσεις της. Επειδή δεν 
µπορείτε ακόµη να ταπεινωθείτε στο βαθµό που πρέπει, ο Κύριος δεν σας την 
δίνει αισθητά. Εγώ, όπως θα θυμάστε, σας έγραψα σε ένα από τα πρώτα µου 
γράμματα, να µην παρατηρείτε πότε έρχεται και πότε φεύγει, γιατί σύμφωνα µε 
το λόγο του Κυρίου η Βασιλεία του Θεού δεν έρχεται «μετά παρατηρήσεως»2. 
Καλύτερα να θεωρείτετον εαυτό σας ανάξιο της χάριτος. 

Σε ότι αφορά τους λόγους του αγίου Μακαρίου του Αιγυπτίου (που 
αναφέρετε στο γράμμα σας): «Προσέχοντας νηφάλια µε το νου, να περιμένεις 
πότε ο Θεός θα έλθει και θα επισκεφθεί την ψυχή»... Αυτό δεν το εφαρμόζετε 
[/925Ι στον εαυτό σας µε αυτά που κάνετε. Θα τολμήσω όµως να σας προτείνω να 
εφαρμόζετε τα λόγια αυτά στον εαυτό σας µέσα στα εξής όρια: Όταν σας 
προσβάλλει διεστραμμένος λογισμός ή πάθος, τότε οφείλετε να προσευχηθείτε 
στον Θεό, περιμένοντας τη βοήθειά Του στην πάλη ή την απαλλαγή από το 
λογισμό και τα ὁμοιά του. Όταν έλθει η βοήθεια ή η απελευθέρωση, τότε δεν 
περιμένουμε πια τίποτε περισσότερο και γενικότερα τίποτε ιδιαίτερο. Μην 
περιμένετε «τίποτε το ιδιαίτερο». Μόνο να φωνάζετε στον Θεό, άλλοτε µε ψυχική 
κραυγή, άλλοτε µε νοερή σιγή, μένοντας προσκολλημένος στον Θεό. Αυτό είναι 
το καθήκον µας σύμφωνα µε την εντολή: «Αδιαλείπτως προσεύχεσθε»”. 

[-..] Σχετικά µε την τέλεση της Θείας Λειτουργίας νομίζω πως δεν σας 
χρειάζεται προς το παρόν η ένταση να λειτουργείτε περισσότερο συχνά, από όσο 
µέχρι τώρα λειτουργούσατε. Επειδή είναι τόσο δυσμενείς οι όροι, δεν πρέπει να 
προσπαθείτε να υπερβείτε τις δυσχέρειες και τα εμπόδια, αφού έχετε 
περισσότερο ανάγκη να συγκεντρωθείτε ψυχικά και νοερά στην εσωτερική ζωή. 
Η καθημερινή ή συχνή τέλεση της Λειτουργίας τώρα, θα αποσπάσειτην προσοχή 
σας. Με λίγα λόγια είναι καλό και αρκετό για σας προς το παρόν να λειτουργείτε 
μια-δυο φορές την εβδομάδα. 


1 Συνέχεια της Ἐπιστολής 11 του Γέροντος Σωφρονίου προς τον Δ. Μπάλφουρ (3/16 
Δεκεμβρίου 1932). Βλ. σσ. 154-182. 


2 Λουκ. 17,20. 
3Βλ. Μακαρίου Αιγυπτίου, Οµιλίαι Πνευματικαί 33,α, ΡΟ 34,741Β. 


4Α΄ Θεσ. 5,17. 

Το σκληρό στρώμα σας χρειάζεται, ὥστε, όταν ξαπλώνετε, να µη 
χαλαρώνει το σώμα και να µη βιώνει ευχάριστα αισθήματα, γιατί τα αισθήματα 
αυτά για τη θεοφοβούμενη ψυχή μοιάζουν µε μοιχεία. Εύκολα μάλιστα μπορούν 
να προκαλέσουν ακόµη και αμαρτωλές κινήσεις στο σώμα. 

Δεν µου άρεσε πολύ, όταν διάβασα πώς περιγράφετε τις επιτυχίες σας. Και 
αυτό, γιατί το αίσθημα της ικανοποιήσεως είναι για µας άκρως επιζήμιο, 
περισσότερο από μ/326] οποιοδήποτε άλλο. Χαίρομαι όµως για σας' ωστόσο να 
είστε έτοιμος να αντιμετωπίσετε αργά ή γρήγορα τους πειρασμούς. Διαβάστε 
στον αββά Βαρσανούφιο, εκεί που λέει: «Τόλμησες να πεις ότι μειώθηκαν τα 
πάθη σου: να, γιατί εντάθηκε η πάλη σου». Είναι πάρα πολύ καλό να διαβάζετε 
τις 24 προσευχές του αγίου Ιωάννου του Χρυσοστόμου, πράγµα που κάνετε. 

Το «ψυχικό» και «πνευματικό». 

Οι όροι αυτοί απαντούν στα ασκητικά συγγράµµατα αλλά ακόµη και στην 
Αγία Γραφή». Από την επιστολή του αποστόλου Ιακώβου Φαίνεται ότι µε τον όρο 
«φυχικός» εννοείται «ο γήινος, ο ανθρώπινος, ο µη θεϊκός». Και επί πλέον επειδή 
δεν είναι θεϊκός, χαρακτηρίζεται ως δαιµονικόςό. Γι αυτό και ο Κύριος είπε στον 
Απόστολο Πέτρο: «Ύπαγε οπίσω µου, σατανά»’. Τον αποκάλεσε σατανά, γιατί 
σκεφτόταν τα ανθρώπινα και όχι τα θεία. Από την επιστολή του Αποστόλου 
Παύλουὲ είναι φανερό ότι µε τον όρο «ψυχικός» υποδηλώνεται πάλι το γήινο, το 
ανθρώπινο, που χαρακτηρίζει την πεπτωκυία φύση του ανθρώπου! µε τον όρο δε 
«πνευματικός» δηλώνεται το χαρισµατικό, που χορηγείται από το Άγιο Πνεύμα: 
«την καινήν εν Χριστώ κτίσιν»’. Ο όσιος Συμεών ο Νέος Θεολόγος ονομάζει 
πνευματικό αυτόν που βλέπει µε το Άγιο Πνεύμα. 

Ψυχικός άνθρωπος είναι εκείνος που ζει µέσα στα όρια της πεπτωκυίας 
ανθρώπινης φύσεως: ενώ πνευματικός είναι [/527] 0 άνθρωπος που ανακαινίζεται 
ἓν Χριστώ µε τη χάρη του Αγίου Πνεύματος. Μπορούμε να θεωρήσουμε την 
κατάσταση αυτήν υπερφυσική και είναι πράγματι στον απόλυτο βαθμό. 

Ο σαρκικός άνθρωπος, αυτός που παραδόθηκε στα σαρκικά πάθη και την 
αμαρτία, βρίσκεται σε παραφύση κατάσταση. 

Είναι φυσικό για τον ψυχικό άνθρωπο να ελκύεται από τις αρετές, τον Θεό, 
την αλήθεια (σε ορισμένο βαθμό). Ο ίδιος όµως µε τις δυνάμεις του, αν και έχει 
κατά φύση το δώρο της ελευθερίας από τον Θεό, δεν µπορεί να υπερνικήσει την 
αμαρτία, να απελευθερωθεί από τη βία του διαβόλου. 


5Βλ.]ακ. 3,15: Ιούδα 1 και 19: Α΄ Κορ. 2,14-15,44.46. 
6ΒΛλ. ]ακ. 3,15. 

7Ματθ. 16,23. 

δΑ΄ Κορ. 2,10-16. 

9Βλ. Γαλ. 6,15. 


10 Βλ, Συμεών του Νέου Θεολόγου, Λόγος 14, ὀ.π., σ. 90. 

Οι όροι αυτοί δεν αλλάζουν µε τη διδασκαλία της Εκκλησίας σχετικά µε το 
δισύνθετο του ανθρώπου από ψυχή και σώμα ούτε έρχονται σε κάποια αντίθεση 
µε αυτήν. Έτσι, από την άποψη αυτήν, όπως και από πολλές άλλες, δὲν υπάρχει 
διαφορά διδασκαλίας ανάμεσα στην Ορθόδοξη και τη Ρωμαιοκαθολική 
Εκκλησία. Επιπλέον η Ορθόδοξη Εκκλησία θεωρεί αίρεση τη διδασκαλία των 
Μακρακιστών σχετικά µε το τρισύνθετο του ανθρώπου από πνεύμα, ψυχή και 
σώμα ... 

Με τη βοήθεια του Θεού και τη φυσική λεπτότητα και ευγένεια κατά τη 
συναναστροφή µε τους ανθρώπους, ελπίζω ότι θα δώσετε την καλύτερη λύση 
στο πρόβλημα της συμπεριφοράς σας απέναντι σε όσους σας περιβάλλουν. 
Ωστόσο µου Φαίνεται καλό να διατηρείτε κάποια απόσταση και να κλείνεσθε 
στον εαυτό σας. Για το σκοπό αυτόν είναι καλό να ενεργείτε ως εξής: Για να µη 
θλίψετε τον αδελφό σύμφωνα µε την εντολή, πρέπει να είστε πάντοτε στην 
επαφή σας µετους ανθρώπους απλός και ευχάριστος. Ο ίδιος όµως να µη δίνετε 
αφορμή για συζητήσεις και να µην ενθαρρύνετε τη συνομιλία. Σας ρωτούν κάτι; 
Απαντήστε [/928] µε καλή διάθεση. Δεν χρειάζεται όµως να υποβάλλετε ο ίδιος 
ερωτήσεις, να αρχίζετε το διάλογο, να τον ενθαρρύνετε. Δεν αρμόζει σε µας τους 
μοναχούς να το κάνουμε αυτό ούτε και µε τους ευσεβείς και αγίους στη ζωή 
ανθρώπους. Έχουμε το δικό µας δρόμο ... 


[//329] 
3.Η ΘΕΙ͂Α ΧΑΡΗ ΚΑΙΗ ΕΛΕΥΘΕΡΙΑ ΤΟΥ ΑΝΘΡΩΠΟΥ 
Συνέργεια χάριτος και ελευθερίας. 
Απουσία δογματικού προσδιορισμού από διάφορα θέµατα. 


[-..] Η αλήθεια είναι ότι, όταν παρασυρόµαστε σε συνομιλίες θεολογικού 
χαρακτήρα, παρεκκλίνουμε από την άµεση επιδίωξή µας και τη μοναχική µας 
πορεία. Ωστόσο όµως αυτό είναι αναγκαίο ως ένα βαθµό προς το παρόν εξαιτίας 
της ιδιαιτερότητος της καταστάσεώς μας. Στη συνέχεια οφείλουμε να 
συγκρατήσουμε το νους µας από την τάση του προς την κατεύθυνση αυτή, για να 
προσελκύσουμε και να συγκεντρώσουμε την προσοχή μέσα μας. Ο μακάριος 
Διάδοχος γράφει: «Για το νου µας είναι μαρτυρικά δύσκολη η παρατεταμένη 
άσκηση της νοεράς καρδιακής προσευχής, λόγω της πίεσης και της 
συγκέντρωσης που απαιτούνται κατά την προσευχή αυτή’ στη θεολογία όµως ο 
νους ορµά µε χαρά, βρίσκοντας εκεί την έκταση και την ελευθερία που επιζητά. 
Δεν πρέπει όµως να τον αφήνουμε στην οδό αυτήν ή να του επιτρέπουµε 
υπέρµετρα να επιδίδεται σε αυτήν µε χαρά ...»7. 

Οπωσδήποτε είναι αποδεκτή η συνέργεια της χάριτος και της ελευθερίας, 
αλλά δεν βρίσκουμε στη διδασκαλία γ/350] της Εκκλησίας ακριβή προσδιορισμό 
για τον τρόπο, µε τον οποίο πραγματοποιείται η αμοιβαία σύμπραξή τους. 
Υπάρχει συναίνεση της ελευθερίας µε την ενέργεια της χάριτος, κατά την οποία 
η κυρίαρχη ή η πρωτεύουσα θέση οπωσδήποτε ανήκει στη χάρη. Η προδιάθεση 
για το αγαθό, για την αρετή, είναι φυσική στην άνθρωπο. 

Σε πολλές περιπτώσεις παρατηρείται στη διδασκαλία της Ἐκκλησίας 
κάποια ατέλεια, κάποια ασάφεια. Αλλά και δεν υπάρχει ανάγκη για ακριβή 
διατύπωση εκείνου που δεν είναι απλά και µόνο ανέκφραστο µε τα λόγια, αλλά 
και ασύλληπτο από το πνεύμα, γιατί ο πλούτος της θείας σοφίας είναι 
απροσμέτρητος. Είναι ακατάληπτος για παράδειγµα ο συνδυασμός της 
ελευθερίας µε την πρόγνωση, µε τον προορισμό, µε εκείνο που αδυνατούμε να 
επιτελέσουμµε χωρίς τη συνέργεια της χάριτος. Εδώ µου Φαίνεται ότι γενικά για 
τη σωτηρία ο ακριβής προσδιορισμός δεν είναι απαραίτητος. Ως εκ τούτου βλέπω 
κάποτε τις διαφορές, χωρίς να αποδίδω σε αυτές ιδιαίτερη σημασία, γιατί είναι 
αναπόφευκτες για µας που διαθέτουµε ατελή σχετικά µέσα εκφράσεως µε το 
λόγο. Συγχωρείστε µε, αλλά σύντομα θα έρθει η ώρα που δεν θα τολμώ πλέον να 
σας μιλώ για οτιδήποτε παρόμοιο. Τώρα όµως το κάνω ενάντια στην επιθυμία 
μου, γιατί θεωρώ κατά κάποιον τρόπο υποχρεωμένο τον εαυτό µου να το κάνει. 


1 Συνέχεια της Επιστολής 12, του Γέροντος Σωφρονίου προς τον Δ. Μπάλφουρ (12/25 
Δεκεμβρίου 1932). Το απόσπασμα αυτό δεν συμπεριλήφθηκε στην τελική μορφή της. Βλ. σσ. 185- 
191. 


2 Διαδόχου Φωτικής, Λόγος ασκητικός, ξη’, Άγιον Όρος, 1977, σ. 149. Μετάφρ. π. 
Θεοκλήτου Διονυσιάτη. 

Δεν µου αρέσει αυτό, γιατί η κατά Θεόν αγάπη γεννά στην ψυχή την επιθυμία να 
ταπεινωθεί μπροστά στον αδελφό. 

Ως εκ τούτου για παράδειγµα λένε μερικοί ότι η ψυχή και οι άγγελοι είναι 
άῦλα πνεύματα: και αυτοί έχουν δίκαιο εκφράζοντας την πνευματική φύση τους 
σε σύγκριση µε την ύλη. Άλλοι πάλι λένε ότι η ψυχή, οι άγγελοι και οι δαίμονες 
χαρακτηρίζονται από κάποια υλικότητα, έχουν υλική υπόσταση: και αυτοί έχουν 
δίκαιο, θέλοντας έτσι να εκφράσουν τη διαφορά μεταξύ του Απόλυτου 
Πνεύματος, του [/331] Θεού, και του πεπερασμένου πνεύματος, του κτίσματος. 
Μπορούν να κατανοηθούν σωστά και οι μεν και οι δε παρά τη διαφορά της 
εκφράσεως. Το ίδιο ισχύει και σε ότι αφορά τη διδασκαλία περί χάριτος. Οι 
άνθρωποι αδυνατούν όχι µόνο να εκφράσουν, αλλά και να τα κατανοήσουν 
µέχρι τέλους όλα αυτά. Ως εκ τούτου δεν πρέπει να είμαστε υπερβολικά 
σχολαστικοί ούτε να αναζητούμε ακριβή προσδιορισμό και έκφραση της 
διδασκαλίας για τα θέµατα αυτά. 

Η παρουσία κάποιας ατέλειας, ασάφειας, υπό τον όρο ότι καταδεικνύει 
καθαρά το κατ’ ουσίαν σπουδαίο σηµείο, ικανοποιεί πλήρως τις ανάγκες µας µε 
ακόµη τελειότερο τρόπο, παρά ο προσδιορισμός της ζωής του Πνεύματος µε 
νεκρούς τύπους. Έτσι λοιπόν και σε ό,τι αφορά την περί χάριτος διδασκαλία είναι 
κεφαλαιώδες για µας να δεχθούμε ότι δόθηκε στον άνθρωπο ελευθερία. Βέβαια 
κι εδώ -όπως και σε σχέση µε την πνευματικότητα- πρέπει να παραδεχθούμε ότι 
άλλο πράγµα είναι η απόλυτη ελευθερία του Θεού και άλλο η σχετική ελευθερία 
των λογικών κτισμάτων. Είναι πολύ σηµαντικό να γνωρίζουμε ότι η σωτηρία του 
ανθρώπου, που πραγματοποιείται µε τη χάρη του Θεού, προὐποθέτει 
απαραίτητα την ελεύθερη συμμετοχή της θελήσεώς µας. Ο Θεός έπλασε τον 
άνθρωπο χωρίς τον άνθρωπο. Δεν µπορεί όµως να τον σώσει χωρίς τη συμμετοχή 
του. 

Σημαντικότερο ίσως για µας στην δεδομένη περίσταση είναι να 
εξηγήσουμε κάπως, µε σχηµατικό τρόπο, εκείνο που µας δόθηκε να 
κατανοήσουμε µε τον όρο ελευθερία. Η ελευθερία του ανθρώπου, όπως µου 
φαίνεται, έγκειται στην ελευθερία της προαιρέσεως, στη δυνατότητα «να 
αποδέχεται ή να απορρίπτει». Ο άνθρωπος δεν διαθέτει άλλη ζωή. Η πλάνη των 
Πελαγιανών έγκειται προπαντός στο ότι δεν κατανόησαν σωστά την ελευθερία 
του ανθρώπου, αλλά πίστεψαν ότι µε μόνη τη θέλησή του (που προσιδιάζει [/532] 
στη φύση του), µπορεί ο άνθρωπος να µην αμαρτήσει, µπορεί να επιτελέσει το 
αγαθό. Κατά την άποψη των ορθοδόξων Πατέρων, για παράδειγµα του οσίου 
Συμεών του Νέου Θεολόγου, ο άνθρωπος χωρίς τη συνέργεια της χάριτος δεν 
μπορεί να υπερνικήσει την αμαρτία, δεν είναι σε θέση να νικήσει τον εχθρό, να 
απελευθερωθεί από αυτόν. Η προαίρεσή του όµως φανερώνεται στον πόθο του 
για ελευθερία από την επαίσχυντη δουλεία µε την κατά δύναμη αντίσταση στην 
αμαρτία και την αναζήτηση της θείας βοήθειας. Πρέπει να θεωρήσουμε επίσης 
ως ακραίες τις απόψεις του ιερού Αυγουστίνου. Η αλήθεια βρίσκεται κάπου 
ενδιάμεσα. Γνώρισμα της ανθρώπινης φύσεως είναι η φορά προς το αγαθό, την 
αλήθεια, την τελειότητα. Ἡ θεία εικόνα, η αθάνατη πνοή, διατηρείται στον 

άνθρωπο ακόµη και µετά την πτώση. Ὡς εκ τούτου οτιδήποτε κτιστό δεν μπορεί 
ποτέ να ικανοποιήσει τον άνθρωπο, να ηρεμήσει πλήρως το πνεύμα του. 

Ο συνδυασμός της Θείας προγνώσεως και της ανθρώπινης ελευθερίας 
είναι ακατάληπτος και ανεξιχνίαστος. Τον αισθανόμαστε πνευματικά, αλλά 
αδυνατούμε να τον εκφράσουµε. Ιδιαίτερα σημαντική και άξια άπειρου 
θαυμασμού µέσα στην πλάση του Θεού µου Φαίνεται πρωτίστως η ελευθερία 
των λογικών κτισμάτων. 

Ο άνθρωπος δεν Φέρει εξ ορισμού µέσα του αιώνια ζωή. Αυτή του 
προσφέρεται από τον Θεό». Είναι δωρεά της θείας χάριτος. Το έργο της σωτηρίας 
συντελείται µε τη χάρη του Θεού, αλλά οπωσδήποτε και µε τη συµµετοχή σε 
αυτό της ελεύθερης προαιρέσεως του ανθρώπου. Και εδώ κυρίως εκδηλώνεται η 
ελευθερία του ανθρώπου. 

Παρά την πεποίθηση των Πελαγιανών και ιδιαίτερα του Δουνς Σκώτος! ότι 
η ανθρώπινη ελευθερία επαρκεί για [/5353] την πραγμάτωση του αγαθού, πρέπει 
να πούμε ότι η πραγμάτωση του ευαγγελικού αγαθού, η εκπλήρωση της θείας 
δικαιοσύνης είναι δυνατή µόνο σε κατάσταση μεγάλης χάριτος. Έτσι τα δώρα της 
χάριτος, η μνήμη του θανάτου, ο Φόβος, η πίστη και όλα τα άλλα μόλις που µας 
συγκρατούν από την αμαρτία. Η βίωση όµως της θείας αλήθειας, που 
εκδηλώνεται µε την αγάπη προς τον Θεόν µε όλη την καρδιά, µε όλη την ψυχή, 
με όλη τη δύναμη, και µε την αγάπη προς τον πλησίον «ως εαυτόν», είναι 
οπωσδήποτε δυνατή μόνο µε την παρουσία μεγάλης χάριτος. Η κατάσταση αυτή 
είναι για τον άνθρωπο υπερφυσική θέωση, που σημαίνει να γίνει θεός κατά 
χάρη. Σε αυτό έγκειται η τελειότητα της σωτηρίας μας. Στην κατάσταση αυτή το 
Πνεύμα του Θεού τόσο ελκύει µε τη γλυκύτητά του τον άνθρωπο και τόσο τον 
κυριεύει, ώστε αυτός να µην αισθάνεται πια τον εαυτό του ελεύθερο, γιατί 
κατέχεται πλήρως από τη Θεία αγάπη. Ωστόσο όµως τότε, χάνοντας τρόπον τινα 
την ελευθερία του, γίνεται αληθινά ελεύθερος. Η άποψη των Ρωμαιοκαθολικών 
ότι η αισθητή παρουσία της χάριτος δεν είναι καθόλου απαραίτητη για τη 
σωτηρία και την ανύψωση στις ανώτερες βαθμίδες της πνευματικής ζωής δεν 
είναι ορθή. Το λάθος σας νομίζω ότι οφείλεται στη µη επακριβή κατανόηση 
νοημάτων που διατυπώθηκαν σε ξένη για σας γλώσσα. 

Ο άνθρωπος γνωρίζει ακριβώς τη σωτηρία του τότε µόνο, όταν τον 
πληροφορεί γι αυτό και τον βεβαιώνει χωρίς λόγια η αισθητή παρουσία της 
χάριτος στην καρδιά του. 

Όταν λέμε ότι η χάρη βρίσκεται µε τον άνθρωπο χωρίς αυτός να την 
αισθάνεται, αυτό γίνεται από ιδιαίτερη οικονομία του Θεού για µας. Η χάρη 
µπορεί να αποκρύψει την παρουσία της απὀ τον άνθρωπο παρέχοντάς του όµως 
όλη [/224] τη δύναμη για να αισθανθεί µέσα του την ελευθερία της προαιρέσεως. 
Η παρουσία της εντούτοις µπορεί να γίνει αντιληπτή από το ότι ο άνθρωπος έχει 


3 Προσθήκη και υπογράµµιση: «όπως καιη πρόσκαιρη». 


ἑΡαπ5 5εοίη5 (1265-1308). Φραγκισκανός μοναχός, εκπρόσωπος του σχολαστικισμού. 

τη μνήμη του Θεού, εγκρατεύεται από την αμαρτία, εναντιώνεται στα πάθη. 
Κατά την περίοδο αυτή το καθετί δίνεται στον άνθρωπο µε κόπο και πόνο. 
Τέτοιες εγκαταλείψεις μοιάζουν µε την τακτική της μητέρας, που διδάσκοντας 
στο νήπιο να περπατά, απομακρύνει από αυτό τα χέρια της, ενώ η ίδια το 
ακολουθεί από πίσω µε µεγάλη προσοχή, ώστε την κατάλληλη στιγµή να το 
πιάσει και πάλι για να µην πέσει. 

Γνωρίζω ότι δεν µε κατακρίνατε, που µίλησα πολύ για τον εαυτό µου. 
Υπέφερα όµως πάρα πολύ που δεν είχα πιστό οδηγό, που να ικανοποιεί τις 
ψυχικές και πνευματικές µου αναζητήσεις, έστω και ως ένα βαθµό. Πόσες φορές 
δεν σκόνταψα, και ακόµη µέχρι τώρα σκοντάφτω, κάποτε μάλιστα σχεδόν 
θανάσιμα. Επιθυμία µου ήταν να σας προφυλάξω, έστω και λίγο, στην αρχή της 
πορείας σας από εκείνα τα πράγματα, που προκάλεσαν σε μένα ζημία, ίσως 
ανεπανόρθωτη. Περιφέρομαι μεταξύ των ανθρώπων και συχνά είμαι εὔθυμος 
εξωτερικά, αλλά η ψυχή µου θλίβεται σχεδόν μέχρι θανάτου. Θα ήθελα να κλαίω 
πεσμένος στη γη και να µην σηκωθώ ως την ηµέρα της Κρίσεως, αλλά η ψυχή 
μου αποκάµνει. Θα μπορούσα να σας αναφέρω πολλά ως αναμφισβήτητη 
απόδειξη της αλήθειας, αλλά πρέπει κάποτε να θέσω τέρμα στην αφροσύνη µου, 
στο να μιλώ δηλαδή για τον εαυτό µου. 

Κατανοείστε μόνο, αγαπητέ εν Χριστώ πάτερ, ότι κατά το λόγο του 
Σωτήρος, όποιος ζητά το δικό του, αυτός είναι ψεύτης, όποιος όµως ζητά τα του 
Θεού ή το όφελος του αδελφού του, αυτός παραμένει στην αλήθεια”. Ποιά αδικία 
μπορεί άραγε να καταλογισθεί σ΄ εκείνον που είναι [/555] έτοιμος να προσφέρει 
την ψυχή του για τον αδελφό του, δηλαδή για κάθε άνθρωπο; Ἠ τί παραπάνω 
μπορούμε να του ζητήσουμε; Αν η σωτηρία έγκειται στην αγάπη, τότε δεν είναι 
άραγε σωτηρία, όταν κάποιος αγαπά και είναι έτοιμος να θυσιασθεί; Πολύ 
εύστοχα μιλάτε στο γράμμα σας από τη Νίκαιας για τη χυδαιότητα κ.ά. 
Χυδαιότητα για µας είναι, όταν δεν θρηνούμε για τον εαυτό µας. Είμαστε 
ποταποί, όταν δεν υπάρχει στην καρδιά µας συμπόνοια για τους ανθρώπους, 
τους καταφρονημένους, τους άρρωστους, τους δυστυχείς στο σώμα ή την ψυχή. 
Όταν η καρδιά µας δεν συμπάσχει, είναι υπερήφανη. Αυτό είναι για µας αληθινή 
χυδαιότητα (κι εγώ βούλιαξα εντελώς στη χυδαιότητα αυτήν). Ο Κύριος να µε 
ελεήσει µετις ευχές σας. Δύο φορές στο γράμμα σας παρεισέσφρυσαν εκφράσεις, 
από τις οποίες απουσιάζει η αίσθηση ότι µόνο η πνευματική ζωή είναι 
πραγματική. Θα είμαι ευτυχής, όταν σας ακούσω να συνειδητοποιείτε πως µόνο 
το πνευματικό είναι η αληθινή πραγματικότητα, ενώ όλα τα υπόλοιπα μοιάζουν 
µε ανυπόστατα όνειρα. 

Στην ασκητική ορολογία μπορούμε να συναντήσουμε εκφράσεις που εκ 
πρώτης όψεως δεν συμφωνούν µε την δογματική διδασκαλία, πράγμα βεβαίως 
αδύνατο, γιατί αυτά τα δύο είναι αλληλένδετα. Όποιος σφάλλει στη δογματική, 


5ΒΛ. Ματθ. 16,25. 


όΤο γράμμα δεν διασώθηκε. 

θα σφάλλει οπωσδήποτε και στην εσωτερική ζωή, στην ηθική. Ως εκ τούτου 
πρέπει αναπόφευκτα να υιοθετήσουμε την άποψη, ότι η Αληθινή Εκκλησία 
οφείλει να αληθεύει και στο ένα και στο άλλο, γιατί αν σφάλλει κάπου στο ένα, 
θα σφάλλει αναπόφευκτα και στο άλλο. 

Βέβαια εδώ αναφερόμαστε στην Εκκλησία ως σύνολο. Τα μεμονωμένα 
όµως μέλη της είναι δυνατό, αν και ζουν [/586] µέσα στην Εκκλησία, να αγνοούν 
πολλά, ακόµη και να σφάλλουν σε κάτι, χωρίς ωστόσο να χάνουν τη σωτηρία 
τους εξαιτίας της ελλιπούς αυτής γνώσεώς τους. Το πλήρωμα της γνώσεως 
προφανώς δεν είναι προσιτό σε κανένα ἄνθρωπο στην πληρότητά του, αλλά 
αποτελεί κτήμα όλης της Εκκλησίας. 

Θέλω δηλαδή να πω µε αυτό ότι απαραίτητο για τη σωτηρία είναι να 
αποτελεί κανείς µέλος της Αληθινής Εκκλησίας. Έξω από αυτήν δεν είναι δυνατό 
να δεχθεί ο άνθρωπος ούτε χάρη ούτε αληθινή εμπειρία. 

Σε τι έγκειται η ελευθερία µας; 

Ίσως µόνο στο ότι έχουµε την εξουσία να υποταχθούμε µε σύνεση, 
έχοντας πεποίθηση στο νόµοτου Θεού και την ενέργεια της χάριτος, ή αντιθέτως 
να απορρίψουµε και το νόμο και τη χάρη. Γι αυτό μήπως δεν κάνει λόγο και ο 
Απόστολος Παύλος στην Προς Ρωμαίους επιστολή, κεφάλαιο 6, στίχο 18; 


[//597] 
4. ΜΕΤΑΝΟΙΑ! 
Θεμέλιο της πνευματικής ζωής η μετάνοια. 
Παραδείγματα από τις προσευχές πριν από τη Θεία Μετάληψη. Αρνητικές 
επιπτώσεις από το βιβλίο του Ιωάννου του Σταυρού. 


Σας έλεγα κάποτε π.χ. ότι θεμέλιο της πνευματικής ζωής είναι η μετάνοια: 
ότι στο φόβο του Θεού και την τήρηση των εντολών περιλαμβάνεται όλη η σοφία 
και όλη η «μυστική ζωή», το μυστήριο δηλαδή ότι για την απόκτηση υψηλών 
διαθέσεων ή καταστάσεων δεν πρέπει να είμαστε βιαστικοί, όπως εσείς: ότι ο 
άνθρωπος ανάγεται στη θεωρία µε τη χάρη του Θεού ύστερα από μετάνοια, από 
μεγάλη και βαθειά ταπείνωση, και ότι η θεωρία είναι εντελώς απρόβλεπτη για 
τον άνθρωπο: ότι η οδός για την υιοθεσία είναι η μετάνοια: ότι η αγάπη του Θεού 
ακολουθεί το Φόβο του Θεού, που είναι τόσο δυνατός, ώστε ο άνθρωπος να 
αισθάνεται τον εαυτό του τρόπον τινά καθηλωμένο. Υπάρχει σαφής έκφραση 
στην Αγία Γραφή και τις ευχές: «Όλον µε τω σω συγκαθήλωσον φόβω»”. Πρέπει 
πάντοτε να προσευχόμαστε συναισθανόμενοι τον εαυτό µας αμαρτωλό κλπ., 
όπως γράφετε. Τῖρος ενίσχυση των λόγων µου αναφέρω αυτό που συχνά 
διαβάζετε, τις Ευχές πριν τη Θεία Μετάληψη. Είναι όλες διαποτισµένες µε το 
πνεύμα της βαθείας [//958Ι και ειλικρινούς μετάνοιας και αυτομεμψίας. 

Πρώτη Ευχή: «Όυκ ειµί άξιος ατενίσαι εις το ύψος της δόξης Σου ... και 
ανάξιός ειµι του ουρανού και της γης, και αυτής της προσκαίρου ζωής». 

Τρίτη Ευχή: «Όυκ ειµί άξιος ουδέ ικανός ... μηδέ εμού βδελύξη το 
ρυπαρώτερον εκείνης στόμα και εναγέστερον, μηδέ τα έμμυσα και ακάθαρτά 
μου χείλη και βέβηλα»’. 

Τέταρτη Ευχή: «... ἁπαντας ἐν τω χορώ των Σων φίλων κατέταξας»” 

Η Ευχή είναι καθαρά ευχή μετανοίας σε σηµείο σχεδόν απογνώσεως. «Ουκ 
έστιν εν εµοί ελπίς σωτηρίας ... ότι πολλών κακών επλήσθη η ψυχή µου και ουκ 
υπάρχει εν εμοί ελπίς σωτηρίας ...»΄. 

Εβδόµη Ευχή: «Από ρυπαρών χειλέων ... µη παρωσάμενός µου, µη τους 
λόγους ... δος µοι παρρησία λέγειν ... και δίδαξόν µε τί µε δει ποιείν και λέγειν», 
και ύστερα συντελείται µια αλλαγή, από την οποία φαίνονται τα αποτελέσµατα 
της μετάνοιας: «Αλλά τούτο πάλιν οίδα ... ως ελέω συμπαθείας τους θερμώς 


1 Απόσµατα 1 από την Επιστολή 13 του π. Σωφρονίου προς τον Δ. Μπάλφουρ (14/27 
Δεκεμβρίου 1932), που δεν συμπεριλήφθηκε στην τελική μορφή της. Βλ. σ. 198, υποσ. 6. 


2Οσίου Συμεών Μεταφραστού, Ευχή Γ΄, µετά τη Θεία Μετάληψη. 
3Μ. Βασιλείου, Ευχή Α΄ προ της Θ. Μεταλήψεως. 

ἑ]ωάννου Χρυσοστόμου, Ευχή Γ’ προ της Θ. Μεταλήψεως. 
5]ωάννου Χρυσοστόμου, Ευχή Δ΄ προ της Θ. Μεταλήψεως. 


6Η ευχή αυτή απαντά στην ακολουθία της Θ. Μεταλήψεως στα ρωσικά. 


ΑΣΚΗΣΙΣ ΚΑΙΘΕΩΡΙΑ -201- 


μετανοούντας και καθαίρεις και λαμπρύνεις και φωτός ποιείς μετόχους, 
κοινωνούς θεώτητός Σου εργαζόμενος αφθόνως ... ομιλείς αυτοίς πολλάκις 
ὥσπερ Φίλοις Σου γνησίοις»7. 

Ως εκ τούτου, εκείνο που γράψατε από τη Νίκαια στο τελευταίο σας 
γράμμα για την προσευχή, είναι πολύ ωραίο. Και αυτό να κάνετε µε την καρδιά 
σας χωρίς δισταγμό. 

Να συναισθάνεσθε τον εαυτό σας αμαρτωλό, που προσέρχεται [//539] στον 
Σωτήρα ως μηδαμινό κτίσμα, που τολμά να απευθυνθεί στον απερίγραπτα 
Μεγάλο Δημιουργό: να συνειδητοποιείτε την πτωχεία και αχρειότητά σας καιτην 
άκρα αναξιότητα να συνομιλείτε µε τον Θεό. Αν νιώθετε έτσι, αυτό είναι µεγάλο 
αγαθό. Να εκφράζετετις προσευχές και τα αισθήµατα της καρδιάς σας στον Θεό 
με δικά σας λόγια. Είναι καλό, αν καθαρά, συνετά και συνειδητά παρουσιάζετε 
τις πνευματικές σας ανάγκες και τις εκφράζετε µε απλότητα, χωρίς να 
σκέπτεσθε µε τι λόγια να απευθυνθείτε στον Θεό, γιατί ο Ίδιος γνωρίζει τις 
απόκρυφες σκέψεις της καρδιάς µας και, όταν δεν έχετε λόγια, τότε προσεύχεσθε 
«στεναγμοίς αλαλήτοις»ὃ. 

Αφήστε κάθε σκέψη για «κενό των (ψυχικών) δυνάμεων», «σκοτεινή 
(μυστική) νύχτα» κ.τ.ἀ. Λυπάμαι που έπεσε στα χέρια σας αυτό το βιβλίο. Μπορεί 
να σας ζημιώσει πολύ, αλλά δεν θεωρώ καθόλου ότι φταίει γι αυτό το ίδιο το 
βιβλίο. 

Να µη σκέφτεσθε, αγαπητέ πάτερ Δαβίδ, τι είδους είναι οι προσευχές που 
σας ανέφερα πιο πάνω, δηλαδή αν ανήκουν στο υψηλότερο ή το κατώτερο ή το 
μέτριο είδος προσευχής. Μεταξύ άλλων θα πω ότι σύμφωνα µε τον όσιο Συμεών 
τον Νέο Θεολόγο ανήκουν στο μεσαίο είδος προσευχής”. 

Το κατώτερο γίνεται µε τη φαντασία. Μην ταλαιπωρείσθε λοιπόν προς το 
παρόν µε αυτό το είδος της προσευχής. Αν πάλι σας παρουσιάζουμε τη μετάνοια 
ως αναπόσπαστο στοιχείο ή θεμέλιο όλης µας της ζωής, αυτό δεν σηµαίνει πως 
είναι άγνωστες τέτοιες υψηλές καταστάσεις, όταν η μετάνοια «τελειώνει». 
Παρόμοια, µε ανεξήγητο τρόπο ο μεγάλος φόβος του Θεού, όταν φθάσει στην 
άκρα έντασή του, μεταμορφώνεται σε Θεία αγάπη. 

[/940| Σας μιλώ για εκείνο, για το οποίο είμαι βέβαιος, για ό,τι και ο ίδιος 
έζησα [...] Αλλοίμονο όµως σε µένα τον άθλιο: Θέλω να τελειώσω αυτές τις 
θλιβερές για μένα αναφορές στην μηδαμινή πείρα µου. 

Να τι λέει ο όσιος Ισαάκ ο Σύρος: «Η πνευματική γνώσις υπάρχει δευτέρα 
κατά την φύσιν από την εργασίαν των αρετών, προηγείται δε και των δύο ο 
φόβος και η αγάπη! ο δε φόβος πάλιν προηγείται της αγάπης: και όστις 
αναισχύντως λέγει, ότι δύναται ν΄ αποκτήση την πνευματικήν γνώσιν προ της 
εργασίας του φόβου και της αγάπης, αυτός αναμφιβόλως τίθησι θεμέλιον της 


7 Συμεών Νέου Θεολόγου, Ευχή Ζ΄. 
8Ῥωμ. 8,26. 


} Συμεών του Νέου Θεολόγου, Λόγος 68, ὁ.π., σσ. 364-969. 

απωλείας της ψυχής αυτού: επειδή και η απλανής οδός του Κυρίου υπάρχει αύτη, 
ότιη πνευματική γνώσις γεννάται εκ του φόβου και της αγάπης»!0, 


10 Αββά Ισαάκ του Σύρου, Λόγος 44, ο.π., σσ. 161-162. 


[11941] 
5. ΓΙΑ ΤΟ ΠΩΣ ΠΡΕΠΕΙ ΝΑ ΑΓΩΝΙΖΟΜΑΣΤΕ ΝΟΕΡΑ 1 
Θέματα για την πνευματική εμπειρία της προσευχής. 
Η έννοια της καρδιάς. 
Η «σιγή του νου» στον άγιο Διονύσιο τον Αρεοπαγίτη. 
Ο μυστικισµός ως υπεκφυγή από τον σταυρό. 


Η αναζήτηση από μέρους σας μεταφυσικών εννοιών περί καρδίας δεν µου 
αρέσει. Όλα αυτά δεν είναι προς όφελος, δεν οικοδομούν, αλλά αντίθετα 
φθείρουν. 

Εξηγείστε µου, πως το εννοείτε αυτό; Όταν βυθίζεσθε στη σκοτεινή νύχτα 
ή στο κενό των δυνάμεων, τότε ο νους σας, εντελώς ελεύθερος από κάθε σκέψη, 
που βρίσκεται τέλος πάντων; Εκεί όπου βρίσκεται και η σαρκική καρδιά µας, στο 
αριστερό μέρος του στήθους ή κάπου αλλού, ή δεν την αισθάνεσθε καθόλου, 
πουθενά, αλλά απλώς βυθίζεσθε σε µια κατάσταση πλήρους απουσίας σκέψεως, 
σε κάποια άβυσσο; Και δεν σκέφτεται άραγε ο νους σας εντελώς τίποτε ή 
σκέφτεται κάπως τον Θεό; Μήπως ίσως κάνει και προσευχή; Και εάν ναι, τότε 
ποιο είδος και µε τι τρόπο; Με λόγια ή µόνο µε την αίσθηση της καρδιάς (της 
σακρικής); ή µε το νου μόνο, χωρίς να εκφράζεται µε κανένα λόγο ή επιθυμία 
προς τον Θεό; Βλέπει, άραγε κάτι ο νους σας κατά τη διάρκεια αυτής της 
κατάστασης ή όχι; Παρακαλώ πολύ να µου τα εξηγήσετε οπωσδήποτε όλα αυτά. 
Κάνετε τον κόπο, αν είναι δυνατό. Κι εγώ εργάζομαι επάνω [/342] στο θέµα αυτό, 
αλλά ὀχι για τον εαυτό µου, γιατί κάτι τέτοιο δεν µε απασχολεί άµεσα. 

Επί πλέον, αν είναι δυνατό, να µου γράφετε µε συντομία, πώς εννοούν οι 
Ρωμαιοκαθολικοί το μυστικισμό του αγίου Διονυσίου του Αρεοπαγίτου. 

Πολύ εύστοχα γράψατε σε άλλο σηµείο του γράμματός σας: «Οι κανόνες, 
οι ειρµοί, είναι τόσο πολύπλοκοι και τόσο απόµακροι από εκείνο που συμβαίνει 
στο νου και στην καρδιά μου». Η καρδιά που αναφέρετε εδώ είναι αυτή που 
πρέπει να λαμβάνετε υπόψη. Και σε άλλο πάλι σηµείο: «Να μιλάς µε τον Χριστό, 
εκφράζοντας καθαρά εκείνο που αισθάνεται η καρδιά (εδώ πολύ ορθά εκφράζετε 
και ορθά κατανοείτε πού βρίσκεται η καρδιά και τί είναι αυτή), αναπτύσσοντας 
το αίσθημα αυτό και τη συναίσθηση της σημασίας και της δυνάμεως του, 
ασκούμενος στην ευκολία τέτοιας στροφής προς τον Κύριο, όταν η συνείδηση και 
ο νους και η καρδιά αντιλαμβάνονται καθαρά εκείνο που λαμβάνει χώρα». Όλα 
αυτά τα λέτε και τα κάνετε ωραία και µε τη βοήθεια του Θεού: συνεχίστε να τα 
κάνετε. Πρέπει απαραίτητα να υπάρχει στην προσευχή συμφωνία νου και 
καρδιάς, «συναίσθηση και διαύγεια». Και δεν πρέπει καθόλου να υπάρχει κενό 
δυνάµεων, σκοτεινή νύχτα, εξαφάνιση των λειτουργιών. 

Δεν διάβασα ακόµη το βιβλίο, αλλά από το γράμμα σας παρατηρώ ότι 
δημιουργήσατε για τον εαυτό σας λανθασμένες παραστάσεις για όλα αυτά. Αν 


1 Απόσπασμα 2 από την Επιστολή 13, του π. Σωφρονίου προς τον Δ. Μπάλφουρ (14/27 
Δεκεμβρίου 1932), που δεν συμπεριλήφθηκε στην τελική μορφή της. ΒΛ. σ. 201, υποσ. 10. 

όµως εννοήσατε τον συγγραφέα έτσι, όπως πράγματι διδάσκει, τότε και αυτός 
πλανάται. Αυτό κατά συνέπεια σηµαίνει ότι οι Ῥωμαιοκαθολικοί δεν 
καταλαβαίνουν και τον άγιο Διονύσιο τον Αρεοπαγίτη. Αν όµως µόνο εσείς 
ακόμη πλανάσθε, αυτό θα ήταν καλό. Πιστέψτε, αγαπητέ πάτερ Δαβίδ, ότι στη 
θεωρία και την άυλη ζωή οι άνθρωποι εισάγονται κατά τη δωρεά του ελέους του 
Θεού µε διαφορετικό τρόπο. Η «σιγή του νοός» στον άγιο Διονύσιο τον 
Αρεοπαγίτη ποτέ δεν χωρίζεται [//945Ι από την προσευχή, αλλά η «νοερά ησυχία» 
αυτών που προσεύχονται είναι κάτι άλλο και επιτυγχάνεται µε άλλον, 
διαφορετικό τρόπο, από ό,τι στον άγιο Διονύσιο τον Αρεοπαγίτη. Υπάρχουν 
κοινά σηµεία, υπάρχουν και διαφορές των οδών και των καταστάσεων. Το 
καλύτερο από όλα προς το παρόν είναι να εγκαταλείψετε κάθε σκέψη γύρω από 
αυτά. Αν τώρα σας τα εξηγήσω όλα, τότε θα τα αφομοιώσετε διανοητικά, αλλά 
δεν θα τα γνωρίσετε µε την πνευματική πείρα. 

Μήπως όµως όλα αυτά δημιουργήθηκαν µέσα σας, γιατί ο «Ιωάννης του 
Σταυρού» διδάσκει το αντίθετο; Να γνωρίζετε όµως, αγαπητέ, ότι, αν ορθά 
διδάσκει για τη «νοερά ησυχία», δεν θα υπάρξει ανάµεσά µας καμιά αντίθεση. 
Απλώς όµως σπεύσατε παράκαιρα εκεί, όπου δεν σας επιτρέπεται ακόµη να 
διεισδύσετε, και µου Φαίνεται ότι ακόµη δεν τα κατανοήσατε πλήρως, αν και 
γράφετε στο γράμμα σας ότι σας είναι όλα πολύ κατανοητά (για το βιβλίο του 
«Ιωάννου του Σταυρού» λέτε ότι σας είναι «τελείως κατανοητό»). Εξάλλου ως 
άνθρωπος µπορεί εγώ να σφάλλω και όχι εσείς. Τότε, παρακαλώ, να µε 
διορθώσετε. Όλα αυτά τα λέω, πριν διαβάσω το βιβλίο, βασιζόμενος µόνο στα 
γράμματά σας, που τα διάβασα για δεύτερη φορά, και στα οποία θα απαντήσω 
σύντομα. Η στροφή αυτή προς την τελειότητα και προς τη βαθειά «μυστική» 
γνώση αποτελεί την κύρια αιτία της αποχωρήσεως πολλών απὀ την σταυρική 
οδό του χριστιανισμού στην πλατεία οδό, στην κραιπάλη των σχισματικών, των 
θεοσόφων και των ομοίων τους. Και ενεργώ έτσι σκοπίµως, για να σας 
αναχαιτίσω ή, όπως λένε οι άγιοι Πατέρες, «να σας αρπάξω από τα πόδια και να 
σας προσγειώσω, ενώ επιχειρείτε ιδιόρρυθµα να πετάξετε στον ουρανό»2. 


2Βλ. Αρχαίο Πατερικό, κεφ. 10, σ. 204, (στα ρωσικά). Μόσχα 1891. 


[//544] 
6.Η ΣΗΜΑΣΙΑ ΤΟΥ ΘΑΥΜΑΤΟΣ 
Θεραπεία µε προσευχή. Απροσεξία στο θαύμα: Η αµετανοησία και η αναζήτηση 
της «παλαιάς ευτυχίας». Το οικτρό τέλος. 
Τπε ΟΙά Νοςίοτγ, 29 Ιανουαρίου 1962 


[-..] Σε κατανοώ πλήρως, όταν µου γράφεις για τον ΑΙ. Απάντησα στο 
τηλεγράφημά του για το θάνατο της γυναίκας του Μ. από το Κάιρο, όπως και στο 
γράμματου.... Σε σένα μπορώ να μιλήσω ανοιχτά και ξεκάθαρα. Τον τελευταίο 
καιρό του έγραψα µε λιγότερη διάθεση, γιατί περίμενα από αυτόν και την Μ. 
περισσότερα. 

Γνωρίζεις ότι αυτή ήταν καταδικασμένη από τους γιατρούς να πεθάνει. 
Στο νοσοκομείο καρκινοπαθών του Λονδίνου είχαν ήδη σταματήσει τη θεραπεία 
της µε ακτινοβολίες, γιατί όλα έδειχναν ανώφελα. Οι ιστοί δεν συγκρατούσαν τα 
διαβρωμένα από τον καρκίνο σπλάχνα της και πολλά άλλα. Με παρακάλεσε να 
προσευχηθώ µαζί του για τη θεραπεία της. Ζήτησε από το Θεό θαύμα. Με χαρά 
στο πνεύμα µου, αλλά µε μεγάλη θλίψη στην καρδιά µου άρχισα να 
προσεύχομαι γι αυτήν και γι αυτόν. Κάποια ηµέρα του µηνός Φεβρουαρίου, πριν 
απὀ δύο χρόνια, πήγα να την κοινωνήσω. Έμεινα κοντά στο κρεβάτι της 
περισσότερο από δύο ώρες. Προσευχηθήκαμε, μιλήσαμε, συζητήσαµε' την 
κοινώνησα ... Γύρισα στο Μοναστήρι και την επόμενη ηµέρα έλαβα γράμμα από 
τον Α. ότι οι γιατροί [//945Ι εξέτασαν την Μ. και αποφάσισαν να συνεχίσουν τη 
θεραπεία µε τις ακτινοβολίες. Η κατάστασή της και πνευματικά και σωματικά 
είχε βελτιωθεί αισθητά. Τότε έγραψα στον Α. ότι η πρώτη «στροφή» 
πραγματοποιήθηκε. Να ελπίζει ότι η ανάρρωση είναι δυνατή, αλλά να θυμάται 
ότι πρέπει και αυτός και εκείνη στην περίπτωση αυτή να αλλάξουν ριζικά τη ζωή 
τους, γιατί το θαύμα δεν τελείται για να παραμείνουν οι ίδιοι όπως ήταν πριν 
από αυτό. 

Σε μικρό χρονικό διάστηµα, µετά από δύο εβδομάδες περίπου, βρέθηκα 
πάλι στο Λονδίνο, ώστε για δεύτερη φορά να την κοινωνήσω. Κάναμε πάλι 
έντονη προσευχή και τα άλλα. 

Και νά, εκείνη που ήταν ήδη εντελώς «καταβεβλημένη» πριν από λίγες 
ἡμέρες, σηκώνεται από το κρεβάτι, πηγαίνει µε λεωφορείο στο αεροδρόμιο και 
πετάει στην Ελβετία, όπου εσύ τους συνάντησες. Ζουν στα βουνά, κάνουν 
περιπάτους, αυτή τρώει από όλα, εύθυμη και σχεδόν γεμάτη ζωή. Ύστερα από 
λίγο καιρό πηγαίνουν στο Παρίσι, εκεί επισκέπτονται τα πάντα, τα μουσεία, τα 
θέατρα και άλλα πολλά ... Έρχονται στο Λονδίνο, για να παρουσιαστούν στους 
γιατρούς. Οι γιατροί δεν εντόπισαν ίχνη μετάστασης ή υποτροπής. Πηγαίνουν 
στην Ελλάδα, στην Αίγυπτο ... αλλά τίποτε άλλο δεν υπάρχει, παρά µόνο η 
αναζήτηση της «παλαιάς ευτυχίας» και ο πόθος της «ζωής», όπως συνέβαινε τα 


ΤΟ Α είναι κάποιος κοινός γνωστός του Γέροντος Σωφρονίου και του Δ. Μπάλφουρ, που 
πενθούσε τον πρόσφατο θάνατο της γυναίκας του Μ. 

προηγούμενα χρόνια, πριν από την αρρώστια. Ὁ Α. δεν της είπε ότι είχε καρκίνο, 
ότι θεραπεύτηκε µε θαύμα. Της καλλιεργούσε την πεποίθηση ότι οι 
προηγούμενοι γιατροί έσφαλλαν, ότι δεν είχε τίποτε το φοβερό ... Το 
αποτέλεσμα ήταν να γίνει το θαύμα χωρίς καμία ριζική μεταβολή στην 
πνευματική τους ζωή. Δεν γνωρίζω, φύλαξε άραγε το άγαλμα του Βούδα που 
είδα να έχει κοντά της στο νοσοκομείο και µε απροκάλυπτη ικανοποίηση µου το 
έδειξε ως κάτι «θαυμαστό»; Εκείνη τη στιγµή εγώ [/346] δεν ήθελα µε τίποτε να 
την στενοχωρήσω. Είπα απλώς ότι εγώ ο ίδιος αγαπώ µόνο τον Χριστό και δεν 
ήθελα να κοιτάξω το Βούδα. Ούτε αυτή ούτε ο Α. µε κατάλαβαν. 

Δεν θέλω να προβώ σε ανάλυση της ζωής του Α. και της Μ. Θεωρούσα 
όµως πάντοτε τον Α. προικισµένο µε πλούσια πνευματικά χαρίσματα, και µου 
προκαλούσε πάντοτε βαθειά οδύνη το γεγονός ότι δεν κατάλαβε την κλήση του 
Θεού. Προτίµησε κάποια µορφή παγκοσµιότητας, που σήμερα βρίσκει έδαφος 
στη σκέψη πολλών. Η Μ. βρισκόταν κάτω από την επίδρασή του. Εγώ βέβαια 
περίμενα από εκείνον κυρίως να κατανοήσει ότι η παγκοσμιότητα του Χριστού 
είναι η μοναδική και αυθεντική παγκοσμιότητα, και το να αναζητά κανείς 
οπουδήποτε οτιδήποτε πιο παγκόσμιο είναι κατανοητό μόνο για όσους δεν 
έζησαν τη χάρη του Βαπτίσματος ... Για μένα αποτελούσε φυσιολογική συνέπεια 
η εκ νέου επιδείνωση της υγείας της Μ. Και µου ήταν πια απίστευτα βαρύ να 
παρακαλέσω εκ νέου τον Θεό, γιατί η πρώτη µου ελπίδα διαψεύστηκε: αυτοί δεν 
ἀλλαξαν, δεν ανακαινίστηκαν. Η προσευχή λοιπόν για τους αρρώστους, για την 
ἰασή τους µε την άνωθεν δύναμη, η θαυματουργία, είναι δυνατή µόνο µε την 
«υπόσχεση» της μετάνοιας, δηλαδή της ριζικής αλλαγής όλης της ζωής τους, 
ώστε η δόξα του Θεού να βρει χώρο µέσα τους και όλη η μετέπειτα ζωή τους να 
συνεχισθεί πλέον στο επίπεδο της Θείας δόξης. 

Όπως εσύ, έτσι και εγώ, έγραψα στον Α. ότι, όσο βαρειά και αν είναι η 
θλίψη του, αυτό που του δόθηκε να ζήσει µε την Μ. οφείλει να το αποδεχθεί ως 
νέα κλήση, σε νέο αγώνα, τον μεγαλύτερο και πιο θριαμβευτικό. Από την 
απάντησή του βλέπω ότι τα λόγια µου δεν βρήκαν απήχηση στην ψυχή του. Όλο 
το γράμμα του είναι πένθος «ψυχικό», για να µην πω «σαρκικό». Θα ήθελα, όπως 
κι εσύ, να τον δω να «ανορθώνεται σε όλο το ύψος του», πραγματικά συνετισµένο 
από την πείρα ... ενώ αυτός κάνει λόγο για μ/347] αυτοκτονία, εκφράζοντας έτσι 
τη διάθεση να επιταχύνει την ἑξοδό του από αυτόν τον κόσµο και µόνο τα λόγια 
της Μ., «ποτέ µην το κάνεις αυτό», τον συγκρατούν. 

Βέβαια πάλι θα του γράψω, αλλά δεν έχω πια στην ψυχή µου την ίδια 
έμπνευση που είχα μόλις πριν από λίγο καιρό: δεν υπάρχει ελπίδα πως θέλει να 
ανορθωθεί. Με γυναικείο σχεδόν τρόπο «καλλιεργεί» τη θλίψη του. Θα είναι 
άραγε ωφέλιμο να του μιλήσει κανείς γι αυτό απότομα, απερίφραστα, 
αποφασιστικά; Δεν είμαι βέβαιος. Γι αυτό εν μέρει σιωπώ ... 

Θα σου συμβεί ακόµη πολλές φορές να ζήσεις τη θλίψη, γιατί δεν 
στρέφονται όλοι οι άνθρωποι µε την ἴδια δύναμη στον Θεό. Πολλές φορές θα 
υποφέρεις, γιατί αρνούνται συχνά να πορευθούν για να συναντήσουν τον Θεό, ο 
Οποίος τους αναζητά µε κάθε «τρυφερότητα», µε εντελώς εξαίρετη Θεία 
ταπείνωση, χωρίς να ασκεί κανένα, έστω και τον παραμικρό, εκβιασμό επάνω 

τους. Ασκώντας το διακόνημα του πνευματικού, άρχισα να βλέπω Λίγο 
καθαρότερα, «πόσο προσεκτικός είναι ο Κύριος», πόσο ευγενής (συγχώρεσέ µε 
για την έκφραση αυτή). Απευθύνεται σε µας ως προς ίσους Του... 

Το «εχθροί του ανθρώπου οι οικιακοί αυτού»2, το κατανοώ ως εξής: Κάθε 
άνθρωπος, που µε τον ένα ή τον άλλον τρόπο µας εμποδίζει να ακολουθήσουμε 
τον Θεό, είναι εχθρός µας κατά το µέτρο που µας παρεμποδίζει. Αναμφισβήτητα 
όµως η πιο δύσκολη κατάσταση παρουσιάζεται κυρίως µε τους πλέον οικείους, 
γιατί αυτοί µας αγαπούν και η ζωή τους συνδέεται µε τη δική µας µε χίλιους 
κόμπους. Παρόλα όµως αυτά πιστεύω στη νίκη του Χριστού, δηλαδή στην τελική 
Του νίκη. 

Ὑμέτερος Σωφρόνιος 


2 Ματθ. 10,36. 


[//544] 
7.Η ΘΕΙ͂Α ΕΝΑΝΘΡΩΠΗΣΗ 
Η ενσάρκωση του Λόγου «δια την ημών σωτηρίαν». 
Γνώμη για τον π. Σέργιο Μπουλγκάκωφ. 
Ο Παύλος Ευδοκίμωφ. Η αποτελµάτωση της θεολογίας. 
Τπε ΟΙά Νοςίοτγ, Χριστούγεννα 1970 


[-..] Σχετικά µε τη θεολογική «άποψη» (θεολογούμενο) ότι «η ενσάρκωση 
του Λόγου θα πραγµατοποιείτο ούτως ή άλλως, ανεξάρτητα από την πτώση του 
Αδάμ», και συνεπώς και αυτή η πράξη της δημιουργίας του κόσμου τελεολογικώς 
υπήρξε προετοιμασία αυτής της ενσαρκώσεως, μπορώ να πω ότι εγώ προσωπικά 
δεν την συμμερίζομαι απόλυτα. Η άποψη αυτή διαδόθηκε προοδευτικά κατά τις 
τελευταίες δεκαετίες μεταξύ των Ρώσων θεολόγων. Μου Φαίνεται αδύνατο να 
διευκρινίσω επακριβώς σε ποιόν ανήκει «η θεολογική αυτή επινόηση». Θέλω να 
πω ότι δὲν γνωρίζω ποιος πρώτος την εξέφρασε στις συνομιλίες του κατά τις 
συναντήσεις που γίνονταν συχνά στην Ρωσία! στους κύκλους της ρωσικής 
διανοήσεως. Με πεποίθηση όµως άρχισε να γράφει γι αυτό ο π. Σέργιος 
Μπουλγκάκωφ2. Για να στηρίξει την άποψη αυτήν, επικαλέστηκε πρωτίστως τα 
λόγια του Συμβόλου της Πίστεως, «δ΄ ημάς τους ανθρώπους και δια την 
ἡμετέραν σωτηρίαν» ... Η πρώτη θέση «δι ηµάς τους ανθρώπους» αποτελούσε 
γι αυτόν [//949] ένδειξη ότι η πράξη της ενσαρκώσεως θα ελάµβανε χώραν ούτως 
ή άλλωςδ. Δεύτερο επιχείρημα γι αυτόν αποτέλεσε µια έκφραση του οσίου 
Μαξίμου του Ομολογητού, που τώρα αδυνατώ να υποδείξω σε ποιο από τα έργα 
του βρίσκεται, Στις αρχές της δεκαετίας του ΄30, στη Βιβλιοθήκη της Μονής του 
αγίου Παντελεήμονος, στάθηκα µε προσοχή σε αυτό το κείµενο και πείστηκα ότι 
μια τέτοια ερμηνεία της σκέψεως του αγίου Μαξίμου, που βλέπουμε στον 
Μπουλγκάκωφ, είναι ακραία. Και αυτό, από όσα γνωρίζω, είναι το µόνο που 
μπορούμε να αναφέρουμε από τη «διδαχή των αγίων Πατέρων» ... Ο μακαρίτης 
Παύλος Ευδοκίμωφ υπήρξε ένθερμος υποστηρικτής του π. Σεργίου 
Μπουλγκάκωφ. Τον θεωρούσε ως τον μεγαλύτερο από τους σύγχρονους 
θεολόγους. Δέχθηκε επίσης τη «σοφιολογία» του π. Σεργίου ... Και ο ίδιος 
πλούσια προικισμένος µε ποιητικό χάρισμα (µε θετική και εν μέρει αρνητική 
έννοια) προχώρησε σε ὀχι λίγες θεολογικές επινοήσεις. Συμφωνώ ότι για 
πολλούς ευρωπαίους ο Ευδοκίμωφ και ο Ολιβιέ Κλεμάν αποτελούν τους πιο 
λαμπρούς εκφραστές της Ορθοδοξίας. 

Στο βιβλίο µου ο Γέρων Σιλουανός και εγώ επίσης θίγω αυτό το θέμα, 
εφόσον βρισκόταν μπροστά µου το εγχείρημα να υποδείξω τον αδιάρρηκτο 


1Σηµείωση στο περιθώριο: «Στη Μόσχα κυρίως, αλλά και στην Πετρούπολη». 


2 Βλ. Πρωθιερέως π. Σεργίου Μπουλγκάκωφ, Ο Αμνός του Θεού (στα ρωσικά). Παρίσι 
1933, σσ. 191-205. 


3Βλ. ὀ.π., σ. 193. 

σύνδεσμο της δογματικής µας θεωρίας µε την πνευματική ή ασκητική πράξη. 
Εκεί γράφω ότι: 

«... Ο σκοπός του κτιστού κόσμου δεν βρίσκεται στην ίδια την ύπαρξή του 
και για χάρη της, ή στη μορφή και στον τρόπο της υπάρξεως του, αλλά στη 
γνώση του Κτίστου και τη θέωση του κτίσματος ... Αιτία της δημιουργίας του 
κόσμου είναι η υπερεκχειλίζουσα αγαθότητα του Θεού και καθόλου η 
αναγκαιότητα της ενσαρκώσεως του /350] Θεού Λόγου. Με άλλα λόγια, η 
σάρκωση του Θεού Λόγου δεν ήταν απαραίτητη για τον Ίδιο τον Λόγο, και η 
δημιουργία του κόσμου δεν ήταν απλώς προκαταρκτική πράξη για τη σάρκωση 
του Θεού. 

ων Ἡ συγκατάβαση του Λόγου δεν είναι ένδειξη για την ενδογενή αξία του 
κόσμου. Το τέλος ή η έννοια της Θείας συγκαταβάσεως αποκαλύπτεται στο ίδιο 
το όνομα που πήρε ο Θεός Λόγος µε την ταπεινή σάρκωσή Του: Πησούς-Σωτήρ: 
«και καλέσεις το όνομα Αυτού Πησούν’' Αυτός γαρ σώσει τον λαόν Αυτού»!. 

ω, Και η µορφή του δοθέντος εμπειρικού όντος δεν είναι υλοποίηση του 
θείου ιδεατού κόσμου, δηλαδή τέτοια που χωρίς αυτήν θα παρουσιαζόταν το Θείο 
Όν ως ελλιπές, ατελές. 

«ενσάρκωση του Θεού Λόγου δεν µπορεί να είναι το τελικό στάδιο µιας 
Θεογονικής πορείας, δηλαδή τελείωση µιας εξέλιξης στην Ίδια την Θεότητα, και 
συνεπώς αναγκαία για τον Ίδιο τον Θεό προς ολοκλήρωση του Είναι Του ...». 

Υποθέτω πως η νέα εκείνη θεολογική τάση που παρατήρησες στα έργα 
του Παύλου Ευδοκίμωφ κινείται παράλληλα µε την «εκκοσμίκευση», 
αποτελµάτωση, που παρατηρείται παντού. Αυτή η τάση δικαιώνει αναμφίβολα 
τη θεολογική διαδικασία που συνδέεται µε την απώλεια της ορθής θεωρήσεως 
της «θεολογίας», η οποία κατουσίαν ασχολείται κυρίως µε τη διδασκαλία για τον 
Θεό, για µας τους χριστιανούς, για την Αγία Τριάδα. Είναι βέβαια δυνατό, ως ένα 
ορισμένο βαθµό να προσεγγίσουμε [251 κάθε φαινόμενο από «θεολογική 
άποψη», αλλά η σύγχρονη τάση υπερβαίνει κάθε λογικό όριο’ έτσι έχουμε: 
θεολογία του κάλλους, θεολογία του φύλου, της επαναστάσεως και τα όμοια ... 
Από εδώ προέρχεται και η τάση να αποδοθεί στον κτιστό κόσµο απόλυτη αξία: σε 
πολλούς, ιδιαίτερα στους «διανοούμενους», υπάρχει πλήρες διαζύγιο µε το 
πρόβλημα του «επέκεινα κόσμου», µε το πρόβλημα της νίκης επί του θανάτου, µε 
την ανάσταση. 

Δεν αξίζει να σε απασχολώ µε την έκθεση των απόψεών µου, τις οποίες 
γνωρίζεις από το βιβλίο, Ο Γέρων Σιλουανός ο Αθωνίτης ... 

Με αγάπη, 
Αρχιμανδρίτης Σωφρόνιος 


4Ματθο. 121. 


5 Αρχιμ. Σωφρονίου, Ο άγιος Σιλουανός ο Αθωνίτης, σσ. 194-195. 

[//359] 


ΗΠΑΡΑΡΤΗΜΑ Π ΑΠΟ ΤΙΣΕΠΙΣΤΟΛΕΣΤΟΥΔ. 
ΜΠΑΛΦΟΥΡ 


[//554] 
1.Ο ΓΕΡΟΝΤΑΣ ΔΕΝ ΕΙΝΑΙ ΜΑΝΤΕΙΟ 
Η αδελφότητα της «Ζωής». 
Η δυνατότητα να ζήσει και να σπουδάσει στην Ελλάδα. 
Η διακοπή της πνευματικής υπακοής στον Γέροντα Σιλουανό. 
Αθήνα, 7 Απριλίου 1936 


Χριστός Ανέστη! 

Βαθυσέβαστε και αγαπητέ εν Χριστώ αδελφέ, 

πάτερ Σωφρόνιε, 

Ευλογείτε! 

Χαιρετίζω εσάς και τον π. Σιλουανό µε την ευκαιρία της Λαμπρής Εορτής. 
Να σας χαρίσει ο Κύριος πνευματική και σωματική παράκληση και άφθονη χάρη. 

Πριν από δέκα ηµέρες έφθασα και βρίσκομαι ακόµη εδώ. Δεν θα πάω στα 
Ἱεροσόλυμα. Με «γοήτευσε» η αδελφότητα «Ζωή». Είναι θαυμάσια πνευματική 
αδελφότητα. Εκπλήσσομαι πώς εσείς και ο πατέρας Βασίλειος την γνωρίζετε 
τόσο λίγο. Αποτελείται από 12 κληρικούς και 40-50 λαϊκούς, από τους οποίους οι 
30 έχουν ανώτερη θεολογική μόρφωση. Προετοιμάζουν μερικά από τα µέλη τους 
για να δεχθούν την ιερωσύνη και όλους για εκκλησιαστική δράση ως κατηχητές, 
ιεροκήρυκες, καθηγητές κ.ο.κ. Υπάρχουν και απλά µέλη, όχι μορφωμένα, αλλά 
λίγα. Η δράση τους είναι αξιοθαύμαστη: κήρυγμα που ελκύει πολύ λαό: εργασία 
με τους νέους: τυπογραφείο που εκδίδει πλήθος θρησκευτικών εντύπων µε 
χαμηλό κόστος, γιατί τα ίδια τα μέλη της αδελφότητας κάνουν όλη την εργασία: 
[/955Ι πνευματική καθοδήγηση. Ακόμη όµως πιο θαυμαστό είναι το πνεύμα που 
τους διακατέχει ... Έχουν απόλυτη αποταγή από τον κόσµο και τον εαυτό τους, 
από κάθε συμβιβασμό ή καιροσκοπία, ζουν µε τέλεια υπακοή, διάκριση και 
αρμονία, που τους κάνει να ξεχωρίζουν από όλα όσα έχω δει ή ακούσει 
οπουδήποτε στην Ορθόδοξη Εκκλησία. Μπορεί να τους συγκρίνει κανείς µόνο µε 
τέτοιες οργανώσεις, όπως είναι οι Ιησουῖτες ή οι Τραππιστές (υπερβάλλουν τα 
περισσότερα δυτικά τάγματα). Τα νεαρά µέλη τους µετά τη συμπλήρωση των 
θεολογικών τους σπουδών παραμένουν κάτω από επιτήρηση για χρόνια, πριν 
χειροτονηθούν. Απαιτείται δε τέτοια κρυστάλλινη καθαρότητα και υποταγή, 
ώστε πολλοί από τους προσερχομένους δεν φθάνουν ως την πλήρη ενσωμάτωση 
και αποχωρούν. Ζουν κοινοβιακά. Είναι σιωπηλοί, ομοιόµορφοι, εγκρατείς. Το 
έργο που επιτελούν δεν οικοδοµείται µε σκληρότητα ..., αλλά µε ευσυνειδησία, 
με πνευματική καθοδήγηση. Επιχειρούν μεταρρύθμιση, αρχίζουν να ασκούν 
επιρροή. Κατέχουν θέσεις ως ιεροκήρυκες και πνευματικοί στις εκκλησίες των 
μεγάλων πόλεων. Συχνά απέχουν από τη Θεία Μετάληψη για αμαρτίες, και η 
αποχή αυτή πολλές φορές ελέγχει τον παραβάτη και τον αναγκάζει να παλαίψει 

για να διορθωθεί. Έτυχε να συναντήσω εδώ ανθρώπους που µου είπαν ότι 
τέτοιου είδους συμπεριφορά στάθηκε για αυτούς η αφορμή για πραγματική 
μεταστροφή προς τον Θεό, µε αποτέλεσμα να συνδεθούν για όλη τους τη ζωή µε 
την αδελφότητα και το έργο τῆς. Έχουν τους δικούς τους κύκλους: γονέων, 
εργαζομένων κ.ο.κ. 

Ο π. Γεράσιμος, που διάκειται πολύ Φιλικά προς τη «Ζωή», προκάλεσε το 
ενδιαφέρον τους ήδη πριν τον ερχομό µου. Έτσι, όταν έφθασα, αυτοί αμέσως 
άσκησαν όλη την επιρροή τους, για να µε τακτοποιήσουν εδώ, καθώς είχα γράψει 
προ πολλού στον π. Γεράσιμο ότι δεν θέλω να [/356] ζήσω για πολύ στην Ελλάδα, 
να εγκατασταθώ σε αυτήν, αλλά θα επιθυμούσα ίσως να συμπληρώσω τη 
θεολογική µου μόρφωση, αν αυτό θα μπορούσε να γίνει γρήγορα. Διευθέτησαν 
την παράταση της άδειας παραμονής µου, προσπάθησαν να πείσουν τη 
Θεολογική Σχολή, μεσολάβησαν να µου δοθεί κάποια θέση μεταξύ των 
κληρικών, που να µου εξασφαλίζει τα έξοδα διαβιώσεως και την ηρεμία µου. 
Ήθελα ούτως ή άλλως να διευθετήσω το θέµα του Πανεπιστημίου και της 
παρατάσεως της άδειας παραμονής µου και να γνωρίζω γενικά, ποιες 
δυνατότητες υπάρχουν εδώ και τί είναι ωφέλιμο. Δεν διευκρινίσθηκε τελικά 
τίποτε, αλλά η Φροντίδα της «Ζωής», μερικών Καθηγητών, του Αρχιεπισκόπου 
Χρυσοστόμου και του Μητροπολίτου Χρυσάνθου, βοήθησαν γρήγορα να βρεθεί 
πρόσκαιρη λύση, ὥστε τίποτα να µην εμποδίζει το σχέδιο που προγραμμάτισα 
(υπέβαλα αίτηση στη Θεολογική Σχολή) θα µου επιτραπεί επίσης να τελειώσω 
τη Θεολογική Σχολή σε δύο χρόνια αντί τέσσερα και θα διορισθώ εφημέριος της 
ψυχιατρικής κλινικής κοντά στην Αθήνα. Είναι υπέροχο μέρος: απόλυτη ησυχία, 
μοιάζει µε Σκήτη (σε δάσος), σχεδόν χωρίς εργασία, εκτός από την υποχρέωση να 
λειτουργώτις Κυριακές καιτις Εορτές και να θάβω τους νεκρούς: πλήρης κάλυψη 
των εξόδων διαβίωσης µε ξεκάθαρους και έντιµους όρους και επί πλέον 1.000 
δρχ. το μήνα: και τα λεωφορεία κάθε τρία τέταρτα της ώρας πηγαινοέρχονται 
στην Αθήνα. Εκτός από αυτό ο Λασκαρίδης µε προσκαλεί να ζήσω κοντά του για 
χρόνια, αν θέλω: µε προσκαλούν στην Πεντέλη για το καλοκαίρι, µου 
υπόσχονται να µε τακτοποιήσουν στη Μονή Πετράκη. Προτίθεμαι να δεχθώ τις 
προσκλήσεις αυτές, ἂν ο επίσκοπος Ελευθέριος συμφωνεί. Το πράγμα θα 
ξεκαθαρίσει κατά τη διάρκεια αυτού του μήνα. Τώρα όµως η Σχολή κλείνει για το 
Πάσχα. Τρος το παρόν φεύγω αύριο για την Πεντέλη αν μου αρέσει θα 
παραμείνω [/557] όχι μόνο μέχρι το Μεγάλο Σάββατο, αλλά και περισσότερο, 
μέχοις ότου µε καλέσουν στην Αθήνα. Πρέπει ωστόσο να γράψω στην παραπάνω 
διεύθυνση ... 

Σας εύχομαι υγεία και ηρεμία. Τί µεγάλη χαρά να καταφέρω να περάσω 
έξι μήνες στον Άθω και να συνομιλώ τόσο συχνά και εκτεταμένα µε σας και τον 
πατέρα Σιλουανό. Να εύχεσθε για μένα, να µη µε κατακρίνετε και να έχετε 
υπόψη ότι θα προσπαθώ να εκπληρώσω την εντολή, να µμεταβώ και να κηρύττω 
στην Αγγλία. Για τους τρόπους όµως προετοιμασίας, το χρόνο και τα µέσα 
πραγματοποιήσεως της εντολής αποφάσισα σταθερά να κρίνω ο ίδιος, σύμφωνα 
με τη συμβουλή της εκκλησιαστικής αρχής και των πνευματικών εκείνων, που ο 

Θεός θα µου στείλει εδώ που είμαι. Θα σας ξαναγράψω, όταν διασαφηνισθεί 
περισσότερο το μέλλον μου. 

Σας ασπάζομαι αδελφικά εν Χριστώ και στέλνω τον θερμότερο πασχαλινό 
χαιρετισμό σε σας και στον π. Σιλουανό παραμένοντας ελάχιστος αδελφός σας. 

Ο ἁμαρτωλός ιερομόναχος Δημήτριος 

ΥΓ. Γίνεται υπαινιγμός ότι στο μέλλον θα µε τακτοποιήσουν ίσως ως 
δεύτερο ιερέα στην Ελληνική Εκκλησία του Λονδίνου. 

Ἀ. 

Αγαπητέ πάτερ Σωφρόνιε, µη ταράζεσθε που θέλω να μείνω προσωρινά 
εδώ. Το σφάλμα δεν βρίσκεται στο ότι δεν εκπληρώνονται κατά γράμμα οι 
υποδείξεις του πατρός Σιλουανού, αλλά στο ότι απαιτούνται τέτοιες λεπτομερείς 
υποδείξεις. Θα τον συμβουλεύομαι και μπορώ να τον δεχθώ ως γενική γραμμή 
καθοδηγήσεως, αλλά τίποτε περισσότερο. Δεν επιτρέπεται να χρησιμοποιώ τον 
Γέροντα ως μαντείο. [/958Ι Άλλο πράγµα όταν ζεις µαζί του και γίνεται λόγος για 
απλή μοναχική ζωή, και άλλο όταν πρόκειται για την τακτοποιήση 
εκκλησιαστικού ζητήματος γενικότερα. Με ταράζει το γεγονός ότι ο πατήρ 
Σιλουανός, ενώ µου είπε στην αρχή «επιστρέψτε στην πατρίδα», έπειτα µου είπε 
«επιστρέφοντας (στην πατρίδα σας), περάστε από τα Ιεροσόλυμα και μείνετε εκεί 
για χρόνια, αν θέλετε. Ο Κύριος θα δείξει». Όσον αφορά την Ελλάδα, τον 
συμβουλεύθηκα καταρχήν µε την έννοια, αν πρέπει να μείνω εδώ για µεγάλο 
χρονικό διάστηµα χάριν του μοναχισμού και της εγγύτητας µε το Άγιον Όρος. 
Εδώ οι περιστάσεις διαφέρουν. 

Βρισκόμουν σε κάποια αμηχανία µε αφορμή την ασυμφωνία που 
προέκυψε ανάμεσα στις υποδείξεις του πατρός Σιλουανού και την απροσδόκητη 
ευδοκία της Θείας Πρόνοιας χάρη στη μεσολάβηση των εδώ Φίλων µου. 
Συμβουλεύθηκα επί μακρόν χθες τον πατέρα Σεραφείμ, πνευματικό και 
επικεφαλής της «Ζωής», άνθρωπο που εκτιμώ πολύ, περισσότερο από κάθε 
αθωνίτη πνευματικό του είδους των πατέρων Κηρύκου και Πινουφρίου, γιατί 
αυτός δεν είναι μόνο ασκητής και ζηλωτής και έμπειρος, αλλά και υπερβολιά 
διανοούμενος και διακριτικός και γνώστης των καταστάσεων του κόσμου. Αυτός 
λέει ότι δεν υπάρχει διαφωνία, αν εγώ δὲν προσπαθήσω να εγκατασταθώ 
οριστικά στην Ελλάδα. Με παροτρύνει πολύ να παραμείνω εδώ και κυρίως για 
πνευματική ωφέλεια. 

Παρακαλώ, µη µε μαλώσετε. Θα εργασθώ µε σύστημα και μέθοδο, ώστε η 
«δράση µου στην Αγγλία» (που ωστόσο λίγο µε ελκύει) να αποτελέσει όχι µόνο 
λόγο και όνειρο αλλά και πραγματικότητα. Η προετοιμασία στην Ελλάδα είναι 
γι αυτό πολύ σηµαντική. 

Αισθάνομαι ότι η παραμονή µου στον Άθω διευκρίνισε για μένα πολλά, 
σταθεροποίησε την κύρια κατεύθυνση της ζωής μου και µε καθησύχασε ηθικά. 

//359] Αρχίζω τρόπον τινά νέα περίοδο ζωής. Να δώσει ο Θεός! 

Δεν λυπάμαι για τον Άθω, εφόσον δεν είναι θέλημα Θεού και επικρατούν 
εκεί τόσο πολύ ενάντιες περιστάσεις. Όσον αφορά το Νέο Ημερολόγιο, το 
γεγονός ότι αυτό δεν είναι αρεστό στον Θεό, ώστε να το δεχθεί ο πάτερ 
Σιλουανός στις συνθήκες του Άθω, δεν σηµαίνει ότι εγώ σε άλλες συνθήκες δεν 

θα συλλειτουργούσα µε νεοηµερολογίτες. Δεν το εισήγαγα εγώ, και εκφράζω 
πάντα τις αντιρρήσεις µου απέναντι στον τρόπο καθιερώσεώς του ... 


Δημήτριος 


[//360] 
2.Ο ΙΔΙΟΣΓΙΑ ΤΟΝ ΕΑΥΤΟ ΤΟΥ 
Ταραχή εξαιτίας των υποδείξεων του Γέροντα. 
Άδεια χωρίς ειρήνη. Πίστη κατ’ ανάγκη. 
Τακτοποίηση στην Αθήνα. 
Ιερά Μονή Πεντέλης, Αθήνα, 11 Μαΐου 1936 


Χριστός Ανέστη! 

Βαθυσέβαστε και αγαπητέ εν Κυρίω, 

πάτερ Σωφρόνιε, 

Ευλογείτε! 

Η αδελφότητα «Ζωή» είναι πραγματικά αξιοθαύμαστη, καθώς ένα µέσο 
μέλος της υπερέχει του μέσου Αθωνίτη μοναχού από παρά πολλές απόψεις. Οι 
καλύτεροι όµως Αθωνίτες, η αφρόκρεµα του Αγίου Όρους, υπερέχουν και της 
«Ζωής» και όλων όσους γνωρίζω σε όλον τον κόσμο, γιατί τίποτε δεν αγιάζει τον 
άνθρωπο τόσο, όσο η αληθινή και η αδιάλειπτη προσευχή. Εσείς µεγαλοποιείτε 
υπερβολικά τις ανεπάρκειες των Αθωνιτών, όταν αναφέρετε «είµαστε πράγματι 
βάρβαροι». Ωστόσο υποψιάζομαι ότι τα λόγια σας δεν είναι απολύτως ειλικρινή: 
Διακρίνω σε αυτά µια έμμεση μομφϕφή: θέλετε να πείτε ότι προσελκύσθηκα 
υπερβολικά ... Ἠ ίσως ο αθωνικός μοναχισμός πραγματικά να σας Φαίνεται 
βάρβαρος. Πολλά υποφέρατε από την αμάθειά τους. 

Χαίρομαι πολύ που ο πατήρ Σιλουανός είπε: «Ας ζήσει εκεί, όσο θέλει η 
ψυχή του. Τα ίδια τα πράγματα θα τα δείξουν όλα». «Ας ζήσει όπου θέλει, αρκεί 
να Φυλαχθεί, να [/561] ζήσει μοναχικά». «Ας ζήσει στην Αθήνα για τη δόξα του 
Θεού». Δεν γνωρίζω όµως γιατί θεωρείτε αναγκαίο να µου εξηγήσετε ότι µε αυτά 
θέλει να βοηθήσει, ώστε επιλέγοντας εγώ επιτρεπτή, αλλά αμφίβολη και όχιτην 
καλύτερη οδό, να έχω ειρήνη στην ψυχή µου. Αν εσείς µου μεταφέρατε µόνο την 
απάντηση, η ψυχή µου θα ήταν ειρηνική. Αλλά ακριβώς η εξήγησή σας µου 
στερεί την ψυχική ειρήνη: τώρα στο βάθος της ψυχής θα υπάρχει πάντοτε ως 
πληγή ο λογισμός, η αμφιβολία. Με την έννοια ακριβώς αυτή σας παρακάλεσα 
να µη µε μαλώσετε. Δέχθηκα την υπόδειξη ότι στην πορεία ενδέχεται να 
καθυστερήσω για χρόνια, ως θετική υπόδειξη από τον Θεό. Θεώρησα όµως 
δυνατό και αναγκαίο να το εφαρμόσω όχι µόνο για τα Ιεροσόλυμα, αλλά και για 
την Ελλάδα, για την οποία δεν έγινε οὔτε λόγος τις τελευταίες ημέρες πριν την 
αναχώρησή µου, εφόσον έσπευδα για το Πάσχα στα Ἱεροσόλυμα και τίποτε το 
ιδιαίτερο δεν περίμενα εδώ. Μένει μόνο να µου εξηγήσετε, πώς ο Θεό 
υποδεικνύει µία το ένα, µία το άλλο. Αυτό µε εξέπληξε και µε σύγχυσε λίγο. Ἐν 
πάση όµως περιπτώσει οδηγήθηκα στη σκέψη ότι τέτοιες απαντάσεις δια μέσου 
της προσευχής δεν έχουν απόλυτη, αναλλοίωτη, «μαντική» σημασία. Σκέφτομαι 
για παράδειγµα ότι μπορούν να εξαρτώνται από την πρόθεση, τη βαθειά (ίσως 
ασυνείδητη) διάθεση αυτού που ερωτά για παράδειγµα, «Να σπουδάσω 
Θεολογία)» (εννοώντας µε κρυφή διάθεση κενοδοξίας ότι θέλει να γίνει 
διδάκτορας της Θεολογίας). Δίνεται απάντηση: «Όχι». Σε µία όµως ηµέρα ή σε 
ένα χρόνο η απάντηση µπορεί να είναι «ναι», γιατί η διάθεση καθαρίστηκε. Τώρα 

επιθυµώ τη γνώση, για να υπηρετήσω τον Θεό και τον πλησίον. Από την άποψη 
αυτήν η «αντίφαση» μεταξύ της πρώτης υποδείξεως (Δύση) και της δεύτερης 
(εροσόλυμα) απαλύνει τη δύναμη της πρώτης και ωθεί στην αρκετά πλατειά 
ερμηνεία της δεύτερης. 

[/962| Παίρνοντας και τρίτη απάντηση, «ας μείνει στην Αθήνα, τα ίδια τα 
πράγματα θα δείξουν», ως από Θεού δια μέσου του Γέροντα, θα έµενα ήσυχα εδώ 
με την πεποίθηση ότι εκτελώ το θέλημα του Θεού, και ότι Εκείνος ο Ίδιος δια των 
οδών Του θα µε οδηγήσει στη Δύση αργότερα. Εσείς όµως µου αποκαλύψατε ότι, 
η δεύτερη και η Τρίτη απάντηση δεν προέρχονται ούτε από την προσευχή του 
Γέροντα ούτε από τον Θεό, αλλά από τη σοφή (όµως ταυτόχρονα ανθρώπινη) 
ευγένεια του Γέροντα. Βρίσκομαι λοιπόν στη θέση του νέου του Ευαγγελίου, του 
μαθητού του Μεγάλου Ποιμένος και των αδελφών του Μεγάλου Αντωνίου ... 
«Δώσε σ’ αυτούς κάτι να φάνε και κατευόδωσέ τους µε ειρήνη». Συμφωνώ ότι 
πολύ πιθανό να µην είµαι ικανός για κάτι υψηλότερο. Ωστόσο όµως λέχθηκε για 
να τους κατευοδώσει µε ειρήνη και όχι µε ταραχή... 

Ενδέχεται να µην έχω ποτέ µου ειρήνη στην ψυχή και δεν µπορεί να έχω, 
γιατί πολύ αμάρτησα και αμαρτάνω. Ίσως είναι καλύτερα για µένα να μείνω 
εδώ, γιατί είμαι ικανός µόνο για συμπεριφορά πολύ χαμηλού επιπέδου. Στην 
πραγματικότητα όµως σκέφτομαι ότι, για να ενεργήσω µε πίστη, χρειάζομαι να 
δω µεγάλη βεβαιότητα και σταθερότητα από πλευράς του εντελλόμενου. Αν ο 
πατήρ Σιλουανός µου ανακοίνωνε το θέλημα του Θεού µε τέτοιο τόνο και τέτοια 
αυστηρότητα και δύναμη, που να µην αφήνει περιθώρια για αμφιταλάντευση, ἂν 
μου επαναλάµβανε ακριβώς το ίδιο στη παραμικρή απόπειρά µου να αποκλίνω 
και να αποχωρήσω, δεν νομίζω ότι θα επέτρεπα συμβιβασμό στον εαυτό µου. Θα 
πείτε όµως ότι ζωή µε τέτοιες αταλάντευτες, απόλυτες υποδείξεις δεν είναι ζωή 
σύμφωνα µε την πίστη και ίσως να έχετε δίκαιο. Αυτό είναι λεπτό θέµα και δεν 
μπορούμε να το αντιμετωπίσουμε µε αγένεια. Η πίστη προὐποθέτει επιθυμία. 
Επιτρέπεται άραγε να εξαναγκάσουµε κάποιον να πιστεύει; Θα θέλαμε ωστόσο 
η ζωή να [/265] είναι κατά πάντα σύμφωνη µε το θέλημα του Θεού. Άλλωστε δεν 
όρισα εγώ τον πατέρα Σιλουανό γέροντά µου, αλλά ο επίσκοπος Βενιαμίν. (Να 
τον ανταμείψει ο Κύριος γι΄ αυτό το τόσο αγαθό έργο του!) Εγώ απλώς 
συμφώνησα. Έπειτα και οι δύο γράψαμε στον Γέροντα προσπαθώντας να 
επιτύχουμε τη συγκατάθεσή του. Η πρωτοβουλία όµως προερχόταν από τον 
Επίσκοπο και ήταν για μένα αναπάντεχη. 

Παρακαλώ πολύ να ξεχάσετε εκείνα τα πολύ λίγα σχόλια που έκανα µε 
αφορμή ενδεχόμενη προκατάληψη δική σας και του πατέρα Σιλουανού στις 
κρίσεις σας για την ελληνική Εκκλησία. Η ουσία δεν βρίσκεται σε αυτό. Νομίζω 
ωστόσο ότι για σας είναι ούτως ή άλλως δύσκολο να κρίνετε ανθρώπινα, γιατί 
περιβάλλεσθε από πλήθος ανθρώπων που λένε ανοησίες για την ελληνική 
Εκκλησία και δεν έχετε τη δυνατότητα να παρακολουθήσετε πάρα πολλά. Εγώ ο 
ίδιος μόλις τώρα ελευθερώνομαι από κάποιες προκαταλήψεις. Αιτία γι αυτό 
θεωρώ το γεγονός ότι έζησα πρώτον μεταξύ Ελλήνων Ουνιτών και στη συνέχεια 
μεταξύ Ρώσων, και γνώρισα κυρίως τον Άθω και τη Θεσσαλονίκη. Αλλά και οι 
Ουνίτες και οι Ρώσοι συκοφαντούν τους Έλληνες. Η Μακεδονία όµως και ο Άθως 

διαφέρουν πολύ από τους τύπους που συναντώνται εδώ. Ωστόσο ποτέ δεν 
διανοήθηκα ότι η µη κατανόηση ή η άγνοια της ελληνικής πραγματικότητας 
μπορεί να επηρεάσειτις απαντήσεις του πατρός Σιλουανού που δίνονται από την 
προσευχή. Πέρασα το Άγιο Πάσχα εδώ στην Πεντέλη, ύστερα πήγα για τρεις 
εβδομάδες στην Κύμη (διαβάστε το γράμμα προς τον π. Βασίλειο) και τώρα 
επέστρεψα στην Αθήνα. Ο Αρχιεπίσκοπος Χρυσόστομος µε ενέγραψε στην 
αδελφότητα της Πεντέλης. Έτσι μένω µέλος της Ρωσικής Εκκλησίας και µου 
παραχωρούν δωμάτιο στο Μοναστήρι και 1500 δρχ. τον μήνα µε την ιδιότητα 
προσωρινού μέλους της αδελφότητος και Φοιτητού της θεολογίας. Η Πεντέλη 
//364] βρίσκεται όχι πολύ µακριά από την Αθήνα: 35’ λεπτά µε το λεωφορείο, που 
εκτελεί οκτώ Φορές το δρομολόγιο. Είναι σε μέρος υψηλό, δροσερό και όμορφο. 
Μικρό, αλλά πλούσιο Μοναστήρι, µε δυναμικό δέκα έως δεκαπέντε 
εγκαταβιούντες μοναχούς. Αλλά και όλοι σχεδόν οι αρχιμανδρίτες και οι 
υπόλοιποι κληρικοί από τους μοναχούς που ανήκουν στην Αρχιεπισκοπή των 
Αθηνών είναι εγγεγραμμένοι στην αδελφότητα. Οι μοναχοί και οι ιερομόναχοι 
είναι καλοί, ήσυχοι και όχι φλύαροι. Δεν έχουν όµως ιδιαίτερο ζήλο. Υπάρχει 
μικρή ράθυµη ιδιορρυθµία χωρίς ένταση, αλλά και χωρίς δολοπλοκίες και 
συζητήσεις. Μου παραχώρησαν ευρύχωρο δωμάτιο µε ιδιαίτερη κουζίνα και 
βοηθητικό χώρο, πολύ άνετο. Η ακολουθία γίνεται συχνά και µε αρκετή τάξη. 
Υπάρχει δυνατότητα να προσευχηθείς. Το κυριότερο πλεονέκτημα είναι η 
ησυχία, η ελευθερία από κάθε περιέργεια και φλυαρία. Μπορείς να ζήσεις 
ανεξάρτητα, να εκπληρώσεις τα καθήκοντα σου στην εκκλησία και έπειτα να 
απομακρυνθείς εντελώς από τους ανθρώπους. Τις Κυριακές έρχεται κόσμος, 
εκδροµείς κ.ά., αλλά αυτό συμβαίνει µία φορά την εβδομάδα και όχι όλη την 
ηµέρα. Βεβαίως πρέπει να ετοιμάσεις το Φαγητό, αλλά είναι εύκολο να 
προμηθευτείς τα απαραίτητα υλικά. Οι έμποροι φέρνουν ψωμί, γάλα κ.τ.λ. 
καθημερινά. Με λίγα λόγια για το καλοκαίρι τακτοποιήθηκα ιδεωδώς έχοντας 
σχεδόν όλα τα προνόμια της ησυχαστικής ζωής, που ονειρευόµουνα να βρω στον 
Άθω, αλλά χωρίς τις ανεπάρκειες και τις δυσκολίες της. Εν μέρει ο τακτικός 
μισθός απαλλάσσει από πάρα πολλές μέριμνες και απώλεια χρόνου. Όταν όµως 
αρχίσουν τα μαθήκατα στο Πανεπιστήμιο, ή θα µου δώσουν δωμάτιο (δωρεάν 
και πέρα από αυτό που έχω εδώ, όπου θα επιστρέφω τακτικά για µία ή δύο 
ηµέρες) στο Μετόχι, Ίδρυμα στην Αθήνα, ή θα µε τακτοποιήσουν στην 
Ψυχιατρική Κλινική, για την οποία σας έγραψα, [//965Ι ή σε κάποιο άλλο Ίδρυμα 
ως εφημέριο. Στη Θεολογική Σχολή συμφώνησαν να μειώσουν τη φοίτησή µου 
από δύο χρόνια σε ένα. Δυπήθηκα, γιατί στην αρχή φαινόταν πώς θα την 
μειώσουν σε δύο χρόνια. Τώρα όμως συµβιβάστηκα, γιατί λένε διάφοροι 
καθηγητές ότι συμφωνούν να µην παρακολουθώ τα μαθήματα και να δίνω µόνο 
εξετάσεις. Μένει απλώς να παρουσιάσω βεβαίωση ότι τελείωσα το Γυμνάσιο. 
Ελπίζω ότι δεν θα έχω δυσκολίες µε αυτό: έγραψα στην Αγγλία. 

Χαίρομαι πολύ που ο π. Κ. σας γράφει από τη Σερβία. Τις ηµέρες αυτές οπ. 
Λάζαρος µου ανακοίνωσε από τα Ιεροσόλυμα: «Μίλησα µε τον Μητροπολίτη 
Αναστάσιο για την εκδίωξή σας από τον Άθω. Λέει ότι µέσω του Αρχιμανδρίτη 
Θεοφάνη, ο οποίος σύντομα θα έλθει εδώ, θα τους δώσει να καταλάβουν ότι δεν 

επιδοκιµάζει καθόλου το είδος αυτό των ενεργειών τους. Λέει ότι πράγματι του 
ζήτησαν οι Αθωνίτες πληροφορίες σχετικά µε σας και αυτός απάντησε ότι δεν 
είστε από τους «δικούς µας», δηλαδή ότι ανήκετε σε άλλη δικαιοδοσία. Λέει ότι 
ούτε καν πέρασε απὀ το νου του ότι μπορούσε να προκληθεί κάποια εκδίωξη. 
Λέει όµως ότι είναι δυνατον να περιμένει κανείς στον Άθω παρόμοια πράγματα, 
γιατί εκεί υπάρχει πολλή άγνοια και Φανατισµός. Αν του γράψετε, όπως 
επιθυμείτε, τότε σε απάντηση θα σας δηλώσει ότι δὲν προκάλεσε αυτός αυτό το 
αποτέλεσμα». 

Σας αποστέλλω πάλι μερικές επιτυχημένες φωτογραφίες. Ο πατέρας 
Σιλουανός βγήκε ωραία. Τώρα από μέρος µου θα υπάρξει αρκετά μακρά σιωπή. 
Εν πάση περιπτώσει μεγάλα γράμματα δεν θα γράψω. 

Να φυλάξει ο Κύριος όλους σας! 

Εύχεσθε για τη σωτηρία μου. 
Δημήτριος 


[//366] 
35. ΟΙΩΑΝΝΗΣ ΤΟΥ ΣΤΑΥΡΟΥ 
Η Θεοεγκατάλειψη. 
Αποσπάσματα από το βιβλίο του Ιωάννου του Σταυρού. 
Απρίλιος-Μάϊος 1936 1 


Αγαπητέ πάτερ Σωφρόνιε, γράφω έτσι, ώστε μία-δύο σελίδες να μπορούν 
να επιδειχθούν σε άλλους (όχι όµως σε εκείνους που θα ταραχθούν µε την 
διαβίωσή µου ανάµεσα στους νεοημερολογίτες) και τα υπόλοιπα για σένα. 

Θλίβομαι πολύ για τη «Θεοεγκατάλειψη» σας: πολύ περισσότερο, γιατί 
αισθάνομαι ότι ως ένα βαθµό εγώ στάθηκα η αιτία να χάσετε κάτι εσείς µετά την 
πρώτη συνάντηση μαζί µου. Από την άποψη αυτήν έχετε πράγματι υποστεί 
απώλεια, γιατί από μένα δεν βγήκε ούτε και θα βγει τίποτε. 

Είστε όµως βέβαιος ότι ο «γνόφος» που «περιβάλλει» την ψυχή σας δὲν 
αποτελεί σηµείο αναβάσεως προς τον Θεό, μυστικής και οδυνηρής ενέργειας του 
Θείου φωτός στην ψυχή; Μπορώ να μιλώ για τέτοια πράγµατα µόνο από τα 
βιβλία και µε µεγάλη επιφύλαξη. Μου ζητήσατε να µεταφράσω το βιβλίο του 
Ἰωάννου του Σταυρού, και γί αυτό τολμώ να σας αποστείλω τα συνημμένα 
μεταφρασμένα αποσπάσματα. 

Όταν σας θυμάμαι, πάντοτε προσεύχομαι για σας. [/367] Και στη Θεία 
Λειτουργία σας μνημονεύω αδιάλειπτα. Θα ήθελα να σας βοηθήσω πνευματικά. 
Εσείς τόσο πολύ µε βοηθήσατε και κατά την πρώτη και κατά τη δεύτερη 
επίσκεψή µου και µε τα γράμματά σας. Αλλά τί μπορώ να σας προσφέρω εγώ ο 
ἁμαρτωλός και αδύναμος και ανάξιος και ασύνετος και άθλιος και άπειρος; 
Μόνο να µη χαθώ ο ίδιος ... Η ανάμνησή σας παραμένει σε μένα δυνατή και 
καθαρή µετά από αυτόν τον χειμώνα: µου έρχεται συχνά. Λυπάμαι όµως, που 
τόσο υποφέρετε. Νομίζω ωστόσο ότι ο Κύριος το οικονοµεί αυτό, σας ανυψώνει 
με αυτόν τον τρόπο, αν και εσείς δεν µπορείτε να το αισθανθείτε τώρα. Έχω 
πίστη στη δύναμη της ψυχής σας και στο έλεος Εκείνου. 

Εύχεσθε για μένα τον αμαρτωλό. 

Δαβίδ 


ΑΠΟΣΠΑΣΜΑΤΑ ΑΠΟ ΤΑ ΚΕΙΜΕΝΑ ΤΟΥΙΩΑΝΝΟΥ ΤΟΥ ΣΤΑΥΡΟΥ 

Ο Θεός, για να καθαρίσει και να οδηγήσει στην τελείωση όσους 
προοδεύουν, τους αποστερεί τη δύναμη, την αίσθηση και το νόημα των 
πνευματικών και των ηθικών, των εσωτερικών αλλά και των εξωτερικών 
πραγμάτων. Εγκαταλείπει τον νου τους στον γνόφο, τη θέλησή τους στην 
ξηραία, τη μνήμη τους χωρίς αναμνήσεις οι ανατάσεις της ψυχής 
καταβροχθίζονται από τα παθήματα, την πίκρα και τη θλίψη ... σε αυτόν δεν 
υπάρχει πλέον ούτε αίσθημα ούτε γεύση πνευματικών αγαθών που 


ΤΗ Επιστολή αυτή γράφτηκε σε απάντηση της Επιστολής 23 του Γέροντος Σωφρονίου 
προς τον Δ. Μπάλφουρ (7/20 Απριλίου 1936). Βλ. σσ. 260-269. 

προηγουμένως τον συγκινούσαν: και η στέρηση αυτή αποτελεί για τον Θεό έναν 
από τους όρους, χωρίς τους οποίους δεν µπορεί να φθάσει στην καθαρή εκείνη 
πνευματική σχέση, που ονομάζεται σύνδεσμος της αγάπης. Ο Κύριος τελεί όλα 
αυτά στην ψυχή δια μέσου της καθαρής και γνοφώδους θεωρίας. 


[//368] 

ΓΝΟΦΩΔΗΣ ΘΕΩΡΙΑ 

Η σκοτεινή αυτή νύχτα είναι ενέργεια του Θεού στην ψυχή µε σκοπό να 
την καθαρίσει από τις συνήθεις άγνοιες και ατέλειές της, τις Φυσικές και τις 
πνευματικές. Οι μύστες της την ονομάζουν «Θεωρία ανακαινίσεως» και 
«Μυστική Θεολογία». Ο Θεός διδάσκει μυστικά την ψυχή, µε τέλεια αγάπη, χωρίς 
την παρέμβασή της, χωρίς καν ακόµη να εννοήσει η ψυχή σε τι συνίσταται η 
θεόσδοτη αυτή θεωρία. Αυτό είναι Θεία Σοφία ..., που καθαρίζει και φωτίζει την 
ψυχή. 

Αυτή η Θεία Σοφία για δύο λόγους είναι όχι µόνο Νύχτα και Γνόφος για 
την ψυχή, αλλά και πόνος και μαρτύριο. Πρώτα, υπερβαίνει την ικανότητα της 
ψυχής, και γι αυτό ακριβώς εμφανίζεται γνοφώδης σε αυτήν. Έπειτα η ψυχή 
είναι αγενής και ακάθαρτη: γι αυτό και το φως Φαίνεται σε αυτήν θλιβερό, 
βασανιστικό και ταυτόχρονα γνοφώδες. 


ΓΝΟΦΟΣ 
Μέχρις ότου καθαρισθεί η ψυχή, η θεωρία που την διακατέχει την γεμίζει 
με τον πνευματικό γνόφο. Αιτία γι΄ αυτό είναι ότι όχι μόνο την υπερβαίνει η 
λαμπρότητά του, αλλά και ότι παραλύει κατά τη θεωρία αυτή η Φυσική νόηση 


της ψυχής ... 


ΠΑΘΗΜΑΤΑ 

Το Φως και η Σοφία της θεωρίας είναι άκρως εναργή και καθαρά: η ψυχή 
όμως, στην οποία διεισδύουν, είναι γνοφώδης και ακάθαρτη. Εδώ βρίσκεται η 
αιτία των παθημάτων. [/969] Η καθαρότητα αυτή που παλεύει µε την ακαθαρσία 
για να την εκδιώξει, αποκαλύπτει στην ψυχή πολύ καθαρά, πόσο μολυσμένη και 
ελεεινή είναι, ώστε να φαντάζεται ότι ο Θεός την καταδιώκει τρόπον τινά ως 
εχθρός της. Η εντύπωση αυτή προκαλεί πόνο: Η ψυχή φαντάζεται ότι ο Θεός, 
κατά κάποιον τρόπο, την απέρριψε. Οι εντυπώσεις αυτές προέρχονται από το ότι 
ο νους καταβροχθίζεται από τη γνώση και την αίσθηση των κακών και της 
μηδαμινότητός του. Γιατί τη στιγµή αυτή το Θείο και γνοφώδες Φως φανερώνει 
σε αυτήν όλες τις απιστίες της, για να πεισθεί ότι µε δικά της µέσα δεν µπορεί να 
ενεργήσει διαφορετικά ... 

Όταν η Θεία θεωρία διεισδύσει σε αυτήν µε κάποια δύναμη, ώστε να την 
ενισχύσει και να την κυριεύσει, η ψυχή από αυτό ακριβώς βασανίζεται πολύ στην 
αδυναμία της’ και μόλις και µετά βίας δεν καταρρέει εντελώς από αδυναμία, 
προπαντός όταν η διείσδυση που πραγματοποιείται είναι ισχυρότερη. Τότε οι 
αισθήσεις και το πνεύμα σαν να συντρίβονται από το τεράστιο αόρατο φορτίο, 
δοκιμάζουν τέτοιο πόνο, τέτοια αγωνία, που θα θεωρούσαν λύτρωση και έλεος, 

αν μπορούσαν να πεθάνουν. Κάτω από τη δύναμη του αισθήματος αυτού και της 
συντριβής η ψυχή συνειδητοποιεί πόσο απομακρυσμένη είναι από κάθε Θεϊκή 
ευσπλαγχνία, ώστε να σκέφτεται (και όχι εσφαλμένα) ότι όλα όσα 
προηγουμένως τη στήριζαν, τώρα έχουν εξαφανισθεί και ότι κανένας πια δεν τη 
λυπάται καθόλου’... 

Το Θείο την διαπερνά, για να την τελειοποιήσει, να την ανακαινίσει. 
Απογυμνώνοντάς την, αποστερώντας την απὀ τα συνήθη αισθήµατα και 
γνωρίσματα του παλαιού ανθρώπου, την συγκλονίζει, διαλύει την πνευματική 
της [/570] σύσταση, την βυθίζει στον βαθύ και τέλειο γνόφο, μέχρι σημείου ώστε η 
ψυχή να αισθάνεται σαν να τήκεται και τρόπον τινά σαν να εκμηδενίζεται από 
τον τραχύ πνευματικό θάνατο, διατηρώντας μόνο τη δυνατότητα της όρασης των 
κακών της. Της Φαίνεται σαν να την κατάπιε ζωντανή κάποιο θηρίο. 
Ασφυκτιούσε οδυνηρά στα σκοτεινά ἐγκατά της, σαν τον Ιωνά. 

Εκείνο που την βασανίζει περισσότερο είναι η πεποίθηση ότι σίγουρα κατά 
κάποιον τρόπο ο Θεός την απέρριψε, την βλέπει µε αποστροφή, την έριξε στο 
γνόφο. Θεοεγκατάλειψη - να το µεγαλύτερο βάσανό της. 

ων, Ακόμη και τα δημιουργήματα ενεργούν απέναντί της µε τον ίδιο τρόπο" 
όλα την εγκαταλείπουν. Εν μέρει υπομένει την καταφρόνηση και από τους ίδιους 
της τους φίλους. 

ων Στην ψυχή ανοίγει βαθειά τάφρος. Στερείται µε σκληρότητα όλα εκείνα 
που μπορούν να την παρηγορήσουν, τα πρόσκαιρα αγαθά, τα φυσικά και τα 
πνευματικά. Τα αισθήματά της καθαρίζονται µε την ξηρασία: οι ψυχικές της 
ικανότητες µε την απουσία των αντιλήψεων, το πνεύμα µε τον αδιαπέραστο 
γνόφο. 

ω, Και όλα αυτά πραγματοποιούνται από τον Θεό µε τη γνοφώδη αυτή 
θεωρία. Ἡ ψυχή μέσα σε αυτήν υφίσταται τη συνέπεια της απουσίας 
οποιουδήποτε στηρίγµατος κατά την πρόσληψη εντυπώσεων»... 

Όσο πιο καθαρά και απλά εμφανίζεται σε αυτήν το Θείο φως που την 
διαπερνά, τόσο περισσότερο την σκοτίζει, την απογυμνώνει, και εξαφανίζει τις 
καθαρές παραστάσεις και τα αισθήματα. Αντίθετα όµως, όσο λιγότερο απλά και 
καθαρά την διαπερνά το Θείο φως, τόσο λιγότερο την απογυμνώνει, τόσο 
λιγότερο παρουσιάζεται σε αυτήν σκοτεινό ... 

//371] Όταν όµως το πνευματικό αυτό φως, διαπερνώντας την ψυχή βρίσκει 
σε αυτήν κάποιο σηµείο, όπου µπορεί να αντικατοπτρισθεί, δηλαδή κάποια 
τελειότητα που απέκτησε η ψυχή, κάποια κρίση δικαιοσύνης, η ψυχή αμέσως το 
βλέπει και το κατανοεί πολύ καθαρότερα, από ότι πριν την εμφάνιση του γνόφου 
αυτού. Και αισθάνεται πιο ελαφριά, γνωρίζει την πνευματική της ατέλεια ... 

Έτσι, από το ότι το πνευματικό αυτό φως εμφανίζεται µε τέτοιον απλό, 
καθαρό, ακέραιο, ελεύθερο από καθετί που κατανοείται µε μερικό τρόπο (κτιστό 


2]ωάννου του Σταυρού, Μυστική Νύχτα της ψυχής, βιβλίο 2, κεφ. 5,1-7. 


δ]Ἰωάννου του Σταυρού, Μυστική Νύχτα της ψυχής, βιβλίο 2, κεφ. 6,1-5. 

ή θεϊκό), ακολουθεί η ικανότητα να γνωρίζει απεριόριστα και να διαπερνά πολύ 
εύκολα όλα όσα εμφανίζονται στην ψυχή, τα επουράνια και τα επίγεια. (Δ’ Κορ. 
2,10): γιατί η ψυχή δεν συγκαταβαίνει σε οτιδήποτε νοητό ή σε οποιαδήποτε 
προσκόλληση. Αυτό είναι και αποτελεί γνώρισμα του πνεύματος που νεκρώθηκε, 
καθαρίστηκε. Επειδή τίποτε δεν αισθάνεται, τίποτε δεν κατανοεί, ΙΔΙΑΙΤΕΡΑ, 
αλλά βρίσκεται σε καθαρότητα, σε γνόφο και σε σκότος, είναι ικανή να διαπερνά 
τα πάντα ... (Β’ Κορ. 6,10)'. 


ἑΤωάννου του Σταυρού, Μυστική Νύχτα της ψυχής, βιβλίο 2, κεφ. 8,2-5. ΠΙΟβΛ. Διονυσίου 
Αρεοπαγίτου, Περί Μυστικής Θεολογίας 2, ΡΟ 3, 1025-1032. 


[//372] 
4. ΘΑΡΣΕΙΤΕΙ 
Η «Μυστική Νύχτα» του Ιωάννου του Σταυρού. 
Η νομιμότητα της πνευματικής του πείρας για κάθε ευχέτη. 
Οπ. Γεράσιμος. «Θαρσείτε»! Η πνευματική απομόνωση. 
Η Θεοεγκατάλειψη. Τα παθήματα. 

Ἱερά Μονή Πεντέλης, 
Αθήνα, 3 Σεπτεµβρίου 1956 ! 

Βαθυσέβαστε και αγαπητέ εν Χριστώ αδελφέ, 

πάτερ, Σωφρόνιε, Ευλογείτε! 

Δεν σας έγραψα από τον Μάϊο. Πολύ µεγάλο διάστηµα. Συγχωρέστε µε. Το 
γράμμα σας της 18/91 Μαΐου το έλαβα και χάρηκα πολύ που διαβάσατε τον 
Ἰωάννη του Σταυρού και βρήκατε στο βιβλίο του πνευματική ωφέλεια και 
αναφέρετε ότι, «ενώ κατά τη μέθοδο και την ορολογία διαφέρει σηµαντικά από 
τους ανατολικούς Πατέρες, στις βασικές ηθικοδογµατικές του θέσεις συμφωνεί 
με αυτούς και βρίσκεται στο ύψος των μεγαλυτέρων ασκητικών έργων της 
Ανατολής». Αν και πάρα πολλά στο βιβλίο αυτό δεν αγγίζουν άµεσα την 
πλειονότητα ακόµη και των πιο ευλαβών ανθρώπων, ωστόσο θεωρούσα πάντοτε 
ότι η ανάγνωσή του είναι ὠφέλιμη για κάθε λογικό άνθρωπο που ασχολείται 
σοβαρά µε τη σωτηρία του’ δίνει δηλαδή μερικές ιδέες για το ποια ακριβώς είναι η 
οδός της αληθινής [/375] ασκήσεως της προσευχής: Απαλλάσει τους ανθρώπους 
από την ψευδαίσθηση για την πνευματική τους αξία και για την ευκολία των 
πνευματικών κατακτήσεων εξηγώντας το πιο δύσκολο για την ανθρώπινη 
διάνοια (στο οποίο προσκόπτει, κατά την ταπεινή µου γνώμη, η συντριπτική 
πλειοψηφία των ανθρώπων). Με άλλα λόγια εξηγεί ότι, όταν ο άνθρωπος που 
ειλικρινά διψά για τον Θεό χάσει τη δυνατότητα να διανοείται, να αισθάνεται, να 
αντιλαμβάνεται και να ενεργεί Ψυχολογικά, και πέφτει σε κάποια «νύχτα» 
ξηρασίας, παραλυσίας, αναισθησίας και ακηδίας, τότε δεν οπισθοχωρεί, αλλά 
βαδίζει προς τα εμπρός: αν υπομείνει αυτήν τη «νύχτα», χωρίς να προσπαθεί να 
χρησιμοποιήσει τις ανθρώπινες ικανότητές του, αλλά μόνο να προσκολληθεί εξ 
ολοκλήρου στον Θεό από το βάθος της ψυχής του, µε σκοπό να κάνει το θέλημα 
του Θεού, τότε αυτή η «νύχτα» θα καθαρίσει την ψυχή του και θα την καταστήσει 
πιο ικανή για την πρόσληψη άλλου, όχι ανθρώπινου τρόπου Θεογνωσίας. Η οδός 
αυτή είναι βασανιστική αλλά ασφαλής. Δεν γνωρίζω βιβλίο που θα μπορούσε να 
δώσει στους σύγχρονους ανθρώπους να εννοήσουν αµέσως όλα αυτά µε 
συνοπτικότερο τρόπο και τέτοια σαφήνεια. Διατηρούσα ωστόσο κάποτε κάποιες 
επιφυλάξεις, κατά πόσο είναι απολύτως ορθόδοξο στις λεπτομέρειές του. 
Χαίρομαι πολύ µε το απόσπασµά σας. Γράφετε ότι, «ίσως να μιλήσουμε κάποτε 
γι αυτό εκτενέστερα' κουράστηκα να γράφω». Αν επιθυμείτε, τότε παρακαλώ να 
μου υποδείξετε ιδιαίτερα σηµεία ή υπαινιγμούς, όπου ο Ιωάννης του Σταυρού δεν 


ΤΗ Επιστολή είναι απάντηση στην Επιστολή 24 του π. Σωφρονίου προς τον Δ. Μπάλφουρ 
(17-18/30-31 Μαϊου 1936). Βλ. σσ. 270-273. 

συμφωνεί µε την Ορθόδοξη διδασκαλία. Βέβαια γράφει κυρίως από την πείρα 
του. Όπως σας ανέφερα, αυτός αναµόρφωσε τα μοναστήρια κυρίως µε το 
παράδειγμα της προσωπικής του ευχετικής ασκήσεως. Προσέκρουσε στην 
αντίσταση των μοναχῶν. Τον έκλεισαν σε ένα από τα μοναστήρια, σε στενό 
δωμάτιο και τον ανέκριναν εξονυχιστικά κάθε ηµέρα μέχρις [/374] αίματος: τελικά 
βγήκε από τη Φυλακή µε θαυμαστό τρόπο, όπως ο απόστολος Πέτρος. 
Γνωρίζουμε πάρα πολλά για τη ζωή του. Έζησε τον 165 αιώνα. Έχω ένα μεγάλο 
βιβλίο µε λεπτομερή περιγραφή της ζωής του, αλλά στο Παρίσι. Όταν µου 
στείλουν τα πράγματά µου, ἂν θέλετε, θα σας γράψω λεπτομέρειες της ζωής του. 
Αυτό βοηθά στην εκτίµηση του βιβλίου και εμπνέει πάντοτε τον αναγνώστη. 

Πώς αισθάνεσθε; Μήπως πονάτε περισσότερο από όσο συνήθως; Ελπίζω 
ότι σιγά-σιγά θα βελτιωθεί κάπως η κατάσταση της υγείας σας, θα βρείτε κάποια 
νέα σωματική ισορροπία, που θα είναι ανάλογη µε τις περιορισμένες δυνάμεις 
σας. Ας γίνει όµως το θέλημα του Θεού. Αν θα ήταν δυνατό, ευχαρίστως θα 
αναλάμβανα την αρρώστια σας. Και αυτό, όχι µόνο γιατί θα ήθελα να βοηθήσω 
τον αδελφό µου, αλλά και γιατί κάποτε αισθάνομαι ότι επιθυμώ να είμαι 
άρρωστος, να δοκιμάσω αυτόν τον μαρτυρικό περιορισμό και όλα όσα συνδέονται 
με την πνευματική αυτήν εμπειρία: τη γνώση της ματαιότητας των ανθρωπίνων 
σχεδίων και επιθυμιών, την εγγύτητα του θανάτου, την υπομονή κ.τ.λ. «Ούς 
αγαπά Κύριος παιδεύει». 

Ο π. Γεράσιμος Μενάγιας, µετά την εγχείρηση κατά την οποία επιτυχώς 
του αφαίρεσαν την πέτρα από τον ένα νεφρό, ήρθε εδώ σε μένα, αλλά 
χρειάσθηκε να επιστρέψει πάλι στην κλινική. Κάποιος θρόμβος αίματος στον 
μηρό, συνέπεια λανθασμένης θεραπείας, θα αποδεικνυόταν μοιραίος, αν δεν 
προχωρούσαν στην αφαίρεση μεγάλου τμήματος του απονεκρωμένου ιστού. 
Τώρα και αυτό τελείωσε αισίως. Επιστρέφει εκεί σε σύντομο χρονικό διάστηµα. 
Και αυτός διαβάζει τον Ιωάννη του Σταυρού και βρίσκει σε αυτόν μεγάλη 
ωφέλεια. Η ψυχή του βρίσκεται ήδη από μ375] πολλού στη «νύχτα» και 
βασανίσθηκε µε αυτό. Θεωρούσε τον εαυτό του άνοµο ενώπιον του Θεού για την 
απιστία του. Ακόμη δεν είχα τη δυνατότητα να τον γνωρίσω πολύ στενά στον 
πνευματικό τομέα, αλλά γνωρίζω αυτόν και την ιστορία του αρκετά, ώστε να 
βεβαιώνω ότι είναι εκλεκτός Θεού, ασκητής µε εσωτερική προσευχητική ζωή, που 
έζησε, έπαθε και γνώρισε πολλά. Τον διακρίνει ωστόσο κάποια 
αναποφασιστικότητα ή αστάθεια ή ευαισθησία, (αλλά σε ασυγκρίτως μικρότερο 
βαθµό από εμένα). Ελπίζω πολύ ότι θα μπορέσει και πάλι να τακτοποιηθεί στον 
Άθω σε κατάλληλες συνθήκες παρά το μένος των ζηλωτών, και ότι θα σας 
γνωρίσει καλύτερα, γιατί εσείς µπορείτε να τον βοηθήσετε πολύ, ενώ 
παράλληλα η στενή γνωριμία µαζί του δεν θα είναι και για σας ανώφελη. Σας 
παρακαλώ, ἂν το θεωρείτε εφικτό, να μιλήσετε μαζί του µε προθυμία για την 
πνευματική ζωή, να µοιρασθείτε μαζί του λίγη από την πείρα σας, να µη 
διστάσετε να του δώσετε οδηγίες και εξηγήσεις, να παίρνετε κάποτε την 


2Βλ. Παροιμ. 8,12: Εβο. 12, 6. 

πρωτοβουλία να του μεταδίδετε εκείνο που θα του είναι σωτήριο. Σκοπεύει να 
περάσει λίγες ημέρες στο Παλαιό Ρωσικό µετά την επιστροφή του στο Άγιον 
Όρος. Μου φαίνεται πως ο Κύριος τον αγαπά πολύ και του στέλνει 
αλλεπάλληλες ασθένειες ως απόδειξη της αγάπης Του. Έχει κάθε είδος 
παθήσεως. Μεταξύ άλλων κρυολόγησε προσφάτως τόσο πολύ, ώστε να χάσει 
την ακοή του, που ίσως αποκατασταθεί, αν κάτι τέτοιο είναι ιατρικά δυνατό, 
μετά την πάροδο μερικών μηνών. Παρακάλεσε να σας χαιρετίσω. 

Θαρσείτε, αγαπητέ πάτερ Σωφρόνιε, θαρσείτε! Ο Θεός σας έδωσε ισχυρή 
ψυχή και σας κάλεσε σε υψηλή άσκηση. Δεν είναι εκπληκτικό ότι από τη δυνατή 
ψυχή σας απορρέουν όλα όσα αυτή μπορεί να δώσει. Άλλοι, όπως εγώ, 
οπισθοχωρούν, μόλις αισθανθούν δυσκολία στην πορεία. Εμείς ήδη συνηθίσαµε 
να µην προσφέρουμε ούτε εκείνους μ/376] τους αδύνατους καρπούς, που µπορεί 
κάποιος να αναμένει από µας, ακόµη και ανθρωπίνως. Εσείς όµως ήσασταν 
πάντοτε αφοσιωμένος µε όλη την ψυχή στο έργο που κατά περίπτωση 
εκτελούσατε, είτε αυτό ήταν τέχνη ή ανάγνωση ή προσευχή ή κάτι παρόμοιο, και 
δεν πρέπει να χάσετε αυτή την καλή συνήθεια, αυτά τα γνωρίσματα του 
χαρακτήρα σας. Ο Κύριος πάντοτε θα αναμένει από σας να Τον υπηρετείτε 
μέχρις εξαντλήσεως. Και είσθε ικανός να το κάνετε µε τη βοήθεια της χάριτός 
Του. «Πιστός ο καλών υμάς, ὀς και ποιήσει»). Τόσοι άνθρωποι άκουσαν το 
κάλεσμα για τη σωτηρία, αλλά δεν διάλεξαν τη στενή οδό: πολλοί άρχισαν να 
την βαδίζουν, αλλά οπισθοχώρησαν. Μακάριος και ευλογημένος εκείνος που 
έφθασε ως και το μοναχισμό, ακόµη περισσότερο όποιος έφθασε στον Άθω, 
όποιος περιστοιχίζεται από τόσο πολλούς ανθρώπους µε δίψα για τον Θεό, 
όποιος ζει σε τέτοιες εξαιρετικά ευνοϊκές συνθήκες. Μη σας τρομάζουν ούτε 
αρρώστιες ούτε αναισθησία ούτε εχθρότητα ούτε έλλειψη κατανόησης από 
μέρους των ανθρώπων. Να θυμάστε πόσο δύσκολο είναι για µας να σωθούμε 
στον κόσμο µε τόσα σκάνδαλα και εμπόδια, από τα οποία εσείς είσθε 
προστατευμένοι ζώντας στο Άγιον Όρος. Βαδίστε προς τα εμπρός, αποφασιστικά, 
μέσα από όλα αυτά, όπως βαδίζατε μέχρι τώρα. Όπως γράφετε, «αμεταμέλητα 
τα χαρίσματα και η κλήσις του Θεού»". 

«Οίδαμεν δε ότιτοις αγαπώσι τον Θεόν πάντα συνεργεί εις το αγαθόν, τοις 
κατά πρόθεσιν κλητοίς οὖσιν ...»5. «Τί οὐν ερούμεν προς ταύτα; Ει ο Θεός υπέρ 
ημών, τίς καθ’ Πημών;»ό. 

[/377] «Δι΄ υπομονής τρέχομεν τον προκείμενον ημίν αγώνα»7. 


5 Α΄ Θεσ. 5,24. 
4Ῥωμ. 429. 
5Ῥωμ. 8,28. 
6Ῥωμ. 8,31. 

Έγραψα στον π. Βασίλειο σχετικά πολλά για την εξωτερική πλευρά της 
ζωής µου. Όσον αφορά την εσωτερική µου κατάσταση, ζω εδώ περισσότερο 
νηφάλια και συντετριµµένα, παρά όταν ζούσα στην Νέα Υόρκη, στο Λονδίνο και 
στο Παρίσι. Η ιδιορρυθµία έχει το προνόμιο, ώστε ο μοναχός να ζει σχεδόν ως 
ερημίτης µέσα σε πολυάνθρωπη κοινότητα. Συμβαίνει για δύο τρεις ηµέρες να 
μη μιλήσω µε κανένα, να μη δω κανένα, µε εξαίρεση όσους συναθροίζονται στην 
Εκκλησία. Βρήκα εδώ έναν αρκετά αυστηρό πνευματικό, ωφέλιμο για μένα. Είναι 
σχετικά νεός μοναχός, προέρχεται από την Μονή των Ιβήρων και είναι 
πραγματικά ζηλωτής της µοναχικής ζωής: αλλά είναι φιλάσθενος, έχει την τάση 
να κρίνει αυστηρά και άλογα τους πάντες και τα πάντα και να διαπληκτίζεται µε 
όλους τους αδελφούς εξαιτίας της µη μοναχικής διαγωγής τους και να µην 
υπολογίζει το θέλημα του Ηγουμένου (από αυτήν την άποψη πρέπει να προσέχω 
την επίδρασή του): σε σχέση όµως µε την τήρηση των κανόνων και του ασκητικού 
πνεύματος της µοναχικής ζωής, τη συμμετοχή σε όλες τις ακολουθίες, τον 
προσωπικό κανόνα, τις νηστείες, την απομάκρυνση από οικειότητα και περιττές 
συζητήσεις, την αμεριμνησία από κοσμικά έργα κ.λ.π., µε συγκρατεί αυστηρά και 
είναι πολύτιμος βοηθός. Αν θέλετε να γνωρίσετε τις απόψεις του για τη ζωή, 
διαβάζει τον Νικόδημο τον Αγιορείτη, Συμβουλευτικόν Εγχειρίδιον, ήτοι περί 
φυλακής των πέντε αισθήσεων, της τε φαντασίας του νοός και της καρδίας, και 
ποίαι εισιν αι πνευματικαί και οικείαι του νοός ηδοναί, το πιο χρήσιμο και 
απαραίτητο ανάγνωσμα για τον μοναχό. Εγώ λοιπόν, διαβάζοντάς το σύμφωνα 
με την εντολή του, βρίσκω σε αυτό πάρα πολλά εντελώς περιττά [/378] στοιχεία, 
φιλολογία και σχολαστικότητα, που του αφαιρούν κάθε πειστικότητα για τους 
σύγχρονους ανθρώπους, που αδυνατούν να πεισθούν µε κενή ρητορία ή 
πληθώρα παραπομπών (ένα από τα πολλά «αγαθά» πλεονεκτήματα του 
βιβλίου). Ωστόσο το κεντρικό μέρος, «Περί φυλακής νοός και καρδίας», είναι 
καλύτερο από το υπόλοιπο’ πώς µπορεί όµως κάποιος να προτιμήσει ένα τέτοιο 
βιβλίο από όλα τα άλλα, και ιδιαίτερα από τα έργα των ιδίων των αγίων 
Πατέρων, εγώ δεν το καταλαβαίνω. Ο καθένας έχειτις προτιμήσεις του. 

Ασχολήθηκα αρκετά µε την ελληνική γλώσσα και επιδόθηκα πάλι στην 
εβραϊκή, που θα µου είναι αναγκαία για τη Θεολογική Σχολή. Διάβασα το έργο 
του Τρόϊνσκυ, «Περί Θείων Ονοµάτων και ονοματολατρών» και διάφορα άλλα 
πράγματα: μελετώ λίγο το εκκλησιαστικό δίκαιο. Τον τελευταίο όµως καιρό 
αφιερώνω περισσότερο χρόνο στην ανάγνωση της Αγίας Γραφής, των αγίων 
Πατέρων και άλλων πνευματικών βιβλίων, στη μνήμη του Θεού και στον 
προσωπικό κανόνα. Όπως πάντοτε, όταν ζω σε απομόνωση, η μνήμη του θανάτου 
απασχολεί την ψυχή µου. Φρονώ ότι, αν ο άνθρωπος τηρεί τη στοιχειώδη νήψη 
των λογισμών, η ίδια η απομόνωση κατά κάποιον τρόπο τον διδάσκει τη μνήμη 
του θανάτου, τη ματαιότητα όλων των γήινων και ανθρώπινων: δεν υπάρχουν 
άνθρωποι και συζητήσεις και ἕλξεις, δεν υπάρχει το απατηλό πάθος των 
«οικοδομικών δραστηριοτήτων»: ζεις µε τον εαυτό σου και µε τον Θεό και 
γνωρίζεις την ασθένεια και την κουφότητά σου. Αισθάνομαι τον εαυτό µου ήδη 
σχεδόν γερασμένο' ελεύθερο από την απάτη της ανθρώπινης ζωής, τη 
δυνατότητα «να κάνω κάτι στη ζωή μου»: δεν μεριμνώ για το μέλλον. Ο δρόμος 

μου για τρία και περισσότερα χρόνια είναι οριστικά προγραμματισμένος, και για 
την ώρα δεν φροντίζω για πιο πέρα. Ωστόσο η μνήμη του θανάτου είναι δώρο του 
Θεού, μ/979] «η πρώτη σκέψη, που αποστέλλεται στον άνθρωπο από τη 
φιλανθρωπία του Θεού και συνετίζει την ψυχή του για την αιώνια ζωή»δδ. Να 
δώσει ο Θεός, ώστε να ριζώσει βαθύτερα µέσα µου. 

Έχω ασθενή χαρακτήρα και µεγάλη αναποφασιστικότητα. Στη βάση όµως 
όλων βρίσκεται η απιστία. Αυτό το αισθάνομαι καθαρά και το ομολογώ. Νομίζω 
ότι τέτοια απιστία µπορεί κάποιος να τη νικήσει µε τη βοήθεια του Θεού, κυρίως 
με την προσευχή, µε τη συχνή ειλικρινή προσευχή στο κελλί. Η συμμετοχή στις 
μακρές ακολουθίες, η τήρηση των νηστειών και τα παρόμοια είναι ανεπαρκή 
πρέπει να οικοδοµήσουµε ζωντανή σχέση µε τον Θεό δια μέσου της καρδιακής 
προσευχής και να διατηρούµε σταθερά αυτή τη σχέση. Προσπαθώ να ασκούμαι 
σε αυτό. Δεν έχω όµως σταθερότητα. Όλα όσα αρχίζω τα εγκαταλείπω. Όλα όσα 
ο Θεός αρχίζει στην ψυχή µου δεν αφήνω να τα τελειώσει. Η ζωή µου είναι µια 
θλιβερή αμφιταλάντευση. 

Πρόσφατα διάβασα από τον επίσκοπο Ιγνάτιο Μπραντζιανίνωφ τις 
σελίδες για τα εναέρια τελώνια στο λόγο του «Περί θανάτου»”. Επιδιώκω να 
διευκρινίσω μέσα µου τη διαφορά ανάμεσα στην ορθόδοξη δογματική και τη 
λατινική διδασκαλία για το καρθαρτήριο πυρ. Είναι όµως δύσκολο. Πού αρχίζει 
το δόγμα και πού τελειώνει η ευσεβής φαντασία ή η μυθώδης λεπτομέρεια στους 
Βίους των αγίων; Πού βρίσκεται το όριο ανάµεσα στη χαρισματική θεωρία της 
αλήθειας των αγίων και στην επανάληψη εκείνου που [/380] λέχθηκε από αυτούς 
ή άλλους εκκλησιαστικούς συγγραφείς; Στη διήγηση της οσίας Θεοδώρας οι 
άγγελοι της λένε: «Αν τα πονηρά πνεύματα βρουν στην ψυχή περισσότερες 
αμαρτίες (παρά αγαθά ἔργα), τότε την κρατούν προσωρινά και την 
απομονώνουν σε φυλακή, από όπου δεν βλέπει τον Θεό: εκεί τη βασανίζουν, όσο 
τους επιτρέψει η Θεία δύναμη και ώσπου η ψυχή εκείνη λυτρωθεί χάρη στις 
προσευχές της Εκκλησίας και τις ελεημοσύνες των δικών της», Πού έγκειται η 
διαφορά από τη Ρωμαιοκαθολική διδασκαλία; Είναι αλήθεια ότι για την 
παραμονή της ψυχής σε πρόσκαιρο βασανισμό γίνεται λόγος μόνο στο 
συγκεκριμένο αυτό χωρίο από όσα παρατίθενται από τον Μπραντζιανίνωφ. Σε 
όλα τα άλλα γίνεται λόγος μόνο για το ότι οι δαίμονες προσπαθούν να 
εμποδίσουν την ανάβαση της ψυχής στον ουρανό και προσπαθούν να 
αποδείξουν ότι οφείλει να κατέβει στον Άδη. Ο λόγος για το ότι τα καλά έργα 
αυτού που σώζεται πρέπει να είναι περισσότερα από τα πονηρά δεν είναι ωστόσο 
απόλυτα αποδεκτός, εφόσον ο άνθρωπος σώζεται µε το έλεος του Θεού και τον 


δΒλ. Αββά Ισαάκ Σύρου, Λόγος 39, ὁ.π., σ. 147. 


2 Αγίου Ιγνάτιου Μπραντζιανίνωφ, Ασκητικές εμπειρίες, Λόγος περί θανάτου, (στα 
ρωσικά). Πετρούπολη 1905, Έργα, τ. 3, σσ. 136-158. 


10 Ἁγίου Ιγνάτιου Μπραντζιανίνωφ, Ασκητικές εμπειρίες, Λόγος περί θανάτου, (στα 
ρωσικά). Πετρούπολη 1905, Έργα, τ. 3, σσ. 154. 

απολυτρωτικό θάνατο του Ιησού Χριστού, όταν τα δεχθεί µε πίστη και μετάνοια. 
Ο παραβάτης που μετανόησε στην επιθανάτια κλίνη, χωρίς να προφθάσει να 
παρουσιάσει αγαθά έργα ως καρπό μετανοίας, µπορεί να σωθεί. Δεν µπορεί 
όμως να ανεβεί στον ουρανό και να ζήσει µε τον Θεό χωρίς αλλαγή, χωρίς 
πνευματική ανακαίνιση και κάθαρση. Πώς όµως συντελείται εκεί αυτή η 
απαραίτητη ψυχική μεταβολή, αν ο άνθρωπος δεν πρόφθασε να την βιώσει στην 
επίγεια ζωή του; Συντελείται άραγε σε µία στιγµή µε θαύμα Θεού; Ἡ η ψυχή 
κρατείται σε κάποια ειδική «Φυλακή», όπου βασανίζεται από τους δαίμονες 
ανάλογα µε το πλήθος των κακών που διέπραξε (σύμφωνα µε τη 
Ρωμαιοκαθολική [/581] διδασκαλία και όπως προκύπτει µε βάση τη διήγηση της 
οσίας Θεοδώρας); Νομίζω ότι ούτε το ένα ούτε το άλλο. Η ψυχή λοιπόν (αργά ή 
γρήγορα) γνωρίζει την αλήθεια για τον Θεό και τον εαυτό της και αλλάζει τη 
στάση της απέναντι στο είναι, την ψυχική της διάθεση που αντιστοιχεί στην 
αλήθεια αυτή! και µε αυτόν ακριβώς τον τρόπο καθαίρεται από κάθε ρύπο και 
δέχεται μέσα της τη Θεία Ζωή στο μέτρο που είναι ικανή να το δεχθεί (γιατί 
υπάρχουν ψυχές διαφορετικού μεγαλείου, αξίας και ευγένειας, ανάλογα µε την 
προέλευση, τις δωρεές και τα προτερήματα που τους δόθηκαν κατά τη διάρκεια 
της επίγειας πορείας τους κ.τ.λ.). Αυτό όµως είναι βασανιστικό έργο και οδυνηρή 
διαδικασία. Ακριβέστερα πρόκειται για τη διαδικασία της νεκρώσεως του 
παλαιού ανθρώπου και της μεταβάσεώς του στην εν Χριστώ ζωή, που οι άγιοι 
βιώνουν ήδη επάνω στη γη. Ωστόσο κανένας «αυτοματισμός» δεν µπορεί να 
υφίσταται σε τέτοια έργα, και ο Κύριος καθαίρει και φωτίζει τους ανθρώπους, 
όταν και όπως Αυτός γνωρίζει, και δὲν επιτρέπεται να πούμε σε καμία 
περίπτωση, αν αυτό θα γίνει αμέσως ή σταδιακά, περισσότερο ή λιγότερο 
οδυνηρά. Συμβιβάζεται άραγε η παρουσίασή µου µε τη διδασκαλία της 
Εκκλησίας για τα τελώνια; Νομίζω πλήρως. Μέσα από τα βάσανα των τελωνίων, 
της συναντήσεως µε τα φοβερά πνεύματα της πονηρίας και τους κατηγόρους ο 
Θεός αποκαλύπτει στην ψυχή την αμαρτωλότητά της, της παρέχει την 
αυτογνωσία, διεγείρει σε αυτήν το φόβο και τη μετάνοια. Διέρχεται κυριολεκτικά 
μέσα από τον άδη, δοκιμάζει ως ένα βαθµό τη φρίκη του, κατανοεί ότι είναι άξια 
των αιωνίων βασάνων και σώζεται µόνο µε την ευσπλαγχνία του Θεού: πεθαίνει 
μέσα της καθετί το αμαρτωλό, καθετί το εσφαλμένο: ταπεινώνεται έως τέλους 
και τότε γίνεται δεκτική της αιώνιας μακαριότητας. Την οδό αυτή μέσα από τον 
άδη, µπορεί να διανύσει σιγά, βαθμιαία, [/582] πολύ οδυνηρά. Μια παρόμοια 
διάβαση µέσα από τον άδη, µια τέτοια πραγματική, αναμφίβολη γνώση της 
αναξιότητός της για τον ουρανό δεν αποτελεί άραγε τη βασική προὐπόθεση που 
σώζει τον χριστιανό επάνω στη γη; Αν όµως αυτή δεν έγινε εδώ στη γη, τότε δεν 
οφείλει άραγε κατά την πορεία του προς τη µακαριότητα να την διέλθει σε αυτή 
τη ζωή (µε εξαίρεση ιδιαιτέρων περιπτώσεων του ελέους του Θεού); Η 
διδασκαλία της Ρωμαιοκαθολικής Εκκλησίας για τα πολυάριθµα βάσανα προς 
ικανοποίηση της Θείας δικαιοκρισίας σε κάποιον ιδιαίτερο τόπο, διαφορετικό από 
τον άδη και τον ουρανό, απορρίπτεται από την Ορθόδοξη Εκκλησία. Επειδή όµως 
εμείς δεν έχουμε δυστυχώς διδασκαλία «περί καθαρτηρίου πυρός», ο µέσος 
ορθόδοξος άνθρωπος έχει συνήθως την εντύπωση ότι, αν η ψυχή δεν πηγαίνει 

στον άδη, τότε πηγαίνει απευθείας στον ουρανό. Ο κεκοιμημένος δηλαδή κατά 
κάποιον τρόπο ξυπνά στα ουράνια σκηνώματα και την αιώνια μακαριότητα. 

Συζήτησα µαζί σας γι’ αυτό, αλλά τότε δεν γνώριζα αρκετά καλά τη 
διδασκαλία για τα τελώνια. Νομίζω ότι η διδασκαλία αυτή απαντά μόνο στη 
Θεοδώρα: από τα οράματα όµως που αναφέρονται στους Βίους των Αγίων, δεν 
είναι δυνατό να διατυπώσουμε δόγμα για την Εκκλησία. Με βάση τον 
Μπραντζιανίνωφ Φαίνεται ότι πρόκειται για αρχαιότερη πατερική παράδοση που 
βασίζεται στην Αγία Γραφή, και μολονότι δεν έχω προς το παρόν τη δυνατότητα 
να το ελέγξω, ως ένα βαθµό αυτή η παράδοση απαντά πράγματι στους μεγάλους 
Πατέρες του 40 αιώνα: πάντως την αποδέχομαι σοβαρά. Αν µπορείτε, τότε 
γράψτε µου κάτι για ενίσχυση ή απόρριψη των ιδεών μου. 

Να µου γράφετε. Λαχταρώ να παίρνω γράμμα σας. Για πολύ καιρό δεν 
έγραψα. Υπόσχομαι να γράφω συχνότερα αλλά λιγότερα. Σας εσωκλείωτο μικρό 
γράμμα, [/983] ώστε να έχετε κάτι να επιδείξετε, αν κάποιος ρωτήσει για το 
γράμμα µου σε σας. Προσεύχεσθε για μένα. Εγώ δεν σας ξεχνώ στις πενιχρές 
μου δεήσεις. Τώρα είµαστε γείτονες: ελπίζω κάποτε να ξανάρθω στο Άγιον Όρος. 

Διαβάστε το γράμμα στον πατέρα Σιλουανό και διαβιβάστε του τον πιο 
εγκάρδιο εν Χριστώ χαιρετισμό µου. Επίσης και στον πατέρα Λουκιανό. 

Ο ελάχιστος αδελφός σας εν Χριστώ, 
ανάξιος και αμαρτωλός Δημήτριος 


[//584] 
5. ΚΑΙΡΟΣ ΠΟΛΕΜΟΥ] 
Εμπειρίες στρατιωτών από το μέτωπο. Κατάσταση στην Ελλάδα. 
Ποίημα για το Άγιον Όρος. 
«Ευαγγελισμός», τη 24η Δεκεμβρίου 1940/ 
6! Ιανουαρίου 1941. 

Αγαπητέ εν Χριστώ πάτερ, Σωφρόνιε, 

Σου γράφω στα ελληνικά, γιατί εξαιτίας της λογοκρισίας τα ρωσικά 
γράμματα αργούν ή και επιστρέφονται κάποτε στον αποστολέα. 

ΈΉθελα να γράψω και νωρίτερα, για να σου ευχηθώ για τα Χριστούγεννα, 
τα οποία θα εορτάσεις αύριο στο Όρος, αλλά λόγω πολλής ασχολίας δεν το 
κατόρθωσα. Η ζωή µου κυλά µε πολλές φροντίδες και ανησυχίες, και μολονότι 
υπάρχουν και ξέγνιαστες στιγμές, η κατάσταση της ψυχής µου δεν είναι τέτοια, 
ώστε να βρω την ησυχία που επιθυμώ για να γράψω ένα καλό γράμμα. 

Εδώ, στον Ευαγγελισμό, έχουµε τώρα περίπου 200 τραυματίες. 
Ασχολούμαι πολύ µε την εξοµολόγησή τους. Έχω και το Αγγλικό Ινστιτούτο, το 
οποίο αν και δεν λειτουργεί λόγω της γενικής διαταγής περί αργίας όλων των 
σχολείων, και συνεπώς δεν γίνονται εκεί μαθήματα, εντούτοις οι καθηγητές του 
κάνουν άλλη εργασία. Έτσι, για παράδειγµα, θα κάνουμε μαθήματα αγγλικής 
γλώσσας από το ραδιοφωνικό σταθμό, όπου δοκίμασαν τις φωνές [/585] µας και 
μας έμαθαν πώς να μιλούμε. Μας παρακαλούν επίσης να γράφουμε άρθρα κ.τ.λ. 
για µια αγγλική εφημερίδα που εκδίδεται στην Αθήνα. 

Εγώ θα δημοσιεύσω προσεχώς μερικούς στίχους, που έγραψα για το Όρος. 
Δεν είχα γράψει στίχους ποτέ στη ζωή µου. Αλλά το δοκίμασα, και Φαίνεται ότι 
έχω κάποιο ταλέντο, όχι μεγάλο βέβαια, αλλά όσοι είδαν τους στίχους µου µε 
ενθαρρύνουν. Στο ποίημα µου αναφέρω ότι το Άγιον Όρος σηκώνεται από τη 
θάλασσα και Φαίνεται να αδιαφορεί για τη φύση, για τα φυτά που προσπαθούν 
να ζήσουν επάνω στο σκληρό έδαφός του, και σκέπτεται µόνο να σηκωθεί 
γρήγορα ψηλά, σαν να ζητά τον ουρανό, και ότι αυτό είναι συμβολικό της τάσεως 
των ασκητών: ότι είναι φυσικό ένας τέτοιος τόπος να γίνει «καταφύγιο ψυχών, οι 
οποίες βρίσκουν τον κόσµο μικρό και διψούν για τον Θεό», διότι εκεί ο άνθρωπος 
απομονώνεται από τον κόσµο και ακόµα και η φύση του μεταδίδει το αίσθημα 
του απείρου και του αιωνίου. Ύστερα λέω λίγα λόγια για τους αγίους του Όρους. 
Αναφέρω επίσης ότι, όταν η Ελλάδα κατέρεε, οι άνθρωποι δεν σταμάτησαν να 
καταφεύγουν εκεί, και µε το δίκιο τους, γιατί ψάχνοντας να βρουν πράγματα 
υψηλότερα από τον πόλεμο καιτον αγώνα για τον καθημερινό άρτο, διαφύλαξαν 
το πνεύμα εκείνο, χωρίς το οποίο η Ελλάδα δεν θα είχε αναστηθεί. Στο τέλος λέω 
ότι, αν και πέρασε ο καιρός της ακμής του, υπάρχουν ακόµη άνθρωποι εκεί που 
πραγματοποιούν αυτό που συμβολίζει το Όρος. Δεν μπορώ να το µεταφράσω, 
αλλά νομίζω ότι θα συμφωνούσες µε όλα λέω. Θα σου στείλω το κείµενο, αν και 
δεν θα το καταλάβεις. 


ΤΡράμμα στα ελληνικά. 

Με την εργασία της διατριβής µου προχωρώ, αλλά πολύ αργά. 

Ελπίζω ότι δεν υποφέρεις από κάτι. Φαντάζομαι ότι στα Καρούλια μόλις 
που θα αισθάνεσθε την παρουσία του [/286] πολέμου. Ομολογώ ότι και εδώ στην 
Αθήνα δεν την αισθανόμαστε και τόσο. Στην Αλβανία ή το Λονδίνο, όπου 
πέφτουν οι βόμβες, θα είναι διαφορετικά. Εδώ, εκτός από τη συσκότιση, την 
παρουσία πολλῶν στρατιωτών και τη γενική Φροντίδα για τη νίκη, η ζωή 
συνεχίζεται κανονική, όπως πριν. Ο καθένας προσπαθεί να συνεισφέρει στην 
εθνική υπόθεση. Κίνηση ζωηρή. 

Είναι ολοφάνερη η βοήθεια του Θεού προς την Ελλάδα. Πολλοί τραυματίες 
ομολογούν µε συγκίνηση ότι, ενώ ήταν αδιάφοροι, στο μέτωπο είδαν τόσα 
θαύματα, έζησαν τόσα εκπληκτικά πράγματα και τόσες φορές σώθηκαν από το 
θάνατο, ώστε έγιναν ζηλωτές του Θεού και μετανοούν για τις αμαρτίες τους. 
Χαρακτηριστικό είναι ότι όλοι έπαυσαν να βλασφημούν. Λένε ότι στο μέτωπο 
πολέμησαν µε βαθύ θρησκευτικό πνεύμα ευσεβείας και πίστεως. Και γενικά, σε 
όλη την Ελλάδα το θρησκευτικό φρόνημα έχει ανυψωθεί λόγω του πολέμου. 

Ανησυχώ για την τύχη του Μητροπολίτου Ελευθερίου. Δεν έχω καμιά 
είδηση. Του έγραψα, αλλά αμφιβάλλω αν θα λάβω απάντηση. Σου έγραψε ο 
Σέβιτς; Ο Βλαδίμηρος; 

Σου εύχομαι ευλογημένο και ειρηνικό το Νέον Έτος, και ελπίζω να σε δω 
ίσως το καλοκαίρι. Ποιος ξέρει, ίσως τελειώσουν γρήγορα οι εχθροπραξίες, 
τουλάχιστο στα Βαλκάνια. Αν έχεις κάποια ανάγκη, σε παρακαλώ πολύ να µη 
διστάσεις, αλλά να µου γράψεις. 

ανάξιος συνάδελφος σου εν Χριστώ, 
Δημήτριος Ιερομόναχος 


[//587] Ν 
6. ΤΑ ΧΡΟΝΙΑ ΤΗΣ ΑΘΕΙ͂ΑΣ 
Τα χρόνια έξω από την Εκκλησία. Ο θάνατος του αδελφού σε ιαπωνική 
αιχμαλωσία. Η μνήμη του θανάτου. 
Αθήνα, 8 Απριλίου 1945. 

Αγαπητέ εν Χριστώ 

πάτερ Σωφρόνιε, Ευλογείτε! 

Δεν γνωρίζω, ἂν πήρατε το σύντομο γράμμα µου, που σας έστειλα από 
εδώ τον Οκτώβριο του περασμένου χρόνου µετά την επιστροφή µου από την 
Αίγυπτο στην Ελλάδα. Το έδωσα σε κάποιο πρόσωπο που πήγαινε στη 
Θεσσαλονίκη και εκείνος το παρέδωσε σε κάποιον Αθωνίτη μοναχό. Αν δεν έχει 
φθάσει, δεν λυπάμαι, γιατί, αν και ήθελα να σε πληροφορήσω ότι ζω ακόµη, 
περιέγραψα την κατάσταση της ψυχής µου µε τόσο μελανά χρώματα, που θα 
μπορούσα μόνο να σε πικράνω. Είχα δίκαιο σε αυτό, αλλά θα ήθελα να κρατήσω 
κάθε δυνατή πνευματική σχέση μαζί σου, παρά τη δυσκολία των περιστάσεων. 
Τις τελευταίες εβδομάδες ζω κάποια εσωτερική βελτίωση. 

Σας αποστέλλω το γράμμα αυτό µε τον νέο Διοικητή του Αγίου Όρους, τον 
κ. Παπαδημητρίου, που ἔρχεται εκεί για λίγες ημέρες. Δεν αποκλείεται να έρθω 
και ο ίδιος στον Άθω αυτόν το χρόνο, πράγμα για το οποίο θα σε ειδοποιήσω 
πάλι µε το ίδιο πρόσωπο. Για τη μετακίνησή σου από τα Καρούλια στο Κελλί της 
Αγίας Τριάδος, κοντά στη Μονή του Αγίου Παύλου, έμαθα από τον πατέρα 
Κασσιανό Μπεζομπράζωφ, που µου έγραψε από τη Θεσσαλονίκη, [/988Ι και από 
τον Χαράλαμπο Α. Λασκαρίδη, τον οποίο επισκέφθηκα πρόσφατα. Ο τελευταίος 
μαζί µε τη γυναίκα του είναι ζωντανοί και υγιείς. 

Σε παρακαλώ ωστόσο να µη μιλάς για μένα στον Άθω. Αν έρθω το 
καλοκαίρι, θέλω να το κάνω όσο το δυνατό πιο αθόρυβα. Όταν αναχώρησα για 
την Αίγυπτο τον Απρίλιο του 1941, μπήκα στον Βρετανικό Στρατό, υπηρέτησα ως 
αξιωματικός του γενικού επιτελείου στο Κάιρο, και το 1943 µε έστειλαν στην 
Αγγλική Πρεσβεία για την Ελληνική Κυβέρνηση. Τώρα είµαι λαϊκός, ξυρισμένος 
Άγγλος, χωρίς να έχω κάτι (κατά την εξωτερική µου εμφάνιση) που να µε 
συνδέει µε την Εκκλησία. Δεν θέλω να αποτελέσω αντικείµενο Φημών και 
κατηγοριών. Αν θέλεις να µου γράψεις, η διεύθυνσή µου είναι: «Μα]οι Ὠανιά 
Βα]ίοιτ, ΒΕΙΕ85Ώ ΕΠΙΡΑΞΣΥ, ς/ο ΒΤΙ85Η (οηςιι]αίε, δα]οπίκί, Αγγλικόν Προξενείον». Το 
Προξενείο θα το στείλει αεροπορικώς. 

Πέρασα τρία χρόνια σε τέλεια αθεῖα. Πρόσφατα έλαβα τηλεγράφημα ότι 
πέθανε ο αδελφός µου (από προϊούσα εξάντληση ως αιχμάλωτος των Ιαπώνων 
στο Ἠοηρ Κοπρ). 

Άρχισα να προσεύχομαι γι αυτόν, να σκέφτομαι για τη μέλλουσα ζωή, 
πίστεψα πάλι σε αυτήν. Γενικά ξεκίνησα σιγά-σιγά στον ελεύθερο χρόνο µου. Η 
μνήμη του θανάτου, που δεν µε εγκατέλειψε ποτέ κατά τον καιρό του πολέμου 
και γινόταν αφορμή για απόγνωση και αναίδεια, μεταβάλλεται μάλλον σε 
γλυκύτητα. Να προσεύχεσαι κι εσύ για μένα, αν δεν κουράστηκες ακόµη από την 
προσπάθεια να βοηθήσεις την άθλια ψυχή µου. Ζήτησε και τις προσευχές του 

πατρός Γερασίμου’ αλλά να επιµείνεις πολύ στο ότι δεν πρέπει να μιλήσει για 
μένα σε κανένα στον Άθωνα. 
Ο ανάξιος αδελφός σου εν Χριστώ, 
Ἱερομόναχος Δημήτριος 


[//389] 
7. ΑΦΥΠΝΙΣΗ 
Η ζωήτου. Η βαθμιαία επιστροφή στην πίστη. 
Η απιστία στα δόγματα. Η στενότητα των ομολογιακών ορίων. Η ορμή για την 
αιωνιότητα. 
Βρετανική Πρεσβεία, 
Αθήνα, 21 Ιουλίου 1945. 

Αγαπητέ εν Χριστώ πάτερ Σωφρόνιε, Ευλογείτε! 

Αισθάνομαι ένοχος απέναντί σου, γιατί δεν έγραψα για τόσον καιρό. 
Συγχώρεσέ µε, αλλά µην νομίζεις ότι η σιγή µου σημαίνει έλλειψη αγάπης για 
σένα. Από το 1941 που έγινα γραφειοκράτης, αρχικά «στρατιωτικός» και έπειτα 
διπλωματικός υπάλληλος, από ανθρώπινη αδυναμία διέκοψα σχεδόν εντελώς 
την αλληλογραφία µε όλους. Εκείνο που μου συμβαίνει είναι να κάθομαι 
τουλάχιστον επτά ώρες την ημέρα στο γραφείο (κάποτε μέχρι εννέα ή ακόµη και 
δώδεκα ώρες), και όταν επιστρέφω στο σπίτι µου, δεν έχω διάθεση να γράψω. 
Προτιμώ να διαβάζω, να διαλογίζοµαι, να ασχολούμαι µε τη μουσική, να συζητώ, 
να προσεύχομαι - να ασχολούμαι µε οτιδήποτε άλλο εκτός από το να κάθομαι 
πάλι στο γραφείο. 

Όταν σας έγραψα την τελευταία φορά, ήἠλπιζα να έρθω στον Άθω. Ο 
πρέσβυς µας, κοντά στον οποίο υπηρετώ ως διερµηνέας-βοηθός, σκεπτόταν να 
επισκεφθεί το Άγιον Όρος το Πάσχα. Δεν τα κατάφερε όµως να απομακρυνθεί 
από την πρωτεύουσα. Διατηρώ ακόµη την ελπίδα, αλλά δὲν γνωρίζω, ἂν η 
επίσκεψη θα πραγµατοποιηθεί αυτόν τον χρόνο. Μάζεψα για σένα μερικά 
πράγματα, από [/390] εκείνα που µου υπέδειξες, αλλά δεν βρήκα ταξιδιώτη, στον 
οποίο να μπορώ να τα εμπιστευθώ, και δεν γνωρίζω αν τα ταχυδρομικά δέµατα 
φθάνουν εκεί. Γράψε µου, αν μπορώ να τα εμπιστευθώ στο ταχυδρομείο. 

Αυτές τις ημέρες µε επισκέφθηκε ο Στέφανος, Έλληνας μοναχός από το 
Ρωσικό. Εγκατέλειψε τον Άθω, τον πνευματικό και τον Ηγούμενό του εκεί, γιατί 
επιθυµεί να σπουδάσει. Μου άφησε πολύ καλή, θα τολμούσα να πω και 
κατανυκτική εντύπωση, χάρη στην πραότητα και την ταπείνωσή του. Ἠθελε να 
μεταβεί στα Ἱεροσόλυμα, πράγμα που τώρα είναι δύσκολο. Μετά από κάποιο 
δισταγμό ο Μητροπολίτης των στρατιωτικών δυνάμεων Παντελεήμων, πρώην 
Καρυστίας, που τον είχε κοντά του πριν τη μετάβασή του στο Άγιον Όρος, τον 
πήρε πάλι υπό την προστασία του. Είναι δύσκολο σε τέτοιες περιπτώσεις, τί 
συμβουλή να δώσεις στον άνθρωπο. Να φύγει άραγε από το καθαρῶς μοναχικό 
περιβάλλον; Πιστεύω ότι οδηγείται από τις πιο καθαρές διαθέσεις, αλλά φοβάμαι 
ότι θα απογοητευθεί. Γράψε µου, αν τον γνωρίζεις και αν έχεις κάποια γνώμη 
σχετικά. 

Έχοντας απομακρυνθεί σχεδόν εντελώς από τον Θεό, χωρίς να έχω βρει 
ικανοποίηση στο κοσμικό περιβάλλον, και έχοντας φθάσει σε σηµείο ανόητης 
αδιαφορίας και αδυναμίας, επιστρέφω τώρα προοδευτικά στην πίστη προς τον 
Θεό, την αιώνια ζωή και την υπευθυνότητα και τον πόθο τῆς ενώσεως µε τον 
Θεό. Αυτό συνέβη σε μένα µε ανορθόδοξο και κατά την κρίση µου μάλλον µε 
ανεπιθύμητο τρόπο: γι΄ αυτό και δεν θα σου το διηγηθώ για την ώρα. Παρατηρώ 

προς το παρόν ότι ζω µε βαθύτερη ζωή προσευχής, παρά την πολυετή ανεπιτυχή 
ιερατική µου διακονία. Μπορώ µόνο να πω ότι, αν και παρέµεινα ορθόδοξος υπό 
την έννοια της παραδόσεως, βρίσκω δηλαδή ικανοποίηση µόνο στην ορθόδοξη 
έκφραση του χριστιανισμού και αισθάνομαι αποξένωση απότις άλλες εκκλησίες, 
σταμάτησα παρόλα αυτά [/591] να πιστεύω σε πολλά Ορθόδοξα δόγµατα και να 
προσπαθώ να προσαρμόζομαι προς όλο το Ορθόδοξο πολίτευμα. Με την 
εσωτερική πάλη απέκτησα κάποια πνευματική ελευθερία, στην οποία βρίσκω όχι 
αδυναμία αλλά δύναμη. Από την πείρα οδηγήθηκα στο συμπέρασμα ότι, όπως 
και στον Καθολικισμό έτσι και στην Ορθοδοξία, η προσπάθεια να εντάξω εξ 
ολοκλήρου τον εαυτό µου σε καθαρά οµολογιακά πλαίσια απλώς εξασθενεί 
μέσα µου κάθε εν γένει θρησκευτική πίστη, καθιστά ακατανόητη και µη 
πραγματική στη συνείδησή µου τη σχέση της θείας αγάπης και προνοίας προς 
ολόκληρη την ανθρωπότητα. Δεν μπορώ να επιστρέψω στην ορθόδοξη ιερωσύνη 
ή στο μοναχισμό, μολονότι επιθυµώ βαθιά να αποχωρήσω εντελώς από τον 
κόσμο. Αλλά από αυτό το τελευταίο µε συγκρατεί η ως τώρα κατάστασή µου ως 
Άγγλου υπηκόου που μετακινείται συνεχώς και το αίσθημα υποχρεώσεως 
απέναντι σε κάποιους ανθρώπους, ένα αίσθηµα καθήκοντος, µια αβεβαιότητα 
για το αν είναι ορθός ένας τέτοιος δρόμος για μένα. Προς το παρόν λοιπόν δεν 
γνωρίζω σαφώς τί θα κάνω: θα συνεχίσω μάλλον να εργάζομαι για πολύ στην 
Πρεσβεία προσπαθώντας έτσι να οικοδοµήσω την ευτυχία µου, για να έχω τη 
δυνατότητα να αφιερώνω όσο το δυνατό περισσότερο χρόνο σε πνευματικές 
ενασχολήσεις. Θα µε καταλάβεις άραγε; Δεν γνωρίζω. Αμφιβάλλω αν 
συμφωνήσεις. Παραταύτα, όπως εγώ σου έγραψα, και εσύ σημειώνεις στο 
τελευταίο σου γράμμα που μόλις έλαβα, «θα ήθελα να διατηρήσω µε σένα κάθε 
δυνατή πνευματική σχέση κάτω από όλεςτις περιστάσεις» ... 

Ανησυχώ που µου γράφεις ότι δεν τακτοποιήθηκες από πρακτικής 
πλευράς. Υποθέτω πως η εγγύτητα στο Μοναστήρι και η εξάρτηση από αυτό σε 
επιβαρύνουν. Αν χρειάζεσαι χρήματα για να τακτοποιηθείς, γράψε µου. 

Συχνά σε σκέφτομαι και προσεύχομαι για σένα κάθε [/392] ημέρα. Θα 
ήθελα πολύ να ιδωθούμε. Δεν γνωρίζω µόνο αν θα σου προξενήσει θλίψη και 
απορία η αλλαγή στις πεποιθήσεις µου, στον τρόπο ζωής µου. Προσευχήσου για 
το φωτισμό του νου µου. Ένα µόνο επιθυµώ, να γνωρίσω την αλήθεια, να ζήσω 
εν Θεώ, να ετοιμασθώ για την αιώνια ζωή. Η ζωή περνάει. Είμαι σαραντατριών 
ετών. Η επιθυμία να πραγµατοποιήσω κάποιο διανοητικό έργο ή γενικά κάτι 
στον κόσµο ολοένα και απομακρύνεται από μένα! δεν επιθυµώ να γίνω κάποιος 
ή κάτι µε την κοσμική έννοια. Η μνήμη του θανάτου και η δίψα για το «αυθεντικό 
είναι» δεν µε εγκαταλείπουν. Ωστόσο την ανησυχία για την κατάσταση της 
ψυχής µου, το αίσθημα του τραγικού χαρακτήρα της πνευματικής ζωής του 
ανθρώπου, την αγωνία για τη σωτηρία, την αίσθηση της ανάγκης για αγώνα και 
ασκητισμό, όλα αυτά επίσης τα έχω εγκαταλείψει. Εσωτερικά είμαι εντελώς 
ήσυχος' η ζωή µου είναι κοπιαστική, μετριοπαθής και αρκετά νηφάλια, αλλά 
χωρίς καθόλου άσκηση: ο κύριος πόθος µου, το σπουδαιότερο ενδιαφέρον της 
ζωής µου, είναι «η στροφή προς τα έσω», όπως γράφεις εσύ ο ίδιος για τον εαυτό 
σου. Ασχολούμαι όµως µε αυτό ήσυχα, µε μέτρο, Φλεγματικά. Ίσως επέστρεψα 

στην αγγλική νοοτροπία µου, πράγμα για το οποίο δεν μετανιώνω. Γιατί δεν 
υπάρχει εσωτερική ελευθερία και αληθινή αυτογνωσία στην επιδίωξη να 
προσαρµοσθώ σε ένα ξένο τρόπο ζωής, να γίνω επιφανειακά Ρώσος ή Έλληνας. 
Ίσως µου πεις ότι βρίσκομαι σε πλάνη και απάτη. Είμαι έτοιμος να ακούσω µε 
προσοχή τη γνώμη σου. 

Περιμένω γράμμα σου. Θα ήθελα να αλληλογραφώ, αν και ο ίδιος µε 
δυσκολία επιδίδομαι στο γράψιμο ... Να προσεύχεσαι, να προσεύχεσαι για μένα 
τον αμαρτωλό. 

Ο εν Χριστώ αδελφός σου, 

που ονομάζεται τώρα πάλι Δαβίδ, 
αλλά για σένα ακόµη Δημήτριος 


[//393] 
8.Ο ΑΡΧΑΡΙΟΣ 
Η θεολογική «επίθεση-αυτοάμυνα» του π. Σωφρονίου. 
Η βαθμιαία επιστροφή. Η αδιάπτωτη πρόνοια του Θεού. 
Αθήνα, 16 Οκτωβρίου 1945. 

Αγαπητέ εν Χριστώ αδελφέ, πάτερ Σωφρόνιε, 

Ευλογείτε! 

Μόλις επέστρεψα από το Λονδίνο, όπου είχα πάει στις 7 Σεπτεμβρίου, 
βρήκα το εκτενές γράμμα σου! ... Ευτυχώς που δεν ήρθες εδώ, για να µου 
μιλήσεις. Όχι µόνο θα απουσίαζα, αν ερχόσουν τον Σεπτέμβριο, αλλά θα 
έβλεπες πόσο απασχολημένος είμαι, όλη την ηµέρα και κάποτε τη μισή νύχτα. 
Θα καταλάβαινες ότι σχεδόν ποτέ δεν µου είναι δυνατό να μιλήσω για πολύ µε 
κανένα. Εκτός αυτού, πού θα παρέμενες, πώς θα τρεφόσουν και πώς θα 
επέστρεφες; Αν και τίποτα δεν τολμώ να υποσχεθώ µε βεβαιότητα, θα 
προσπαθήσω να έρθω κοντά σου τον Νοέμβριο. Μην ανησυχείς. Μην αφήνεις 
τον Άθω, όπου αναπνέεις καθαρό πνευματικό αέρα. 

Τα γράμματά σου ήταν ωφέλιμα, αν και δεν μπορώ να σου κρύψω ότι µου 
άφησαν την εντύπωση ότι ο ίδιος δεν είσαι εντελώς σίγουρος για τις πεποιθήσεις 
σου, αλλά γράφεις εν μέρει, για να πείσεις τον εαυτό σου. Η επίθεση βέβαια είναι 
η καλύτερη αυτοάμυνα. Είναι φανερό ότι σκανδαλίστηκες [//994| µε εμένα. Δεν θα 
προσπαθήσω όµως καθόλου να σε πείσω. Απλώς έγραψα µε µορφή εξηγήσεως 
και πνευματικής εξοµολογήσεως. Δεν χρειάζεται να ανησυχείς για μένα. 

Δεν θέλω να σε στενοχωρήσω. Πολλά συμβαίνουν στην ψυχή µου, ἂν και 
δεν νομίζω ότι οι κοσµοθεωρίες µας θα συµπέσουν ποτέ απόλυτα, όσο ζούμε 
επάνω στη γη (γιατί βαδίζουµε προς τον ίδιο σκοπό, αλλά από διαφορετικούς 
δρόμους), ωστόσο όµως, όταν παρέλαβα το τελευταίο σου γράμμα, βρισκόμουν 
ήδη πλησιέστερα σε σένα, και ό,τι µου έγραψες ήταν εν μέρει περιττό. Ουδέποτε 
θα πάψω να σε βλέπω ως πολύτιμο κομμάτι της ίδιας της ψυχής µου. Συνήθιζα 
να καταφεύγω σε σένα ως σε πολύτιμο διδάσκαλο και σύμβουλο. Ο Κύριος µε 
οδήγησε κοντά σου, όταν έπρεπε. Και εσύ µου έδωσες αφειδώς τόσα πολλά, τα 
οποία και παρέλαβες απὀ Αυτόν. Παρόλη όµως την ειλικρινή αγάπη και 
ευγνωμοσύνη δεν μπορώ να σε ακολουθήσω σε όλα. Ἠμουν για σένα σχεδόν 
αφόρητο Φορτίο, κι εσύ τώρα ελευθερώθηκες από αυτό. Μη βασανίζεσαι μαζί 
μου. Πέταξε από επάνω σου αυτό το φορτίο και µην προσπαθείς να το κουβαλάς. 
Μαρτυρώ ενώπιον του Θεού ότι εφέτος µου δόθηκε απὀ την πρόνοια του Θεού 
νέα, σωτήρια χειραγώγηση, ακόµη πιο απροσδόκητη και καθαρή, από εκείνη που 
είχα όταν συνάντησα τον πατέρα Σιλουανό στον αρσανά και µου προείπε ότι θα 
βρω και άλλον, που αποδείχθηκε ότι ήσουν εσύ. Πώς έγινε αυτό δεν μπορώ προς 
το παρόν να σου το γράψω, γιατί δεν έχω δικαίωµα. Μη χάνεις λοιπόν την πίστη 
στην πρόνοια του Θεού, ακόµη και σε σχέση µε εμένα τον αμαρτωλό. Να είσαι 


1 Επιστολή 28 του π. Σωφρονίου προς τον Δ. Μπάλφουρ (22 Αυγούστου/ 4 Σεπτεμβρίου 
1945). Βλ. σσ. 296-308. 

αδελφός και ευμενής, συνοδοιπόρος και ευχέτης, αλλά µη θλίβεσαι νιώθοντας 
απορία και ευθύνη για εμένα. 

Είμαι σύμφωνος µε πολλά από αυτά που µου γράφεις: για παράδειγµα ότι 
βρίσκομαι μόνο «στην αρχή», ότι μέχρι [/95] τώρα παρέμεινα μόνο αρχάριος. 
Συμφωνώ σε σχέση μὲ τον «αρνητικό» ασκητισμό, αλλά έχω αναλάβει τόσο βαρύ 
φορτίο εργασίας, ὥστε αναγκάζομαι να το θεωρήσω ως τη μικρή µου άσκηση: 
έτσι κι αλλιώς µου αποστερεί και τη δυνατότητα, ακόµη και αν το ήθελα, να 
διασκεδάσω πολύ ως «κοσμικός άνθρωπος» και να απολαύσω τον κόσμο. 

Να έχεις εμπιστοσύνη στην αγάπη µου και να µη σκανδαλισθείς µε τη 
σιωπή µου. Μην έχοντας ο ίδιος χρόνο για να γράψω, φοβάμαι ότι θα µου 
γράψεις εκτενή γράμματα, στα οποία για πολύ καιρό δεν θα απαντήσω, και η 
φαινομενική αδιαφορία µου θα σε πικράνει. Δεν μπορώ όµως να γράψω πολλά 
και δεν θα το κάνω. 

Συχνά σε σκέφτομαι, συχνά προσεύχομαι. Θα ήθελα να σε έβλεπα. 

Ο ανάξιος και ελάχιστος αδελφός σου 
Δαβίὸδ-Δημήτριος 

